
Pratarmė 
papildytam leidimui 


Po paskutinės šios knygos redakcijos Japonijoje, kaip ir vi- 
same pasaulyje, įvyko žymių pokyčių. Dėl šaltojo karo pabaigos povei- 
kio ir pasaulinės ekonomikos atoslūgio susidarė nepastovi situacija, pa- 
sikeitė senosios politikos prielaidos bei jos kursas. Todėl redaktoriai pa- 
prašė manęs parašyti baigiamąjį skyrių ir apibūdinti po 1990-ųjų metų 
Japoniją sukrėtusius pokyčius. Ten, kur buvo būtina, siekdamas išvengti 
painiavos, kiek pataisiau ir kitus skyrius, o norėdamas parodyti, kaip kei- 
čiasi literatūra apie Japoniją, atsirandant naujiems interesams, siūlomos 
literatūros sąrašą papildžiau dviem pastraipomis. 


Marius B.Jansen 
1994-ųjų balandis 


Įvadas 


Nuo pirmojo Japonų leidimo Harvard University Press pra- 
bėgęs dešimtmetis privertė redaktorius manyti, kad derėtų paskelbti at- 
naujintą šios knygos leidimą. Bet netrukus paaiškėjo, jog keleto pakei- 
timų ir medžiagos papildymų apie pastarąjį dešimtmetį nepakaks. Tikra 
tiesa, kad per tokį trumpą laiką patys japonai pasikeitė nedaug, užtat 
užsieniečių žinios apie Japoniją ir požiūris į japonus pakito neįtikėti- 
nai. Šiuo metu ji laikoma viena iš trijų ar keturių svarbiausių pasaulio 
valstybių. Rašant apie Japoniją privalu suvokti, kad skaitytojai apie ją 
dabar tikriausiai žino nepalyginti daugiau negu prieš dešimtmetį, o jų 
supratimas apie šią šalį, ko gero, labai skiriasi. 

Todėl Japonai šiandien: permainos ir tęstinumas - iš esmės nauja 
knyga. Kai kurie skyriai iš tikrųjų tokie pat, kokie buvo ankstesniame 
leidime, tačiau kiti beveik visiškai perrašyti. Skirsniai apie istorinę praeitį 
pakeisti nedaug, o štai skyrius apie verslininkystę išplėstas iki visiškai 
naujos penktos dalies, paskutinė, šeštoji, taip pat daugiausia perrašyta. 
Naujos knygos pavadinimas “Permainos ir tęstinumas" tam tikra pras- 
me išreiškia ryšį tarp dviejų knygų, kadangi toliau plėtoja tą pačią pa- 
grindinę abiejų leidimų temą. 

Tokios apimties knygoje neįmanoma aprėpti visų itin plačios ir įvai- 
rios japonų temos aspektų. Laimė, kad yra daug specialių knygų, kuriose 
kalbama apie sritis, kurių aš nenagrinėju, pavyzdžiui, apie žavias japo- 
nų kasdieninio gyvenimo smulkmenas, literatūros, meno, dramos ir ki- 
tus kultūrinius jų laimėjimus, Japonijos ekonominės raidos detales. 
Užuot rašęs knygą apie tai, aš dėmesį sutelkiau į pačius Japonijos žmo- 
nes - jų dabartinę visuomenę, politinę sistemą, verslo organizavimą ir 
kaskart vis lemtingesnius santykius su pasauliu. 

Rašant tokio pobūdžio knygą tenka remtis ne tik savo stebėjimais bei 
tyrinėjimais, bet ir daugybės japonų ir užsienio mokslininkų bei rašytojų 

veikalų. Jų taip gausu, kad beveik neįmanoma išvardinti net svarbiau- 
sių. Japonuose aš išreiškiau dėkingumą kai kuriems draugams už pasiū- 
lytas pataisas, taip pat - už rankraščio spausdinimą. Be jų, šįkart dar no- 
rėčiau padėkoti Ellai L. Rutledge ir Ruiko Connor už didžios dalies 
spausdinimą, taip pat joms abiem ir Nancy Deptulai už pagalbą tikrinant 
kai kuriuos vardus bei detales. Esu dėkingas ir Annai Hawthorne už 
meistrišką redagavimą, Dr. Stevenui Ericsonui už “Siūlomos literatūros" 
sudarymą ir Pembroke Herbert/Picture Research konsultantams už 
iliustracijas, kurios, kaip ir žemėlapiai, yra visiškai naujos. 

Aplinka 


Būdingas šiuolaikinės Japonijos vaizdas: Fudzijama, Shinkansen (“Nau- 
joji pagrindinė linija", arba “Traukinys-kulka") ir tradicinio ryžių lauko 
ražienos. (Leidus Japan National Tourist Organization) 


] Kraštas 


Japonų, kaip ir kitų tautų, prigimtį didžia dalimi lėmė kraš- 
tas, kuriame jie gyvena. Šio krašto padėtis, klimatas, gamtinės sąlygos - 
tai nekintantys veiksniai, apibréze jų raidos ribas bei suteikę tai raidai 
ypatingą kryptį. 

Dauguma žmonių mano, kad Japonija - maža šalis. Net patys japonai 
tuo tvirtai įsitikinę. Pasaulio žemėlapyje ji iš tikrųjų maža - tai tik siau- 
ras smulkučių salų spurgelis rytinėj didžiulio Eurazijos žemyno pakran- 
tėj, atsiveriąs į begalines Ramiojo vandenyno platybes. Ji tiesiog suspaus- 
ta artimiausių kaimynų - Kinijos ir Sovietų Sąjungos, dviejų Šiaurės Ame- 
rikos milžinų - Jungtinių Valstijų ir Kanados, žvelgiančių į ją iš anapus 
Ramiojo vandenyno. Bet dydis - sąlyginis dalykas. Visiškai kitokią Japo- 
niją išvysime, jeigu palyginsime ją su Vakarų Europos šalimis. Taip, Ja- 
ponija mažesnė už Kaliforniją ir galėtų pradingti Sibiro provincijoj, bet 
nepalyginti daugiau bylos faktas, kad ji gerokai didesnė už Italiją ir per- 
pus - už Jungtinę Karalystę. Amerikiečiai geriausiai suprastų, jeigu pa- 
sakytume, jog pagal plotą ir gyventojus tai tas pats, kas Niujorkas, Niū- 
džersis, Pensilvanija ir visa Naujoji Anglija be Maino. 

Nacijos dydis gali būti vertinamas pagal įvairius matmenis, ir kvad- 
ratinės mylios, žinoma, - ne pats svarbiausias dalykas. Tiesą sakant, jos 
kitąsyk labai apgaulingos. Tūkstantis Antarktidos, Grenlandijos ar net 
Naujosios Gvinėjos kvadratinių mylių neprilygsta dešimčiai žemojo Reino 
ar derlingų Ilinojaus žemių. Didžiuliai plotai, kurie Sibiro, Aliaskos ar 
šiaurės vakarų Kanados naudingų iškasenų šaltinius skiria nuo apgyven- 
dintų regionų - greičiau kliuviniai nei ekonominiai privalumai. 

Svarbesnis nacijos dydį apibūdinantis matmuo yra gyventojų skaičius. 
Šiuo atžvilgiu esama keturių milžinų: Kinijoje gyvena apie milijardas, In- 
dijoje - apie 800 milijonų žmonių; Sovietų Sąjungos ir Jungtinių Valsti- 
jų gyventojų skaičius gerokai pranoksta 200 milijonų. Indonezija ir 


4 / APLINKA 


Brazilija geografiniu plotu beveik prilygsta milžinams, jų gyventojų skai- 
čius jau artėja prie 200 milijonų. Bet mažiau nei penktadalį Indonezi- 
jos užimanti ir pati mažiausia iš šešetuko Japonija gyventojų skaičiumi 
gerokai pranoksta net tas Vakarų Europos valstybes, kurios ligi šiol lai- 
komos didžiosiomis pasaulio valstybėmis. Septynioliktame amžiuje Japo- 
nija turėjo 25 milijonus gyventojų, - nepalyginti daugiau nei Prancūzi- 
ja, kuri tuomet buvo didžiausia Europoje, ir kelis kartus tiek, kiek Ang- 
lija. Nūdien jos gyventojų skaičius siekia 122 milijonus - dvigubai dau- 
giau, nei bet kurios iš keturių Vakarų Europos didžiųjų galybių: Vaka- 
rų Vokietijos, Italijos, Jungtinės Karalystės ar Prancūzijos. 

Kitas svarbus šalies dydį apibūdinantis matmuo - gamybos galia, ar- 
ba bendrojo nacionalinio produkto (BNP) augimas, kurį lemia išteklių 
šaltiniai, žmonės ir, dar svarbiau, jų sugebėjimai. Šiuo požiūriu Japoni- 
ja yra vienas iš milžinų, į priekį praleidžiantis tik dvi supergalybes - Jung- 
tines Valstijas ir Sovietų Sąjungą. Ji pralenkia didžiąsias Vakarų Euro- 
pos valstybes ir sparčiai vejasi santykiu 1:2 pagal gyventojus ir 1:60 pa- 
gal plotą ją pranokstančią Sovietų Sąjungą. (Žr.žemėlapius knygos 
pabaigoje) 


Kad ir kokie dideli kai kurie mastai, geografiniu dydžiu Japonija iš- 
ties mažesnė, nei liudija kvadratinės mylios. Šalis tokia kalnuota, kad 
tik mažiau negu penktadalis jos ploto tinka žemdirbystei ar kitokiai nei 
miškininkystė, kalnakasyba ar hidroenergijos gamyba ekonominei veik- 
lai. Belgijoje ir Olandijoje, pagal žmonių ir visos šalies ploto santykį, gy- 
ventojų daugiau, bet Japonijos tinkami gyventi plotai apgyvendinti kur 
kas tirščiau nei ten. Iš tikrųjų, išskyrus tokius miestus-valstybes kaip 
Honkongas ir Singapūras, Japonijos kvadratinė mylia apgyvendinta tan- 
kiau, produkcijos joje pagaminama daugiau nei bet kurioje kitoje pa- 
saulio šalyje. 

Beveik visi Japonijos kalnai jauni, todėl skardingi, bet daugumoje ša- 
lies vietų jie ne aukštesni kaip keli šimtai ar keletas tūkstančių pėdų. 
Didžiąją Japonijos dalį užima ilgomis juostomis nutįstančios miškingos 
kalvos, į kurias įsiterpią siauri slėniai išskiria plonus rėželius, tinkamus 
gyventi ir verstis žemdirbyste. Tai čia, tai ten išsišauna uzgesusiy ar 
snaudžiančių ugnikalnių kupolai, o Honsiu, didžiausios salos, vidury yra 
keletas kalnagūbrių, siekiančių 10 000 pėdų aukštį ir vadinamų vienu - 
Japonijos Alpių - vardu. Šiame regione stūkso ir Fuji-san (Fudzijamos 
kalnas), nuostabus ugnikalnis, paskutinįsyk prasiveržęs 1707 m. ir iš- 
trykštantis į 12 385 pėdų aukštį, vienu šlaitu prisiglaudęs prie jūros. Dėl 

savo didingumo jis visuomet buvo gyvas japonų meninėje ir literatūri- 
nėje sąmonėje. 

Japonijoje yra tik viena palyginti didelė lyguma - Kanto lyguma ap- 
link Tokiją, plačiausioje vietoje siekianti 120 mylių. Šiaip tinkamos gy- 
venti Japonijos dalys - tai nedidelės jūros pakraščių lygumėlės, palygin- 
ti siauri upių slėniai, keletas plokštikalnių, kuriuos vienus nuo kitų skiria 
skardingos kalvos arba nepereinami kalnai. 

Šalies susiskaidymas į daugybe smulkių žemės plotų buvo palankus 
vietiniam separatizmui ir viduramžiais padėjo įsigalėti decentralizuotam 
feodaliniam valdymo būdui. Topografinis susiskaidymas lėmė senovinį 
šalies pasidalijimą į daugybę savarankiškų mažyčių kraštų, kurie nuo 
aštuntojo amžiaus tradiciškai buvo laikomi šešiasdešimt aštuoniomis Ja- 
ponijos provincijomis. Svarbu tai, kad daugiau kaip devyni dešimtada- 
liai dabartinių keturiasdešimt septynių šalies prefektūrų ribų eina ly- 
giai tomis pat kalnų takoskyromis, kurios kitados skyrė provincijas. 

Nepaisant gamtinio šalies susiskaidymo, Japonijai būdinga vienovė ir 
vientisumas. Galbūt veikiami jau kone tūkstantmetį suvienytos Kinijos 
imperijos pavyzdžio, japonai nuo septintojo amžiaus save laiko vienin- 
ga tauta, gyvenančia vienoje šalyje. Tai visuomet - jų idealas, nors feo- 
dalinis susiskaldymas čia truko šimtmečius. Nūdien sunkiai rasime bent 
kiek didesnę bendruomenę, kuri būtų vientisesnė negu japonai. Britų 
salose išliko nedaug etninių skirtybių, nors geografinės kliūtys nepaly- 
ginti mažesnės negu Japonijoje. 

Kol nebuvo nutiestų vieškelių ir geležinkelių, susisiekti Japonijoje bu- 
vo gana sunku. Tik trumpos upių atkarpos tinkamos navigacijai. Bet 
plaukioti jūra gana lengvai įmanoma visomis pakrantėmis. Jūreivystei 
ypač tinkama nuostabiai graži Vidinė jūra, visais laikais buvusi didžią- 
ja vakarinės Japonijos vandens arterija. Vedanti nuo svarbiausios sąly- 
čio su žemynu vietos Kiusiu šiaurėje iki senosios sostinės distrikto ry- 
tinėje Vidinės jūros pakrantėje ji buvo pagrindinė ankstyvosios Japoni- 
jos istorijos ašis. 

Žemdirbiai visur labai prisirišę prie žemės maitintojos, tačiau Japo- 
nijoje šiuos universaliuosius saitus papildo ypač stiprus gamtos grožio 
pojūtis. Kur būtum, iki jūros - ne daugiau kaip septyniasdešimt mylių, 
kur pasisuksi, visur prieš akis iškyla kalnai. Dėl gausių lietų visa šalis 
sodriai žalia ir miškinga, o žaisminga metų laikų kaita teikia nuostabios 
įvairovės. Ankstyviausioji japonų literatūra atskleidžia subtilią jūros, kal- 
nų ir miškingų slėnių grožio pajautą, o ir šiandien japonai gausiai plūsta 
į žymias nuostabiausias vietas - kartais taip gausiai ir džiaugsmingai, kad 

jas visiškai nusiaubia. Be neprilygstamos Fudzijamos, yra dar “trys Ja- 
ponijos gamtovaizdžiai"(Nihon sankei): Miyajima, sala-šventovė Vidinė- 
je jūroje; Ama-no-hashidate, arba “Dangaus tiltas", pušų apgaubta Japo- 
nijos jūros nerija į šiaurę nuo Kyoto; ir Matsushima, spiečius vaizdin- 
gų pušimis apaugusių salų šiaurės Japonijoj, netoli Sandai miesto atsi- 
veriančioj įlankoj. Didžioji dalis Japonijos apylinkių turi nuostabiąsias 
savo vietoves, o, be jų, yra dar begalė šiaip gražių vietų bei karštųjų vers- 
mių, kaip ir tūkstančiai mažiau žinomų įspūdingų kampelių. 

Skirtingai nuo neaprėpiamų Vakarų Amerikos platumų, Japonijos 
gamtos grožis atsiveria daugiausia nedideliais ir intymiais vaizdais. Smul- 
kus gamtovaizdžių mastelis tikriausiai lėmė japonų sugebėjimą žavėtis 
kiekvienu mažiausiu gamtos trupinėliu ir pastangas juos išsaugoti, tar- 
kim, miniatiūriniuose, iš visų pusių šurmuliuojančio miesto apgultuose, 
soduose, kuriuose kruopščiai parinkti uolienos ir akmenys, keletas meist- 
riškai genimų medžių ir krūmų bei keletas vandens telkinėlių byloja apie 
gamtos didybę. Iš smulkaus Japonijos peizažo išsišauna tik centrinės Ja- 
ponijos kalnai ir ištęstos šiaurinės Hokaido salos perspektyvos. Tik bai- 
giantis devynioliktam amžiui galutinai į Japoniją įsiliejusi Hokaido sala 
gamtovaizdžiais ir negausiais gyventojais labiau primena Šiaurės Ame- 
riką negu likusią Japonijos dalį. 

Likimo ironija, bet, nepaisant visos gamtos meilės, japonai kaip nie- 
kas daug prisidėjo ją užteršdami ir nuniokodami. Tikriausiai tai neišven- 
giama šalyje, kur vienoj tinkamoj gyventi kvadratinėj mylioj - gausiau- 
sia žmonių ir pagaminama daugiausia produkcijos. Nuostabios žalios kal- 
vos buvo iškirstos fabrikams arba gyvenvietėms, tam buvo panaudotos 
ir iš jūros atkovotos žemės. Per smogą nebematyti tolimesnių kalnų. Ur- 
banistinis amaras užplūdęs didžiają dalį kaimo vietovių, kur verčiamasi 
žemdirbyste. Kalnus sudarkė turistams iš miesto pritaikyti vadinamieji 
“privažiavimai prie horizonto". Įžymių gražiausių vietų beveik nebesi- 
mato per viešbučius, restoranus ir suvenyrų krautuvėles. Tačiau didžioji 
Japonijos dalis retai apgyvendinta ir kiekviena vieta nuošaliau numinto 
takelio tebedvelkia pirmykščiu neliestos gamtos grožiu ir zavesiu. 


Tankų Japonijos apgyvendinimą ir intensyvią žemės ūkio gamybą iš 
dalies lemia visiškai kitoks negu Europojė klimatas. Europos žemdirbystė 
pareina nuo vasarų, pernelyg sausų pietuose ir pernelyg vėsių šiaurėje, 
o štai Japonijoje vasaros ir pakankamai šiltos, ir pakankamai lietingos, 
taigi palankios auginimui nuo pat ankstyvo pavasario iki rudens pra- 


Pagrindiniai Itsukushimos šventyklos Miyajimoje (“Šventyklos salo- 
je"), esančioje Vidinėje jūroje, už kelių mylių į vakarus nuo Hirosi- 
mos, torii, t.y. vartai. Tokie vartai būdingi visoms sintoistinėms šven- 
tykloms.(© Burt Glinn/Magnum Photos) 


dzios. Šitai įgalina daug intensyvesne ir tuo besiverčiantiems žmonėms 
sunkesnę žemdirbystę negu Europoje. 

Japonijos klimatas labiau panašesnis į vyraujantį ne Europoje, bet 
rytinėse Šiaurės Amerikos pakrantėse. Kad susidarytum nuomonę apie 
Japonijos temperatūras ir klimatą, pakanka Japonijos salas “užkloti" ant 
tos pačios platumos Šiaurės Amerikos rytinių pakrančių. Keturios pagrin- 
dinės Japonijos salos - Hokaido, Honsiu, Sikoku ir Kiusiu - nusites nuo 
šiaurės Maine arba Monrealio Kanadojė iki pat Meksikos Gulfo. Okinawa 
(Riukiu salos) - Floridos platumoje, o po Antrojo pasaulinio karo Sovietų 
Sąjungai atitekę Kurilai atitiks Niūfaundlendą. Tokijas ir didžioji dalis 
sostinės prieigų atsidurs Šiaurės Karolinos platumoje. (Žr. žemėlapį kny- 
gos pabaigoje) 

Kadangi Japonija nuo artimiausio žemyno pakrančių nutolusi per 
keletą šimtų mylių, jai būdingas daugiau okeaninis klimatas. Vasaros čia 

ne tokios nepakeliamai karštos, o žiemos - šiltėlesnės negu atitinkamo- 
se Amerikos rytinės pakrantės platumose. Ir kritulių čia iškrinta daugiau - 
maždaug nuo 40 iki 120 colių per metus. Vėlyvais rudenimis ir žiemo- 
mis pakankamai sausa - visoje Japonijoje pasitaiko ilgų, maloniai saulė- 
tų periodų. Tai lemia šaltesniais mėnesiais atšiauriuose Sibiro ir Mon- 
golijos rajonuose pakylantis slėgis, dėl kurio nuo žemyno pučia šalti, sau- 
si vėjai. 

Betgi nėra taisyklių be išimčių. Nuo Sibiro pučiantys žiemos vėjai virš 
Japonijos jūros prisisunkia drėgmės, kuri sniegu iškrinta ant centrinio 
Honsiu salos kalnų masyvo. Tai lygiai tas pats, kaip “sniego šešėlis" Šiau- 
rės Amerikos Didžiųjų ežerų rytinėse pakrantėse, tik mastai nepalygin- 
ti didesni. Dėl to Honsiu šiaurės vakarų kranto rajonus, vadinamus “snie- 
go šalimi", žiemomis verste užverčia sniegu, kuris daugumos vietų Ze- 
me užkloja penkių ar šešių metrų apklotu - gausiausia sniego, palygi- 
nus su bet kuriuo kitu taip tirštai apgyvendintu pasaulio regionu. 

Skirtumas tarp gilių sniegynų ir niūrumos vienoj šiaurės Japonijos 
kalnyno pusėj ir giedro dangaus bei plikos žemės kitoj gali būti pribloš- 
kiantis. Kad jį patirtum, kartais pakanka geležinkelio tuneliu nuvažiuoti 
vos keletą mylių. Tokios sąlygos, taip pat visų didžiųjų miestų susitel- 
kimas Ramiojo vandenyno skalaujamoje salos pakrantėje pagimdė žemes- 
nės padėties jauseną bei panieką nuolatiniams tų vietų gyventojams, ku- 
rie patys šias vietas vadina “Japonijos užpakaliu" (Ura Nihon). Ir prie- 
šingai - pusiasaliai, įsiterpiantys į Ramųjį vandenyną pietinėje Japonijos 
pusėje, pasižymi švelniu, beveik subtropiniu klimatu, kurį lemia Japoni- 
jos srovė (arba Juodoji srovė, Kuroshio, kaip ją vadina patys japonai), 
skalaujanti šią pakrantę maždaug taip pat, kaip Golfo srovė - pietinius 
Jungtinių Valstijų krantus. 

Išskyrus Hokaido salą, palankus auginimui laikas didžiojoje Japoni- 
jos dalyje vidutiniškai svyruoja 200-260 dienų, bet kaitriausias laikotarpis 
trunka palyginti neilgai - nuo pirmųjų liepos dienų iki rugsėjo pradžios. 
Tačiau kaitra šiuo metu iš tikrųjų vos ištveriama - ne tiek dėl aukštos 
temperatūros, kiek dėl ypatingos drėgmės. 

Žiemos ne itin atšiaurios, bet sukelia daug keblumų, jeigu neturi tin- 
kamo šildymo, kaip dažniausiai būdavo Japonijoje po Antrojo pasauli- 
nio karo. Išskyrus šiaurę ir aukščiausius kalnus, temperatūra retai nu- 
krinta žemiau nulio, bet vieną ar du mėnesius didžiojoje Japonijos da- 
lyje žiemos naktimis smarkiai atšąla, o pasnigti, tai bent protarpiais pa- 
sninga visur, išskyrus Okinawą. Kadangi žiemos ne tokios atšiaurios, kad 
sušaltų turintys kur prisiglausti, prieš prasidedant moderniesiems lai- 

kams, japonai, kaip ir kitos panašiose klimato juostose gyvenančios tau- 
tos, naudojosi šildymu, kiek apmažinančiu žiemos rūstumą. Paprastai jų 
namai būdavo lengvų, vėjų perpučiamų konstrukcijų, labiau pralaidūs 
vėsiems ir švelniems vasaros vėjams, nei apsaugantys žiemą nuo šalčio. 
Dažniausiai nuo šalčio gindavosi anglies žarijų krosnelėmis, arba Aiba- 
chi, prie kurių prikišę rankas laukdavo, kol! kraujas šilumą išnešios po 
visą kūną, nors kai kur kaimuose kojas galėjai susišildyti apšildomose 
įdaubose, vadinamose kotatsu. Karšta vakarinė pirtis gali įkaitinti iki pat 
miego meto, o dienomis namą visai pakenčiamai nors trumpam prišil- 
do ryški vidurdienio saulė. Todėl buvo svarbu, kad namas stovėtų at- 
grežtas į pietų pusę. Šiandien ne visuose privačiuose namuose yra cent- 
rinis apšildymas, bet senąsias anglies krosneles pakeitė elektriniai, du- 
jiniai arba skysto kuro šildikliai, kurie sykiu su sandaresnėmis ir tvir- 
tesnėmis namų konstrukcijomis leidžia lengviau išgyventi žiemos šal- 
čius. Vis dėlto daugumai japonų žiema tebesisieja su storais, ilgais apa- 
tiniais baltiniais. 

Tad vasaros ir žiemos Japonijoje gali būti atšiaurokos, tačiau jos pa- 
lyginti trumpos ir ne tokios, kad jas sunku būtų ištverti. Likusieji aštuoni 
metų mėnesiai labai malonūs. Kitaip nei didžiojoje Jungtinių Valstijų da- 
lyje, keturi metų laikai čia ryškiai skiriasi, o temperatūros keičiasi pa- 
mažu ir be didelių netikėtumų. 

Japonijos klimatas - tipiškas vidutinis, priešingas tropikų, kur augi- 
mo laikotarpis tęsiasi kiaurus metus, o temperatūros lemia palyginti lė- 
tą gyvenimo tempą. Kad išgyventum šaltesniais mėnesiais, sunkiu dar- 
bu ir sutelktomis jėgomis auginimui palankiu metų laiku tenka sukaupti 
maisto atsargas, o vidurdieniais karščiai ne tokie, kad turėtum viską mes- 
ti ir ilsėtis arba lėtinti spartą. Tas pats pasakytina ir apie japonų kaimy- 
nus Rytų Azijoje - Korėją ir Kiniją. Tokios gamtinės sąlygos padeda su- 
prasti, kodėl šių šalių žmonės pagarsėje didžiuliu darbštumu ir nesen- 
kančia energija. Atrodo, kad paprasčiausia būtinybė, per šimtmečius pa- 
laikoma tvirtai įsišaknijusių papročių ir griežtų moralinių priesakų, ja- 
ponams ir jų Rytų Azijos kaimynams įdiegė nuostatas, kurios visame pa- 
saulyje galbūt labiausiai paveikė darbo etiką. 

Vienas išskirtiniausių Japonijos klimato bruožų - nuolatinės cikloni- 
nės audros, vadinamieji taifūnai, kurie vėlyvomis vasaromis ir ankstyvais 
rudenimis kai kur visai nusiaubia šalį. Prigimtimi jie nesiskiria nuo ura- 
ganų, kurie kartais nuniokoja rytines Jungtinių Valstijų pakrantes. Ir vie- 
ni, ir kiti susidaro dėl tokių pat žemės bei oro santykių atitinkamose pla- 
tumose. Tačiau taifūnai Japoniją užklumpa dažniau ir padaro daugiau 

žalos gyventojams bei krašto gerovei, nes dauguma japonų susitelkę 
kaip tik pietrytinėje pusėje, į kurios pakrantes taifūnai siūbteli pir- 
miausia. 

Taifūnai pripratino japonus prie gamtos katastrofų ir išmokė stoiš- 
kai jas ištverti. Tokį fatalizmą net galėtum pavadinti “taifūniniu stoiciz- 
mu", bet jį skatino ir kitos gamtos nelaimės. Japonijoje daug snūduriuo- 
jančių ugnikalnių, kurie sudaro dalį vulkaninės grandinės, juosiančios 
Ramųjį vandenyną; pasitaiko, kad jie prabunda. Asamayama, didžiausias 
aktyvus ugnikalnis, 1783 metais nuniokojo šimtus kvadratinių mylių 
centriniuose Honsiu rajonuose. Visą salą raizgo daugybė sprūdžių lini- 
jų, dažni daug žalos pridarantys žemės drebėjimai. Iš Tokijo ir jo Yo- 
kohamos uosto veik nieko neliko po gaisrų, kuriuos sukėlė didysis že- 
més drebėjimas, sukrétes šalį 1923 metų rugsėjo l-osios popietę ir nu- 
sineses 130 000 gyvybių. Kadangi Edo, kaip seniau buvo vadinamas To- 
kijas, maždaug kas šešiasdešimt metų nuolatos sudrebindavo didelis že- 
mės drebėjimas, o nuo paskutiniojo 1923 metais praėjo kaip tik šitiek 
laiko, Japonijoje plačiai paplitęs tikėjimas, kad kitas ištiks visai netru- 
kus, - žmonės spėlioja, kas liks iš modernių tunelių, dangoraižių ir au- 
tomobilių prigrūstų gatvių miesto. Kad ir kaip būtų, japonai filosofiškai 
žvelgia į gamtos bauginimus ir stoiškai ištvėrę tokias katastrofas suge- 
ba pakilti ir atsinaujinti. 


2 Zemdirbystė ir 
gamtos ištekliai 


Tarp amžinų kalnų ir nusitesusiy miestų tik mažiau nei 12 
nuošimčių Japonijos žemių tinka dirbti. Apskritai Japonijos dirvožemiai 
ne itin derlingi. Tačiau, nepaisant geografinių ribotumų, palyginti ilgas 
auginimo laikas, gausūs lietūs, sunkus darbas ir žemdirbystės įgūdžiai 
leidžia užauginti pakankamai didelius derlius. 

Žemdirbystė Japoniją pasiekė gana vėlai - tik du ar trys šimtmečiai 
pr. Kr. Didžiosios dalies Rytų Azijos kultūros lopšyje, Šiaurės Kinijoje, 
nedrėkinamuose laukuose buvo auginamos soros, o Japonijoje prigijo iš 
senosios Kinijos pietų atkeliavusi žemdirbystė, kurios būdingiausia kul- 
tūra - drėgmės reikalaujantys ryžiai. Nuo antrojo amžiaus pr. Kr. jie buvo 
auginami gana šiuolaikiškai - neaukštais pylimėliais apsuptuose, vandens 
prisodrintuose žemės plotuose, kuriuos drėkina žmogaus iškastų upe- 
liukų tinklas. Sėjinukai paprastai sudaiginami inspektuose ir vėliau per- 
keliami į laukus; seniau būdavo persodinama rankomis, dabar dažniau- 
siai - mašinomis. Persodinimas užtikrina vienodesnį augimą, taip pat šil- 
tesnėse Japonijos dalyse, kur įmanoma sėjomaina, leidžia pagrindiniuo- 
se laukuose kaip reikiant subręsti žieminėms kultūroms. 

Šitokia žemdirbystė, kuriai pakanka nedidelių užliejamų dirvų ir siau- 
rų slėnių, nereikalauja didelių pastangų vandens lygiui kontroliuoti, sie- 
kiant suvaldyti tiek žemdirbystei palankias, tiek nepalankias didžiųjų 
upių galias. Manoma, kad milžiniškų mastų vandens lygio kontrolės pro- 
jektai padėjo įsigalėti masinėms autoritarinėms visuomenėms Egipte, Me- 
sopotamijoje ir Šiaurės Kinijoje. O štai Japonijoje pakako glaudaus ne- 
didelių bendruomenių kooperavimosi, siekiant geriau panaudoti vandens 
išteklius. Galbūt šis bendravimas per šimtmečius įskiepijo aiškiai paste- 
bimą japonų polinkį identifikuotis su grupe ir kolektyviai veikti. 

Ryžių auginimas, kuriuo japonai vertėsi praeityje, reikalavo milžiniš- 
ko darbo, bet iš akro būdavo gaunami nepalyginti didesni derliai, nei 


11 


12 / APLINKA 


Vakaruose sausose dirvose auginant kviečius. Visos žemės, kur tik įma- 
noma, buvo paverstos drėkinamais ryžių laukais. Pelkės, balos ir pak- 
rančių seklumos buvo rūpestingai nusausintos, apjuostos pylimais ir pa- 
verstos dirbamom dirvom. Ryžių laukai nusidriekė palei kiekvieną upę 
ir upeliuką iki pat jų aukštupių ir, kur tik prieinamas vanduo, dirbtinė- 
mis terasomis kilo kalvų pašlaitėm. Kitoms kultūroms tinkami laukai nu- 
sidriekė atkalnėmis dar aukščiau, išsimėtė po visas vietas, ligi kurių buvo 
neįmanoma atvesti vandens. Šiandien ryžiai auginami tiek šiaurinėje, tiek 
vakarinėje Hokaido dalyje, o jiems skirti plotai sudaro maždaug 40 nuo- 
šimčių visos dirbamos žemės. 

Žemdirbystės produktyvumą dar labiau padidino sėjomaina, vasaro- 
mis auginamus ryžius paprastai keičiant įvairiais žieminiais javais arba 
daržovėmis. Jinai įmanoma beveik pusėje pietvakarių Japonijos, riboja- 
moje linijos, prasidedančios šiek tiek šiauriau Tokijo ir nusitęsiančios 
iki vakarinės Honsiu pakrantės į šiaurę nuo Kyoto. 

Dėl intensyvaus drėgmės reikalaujančių ryžių auginimo ir sėjomainos 
Japonijai, kaip ir likusiai Rytų Azijos daliai, nuo seno būdinga nepaly- 
ginti didesnė gyventojų koncentracija nei sausesniems ar šaltesniems Va- 
karų Azijos ir Europos kraštams. Jau nuo romėnų laikų vien Kinijoje gy- 
veno tiek pat arba maždaug tiek pat žmonių, kiek visoje Europoje, o Ja- 
ponija pagal gyventojų skaičių jau tris šimtmečius gerokai pranoksta bet 
kurią Europos šalį. Tokios aplinkybės irgi skatino polinkį kolektyviai 
veikti, ugdė bendro darbo organizavimo įgūdžius. 

Palyginti su plačiu ir aukštu Jungtinių Valstijų žemės ūkio mecha- 
nizavimo lygiu, daug darbo reikalaujanti japonų žemdirbystė - gerokai 
primityvi. Net pasitelkus pagalbon šiuolaikines mašinas, darbo našumas 
ne itin pakyla, tačiau akro produktyvumas - tikrai įspūdingas, ko gero, 
aukščiausias pasauly. Pavyzdžiui, iki pat šių laikų Japonijoje iš akro 
būdavo gaunama du-keturis kartus daugiau ryžių nei Pietryčių ar Pie- 
tų Azijoje. Šitoks dėmesio sutelkimas į akro produktyvumą, o ne žmo- 
gaus darbo našumą, savaime suprantamas, nes Japonija gerokai turtin- 
gesnė žmonėmis negu žeme. Dėl to vieną kvadratinę mylią apdirba šimtą 
kartų daugiau žmonių negu Jungtinėse Valstijose ir dešimt kartų dau- 
giau negu Vakarų Vokietijoje. 


Kalnai, jūra ir intensyvios žemdirbystės plotai - vaizdas, būdingas daugumai Japoni- 
jos kaimiškųjų vietovių. Terasomis nuo jūros įlankos kylančiuose Shikoku salos lau- 
kuose ūkininkai augina kviečius ir daržoves. (© Bob Davis/ Woodfin Camp er Asso- 
ciates) 

Tačiau Japonijos žemdirbystė labai efektyvi ir net moksliškai pagrįs- 
ta. Kiekviena dirbamos žemės pėda išnaudojama kiek tik įmanoma. Ry- 
žių daigai ir kitos kultūros sodinami lygiomis, tiesiomis eilėmis, užpil- 
dant kiekvieną kvadratinį colį. Dirva kruopščiai įdirbama iki vienos ar 
dviejų pėdų gylio; seniau tam būdavo panaudojamas ilgaašmenis Rytų 
Azijos kauptukas. Laukai skrupulingai ravimi ir gausiai tręšiami. Daž- 
niausiai - organinėmis medžiagomis, po Antrojo pasaulinio karo tam pa- 
naudojant net ir miestų ar miestų apylinkių purvą - dvokiantį, bet eko- 
nomiškai naudingą. Vėliau, žinoma, jo buvo atsisakyta - japonų žemdir- 
biai pradėjo gausiai naudoti chemines trąšas. Šiltadaržiuose auginamoms 
daržovėms apdengti plačiai naudojama polietileno plėvelė. 

Dar prieš prasidedant moderniesiems laikams, japonai pradėjo sąmo- 
ningai rūpintis “moksliniu" žemdirbystės pagrįstumu. Liko daugybė aš- 
tuonioliktame amžiuje parašytų žemdirbystės traktatų apie tai, kaip pa- 
gerinti sėklas arba kokiais būdais padidinti derlingumą. Iš esmės visos 
žemdirbystei tinkamos žemės buvo jau kultivuojamos (išskyrus Hokai- 
do, tuolaik atsilikusią pasienio provinciją), taigi tiek valdžia, tiek zem- 
dirbiai ieškojo būdų, kaip padidinti produktyvumą. 30 milijonų gyven- 
tojų, su kuriais Japonija įžengė į devynioliktą amžių, buvo, ko gero, ta- 
sai maksimumas, kurį priešindustriniu laikotarpiu galėjo ištverti izoliuo- 
tai gyvenanti šalis. 

Devyniolikto amžiaus viduryje, kai Japonija atsivėrė pasaulio preky- 
bai ir centralizavo bei modernizavo valdymą, padėtis visiškai pasikeitė. 
Susidarė sąlygos sparčiam žemės ūkio augimui. Geriau išvystytuose ra- 
jonuose naudojami pažangesni žemdirbystės metodai galėjo greičiau pa- 
siekti labiau atsilikusius šalies pakraščius; pigūs pervežimai garlaiviais, 
o vėliau geležinkeliais skatino didesnę regioninę specializaciją; pradė- 
tos dirbti Hokaido žemės; valstybiniai žemdirbystės institutai skatino mo- 
dernesnius žemės ūkio tyrinėjimus bei pažinimą; dvidešimtame amžiu- 
je tapo prieinami sojos ankščių briketai ir kitos užsienietiškos trąšos. Ta- 
čiau gyventojų daugėjo sparčiau, nei didėjo žemės ūkio gamyba, ir dvi- 
dešimto amžiaus pradžioj Japonijai trūko dvidešimties nuošimčių mais- 
to produkcijos, kad būtų patenkinti visos šalies poreikiai. 

Pasibaigus Antrajam pasauliniam karui, pirmaisiais metais ypač trū- 
ko maisto, ir išbadėję žmonės griebėsi auginti javus miestų griuvėsiuo- 
se ir visur kitur, kur tik rasdavo nenaudojamos žemės lopinėlį. Bet ša- 
liai pamažu gydantis karo žaizdas, tokios beviltiškos pastangos nebete- 
ko prasmės, ir kai kurie ekonomiškai itin nenaudingi dirbamos žemės 
plotai buvo išvis apleisti. Juo labiau kad naujos technologijos lėmė dar 

vieną žemės ūkio šuolį. Cheminės trąšos ir anksčiau buvo plačiai nau- 
dojamos, bet dabar jų atsirado kur kas daugiau ir jos tapo visiems priei- 
namos. Žemdirbystė pagaliau tapo mechanizuota, ir žymiai sumažėjo kai- 
me dirbančių ūkininkų. Sunkiomis pokario sąlygomis beveik pusė japonų 
tebesivertė žemdirbyste, bet vėliau šis procentas smarkiai krito. Mūsų 
dienomis apie aštuoni nuošimčiai japonų įsikūrę kaimų sodybose, iš jų 
tik ketvirtadalis gyvena vien iš ūkininkavimo. Dauguma sezoninius dar- 
bus paveldėtame ūkyje derina su kitais užsiėmimais, arba - dažniau - bū- 
tinus ūkio darbus atlikę savaitgaliais, anksti rytą arba vėlai vakare, va- 
žinėja dirbti į netoli esančias gamyklas, įstaigas arba parduotuves. Trum- 
pą laiką ūkio rūpesčiai buvo kritę ant žmonų ir pensijon išėjusių tėvų 
pečių, bet tėvai pamažu išmirė, žmonos leidosi paskui vyrus ieškoti ki- 
tokių darbų, ir grynų ūkininkų, nuo ryto iki vakaro dirbančių žemę, li- 
ko saujelė. 

Japonijos žemdirbystės mechanizacija gerokai skiriasi nuo amerikie- 
čių. Net santykinai dideli Hokaido ūkiai, palyginus su Amerikoje įpras- 
tais, atrodo smulkūs; visur kitur vidutinis japonų ūkis - apie du su pu- 
se akro, arba hektaras, jeigu skaičiuotume pagal matų sistemą, kurios 
ir jie patys dabar laikosi. Tolesnis žemdirbių skaičiaus mažėjimas gali 


Mechaninis ryžių derliaus nuėmimas. “Ūkininkas" čia apsirengęs darbo mieste drabu- 
žiais. (© Michal Heron/ Woodfin Camp er Associates) 


16 / APLINKA 


paskatinti ūkių jungimąsi ir stambėjimą, bet šitai didesniu mastu dar ne- 
prasidėjo. Betgi nepaisant to, kiek ūkininkas turi žemės, pats reljefas ją 
suskaido į visai smulkius ryžių ar sausų dirvų plotelius, kuriuos geriau 
matuoti kvadratiniais jardais nei akrais ar hektarais. Jie tokie maži, kad 
neįmanoma panaudoti didesnių kombainų ar sunkesnių traktorių. Vie- 
toj mums įprastos technikos japonai prisigamino daugybę įvairiausių 
traktoriukų, kuliamųjų, ryžių persodintuvų ir visokių kitų mašinų, labiau 
atitinkančių jų žemdirbystės pobūdį, geriau tinkančių mažiems laukams. 
Savaime suprantama, dėl panašių sąlygų jie gali būti naudojami daugu- 
moje Rytų, Pietryčių ir Pietų Azijos kraštų, kur dirbama pagal panašius 
agrokultūros metodus ir tokiuose pat mažuose plotuose. Kadangi kiek- 
viena šeima trokšta turėti nuosavas mašinas ir mechanizmus, kartais net 
nepaisydama ar turės pakankamai žemės, kad visa tai galėtų kaip rei- 
kiant panaudoti, Japonijos ūkis dabar, ko gero, labiausiai mechanizuo- 
tas pasaulyje. 

Nors ūkininkų labai sumažėjo, Japonijos žemės ūkis pokario metais 
kilo tarsi jūros banga. Kasmet būdavo sumušamas pernykštis ryžių der- 
liaus rekordas. Kadangi gerėjančios gyvenimo sąlygos įgalino rinktis įvai- 
resnius produktus ir ryžių suvartojimas vienam gyventojui tuolaik su- 
mažėjo, japonai savo pačių nuostabai staiga susidūrė su ryžių pertek- 
liumi. Bet, turėdama keturis kartus daugiau gyventojų, nei leistų aštuo- 
nioliktame amžiuje Malthuso nustatytas limitas, Japonija dabar išgyve- 
na dar didesnius sunkumus, kylančius iš bendrojo trisdešimties procentų 
maisto produktų deficito. Susidarytų ir penkiasdešimt, jeigu įskaičiuo- 
tume tuos grūdus, kurie importuojami mėsai auginamiems gyvuliams 
šerti. 

Maisto trūkumas japonams kelia daug nerimo. Susirūpinimas ir po- 
litinis jautrumas fermerių balsams, taip pat troškimas išvengti staigių so- 
cialinių permainų kaimo vietovėse verčia vyriausybę ir toliau daug dė- 
mesio skirti žemės ūkiui, net jeigu jo produktyvumas, palyginti su kita 
ekonomine veikla, vienam gyventojui gerokai mažesnis ir sudaro tik 3 
nuošimčius bendrojo nacionalinio produkto. Dėl žemės ūkiui skiriamų 
subsidijų Japonijoje maisto produktai gerokai brangesni nei pasaulinė- 
je rinkoje. Pavyzdžiui, visiškai tokie pat amerikietiški ryžiai, iškrauti Ja- 
ponijos uostuose, kainuotų penktadalį to, už kiek parduodami šalyje 
užauginti. Kad Japonijos žemės ūkio nesužlugdytų pigesni užsienio pro- 
duktai, jų įvežimas griežtai kontroliuojamas, o vyriausybė, skatindama 
gamybą ir siekdama padėti žemdirbių šeimoms prisitaikyti prie sparčiai 
kylančio pragyvenimo lygio, ryžius pabrangino iki nepagrįstai aukštų kai- 


Žemdirbystė ir gamtos ištekliai / 17 


nų. Kita vertus, daugelis ūkininkų laikosi įsikibę žemės ne tik iš tradi- 
cinio prisirišimo, bet ir todėl, kad nedidelėje industrinėje šalyje, kokia 
tapo Japonija, žemės kainos astronomiškai šoktelėjo ir gerokai pranoksta 
jos tikrąją agrokultūrinę vertę. 

Kaip sakėme, ūkininkų Japonijoje staiga labai sumažėjo, o besiplečią 
miestai ir toliau godžiai ryja aplinkinius derlingiausios žemės akrus. Bet 
japonai tikriausiai įstengs išlaikyti dabartinį apsirūpinimo maistu lygį. 
Smulkaus žemės ūkio lėtus ekonominius tempus turbūt kompensuos už- 
tikrintumo jausmas ir pasitenkinimas, kad šalis nėra visiškai priklauso- 
ma nuo užsienio maisto išteklių, ypač - ryžių. 


Japonijos virtuvę labai paveikė žemės ūkio pobūdis. Ryžiai visuomet 
buvo pagrindinis maisto produktas, Iki pat šių laikų jų valgydavo daug 
ir visus tris kartus per dieną. Iš tikrųjų žodis, kuriuo įvardijami virti ry- 
žiai (gohan), reiškia ir valgyma. Sakė, pagrindinis alkoholinis gėrimas, 
gaminamas rauginant ryžius. Ji kiek stipresnė už daugumą vynų - alko- 
holio esama 15-20 procentų. Nepaisant, kiek tam reikia pastangų, visi 
įmanomi plotai drėkinami ir skiriami ryžiams. Sausi, nedrėkinami lau- 
kai naudojami grūdiniams javams ir daržovėms, taip pat įvairiausiems 
vaisiams, ypač - mandarinams auginti. 

Iš visų Japonijos žemės plotų tik 2 nuošimčius, daugiausia šaltesnė- 
je šiaurėje, užima ganyklos. Gyvulininkystė nenaši. Seniau raguočius au- 
gindavo ne maistui. Juos naudojo kaip traukiamąją jėgą, vežti arba ar- 
ti. Palyginti nedidelis jų kiekis, taip pat budistinis priesakas, draudžiantis 
pakelti ranką prieš gyvulį, lėmė, kad ilgą istorinį laiką japonai visai ne- 
valgė mėsos. Proteinų jie gaudavo iš žuvų, kurių gausu šalį skalaujan- 
čiuose vandenyse. Dabar vietos išteklius papildo žvejyba viso pasaulio 
vandenynuose, taip pat importas. Daugiausia žuvį valgo žalią, supjaus- 
tytą mažomis riekelėmis, vadinamomis sashimi arba sushi, kuri patiekia- 
ma su jūržolėmis ir acte išmirkytais ryžiais. Pastaraisiais metais šis de- 
likatesas labai išpopuliarėjo ir Jungtinėse Valstijose. Kitas proteino šal- 
tinis - nepakeičiamos sojos pupelės, dabar daugiausia jsivezamos iš už- 
sienio ir naudojamos gaminti tofu (pupelių varškę), miso (raugintą pu- 
pelių tešlą) ir shoyu (sojos padažą). 

Tradicinė japonų virtuvė - nuostabiai švelni, ypač jei palygintume su 
visame pasaulyje garsia kinų kulinarija. Poliruoti balti ryžiai, be pada- 
žų ir prieskonių, japonams ne tik pagrindinis gerai pasotinantis produk- 
tas, bet ir labiausiai vertinama įvairių patiekalų sudėtinė dalis. Dideli ry- 

žių kąsniai derinami su smulkiais žuvies, šviežių ir marinuotų daržovių 
gabaliukais. Kinų vaišės susideda iš daugybės maistingų patiekalų su 
aibe padažų, o štai japonai po truputėlį pateikia gausybę su niekuo ne- 
maišytų produktų - keptos žuvies gabalėlių, keletą sashimi riekelių, ko- 
kių nors daržovių. Ir viskas meniškai serviruota, kartais akivaizdžiai sie- 
kiant labiau pamaloninti akį nei gomurį. Kinų kulinarija - tai nepranoks- 
tama ragavimo patirtis; tradicinė japonų kulinarija patraukli švelnesniais 
skoniais ir estetiniu žavesiu. 

Žinoma, kaip viskas, taip ir mitybos įpročiai Japonijoje per pastaruo- 
sius dešimtmečius smarkiai pasikeitė. Japonai persiėmė katalikiškų kraš- 
tų skoniais, ir ryžių suvartojimas vienam gyventojui labai sumažėjo. Iš 
pigių įsivežtinių kviečių kepama puiki europietiška duona, per pusryčius 
paprastai pakeičianti ryžius. Importuota arba šeriant importuotais grū- 
dais užsiauginta mėsa šiandien tapusi svarbia sudėtine maisto dalimi, 
nors jos vis dar suvartojama mažiau nei penktadalis to, kiek suvalgo 
amerikiečiai. Japonai ėmėsi net pieno produktų, kurie visai Rytų Azijai 
ligi šiol buvo anatema. Net ir sakė užleidžia vietą puikiam vokiškam alui, 
škotiškam viskiui ir kitiems Vakarų gėrimams. 

Japonai su pasigardžiavimu valgo įvairiausius makaronų patiekalus; 
plačiai paplitusi kinų kulinarija; labai populiarūs ir vakarietiški valgiai - 
nuo prancūzų Aaute cuisine iki amerikietiškų užkandžių, tokių kaip 
McDonald's ir Kentucky Fried Chicken. Japonai prasimanė ir neįprastų 
patiekalų, gerokai nepanašių į tradicinius, gal todėl išgarsėjusių visam 
pasauly. Tarp jų - sukiyaki, jautienos patiekalas, kurį, sakoma, devynio- 
likto amžiaus vidury sugalvojo prieš nusistovėjusias pažiūras maištau- 
jantys medicinos studentai, ir tempura, gerai iškeptos krevetės, - kai kas 
mano, šis patiekalas šešioliktam šimtmety perimtas iš portugalų. Japo- 
nų jautiena garsėja nepaprastu skoniu, pagal populiarų mitą - dėl salyklo 
ir masažo, nors pagrįsčiau paaiškinti būtų galima tuo, kad gyvuliai daž- 
niausiai laikomi garduose ir, trūkstant vietos ir net ganyklų, sudiržta jų 
raumenys. 

Tradiciniai japonų ryžiai, daržovės ir žuvis būtų puiki dieta, palyginti 
su didžiuliu mėsos ir riebalų suvartojimu Vakaruose, jeigu būtų mažiau 
beriama druskos ir jeigu nuo ryžių nebūtų stengiamasi nupoliruoti mais- 
tingųjų sėlenų. Toks maitinimasis iš dalies paaiškina, kodėl japonai ma- 
žiau nei amerikiečiai serga širdies ligomis. Kita vertus, kaip tik poliruoti 
ryžiai gali lemti sparčiai Japonijoje plintantį skrandžio vėžį. 

Anksčiau mityba tikriausiai buvo per asketiška vaikų augimui. Nuo 
Antrojo pasaulinio karo japonų vaikai keletą colių ūgtelėjo ir daug svarų 

pasunkėjo. Iš dalies ūgio padidėjimą galima paaiškinti tuo, kad japonai 
“ištiesė kojas" - mažiau sėdi ant grindų, dažniau - ant kėdžių, bet dau- 
giausia įtakos turėjo geresnis maistas, įskaitant pieno produktus, taip 
pat - didesnis kiekis mėsos ir duonos. Jauni japonai šiandien akivaizdžiai 
aukštesni nei anų laikų bendraamžiai, o nutukę vaikai, kurių seniau be- 
veik nepasitaikydavo, jau nieko nebestebina. 


Japonijos ariamų žemių skurdumo neatsveria jokie kiti didesni gam- 
tos ištekliai. Šalis kaip reikiant apdovanota nebent vandeniu. Gausūs lie- 
tūs palankūs intensyviai žemdirbystei ir tankiems miškams, užimantiems 
du trečdalius šalies ploto. Dauguma šių miškų puoselėjami, remiantis 
mokslinėmis rekomendacijomis, siekiant užtikrinti maksimalų augimą. 
Dėl to Japonija, nepaisant jos nedidelio ploto, užima aukštą vietą pasauly 
pagal medienos gamybą, nors produkcija patenkina tik mažiau negu pu- 
sę jos ėdrūniškų medienos poreikių pramonei ir privačiai statybai. Se- 
niau beveik visi pastatai Japonijoje buvo mediniai, kadangi akmens ir ply- 
tų konstrukcijos itin neatsparios žemės drebėjimams. Net ir dabar dau- 
guma privačių namų ir smulkių krautuvėlių pastatyta iš medžio. Siau- 
ros, bet veržlios ir sraunios Japonijos upės - svarbus hidroenergijos šal- 
tinis. Tačiau kad ir panaudojami beveik visi ištekliai, vandens energija 
patenkina mažiau nei 5 nuošimčius nepasotinamų šiuolaikinės Japoni- 
jos energetikos poreikių. 

Aplink tyvuliuojančios jūros - didžiausias ekonominis turtas. Jos - pa- 
grindinis Japonijos proteino, taip pat - daug vitaminų turinčių jūržolių, 
kurias japonai gausiai vartoja įvairiems valgiams gaminti, šaltinis. Pak- 
rančių vandenys visuomet aprūpindavo būtiniausiais maisto produktais, 
ir šiandien žymią jų dalį sudaro žuvys, vėžiagyviai, dumbliai. Japonijos 
žvejybiniai laivai žvejoja septyniose jūrose. Iš tikrųjų Japonija pagal zve- 
jybą pirmauja visame pasaulyje, kaip ir dera šaliai, kurioje vienam gy- 
ventojui suvartojama daugiausia žuvies. 

Vandenynai japonams palengvina susisiekimą šalies viduje; jais drie- 
kiasi keliai, vedantys į pasaulio rinką ir žaliavų šaltinius. Išskyrus senąją 
sostinę Kyotą, visi šeši Japonijos didmiesčiai ir dauguma vidutinių miestų 
pastatyti jūros pakrantėj. Atsiradus galimybių panaudoti naujas priep- 
laukų konstrukcijas ir ant pylimų sekliose vietose statyti gamyklas, dau- 
guma jų savaime išsiplėtė į jūros pusę. Tad didžiąją dalį Japonijos sun- 
kiosios pramonės įmonių, dėl patogesnio transportavimo, galima įkur- 
dinti ne prie vidaus vandenų kelių ir geležinkelių, bet tiesiai ant jūros. 

Mineralinių išteklių Japonijoje negausu, jų nepakanka šiuolaikiniams 
poreikiams patenkinti. Dėl vulkaninės salų prigimties gausu sieros, yra 
kalkakmenių, molio, smėlio ir kitko, bet Japonijai trūksta beveik visų pa- 
čių pagrindinių mineralinių iškasenų. Daugybės įvairiausių mineralų, ran- 
damų salose, pakako priešindustriniais laikais, bet šiandien jie sudaro 
tik mažą dalį to, ko reikia Japonijos pramonei. Pavyzdžiui, pakankamas 
anglies kiekis turėjo gyvybinės reikšmės ankstyvuoju Japonijos indust- 
rializavimo periodu, bet plonus ir sulūžinėjusius klodus nelengva eksp- 
loatuoti, ir šiandien Japonija įsiveža penkis kartus daugiau anglies, nei 
pati pagamina. Kitados eksportavę varį, japonai ir šiuo plačiai naudoja- 
mu mineralu dabar beveik visiškai priklausomi nuo išorinio pasaulio; iš 
kitų dviejų mineralų, kuriais salos buvo pakankamai apsirūpinusios, du 
trečdalius cinko ir šešis septintadalius švino tenka įsigabenti iš užsie- 
nio. O ir kitais svarbiais mineralais, įskaitant geležies rūdą, Japonija vi- 
siškai, ar beveik visiškai, priklauso nuo užsienio. Blogiausia, kad gyvy- 
biškai stinga pagrindinio energetinio išteklio - naftos, kuri sudaro maž- 
daug tris penktadalius Japonijoje sunaudojamos energijos. Be to, japo- 
nai nedaug gali tikėtis iš tolimų nuo kranto jūros telkinių ir yra nelin- 
kę pasikliauti branduolinių jėgainių kuru. 


Nepaisant negausių gamtinių išteklių ir itin ribotų žemdirbystės ga- 
limybių, nuo dvidešimto amžiaus pradžios gyventojų Japonijoje padvi- 
gubėjo, o pragyvenimo lygis daug kartų pakilo. Akivaizdu, kad šį augi- 
mą sąlygojo spartus pramonės kilimas. Bet dėl ribotos ir skurdžios geo- 
grafinės bazės industrializaciją lydėjo stiprėjanti priklausomybė nuo už- 
sienio energetikos bei žaliavų šaltinių ir kartu tokia pat priklausomybė 
nuo užsienio rinkų, kad už pramonės eksportą galėtum apmokėti būti- 
ną importą. Japonija iš visų pasaulio šalių įsiveža daugiausia naftos, ang- 
lies, geležies rūdos, daugybę kitų rūdų ir metalų, taip pat - medvilnės, 
vilnos, statybinių medžiagų ir įvairiausių kitų plačiai naudojamų produk- 
tų. Nors kitados japonai patys auginosi medvilnę, tam naudota žemė jau 
seniai atiduota maistinėms kultūroms, o medvilnė perkama užsienyje. 
Net šilką, nuo devyniolikto šimtmečio septinto dešimtmečio iki dvidešim- 
to amžiaus trečio dešimtmečio gausiausiai eksportuotą pusiau agrokul- 
tūrinį produktą, ji dabar įsiveža iš įvairiausių pasaulio šalių. Gyvybiškai 
svarbi Japonijos priklausomybė nuo pasaulio prekybos - lemiamas veiks- 
nys, apibūdinantis jos ekonominę geografiją ir apsprendžiantis jos san- 
tykius su visu likusiu pasauliu. 

Savaime suprantama, industrializacija susijusi su miestų augimu. Ja- 
ponija šiandien iš tikro labiausiai urbanizuota šalis. Nors iš esmės jau 
priešindustriniu periodu aštuonioliktojo amžiaus izoliuota Japonija bu- 
vo ekonomiškai ir politiškai pakankamai centralizuota, kad įspūdingai 
plėstųsi miestai. Edo, kaip tuomet buvo vadinamas Tokijas, turėjo apie 
milijoną žmonių ir apie 1700-uosius metus buvo, ko gero, didžiausias 
miestas pasaulyje. Kartu paimtuose Osakoje, didžiuliame prekybos cent- 
re, ir Kyote, senojoje sostinėje, gyveno keli šimtai tūkstančių gyvento- 
ju. Po likusią Japonijos dalį buvo išsimėtę pilių miestai, kuriuose gyve- 
no iki 100 000 žmonių ir kur buvo įsikūrę apytikriai du šimtai šešias- 
dešimt penki pusiau autonomiški feodalai. 

Devyniolikto amžiaus viduryje jau gana daug žmonių gyveno mies- 
tuose; nuo tada jų skaičius neįtikėtinai greitai augo. Dabar vien Tokijo 
pagrindinėje dalyje, suskirstytoje į kvartalus, gyvena daugiau kaip 8 mi- 
lijonai žmonių, o jeigu įskaičiuotume priemiestines Tokijo prefektūros 
gyvenvietes, susidarytų per 11 milijonų. Greta šliejasi Yokohama su maž- 
daug 3 milijonais gyventojų; Kawasakyje, įsiterpiančiame tarp Tokijo ir 


Vienas iš gynybinio vandens griovio kampinių bokštelių; griovys juo- 
sia senąją Edo pilį, dabar - didžiąja dalimi - imperatoriškuosius rūmus. 
Tai - gaivios žalumos salelė Tokijo centre. (Leidus Morris G. Simon- 
celli / Japan Air Lines) 

Yokohamos, - 1 milijonas; be to - aplinkinių prefektūrų priemiesčių gy- 
ventojai ir sunkiosios pramonės darbininkai. Bendras gyventojų skaičius 
prilygsta Niujorkui ir jo apylinkėms; tai - viena iš keturių ar penkių di- 
džiausių pasaulio metropolijų. 

Kansai regionas - kita didelė metropolinė sritis, kurioje gyvena per 
12 milijonų žmonių. Kansai, reiškiantis “perėją į vakarus", - vienas iš 
Kanto (“perėjos į rytus") srities Tokijo apylinkėse varžovų. Be Osakos, 
kurioje gyvena du su puse milijono žmonių, Kansai yra didelis Kobės 
uostas ir senoji sostinė Kyotas - juose gyvena po pusantro milijono, taip 
pat - daugybė mažesnių miestų. 

Pusiaukelėj tarp Kanto ir Kansai įsiterpusi Nagoya - kitos didelės pre- 
fektūros, kurioje gyvena per du milijonus žmonių, centras. Hokaido sos- 
tinėje Saporo - pusantro milijono gyventojų; senosios šiaurinės Kiusiu 
sostinės Fukuokos ir Kitakiusiu, didelio pramoninio centro, kurį suda- 
ro kitados atskiri municipalitetai ir kuris, kaip rodo vardas, yra “Šiau- 
rės Kiusiu", gyventojų skaičius viršija milijoną; Vidinės jūros pakrantėj 
įsikūrusioj Hirosimoje - beveik milijonas. Be minėtų miestų, dar yra 194 
kiti municipalitetai, kurių gyventojų skaičius svyruoja tarp 100 ir 800 
tūkstančių, o po visą šalį išsidriekę pramoniniai rajonai su susisiekimo 
ir transportavimo įrenginiais įsiskverbia į daugumą kaimo vietovių, kur 
gyvena palyginti daug valstiečių. 

Japonijos pramonė sutelkta penktadalyje nekalnuotos šalies teritori- 
jos, bet - gausi palei pagrindinę istorinę Japonijos ašį, kuri palei Ramų- 
jį vandenyną nuo Tokijo per Nagoya ir Kansai regioną driekiasi į vaka- 
rus ir toliau palei šiaurinę Vidinės jūros pakrantę - link šiaurinio Kiu- 
siu. Į šiomis vietovėmis nusitiesiančią gamyklų ir pastatų grandinę tik 
retkarčiais įsiterpia dirbamos žemės plotai arba perkerta atsitiktiniai 
kalnų skardžiai. Visa ši pakrantė primena siaura juostele palei rytinį 
Amerikos krantą nusidriekusį miestą; čia gyvena beveik pusė visų Japo- 
nijos gyventojų. 

Politinė centralizacija ir 120-ies pastarųjų metų industrializacija pa- 
dėjo Japonijoje atsirasti puikiam vidaus susisiekimui. Metropolines sri- 
tis aptarnauja nepriekaištingas geležinkelių tinklas, o Tokijuje ir Osa- 
koje yra dar ir puikūs metro. Kur susikerta magistralės, atsiradę dideli 
antriniai komerciniai centrai, tokie kaip Shinjuku, penkios mylios į va- 
karus nuo Tokijo centro. Nors transporto tinklas puikus ir patogiai iš- 
sidéste antriniai komerciniai centrai, dėl milžiniškų Tokijo ir Osakos 
mastų reikia vienos ar dviejų valandų, kad nuvyktum į darbą arba į mo- 
kyklą. 

Šiandienos Japoniją jungia sudėtingas ir efektyvus geležinkelių tink- 
las, o į daugumą rajonų veda modernūs greitkeliai. Vandens kliūtis tarp 
pagrindinių salų padeda įveikti šiuolaikiniai tiltai ir tuneliai. Jie jau jun- 
gia Kiusiu ir Honsiu; baigiama tunelio į Hokaidą statyba, jis bus ilges- 
nis negu Lamanšo; per Vidinę jūrą tiesiami tiltai sujungia Sikoku ir Hon- 
siu. Dangų raižo lėktuvai, bet didžiąją dalį keleivių kelių šimtų mylių per 
valandą greičiu perveža daugybė “Pagrindinių naujųjų linijų" (Shinkan- 
sen) traukinių, kurie per Kansai iš Tokijo vyksta į Fukuoką, taip pat į 
vakarinę pakrante ir Šiaurės Japoniją. Jie važinėja neįtikėtinai tiksliai ir 
dažnai, - tarp Tokijo ir Osakos maždaug kas penkiolika minučių, 343 my- 
lias įveikdami tik per tris valandas. Lėktuvai ne tokie patikimi, be to, tu- 
rint omeny laiką, kurį sugaišti, kad iš miesto centro nuvažiuotum į ae- 
rouostą, ne ką greitesni. 

Japonų miestai ir plačiai išsidriekusios pramonės įmonės vargu ar pa- 
sižymi patraukliais bruožais. Industrializacija Japonijoje vyko labai spar- 
čiai ir ne pačiomis palankiausiomis aplinkybėmis. Per Antrąjį pasaulinį 
karą dauguma miestų buvo sugriauti, juos atstatyti reikėjo per didžiąją 
ekonominę krizę. Dėl to atsirado daug nepatvarių ir neišvaizdžių pas- 
tatų. Mažai rūpintasi planavimu; viską lėmė ekonominė būtinybė. 

Šiandien augimo tempai lėtesni, dėmesį galima skirti ir kitiems da- 
lykams, ne vien ekonominiam našumui, bet Japonija tebesusiduria su di- 
deliais sunkumais. Šioje šalyje tinkamose gyventi teritorijose susitelkę 
daugiausia žmonių, tad jai labai trūksta vietos; žinoma, blogiausia pa- 
dėtis miestuose. Žemė labai brangi, o didelės grūstys nepalankios nei as- 
meninio gyvenimo sąlygoms, nei visuomeniniams poreikiams tenkinti. Be- 
veik visi japonai labiau linktų gyventi mažuose privačiuose namuose, bet 
dauguma miestiečių priversti apsigyventi betoniniuose keturių-dešimties 
aukštų mūruose (vadinamuose danchi), kurie grupėmis juosia didžiąją 
dalį didmiesčių. Juose ne ką didesnis už nemažą amerikiečių namo kam- 
barį butas dažniausiai padalytas į mažyčius miegamąjį bei gyvenamąjį ir 
dar mažesnes virtuvę ir vonią. Trečdalio gyvenamųjų patalpų plotas svy- 
ruoja apie 3,3 kv.m., dauguma japonų ligi šiol neturi tualetų su nulei- 
džiamu vandeniu. Japonai įsižeidė, kai prieš keletą metų vienas atlapa- 
širdis anglų žurnalistas jų butus palygino su “triušidėmis"; šis pasaky- 
mas ligi šiol komentuojamas su dideliu susierzinimu. 

Tokijo ir Osakos keliai užima tik 12 ir 9 miesto žemių nuošimčius, 
o Niujorke - 35. Norint įsigyti automobilį, gyventojams reikia įrodyti, kad 
nelaikys jo gatvėje ir turės kur pastatyti. Dėl to daugumos namų įėjimai 
panašūs į mažus garažus. Pagal gyventojų skaičių, ploto automobiliams 

Tipiška miesto gatvė, sausakimša automobilių ir praeivių. Žmonėms, išvengti eismo ne- 
laimių plačiose gatvėse, skirti pėsčiųjų tiltai. Kaip ir Anglijoje, eismas kairiapusis. (O 
Sonia Katchian / Photo Shuttle: Japan) 


statyti Tokijuje dešimt kartų mažiau negu Niujorke ir kone dvidešimt 
kartų - negu Londone. Palyginti su Japonijos urbanistinėmis sąlygomis, 
net tirščiausiai prigrūsti Jungtinių Valstijų miestai atrodo kupini erdvės. 

Blogiausia, kad japonų miestai ir jų priemiestinės teritorijos ne tik 
perpildyti žmonių, bet ir estetiškai nykūs. Nors privatūs namai dažnai 
iškyla kaip grožio ir ramybės salos, o dauguma nuošalių gatvelių pakan- 
kamai žavios, bendras išorinis daugumos miestų vaizdas nepakeliamai 


Viršuje: Tokijo vaizdas į rytus nuo centro. Miestas ir jo palydovai nuo centro visomis 
kryptimis driekiasi maždaug penkiolika-trisdešimt mylių, paversdami Tokiją vienu di- 
džiausių žmonių telkinių pasaulyje. (© Michael Heron / Woodfin Camp e& Associa- 
tes) 


Apačioje: Piko valanda vienoje iš geležinkelio stočių Tokijuje. Ženklai su didelėmis ro- 
dyklėmis rodo “aukštyn" ir “Zemyn”. “Rūkyti draudžiama" - savaime aiškus. (© Michael 
Heron / Woodfin Camp & Associates) 


26 / APLINKA 


slogus, aštriai išsiskiriantis iš puikaus jūros, kalnų, pramonės nepažeistų 
kaimų kraštovaizdžio. Įspūdingi gynybiniai grioviai ir imperinių rūmų 
aikštės, pilių sienos visais laikais Tokijo centrui teikė didybės ir kilnu- 
mo, bet daugeliu atvejų, vos tik Japonijos miestai pradėjo įgyti savąjį vei- 
dą ir šiek tiek didingumo, juose susispietusių namų masyvus perkirto 
plačios gatvės, o dangų išraižė aukšti pastatai, kartais keturiasdešimties 
ar penkiasdešimties aukštų. 

Vietos trūkumas ir menkos praeities investicijos tam, kad būtų nu- 
tiesti patvaresni keliai ir pastatytos ilgaamžiškesnės akmens ir plytų 
konstrukcijos, reiškia, kad tikrasis “gyvenimo lygis" Japonijoje gali bū- 
ti šiek tiek žemesnis, negu bendrasis nacionalinis produktas vienam gy- 
ventojui leistų manyti. Erdvė irgi gyvybiškai svarbus gerovės elementas. 
Nors jos neįmanoma apskaičiuoti, jos stygius pagrindžia japonų teiginį, 
kad jų “bendras nacionalinis gyvenimo lygis" yra kiek žemesnis, negu 
rodo BNP skaičiai. Kad ir kaip būtų, grūste prisigrūdusiuose Japonijos 
miestuose, kur virte verda gyvenimas ir pagaminama daugybė pramonės 
produkcijos, kaip niekur kitur aiškiai matai šiuolaikinės industrinės vi- 
suomenės laimėjimų ir kasdien augančių problemų samplaiką. 


3 Izoliacija 


Geografinė padėtis sąlygojo gyvybiškai neišvengiamą, lem- 
tingą Japonijos izoliaciją. Japonija nuo Senojo pasaulio rytinio pakraš- 
čio nutolusi kaip Didžiosios Branijos salos - nuo vakarinio, tačiau kur 
kas didesniu atstumu. 100 mylių, Japonų salas skiriančių nuo Korėjos, 
apytikriai yra penkiskart Duvro sąsiaurio plotis. Primityvios navigacijos 
laikais tai buvo nemenka kliūtis, o maždaug 450 atviros jūros mylių tarp 
Japonijos ir Kinijos - dar sunkiau įveikiamas atstumas. 

Per visą istoriją Japonija tikriausiai buvo labiausiai iš visų didžiųjų 
valstybių izoliuota šalis. Iki okeaninės prekybos nuosmukio šešiolikta- 
me amžiuje ji palaikė nereguliarius ryšius su dviem artimiausiais kaimy- 
nais - Korėja ir Kinija, ir visos tolimo pasaulio įtakos Japoniją pasiek- 
davo per šiuos kraštus. Vėlesniais laikais Japonijos vadovai pasinaudo- 
jo šia natūralia geografine izoliacija įtvirtinti griežtai atsiribojimo nuo 
išorinio pasaulio politikai. Daugiau kaip du šimtmečius, nuo 1638 iki 
1853 metų, Japonija beveik visiškai nebendravo su užsieniu. Tai buvo 
unikalus reiškinys pasaulyje vis sparčiau plėtojantis tarptautiniams ir 
tarpregioniniams ryšiams. 

Tad natūrali geografinė izoliacija, vėliau dar sustiprinta žmogaus už- 
mačių, privertė japonus gyventi nuo viso pasaulio atskiriau negu bet kuri 
kita bent kiek didesnė ir pažangesnė bendruomenė. Arba pasakytume - 
šis natūralios ir dirbtinės izoliacijos derinys juos labiau nei kitus išmo- 
kė pasikliauti savimi ir kartu išsaugoti savitumą. Neabejotina, kad per 
visą istoriją japonai kultūriškai buvo itin saviti, ryškiai skyrėsi net nuo 
artimiausių kaimynų korėjiečių ir kinų, iš kurių kilę daug jų aukštesnio- 
sios civilizacijos dalykų. Net ir šiandien Japonija unikali kaip viena la- 
biausiai industrializuotų ir tikrai modernių nevakarietiškos kultūros 
šalių. 

Izoliacija lėmė daug svarbių padarinių. Ji privertė kitas tautas, net kai- 
mynus korėjiečius ir kinus, žiūrėti į japonus kaip į kitokius, o japonams 
įskiepijo stiprią savo tapatybės pajautą ir kone skausmingą drovumą kitų 
akivaizdoje. Tokius dalykus sunku išmatuoti, bet, atrodo, japonai į likusį 
pasaulį, įskaitant net artimiausius kultūrinius bei rasinius giminaičius - 
korėjiečius ir kinus, žvelgia ryškiai skirdami “mes" ir “jie". Per istoriją 
jie išsiugdė kone maniakišką polinkį griežtai atsieti iš “svetimšalių" per- 
imtuosius ir “prigimtinius" japoniškus elementus. 

Tad izoliacija, likimo ironija, privertė japonus giliai įsisąmoninti vis- 
ką, kas atkeliauja iš anapus, ir ypatingą dėmesį kreipti į užsienietišką 
tų dalykų kilmę. Kiekvienos šalies civilizacija radosi daugiau iš sveti- 
mų įtakų negu iš jos pačios atradimų. Jeigu iš anglų kultūros išmestu- 
me visa, kas turi svetimas šaknis arba yra pakartojimas to, ką atrado kiti, 
maža kas liktų. Bet svetimų elementų perėmimas - ilgas ir nesąmonin- 
gas, bent jau nejvardijamas, vyksmas. O japonai visuomet griežtai sky- 
rė “sava" ir “svetima" ir kultūriniams skoliniams teikė tiek dėmesio, kad 
jie tapo pagrindine jų istorijos tema. Taip jie ir patys sau, ir kitiems išug- 
dė suvokimą, kad kažkokiu ypatingu būdu perima skolinius. Palaipsniui 
gimė mitas, kad japonai, kitaip negu kiti, tiktai mėgdžioja, neįstengda- 
mi nei patys ką nors sumanyti, nei perprasti tikrosios skolinių esmės. 
Iš tikrųjų turbūt izoliacija privertė juos išrasti didžiąją dalį to, kas su- 
daro jų kultūrą, bei išpuoselėti apibrėžtesnę negu bet kurios kitos ly- 
gintinos pasaulio bendruomenės bruožų visumą. Jie pasižymi ne tiek 
mėgdžiojimu, kiek savitumu ir sugebėjimu perimti, neprarandant kultū- 
rinės tapatybės. Ir kiti šitai bandė, bet ne taip sėkmingai. 

Dar vienas netiesioginis izoliacijos padarinys - jau minėtas nepapras- 
tas kultūrinis vientisumas. Žinoma, izoliacija nebūtinai reiškia vientisu- 
mą - šitai liudija Britų salų pavyzdys. Tačiau ilgas atsitvėrimas nuo išo- 
rinio pasaulio tikriausiai prisidėjo prie to, kad, nepaisant vidinių terito- 
rinių kliūčių, po visą Japoniją pasklido tie patys kultūriniai modeliai. 


Apie vientisumą kalbėsime dar ne sykį, bet viena iš įspūdingiausių 
jo apraiškų yra rasinė sudėtis, kurią galima nagrinėti kaip natūralaus ja- 
ponų civilizacijos pamato dalį. Kaip ir kitos tautos, japonai - per ilgą, 
dažniausiai nefiksuotą procesą - susidaręs mišinys. Iš tikrųjų veidų ti- 
pų įvairovė leidžia spėti, kad praeityje būta didelio maišymosi. Tačiau 
svarbiausia, kad, nepaisant kilmės, dabar japonai visame pasaulyje vie- 

nodžiausia ir kultūriškai vientisiausia žmonių grupė. Per visas salas ap- 
tiksime keletą fizinių variantų, papročių bei tarties skirtumų, savo po- 
būdžiu panašių į tuos, kuriuos rastume tarp anglų, prancūzų, vokiečių 
ir italų. Tačiau jie nėra tokie ryškūs kaip tie, kurie skiria gališkai ir ang- 
liškai kalbančius, protestantus bei katalikus Britų salose, prancūziškai, 
bretoniškai, vokiškai ir baskiškai šnekančius Prancūzijoje, juo labiau jie 
nėra tokie įvairūs ir gilūs kaip skirtumai tarp Šiaurės ir Pietų Italijos. 

Iš tikrųjų Japonijos salos - sakytum akligatvis, į kurį patekusieji ne- 
beturėjo kur dingti, jiems beliko tik susimaišyti su vėliau atvykusiais. 
Tarp pastarųjų buvo Ainu, kurie galėtų atstovauti pirmykščiam žmogaus 
tipui, datuojamam ankstesniu, negu aiškiai išsiskyrė šiuolaikinės rasės, 
laikotarpiu. Kad ir kaip būtų, jie atspindi keletą baltosios rasės bruožų, - 
pavyzdžiui, aiškiai pastebimą veido ir kūno plaukuotumą, - besiderinan- 
čių su kitų rasių ypatybėmis. Tad gali būti, kad būtent nuo Ainu parei- 
na didesnis kai kurių japonų plaukuotumas, jei lygintume su dauguma 
mongoloidų rasės žmonių. Vienu metu Ainu, arba bent iš dalies jų pro- 
tėviai, gyveno visose ar daugumoje Japonų salų ir dar aštuntame amžiuje 
viešpatavo Honsiu salos šiauriniame trečdaly. Bet po truputėlį juos nu- 
kariavo ir asimiliavo pagrindinė japonų masė. Iki mūsų dienų liko tik 
mažiau nei dvidešimties tūkstančių kultūrinį identitetą išsaugojusių Ai- 
nu grupė Hokaido salos šiaurėje, bet ir šiems gresia visiška asimiliacija. 

Iš esmės japonai yra mongoloidai, labai panašūs į Azijos žemyno kai- 
mynus. Ir archeologiniai, ir istoriniai šaltiniai liudija apie didelius žmo- 
nių antplūdžius į Japoniją iš Šiaurės Rytų Azijos per Korėjos pusiasalį, 
ypač per pirmuosius septynis krikščioniškosios eros amžius. Galėjo bū- 
ti ir ankstesnių bangų ar bent kultūrinio poveikio iš pietesnių regionų, 
kurie prisidėjo, kad japonų kultūra yra įgijusi “pietietiškų" bruožų, bend- 
rų su Pietryčių Azijos ir Pietų Ramiojo vandenyno tautomis. Ankstyviau- 
sios tautinės ir kultūrinės įtakos į Japoniją pietų, taip pat rytų krypti- 
mi galėjo prasiskverbti iš Kinijos. Šie “pietietiški" bruožai turbūt lėmė 
kai kurias japonų mitologijos ypatybes, tropinės gamtos sąlygojamą jų 
trapios ankstyvosios architektūros pobūdį, taip pat ir tai, jog japonai fi- 
zine struktūra panašesni į Pietų kinus negu į aukštesnius ir tvirtesnius 
Korėjos bei Šiaurės Kinijos kaimynus. 

Istorinių įrašų užuominos leidžia manyti, kad iki aštuntojo amžiaus 
Vakarų Japonija pasižymėjo etnine įvairove. Akivaizdu, jog iki to laiko 
būta gausaus žmonių antplūdžio iš Korėjos, bet paskui jokio didesnio 
šviežio kraujo įsiliejimo nepasitaikė. Iš tikrųjų daugiau nei tūkstantme- 

tį Japonija beveik nepatyrė jokios imigracijos. Taigi buvo pakankamai 
daug laiko susilieti rasėms bei susidaryti stipriam kultūriniam vientisu- 
mui. Be abejonės, prie to labai prisidėjo dirbtinis Japonijos užsisklen- 
dimas, trukęs nuo septyniolikto iki devyniolikto amžiaus, o paskui šį 
vyksmą labai skatino stipri centralizuota valdžia. Bet dar gerokai iki to 
laiko japonai ėmė laikyti save rasiškai išskirtine ir “gryna" bendrija, ku- 
rią dažnai išreikšdavo “vienintelės didžiosios šeimos" įvaizdžiu. O šis 
vaizdinys būdingesnis primityvioms gentinėms bendruomenėms negu di- 
delių modernių tautų piliečiams. 

Imperiniai naujausiųjų laikų Japonijos užkariavimai bei dabartinė jos 
pasaulinio masto prekyba pastaraisiais dešimtmečiais patraukė kai ku- 
riuos užsieniečius. Tačiau vienintelė bent kiek ryškiau išsiskirianti gru- 
pė - tai 7 000 000 korėjiečių bendruomenė; šie žmonės likę iš daug di- 
desnio būrio atvežtųjų, kurie per Antrąjį pasaulinį karą buvo įvežti iš 
Korėjos, kad pakeistų į kariuomenę paimtus japonus. Yra ir kelios de- 
šimtys tūkstančių kinų, daugiausia prekybininkų, iš ankstesnės Japoni- 
jos kolonijos Taivanyje arba iš žemyno bei kitų atvykėlių iš tolimesnių 
Azijos ir Vakarų šalių. 

Visi šie svetimšaliai sudaro vieną nuošimtį šalies gyventojų, ir tik ko- 
rėjiečiai kelia tam tikrų realių etninių problemų. Kadangi jie fiziškai pa- 
našūs į japonus, be to, mažai skiriasi ir jų kalba, tai ir fiziškai, ir kul- 
tūriškai juos lengva asimiliuoti - Japonijoje gimę korėjiečiai paprastai pa- 
miršta tėvų kalbą, panašiai kaip iš neangliškai kalbančių kraštų kilusie- 
ji žmonės lingvistiškai asimiliuojasi Jungtinėse Valstijose. Tačiau ypač 
etnocentriški japonai korėjiečių nenori pripažinti pilnateisiais savo vi- 
suomenės nariais, o dėl tokio požiūrio įsižeidę ir nuoskaudą dėl japo- 
nų kolonijinio viešpatavimo jų tėvynėje tebejaučią korėjiečiai linkę pa- 
brėžti savo etninį identitetą. Tiesą sakant, aistringai remdami vieną iš 
dviejų konkuruojančių Japonijos režimų bei jų politinius šalininkus, ko- 
rėjiečiai šiek tiek trikdo Japonijos visuomeninį ir politinį gyvenimą. Ta- 
čiau korėjiečių problema yra niekis, palyginti su Šiaurės Amerikos etnine 
įvairove arba su sunkumais, kuriuos sukėlė po karo plūstelėję imigran- 
tai ir dabar į Šiaurės Europos kraštus besiveržią laikini darbininkai. 

Bet kalbant apie japonų homogeniškumą negalima pamiršti vienos 
išimties, kuri verta ypatingo dėmesio. Tai iš feodalinių laikų likusi tam 
tikra atstumtųjų grupė, praeityje vadinta įvairiais, tarp jų ir eta, vardais, 
o dabar dažniausiai - burakuminais, arba “kaimiečiais", t. y. “žmonėmis 
iš ypatingų kaimų". Šią mažesnę nei dviejų nuošimčių gyventojų grupę 

sudaro žmonės, kurių protėviai galėjo būti karo luošiai, negarbingų dar- 
bų darbininkai ir pan. Tarp jų, žinoma, odų lupėjai skerdyklose, nes dėl 
budistinės nuostatos, esą nevalia pakelti rankos prieš gyvulį, į tokius 
žmones buvo žvelgiama su panieka, nors neprošal pažymėti, jog feoda- 
linėje visuomenėje, kurioje viešpatavo militaristinis elitas, tokia panie- 
ka anaiptol nelydėjo žmonių skerdikų. 

Nuo 1871 metų burakuminai teisiškai visiškai lygūs, bet visuomeni- 
nis nusistatymas prieš juos gyvas ligi šiol. Fiziškai jie visiškai tokie pat 
kaip kiti, o kultūriškai skiriasi nebent žemesniojo statusu, bet daugu- 
ma vis tiek stengiasi su jais nebendrauti ir uoliai studijuoja giminės met- 
rikus, kad išvengtų mišrių vedybų. Itin urbanizuotoje šiuolaikinėje Ja- 
ponijoje burakuminai vis sunkiau atpažįstami, bet ligšiolinis jų, kaip iš- 
skirtinės grupės, gyvavimas - stebinanti japonų tautos homogeniškumo 
priešybė. 


Japonijos izoliacija šiandien - tik psichologinė liekana. Iš tikrųjų Ja- 
ponija nuo kitų nutolusi mažiau nei bet kuri kita pasaulio valstybė. 
Nerasime šalies, kuri būtų labiau gyvybiškai priklausoma nuo didžiulio 
prekių antplūdžio iš viso pasaulio. Dėl to ji išplėtojo artimus prekybi- 
nius ryšius su beveik visais pasaulio kampeliais. Dideli atstumai, kurie 
ją skiria nuo kitų kraštų, dabar tapo taip lengvai įveikiami, kad nebetu- 
ri jokios reikšmės. Anapus vandenyno suplanuotas karinis įsiveržimas 
galėtų būti įvykdytas per kelias minutes. Žodžių ir regimų vaizdinių srau- 
tai tą patį akimirksnį paskleidžiami po visą pasaulį. Rytą gali būti Niu- 
jorke, tos pačios dienos vakare - Tokijuje. Atsiradus milžiniškiems tank- 
laiviams ir konteineriams, transportavimo jūra kaštai gerokai nukrito, pa- 
lyginus su pervežimais sausuma. Kalnų skardžiai, dykumos, tropikų 
džiunglės, arktinė tundra ir paties žmogaus sukurtos kliūtys vis dar gali 
trukdyti prekybai, bet okeanai ekonomiškai susieja visą pasaulį. Štai ko- 
dėl braižydamas gyventojų ir BNP žemėlapius aš beveik visiškai nepali- 
kau jūrų ir vandenynų - pažymėjau tik tuos kontūrus, kurie būtini, kad 
atskirtum šalis ir žemynus, o Japoniją pažymėjau ne pakrašty, kur ji bu- 
vo praėjusiais amžiais, bet centre, toje vietoje, kurios ji labiau nei bet 
kuri kita šalis nusipelnė dėl plačių prekybinių ryšių su pasauliu. 

Kiek daugiau nei šimtmetį trukęs perėjimas iš beveik visiško užda- 
rumo į visišką atvirumą ir įsitraukimą į pasaulinius reikalus, istoriškai 
žvelgiant, - akimirksnio šuolis. Kitados išorinės ekonominės ir karinės 

galios, taip pat idėjinės ir kultūrinės įtakos poveikį silpnino dideli ats- 
tumai ir pačių žmonių kuriamos neįveikiamos kliūtys. Psichologinius izo- 
liacijos pėdsakus ligi šiol atspindi tiek pačių japonų charakteris, tiek kitų 
tautų požiūris į Japoniją bei japonus. Neįprasta ir sunki rašyba, taip pat 
labai ypatinga kalba lemia, kad lingvistiškai jie tebėra atsiskyrėliai. Bet 
pirmykštė geografinė izoliacija ir vėlesnis dirbtinis užsisklendimas - jau 
praeitis. | 

Japonams tai buvo milžiniška, viską aukštyn kojomis apvertusi per- 
maina. Pažiūros ir sugebėjimai, kitados padėję išsilaikyti pasaulyje, šian- 
dien nebe taip gerai tinka. Visuomet nelengva prisitaikyti prie naujų sa- 
lygų. Japonus slegia netikrumas dėl jų padėties pasaulyje, net dėl jų iden- 
titeto. Ką šiandien reiškia būti japonu, koks turėtų būti Japonijos vaid- 
muo šiuolaikiniame pasauly? Prie šių klausimų, kuriuos patys sau daž- 
nai užduoda japonai, grįšiu paskutiniajame skyriuje. 


Antras skyrius 


Istorija 


Kamakuros Daibutsu (“Didysis Buda") datuojamas tryliktu amžiumi, kai 
netoli Tokijo įsikūrusi Kamakura buvo karinė Japonijos sostinė. Ji, ir pa- 
naši statula Naroje, Vakarų Japonijoje, - dvi didžiausios bronzinės skulp- 
tūros pasaulyje. Šventyklą, kurioje ji stovėjo, nušlavė potvynio banga 
1495 metais. (Leidus Morris G. Simoncelli / Japan Air Lines) 


4 Ankstyvoji 
Japonija 


Japonijos padėtis ir gamtos turtai padėjo apibrėžti kelią, ku- 
riuo pasuko japonai, bet vien šiais fiziniais veiksniais vargu ar paaiškin- 
tume tai, kokie jie šiandien yra. Nesusipazine su istorine jų patirtimi, 
tikrai nesuprasime nei šiandienos japonų, nei jų galimybių. Ir dėl kitos 
priežasties verta atsigrezti į Japonijos istorinę praeitį. Skirtingai nuo 
amerikiečių, bet lygiai taip pat kaip kitos Rytų Azijos tautos, japonai pa- 
sižymi stipria istorine savimone. Jie regi save iš istorinės perspektyvos. 
Kad perprastų šiuolaikinius savo bruožus, jie leisis į tūkstantmetę ar dar 
tolesnę praeitį. O kad suvoktume Japonijos problemas ir kaip į jas žiū- 
ri patys japonai, būtinas bent šioks toks jų praeities pažinimas. Taigi 
prieš sutelkdami dėmesį į dabartį, trumpai žvilgtelėsime istorijon. 

Aukštesnė Senojo pasaulio civilizacija palyginti vėlai pasiekė Japoni- 
jos salas. Japonijoje aptinkame keletą seniausios pasaulyje keramikos pa- 
vyzdžių, bet pagal žemdirbystės lygį salos atsiliko nuo Europos, Vidu- 
riniųjų Rytų, Indijos kontinento ir Kinijos tūkstantmečiais, o pagal bron- 
zos ir geležies panaudojimą - šimtmečiais. Regis, šie metalai į salas pra- 
siskverbė tuo pačiu laiku kaip ir žemdirbystė - antrame-trečiame amžiuje 
pr. Kr. 

Pirmasis aiškesnis vaizdas apie japonus mums susiklosto iš trečio am- 
žiaus pr. Kr. Kinijos metraščių. Esą jiems būdingas griežtas pasidaliji- 
mas į klases, o gyveną jie iš žemdirbystės ir žvejybos. Jie susiskirstę į 
gentis, kurioms vadovauja pusiau religinio rango vadai, vyrai arba mo- 
terys. Metraščiuose minima “šalies karalienė" turėjo hegemoninės galios. 
Moterys valdovės leidžia spėti buvus matriarchato sistemą, kurią atlie- 
pia tradiciniai mitai apie istorinės imperatorių giminės kilmę iš Saulės 
deivės. 

Atrodo, kad, pradedant maždaug 200 metais po Kr., per Japoniją per- 
sirito kelios įsibrovėlių iš Korėjos pusiasalio bangos ar bent jau prasi- 

skverbė kultūrinė Korėjos įtaka. Per kitus tris šimtmečius dviejuose treč- 
daliuose salų teritorijos buvo supilta daug didelių laidojimo pilkapių. Iš 
to galime numanyti, kad karinės aristokratijos rankose buvo sutelkta ga- 
linga valdžia ir turtai. Maždaug šeštame šimtmetyje grupuotė, įsikūrusi 
mažoje Yamato, arba Naros, lygumoje, kuri driekiasi skersai kalvų vir- 
tinės šiek tiek į rytus nuo Osakos, aiškiai įsiviešpatavo visoje arba be- 
veik visoje Vakarų Japonijoje. Politinė ir ekonominė šalies struktūra tapo 
sudėtingesnė, bet išliko gerokai atsilikusi. Dauguma pusiau autonomiš- 
kų žemių tebepriklausė gentiniams junginiams, vadinamiems uji, su val- 
dančiąja Yamato šeimyna susijusiems mitologiniais ir tikros ar tariamos 
giminystės ryšiais. Šie uji turėjo savo vadus ir savo uji šventyklas. Kiek- 
vienas taip pat valdė tam tikrą skaičių jam priklausančių uji bei pseu- 
došeimyninių bendrijų, jungusių žemdirbius, žvejus, audėjus ir kitus 
darbininkus. 

Kad šie ankstyvieji japonų religiniai papročiai būtų atskiriami nuo 
svetimos kilmės budizmo, juos pavadino sinto, “dievų kelio" vardu. Sinto 
rėmėsi dievų, arba kami - tikrų ar mitologinių protėvių, kurių dauguma 
vėliau, kaip, pavyzdžiui, Saulė, tapo gamtos dievybėmis, - garbinimu. Ri- 
ba tarp žmogaus ir gamtos nebuvo ryški, ir žmones, keliančius nuosta- 
bą arba baimę, lengvai pakylėdavo į dievybes. Vadai buvo ir aukščiausi 
šventikai, ir pasaulietiniai valdovai, o “religinis garbinimas" ir “valdžia", 
“šventykla" ir “rūmai" buvo įvardijami tais pačiais žodžiais. Su religinė- 
mis idėjomis nesietos jokios etinės nuostatos, išskyrus pagarbią gamtos 
baimę ir nuolankumą prieš jos jėgas bei ritualinio apsišvarinimo tradi- 
ciją, nulėmusią, kai kurių manymu, ypatingą japonų švarumą ir jų po- 
mėgį maudytis. 


Jau nuo šešto amžiaus iš kaimyninio žemyno į Japoniją pradėjo plis- 
ti kultūrinės įtakos. Tai liudija žemdirbystė, taip pat bronzos ir geležies 
dirbiniai. Tačiau šešto amžiaus viduryje šis plūsmas paspartėjo, ir japo- 
nus jis paveikė kaip niekados anksčiau. Pirmosios to apraiškos buvo Ya- 
mato dvaro kova prieš įsigalinčius budizmo - kaip lygios ar dar galin- 
gesnės negu sinto religinės sistemos - stabus ir dogmas. Budizmo šali- 
ninkai nugalėjo, ir vėlesnės kartos kunigaikštis Shotoku, nuo 593 iki 
622 metų valdančios jo tetos regentas, iškilo kaip didelis naujosios re- 
ligijos ir ją lydinčios kontinentinės civilizacijos gynėjas. 

Shotoku pats rašė budizmo šventųjų raštų komentarus ir statydino 
budistų vienuolynus. Vienas jų, ramaus didingumo kupinas Horyuji ne- 


Penkiaaukštė Horyuji šventyklos netoli Naros pagoda. Horyuji įkū- 
rė princas Shotoku septinto amžiaus pradžioje, bet pagoda ir kai 
kurie kiti pastatai tikriausiai datuotini septinto amžiaus pabaiga. Tai 
seniausi mediniai pastatai pasaulyje. Jie gerai iliustruoja Kinijos Tan- 
gu dinastijos klasikinį architektūros paprastumą. (Leidus Japan In- 
formation Center) 


toli Naros, yra žymus seniausiais pasaulyje mediniais statiniais bei nuos- 
tabių ano meto budistinių paveikslų lobiais. Shotoku siuntė pasiuntinius 
Kinijos sostinėn, kad jie pasisemtų žinių iš pirminių aukštosios kultū- 
ros šaltinių; be to, jis ėmė kopijuoti kinų politines institucijas ir supla- 
navo vadinamąją konstituciją, įkūnijančią Kinijos sampratas ir budizmo 
priesakus. 

Kita novatorių grupė, siekusi valdžios per vadinamąją Taikos refor- 
mą 645 metais, dar aktyviau skatino perimti kinų technologijas bei ins- 
titucijas. Įtemptos pastangos tęsėsi dar beveik porą šimtmečių ir prige- 
so tik devintame amžiuje. Sekdama Kinija, kuri tuo metu turėjo beveik 
tūkstantmečio ekonomiškai ir politiškai pažangiausios pasaulyje nacijos 

patirtį, Japonija per tą laiką iš atsilikusios gentinės bendruomenės išaugo 
į lygiateisį Senojo pasaulio civilizacijos narį. 

Vakarų istorijoje nebūta tokių sąmoningų ir intensyvių kultūrinio sko- 
linimosi pastangų kaip Japonijoje. Jas galėtume palyginti nebent su daug 
vėlesniais, ne tokiais įtemptais ir ambicingais aštuoniolikto amžiaus pra- 
džios Petro Didžiojo siekiais Rusijoje. Tačiau panašių pastangų paste- 
bėtume pažvelgę į kitas netoli Kinijos esančias tautas, pavyzdžiui, ko- 
rėjiečius ar gentines Mandžiūrijos tautelės. Šį skirtumą nuo Vakarų vei- 
kiau lėmė kinų civilizacijos didybė ir patrauklumas, nei kokie nors ypa- 
tingi japonų ir kitų periferinių tautų bruožai ar polinkiai. Palyginus su 
Kinija, Romos imperija tuo metu galėjo būti tik tragiškai griūvanti sis- 
tema. Šiaip ar taip, ankstyvaisiais laikais gerokai nuo Šiaurės Europos 
atsilikusi Japonija tarp šešto ir devinto amžių prasiveržė į pirmaujančiųjų 
gretas tiek meno ir literatūros, tiek technologijų, politinių bei visuome- 
ninių sugebėjimų srityse. Japonai išsiugdė ir labai aiškų suvokimą, kas 
jų kultūroje “sava", kas “pasiskolinta", šitaip ne tik anksti įsisąmonin- 
dami mokymosi iš kitų šalių naudą, bet ir padėdami pamatą mitui, kad 
jie - nekūrybingų skolininkų rasė. 

Kinai nuo senovės manė, kad jų civilizacijos centras - politinė vieny- 
bė; ir japonai, taip pat kitos Rytų Azijos tautos, perėmė šią politinio vie- 
ningumo pirmenybės idėją. Šitoks suvokimas priešingas religijos, kaip 
vienijančio pagrindo, pabrėžimui, kuris būdingas Pietų bei Vakarų Azi- 
jai ir kuris, sunykus Romos imperijai, įsigalėjo religiškai vieninguose, bet 
politiškai susiskaldžiusiuose Vakaruose. Rytų Azijai būdingas politinės 
vienybės akcentavimas gali padėti suprasti, kodėl iš šiuolaikinio pasau- 
lio tautų pirmosios aiškiau atpažįstamą tą patį politinį pavidalą įgijo šian- 
dieninė Kinija - trečiame amžiuje pr. Kr., ir Japonija bei Korėja - mūsų 
eros septintame šimtmetyje. 

Japonai perėmė ir galingos kinų monarchijos idėją. Dėl to savo pu- 
siau šventus vadus stengėsi iškelti į panašių kaip Kinijoje pasaulietinių 
valdovų rangą. Nuo to laiko Japonijos imperatorius teoriškai pasižymė- 
jo dvilype prigimtimi ir turėjo dvigubas funkcijas - jis turėjo būti ir vie- 
tinių sinto kultų vyriausiasis šventikas, ir, pagal Kinijos pavyzdį, - pa- 
saulietinis monarchas. Tačiau jis retai pasinaudodavo antrąja galimybe. 
Minimais laikais japonų imperatoriai niekados neateidavo į valdžią jėga, 
net septintame amžiuje jie veikiau simbolizavo valdžios autoritetą, nei 
turėjo asmeninės valdžios galią. Ilgainiui sostan įkopęs vienas kitas stip- 
rus žmogus galėjo stengtis įsiviešpatauti ir valdyti, bet dažniausiai im- 
peratorius įtakodavo platus imperinis klanas, aukštesnioji dvaro aristok- 


Ankstyvoji Japonija / 41 


ratija, feodalinė provincijos diduomenė. Tokiomis aplinkybėmis sudėtin- 
gos imperatorių ceremoninės priedermės pranoko jų tikrąją valdžią, tad 
nieko nuostabaus, kad atsistatydinimai devintame amžiuje tapo kone tai- 
syklė. Dabartinis imperatoriaus, kaip “Valstybės ir tautos vienybės sim- 
bolio", statusas - ne moderni anomalija, bet tūkstantmetė istorinė tra- 
dicija. 

Jeigu pažvelgsime į hierarchines pakopas žemiau imperatoriaus, pa- 
matysime, kad japonai perėmė kinų centralizuotos valstybės institucijas. 
Šalis buvo padalinta į provincijas, kurioms vadovavo iš sostinės siunčiami 
pareigūnai. Kinų įstatymų kodeksai nusirašyti beveik pažodžiui. Sosti- 
nėje buvo ištobulinta biurokratinė valdymo forma, Kinijos modelį pritai- 
kant Japonijos sąlygoms. Pavyzdžiui, šešių Kinijos ministrų vyriausybė 
Japonijoje buvo išplėsta iki aštuonių, kad apimtų Imperatoriaus namų 
ūkio ministeriją bei centrinį sekretoriatą ir Dievybių tarybą, reprezen- 
tuojančią prigimtines religines imperatoriaus funkcijas, taip pat, kad at- 
svertų politinę Valstybės tarybą. 

Tradicinę dvaro šeimų ir vietinių uji rangų sistemą pakeitė sudėtin- 
ga dvaro rangų sistema, sudaryta pagal Kinijos pavyzdį, dėl to atsirado 
ir daugybė biurokratinių postų. Kinijoje, ypač nuo septinto amžiaus, kai 
buvo išplėtota valdymo sistema, aukštesniuosius valdžios postus užim- 
davo daugiausia valdininkai, savo sugebėjimus įrodę per sudėtingus ir 
didelius reikalavimus keliančius valstybės administravimo egzaminus. Bet 
tuo metu, kai japonai pradėjo kopijuoti Kinijos modelį, ši sistema dar 
nebuvo ištobulinta, be to, daugeliu atvejų ji tikriausiai buvo pernelyg 
svetima jų labai aristokratizuotai visuomenei. Japonų biurokratų rangą 
ir postą greitai ėmė lemti ne asmeniniai privalumai, bet paveldėtas gi- 
minės statusas. 

Viena įdomiausių Japonijos skolinimosi iš Kinijos apraiškų - itin su- 
dėtingas žemės nuosavybės ir mokesčių sistemos pritaikymas. Pagal ją, 
visa žemė teoriškai priklausė centrinei valdžiai ir turėjo būti lygiomis 
proporcijomis periodiškai perdalijama valstiečių šeimoms taip, kad vi- 
siems būtų uždėti vienodi, skiriami dažniausiai pagal galvų skaičių, ir į 
tris rūšis padalinti mokesčiai: žemės ūkio produkcija, tekstilės gaminiais 
ir darbu. Ši gremėzdiška sistema vos veikė ir dažnai sutrikdavo net pa- 
čioje Kinijoje. Sunku patikėti, bet Japonijoje, tuomet dar palyginti atsi- 
likusioje šalyje, ji veikė visu pajėgumu. Ši sistema buvo taikoma daugu- 
mai žemių ir, nors dirbami plotai tikriausiai nė karto nebuvo perskirs- 
tyti, ja vadovautasi keletą amžių. Bet vienas šios sistemos elementas Ja- 
ponijoje vis dėlto nebuvo pritaikytas. Niekados nebuvo sukurta šaukia- 

moji kariuomenė, kuri atitiktų darbo tarnybą, privalomą kaip dalis mo- 
kesčių. Nelyg tvirtovėse salose gyvenantiems japonams nereikėjo dide- 
lės pėstininkų armijos, ir karo tarnyba liko daugiausia aristokratų už- 
siėmimas. 

Centralizuota politinė sistema neįmanoma be pagrindinio miesto - sos- 
tinės. Iki to laiko Japonijoje išvis nebuvo miestų, bet dabar, pagal kinišką 
stilių, pradėtos statyti sostinės, kurios skleidžiasi aplink didžiulius rū- 
mus ir valdžios pastatus. Pirmasis ilgaamžiškesnis miestas - Heijo, vėliau 
pervardytas į Narą. Jis buvo pastatytas Yamato lygumoje ir, kaip ir ki- 
nų sostinė, suskirstytas pagal šachmatų lentos pavyzdį. Kadangi nuo 710 
iki 784 metų jame buvo įsikūrusi vyriausybė, aštuntasis amžius papras- 
tai vadinamas Naros laikotarpiu. Kita nuolatinė sostinė Heian buvo įkur- 
ta 794-aisiais nedidelėje lygumoje į šiaurę nuo Yamato, ir keletas vėles- 
niųjų šimtmečių vadinami Heian laikotarpiu. Heian irgi išdėstyta pagal 
kinų šachmatų lentą. Tai liudija Kyoto, kaip šis miestas po kiek laiko 
pradėtas vadinti, pagrindinių gatvių išdėstymas. 


Politinės naujovės - japonų skolinių iš Kinijos šerdis. Tačiau kinų įta- 
kos paveikta ir visa aukštesnioji Japonijos kultūra. Su dideliu susidomė- 
jimu studijuojamas kinų mokslas, filosofija ir literatūra labai paveikė ja- 
ponų mąstyseną bei gyvenimo būdą. Įvyko didelis technologinis šuolis 
tokiose skirtingose srityse, kaip audimas, lako gamyba, metalurgija. Iš 
kinų ir korėjiečių perimta orkestrinė dvaro muzika ir šokio menas ligi 
šiol išlieka kaip bene seniausia pasaulyje autentiškos muzikos ir šokio 
tradicija. Japonų menas visiškai pasikeitė, ir japonų architektai, skulp- 
toriai ir dailininkai kinų stiliumi sukūrė kūrinių, prilygstančių geriau- 
siems kinų meistrams. 

Didžioji dalis meno pagrįsta naująja religija - budizmu, kuris kitaip 
nei sinto, buvo sudėtinga ir į visuotinumą apeliuojanti religija. Prieš 
tūkstantmetį pradėjusi plisti iš Indijos, ji rėmėsi idėja, jog nesibaigian- 
čiu reinkarnacijų ciklu pagrįstas amžinas gyvenimas - kančia, iš kurios 
išsivaduoti įmanoma asmeniškai tobulėjant ir pasiekiant į nirvaną vedantį 
praregėjimą arba palaimingą individualios būties susiliejimą su kosmo- 
su. Per keletą amžių pasklisdamas dviejuose Rytų Azijos trečdaliuose, 
budizmas sukaupė įspūdingą literatūros ir meno lobyną, didžiulį panteo- 
ną ir visą aibę įvairiausių tikėjimų bei doktrinų. Japonų dvarą pirmiau- 
sia patraukė ne tiek griežtos ankstyvojo laikotarpio doktrinos, kiek ma- 
giškieji šių tikėjimų aspektai ir dieviška budistinio meno didybė. Nau- 

joji religija iš pradžių plito vien tarp dvariškių ir tik aštuntame-devinta- 
me amžiuose pradėjo plačiai sklisti po visą šalį. 

Japonams pasisekė, kad jie galėjo mokytis iš kinų, tuomet pažangiau- 
sios pasaulio tautos; nelaimė tik ta, kad sunku buvo perimti kinų rašy- 
bą. Bet kurie fonetiniai rašmenys, tuomet plačiai sklidę po visus regio- 
nus į vakarus nuo Kinijos, galėjo būti lengvai pritaikyti japonų rašybai. 
Bet kinų rašymo sistema buvo pagrįsta unikaliais simboliais, arba raš- 
menimis, kurių kiekvienas reiškė kurį nors vieną iš tūkstančių kinų žo- 
džių ir kuriuos sunku buvo pritaikyti kitoms, ypač kaip japonų grama- 
tiškai kaitomoms kalboms. Dėl to japonai buvo priversti rašyti ir su val- 
dymu susijusius dokumentus leisti svetima kalba. Didžiulė tų šimtmečių 
kultūrinė pažanga juo įspūdingesnė, kad japonai ją pasiekė, remdamie- 
si visiškai skirtinga kalba ir ypatingai sunkia rašymo sistema. 

Nepaisant šių sunkumų, ano meto japonai paliko tomus rašytinių šal- 
tinių. Kruopštus istorinių dokumentų rinkimas kinams visuomet buvo 
valstybinės reikšmės dalykas, kadangi praeitį jie vertino kaip patyrimą, 
kuriuo gali vadovautis dabartyje. Japonai pasistengė prisikasti iki ganė- 
tinai senų laikų - iš esmės iki 660 metų pr. Kr. - ir pagarbiai surašė sa- 
vo skurdžią istoriją. Taip atsirado dvi ankstyvųjų amžių istorijos: 712 me- 
tais - Kojiki ir 720-aisiais - Nihon shoki (arba Nihongi), kurios atspindi 
tiek primityvią, palyginti nepažeistą mitologijos formą, tiek tikroviškes- 
nę ne tokių tolimų laikų praeitį. 


Nepaisant septintą-devintą šimtmečiais galingomis bangomis plūdu- 
sių svetimų įtakų, japonai, atrodo, įstengė išlaikyti aiškų savosios tapa- 
tybės pojūtį. Tai primena identiteto išsaugojimą, nuolatos iš Vakarų plūs- 
tant įtakoms pastarąjį šimtmetį. Abiem atvejais šitokį rezultatą turbūt 
galėtume paaiškinti geografine padėtimi ir kalba. Dėl geografinės salų 
padėties japonams niekuomet negrėsė įsiveržimai iš Kinijos, nuo kurių 
nuolatos kentėjo korėjiečiai, todėl jie galėjo išlaikyti aiškesnį atskirties 
pojūtį. Kalba irgi padėjo apsisaugoti nuo nutautėjimo. Ji taip pat visiš- 
kai skiriasi nuo kinų, kaip ir nuo anglų, ir nors japonai tam tikru metu 
buvo priversti rašyti kiniškai, kalbėjo jie tiktai japoniškai. Ir poetinius 
jausmus jie tobuliau reiškė gimtąja kalba. Yra like kiniškai parašytos poe- 
zijos, tačiau žymiausias ankstyvosios poezijos paminklas - Manyoshu - 
4 516 gimtosios poezijos kūrinių antologija, sudaryta netrukus po 759 
metų ir kruopščiai paskiemeniui užrašyta fonetiškai taikomais kinų raš- 
menimis. 

Japonai ne tik sugebėjo atsispirti kultūriniam Kinijos potvyniui, bet 
ir nuo devintojo amžiaus pradėjo svetimas įtakas lydyti su gimtąja kul- 
tūra. Per kelias kartas prie japonų aplinkos prisiderinę iš Kinijos perimti 
kultūros elementai bei institucijos pradėjo gyventi savo gyvenimą ir, mo- 
difikuoti Japonijos sąlygų, padėjo rastis naujai kultūrai. Nors čia gali- 
ma aiškiai įžvelgti kai kurių komponentų kinišką kilme, ji iš pagrindų 
skyrėsi tiek nuo gyvavusios Kinijoj, tiek nuo ankstyvosios japonų kul- 
tūros. 

Vienas iš ryškiausių šios naujosios kultūros kilimo požymių buvo de- 
vintame amžiuje sėkmingai plėtojami rašymo japonų kalba būdai. Tarp 
jų - kana skiemenynas, kurį sudarė supaprastinti ir kaip fonetiniai ja- 
ponų skiemenų atitikmenys naudojami kinų rašmenys. Kana japonai be 
didelio vargo galėjo užrašyti gausybę įspūdingos gimtosios poezijos; šiuo 
būdu užrašyti beveik vien 31-skiemeniai trumpi eilėraščiai, arba tankos. 
Geriausi jų įtraukti į antologijas, sudarytas imperijos pavedimu. Pradė- 
jo plisti ir proza. Daug dvaro damų rašė dienoraščius - iš jų radosi pir- 
mieji pasaulio romanai. Apie 1000-uosius metus parašytas monumenta- 
lusis Genji pasakojimas, kurio autorė ponia Murasaki, - ne tik pirma- 
sis žymus pasaulio romanas, bet ir visų laikų literatūros šedevras. Jame 
nuostabiai detalus ir psichologiškai niuansuotas dvaro gyvenimas var- 
gu ar labai skyrėsi nuo kinų ir veikiausiai apytikriai panėšėjo į to meto 
Europos. Atrodo, jog svarbiausias dalykas šioms moterims - dienoraščių 
autorėms ir romanistėms - estetinių jausmų subtilumas ir tai, kaip vei- 
kėjai elgiasi, rengiasi, kokiu stiliumi rašo eilėraščius. Kyla įspūdis, jog 
nei ekonominės ar politinės kovos, nei jose dalyvaujantys paprasti kas- 
dieniški žmonės neegzistuoja - tikriausiai jie ir neegzistavo toms nuo pa- 
saulio užsisklendusioms aristokratėms. 

O uz dešimto-vienuolikto amžių literatūroj aprašyto rafinuoto ir ra- 
maus dvaro sienų virė gyvenimas. Viena po kitos esminės permainos ge- 
rokai pakeitė iš kinų perimtą ekonominę ir politinę sistemą. Dauguma 
valstybės valdomų žemių palaipsniui perėjo privatiems savininkams, ku- 
rie dažnai buvo atleidinėjami nuo bet kokių mokesčių. Procesas prasi- 
dėjo jau aštuntame amžiuje, kai skatinant investicijas, kurių reikėjo, kad 
nedirbamas žemes paverstum drėkinamais ryžių laukais, žemės savinin- 
kams buvo leista įsigyti naujų žemių, iš pradžių laikinam, paskui - nuo- 
latiniam naudojimui. Šią tendenciją devintame amžiuje dar labiau sustip- 
rino aukštus valdžios postus užimančių dvariškių pastangos įstatymus 
palenkti savo ekonominiams interesams. Vis daugiau didikų šeimų, įta- 
kingų budistinių vienuolynų ar su dvaru susijusių sinto šventyklų tapo 

nuolatiniais mokesčių nemokančiais žemių savininkais. Kartais provin- 
cijose smulkūs savininkai, siekdami užsitikrinti nepriklausomybę nuo mo- 
kesčių rinkėjų, savo žemes išnuomodavo šioms šeimoms bei instituci- 
joms. Iki dvylikto amžiaus didžioji dalis šalies dirbamos žemės buvo su- 
skaidyta į nuo mokesčių atleistus privačius dvarus, paprastai sudarytus 
iš išsibarsčiusių dirbamų laukų, bet ir apmokestintos žemės jau pradė- 
jo pereiti privačion nuosavybėn, kadangi teisė skirti provincijų valdyto- 
jus ir kontroliuoti mokesčių rinkliavas ėmė darytis paveldima tam tik- 
rų šeimų privilegija. 

Susidarė sudėtinga žemės nuosavybės forma. Žemiausią pakopą už- 
ėmė tikrasis žemdirbys, virš jo buvo įtakingas vietos žmogus, savinin- 
ko vardu valdęs turtą, dar aukščiau - savininko teises turinti galinga dva- 
ro šeima ar institucija, o virš pastarųjų galėjo būti dar galingesnis glo- 
bėjas, garantuojantis turto neapmokestinimą. Kiekvienam priklausė tam 
tikra dalis pajamų. Įsigalėjus šiai sistemai, šalies prekių apyvartą ėmė 
lemti ne tiek mokesčiai, kiek žemės ūkio produktai, kuriuos iš provin- 
cijos dvarų gaudavo sostinėje ar sostinės apylinkėse gyveną savininkai 
bei jų patronai. 

Šios permainos sumažino centrinės valdžios pajamas ir funkcijas. Dėl 
to kruopščiai išpuoselėta centralizuotos valdžios struktūra pradėjo tru- 
pėti, jos vietoj ėmė rastis paprastesni valdymo organai. Bet šitai nereiš- 
kia, jog senoji sistema sunyko visiškai. Tebegyvavo ir rangai, ir biuro- 
kratiniai postai, tik jie tapo veikiau prestižo simboliais ir dvaro ritualo 
dalimi, negu buvo realios valdžios įrankiai. Būtent ši padėtis leido pab- 
rėžti paradiškumą ir manieringumą, kuriuos atskleidžia Genji pasako- 
jimas. O tuo pat metu privačias administravimo teises turinčios didžio- 
sios dvaro šeimos ir religinės institucijos vis labiau darėsi tikraisiais že- 
mės valdytojais. 

Kinų sistema pasikeitė ir tuo, kad devintame amžiuje imperatoriško- 
sios giminės viešpatavimą nustelbė aristokratiškųjų dvaro šeimų įtaka. 
Viena iš tokių buvo Fujiwarų šeima, tarp kitų vadovavusi 645 metų Tai- 
kos reformoms. Fujiwarų viešpatavimo pamatas buvo daugybė privačių 
dvarų ir monopolistinis aukštų valdžios postų telkimas. Jie valdė siek- 
dami, kad jų šeimos galvos vienas po kito taptų imperatorių regentais; 
ištekindami dukteris už monarchų, jie užkopdavo ligi sosto. Tik atsista- 
tydinę, ritualinių valdymo priedermių atsikratę imperatoriai galėjo mesti 
iššūkį Fujiwarų viešpatavimui. Šitai vienuoliktojo amžiaus pabaigoje ir 
dvyliktame amžiuje gana sėkmingai darė tie, kurie nepriklausė Fujiwa- 
rų giminei. 

Visa ši Japonijoje susikūrusi sistema iš tikrųjų gerokai nutolo nuo 
Kinijos pavyzdžio. Ko gero, tokia struktūra įmanoma tik tokioje izoliuo- 
toje kaip Japonija šalyje. Panašus valdžios decentralizavimas Kinijoje bū- 
tų pritraukes karingai nusiteikusius klajoklius kaimynus; sostą galėjo 
uzurpuoti ir stiprus naujos dinastijos pradininkas, geriau negu ankstesni 
imperatoriai gebąs apsaugoti šalį nuo užkariautojų. Nuo išorinės grės- 
mės palyginti saugioje Japonijoje valdymas galėjo būti išskaidytas, o tik- 
roji valdžia atitekti dvarui, paliekant imperatorių. Dėl izoliacijos Japo- 
nijoje galėjo išlikti atgyvenusios valdymo formos ir institucijos netgi tuo- 
met, kai laikas seniai jas buvo pralenkęs. To padarinys - keistos kultū- 
rinio Japonijos užsikonservavimo apraiškos. 

Visuomeniniai devinto-dvylikto amžių pokyčiai turėjo įtakos ne tik 
ekonomikai, politikai, dvaro gyvenimui, bet ir visai japonų kultūrai. Ja- 
ponų literatūra kūrybiškai žiedė savitas formas, pakankamai skirtingas 
nuo kiniškų prototipų. Mene irgi pasireiškė ypatingas japonų kūrybos 
genijus. Pavyzdžiui, tapyboje jie tebenaudojo iš kinų išmoktus techni- 
nius raiškos būdus, bet sykiu išpuoselėjo Yamato-e, arba japonų tapy- 
bą, kurios drąsūs spalvų eksperimentai, taip pat kompozicijos pojūtis 
atskleidė savitą, skirtingą nuo kinų, japonų meninį skonį. Taip japonai 
ne tik pademonstravo savo kultūrinį identitetą, bet ir įrodė esą nepapras- 
tai kūrybinga tauta. 


5 Feodalizmas 


Dvyliktasis amžius - tai slenkstis, kuriuo pradedant japonai dar labiau 
ima tolti nuo Rytų Azijos normų. Formuojasi feodalinė sistema, kuri per 
septynis raidos šimtmečius pereis pakopomis, kai kuo stebėtinai pana- 
šiomis į devinto-penkiolikto šimtmečių feodaline Vakarų Europos patir- 
ti. Tapatybių negalima paaiškinti abipusėmis įtakomis, kadangi nebūta 
jokių tiesioginių ryšių. Paralelės yra veikiau šiuose dviejuose regionuose 
tarpusavy susipynusių panašių visuomeninių ir kultūrinių veiksnių pa- 
darinys; tie veiksniai - genetinės bendruomenės ir palyginti pažangios 
politinės bei ekonominės sistemos. Vakaruose genetinės germanų gru- 
puotės paveldėjo Romos imperijos valdymo ir žemės nuosavybės siste- 
mos nuolaužas. Japonijos salose gyvenančios gentys perėmė Kinijos im- 
perijos politines institucijas ir žemės valdymo struktūrą. Abiem atvejais 
du elementai ilgai vienas su kitu lydėsi didesnės ar mažesnės izoliaci- 
jos sąlygomis, o iš jų mišinio gimė sudėtinga politinė sistema, pagrįsta 
asmenine ištikimybe karinei aristokratijai bei valstybinės valdžios ir as- 
meninių nuosavybės teisių į žemę samplaika. 

Kai smuko centrinės valdžios įtaka ir galia, Japonijos provincijose 
įvairios vietinių vadovų grupės, siekdamos užsitikrinti paramą, ėmė jung- 
tis. Grupes sudarė senojo provincijos administracinio aparato pareigū- 
nai ir vietinių dvarų valdytojai arba savininkai. Iš pradžių tokios grupės 
susidėjo iš giminių ar kaimynų ir būrėsi aplink iškilų, pasitikėjimą ke- 
liantį asmenį. Kadangi japonai jaučia didelę pagarbą įtakingumui, kuris 
yra paveldimas, nieko negalėjo būti autoritetingiau už imperatorišką kil- 
mę. Tad daugumai grupuočių ėmė vadovauti jaunosios imperatoriškosios 
giminės atžalos - Tairos arba Minamotai, kurie buvo iskeliave į provin- 
cijas siekti sėkmės bei gerovės kaip centrinės valdžios įgaliotiniai. 

Savo interesų ginti susibūrusios grupės iš esmės buvo budrių karių 
sambūriai. Jų nariai buvo ginkluoti raitininkai ir, panašiai kaip Europoje 

Trylikto amžiaus tapybos ant pergamento dalis, vaizduojanti Sanjo rūmų gaisrą per 
Heiji karą (1159 - 1160), kai kario iš provincijos Tairos šeima paėmė valdžią Kyote. 
Kardais ir plačiais lankais ginkluoti raiti riteriai bei pėstininkai vilki gerai apsaugan- 
čius, judesių nevaržančius šarvus; pėstininkai turi ir ietis. Jaučio traukiamame dvira- 
čiame vežime jie dengia atsistatydinusį imperatorių Go-Shirakawą. Aiškinamasis teks- 
tas parašytas japoniškai kiniškų rašmenų ir kanos, japonų fonetinio skiemeninio raš- 
to, mišiniu. Kaną galima atskirti iš kur kas didesnio paprastumo ir mažesnio dydžio. 
(Leidus Museum of Fine Arts, Boston: Fenollosa - Weld Collection) 


ankstyvojo feodalizmo laikais riteriai, sudarė smulkią vietinę aristokra- 
tiją. Pagrindinis jų ginklas buvo lankas ir strėlės, kurias jie meistriškai 
laidė, šuoliuodami ant žirgų, ir kardas, kurio ašmenys pagarsėjo kaip ašt- 
riausi pasauly. Jų šarvai gerokai skyrėsi nuo vakarietiškų, buvo lengves- 
ni, lankstesni, todėl turbūt ir efektyvesni. Dažniausiai jie buvo padaryti 
iš smulkių plieno juostelių, kurias jungė ryškiai išdažyti diržai, tad pri- 
glusdami nevaržydavo kūno. 

Šios karių grupės pamažu augo provincijose ir dvyliktame amžiuje 
įsivėlė į centrinės valdžios Kyote intrigas. Nuolatinės varžybos tarp Fu- 
jiwarų šeimos ir imperatoriškosios linijos abi puses paskatino šauktis 
ginkluotos karinių grupuočių, susijusių su jiems priklausančiais provin- 
cijų dvarais, paramos. Per du trumpus karus, įvykusius tarp 1156 ir 1160 
metų, kaip dvare viešpataujanti karinė jėga iškilo Taira. Jis įsikūrė sos- 
tinėje, užėmė aukštą centrinės valdžios postą ir, Fujiwarų pavyzdžiu, 
dukrą ištekinęs už imperatoriaus, susilaukė anūko, kuriam atiteko 
sostas. 


Tuo pat metu Yoritomo, nugalėto Minamoto vado įpėdinis, iškėlė 
maišto vėliavą Rytinėje Japonijoje, Kanto regione. Iki 1185 metų jo ka- 
rinės pajėgos nušlavė Tairą į užmarštį, o pats jis tapo neabejotinai ga- 
lingiausiu šalies karo vadu. Užuot persikėlęs į Kyotą ir ten užėmęs aukš- 
tą civilinės valdžios postą, jis įsikūrė Rytų Japonijoje, Kamakuroje, kur 
dabar jūros pakrantėj išaugęs Tokijo priemiestis, ir prisiėmė tik siogū- 
no, arba imperatoriškosios armijos generalisimo, titulą. Savo šalininkus 
apdovanojo dvarais, kurių savininkai arba valdytojai buvo nugalėtos frak- 
cijos nariai, ir taip sukūrė naują dvarų valdytojų jito) sluoksnį, sykiu 
sutelkdamas juos į provincijos gynėjų būrius, kuriems vadovavo “protek- 
torius" (siogo). 

Teoriškai Yoritomo paliko senąjį centrinės valdžios aparatą, kuriame 
vis dar aukštus civilinės valdžios postus užimą aristokratai gyveno iš pa- 
jamų, gaunamų iš jiems priklausančių dvarų. Bet šioje senojoje, jau ne- 
beveiksmingoje sistemoje, po dvarus išskirstydamas iš Kanto kilusias lo- 
jalių kariūnų šeimas, Yoritomo ėmė kontroliuoti visą šalį. Kamakuroje 

įsteigti šeimyninės valdžios organai nulėmė ir visos grupuotės valdymo 
pobūdį, ir administracinę teisę, pagrįstą veikiau papročių teise, o ne į 
kinų panašiais imperatoriškojo dvaro teisiniais kodeksais. Kadangi išli- 
ko tiek daug ikifeodalinių valdymo ir ekonomikos elementų, Kamaku- 
ros sistema buvo tik feodalinės sistemos pirmavaizdis, bet ji buvo veiks- 
minga, gyvavo beveik pusantro amžiaus ir sėkmingai išlaikė du sunkius 
išbandymus. 

Ši šeima buvo asmeninės ištikimybės, kuria teoriškai grįsta visa siste- 
ma, židinys. Yoritomo nepasitikėjimas artimais giminaičiais, o paskui jo 
našlės bei Hojo šeimos, iš kurios - likimo ironija - buvo kilęs ir pats Taira, 
machinacijos privedė prie to, kad 1219 metais ši linija visai nutrūko. Ta- 
da Hojo siogūniškieji “regentai", pasinaudodami valdžios neturinčiais im- 
peratoriškaisiais arba iš Fujiwarų šeimos kilusiais siogūnais, dar sykį įro- 
dė, jog japonai linke taikstytis, kad centrinė valdžia turės tik simbolinę 
reikšmę. Taip pat - kad jie labiau pasikliauja ne individualiu, bet grupiniu 
valdymu. Valdžią paprastai dalydavosi du pareigūnai arba draugiškais ry- 
šiais susijusios grupės. 

ponija nuo neatmenamų laikų iki Antrojo pasaulinio karo patyrė tik tą 
vienintelį kartą. Mongolai jau buvo užtvindę Korėją, Centrinę Aziją, di- 
džiąją dalį Viduriniųjų Rytų, rytinę Europos dalį, galiausiai, patirdami 
daug didesnių sunkumų, - galingą kinų imperiją. Tada pabandė įsiverž- 
ti Japonijon. 1274 metais, paskui 1281-aisiais buvo pasiųstos pasaulyje 
dar neregėto dydžio jūros ekspedicijos. Tačiau jos buvo priverstos pa- 
sukti atgal - ne tiek dėl didvyriškai kovojančių samurajų, kiek dėl oro 
sąlygų. Per 1281-ųjų įsiveržimą atsitiktinai kilęs taifūnas, pakrikštytas 
kamikaze, arba “dievišku vėju", sustiprino japonų tikėjimą dievišku gim- 
tosios šalies išskirtinumu. 

Po visą kraštą išsklaidytų karių asmenine ištikimybe pagrįsta Kama- 
kuros sistema ilgainiui išklibo. Nuolatinės tėvonijų dalybos nuskurdino 
daugumą dvarų valdytojų, ir jie darėsi vis labiau priklausomi nuo vie- 
tos galiūno, kuris dažniausiai būdavo kilęs iš provincijos “protektoriaus" 
giminės. Dar daugiau - keičiantis kartoms, lojalumas simbolinei centri- 
nei Kamakuros valdžiai palaipsniui silpnėjo, jį pakeitė ištikimybė geriau 
pažįstamam vietos valdovui. 

Visa baigėsi keturioliktame šimtmetyje staigiu sistemos subyrėjimu. 
Imperatorius Go-Daigo 1333 metais užsimojo susigrąžinti politinę val- 
džią, o Kamakuros generolas, pasiųstas į Kyotą jo nubausti, perėjo im- 

peratoriaus pusėn. Kitados vieninga karių klika iškart subyrėjo į mažes- 
nes vietinių ponų bei vasalų grupes. 

Perbėgėlis Kamakuros generolas Ashikaga Takauji (japonai pirma ra- 
šo pavardes, paskui vardus) greitai nutraukė ryšius su Go-Daigo, impe- 
ratoriumi paskelbė ir į sostą Kyote pasodino kitą imperatoriškosios šei- 
mos narį, o sau pasiskyrė siogūno titulą. Bet jau nebebuvo įmanoma at- 
kurti vieno lyderio vadovavimu pagrįstos karių sluoksnių vienybės. Vietoj 
to, Takauji ir jo palikuonys, gyvenę Kyote ir iki 1573 metų išlaikę sio- 
gūno titulą, stengėsi sukurti tripakope feodalinę sistemą. Jie įtvirtino sa- 
vo viršenybę prieš vietinius karių vadus ir leido šiems vasališkai nuo jų 
priklausantiems kariams tarpusavio kovomis nustatyti žemesnio lygio va- 
salinės priklausomybės ryšius. 

Atsiradusi sistema nebuvo tokia darni, kaip įsivaizduota. Iki pat 1392 
metų Go-Daigo ir jo įpėdiniai išlaikė konkuruojantį imperatoriškąjį dvarą 
kalnuose į šiaurę nuo Kyoto, ir įvairios vietinių siuzerenų bei vasalų gru- 
pės, atseit remdamos pretendentus į sostą, o iš tikrųjų varžydamosi dėl 
savų interesų, nuolatos kovojo tarpusavy. Iš naujo imperatoriškąjį dva- 
rą suvienijęs Ashikaga keletą dešimtmečių turėjo gana svarią įtaką cent- 
rinėje Japonijos dalyje aplink Kyotą, bet tolimesnių sričių valdovai ma- 
žai paisė jo pretenzijų visur viešpatauti. 

1467 metais įsiplieskė ilgas karas tarp žymiausių siogūno dvaro di- 
dikų, ir visa Japonija susiskaldė, įsiveldama į chaotiškas kautynes. Šalį 
apėmusios vietinės kovos nenurimo ištisą amžių, o valdžia per tą laiką 
pasikeitė iš pagrindų. Siogūnų Ashikagų galia visiškai ištirpo, o daugu- 
mą žymių didikų išstūmė naujos karžygių šeimos. Ashikagų ankstyvojo 
periodo magnatai, dažniausiai Kamakuros sistemos provincijų “protek- 
torių" įpėdiniai, paprastai reikšdavo pretenzijas į didesnes, nei iš tiesų 
valdė, teritorijas. Per ilgas kovas, prasidėjusias 1467 metais, daugumą 
šių šeimų pakeitė nauji vadai, kurie privertė sau paklusti mažesnių, bet 
glaudžiau susijusių valdų karius. Būtent iš šių žmonių ir iškilo daimiai, 
arba vėlesniojo Japonijos feodalizmo laikotarpio magnatai. Savo žemė- 
se turintys absoliučią valdžią ir visiškai kontroliuojantys vasalus, jie eu- 
ropiečiams, atvykusiems į Japoniją šešioliktame amžiuje, pasirodė pana- 
šūs į smulkius kunigaikštukus. 

Per nesibaigiančias kovas, potvyniu užplūdusias Japoniją keturiolik- 
tame amžiuje, provincijų karo vadai turėjo daug galimybių sumažinti iš 
dvarų gaunamas įplaukas, kurios anksčiau atitekdavo Kyoto valdžiai ir 
aristokratų šeimoms. Penkiolikto šimtmečio pabaigoje šie atsiskaitymai 
visiškai baigėsi. Dėl to senuosius dvaro postus, vietas ir ceremonijas 

issaugojes imperatoriškasis dvaras bei jo aristokratija vis labiau skurdo. 
Kitados visagalių Fujiwarų įpėdiniai gyveno daugiausia iš įplaukų, ku- 
rias jiems mokėjo Kyoto pirklių gildijos; žinoma, kad kai kurie impera- 
toriai slapta pardavinėjo net savo kaligrafijos pavyzdžius. Faktiškai iš- 
nykusi imperinė sistema tebeegzistavo tik kaip miglota teorija. Japoni- 
ja tapo feodaline šalimi. 


Daugeliu esminių bruožų Japonija buvo panašesnė į Europą negu į 
Kiniją. Samurajais vadinami kariai, arba tarnai, daug dėmesio kreipė į 
tokias kario dorybes, kaip drąsa, garbė, savitvarda, stoiškas mirties su- 
tikimas. Nesant jokių religinių draudimų pakelti prieš save ranką, gin- 
damiesi jie dažniau nusižudydavo, nei prašydavo pasigailėjimo ar atsi- 
duodavo būsimoms nelaisvės kančioms. Siaubinga ir itin skausminga mir- 
tis nusiduriant tapo ritualu, liudijančiu valios jėgą ir garbę. Šis gerbia- 
mas nusižudymo būdas, paprastai vadinamas charakiriu, arba “pilvo 
persipjovimu”, nors tinkamesnis pavadinimas būtų seppuku, kai kuriais 
atvejais išliko iki mūsų dienų, o ne tokia sunki mirtis paprašant nužu- 
dyti - ligi šiol laikoma priimtinu ir ypač garbingu būdu išvengti nepa- 
keliamos padėties. 

Kaip ir Europoje, japonų feodalinė sistema buvo pagrįsta asmenine 
ištikimybe. Žinoma, iš tikrųjų lojalumas buvo silpniausia abiejų sistemų 
grandis, ir tiek Japonijoje, tiek Europoje viduramžiais rasdavosi daugy- 
bė perbėgėlių ir išdavikų. Romėnų teise besiremiančioje Europoje po- 
no ir vasalo santykiai buvo grindžiami įstatyminiu abipusiu susitarimu. 
Kinijos sistema besiremiančioje Japonijoje pabrėžta ne tiek teisė, kiek 
moralė. Kadangi valdžia kilo iš didesnės išminties ir aukštesnio mora- 
lumo, teisė buvo paremta moraliniu valdovo pranašumu. Todėl pono ir 
vasalo santykiai grįsti ne abipuse įstatymine sutartimi, bet begaliniu ir 
visišku vasalo atsidavimu savo valdovui. Tad nebuvo jokio pamato gim- 
ti politinių teisių idėjai, kaip atsitiko Vakaruose. 

Pagal kinų konfucijine sistemą, lojalumas valdovui buvo svarbus, bet 
jį paprastai atsverdavo ištikimybė šeimai. Iš tikrųjų trys iš penkių Kon- 
fucijaus etinių santykių tipų buvo susiję su sūnaus ištikimybe ir kitomis 
šeimyninio lojalumo apraiškomis. Japonijos sistema labiau rėmėsi ištiki- 
mybe valdovui; nors ištikimybė šeimai irgi turėjo reikšmės, svarbesnis 
vis dėlto buvo paklusnumas valdovui. Taip gana anksti Japonijoje bend- 
ruomenė iškilo aukščiau už šeimą; tai padėjo ugdyti ištikimybę valsty- 

Penkiolikto šimtmečio tapybos ant pergamento fragmentas, vaizduojantis karį su kardu 
ir lanku, padėtais už jo, ir rafinuoto literatūros meno žinovą, komponuojantį eilėraš- 
čio eilutes. Kitaip nei Europoje, viduramžių Japonijos kariai didžiavosi literatūriniais 
gabumais bei įgūdžiais. (Shashinka Photo Library) 


bei ir kitoms negiminystės ryšiais susijusioms visuomeninėms grupėms 
vėlesniais laikais. 

Vis dėlto giminystės ryšiai ir garbė japonų visuomenėje viduramžiais 
buvo labai reikšmingi. Paveldimumas lėmė galią, prestižą, taip pat - nuo- 
savybę. Tad giminės tęstinumas buvo gyvybiškai svarbus dalykas. Leis- 
dami tėvui išsirinkti sūnų, kuris labiausiai tiktų užimti jo postą, ir su- 
teikdami galimybę įsisūnyti, jeigu šeimoje nėra vyriškos lyties įpėdinio, 
japonai išvengė daugelio sunkumų, kurie kilo Vakarams dėl jiems bū- 
dingos paveldėjimo sistemos. Dukters vyras, jaunas giminaitis ar net vi- 
siškai giminės ryšiais nesusijęs žmogus galėjo būti įsūnytas ir tapti įpė- 
diniu. Nors paveldimumas seniai nebėra japonų visuomenės pamatas, to- 
kie įsūnijimai dažni ir šiandien. 

Minėtini dar du bruožai, kuriais japonų feodalinė visuomenė skyrė- 
si nuo europietiškosios. Japonijoje nebuvo riteriško širdies damos kul- 
to, pagal kurį moteris buvo iškeliama ir garbinama kaip silpna, globos 

reikalinga būtybė. Japonų kariai troško, kad moteris būtų tokia pat tvir- 
ta, kaip jie patys, ir visiškai atsiduotų šeimai arba valdovui. Taip pat ja- 
ponų kariai, kaip ir tvirtai kardą valdą riteriai Vakaruose, neniekino mo- 
kymosi ir dailiųjų menų, kaip kai kurie feodaliniai Vakarų aristokratai. 
Jie didžiuodavosi, jeigu mokėdavo dailiai rašyti ar turėdavo poetinių su- 
gebėjimų. Tikriausiai ilgai trukes imperatoriškojo dvaro kultūros ir au- 
gančios karių bendruomenės provincijoje sambūvis leido abiem sluoks- 
niams labiau persiimti vieni kitų pažiūromis bei meniniais pomėgiais. 

Dabartinė Japonijos politinė ir socialinė sistema, lyginant su vidu- 
ramžiais, visiškai pakitusi, bet daug tuomet susidariusių ir vėlesnėmis 
feodalizmo stadijomis įsigalėjusių nuostatų išliko iki mūsų laikų. Todėl 
kovinga dvasia ir savo vertės pajauta lengvai atgimė moderniojoje japonų 
kariuomenėje, o iš feodalizmo laikų paveldėtas lojalumas, pareiga, savit- 
varda ir atsidavimas, pamirštant save, ligi šiol tebėra pagrindiniai japo- 
nų charakterio bruožai. 


Ilgas ir lėtas Kyoto dvaro žlugimas kelia tamsių feodalinių laikų įs- 
pūdį, bet šitai dar labiau neteisinga, negu kalbant apie Europą. Litera- 
tūra, menas ir mokslas buvo be pertrūkio puoselėjami, o kitados dvaru 
apsiribojusi aukštoji kultūra ilgainiui pasklido po visą šalį. Savaime sup- 
rantama, tiek literatūroje, tiek mene iškilo naujų temų, atsirado naujų 
raiškos stilių. Jaudinančiuose karo pasakojimuose smulkiai aprašomi dvy- 
likto amžiaus kariniai žygdarbiai. Jų, taip pat budistinių vienuolynų is- 
torijų ir budizmo šventųjų gyvenimų aprašymų scenos pavaizduotos pui- 
kiuose pergamentiniuose paveiksluose. Tryliktas šimtmetis liudija nuos- 
tabų skulptūros atgimimą. Didysis Buda Kamakuroje, viena iš didžiau- 
sių bronzinių statulų pasauly, - šio amžiaus simbolis. Keturiolikto šimt- 
mečio pabaigoj ir penkioliktam šimtmety siogūnų Ashikagų dvare Kyo- 
te išpuoselėjama sudėtinga draminė forma No, kur saujelė kaukėtų, kos- 
tiumais apsirengusių aktorių skambiomis dainomis, tiksliais judesiais ir 
didingais šokiais vaizduoja mitines ir istorines scenas, dažniausiai pagris- 
tas budistine gyvenimo tuštybės idėja arba sintoistiniu įsivaizdavimu, kad 
dievų pasaulio dvasia persmelkusi ir gamtą, ir žmogaus gyvenimą. Pa- 
sakojimą lydintis choras, kuriam pritaria muzikos instrumentai, prime- 
na antikines graikų dramas. l 

Provincijų kariūnų valdomi ir didelių mokesčių slegiami valstiečiai 
nusmuko iki vergų lygio, bet užtat galėjo saugiau jaustis. Kad ir kaip 
būtų, tiek literatūroje, tiek mene iškilo paprastas žmogus; dvasiškai at- 


Feodalizmas / 55 


gimstantis ir plačiai sklindantis budizmas jam suteikė naujų saviraiškos 
galių. Dvaro aristokratai daugiausia dėmesio skyrė magiškoms budizmo 
formulėms ir ritualams, bet vienuoliktame ir dvyliktame amžiuose atsi- 
rado naujų akcentų, kurie ypač traukė vargingesnius visuomenės sluoks- 
nius. Vienas iš jų - pasikliovimas budistinių dievybių malone, t.y. įsitiki- 
nimas, jog pakanka tikėti ir būsi išgelbėtas bei pateksi į rojų. Tokios 
idėjos buvo beveik visiška priešingybė pradinei budizmo nuostatai, esą 
vienintelis išsigelbėjimas - tai į praregėjimą ir individualaus ego susi- 
liejimą su kosmosu vedantis asketiškas asmeninis tobulėjimas. Populia- 
rūs pamokslininkai skelbė, jog šiame atseit pagedusiame “vėlyvajame bu- 
dizmo amžiuje" žmonės nebe tokie stiprūs, kad savo jėgomis pasiektų 
praregėjimą, todėl tenka pasikliauti “kito tvirtybe”. 


Kyote esantis Tofukuji sodas. Šventykla įkurta 1236 metais. (Leidus Japan Informa- 
tion Center) 

Šešiolikto amžiaus keraminis puodukas, naudotas arbatos gėrimo ceremonialui. Pap- 
rastumas, šiurkštumas ir sąmoningas neišbaigtumas perteikia viduramžių japonų skonį, 
kuris šiuolaikiniams vakariečiams rodosi rafinuotas ir modernus. Pats arbatos gėrimo 
ceremonialas liudija vidinę harmoniją, kurią šiandieniniam žmogui vis sunkiau pasiekti. 
(Shashinka Photo Library) 


Tokias idėjas dvyliktame ir tryliktame amžiuose platino naujai atsi- 
randantys sektantiški sąjūdžiai, iš kurių susidarė didžiausios Japonijos 
budistų sektos. Viena jų aukštino Budos Amidos Tyrąją žemę, atitinkan- 
čią vakariečių rojų, ir - kaip dauguma tuometinių sektų - gynė ne vie- 
nuolynais, bet kongregacija pagrįstą bažnyčios organizaciją ir dvasinin- 
kų vedybas. Kita, dažniausiai vadinama įkūrėjo Nichireno vardu, kaip pa- 
grindinį tikėjimo objektą garbino Lotus Sutrą. Nichireno mąstysenai bū- 
dingas tam tikras polinkis į nacionalizmą - jis pabrėžė, kad iš Indijos ki- 
les budizmas per Kiniją atkeliavo į Japoniją, kuri nuo šiol - budizmo re- 
liginis centras. Penkioliktame ir šešioliktame amžiuose iš šių sektų su- 
sidarė religinės kongregacijos, kai kur ėmusios varžytis dėl vietinės po- 
litinės valdžios su feodalų kariais. 

Daugumą karių labiau traukė kita budizmo atšaka - ankstyvuoju Ka- 
makuros laikotarpiu per sektantus iš Kinijos atkeliavęs zen. Zen rėmė- 
si meditacija ir paprastumo bei artimumo gamtai idėjomis. Asketiškas vie- 
nuolynų gyvenimas traukė spartietiškos dvasios karius, o į griežtą savi- 
kontrolę, kurios reikalavo zen praktikuojama meditacija, jie žiūrėjo kaip 

į būdą išsiugdyti savitvardą ir tvirtą charakterį, kurių jiems reiks gyve- 
nime. Feodalų didikų globojami zen vienuolynai aplink Kamakurą ir Kyo- 
tą tapo iškiliais viduramžių Japonijos intelektualiniais židiniais. Zen vie- 
nuoliai buvo siogūnų Ashikagų patarėjai, ypač bendraujant su kinais. Šių 
žmonių pastangomis vėl susidomėta kinų mokslu ir literatūra, jie atgai- 
vino ir puoselėjo rašymo kinų kalba įgūdžius. Zen vienuoliai supažin- 
dino ir su tuomet palyginti nauju monochrominės gamtovaizdžių tapy- 
bos Sung stiliumi, kurį japonų menininkai ištobulino kaip ankstesnius 
kinų stilius. Per zen iš Kinijos atkeliavo ir kraštovaizdžių planavimo bei 
priežiūros menas, taip pat meditatoriaus budrumui palaikyti geriama ar- 
bata. 

Iš zen mokymo išsiskleidusi estetinė sistema tapo neatskiriama japo- 
nų kultūros dalimi. Tai, kas smulku, paprasta, natūralu, tegul ne visai 
tobula, labiau vertinta už tai, kas stambu, grandioziška, dirbtina arba vie- 
noda. Natūralaus medžio faktūra ir vingiuotos architektūrinės linijos ža- 
vėjo labiau nei kruopščiai apdirbtas ir nudažytas medis, o paprasti, ne- 
būtinai taisyklingų formų, bet prie kraštovaizdžio derantys statiniai bu- 
vo labiau mėgstami negu išbalansuota kinų pastatų didybė. Nedideli so- 
dai buvo tarsi mikrokosmosas, miniatiūriškai atspindintis natūralios gam- 
tos didingumą; jie neturėjo nieko bendra su europiečiams būdingu pla- 
čių, geometriškai suskaidytų erdvių pomėgiu. Japonų skonį atspindi gar- 
sus Ryoanji akmenų sodas Kyote, datuojamas penkioliktu amžiumi: smė- 
lis ir keletas akmenų, išdėstytų nedideliame plote, sukelia didingo jūros 
gamtovaizdžio įspūdį. Jeigu pažvelgsime į tapybą, pamatysime, kad ke- 
letas drąsių, sumanių brūkštelėjimų juodu indišku rašalu geriau atspindi 
gamtos esmę nei galėtų perteikti spalvų ir detalių prisodrintas realisti- 
nis paveikslas. Arbatos gėrimo ceremonialas, gracingai atliekamas papras- 
čiausioje aplinkoje su paprasčiausiais indais, buvo išplėtotas iki esteti- 
nio kulto. Ši viduramžių zen estetika puikiai atliepė asketišką feodali- 
nės Japonijos gyvenimo būdą, bet sykiu, kad ir kaip keista būtų, suža- 
vėjo ir šiuolaikinius visko pertekusius, mašininio vienodumo nualintus, 
techninius įgūdžius be galo puoselėjančius Vakarus. 

Artimi zen vienuolių ir Kinijos ryšiai tapo galimi dėl labai sustiprė- 
jusios prekybos su kontinentu, kurią savo ruožtu skatino sparti Japonijos 
technologijų pažanga ir auganti ekonomika. Didėjantis tokių prekių, kaip 
sulankstomos vėduoklės, širmos ir labai vertinami Japonijos kardai, eks- 
portas rodė, kad salos technologija ima nebeatsilikti nuo Kinijos. Gau- 
sėjantys pirklių ir amatininkų cechai liudijo augantį prekybos pajėgumą. 
Kaip ir feodalinėje Europoje, tokie cechai padėjo amatininkams ir pirk- 

liams gintis nuo mokesčių bei daugybės kitų suvaržymų, atsirandančių 
feodališkai susiskaldžiusioje šalyje. 

Nuo devinto amžiaus mažai bendrauta su kontinentu, bet tryliktame 
šimtmetyje pradeda plėtotis užjūrio prekyba. Penkioliktame amžiuje sio- 
gūnai Ashikagos trumpam pabandė prekybą monopolizuoti, sutikdami 
ją priderinti prie kiniško gentinių santykių modelio, įskaitant net ir tai, 
kad Kinijos imperatorius - nenuplaunamai Japonijos nacionalistų gėdai - 
įgijo teisę “suteikti" siogūnams Japonijos “karalių" įgaliojimus. Reikš- 
mingesnis užjūrio prekybos bruožas buvo japonų pirklių piratavimas, 
kad nepasisekus įgyvendinti prekybinių užmojų - nepavykus ko nors nu- 
sipirkti, jie stengdavosi išplėšti tai kardu. Pradėję kaimyninėmis Korė- 
jos pakrantėmis, japonų pirkliai vėliau tapo Dievo rykšte Kinijos pajū- 
riui, o nuo šešiolikto amžiaus siautėjo po visas Pietryčių Azijos jūras. 


6 Centralizuotas 
feodalizmas 


Pavergiant ir prijungiant silpnesnių feodalų dvarus, šešio- 
liktam amžiuje susidarė veiksmingesnė, glaudesniais ryšiais susijusi feo- 
dalinių valdų sistema. Šimtmečio pabaigoje Japonija vėl buvo politiškai 
vieninga šalis. Susiformavo centralizuota feodalinė sistema, kuri, regis, 
buvo visiška priešingybė decentralizuotam Europos feodalizmui. Ji rė- 
mėsi modeliu, kurio Ashikagos siekė, bet taip ir neįstengė įgyvendinti. 
Aukščiausias magnatas valdė nuo jo vasališkai priklausiusius valdinius, 
o šie - savo vasalus ir tarnus samurajus. 

Tuomet su naujomis karinėmis technologijomis atvykę europiečiai irgi 
padėjo atstatyti šalies vienybę. Apsukę Afriką ir 1498-aisiais pasiekę In- 
diją portugalai veržliai pasuko į rytus ir 1542 ar 1543 metais kai kurie 
iš jų atplaukė iki salos prie pietinės Kiusiu pakrantės. Portugalai ieškojo 
prekybos ryšių, tačiau juos lydėjo jėzuitai, kurie ėmėsi misionieriškos 
veiklos ir iki septyniolikto amžiaus pradžios savo pusėn patraukė kone 
pusę milijono konvertitų. Tai buvo daug didesnis procentas visų Japo- 
nijos gyventojų nei dabartinė krikščionių dalis. 

Tačiau dar labiau japonus sudomino portugalų atgabenti ginklai. Šau- 
tuvai greitai išplito po visą Japoniją, prisidėdami prie stipriausių feoda- 
linių sričių sėkmės. Gali būti, kad dėl europiečių įtakos daugėjo ir pi- 
lių. Jų baltasienės medinės konstrukcijos tuomet dažniausiai buvo de- 
koratyvinės, bet dėl gynybinių griovių ir milžiniškų, tvirtai sumūrytų ak- 
meninių sienų jas galėjai užimti nebent šaunamaisiais ginklais. Šios ja- 
ponų pilys labiau panėšėjo į šešiolikto amžiaus europiečių karinius įt- 
virtinimus negu į pilis. Dauguma jų, pastatytų šešiolikto šimtmečio pa- 
baigoje, stūkso ligi šiol, - tarp jų šiek tiek į vakarus nuo Osakos ir nuos- 
tabioji Himeji. Tokijo centre esantys imperatorių rūmai gerai atspindi šių 
didžiulių tvirtovių esmę. 

Politinis Japonijos susivienijimas - trijų karo vadų nuopelnas. Pirma- 
sis - Oda Nobunaga - paramos paskutiniajam Ashikagų siogūnui dings- 
timi, 1568 metais užėmė Kyotą, pavergė žemesnio rango centrinės Japo- 
nijos magnatus ir sugriovė didžiųjų budistinių vienuolynų galybę. 1582 
metais nužudyto Nobunagos mantija atiteko gabiausiam jo generolui. Tai 
buvo Hudeyoshi, kitados paprastas pėstininkas, tokios niekingos kilmės, 
kad net pavardės neturėjo. Sunaikindamas arba priversdamas vasališ- 
kai paklusti varžovus, iki 1590 metų Hideyoshi palenkė sau visą šalį. 

Hideyoshi niekados neprisiėmė siogūno titulo, bet uzurpavo aukštus 
senosios imperinės valdžios postus; jo rūpesčiu ji vėl ėmė nuosaikiai 
veikti. Jis monopolizavo užsienio prekybą, kuri tuomet davė daug pel- 
no. Surinko duomenis apie visą žemę ir, remdamasis žiniomis apie vie- 
toves bei gaunamus derlius, suskirstė ją feodalinėmis valdomis. Nugink- 
lavo valstiečius, taip juos griežtai atribodamas nuo samurajų, kurie pa- 
laipsniui darėsi apmokamais kariais profesionalais, gyvenančiais savo val- 
dovų miestuose-pilyse. 

Pasiryžęs užkariauti pasaulį, kuris iš tikrųjų jam buvo Kinija, Hideyoshi 
1592 metais pirmiausia užsimojo užimti Korėją. Kinų armija japonus sus- 
tabdė Šiaurės Korėjoj, iš kur po ilgai trukusio stovėjimo vietoje jie bu- 
vo atstumti tik po Hideyoshi mirties 1598 metais. Šis japonų įsiveržimas 
ligi šiol gyvas korėjiečių istorinėj sąmonėj ir apkartina jų bendravimą 
su Japonija. 

Kadangi Hideyoshi nepaliko suaugusio įpėdinio, po jo mirties prasi- 
dėjo kovos dėl valdžios. Dideliame mūšyje, įvykusiame 1600 metais, nu- 
galėjo stipriausias jo vasalas Tokugawa Ieyasu, kuriam Hideyoshi buvo 
atidavęs valdyti Edo, dabartinį Tokiją. Užuot patraukęs į Kyota, Ieyasu 
savo valdžios centrą paliko Rytų Japonijoj ir visas jėgas sutelkė aukš- 
čiausiai savo šeimos valdžiai įtvirtinti pagal Hideyoshi įdiegtą modelį. 
Ieyasu lydėjo sėkmė - jo įpėdiniai valdė Japoniją iki devyniolikto šimt- 
mečio vidurio. 


Himeji (Shirasagi-jo, “Baltojo garnio pilis"), už keturiasdešimt penkių mylių į vakarus 
nuo Osakos, - viena iš geriausiai išlikusių šešiolikto amžiaus pabaigos-septyniolikto am- 
žiaus pradžios pilių. Šios pilys buvo aukštesniųjų daimių, arba feodalų didikų, gyve- 
nimo ir valdymo centrai. Jos panašios ne tiek į viduramžių pilis, kiek į dar ankstes- 
nių laikų Europos fortus, kadangi jas juosiantys platūs vandens grioviai ir tvirtai į že- 
mę besiremiančios akmeninės sienos gerai saugojo nuo tuometinių patrankų. Juos vai- 
nikuojantys baltasieniai bokštai skirti ne tiek gynybai, kiek grožiui. Aplink jas kūrėsi 
pilių gyvenvietės, iš kurių išaugo dauguma šiuolaikinių Japonijos miestų. (Leidus Ja- 
pan Information Center) 


+ y ” = * * 22 ~ 27 R + 


62 / ISTORIJA 


Ieyasu prisiėmė senąjį siogūno titulą, o visą šalį padalijo į savo ir va- 
salų valdas. Sau pasiliko ketvirtadalį dirbamų žemių, visus didelius mies- 
tus, uostus ir kasyklas. Nuo 245 iki 295 vasalų - skaičius visąlaik keitė- 
si - valdė plotus nuo mažiausių rėželių, iš kurių gaudavo tik 10 000 ry- 
žių kokų (1 kokus - tai maždaug penki bušeliai, arba tiek, kiek ryžių per 
metus suvalgytų vienas žmogus), iki didžiausių laukų, iš kurių teoriškai 
buvo galima gauti 1 022 700 kokų. Valdos buvo suskirstytos į tris ka- 
tegorijas. Ieyasu sūnūs arba giminaičiai - tai artimiausi daimiai. Daugy- 
bė palyginti nedidelių valdų priklausė fudai, arba daimiui pagal pavel- 
dėjimą, - mat jie dar prieš 1600 metus buvo Ieyasu vasalai. Artimiausiems 
1600 metų mūšio sąjungininkams ir kai kuriems priešams, vadinamiems 
tozama, arba tolimiausiems daimiams, buvo leista turėti palyginti dide- 
les žemės valdas vakariniuose ir šiauriniuose šalies pakraščiuose. Be to, 
siogūnas, kaip ir kiekvienas daimius, turėjo daug jam tiesiogiai tarnau- 
jančių samurajų. 

Centrinė Tokugawų vyriausybė išsikerojo į didžiulį biurokratinį apa- 
ratą, kurį sudarė daimiai pagal paveldėjimą ir tiesioginiai siogūno tar- 
nai. Jis liudija apie senąją valdžios pasidalijimo ir kolektyvinių sprendi- 
mų tradiciją. Viršūnėje buvo dvi tarybos - “vyresniųjų" ir “jaunesnių vy- 
resniųjų", o apačioje - keturių tarnybų pareigūnai arba jų grupės; tos 
tarnybos administravo siogūno vyriausybės poskyrius ir prižiūrėjo visą 
šalį. Kaip ir imperatoriai, patys siogūnai dažniausiai būdavo tik nomi- 
nalūs valdovai, valdžios simboliai, kurių naudai tariamai valdė karinė 
Edo vyriausybė. 

Panašiai viskas klostėsi ir valdose. Daimiai dažnai būdavo tik nomi- 
nalūs valdovai, o jų vardu, remdamiesi tarybomis ir grupiniais sprendi- 
mais, valdė samurajai valdininkai. Teoriškai domenai buvo visiškai au- 
tonomiški ir atleisti nuo mokesčių, tačiau iš tikrųjų jie buvo laikomi ant 
stipraus pavadžio. Jiems buvo priskirtos didelės pilių ar rūmų statybos, 
pakrančių gynybos prievolės; sistema išsiplėtojo taip, kad daimiams tek- 
davo praleisti ištisus metus Edo laukiant siogūno arba įkaitais palikti sa- 
vo šeimas. Taip pat daimiai buvo griežtai įpareigoti palaikyti savo val- 
dose tvarką ir rūpintis efektyviu valdymu; ypač ankstyvuoju laikotarpiu 
už nusikaltimus juos galėjo eksproprijuoti arba perkelti į mažesnius do- 
menus. 

Siekdami stabilaus valdymo, Ieyasu ir jo įpėdiniai stengėsi užbėgti už 
akių bet kokiam pasipriešinimui. Iš Europos atvykę katalikų misionie- 
riai ir persivertėliai jiems atrodė ypač pavojingi, nes skatino ištikimybę 

Šešiolikto amžiaus sudedama širma, vaizduojanti Japonijos uoste išsilaipinančius por- 
tugalus. Su jais - jėzuitų kunigas, juodaodžiai tarnai iš Afrikos; jie atsigabene įvairių 
įdomių dalykų, tarp jų ir tigrą, dovaną vietiniam feodalui didikui. Portugalai Japoni- 
ją pasiekė 1542 ar 1543 metais. Japonus jų keisti drabužiai ir veidai sužavėjo lygiai 
taip pat, kaip ir šaunamieji ginklai, kuriuos jie netrukus ir patys pradėjo gausiai ga- 
mintis. 1549 metais Šv. Pranas Ksaveras pradėjo misionierišką sąjūdį, kuris iš pra- 
džių vyko labai sėkmingai - krikščionybę priėmė didesnis gyventojų nuošimtis, nei da- 
bar Japonijoje yra krikščionių. Bet vėliau japonai, bijodami krikščionybės griaunamo- 
jo poveikio, 1638 metais šią religiją užgniaužė. (Shashinka Photo Library) 

svetimiems autoritetams. Hideyoshi, vėliau Tokugawos, persekiojo nau- 
jos religijos skleidėjus, kol 1638 metais ji buvo visiškai užgniaužta. Nuo 
antikrikščioniškos manijos nukentėjo ir užsienio prekyba. 1636 metais 
į užjūrį iškeliavusiems japonams buvo uždrausta sugrįžti tėvynėn - iš bai- 
mės, kad neatneštų krikščioniškojo užkrato; japonai galėjo plaukioti tik 
nedideliais pakrančių laivais, netinkamais tolimoms kelionėms. Santykiai 
su išoriniu pasauliu apsiribojo ryšiais su Korėja ir per Okinawą - su Ki- 
nija, taip pat - su nedidele olandų prekybos tarnyba bei grupe kinų pirk- 
lių, priverstų paklusti griežtai Kiusiu uosto Nagasakyje priežiūrai. Taip 
japonai daugiau negu dviem šimtmečiams užsidarė nuo viso pasaulio. 

Kiti du amžiai - tai šiuolaikinio mokslo kilimas Europoje, komercinė 
pasaulinės prekybos revoliucija, pramoninės revoliucijos Vakaruose pra- 
džia; septynioliktame amžiuje drauge su pasauliu žengusi Japonija iki 
devyniolikto šimtmečio pagal technologijas atsiliko toli nuo visų. Bet izo- 
liacija pagelbėjo vidiniam stabilumui. Daugiau nei du šimtmečius šalis 
gyveno taikoje ir ramybėje. Tų laikų politine istoriją ženklina tik pastan- 
gos įdiegti kai kurias reformas ir atsitiktiniai prislėgtų valstiečių maiš- 
tai. Labiausiai sukrečiantis politinis įvykis - 1703 metų incidentas su “ke- 
turiasdešimt septyniais roninais", arba šeimininko netekusiais samura- 
jais: eksproprijuoto smulkaus daimiaus tarnai atkeršijo Edo pareigūnui, 
kurį manė esant atsakingą už jų valdovo žlugimą; už šį žingsnį turėjo 
užmokėti gyvybėmis - pasiprašė seppuku (kad juos nužudytų). Nepaisant 
atgyvenusios feodalinės struktūros, septynioliktame ir aštuonioliktame 
amžiuose Japonija buvo geriau organizuota, daugeliu atvejų nuosekliau 
ir veiksmingiau valdoma nei bet kuri Europos valstybė. 

Taika ir stabilumas leido japonams toliau puoselėti ir tobulinti tur- 
tingą kultūrinį palikimą. Per šį laikotarpį jie tapo kultūriškai vieningesni, 
labai sustiprėjo tautinio identiteto pajauta. Devynioliktame amžiuje vis 
dar gyva feodalinė sistema lėmė tai, kad ir moderniaisiais laikais išliko 
iš viduramžių feodalizmo paveldėtų pasaulėžiūros liekanų, kaip antai: iš- 
tikimybė karo vadui, besąlygiškas lojalumas, pasikliovimas grupe. Polinkį 
susitapatinti su grupe ypač sustiprino glaudūs ryšiai tarp ilgą laiką 
gyvavusių įvairiausių feodalinių domenų. 


Pirmaisiais septyniolikto amžiaus dešimtmečiais paklotas politinis pa- 
matas išliko beveik nepakitęs iki pat devyniolikto šimtmečio vidurio. Jis 
puikiai tiko septynioliktame amžiuje, bet vis blogiau derėjo prie ilgai- 

niui besikeičiančių sąlygų. Vis dėlto, nepaisant griežtos politinės struk- 
tūros, Japonijoje įvyko didelių ekonominių, visuomeninių ir politinių per- 
mainų. 

Svarbiausias pokytis - be galo išaugusi ekonomika. Taika ir stabilu- 
mas septynioliktame amžiuje sąlygojo didelį gamybos šuolį. Ekonomi- 
ne raidą skatino ir tai, kad magnatai turėjo pakaitomis reziduoti Edo; 
dėl to kiekvienas domenas Tokugawų sostinėje buvo priverstas turėti 
bent vieną buveinę, kuriai išlaikyti, taip pat valdovo bei jo palydos ke- 
lionėms į abu galus apmokėti, išleisdavo didelę dalį pajamų. Kad gautų 
trūkstamų lėšų kelionei ir gyvenimui Edo, domenai buvo priversti au- 
ginti tiek ryžių ar kitų vietinių kultūrų, kad jų liktų parduoti. Tai ska- 
tino regioninę gamybos specializaciją ir pažangesnės nei bet kurioje ki- 
toje Azijos šalyje nacionalinės, piniginiais santykiais pagrįstos, ekono- 
mikos raidą. 

Šios aplinkybės buvo palankios ir dideliems miestams augti. Edo, ku- 
riame visąlaik būdavo bent pusė feodalų magnatų ir didelė karių sluoks- 
nio dalis, išsiplėtė iki milijoninio miesto, o didžiojo Vakarų Japonijos ko- 
mercijos centro Osakos ir senosios Japonijos sostinės Kyoto gyventojai 
jau buvo skaičiuojami šimtais tūkstančių. 

Ekonominį ikiindustrinių visuomenių augimą paprastai lydi atitinka- 
mas gyventojų skaičiaus didėjimas. Taip įvyko ir Japonijoje per septynio- 
likto amžiaus ekonominį šuolį, kai gyventojų padaugėjo iki 25 ar 30 mi- 
lijonų, tačiau paskui, nepaisant lėtesnio, bet tolydaus technologinio ir 
gamybos augimo, šis skaičius beveik nebesikeitė. Dėl to daugumos ja- 
ponų gyvenimo lygis pakilo virš elementaraus pragyvenimo lygio. Kaip 
ir moderniųjų laikų europiečiai, jie tam tikra prasme užbėgo už akių 
Malthusui. Sunku pasakyti, kas šitai nulėmė. Matyt, vienas iš veiksnių 
galėtų būti feodalinio paveldimumo, pagal kurį galėjo būti tik vienas įpė- 
dinis, ir Japonijoje taikyto įsūnijimo, dėl kurio nebūtinai šiuo įpėdiniu 
turėjo būti savas sūnus, derinys. Tam, kad jaustumeisi finansiškai užtik- 
rintas ir garantuotum giminės tęstinumą, nereikėjo turėti gausybės vai- 
kų - didelė šeima kėlė daugiau rūpesčių, negu teikė privalumų. Kad ir 
kaip būtų, yra žinoma, jog Tokugawų valstiečiai, norėdami sumažinti 
sunkiai išmaitinamų burnų skaičių, kartais žudydavo kūdikius; tad ne- 
paisant ekonominio augimo, pusantro šimtmečio gyventojų skaičius be- 
veik nesikeitė. Šiuo pakilimu virš vargano egzistavimo galima paaiškin- 
ti pakankamai didelį devyniolikto amžiaus Japonijos raštingumą, taip pat - 
išaugusią ekonominę, socialinę bei politinę integraciją, o sykiu - ener- 
giją ir dinamizmą, kuris tuo metu šaliai buvo būdingas. 

Natūralus agrarinis feodalinės visuomenės nuosmukis Tokugawų lai- 
kotarpiu sukėlė keistų padarinių. Politiniai šalies vadovai vertino žem- 
dirbystę ir dėl to ją smarkiai apmokestino, o į prekybą žiūrėjo su panie- 
ka, todėl prekybos mokesčiai buvo palyginti nedideli ir netiesioginiai. Ši- 
tai, taip pat nacionalinės ekonomikos integracija, leido išaugti ir sukles- 
tėti miesto pirklių sluoksniui, ypač dideliuose, siogūno vyriausybės tie- 
siogiai valdomuose ir globojamuose miestuose. Sakės gamyba, smulki 
prekyba įvairiomis galanterijos prekėmis, pinigų skolinimas ir kita pa- 
naši ekonominė veikla padėjo išaugti dideliems prekybos rūmams, ku- 
rių septynioliktame amžiuje vis daugėjo. Pavyzdys galėtų būti kad ir Mit- 
sui rūmai, moderniaisiais laikais tapę viena didžiausių pasaulio privataus 
verslo įmonių. 

Domenai ir samurajai tarnai, varžomi mokesčių už pajamas, kurias 
teikdavo ryžiai, nuolatos prasiskolindavo miestų pirkliams. Tai iš vidaus 
graužė visą Tokugawų sistemą, nes visuomenė teoriškai buvo padalin- 
ta į keturis sluoksnius: valdovus karius; valstiečius - šalies gerovę lemian- 
čių pirminių produktų gamintojus; amatininkus - tų produktų perdirbė- 
jus; ir viršūnėje esančius pirklius, kurie, buvo manoma, labiau parazi- 
tuoja iš kitų darbo, nei kuria gerovę. Nors šis visuomenės suskirstymas 
į keturias klases perimtas iš ankstyvojo Kinijos laikotarpio, jis gana bū- 
dingas feodalinei santvarkai. Mažindama išlaidas, tarp jų - ir tarnams mo- 
kamas algas, įvesdama išlaidas reguliuojančius ir kitaip pirklių veiklą var- 
žančius įstatymus, siogūno vyriausybė bei domenai vis stengėsi sustab- 
dyti augančius valdančiosios klasės įsiskolinimus. Nevilties apimti pirk- 
liai irgi kūrė savas komercines monopolijas, bet šitai mažai ką bepadė- 
jo. Valdančiosios klasės skolos žemesniajam visuomenės sluoksniui ne- 
sulaikomai augo. 

Griežta skiriamoji riba, nubrėžta tarp karių ir valstiečių Hideyoshi lai- 
kais, leido Japonijos kaimams vis labiau atsipalaiduoti nuo artimos val- 
dovų feodalų priežiūros. Hideyoshi vertė kaimiškosios Japonijos karius 
apsispręsti, ar jie persikels pas savo valdovus į miestus-pilis, ar liks sa- 
vo žemėse ir bus priskirti prie valstiečių. Dauguma tų, kurie turėjo dau- 
giau zemiu, nei būtų linkę atsisakyti, pasirinko antrąjį kelią ir tapo kai- 
mų seniūnais bei ėmė vadovauti kaimų bendruomenėms. Taigi kaimai tu- 
rėjo įtakingą, samurajų pažiūromis ir etinėmis vertybėmis besiremiančią, 
vietinę valdžią; spresdami savo reikalus, nustatydami ir rinkdami mokes- 
čius, jie galėjo tvarkytis gana autonomiškai. 

Tokugawų laikotarpiu plėtojantis nacionalinei ekonomikai, pažangiau- 
sių Centrinės Japonijos vietovių valstiečiai javus jau galėjo auginti ne 

tik prasimaitinimui, bet ir pardavimui. Turtingiesiems valstiečiams buvo 
pelningiau didžiąją dalį žemės išnuomoti ūkininkams, o savo jėgas su- 
telkti maisto prekių, kitų žemės ūkio produktų ir šilko gamybai. Aštuo- 
niolikto amžiaus pabaiga - tokios antreprenerinės veiklos suklestėjimas 
kaimiškose Japonijos vietovėse; vis daugiau vargingesnių valstiečių sa- 
vo pajamas papildydavo užmokesčiu, kurį gaudavo už darbą turtinges- 
nių kaimynų arba greta esančių miestų įmonėse. 

Taikiu ir ramiu Tokugawų laikotarpiu labai pasikeitė ir karių klasės 
padėtis. Ją sudarė šeši nuošimčiai visų šalies gyventojų; į šį skaičių įėjo 
tiek eiliniai kariai, tiek feodalinės diduomenės valdininkai ir valdiniai. 
Tokugawų laikotarpio pradžioje šis sluoksnis iš esmės buvo karinė jė- 
ga, bet ilgainiui jis vis labiau panašėjo į civilinį biurokratinį aparatą su 
paveldimais postais nei į reguliariąją kariuomenę. Kaip rango žymenis 
du kardus nešiojantys samurajai stengėsi atrodyti kariškai šauniai, bet 
iš tikrųjų jie darėsi nebe tiek ginklo, kiek plunksnos žmonės. 

Iš esmės visi samurajai, kaip ir dauguma pirklių bei turtingesnių vals- 
tiečių, buvo raštingi. Taikos metais kinų mokslas dar kartą stipriai pa- 
traukė japonus - septynioliktame amžiuje jie pirmąsyk taip giliai ėmėsi 
studijuoti dvyliktame amžiuje Kinijoje standartizuotas Konfucijaus dokt- 
rinas; jų tyrinėtojai klestėjo tiek Edo, tiek kilmingiausių daimių dvaruo- 
se; vėl atsirado žmonių, puikiai mokančių kinų kalbą. Nors Japonijoje 
spausdinimas žinomas nuo aštunto amžiaus, pirmąkart taip plačiai im- 
ta naudotis jo teikiamais privalumais. 

Sparčią intelektualinės ir mokslinės veiklos raidą skatino intelektua- 
liniai mainai, nes magnatai bei jų tarnai pakaitomis rezidavo Edo. Iš vi- 
sos Japonijos atvykstą valdovai galėjo nuolatos bendrauti vieni su kitais; 
iš Edo į domenus ir iš domenų į Edo plūdo mokytojai ir studentai. Ja- 
ponija susivienijo ne tik ekonomiškai, bet ir intelektualiai; tokiu vienin- 
gumu nepasižymėjo jokia kita Azijos šalis. 

Iš Kinijos atkeliavusi Konfucijaus filosofija ir jos inspiruotas istori- 
nis pažinimas įdiegė intelektualinių elementų, kurie iš vidaus ardė feo- 
dalinę sistemą. Kinų idealas buvo valdovas, pranašesnis ne tiek kilme, 
kiek išsilavinimu ir dora. Tokugawų sistemoje žmogaus padėtį apsprendė 
kilmė, o asmeniniai privalumai turėjo tik antraeilę reikšmę. Dvi sistemos 
rėmėsi aiškiai priešingom nuostatom, ir devynioliktame amžiuje ambicin- 
gi, bet žemą padėtį užimantys samurajai vis dažniau reikalaudavo, kad 
gabiems žmonėms būtų suteikiamos aukštesnės pareigos. 

Konfucijaus filosofija ir istoriniai tyrinėjimai paskatino atkreipti dė- 
mesį ir į tai, jog Kiniją valdo ne feodaliniai didikai, bet imperatorius, ir 

priminė, kad kitados ir Japonija šitaip valdyta. Dėl to vis dažniau akys 
krypo į imperatorių, vis daugiau abejonių kėlė santykiai, nusistovėję tarp 
jo ir siogūno. Be to, iš apačios kilo “liaudies švietimo" sąjūdis - aštuo- 
nioliktame šimtmetyje vėl prisiminta ankstyvoji japonų poezija, Genji pa- 
sakojimas, aštunto šimtmečio istorinis veikalas Kojiki; visa tai stiprino 
įspūdį, kad Japonijos šlovė išblėso tada, kai nutrūko dieviškos kilmės im- 
peratoriškoji linija. Žinoma, tokių idėjų plitimas potencialiai griovė To- 
kugawų valdžią. 

Uždarumas paprastai asocijuojasi su kultūros stagnacija, bet ilgalai- 
kė taika, politikos stabilumas ir ekonominė pažanga, kuriais pasižymė- 
jo Tokugawų laikotarpis, subrandino tikrą kultūros suklestėjimą. Radosi 
daugybė Konfucijaus ir kitų filosofinių mokyklų; bendravimas su olan- 
dų pirkliais Nagasakyje aštuonioliktame amžiuje skatino didelį susido- 
mėjimą Vakarų mokslo pasiekimais, ypač medicinos, metalurgijos ir pat- 
rankų gamybos srityse. Kadangi su tuo susipažinta besikamuojant prie 
olandiškai parašytų knygų ir enciklopedijų, visa tai buvo pavadinta “olan- 
diškuoju pažinimu". Taigi nuo pasaulio užsidariusioj Japonijoj virė 
pakankamai aktyvus intelektualinis gyvenimas. 


Architektūros pakilimą Tokugawų laikotarpiu liudija gausiai išpuoš- 
ti pastatai - jų turtingumu galime įsitikinti, lankydami pirmųjų Tokugawų 
siogūnų mauzoliejus Nikko. Siogūno ir daimiaus dvaruose klestėjo tiek 
įvairiais kinų stiliais, tiek nacionalinėmis tradicijomis besiremiančios ta- 
pybos mokyklos, o iš “olandiškojo pažinimo" kilusioji eksperimentavo 
vakarietiškais aliejiniais dažais ir perspektyva. Japonų menininkai pirmą- 
syk pasižymėjo ir porceliano dirbiniais; atsiskleidė dideli poliruotojų, au- 
dėjų, puošėjų brokato raštais gabumai. 

Tačiau galbūt pats įdomiausias Tokugawų laikotarpio kultūrinis reiš- 
kinys - gerokai nuo valdančios samurajų klasės besiskiriančios miestie- 
tiškos pirklių kultūros atsiradimas. Ji telkėsi poilsiui ir pasilinksmini- 


1616 metais mirusiam pirmajam Tokugawų siogūnui Ieyasu skirto mauzoliejaus var- 
tai ir šventykla Nikko, septyniasdešimt penkios mylios į šiaurę nuo Edo (Tokijo). Ba- 
rokinės konstrukcijos išpuoštos ir kruopščiai išdekoruotos pjaustiniais, tarp jų ir trys 
garsiosios beždžionės, kurios “nemato, negirdi ir nesako nieko blogo". Nikko gausiai 
lanko ir japonai, ir užsienio turistai. (Leidus Morris G. Simoncelli /Japan Air Li- 
nes) 

Šešioliktame amžiuje miesto pirklių visuomenėje suklestėjusio Kabuki teatro scena. 
Kabuki naudoja sudėtingas dekoracijas, sukamąją sceną su pakylančiomis ir nusilei- 
džiančiomis dalimis, taip pat tarp žiūrovų nutiestą taką dramatiškiems įėjimams ir išė- 
jimams. Ant žemų pakopų sėdintys žmonės sudaro chorą, kuris padeda pasakoti isto- 
riją ir sustiprina dramatinę įtampą. Aktoriai - tik vyrai; jie, atitinkamai nusigrimavę, 
atlieka ir moterų vaidmenis (onna-kata). (Leidus Japan Information Center) 

mams skirtuose miestų kvartaluose, kur sunkiai dirbantys pirkliai, pa- 
prastai uoliai pinigus kalantys šeimos žmonės, rinkdavosi atsipalaiduo- 
ti moterų - profesionalių linksmintojų, mūsų laikais vadinamų geišomis, - 
kompanijoje. Čia jie atsipūsdavo nuo šeimos ir verslo rūpesčių, pasijus- 
davo laisvi nuo valdovų feodalų primetamų nuostatų ir taisyklių. Šioje 
demimondo aplinkoje skleidėsi menai, klestėjo teatras ir literatūra, ge- 
rokai skirtingi nuo tų, kuriuos puoselėjo samurajai. Šios Osakoje ir Kyo- 
te subrendusios naujosios pirklių kultūros centras vėliau persikėlė į Edo. 

Pirklių kultūros menas buvo vadinamas ukiyo-e, arba “praskriejan- 
čio pasaulio paveikslais". Praskriejančio pasaulio idėja kilusi iš budiz- 
mo, bet ją imta taikyti “to, kas naujausia" prasme. Daug dėmesio spal- 
voms ir piešiniui skiriantis ukiyo-e tuo priminė prieš kokius septynis 
šimtmečius puoselėtą Yamato-e stilių, tačiau tema čia buvo visai skirtin- 
ga - elegantiškos kurtizanės, madingi aktoriai, familiarios miesto gyve- 
nimo scenos. Iš šio meno kilo spalvoti medžio raižiniai, irgi vadinami 
ukiyo-e, atliepę augančius klestinčių miestiečių meninius poreikius. Juo- 
se irgi buvo vaizduojamos gražuolės kurtizanės ir aktoriai, bet retkar- 
čiais ir nuostabūs gamtovaizdžiai, pavyzdžiui, Fudzijama, taip pat įdo- 
mios miestų ir Japonijos pakelių vietos. Tam tikra prasme tai buvo pir- 
mieji pasaulyje masinio meno pavyzdžiai ir atvirukų pirmtakai. 

Pirklių teatrai iš pradžių tenkinosi daugiausia lėlių vaidinimais, bet 
tuo laiku išpopuliarėjo kabuki dramos, kuriose vaidino aktoriai. Gero- 
kai stilizuotas kabuki vis dėlto buvo nepalyginti gyvesnis ir realistiškes- 
nis už viduramžių Nō - pasižymėjo sudėtingomis ir itin tikroviškomis de- 
koracijomis bei kostiumais, o greitam veiksmo aplinkos pakeitimui nau- 
dojo net sukamąją sceną. 

Samurajų literatūra buvo daugiausia mokslinė ir filosofinė, bet jie, 
kaip ir kiti gyventojų sluoksniai, mėgo poeziją, ypač sąmojingus epigra- 
miškus septyniolikos skiemenų Aaiku. Dauguma naujųjų literatūros kryp- 
čių kilo iš pirklių bendruomenės. Iš vadovų po pasilinksminimo kvarta- 
lus išsirutuliojo nuotaikingi miesto socialinių tipų aprašymai, o šie per- 
augo į pikantiškus pikareskinius romanus. 

Taigi nuo svetimų įkvėpimo šaltinių atsiribojusi Japonija buvo pakan- 
kamai turtinga ir įvairi, kad išlaikytų visuomenės gyvybingumą ir kul- 
tūrinį kūrybingumą. Susigrūdę miestuose ir susispaudę kaimuose, o dar 
siejami sudėtingos ir slegiančios feodalinio valdymo sistemos, japonai 1s- 
siugdė tvirtus socialinio bei politinio gyvenimo organizavimo, taip pat 
bendruomeninės veiklos įgūdžius. Nors bendra politinė struktūra visiš- 

kai nepasikeitė, gelmėse tvenkėsi dinamiška įtampa tarp Konfucijaus pa- 
sekėjų skleidžiamų ir feodalinės sistemos diegiamų vertybių, tarp eko- 
nominės pažangos ir sustingusio klasinio modelio. Uždara Japonijos vi- 
suomenė anaiptol nebuvo inertiška - tą ji puikiai paliudijo antroje de- 
vyniolikto šimtmečio pusėje. 


/ Meiji 
restauracija 


Nepaisant daugybės problemų ir Tokugawų sistemą smelku- 
sių įtampų, devyniolikto šimtmečio pirmoje pusėje nebuvo jokių žlugi- 
mo požymių; jeigu Japonija būtų pajėgusi išlaikyti uždarumą, ji turbūt 
dar ilgai būtų gyvavusi. Bet dėl sparčios Vakarų technologinės pažan- 
gos tai buvo nebeįmanoma. Vakarų ekonominę ir karinę jėgą įkūnijan- 
ti industrializacija ir galingi garlaiviai pradėjo slėgti Japonijos pakran- 
tes kur kas stipriau, negu septyniolikto amžiaus pradžioj Tokugawa stū- 
mė iš šalies europiečius. 

Iki devyniolikto šimtmečio vidurio Europos jūrinės pajėgos galutinai 
užvaldė Indijos pusiasalį, ėmė kontroliuoti didžiąją Pietryčių Azijos da- 
lį, pradėjo belstis į Kinijos duris ir privertė ją pasirašyti nelygias, pusiau 
kolonijines sutartis. Rusija užvaldė visą Sibirą ir užsimojo į šiauriau Ja- 
ponijos esančias salas. Pakeliui į Kiniją pro Japoniją praplaukdavo Ame- 
rikos prekybiniai laivai; jos pakrančių vandenis dažnai drumstė ir ban- 
ginių medžiotojai. 

Vakarų šalys ne sykį bandė įtikinti Japoniją atidaryti duris, kol 1853 
metais Jungtinės Valstijos pasiuntė pirmojo rango kapitono Matthew C. 
Perry'o vadovaujamą beveik ketvirtadalį savo laivyno, kad priverstų ja- 
ponus atverti uostų vartus amerikiečių laivams. Japonams teko nusilenkti 
force majeure. Daug modernesnėmis patrankomis ginkluoti Perry'o lai- 
vai lengvai galėjo sugriauti Edo ir dar lengviau - užblokuodami Edo Bay,- 
uždaryti kelią gyvybiškai svarbių maisto produktų tiekimui. 1854 metais 
pasirašyta sutartimi pasiekta tik dalinė sėkmė, bet Townsendas Harris, 
Amerikos konsulas, kuriam pagal šį susitarimą buvo leista reziduoti Ja- 
ponijoje, pasinaudodamas tuomet į karą su Kinija įsitraukusio Didžio- 
sios Britanijos laivyno grėsme, kad įtikintų siogūno vyriausybe nusileisti, 
1858 metais išsiderėjo amerikiečius visiškai patenkinančią prekybos su- 

tartį. Po amerikiečių panašias sutartis iškart pasirašė ir pagrindinės Eu- 
ropos valstybės. 

Šiomis sutartimis ir po jų sudarytais susitarimais japonams buvo pri- 
mesta nelygiaverčių sutarčių sistema, anksčiau pritaikyta Kinijai. Užsie- 
nio prekybininkai įsitaisė naujame Yokohamos uoste netoli Edo, o taip 
pat kituose prekybos uostuose, kuriuos saugojo europiečių karinės pa- 
jėgos, ir eksteritorinė privilegija saviems teisėjams teismo bylas spręs- 
ti pagal savo įstatymus, kai tuo tarpu sutartis ribojo japonų tarifus, - šalį 
visiškai atvėrė iš Vakarų plūstantiems pramonės gaminiams. Japonija, ku- 
rioje vyravo vien ikiindustrinė ekonomika ir buvo įsigalėjusi archaiška, 
domenų autonomija pagrįsta feodalinė sankloda, prieš imperinę Vaka- 
rų ekspansiją tapo tokia pat bejėgė kaip ir kitos, anksčiau parklupdy- 
tos, Azijos šalys. 

Prekyba plėtojosi lėčiau, nei vakariečiai tikėjosi. Tokugawų valdžia 
statė visas įmanomas kliūtis, o žmonės nelabai pasitikėjo neįprastomis 
užsienietiškomis prekėmis. Dėl šilkmedžių amaro Europoje labai išau- 
go japoniško šilko paklausa - šitai padėjo išlaikyti didesnę prekybos pu- 
siausvyrą. Ir vis dėlto staigus šalies atsivėrimas buvo pražūtingas vidaus 
rinkoms ir monetarinei sistemai, o politiniai padariniai buvo dar skau- 
desni. Teoriškai militaristinė siogūno diktatūra išsaugojo imperatoriaus 
ir tautos karinio protektoriaus vaidmenį, bet praktiškai ji jau nebepa- 
jėgė šito atlikti. Į siogūno valdžią nukrypo visų nepatenkintų dabarti- 
nėmis sąlygomis, ar Tokugawų viešpatavimu, pyktis - panašus į tą, ku- 
rį nuo 1600 metų jautė kai kurie periferijos domenai. 

Su Perry'o reikalavimais susidūrusi Edo vyriausybė siekė užsitikrin- 
ti nacionalinę savo politikos paramą ir žengė precedento neturintį žings- 
nį - tarėsi su daimiais. Atsakyta įvairiai, bet dažniausiai - neigiamai; šis 
precedentas, taip pat šalies krizė atkėlė vartus visuotinei kritikai. Nebe- 
galėdamas atsilaikyti spaudimui pasirašyti 1858 metų prekybos sutartį, 
Edo vėl konsultavosi su magnatais, kreipėsi pritarimo į imperatorių, bet 
ir šįkart - nesėkmingai. 

Dauguma buvo nusistate laikytis šalies izoliacijos; stiprėjo įsitikini- 
mas, kad prieš užsienio grasinimus būtų įmanoma geriau atsispirti tautai 
susitelkiant apie imperatorių - teisėtą šalies vienybės simbolį. Nuosaikieji 
kvietė sudaryti “dvaro ir kariuomenės", t. y. Edo ir Kyoto, sąjungą, bet 
kai kurie radikalai reikalavo nuversti Tokugawas ir atnaujinti imperinį 
valdymą. Šios politikos esmę išreiškiantis šūkis “garbė imperatoriui!" su- 
sijungė su šūksniu “lauk barbarus!" ir susiliejo į glaustą keturių žodžių 
devizą sonno joi - “garbė imperatoriui, lauk barbaTus!" Pasitaikydavo, 

kad jauni karštagalviai samurajai, įkvėpti šių neaiškių idėjų, nutraukdavo 
ryšius su savo domenais ir, tapę roninais, arba “samurajais be šeiminin- 
ko", žudydavo siogūno valdžios pareigūnus, o kartais net užsienio dip- 
lomatus ar prekybininkus. | 

Kai kurie japonai iš karto suprato, jog vienintelis būdas apsiginti - 
perimti pažangesnes vakarietiškas karines bei ekonomines technologi- 
jas ir taip netiesioginiu būdu “išvaryti barbarus", t.y. užsitikrinti dides- 
nį saugumą bei pasiekti politinę lygybę su Vakarais. Dviejų ypač dide- 
lių “išorinių" domenų, Satsumos, Kiusiu pietuose, ir Choshu, Honsiu 
vakariniam gale, vadus tuo įtikino Vakarų karinio laivyno galia. Satsu- 
mos samurajui netoli Yokohamos nužudžius anglą, Didžiosios Britani- 
jos laivynas 1863 metais sugriovė jos sostinę Kagoshimą. O kai Choshu 
apšaudė Shimonoseki sąsiauriais plaukusius vakariečių laivus, sąjungi- 
ninkų flotilė 1864 metais nušlavė Choshu tvirtoves. 

1853 metais prasidėję įvykiai iki pamatų sukrėtė Tokugawų sistemą, 
ir visa atgyvenusi sankloda ėmė byrėti. Kiekvieną politinį žingsnį svarstė 
visos Japonijos samurajai. Kai kurie didesni domenai pradėjo varžytis vie- 
ni su kitais ir su Edo dėl įtakos Kyoto dvare, o Choshu atvirai niekino 
ir nesiskaitė su Edo valdžia. 1864 metais pasiųsta pirmoji baudžiamoji 
ekspedicija tikslą pasiekė tik iš dalies, o 1866-ųjų bandymas baigėsi vi- 
siška nesėkme. Galiausiai Satsumos, Choshu ir kitų “išorinių”, taip pat 
prie jų prisišliejusių domenų koalicija užgrobė imperatoriškojo dvaro val- 
džią ir 1868 metų sausio 3 dieną paskelbė, kad atkurtas tiesioginis im- 
peratoriaus valdymas. Siogūno pajėgos ir keletas jam ištikimų domenų 
dar bandė kelti galvas, bet vadinamoji imperinė armija užėmė Edo ir pa- 
darė galą du su puse amžiaus trukusiam Tokugawų valdymui. 

“Imperatoriškųjų" pajėgų valdymą tariamai rėmė imperatoriškieji ku- 
nigaikščiai, dvaro didikai, kai kurie feodalai magnatai, bet iš tikrųjų po- 
litinės iniciatyvos čia ėmėsi ir ją įgyvendino grupė gabių jaunų reforma- 
torių, kilusių iš vidurinio arba žemiausio klasinio sluoksnio - Satsumos 
ir Choshu samurajų. Šie žmonės puikiai suprato, kad valdžią pasiekti pa- 
dėjęs šūkis “lauk barbarus!" bus pražūtingas, jeigu Japonija tokias po- 
litines nuostatas bandys įgyvendinti. Taigi jie be išlygų priėmė Vakarų 
sutartis, dėl kurių derėjosi Tokugawa. Sekdami Vakarais, jie iškėlė naują 
šūkį - “turtinga šalis, galinga kariuomenė!" (fukoku kyohei). Iš “olan- 
diškojo pažinimo" apie vakarietiškas technologijas nusimaną žmonės bu- 
vo naudingi, siekiant įgyvendinti šias pastangas; Vakarams atsivėrusi ša- 
lis pasinaudojo į ją vis labiau plūstančių “barbarų" paslaugomis. 

Meiji imperatoriaus portretas. Jo vardu iš Tokugawų bu- 
vo išplėšta valdžia ir po to pradėtas šalies moderniza- 
vimas, todėl visos reformos ilgainiui imtos vadinti Mei- 
ji restauracija. Meiji - tai jo valdymo laikotarpio (1868- 
1912) pavadinimas, po mirties prigijęs jam kaip vardas. 
Karinė uniforma, medaliai, vakarietiškas kardas, šukuo- 
sena, ūsai, barzda ir minkšta kėdė - tai naujovės, perim- 
tos iš devyniolikto amžiaus Europos karališkosios atri- 
butikos. (Shashinka Photo Library) 

Naujieji vadovai užsimojo herkuliškiems uždaviniams - pakeisti senąją 
feodalinę sanklodą veiksmingesniu centralizuotu valdymu ir pradėti tech- 
nologinį modernizavimą, kuris užtikrintų Japonijos saugumą prieš ga- 
lingas ir grobuoniškas Vakarų valstybes. O paveldėjo jie, deja, tik su- 
žlugusi, subankrutavusį siogūno dvarą į autonomiškus feodalinius jun- 
ginius susiskaidžiusioje, ikiindustrine ekonomika vis dar tebesitenkinan- 
čioje šalyje. 

Nors imperinės vienybės teorija vos ne tūkstantmetį neturėjo beveik 
jokio praktinio turinio, didžiausias naujosios vyriausybės turtas buvo 
penkiolikmetis imperatorius, kuriuo jie kiek įmanydami naudojosi. 1869 
metais jį perkėlė į didžiulę siogūno pilį Edo, kuris buvo atitinkamai per- 
krikštytas Tokijumi, arba “Rytų sostine”, ir viskas buvo daroma to im- 
peratoriaus vardu. Visa didžioji transformacija tapo žinoma kaip Meiji 
restauracija. Taip ji pavadinta pagal Meiji laikotarpį, prasidėjusį 1868 me- 
tais, kai įvyko inauguracija; šis vardas tapo ir pomirtiniu imperatoriaus 
vardu, jam mirus 1912 metais (beje, laikotarpiais, atitinkančiais viešpa- 
tavimo trukmę, nuo 1868 metų naudojamasi Japonijoje ligi šiol. Pa- 
vyzdžiui, Antrasis pasaulinis karas japonams baigėsi 1945-aisiais, arba 
20-aisiais Showos, Vakaruose žinomo kaip Hirohito, metais). 

Senuosius feodalinius domenus pakeisti labiau centralizuotu valdy- 
mu pasirodė ne taip jau sunku dėl to, kad daimių vaidmuo dažniausiai 
buvo tik simbolinis. Jau 1869 metais naujoji valdžia juos įtikino grąžinti 
imperatoriui savo žemės registrus ir priimti domenų valdytojų postus; 
po dvejų metų senieji domenai buvo paprasčiausiai pakeisti maždaug vie- 
nodo dydžio prefektūromis, kurias ėmė valdyti centrinės valdžios paskirti 
pareigūnai. Feodalams magnatams buvo atlyginta vyriausybinėmis ob- 
ligacijomis, kurios užtikrino jų tolesnę gerove, bet sykiu padarė juos fi- 
nansiškai priklausomus nuo to, kaip seksis įgyvendinti naująją tvarką. 

Sunkiau buvo panaikinti iš senosios sistemos paveldėtą klasinį susi- 
skirstymą ir atimti iš samurajų privilegijas. Nebelikus domenų, samura- 
jai neteko klasinio paveldimos biurokratijos pamato; 1873 metais pa- 
skelbta visuotinė karo prievolė buvo pakeista į karo tarnybą. 1876 me- 
tais samurajams buvo uždrausta nešioti kardus, jų skiriamuosius žyme- 
nis. Taip pat negailestingai apkarpytos ir jiems mokamos algos, kol nuo 
1876 metų iš jų teliko smulkios išmokos grynais arba vyriausybinėmis 
obligacijomis. Taip per trumpą devynerių metų laikotarpį samurajai ne- 
teko visų privilegijų, ir Japonijoje, kurioje žmogaus vietą apsprendė kil- 
mė, prasidėjo permainos, per vieną ar porą generacijų pavertusios ją 
šalimi, kurioje visuomeninį asmens statusą lemia išsilavinimas ir gabumai. 

Tuo pat metu, remiantis daugiausia devyniolikto amžiaus Vakarų pa- 
vyzdžiu, buvo modernizuotas ir valdymas. Kaip ir Vakaruose, sudarytos 
ministerijos. Tarp jų - Finansų ministerija, įtakingiausia dėl to, kad kont- 
roliavo pinigų cirkuliavimą, Armijos ir laivyno ministerija, kurios perso- 
nalas 1878 metais suformuotas pagal Vokietijos modelį, ir Švietimo mi- 
nisterija, ėmusis ambicingos visuotinio švietimo programos, kurios visiš- 
kam įdiegimui prireikė gerų trijų dešimtmečių. Iš pradžių, remiantis 
prancūzų, paskui vokiečių pavyzdžiu, buvo kruopščiai kuriama teismų 
ir teisės sistema, bet dėl socialinių realijų ją kaip reikiant ištobulinti pa- 
vyko tik 1899 metais. Kad būtų stabilizuotos mokesčių įplaukos ir aiš- 
kiau apibrėžta žemės nuosavybė, vietoj įprastų procentų už žemdirbys- 
tės produkciją 1873 metais įvesti nustatytieji piniginiai mokesčiai, o šių 
mokesčių mokėtojai, t.y. valstiečiai, paskelbti tiesioginiais žemės savinin- 
kais. Skirtingai nuo feodalinės Europos, moderniųjų laikų Japonijoje 
neiškilo nesibaigiančių sunkumų, susijusių su senųjų feodalinių klasių 
žemės nuosavybe. 

Sykiu buvo stengiamasi modernizuoti ir ekonomiką. Buvo sukurta 
nauja bankų struktūra ir reformuota pinigų sistema, kurios vienetas je- 
na tuomet prilygo maždaug pusei Amerikos dolerio. Buvo statomi švy- 
turiai, plėtėsi ir tobulėjo uostai. Šalį sujungė telegrafo tinklas. Buvo tie- 
siami geležinkeliai - 1872 metais baigta linija, Tokiją sujungusi su jo Yo- 
kohamos uostu. Šilko gamybą palengvino mechaniniai šilko suktuvai, - 
paprasta naujovė, įdiegta daugiausia privataus kapitalo dėka. Kitos 
pramonės šakos buvo brangesnės ir reikalavo daugiau laiko, kad imtų 
nešti didesnį pelną. Vyriausybė pati įsteigė ir plėtojo strategines ginklų 
ir amunicijos gamybos šakas, rūpinosi kalnakasyba ir vadovavo įvairioms 
kitų sričių gamykloms. Kad apsaugotų šiaurinę Hokaido salą nuo Rusi- 
jos įsiveržimo, ji ėmėsi įgyvendinti ir brangią paramos salos gyvento- 
jams bei žemdirbystės skatinimo programą, sudarytą daugiausia pagal 
amerikiečių pavyzdį (jai būdinga siloso gamyba ir galvijų auginimas). 

Kad įvykdytų visas šias permainas, vyriausybei buvo būtinas Vakarų 
technikos pažinimas. Ji siuntė studentus į užsienį pasisemti naujos pa- 
tirties ir samdėsi brangiai kainuojančius Vakarų ekspertus. Japonai čia 
buvo itin išrankūs, kiekvienoje srityje stengėsi panaudoti tai, ką geriau- 
sia patys buvo sukaupę. Kadangi už pagalbą iš užsienio mokėjo iš savo 
kišenės, tai ir vertino ją labiau, ir pasinaudojo ja geriau nei dauguma 
šalių, kurios tokią paramą ankstesniais laikais buvo gavusios už dyką. 
Bet tam tikra pagalba jau tuomet buvo teikiama neatlygintinai. Protes- 

tantų misionieriai, daugiausia iš Jungtinių Valstijų, labai padėjo moky- 
dami anglų kalbos, be kurios neįmanoma bendrauti su Vakarais. 

Valdymo ir ekonomikos restruktūrizavimą neišvengiamai lydėjo su- 
maištis, daug išbandymų ir klaidų, didelių kliūčių, gerokai jai trukdė ir 
opozicija. Pavojingiausias pasipriešinimas kilo iš plataus ir daugiausia 
praradusio samurajų luomo. Po keleto smulkesnių sukilimų samurajų ne- 
pasitenkinimas galiausiai prasiveržė 1877 metų maištu pačioje Satsu- 
moje. Nauja šauktinių kariuomenė jį vos ne vos numalšino, bet užtat 
1877-ųjų Tokijo pergalė reiškė, kad naujajai vyriausybei šalies viduje 
nebegresia jokie karo išpuoliai. 

Tačiau tuo pat metu naujajam režimui vis labiau grasino finansinis 
krachas. Daug kainuojantys užmojai, samurajams mokamų pensijų pa- 
keitimas, galiausiai samurajų pasipriešinimo nuslopinimas baigiantis aš- 
tuntajam dešimtmečiui sukėlė didelę infliaciją. Vyriausybė devinto de- 
šimtmečio pradžioje buvo priversta imtis griežtų finansinių išlaidų ma- 
žinimo programos, įskaitant Hokaido pramonės gamyklų, kasyklų ir įmo- 
nių perdavimo bet kuria kaina tiems, kurie teikė vilčių sugebėsią jas sėk- 
mingai valdyti. 

Drastiškos priemonės padėjo atstatyti finansinę pusiausvyrą; tuo pa- 
čiu metu pradėjo atsimokėti ir naujos pramonės šakos. Pirmoji devin- 
to dešimtmečio pradžios sėkmė - medvilnės verpimas. Kitą dešimtmetį 
pagal medvilnės gamybą Japonija jau varžėsi su Vakarais, ėmė medvil- 
nę netgi eksportuoti. Sėkmingai plėtojosi ir kitos šakos. Taigi netvirtai 
pradėjusi, naujoji vyriausybė per du dešimtmečius pasiekė finansinį bei 
karinį šalies stabilumą, ir Japonija žengė pirmuosius žingsnius, siekda- 
ma karinio bei ekonominio saugumo prieš Vakarus. 


Iš šio trumpo pasakojimo gali pasirodyti, kad vadinamoji Meiji res- 
tauracija buvo neišvengiama. Iš tikrųjų daug mokslininkų mano, kad ji - 
tik pasireiškimas įsivaizduojamų istorijos dėsnių, pagal kuriuos “abso- 
liutizmo" tendencijos arba “buržuazinė revoliucija" iškilo pagal tą pa- 
čią seką kaip šiuolaikinėje Europoje. Bet kai devyniolikto amžiaus šeš- 
to-devinto dešimtmečių Japonijos istoriją palyginame su nevakarietiš- 
kų kraštų raida, paaiškėja, kad Japonijos patirtis ypatinga. Nė vienai ša- 
liai nepavyko taip greitai ir sėkmingai atšakyti į pranašesnės Vakarų eko- 
je pradėjus žlugti dinastiniam valdymui, naują vieningą ir stabilią poli- 
tinę sistemą Kinija įdiegė tiktai po šimtmečio; iki dabar ji didžia dalimi 

tebelieka ikiindustrinė valstybė. Dauguma Azijos kraštų buvo kolonizuo- 
ti. Jų nacionalinį pabudimą sužadino tik 1904-1905 metų Japonijos per- 
galė prieš Rusiją; nepriklausomybe jie atgavo tik dvidešimto šimtmečio 
vidury, vėlgi daugiausia dėl to, kad Japonija per Antrąjį pasaulinį karą 
sukrėtė Vakarų imperializmo sistemą; jų ekonomika ligi šiol industria- 
lizuota tik iš dalies, o institucijos - tik iš dalies modernizuotos. 

Palyginti greitos Japonijos sėkmės negalime paaiškinti tik išorinėmis 
aplinkybėmis, tokiomis kaip susidūrimo su Vakarais pobūdis ar santy- 
kinis Japonijos dydis, nes kitose panašios patirties ir panašaus dydžio 
šalyse viskas klojosi kitaip. Daugiausia, matyt, lėmė vidaus ypatybės - di- 
delis japonų tautos homogeniškumas ir stiprus savojo identiteto pojū- 
tis. Jiems labai padėjo ir aiškus suvokimas, kiek daug galima išmokti iš 
užsienio. Net vėlyvojo Tokugawų laikotarpio socialinė įtampa buvo nau- 
dinga šaliai, susidūrusiai su didelėmis permainomis. Prisimintina ir tai, 
kad, nepaisant ikiindustrinės ekonomikos ir feodalinės politinės sanklo- 
dos, Japonijos ekonomikos ir politikos institucijos buvo itin sudėtingos 
ir rafinuotos. Šalies biurokratinis valdymas sąžiningumu ir veiksmingu- 
mu nė kiek nenusileido Vakarų standartams. 45 nuošimčiai vyrų ir 15 
nuošimčių moterų buvo raštingi, tad ir šiuo atžvilgiu nedaug atsilikta 
nuo pažangiausių Vakarų kraštų. Daug lėmė ir tai, kad visoms didžio- 
sioms permainoms priimti japonams nereikėjo įsisąmoninti svetimų idė- 
jinių pažiūrų, tokių kaip demokratija arba, vėliau, komunizmas; jie rė- 
mėsi savo pačių imperinio valdymo sistemos tradicija. Vietinės ideologi- 
jos panaudojimas padėjo lengviau susitaikyti su permainomis ir neabe- 
jotinai sušvelnino skaudžius jų padarinius. 

Niekas negalėtų kaip reikiant nusakyti bruožų derinio, kuriuo pa- 
aiškintume Japonijos ir visų kitų nevakarietiškų devyniolikto amžiaus 
šalių didelį kontrastą. Tačiau nekyla abejonių dėl pranašumo, kurį įgi- 
jo Japonija, anksti pradėjusi modernizuotis. Jau vien dėl to, kad tech- 
nologinis atotrūkis nuo Vakarų devynioliktame šimtmetyje dar nebuvo 
toks didelis, koks jis tapo dvidešimtajame. Dar svarbiau, kad, nesant pre- 
cedento ir skeptiškai vertinant nevakarietiškų šalių galimybes pasiekti 
Vakarų lygį, Japonijos neslėgė nerealios staigios industrializacijos ar per 
vieną naktį iškovojamos demokratijos viltys; ji turėjo daugiau galimybių 
laisvai pragmatiškai eksperimentuoti. Jau devyniolikto amžiaus pabaigoje 
moderniausia iš visų nevakarietiškų kraštų Japonija kitais dešimtmečiais 
nuo jų atitrūko dar labiau, kol tapo lygintina veikiau su galingiausio- 
mis Vakarų pasaulio valstybėmis, nei su kolonijinėmis ar pusiau kolo- 
nijinėmis Azijos šalimis. 


6 Konstitucinė 
sistema 


Per visą devynioliktojo amžiaus devintą dešimtmetį Japoni- 
ja kentėjo naujos tvarkos gimdymo skausmus, ir jos vadovai, jau nebe- 
jauni žmonės, per du improvizacijų dešimtmečius pasiektus laimėjimus 
troško apibendrinti bei įdiegti kaip pastovią sistemą, kuri gyvuos ir ta- 
da, kai jie jau bus pasitraukę nuo valdžios vairo. Gime Tokugawų vieš- 
patavimo dienomis, kai vyravo tikrumas ir ramybė, jie norėjo sugrąžin- 
ti nekintančią, visų suprantamą ir kiekvienam priimtiną tvarką. Įkvėpti 
pažangiausių Vakarų šalių patirties, jie nusprendė, jog tokią sistemą tu- 
rėtų apibrėžti konstitucija. 

Labiausiai stebina tai, kad į naują konstitucinę sistemą, pagal Vaka- 
rų pavyzdį, jie nusprendė įtraukti liaudies renkamą parlamentą. Politi- 
niai liaudies sąjūdžiai Japonijoje visuomet buvo vertinami kaip žalingi 
ir griaunantys tvarką, bet Vakarų patirtis liudijo, kad renkamas parla- 
mentas sutvirtina vyriausybę, suteikdamas jai visuotinę paramą, ar bent 
jau gali pasitarnauti kaip patikimas vožtuvas liaudies nepasitenkinimui 
slopinti. Parlamentas taip pat turėjo sustiprinti Vakarų valstybių pagar- 
bą, kuri Japonijai buvo svarbi, kad ateityje atsikratytų nelygių, jėga pri- 
mestų sutarčių. Reikėjo išplėsti ir valdymo bazę. Seniau didelė samura- 
jų dalis buvo įtraukta į siogūnatų ar domenų administravimą, tačiau 
naujoji sistema daugelį ankstesniųjų vadovų atstūmė nuo valdymo, ku- 
riame jie tebetroško dalyvauti. 

Iš Shikoku esančio Tosos domeno kilęs Itagaki Taisuke, vienas iš Mei- 
ji restauracijos pradininkų ir vadų, 1873 metais drauge su bendramin- 
čiais atsiribojo nuo ankstesniojo kurso, pasitraukė į Tosą ir savo šali- 
ninkus samurajus subūrė į politinę partiją, prie kurios netrukus prisi- 
jungė miestiečiai pirkliai bei valstiečiai mokesčių mokėtojai. Savo nuos- 
tatas jie grindė liberaliomis Prancūzijos idėjomis ir ilgainiui pradėjo va- 
dintis “laisvės ir žmogaus teisių sąjūdžiu" (jiyu minken undo). Dar vieną 

populiarią partiją, nusipelniusią stiprios augančios verslininkų bendruo- 
menės paramos, įkūrė Okuma Shigenobu, kitas vyriausybės vadovas, kurį 
1881 metais kolegos nušalino už tai, kad jis pasisakė už kuo greitesnį 
britų parlamentinės sistemos įvedimą. Iš šių sąjūdžių išsiskleidė dvi po- 
litinės srovės, pastebimos ir šiuolaikinėje Japonijoje. 

Kai 1881 metais iš vyriausybės vadovo posto buvo nušalintas Oku- 
ma Shigenobu, vyriausybė imperatoriaus vardu pažadėjo iki 1890 metų 
įsigaliosiant konstituciją. Ito Hirobumi, anksčiau - Choshu samurajus, 
ėmėsi atidžiai studijuoti europietiškas, ypač vokiečių konservatyviąją, sis- 
temas. Taip pat jis kruopščiai eksperimentavo, derindamas ketinamos siū- 
lyti struktūros elementus. Skrupulingai parengta naujoji konstitucija bu- 
vo išleista 1889 metais. 

Konstitucija, savaime suprantama, rėmėsi imperatoriaus autoritetu, 
kadangi jo tariamai tiesioginės valdžios atkūrimu buvo teisinamas To- 
kugawų nuvertimas. Tačiau iš tikrųjų imperatorius ne vadovavo, o tik 
patvirtindavo ministrų priimtus nutarimus. Žinoma, galėjo kilti nesusi- 
pratimų skiriant ministrus, bet iš pradžių dėl to nebuvo problemų, nes 
nuo 1868 metų valdžiusios grupės likę nariai darė šitai imperatoriaus 
vardu, nors konstitucijoje apie tokią jų teise nebuvo nė užsiminta. Mir- 
tys gerokai praretino šių žmonių gretas, tačiau likusiųjų ilgametis va- 
dovavimas sustiprino jų prestižą; kaip tvirtino kritikai, tai iš esmės bu- 
vo Satsumos ir Choshu oligarchinė grupė, kurią sudariusieji ilgainiui im- 
ti vadinti genro, arba “vyresniaisiais valstybės veikėjais". 

Žemiau imperatoriaus ir oligarchijos apie Vakarų pavyzdžio minist- 
ro pirmininko vadovaujamą kabinetą buvo suburtos vyriausybinės minis- 
terijos. Senieji kabinetai veikė pagal paties genro sudarytą rotaciją. Ka- 
binetui buvo pavaldžios išties modernios valstybinės tarnybos, sukurtos 
pagal tuomet pažangiausią Vokietijos pavyzdį. Iš pradžių Tokijo univer- 
siteto absolventai, 1877 metais įkūrus vyriausybine instituciją, auto- 
matiškai buvo skiriami užimti aukštesniuosius valstybinių tarnybų pos- 
tus, bet ilgainiui išsirutuliojo sistema, pagal kurią į šias vietas patekti 
galėjo tik išlaikiusieji kvalifikacijos egzaminus. Nuo to laiko Japonijoje 
pradėjo kurtis elitinė, nepriklausoma, itin veikli valstybės tarnybų val- 
dininkija. 

Konstitucijoje buvo daug straipsnių, suteikiančių piliečiams neabejo- 
tinas teises, bet kiekvienas punktas prikaišiotas tokių frazių, kaip “įs- 
tatymo ribose", kurios labai menkino tų teisių įgyvendinimo galimybes. 
Nors labai centralizuoti, teismai buvo pasigėrėtinai nepriklausomi, kad 
galėtų vykdyti teisėtumą, griežtai laikydamiesi įstatymų. 

Revoliucingiausia konstitucijos naujovė buvo dvejų rūmų iš dalies 
renkamas parlamentas. Žemesnieji, arba Perų, rūmai buvo įkurti pagal 
Didžiosios Britanijos Lordų rūmų pavyzdį; dalis jų vietų buvo paveldi- 
mos, 0 į dalį - skiriama. Šie rūmai atitiko 1884 metais sukurto perų luo- 
mo, kurį sudarė ankstesnieji dvaro didikai, feodalai magnatai ir naujos 
lyderių grupės nariai, poreikius. Atstovų rūmus rinko vien vyrai, ir tik 
tie, kurie mokėjo didesnius kaip 15 jenų mokesčius - taigi labai maža, 
vos vieną nuošimtį tesudaranti gyventojų dalis. Biudžetui patvirtinti ir 
tam, kad įstatymai nuolat galiotų, reikėjo daugumos abejų rūmų balsų. 

Tai buvo labai ribota liaudies valdymo forma, kurią daug kas verti- 
no kaip kliūtis demokratijai ar apskritai jos “išdavystę”, bet japonai nė 
neketino kurti visiškai demokratinės sistemos ir vakariečiams aiškinosi 
negalį per daug sparčiai žengti Vakarų pasaulio keliu - anot vieno to- 
kio aiškintojo, negalį bėgti, neišmoke vaikščioti. Turint omeny, kad žmo- 
nės nebuvo įgiję dalyvavimo rinkimuose patirties ir mažai ką išmanė apie 
demokratines institucijas, labai abejotina, ar 1890-aisiais demokratiškes- 
nė sistema apskritai būtų galėjusi veikti. Kad ir ribota, japonų parlamen- 
tinė sistema, šiaip ar taip, buvo pirmasis sėkmingas bandymas įdiegti par- 
lamentarizmą nevakaruose; nepaisant nedrąsaus starto, ji išliko ir pasi- 
rodė esanti pakankamai lanksti, kad galėtų toliau plėtotis ir augti. 


1894 metais, tuoj po to, kai buvo įdiegta nauja konstitucinė sistema, 
japonų modernizavimosi paveikti anglai sutiko iki 1899 metų atsisaky- 
ti ekstrateritorinių privilegijų; netrukus jais pasekė ir kitos valstybės. Per 
keletą metų japonai atgavo ir teisę visiškai kontroliuoti savo tarifus. Vie- 
ną po kito laimėję du karus, jie sykiu įrodė, kad augančios ekonominės 
galios bei reformuotų institucijų pagrindu užsitikrina vis didesnį saugu- 
mą prieš Vakarus. 

Pirmasis karas įvyko su Kinija dėl įtakos Korėjoje. Viso pasaulio nuos- 
tabai, japonai be vargo sutriuškino milžiną kaimyną. Kinai prarado įta- 
ką Korėjoje, o japonai prisijungė Kinijai priklausiusią Taivanio salą ir, 
mėgdžiodami Vakarų valstybes, pradėjo kurti savo imperiją. Jie užėmė 
ir pietinį Mandžiūrijos pakraštį, bet šios strateginės teritorijos godi Ru- 
sija įtikino Vokietiją ir Prancūziją sutelktomis pastangomis priversti Ja- 
poniją “išspjauti" pusiasalį. Stipresniųjų politinė pamoka Japonijai bu- 
vo juo kartesnė, kad po trejų metų Rusija pati pasisavino šią teritoriją. 

1902 metais Japonija išsiderėjo nepuolimo paktą su Didžiąja Brita- 
nija, kuris sustiprino jos jėgas varžytis su Rusija. Japonai užsitikrino, kad 

ir kitos Europos valstybės jos nebeužpuls. Tai buvo pirmoji iš tiesų ly- 
gi Vakarų ir nevakarų valstybių sąjunga. Ji paskatino Rusiją ir Japoniją 
atskleisti užmačias įsivyrauti Korėjoje; iš to netrukus įsiplieskė 1904-1905 
metų karas. Pasaulio nuostabai, Japonija ir vėl iškėlė pergalės vėliavą, 
esančių Rusijos geležinkelių, šiauriau - pietinę Sachalino dalį; ji ėmė vi- 
siškai kontroliuoti Korėją, kurią galutinai aneksavo 1910 metais. 

Svarbiausia kolonijine valstybe tampanti Japonija toliau savo pozici- 
jas stiprino per Pirmąjį pasaulinį karą. Europos šalims įsitraukus į mū- 
šius kitoje žemės rutulio pusėje, Japonija tapo įtakingiausia valstybe Ry- 
tų Azijoje ir tuo netrukus pasinaudojo, vadinamąja “Dvidešimt vieno rei- 
kalavimo deklaracija" 1915 metais išplėšdama iš Kinijos naujų nuolai- 
dų. Ji užgrobė ir Shantungo provincijos Kinijoje teritorijas, kurias val- 
dė Vokietija, o Šiaurės vandenyno salas ėmė kontroliuoti kaip manda- 
tines teritorijas. Versalio taikos konferencijoje Japonija sėdėjo tarp pen- 
kių nugalėtojų - pirmoji nevakarų valstybė, įžengusi į Europos valstybių 
būrį. 


Dideli pokyčiai vyko ir šalies viduje. Nors 1889 metų konstitucija tu- 
rėjo įtvirtinti pastovią, nepajudinamą tvarką, ji pasirodė buvusi tik be- 
galinių permainų pradžia. Šiuolaikinei Japonijai, jos, regis, būdingos taip 
pat, kaip ir bet kuriai kitai pasaulio valstybei. 1889-aisiais vos prasidė- 
jusi industrializacija kas dešimtmetį spartino tempus. Ne klasine padė- 
timi, o išsilavinimu ir egzaminų sistema grindžiamas valdymas dar žen- 
gė pirmuosius žingsnius. Visuotinis privalomas šešerių metų mokymas 
galutinai įdiegtas tik 1907-aisiais. Sparčiai plėtojosi universitetinio mo- 
kymo sistema. Didėjo laikraščių apimtis ir įtaka. Miestų gyvenimas pa- 
našėjo į verdantį urbanistiniuose Vakaruose. 

Konstitucijos sudarytojai nesitikėjo tokių sparčių permainų, be to, jie 
ir apsiskaičiavo. Saujelė tų, kurie turėjo teisę rinkti, pasirodė esą gerokai 
politiškai sąmoningesni ir priekabesni, negu buvo tikėtasi. Ruošdamasi 
nacionalinio parlamento rinkimams, vyriausybė eksperimentavo, rengda- 
ma įvairių vietinių tarybų rinkimus, per kuriuos opozicijos politikai ir- 
gi įgijo patirties. Jie laimėjo pirmuosius nacionalinius rinkimus 1890 me- 
tais, o paskui ir visus kitus, net ir antruosius, surengtus 1892-aisiais, kai 
vyriausybė nesiskaitė su priemonėmis, atviru politiniu spaudimu ir pa- 
pirkinėjimais stengdamasi gauti balsų daugumą. Parlamentas netapo nei 
ramiai diskutuojančia draugija, nei samdytais plojikais, priešingai - jis vir- 

to Frankenšteino pabaisa, puolančia savo gimdytojus, esą šie - ne kas 
kita kaip Satsumos ir Choshu “dvaro klika”. Ir jis įrodė turįs daugiau 
galios, nei buvo manyta. Vokiečių mokslininkų patarimu, Ito į konstitu- 
ciją įtraukė straipsnį, numatantį, kad tuo atveju, jeigu parlamentui ne- 
pavyktų patvirtinti naujo biudžeto, tebegaliotų ankstesniais metais pri- 
imtasis; bet šis koziris pasirodė niekam tikęs. Sparčiai plėtojantis eko- 
nomikai, praėjusių metų biudžeto niekados nepakakdavo. Pasinaudodami 
galimybe kontroliuoti biudžetą, parlamentarai stengėsi iš oligarchijos iš- 
plėšti valdžią ir nė neketino pripažinti pamatinės konstitucijų rengėjų 
nuostatos, kad kabinetas turįs būti “transcendentinis", t. y. aukščiau po- 
litikos. 

Pirmieji ketveri parlamento gyvavimo metai - tai atviros kovos su vy- 
riausybe, kurias į pabaigą apmalšino karo prieš Kiniją pažadintas pat- 
riotizmas. Po to keletą metų laikytasi kompromiso - šalininkų parlamente 
remiami į kabinetą buvo įsileisti Itagaki ir Okuma, du ankstesnieji 
oligarchai - tuometiniai partijų vadovai. Šio kompromiso laikytasi ir 
1900-aisiais, kai Ito ir jį remiantys valdininkai, susijungę su Itagaki re- 
miančiais politikais, įkūrė naują Seiyukai partiją. Dvylika metų Seiyukai 
buvo savotiška vyriausybinė partija, kuri už garantijas, jog kabinetas tu- 
rėsiąs parlamento daugumos paramą, laidavo politikams tam tikrą dalį 
vietų kabinete ir kitų lengvatų, taip pat atsižvelgė į jų nuostatas formuo- 
jant politiką. 

Tuo metu pirmieji vadovai jau seno, juos vis labiau vargino netikė- 
tai sumaištinga parlamento veikla. 1901 metais Ito ketvirtą kartą atsis- 
tatydino iš ministro pirmininko pareigų, ir nuo tada nė vienas iš senų- 
jų oligarchų, išskyrus nušalintąjį Okumą, nebeužėmė aukščiausiųjų pos- 
tų. Jų vietas kabinete ir ministro pirmininko portfelį perėmė naujieji val- 
dininkai. 1901-1913 metais ministrais pirmininkais pakaitomis buvo du 
žmonės: senosios dvaro aristokratijos atstovas Saionji Kimmochi, kurį, 
studijų Prancūzijoje metu persiėmusį liberaliomis pažiūromis, kaip val- 
dininką labai protegavo Ito ir kuris paskui jį pakeitė, imdamas vadovauti 
Seiyukai partijai, bei generolas Katsura Taro - iš Choshu samurajų ap- 
linkos kiles žmogus. Katsura protegavo buvęs Choshu samurajus Yama- 
gata Aritomo - pagrindinis armijos kūrėjas ir svarbiausias Ito varžovas 
tarp oligarchų. 

Sąlygišką 1900-1912 metų ramybę nutraukė 1912-1913 metų žiemos 
politinis sprogimas. Viskas prasidėjo tuo, kad nuo gynybos ministro nu- 
sigrezé armija, su kurios ekspansyviais užmojais tuometinis Saionji ka- 
binetas niekaip nenorėjo sutikti. Ši padėtis atskleidė dar vieną sistemos 

trūkumą. Yamagata bijojo, kad savanaudiški ir nepaklusnūs politikai, ko- 
kiais jis juos laikė, nesusilpnintų ginkluotųjų pajėgų, todėl numatė, kad 
tik tiesiogiai imperatoriui pavaldžių armijos ir laivyno negali kontroliuo- 
ti civiliai. Bet oligarchai karšo, retėjo jų gretos, taigi seko ir galia im- 
peratoriaus vardu kontroliuoti karines bei civilines vyriausybės valdymo 
vybei. 

Siekiant kompromiso, į ministro pirmininko postą buvo sugrąžintas 
generolas Katsura, bet Seiyukai parlamentarai atsisakė jį pripažinti, net 
jeigu to reikalautų “imperija". Kad gautų reikiamą paramą parlamente, 
Katsura desperatiškai bandė organizuoti naują partiją, deja, nesėkmin- 
gai. Spauda ir visuomenė reikalavo “normalios konstitucinės vyriausy- 
bės", t.y. ne “transcendentinės", bet atsakingos prieš parlamento daugu- 
mą. Viskas baigėsi tuo, kad ministru pirmininku buvo paskirtas neut- 
ralus laivyno admirolas, o Seiyukai atstovavimas ir galia kabinete labai 
išaugo. 

Šis politinis incidentas, pavadintas “Taisho politine permaina", nau- 
jai valdžiai buvo aiškus Japoniją apėmusių pokyčių ženklas. Ir kituose 
kabinetuose prieš incidentą viešpatavo partijos. Partija, kurios pradinin- 
kas buvo Katsura, palaipsniui peraugo į dar vieną kovotoją dėl valdžios 
parlamente ir 1914-1916 metais, valdant Okumos kabinetui, veikė kaip 
“vyriausybinė partija". Yamagata, kuris, 1909 metais korėjiečiams nužu- 
džius Ito, tapo pagrindiniu imperatoriaus prerogatyvų vykdytoju, 1918 
metais sutiko, kad ministro pirmininko kėdę užimtų Seiyukai partijos va- 
dovas, politikas profesionalas. Tai buvo Hara Kei, kuris, nors ir kilęs iš 
labai aukštų samurajų sluoksnių, gimes buvo Šiaurės Japonijoj, todėl 
centrinėje vyriausybėje viešpataujant Satsumos ir Choshu klanui laiky- 
tas autsaideriu ir kelią į valdžią turėjo skintis per parlamentinės politi- 
kos brūzgynus. 

1921 metais Harą nužudė psichiškai nesveikas jaunuolis, ir trumpą 
laiką nuo 1922 iki 1924 metų kabinetams vadovavo jokiai partijai ne- 
priklausą žmonės. Tačiau 1924-aisiais ministru pirmininku buvo paskir- 
tas į pensiją išėjęs Užsienio reikalų ministerijos valdininkas Kato Komei, 
kitos didelės partijos vadovas, ir aštuonerius metus ministro pirminin- 
ko postą pakaitomis užimdavo tai Seiyukai, tai šios naujesnės partijos, 
1927-aisiais perkrikštytos Minseito, pirmininkai. Taigi nuo 1890 metų 
parlamento galia palaipsniui augo, kol jis galutinai perėmė vadovavimą 
civilinėms vyriausybėms, o “transcendentinius" kabinetus pavertė grynai 
partiniais. 

Stiprėjant parlamento galiai, daugėjo ir žmonių, kurie turėjo teisę 
jį rinkti. Teisę dalyvauti rinkimuose laiduojanti mokesčių suma buvo 
smarkiai sumažinta 1900-aisiais, paskui - 1919-aisiais, kol galų gale 1925 
metais ši teisė buvo suteikta visiems suaugusiems šalies vyrams. Atro- 
dė, kad Japonija tampa tikrai demokratiška šalimi. Ir iš tiesų 1913-1932 
metai paprastai vadinami “demokratiniu Taisho" laikotarpiu. 

Tuo pat metu, kai vyko šie politiniai pokyčiai, sparčiai augo ekono- 
mika, virė visuomeninis ir intelektualinis gyvenimas. Į Pirmąjį pasauli- 
nį karą įsivėlusios Europos valstybės Azijos rinkas paliko Japonijai, ku- 
ri iš to labai pasipelnė. Karą laimėjus demokratinėms jėgoms, iš Vaka- 
rų vėl plūstelėjo liberalių idėjų banga. Šitai 1925 metais padėjo įvesti 
visuotine vyrų balsavimo teise, o miestuose - įsivyrauti japoniškai “džiazo 
amžiaus" atmainai. Po revoliucijos Rusijoje į Japonijos intelektualiuosius 
sluoksnius pradėjo skverbtis radikalios idėjos; stiprėjo darbininkų judė- 
jimas, ėmė burtis net valstiečiai nuomininkai. Vis labiau buvo atsižvel- 
giama į partijas finansiškai remiančių verslininkų interesus; naujojoje Ja- 
ponijoje tolydžio daugiau reiškė augančios viduriniosios klasės balsas. 

Parlamentui bei jo rėmėjams verslininkams perėmus vadovavimą, kei- 
tėsi ir Japonijos užsienio politika. Ankstesnįjį militaristinį kursą pakei- 
tė orientacija į biznio interesus. Imperialistinę Meiji laikotarpio ekspan- 
siją skatino iš esmės strateginiai užmojai. Naujoji užsienio politika la- 
biau atsižvelgė į Japonijos augančios pramonės poreikius - reikėjo ieš- 
koti užsienio žaliavų ir rinkų, kad už tas žaliavas būtų galima užsimo- 
kėti. 1921 metais Haros vyriausybė greitai atsiliepė į Amerikos kvietimą 
dalyvauti Vašingtono konferencijoje, siekusioje apriboti jūros ekspansi- 
ją ir stabilizuoti padėtį Tolimuosiuose Rytuose. Amerikiečiams ir anglams 
pažadėjus nekurti bazių už Havajų ir Singapūro, Japonija sutiko, kad 
jos ir Jungtinių Valstijų bei Didžiosios Britanijos linijinių laivų santykis 
būtų trys ir penki, taip pat Kinijai atidavė iš Vokietijos atimtas teises į 
Shantungą. Be to, ji susigrąžino ekspediciją, kurią su mažesniais ame- 
rikiečių ir britų kontingentais buvo metusi Sibiran, kad po Rusijos re- 
voliucijos paremtų rytų frontą prieš vokiečius. Reguliariosios armijos su- 
mažinimas ir stiprus kariuomenei skiriamos biudžeto dalies apkarpymas 
1924-aisiais darsyk paliudijo, kad partinės vyriausybės Japonijos saugu- 
mą linkusios grįsti labiau užsienio prekyba nei karine ekspansija. 

Trečiame dešimtmetyje atrodė, kad Japonija artėja prie Va- 
karų demokratijos normų, bet gelmėse telkėsi įtampa. Šalyje įdiegtas bri- 
tų parlamentinės sistemos modelis buvo netobulas. Ministrą pirmininką 
siūlydavo ne parlamento dauguma, o grupė žmonių, vykdančių impera- 
toriaus prerogatyvas, ir tik po paskyrimo būdavo rengiami rinkimai, per 
kuriuos jis paprastai laimėdavo parlamento balsų daugumą. “Karalių 
skelbėjai" buvo senosios oligarchijos liekanos - Yamagata (iki jo mirties 
1922 metais), o po to - dvaro didikas Saionji, kuris buvo vadinamas “pas- 
kutiniuoju genro". Kitaip tariant, parlamento kontrolė bei įtaka minist- 
rui pirmininkui ir kabinetui jokiu būdu nesirėmė konstitucine sistema, 
o buvo tik politinis patogumas. 

“Taisho politinės permainos" atskleidė dar vieną trūkumą - atotrūkį 
tarp karinių ir civilinių valdymo šakų. Armijos ir laivyno ministrai bū- 
davo nuo jokios partijos nepriklausą kariškiai. Žinoma, parlamento įta- 
ka kariuomenei tolydžio didėjo, kadangi jis tvirtindavo ir civiliniams, ir 
kariniams reikalams skiriamus biudžetus. Siekdami politinės valdžios, 
ambicingi atleistieji kariškiai, kaip ir civilinių tarnybų valdininkai, kar- 
tais įstodavo į partijas - pavyzdžiui, Seiyukai partijai vadovavęs generolas 
Tanaka Giichi 1927 metais tapo ministru pirmininku. Vis dėlto ginkluo- 
tosios pajėgos tiek teoriškai, tiek praktiškai buvo visiškai nepriklauso- 
mos nuo civilinės valdžios kontrolės. 

Ekonominiai Japonijos pamatai irgi anaiptol nebuvo tvirti. Pirmasis 
pasaulinis karas įgalino neregėtą gamybos pakilimą, bet pokario metais 
atsinaujinusi konkurencija su Europos pramone pasirodė be galo skaus- 
minga. Trečio dešimtmečio Japonijos ekonomika augo lėčiau nei bet ka- 
da pastaraisiais laikais, išskyrus Antrojo pasaulinio karo ir pirmuosius 
pokario metus. Visą pasaulį slėgė ekonominė depresija, tarptautinė pre- 
kyba merdėjo. Japonijos kaimą ypač sukrėtė dviejų pagrindinių žemės 

ūkio kultūrų kainų kritimas: ryžių kainos smuko dėl Taivanio ir Korė- 
jos, kur Japonija viešpatavo, konkurencijos, o šilko - dėl to, kad po 1929 
metų biržų krizės, o paskui ir išradus nailoną bei kitus kojinėms gaminti 
tinkamus šilko pakaitalus, faktiškai nutrūko prekyba silku su Amerika. 
Ypač sunki buvo fermerių nuomininkų, kurie apdirbdavo kokius 45 nuo- 
šimčius žemės, padėtis. Daugelyje Japonijos vietų vargingesnieji valstie- 
čiai baisiausiai nuskurdo ir, gelbėdamiesi nuo bado, net parduodavo savo 
dukteris į viešnamius. 

Net Japonijos miestams iškilo rimtų ekonominių sunkumų. Išryškėjo 
didelis atotrūkis tarp naujų, aprūpintų moderniomis technologijomis, ir 
tradiciškesnių gamybos šakų, įskaitant ir vis dar menkai mechanizuotą 
žemdirbystę, produktyvumo. Ši “dualistinė ekonomikos struktūra", kaip 
ją vadino japonai, ankstyvuoju industrializavimo periodu būdinga visoms 
šalims, bet dėl sparčių industrializavimo tempų Japonijoje ji buvo itin 
ryški. Šalies vadovybė nebuvo pasirengusi tokiems industrinio amžiaus 
sunkumams ir nerangiai ruošė padėtį švelninančias įstatymų pataisas. 

Trečiame dešimtmetyje Japoniją silpnino ir socialinio bei politinio pa- 
matų, kuriais rėmėsi parlamentinės institucijos, nelygumas. Dvilypę eko- 
nomikos struktūrą atliepė dvilypė visuomenės struktūra. Modernizavimas 
kur kas sparčiau vyko miestuose negu kaimuose, kurie buvo visapusiš- 
kai atsilikę. Aukštasis mokslas atvėrė kaip niekados plačius intelektua- 
linius horizontus. Japonija gyveno tomis pat idėjomis kaip ir visas pa- 
saulis, bet didžiosios dalies gyventojų, be privalomos šešerių metų mo- 
kyklos neragavusių daugiau jokių mokslų, akiratis apsiribojo lojalumo 
ir konformizmo idėjomis. Vieni japonai buvo ištroškę naujovių, kiti nos- 
talgiškai žvelgė praeitin. 

Ekonomikos raida ar partinių vyriausybių bei jų rėmėjų verslininkų 
vykdoma politika nepatenkinti žmonės troško aristokratiškesnių ir, kaip 
viltasi, ne tokių savanaudiškų praeities vadovų. Japonijos parlamentinėse 
struktūrose knibždėjo daugybė korumpuotų bei savanaudžių politikų, 
ir rinkimais pagrįstos demokratinės politikos vaidingumas nepatiko dau- 
geliui japonų, kurių galvose tebebuvo gyvas senasis idealas: harmonin- 
gi sprendimai pasiekiami konsensusu, o juos įgyvendina lojalūs valsty- 
bės tarnautojai. Atrodė, kad vyriausybę ypač gadina kapitalistų biznie- 
rių įtaka; vis labiau buvo kritikuojami didieji verslo magnatai, kuriems 
tuomet prigijo zaibatsu, arba “finansinės klikos", vardas. Taigi į preky- 
bą orientuota užsienio politika, kurią vykdė partinės vyriausybės, kai 
kam panėšėjo į strateginių Japonijos interesų išdavystę pramonės galiū- 
nų naudai. 

Tradiciškai mąstantiems japonams atrodė, kad parlamentinės institu- 
cijos, stambusis verslas, individualizmas ir liberalėjantis miestų gyveni- 
mas - žalingos Vakarų įtakos padarinys. Naujieji kairieji radikalai irgi lai- 
kėsi panašių prietarų, bet šitai nesumažino nei baimės, nei neapykan- 
tos, kurią jiems jautė konservatoriai. Atrodys keista, bet 1925-aisiais, tais 
pačiais metais, kai buvo įvesta visuotinė vyrų balsavimo teisė, parlamen- 
tas išleido represyvų Taikos išsaugojimo įstatymą, kuris skelbė, kad ra- 
ginimas pakeisti politinę sistema ar panaikinti privatinę nuosavybę - nu- 
sikaltimas. Taigi nors atrodė, kad Japonijoje triumfuoja demokratija, jai 
trūko ir tvirtesnės įstaigų struktūros, kokia buvo Vakaruose, ir plates- 
nės emocinės bei intelektualinės paramos. 


Sunku pasakyti, ar šios aplinkybės galėjo atvesti prie sistemos suby- 
rėjimo, jeigu Japonija nebūtų susidūrusi su tuo, kas suvokta kaip užsie- 
nio politikos krizė. Kai dėl pasaulinės depresijos 1929 metais sumažė- 
jo tarptautinės prekybos apimtys ir ekonominę nepriklausomybę siekian- 
čios išlaikyti šalys griebėsi nacionalistinės ekonominės politikos, Japo- 
nija suvokė, kad jos naujoji industrinė ekonomika išsiplėtojusi po pa- 
saulį plačiau, negu maža imperija pajėgia išlaikyti. Didžioji Britanija, 
Prancūzija ir Olandija turėjo didžiules jūrų valdas, Rusija ir Amerika - 
plačias zemynines teritorijas, o štai Japonija buvo priversta tenkintis visai 
mažu geografiniu lopinėliu. Daugeliui japonų ėmė atrodyti, kad perne- 
lyg vėlai pradėję resti savo imperiją, jie, neprotingai pasidavę jau pasi- 
sotinusių Vakarų įtakai, per anksti ir sustojo. 

Tokia padėtis paprastai apibūdinama kaip gyventojų pertekliaus prob- 
lema. Baltoji rasė pasisavino viliojančias, menkai apgyvendintas Vakarų 
pusrutulio ir Australijos žemes, japonams vietos ten nebeliko. Dvidešim- 
to amžiaus pradžioje Jungtinės Valstijos ir Britanijos dominijos japonus 
jau buvo suvaržiusios dėl grynai rasinių priežasčių, o Jungtinės Valsti- 
jos 1924 metais atvirai šią politiką išreiškė, ekskliuzyviniu aktu rasistiš- 
kai juos darsyk išskirdamos. Japonai manė, kad jie ne tik žeminančiai 
diskriminuojami, bet ir ekonomiškai spaudžiami į kampą. Kai kam ėmė 
atrodyti, kad vienintelis išsigelbėjimas - karinė ekspansija į kaimyninį Azi- 
jos kontinentą. | 

Aiškiausias taikinys buvo Kinija, bet ten jau kilo nacionalinio sąmo- 
ningumo banga - lengvų kolonijinių plėšimų laikai buvo akivaizdžiai 
praėję. Ir iš tikrųjų Nacionalinė Chiang Kai-sheko vyriausybė siekė at- 
gauti bent kokią įtaką Mandžiūrijoje, kurią ekonominiuose gniaužtuo- 

se tvirtai laikė Japonija. Didėjantis kinų nacionalizmas leido suprasti, jog 
seniai baigėsi laikai, kai Kiniją galėjai pjaustyti kaip melioną. Tam tik- 
ra prasme susidarė padėtis - dabar arba niekad. 

Sąlygiškas Japonijos ginkluotojų pajėgų savarankiškumas šį naciona- 
linės krizės pojūtį transformavo į užsienio politikos posūkį bei politinės 
struktūros pakeitimus. Jau 1928 metais tam tikri Japonijos armijos Man- 
džiūrijoje padaliniai surengė kinų karo vado nužudymą ir, armijos už- 
tariami, išvengė bausmės. 1930 metais kabinetas privertė karinį laivy- 
ną pripažinti Londono jūrų sutartį, pagal kurią Vašingtono konferenci- 
jos nustatytas Japonijos ir Jungtinių Valstijų bei Didžiosios Britanijos 
santykis trys ir penki buvo pritaikytas ir sunkiesiems kreiseriams, bet 
šitai buvo pasiekta laivyno veik atviro nepaklusnumo kaina. Vėliau, 1931 
metų rugsėjo 18 dieną, grupė karininkų Mandžiūrijoje, tylomis pritariant 
vadams Mandžiūrijoje ir Tokijuje, inscenizavo geležinkelio incidentą ne- 
toli Mandžiūrijos sostinės Mukdeno, ir tai buvo pretekstas Japonijos ar- 
mijai per keletą mėnesių pasklisti po visą šalį, o kitų metų vasario mė- 
nesį įsteigti marionetinę Manchukuo valstiją. Civilinė valdžia, bijodama 
išprovokuoti armiją coup d'ėtat ir todėl nepajėgdama valdyti situacijos, 
buvo priversta sutikti, kad vėl ūmai kuriama imperija, ir bandė teisintis 
prieš pasaulį. Ją taip pat stačiai parbloškė aistringo patriotinio pakilimo 
banga. Kai Tautų Sąjunga pasmerkė japonų veiksmus Mandžiūrijoje, ja- 
ponai paprasčiausiai išėjo iš Sąjungos, nusprendę daugiau nebegrįžti. 

Pasikeitus užsienio politikai ir japonų nuotaikoms šalyje, baigėsi ir 
partinių kabinetų laikai. Smulkios kariškių ir civilių ultradešiniųjų gru- 
pelės agitavo už karinį perversmą. Ministrą pirmininką, palaikiusį Lon- 
dono jūrų sutartį, 1930 metais nušovė įsikarščiavęs fanatikas. 1932 me- 
tais buvo nužudyta ir kitų vadovų: gegužės mėnesį grupė jaunų laivy- 
no karininkų nužudė ministrą pirmininką. Saionji į jo vietą išrinko nuo- 
saikų laivyno admirolą, kurį 1934 metais pakeitė toks pat. Kabinetuose 
vis dar buvo partinių žmonių, partijos įspūdingai nugalėjo per 1932, 
1936 ir 1937 metų rinkimus. Minseito pergalę per 1936 metų rinkimus 
nulėmė šūkis “Parlamentinis valdymas ar fašizmas?" Net ir naujieji kai- 
rieji laimėdavo vis daugiau balsų. Tačiau parlamento įtaka silpo. Užsie- 
nio politiką faktiškai diktavo armija, o kabinetai, dabar vadinami “nacio- 
nalinės vienybės" kabinetais, žingsnis po žingsnio traukėsi atgal, vėl tap- 
dami “transcendentiniais", kaip kad buvo pagal ankstyvąją konstitucinę 
sistemą. 

Liaudies euforija, užgrobus Mandžiūriją, be galo sustiprino karinių 
lyderių ranką, o dešiniųjų fanatikų, ypač jaunų karininkų, spaudimas įga- 

lino juos nacionalinės politikos vairą sukti tų karštuolių reikalaujamon 
pusėn. Ultradešinieji gynė nuskurdintus valstiečius, iš kurių buvo kilu- 
si dauguma kareivių, ir negailestingai kritikavo privilegijuotąsias turtin- 
gų biznierių bei įtakingų politikų klases. Jie buvo užsimoję išžudyti apie 
sostą susispietusius “nusikaltėlius" ir tokiu būdu paruošti sąlygas ka- 
riniam valdžios užgrobimui bei neapibrėžtai “Showos restauracijai”, ši- 
taip pavadintai pagal naujojo imperatoriaus, ėmusio valdyti 1926-aisiais, 
laikotarpį. 1936 metų vasario 26 dieną jauniems armijos karininkams tik 
per plauką nepasisekė sėkmingai užbaigti coup d'ėtat, kai jie, nužudę 
keletą vyriausybės vadovų, užėmė dalį Tokijo centro, tačiau, kiek pas- 
vyravę, kariuomenės ir laivyno vadai nuslopino šį maištą, o jo lyderius 
pasmerkė myriop. Nuosaikesni armijos vadai ėmėsi griežčiau kontroliuoti 
karininkus, o aukštesnius karo pareigūnus privertė baigti tuo laiku ypač 
sustiprėjusias frakcijų kovas. 1936 metų incidentas dar labiau susilp- 
nino parlamento galią; 1937 metais, ministru pirmininku tapus armijos 
generolui, baigėsi partijų atstovavimas kabinete. 


Tuo pat metu armija plėtė savo įtaką Mongolijos viduje ir Šiaurės Ki- 
nijoje. 1937 metų liepos 7-osios naktį tarp Japonijos ir Kinijos ginkluo- 
tuju pajėgų netoli Pekino įsiplieskė neplanuotas mūšis. Chiang Kai-sheko 
vyriausybė reikalavo sutramdyti šliaužiančią japonų agresiją; japonų ka- 
riuomenė puolė. Prasidėjo Antrasis pasaulinis karas. Militaristinė japo- 
nų mašina laimėdavo vieną pergalę po kitos, skverbėsi į Šiaurės ir Cent- 
rinės Kinijos gilumą, užėmė pietinę pakrantę, taip stengdamasi parklup- 
dyti arba pasmaugti Kinijos vyriausybę, bet kinai nesudėjo ginklų ir pa- 
liktose teritorijose - partizaninis karas bei ilgėjančios komunikacijų li- 
nijos ilgainiui pradėjo nešti Japonijai nuostolius. Japonijos armija grimz- 
do į tai, kas vėliau buvo pavadinta Azijos nacionalizmo liūnu. 

Kinijoje jsiliepsnojes karas sustiprino japonų patriotinį įkarštį, ir dau- 
gybė tendencijų, pradėjusių reikštis 1931 metais, išsiskleidė visu ryšku- 
mu. Kariuomenė vis labiau dominavo vyriausybėje ir stūmė savo žmo- 
nes į naujai kuriamas civilines tarnybas. Siekdama sustiprinti karinę eko- 
nomikos bazę, vyriausybė plėtė savo valdžią pramonėje. Parlamento galia 
tebesilpo; 1940 metais vyriausybė nutraukė visų partijų veiklą ir privertė 
šlietis prie Imperatoriškojo sosto rėmimo asociacijos politinio sparno. Ši 
asociacija - tai didžiulė amorfiška organizacija, kuriai buvo lemta tapti 
visuotiniu liaudies sąjūdžiu, panašiu į nacių ar fašistų partijas. Švieti- 

mo įstaigose ir per masines informacijos priemones buvo skleidžiamos 
tik ribotos, tulžimi atmieštos pažiūros, o su oficialiomis nesutampančios 
idėjos vis pikčiau slopinamos; entuziastai kaimynai dažnai pasirodyda- 
vo nekantresni už valdžią ar policiją. Kaip tuo metu pasikeitė laisvosios 
minties būklė, liudijo 1935-aisiais metais uždrausti Tokijo universiteto 
profesoriaus Minobės Tatsukichi darbai bei jo išvarymas iš Perų rūmų 
vien už kitados jo pareikštą mintį, esą imperatorius yra konstitucijos 
“organas”: dabar ši teorija pasirodė jzeidzianti valdžią. 

Japonų patirtis dažnai lyginama su fašizmu tarpukario Europoje. Ži- 
noma, esama pribloškiančių sutapimų. Tačiau skirtingai nuo Italijos ir 
Vokietijos, Japonija neturėjo diktatoriaus, o pati sistema buvo ne griežtai 
apibrėžto, populiaraus liaudies judėjimo padarinys, bet išreiškė veikiau 
miglotą vyraujančių nuotaikų pokytį, elitinių visuomenės grupių jėgos 
santykio pasikeitimą, atvedusį prie didesnių nacionalinės politikos per- 
mainų, iš kurių nė viena nepažeidė 1889 metais įdiegtos konstitucinės 
sistemos. Nebuvo nei revoliucijos, nei sėkmingo coup d'ėtat, nei oficia- 
laus politinės sistemos pakeitimo. Ketvirtojo dešimtmečio pabaigoje ka- 
riuomenės valdoma vyriausybė buvo tokia pat konstituciškai legali, kaip 
ir ta, kurią trečiame dešimtmety valdė parlamentas, nors nei viena, nei 
kita anaiptol neatitiko konstitucijos sudarytojų lūkesčių. Nedaug žmo- 
nių ryžosi plaukti prieš srovę ir dėl įsitikinimų sėsti kalėjiman. Tas ne- 
daugelis pasiryžėlių - daugiausia komunistai - buvo įtikinti atsižadėti pa- 
žiūrų. Dauguma oponentų įbauginti tylėjo ir krimsdamiesi taikstėsi su 
naujuoju konsensusu. 

Karas Kinijoje tęsėsi, ir Japonija vis labiau grimzdo į tolydžio besi- 
plečiantį pražūtingą konfliktą. 1939 metais, kilus karui Europoje ir į jį 
įsitraukus Sovietų Sąjungai, sumažėjo Europos valstybių spaudimas, bet 
dėl japonų veiksmų Kinijoje vis labiau prieštaravo Amerika. Jungtinėse 
Valstijose visi iki vieno moralizuodami smerkė Japoniją ir nepripažino 
agresijos rezultatų; deja, apsiribojo tik žodžiais. Didėjanti grėsmė, kad 
Hitleris įsiviešpataus Europoje, sustiprino baimę dėl Japonijos hegemo- 
nijos Rytų Azijoje, kurią imta vadinti Didžiąja Rytų Azijos bendros ge- 
rovės sfera. Paktai, pasirašyti su Vokietija ir Italija, dar labiau aštrino 
pojūtį, kad iškilo dviguba grėsmė amerikiečių svajonėms apie atviresnį 
pasaulį, ir sustiprino įspūdį, kad pasaulyje netrukus įsiviešpataus japo- 
nai ir naciai. 

Kritus Prancūzijai, Japonija, siekdama sustiprinti Pietų Kinijos smau- 
gimą, 1940-ųjų metų vasarą užgrobė Šiaurės Vietnamą; amerikiečiai at- 

sakė ekonominėmis sankcijomis. Kai kitų metų vasarą japonai okupavo 
Pietų Vietnamą, kad įgytų bazę toliau skverbtis į pietus, amerikiečiai zen- 
gė dar vieną žingsnį ir sustabdė naftos pakrovimą. Numatydama, kad iš- 
seks naftos atsargos, būtinos karui Kinijoje tęsti ir galimai Jungtinių 
Valstijų atakai atremti, Japonija buvo priversta staigiai rinktis vieną iš 
trijų galimybių: atsitraukti iš Kinijos, su Jungtinėmis Valstijomis derė- 
tis dėl kompromisinio susitarimo arba veltis į karą ir užgrobti Indonezi- 
jos, tuomet vadintos Olandų Rytų Indija, naftos šaltinius. Vyriausybė ne- 
norėjo pasinaudoti pirmąja galimybe ir buvo nepajėgi įgyvendinti ant- 
rosios, todėl griebėsi trečiojo varianto ir 1941 metų gruodžio 7 dieną 
kirto puikų smūgį Pearl Harbore, kad, japonams skverbiantis į pietus, 
neutralizuotų Amerikos laivyną. Prieš pradėdami karą, kariškiai konso- 
lidavo politines pozicijas. Armijos ministras generolas Tojo Hideki tapo 
ministru pirmininku, ir civilinė vyriausybė ėmė visiškai priklausyti nuo 
kariškių. 

Japonai žinojo, kad Jungtinių Valstijų ekonominė ir karinė galia kur 
kas didesnė nei jų, tačiau tikėjosi, kad jeigu staigiai kirs ir užgrobs vi- 
są vakarinę Ramiojo vandenyno dalį, amerikiečiai nuspręs, jog kelias at- 
sigriebti - per ilgas ir per sunkus, kad būtų verta prasidėti, ypač jeigu 
tuo metu Europoje laimėtų naciai. Per keletą mėnesių japonai pasklido 
po visą Pietryčių Aziją ir didžiulius plotus nuo Indijos iki Naujosios Gvi- 
nėjos bei Guadalkanalio. Bet “pasalūniškasis" smūgis Pearl Harbore, su- 
tapes su karo paskelbimu Vašingtone, padėjo amerikiečiams ryžtis aiš- 
kiam, ilgalaikių pastangų reikalaujančiam atsakymui. Turėdami stipres- 
nį laivyną ir ginkluotąsias pajėgas, nei išgalėjo japonai, jie lėtai, skaus- 
mingomis kovomis skynėsi kelią per Ramųjų vandenyną. Tuo pat metu 
povandeniniais laivais ir atakomis iš oro jie nuskandino didžiąją dalį Ja- 
ponijos prekybinio laivyno, šitaip suvaržydami jos kariuomenę siekti to- 
limų užkariavimų bei atkirsdami gamyklas nuo būtiniausių žaliavų šal- 
tinių. 1944 metų lapkritį amerikiečių oro pajėgos taip priartėjo prie pie- 
tinių Japonijos salų, kad per antskrydžius galėjo pradėti padegamosio- 
mis bombomis naikinti jos greitai užsiliepsnojančius miestus, išstumda- 
mi vos ne vos besilaikančių gamyklų darbo jėgą. Tai buvo dvigubas smū- 
gis Japonijos pramonei, ir šalies karinė galia ėmė sekti. 

Padėtis buvo beviltiška,-bet visuomeninė tvarka Japonijoje buvo ne- 
įtikėtinai stabili ir išdidūs kariškiai kaip ir anksčiau nenorėjo atsižvelg- 
ti į jokias aplinkybes. Ir tik po to, kai 1945 metų rugpjūčio 6 ir 9 die- 
nomis amerikiečiai numetė atomines bombas, nušlavusias Hirosimą ir Na- 

gasakį, o Sovietų Sąjunga, norėdama pasinaudoti paguldytos ant men- 
čių Japonijos padėtimi, įsiveržė į Mandžiūriją, kančių išvarginta Japoni- 
jos vyriausybė nusileido tam, kas neišvengiama. Rugpjūčio 14 dieną ji 
sutiko su “besąlygiškos" kapituliacijos reikalavimais, kurie rėmėsi aiškio- 
mis ir griežtomis Jungtinių Valstijų sąlygomis, išsakytomis liepos 26 die- 
nos vadinamosios Potsdamo konferencijos deklaracijoje. Viską prarasti 
rizikave japonai viską ir prarado. Aštuoneri didžiausių pastangų ir nej- 
tikėtinų pasiekimų metai nuėjo vėjais. Pirmą kartą per visą istoriją Ja- 
ponija patyrė nugalėtosios lemtį. 


10 Okupacinés 
reformos 


Pralaimėjimas Antrajame pasauliniame kare sukėlė daug ir 
didelių permainų, palyginamų nebent su Meiji restauracija. Pats karas 
buvo skaudi patirtis. Jo pabaigoje Japonijos pramonė buvo sustingusi, 
dėl pasenusios technikos, trąšų stygiaus, nerūpestingo darbo žemės ūkio 
gamyba nukritusi maždaug trečdaliu. Visi Japonijos didmiesčiai, išsky- 
rus Kyotą, ir dauguma mažesnių miestų buvo sugriauti, jų gyventojai 
pasklido po visą šalį. Per aviacijos bombardavimus žuvo maždaug 668 000 
civilių gyventojų. Visiškai sužalota, nuo užsienio prekybos atkirsta, 
svetimųjų valdoma ekonomika gijo labai lėtai - daug lėčiau, nei karo 
nuniokotoje Europoje. Prireikė viso dešimtmečio, kad vargais negalais 
būtų pasiektas ketvirto dešimtmečio vidurio gamybos vienam gyvento- 
jui lygis. 

Dvasiniai nuostoliai buvo dar didesni. Penkiolika metų japonai jau- 
tė augančią psichologinę įtampą, aštuonerius - gyveno karo sąlygomis. 
Gyvenimas tolydžio sunkėjo. Įprastas medžiagas pakeitė erzaciniai ga- 
miniai; palaipsniui išnyko plataus vartojimo prekės, vis labiau stigo mais- 
to, gaisrų nuniokotuose miestuose daugėjo benamių. Priversti spekuliuo- 
ti juodojoj rinkoj vien tam, kad išgyventų, miestiečiai patyrė moralinį 
nuosmukį. Skrupulingai įstatymų laikesi žmonės įprato prie mažų tei- 
sinių pražangų. Valdžia tikėjosi, kad pergalę lems stipresnė japonų va- 
lios jėga, ir jie tvėrė, kiek tik galėjo, kol išseko dvasinės galios. Sude- 
ginti buvo ne tik miestai, bet ir žmonių širdys. 

Žmonės šlykštėjosi karu, vadovybe, užtraukusia šaliai šią nelaimę, 
apskritai praeitimi. Jie nejautė kaltės, jie jautėsi išduoti. Savo pačių nuos- 
tabai pamatė, kad jų kareiviai Azijoje sutinkami ne kaip išvaduotojai, bet 
kaip grobikai, kurių visi nekenčia. Didžiulė pagarba kariškiams, kaip ne- 
savanaudžiams patriotams ir imperatoriaus tarnams, išvirto į panieką ir 
pyktį. Pirmaisiais pokario mėnesiais žmonės stengėsi nepalūžti nei kū- 

nu, nei dvasia; jie ilgėjosi taikos ir buvo pasiryžę daryti viską, kad to- 
kia katastrofa daugiau nepasikartotų. Jie troško kažko naujesnio ir ge- 
resnio, nei ta senoji Japonija, kurią ištiko šitoks vargas. Nors ir sutri- 
ke, jie buvo pasirengę dar neregėtiems pasikeitimams. 

Būtent dėl tokių nuotaikų amerikiečių okupacijos laikotarpiu, kuris 
tesėsi iki 1952-ųjų metų pavasario, Japonijoje buvo palankios sąlygos 
vykdyti permainas. Japonijos militaristus sustabdyti pasiryžusios Jung- 
tinės Valstijos buvo numačiusios ir pokarinės Japonijos sutvarkymo pla- 
ną, tad 1945 metų rugsėjo 2 dieną į šalį įžengusios amerikiečių gink- 
luotosios pajėgos turėjo direktyvą imtis visa apimančių reformų. Joms 
vadovavo generolas Douglas MacArthuras, kuris veikė ne kaip Jungtinių 
Valstijų, bet kaip šalių nugalėtojų įgaliotinis ir turėjo Sąjungininkų gink- 
luotojų pajėgų vyriausiojo vado, arba SCAP (Supreme Commander for 
the Allied Powers), laipsnį; šiuo anglišku trumpiniu ilgainiui imtas va- 
dinti ir jis pats, ir jo štabas. 

Tačiau teiginys, kad Japoniją okupavo sąjungininkai, buvo daugiau 
teorija nei tikrovė. Galima sakyti, kad ją nugalėjo vienos Jungtinės Vals- 
tijos; Didžioji Britanija pasiuntė į Japoniją MacArthuro valdžion Aust- 
ralijos kontingentą, kinai buvo per daug įsivėlę į pilietinį karą, kad iš- 
galėtų padaryti tą patį, o Sovietų Sąjunga reikalavo atskiros okupacinės 
zonos ir, atsisakius ją suteikti, nesutiko su pasiūlymu, kad jų kariuome- 
nei vadovautų vadas amerikietis. 1946 metų pradžioj Vašingtone buvo 
suburta visų šalių nugalėtojų Tolimųjų Rytų komisija, turėjusi nustaty- 
ti bendrąsias okupacinės politikos gaires, o Tokijuje buvo įsteigta keturių 
pagrindinių valstybių Sąjungininkių taryba Japonijai, kad padėtų tą po- 
litiką įgyvendinti, tačiau dėl Jungtinių Valstijų kontrolės nė viena iš šių 
struktūrų neturėjo realios įtakos. Tad okupacija buvo beveik vienų ame- 
rikiečių rengiamas šou; taip į ją ir žiūrėjo japonai. 

MacArthuras buvo itin valingas, energingas ir patrauklus vadas, ku- 
ris paisė iš Vašingtono gaunamų bendrųjų nurodymų ir neatsižvelgė į 
valstybes sąjungininkes. Jo mesianistinė mintis ir iškalba traukė japonus, 
kurie iš nevilties dairėsi įkvepiančio vado. Jų pačių nuostabai, amerikie- 
čių kariuomenė pasirodė ne kerštinga, bet geranoriška ir jiems palan- 
ki. Nugalėdamos Japoniją, Jungtinės Valstijos akivaizdžiai įrodė savo pra- 
našumą, tačiau nusivylę, demoralizuoti japonai, užuot okupantų kariuo- 
menę sutikę su tylia pagieža, į amerikiečius žiūrėjo kaip į vadovus, ku- 
rie veda į geresnį ir šviesesnį rytojų. 

Savo ruožtu ir amerikiečiai pamatė, kad japonai ne užkietėję fanati- 
kai, kaip galėjai tikėtis po mūšių su japonais Ramiajame vandenyne, bet 

gerai išauklėti, tvarkingi, gabūs žmonės, noriai bendradarbiaują, kad 
greičiau būtų atstatyta ir reformuota valstybė. Net supratingesni vado- 
vai, galutinai susitaikę su pralaimėjimu ir perpratę būtinybę kartu su 
amerikiečiais įtempti valios jėgas, kad būtų atkurta Japonijos nepriklau- 
somybė, netikėtai pasirodė linkę bendradarbiauti. Pamokantis amerikie- 
čių pasitikėjimas savimi ir pomėgis geranoriškai globoti darniai susily- 
dė su japonams būdinga bendradarbiavimo dvasia bei lojalumu viršes- 
niems. Taigi okupacija sudarė sąlygas, kad viena tauta padėtų moderni- 
zuotis kitai, ir nors dauguma žmonių galėjo tikėtis, kad čia bus tikra pra- 
žūtis, viskas išėjo į naudą. 


Pirmasis ir svarbiausias amerikiečių okupacijos tikslas buvo Japoni- 
jos demilitarizavimas, kadangi Japonijos militarizmas laikytas tuomet pa- 
čia svarbiausia Rytų Azijos problema. Šalį užliejo Sąjungininkų kariuo- 
menė, ji neteko visų užkariavimų. Tiesą sakant, iš jos buvo atimtos net 
tos teritorijos, į kurias jokia kita valstybė negalėjo pagrįstai pretenduo- 
ti. Į šiaurę nuo Hokaido esančios Kurilų salos buvo atiduotos Sovietų 
Sąjungai, o amerikiečiams atiteko Okinawa. Japonų kariuomenė ir civi- 
liai turėjo sugrįžti iš visos Rytų Azijos bei Ramiojo vandenyno, ir šalį 
užgriuvo 6,5 milijono žmonių. Be to, armija ir laivynas buvo demobili- 
zuoti, visi laivai ir ginklai sunaikinti. Kariuomenėje tarnavę žmonės, nu- 
teisti už žiaurius nusikaltimus, buvo nubausti, o septyni, tarp jų ir ge- 
nerolas Tojo, pasmerkti myriop, remiantis abejotinu argumentu, esą as- 
meninėmis intrigomis sukurstė karą. 

Plūstelėjus pokarinio pacifizmo bangai ir MacArthurui tikintis, kad 
Japonija taps Azijos Šveicarija, kaip jis ją pavadino, tiek japonų vado- 
vybė, tiek amerikiečių valdžia palaimingai sutiko į naująją konstituciją 
įrašyti straipsnį, kuriame pasmerkiamas karas ir visiems laikams atsisa- 
koma turėti karinį potencialą. 1951 metais baigta derėtis dėl taikos su- 
tarties; nuspręsta, kad realistiškiau bus joje neminėti jokių karinių Ja- 
ponijos suvaržymų. Jeigu kalbėsime apie ekonomiką, tai buvo nustaty- 
ta, kad visi pramonės pajėgumai, viršijantys galutinai demilitarizuotos 
šalies poreikius, bus panaudoti reparacijoms, kurias Japonija privalės ati- 
duoti užgrobtosioms šalims. Tačiau ši programa buvo įgyvendinama la- 
bai nerangiai dėl trijų priežasčių: nebuvo sutariama, kaip pasidalinti tuos 
pramonės įrenginius; karo nusiaubtoje Japonijoje nebuvo beveik nieko, 
ką vertėtų transportuoti ir įkurdinti kur nors kitur; Japonijoje nebuvo 
jokio pramonės pajėgumų perviršiaus, tik milžiniškas pramonės defici- 

tas net savo pačios poreikiams tenkinti. Tiesą sakant, Japonijos gyvybę 
tais metais palaikė tik amerikiečių pagalbos injekcijos. 

Jeigu okupacija būtų apsiribojusi šia demilitarizavimo programa, ji 
mažai kuo būtų skyrusis nuo ankstesniųjų istorinių baudžiamųjų prie- 
monių, kuriomis baigdavosi karai. Tačiau ties tuo nesustota. Amerikie- 
čiai manė, kad demilitarizavimas - tai vaistas, kuris nuo militarizmo Ja- 
poniją išgydys laikinai, - tik demokratizavus valdymo būdą, galima tikė- 
tis, kad ir ateityje ji nebus linkusi veltis į karus. Šito siekiant, buvo už- 
draustos ultradešiniųjų grupuotės, panaikinti represyvūs įstatymai, pa- 
leisti visi politiniai kaliniai, kurių didžioji dalis - komunistai, o visiems 
buvusiems armijos ir laivyno karininkams ir visų kategorijų aukštesnie- 
siems vyriausybės pareigūnams, tarp jų net ir dirbusiems verslo ar švie- 
timo srityse, buvo uždrausta užimti bent kiek atsakingesnius postus. Ži- 
noma, pats svarbiausias demokratizavimo politikos laimėjimas buvo nau- 
jos konstitucijos ir ją įgyvendinančių įstatymų išleidimas. 

Kai japonų vyriausybė pasirodė pernelyg sutrikusi ar per daug neran- 
gi, kad imtųsi MacArthurą patenkinančių konstitucinių reformų, jis pa- 
sitelkė savo štabą, kuris 1946 metų vasarį parengė naują konstituciją. 
Padariusi keletą nežymių pakeitimų, Japonijos vyriausybė ją priėmė kaip 
1889 metų konstitucijos pataisas, o įsigaliojo ji 1947 metų gegužės 3 
dieną. Savaime suprantama, amerikietiška naujosios konstitucijos kilmė 
kėlė abejonių dėl jos tinkamumo ir ilgaamžiškumo. Bet amerikiečiai su- 
darytojai ją išmintingai grindė ne Amerikos politine sistema, o Didžio- 
sios Britanijos parlamentinio valdymo forma, į kurią trečiame dešimt- 
metyje linko japonai. Todėl ji išreiškė japonų politinę patirtį ir daugu- 
mos japonų buvo su džiaugsmu sutikta. 

Sudarant naująją konstituciją, ypatingas dėmesys kreiptas į senosios 
trūkumus bei dviprasmybes. Buvo vienareikšmiškai apibrėžta, kad impe- 
ratorius - valdžios neturintis nacijos vienybės simbolis, o toks jis iš tik- 
ro ir buvo. Aukščiausia politinė valdžia suteikta parlamentui, visi kiti val- 
džios šaltiniai panaikinti arba aiškiai jam pajungti. Ministrą pirmininką 
rinko Žemieji rūmai, todėl kabinetas buvo atsakingas parlamentui. Pe- 
rų rūmus pakeitė renkami Tarybos rūmai. Tačiau parlamento veikla ir 
rinkimų sistema nuo trečio dešimtmečio pabaigos pasikeitė nebent tuo, 
kad buvo suteikta teisė balsuoti moterims. 

Į konstituciją buvo įrašyta ir kur kas daugiau žmogaus teisių - visos 
tos, kurios įtrauktos į amerikiečių konstituciją, ir daug dar visai nese- 
niai suformuluotų, tokių kaip lyčių lygybė, darbininkų teisė kolektyviai 
derėtis ir veikti, kiekvieno lygios teisės į mokslą. Teismų sistema kiek 


100 / ISTORIJA 


įmanoma atsieta nuo vykdomosios valdžios kišimosi, o naujai įkurtas 
Aukščiausiasis teismas gavo įgaliojimus patikrinti, ar įstatymai atitinka 
konstituciją. Padidėjo vietinių valdymo įstaigų galia, o prefektūrų val- 
dytojai tapo renkami, kaip kad nuo seno buvo renkami miestų merai. 


Okupacija neapsiribojo politinėmis reformomis. Buvo stengiamasi su- 
kurti sąlygas, kurios, manyta, sklandžiai demokratinių institucijų veik- 
lai bus palankesnės nei senoji visuomeninė ir ekonominė tvarka. Kad ir 
kaip būtų keista, Amerikos valdžia laikėsi marksistinio požiūrio, esą Ja- 
ponijos imperializmo piktadarystes lėmę zaibatsu rankose sutelkti tur- 
tai ir valdžia, o tai ir skatino agresyvią užsienio politiką. Nors prieška- 
rinė Japonijos istorija vargiai patvirtina tokią teoriją, MacArthurui ir vi- 
sam štabui ji leido atskleisti savo socialistinį įkarštį. Revoliucines refor- 
mas maloniau ir lengviau vykdyti svetimoje šalyje. 

Karo metais ištikusi destrukcija buvo didžioji svieto lygintoja, nes vi- 
sus ji nuskurdino vienodai, o per okupaciją rinkliavomis konfiskuoti ir 
paskutiniai asmeninės gerovės likučiai. Paleistos ir didžiosios zaibatsu 
firmos, atimta jų šeimyninė nuosavybė, sykiu pradėti ardyti pramoniniai 
bei komerciniai junginiai, iš kurių tie didieji kombinatai buvo sudaryti. 
Tuo pat metu paaiškėjo, jog tolimesnė chirurgija, stengiantis patobulinti 
Japonijos ekonomiką, siekiant socialinių ir politinių tikslų, gali visiškai 
ją sužlugdyti. Todėl ši programa buvo nutraukta ir sutelktos pastangos 
atgaivinti Japonijos pramonę. 

Japoniją kankino dideli nuomos mastai. Nuo devyniolikto amžiaus pa- 
baigos apie 45 nuošimčiai žemių buvo nuomojamos. Japonijoje daug 
svarstyta apie nuomos sumažinimą, ir amerikiečių išorinės force majeure 
injekcija leido imtis itin radikalios bei efektyvios žemės reformos. Gyve- 
nančių kitur nuosavybės teisė į agrokulttrines žemes buvo panaikinta, 
o žemvaldžiams kaimuose leista turėti tik po nedidelį plotelį be to, ką 
jie patys apdirbo. Ankstesniems nuomininkams žemės buvo perleistos 
ypač lengvatinėmis sąlygomis - faktiškai prieškario kainomis, o tai reiš- 
kė tikrą konfiskaciją. Liko maždaug tik 10 nuošimčių nuomojamos že- 
mės. 

Okupacijos metais įsigaliojo pažangesni darbo įstatymai, palengvinę 
miesto darbininkų padėtį ir sudarę palankias sąlygas burtis profsąjun- 
goms, kaip atsvarai prieš administracijos valdžią. Iš trečio dešimtmečio 
likę darbininkų lyderiai greitai sutelkė naują didžiulį judėjimą, galiau- 
siai išaugusį iki 12 milijonų žmonių. Amerikos valdžios nuostabai, jis pa- 

sirodė daug radikalesnis nei Jungtinėse Valstijose. Sunkiomis pokario 
ekonomikos sąlygomis vargu ar galėjai tikėtis sėkmingų derybų dėl al- 
gų; vietoj to dauguma profsąjungų perėmė pramonės įmones ir ėmėsi 
joms vadovauti. Be to, didžioji Japonijos darbuotojų dalis buvo valsty- 
bės tarnautojai, kuriems atlyginimus mokėjo ne administracija, o vyriau- 
sybė, tad tiesioginės politinės akcijos jiems rodėsi veiksmingesnės nei 
derybos dėl užmokesčio. 

Reformos apėmė ir kitas sritis. Moterims suteikta rinkimų teisė, įs- 
tatymiškai jos tapo lygios su vyrais. Baigėsi laikas, kai pagrindinė šei- 
ma valdė giminystės linija susijusias šalutines šeimas, o šeimos galva - 
suaugusius vaikus. Privalomas mokslas pratęstas iki devynerių metų, mo- 
kymą stengtąsi grįsti mąstymu, o ne kalimu; mokyklų sistema po šeše- 
rių pradinių klasių pertvarkyta pagal amerikietiškąjį pavyzdį. Pastarasis 
struktūrinis pakeitimas sukėlė daug sumaišties ir nepasitenkinimo, bet 
taip įsišaknijo, kad nebuvo panaikintas net tada, kai amerikiečiai pasi- 
traukė. 

Taigi kai kurios okupacijos metų reformos nebuvo visiškai sėkmin- 
gos ar iki galo suprastos, bet dauguma jų buvo mielai priimtos; žinoma, 
jos neišvengiamai sukėlė milžiniškų permainų. Tačiau Japonijos meta- 
morfozė pokario metais - toli gražu ne vien užsienio intervencijos nuo- 
pelnas. Karo metų patirtis - niekais nuėjusios imperinės pastangos ir vals- 
tybės žlugimas, kurį jos sukėlė, - anksčiau ar vėliau būtų privertusi Ja- 
poniją pasukti tuo pačiu keliu, kuriuo jinai žengė okupacijos sąlygom. 
Išlikti ekonomiškai galėjai tik remdamasis taikia tarptautine prekyba. 
Kad ir kiek ydų turėtų parlamentinė demokratija, ji buvo priimtiniausia 
alternatyva autoritarinio valdymo sukeltoms nelaimėms. Ir socialinės per- 
mainos, kurias militaristai ir ultradešinieji pusantro dešimtmečio stab- 
dė arba tolino, vis tiek būtų užliejusios Japoniją, griuvus jų sukurtiems 
barjerams. Okupacinės reformos didžiąja dalimi pavyko dėl to, kad rie- 
dėjo ta pačia kryptimi, kuria stūmė ir šalyje susitvenkusios jėgos. Akty- 
vus svetimos karinės valdžios vadovavimas šias jėgas galbūt tik sutelkė 
ir nukreipė siauresne vaga, taip priversdamas sklandžiau ir darniau veik- 
ti, bet iš esmės okupacija ne nulėmė, o tik palengvino pokarinės Japo- 
nijos raidą. 


Skaudžią karo ir okupacijos patirtį japonai ištvėrė su tokia pat visuo- 
menine disciplina, kokią jie parodė prieš šimtmetį per dar esmingesnį 
lūžį, kai iš feodalizmo ir izoliacijos buvo pereinama prie centralizuoto 

valdymo ir tarptautinių ryšių. Amerikiečiams trūko kalbos įgūdžių ir ge- 
rai parengtų darbuotojų, kad galėtų tiesiogiai vadovauti, todėl savo val- 
džią jie reiškė per japonų vyriausybę. Pirmiausia jie paliko atvirą kelią 
revoliucijai, galbūt jos net tikėjosi, tačiau nieko panašaus neįvyko. Bu- 
vo sumaištis, tačiau tvarkos ir įstatymų laikytasi. Dauguma japonų bai- 
dėsi bet kokių jėgos apraiškų, kai tik jų imdavosi radikaliau nusiteiku- 
sieji. Valdžios tarnautojai kiek įstengdami gerai vykdė savo pareigas, mo- 
kytojai mokė, mokiniai mokėsi, ir visi stengėsi prisitaikyti prie naujų sa- 
lygų. Nepaisant permainų viesulo, japonų visuomenė laikėsi įprastos tvar- 
kos, kaip jau keletą šimtmečių. 

Pagrindinės permainų srovės, pastebėtos jau pirmaisiais amžiaus de- 
šimtmečiais, pokario metais vėl išryškėjo ir sruvo taip, lyg nebūtų buvę 
nei karinės diktatūros, nei karo ir pralaimėjimo, nei okupacijos. Aiškiau- 
siai šitai liudija politika. Jau 1945 metų rudenį buvo atkurtos visos se- 
nosios partijos, o balsavimo rezultatai kone veidrodiškai atspindėjo trečią 
ir ketvirtą dešimtmečiais vyravusias tendencijas. Buvo atgaivintos dvi tra- 
dicinės ikikarinės partijos, kurios, ėmus gausėti kairiųjų balsams, 1955 
metais susiliejo į Liberalų demokratų partiją - jau pats pavadinimas liu- 
dija dvigubą kilmę. Šios partijos nariai iki karo buvo liberalai, bet po- 
kario metų aplinkybėmis pradėti laikyti konservatoriais. Visos kairiosios 
partijos, vardijant iš kairės į dešinę - komunistai, socialistai, demokra- 
tai socialistai - turėjo savo ikikarines pirmtakes. Tik septintame dešimt- 
metyje atsirado didesnė partija, kuri neturėjo šaknų prieškaryje. Tai - Ko- 
meito; pavadinimas kartais verčiamas: Grynoji vyriausybinė partija, gimu- 
si iš Soka Gakkai, naujo religinio sąjūdžio, politinio sparno. Ši ir trys 
kairiųjų partijos, tarpusavy išsidalindamos opozicijos balsus, leido libe- 
ralams demokratams nuo pat įsikūrimo pradžios išsilaikyti valdžioje. 

Pirmieji pokario metai buvo didelio politinio, socialinio ir ekonomi- 
nio netikrumo bei sumaišties laikas. Susiorganizavę darbininkai siekė ne 
tik kontroliuoti pramonę, bet ir tiesioginės politinės valdžios. Naudoda- 
miesi MacArthuro tolerancija, socialistai ir komunistai agitavo už kuo 
greitesnį grynai socialistinės ir komunistinės visuomenės kūrimą. Kai- 
rieji, intelektualai ir miestiečiai tarnautojai, labiausiai nukentėję nuo mi- 
litaristų represijų, ypač įtariai žiūrėjo į valdžioje atsidūrusius konserva- 
torius. Politinė retorika skatino ne pagrįstas diskusijas, bet visa apiman- 
čią konfrontaciją, kuri nesitenkino rinkimais ir parlamentu, bet persikėlė 
į gatves. Milžiniški masiniai susirinkimai ir šurmulingos eitynės su aukš- 
tai iškeltom vėliavom, dažniausiai skelbiant “absoliučią opoziciją" tam 
ar kitam, tapo įprasta kasdienybės dalim. Nors visi audringai sveikino 

demokratiją, pokario metais nuo lūpų nenuéjes demo buvo veikiau ne 
“demokratijos", bet “demonstracijos" trumpinys. 

“Medaus mėnuo" tarp okupacinių pajėgų ir japonų darėsi vis rūška- 
nesnis. Konservatorius vis labiau erzino, kad amerikiečiai visur kaišo no- 
sį, kartais nemokšiškai ir be jokio reikalo, tik kenkdami ekonomikai, o 
kairieji jais galutinai nusivylė, kai 1947-1949 metais pasikeitė okupaci- 
nė politika ir dėmesys nuo reformų buvo nukreiptas į ekonomikos at- 
gaivinimą. Šis posūkis savaime suprantamas, nes amerikiečių reformų 
programa buvo beveik baigta, o tebesitesiantis Japonijos ekonominis ne- 
pajėgumas imtas laikyti didžiausia kliūtimi sėkmingam šalies atkūrimui. 
Keitėsi amerikiečių nuostatos ir į aplinkinį pasaulį. Plėtėsi šaltasis ka- 
ras, Kinija buvo “pralošta" ir atiteko komunistams, Japonija nebeatro- 
dė didžiausias pavojus Rytų Azijos taikai, veikiau - demokratijos ir ame- 
rikiečių karinės galios šioje pasaulio dalyje pagrindas. 

Kairiųjų požiūris į okupaciją keitėsi keletą kartų. Pirmą sykį - kai po- 
litinės valdžios siekiančios profsąjungos 1947 metų vasario 1 dieną ke- 
tino paskelbti visuotinį nacionalinį streiką, bet MacArthuras, baiminda- 
masis žalingų padarinių ir savo paties vykdomai reformų programai, jį 
uždraudė. Antrą kartą - 1949 metų pradžioje,- kai okupacinė valdžia pri- 
mygtinai pareikalavo griežtai sumažinti valdymui ir verslui skiriamas iš- 
laidas ir ta dingstimi konservatoriai ėmė visuotinai atleidinėti iš tarny- 
bų labiausiai jiems neparankius kairiuosius, t.y. pradėjo vadinamąjį rau- 
donųjų" valymą. Ir galiausiai - kai komunistinė Šiaurės Korėja 1950 me- 
tų birželio 25 dieną staigiai įsiveržė į Pietų Korėją ir amerikiečių kariuo- 
menė jiems davė atkirtį iš Japonijoje esančių bazių. Japonų kairieji pri- 
ėjo prie išvados, kad okupacinė politika, jų žodžiais tariant, pasikeitė 
180-ies laipsnių kampu ir kad vakarykščiai globėjai virto priešais. 

Nuo to laiko politinė kova tarp kairiųjų ir dešiniųjų didžia dalimi re- 
miasi Japonijos ir Jungtinių Valstijų savitarpio santykiais. Šitai liudija, 
kad nuo užsienio žaliavų šaltinių ir rinkų priklausančios Japonijos liki- 
mą labiau lemia tarptautiniai ryšiai negu šalies vidaus įvykiai. Dominuo- 
jantį Amerikos vaidmenį bendraujant su užsieniu japonų akyse dar la- 
biau padidino tiek okupacijos patirtis, tiek tolesnė jos karinio saugumo 
priklausomybė nuo Jungtinių Valstijų. Be to, prekyba su amerikiečiais 
tuomet sudarė 30 nuošimčių visos Japonijos užsienio prekybos. Kairie- 
ji tvirtino, kad didelė priklausomybė nuo Jungtinių Valstijų neleidžia Ja- 
ponijai atsiplėšti nuo kapitalizmo ir pasukti socializmo keliu. Amerikie- 
čių bazes jie vertino kaip grėsmingą požymį, kad Japonija pavojingai 
įtraukiama į šaltąjį karą; taip pat jie bijojo, kad šitai paskatins atgyti mi- 

litarizmą. Amerikiečių bazių ir kariuomenės buvimas kėlė daugybę ne- 
sutarimų, kuriuos opozicinės partijos galėjo panaudoti politiniam pra- 
našumui įgauti. 

Okupacija užsitesė ilgiau ir taikos sutartis pasirašyta vėliau, nei Jung- 
tinės Valstijos planavo, dėl akivaizdaus Sovietų Sąjungos nenoro pripa- 
žinti sutarties pobūdį, kuris amerikiečiams atrodė neišvengiamai būtinas. 
Galiausiai Jungtinės Valstijos žengė ryžtingą žingsnį ir pasirašė “atski- 
rą sutartį" - be Sovietų patvirtinimo ir Kinijos dalyvavimo. Tuo pat me- 
tu buvo sudaryta ir dvišalė Saugumo sutartis, pagal kurią amerikiečiai 
gavo teisę Japonijoje turėti karines bazes ir įsipareigojo ginti salas. 
1951-ųjų rugsėjį pasirašytos sutartys įsigaliojo nuo kitų metų kovo. 


11 Japonija 
po okupacijos 


Japonijos istoriją po okupacijos galima pateikti labiau pro- 
bėgšmais, nes apie tai bus kalbama visoje likusioje knygos dalyje. Per 
visą ankstyvąjį pookupacinį laikotarpį pagrindinis politinių ginčų šalti- 
nis buvo konservatorių noras peržiūrėti konstituciją, kad būtų aiškiau 
apibrėžtas imperatoriaus suverenumas - daugiau teorinis jo aspektas - 
ir kur kas praktiškesnis siekis atsikratyti karinės gynybos apribojimų. 
Abejuose parlamento rūmuose neturėdami reikalingos dviejų trečdalių 
daugumos, jie nejstengė šito įgyvendinti dėl griežtos kairiųjų opozici- 
jos, nors tyli karo atsisakymo straipsnio reinterpretacija ir įvyko. Buvo 
sukurtas nedidelis karinis junginys, 1954 metais pavadintas Gynybinė- 
mis pajėgomis. Ankstyvuoju laikotarpiu atsisakyta ir kai kurių okupaci- 
jos laikais padarytų reformų. Karo metų vadovų valymas buvo baigtas, 
ir policijos bei švietimo sistemos vėl pajungtos centrinės vyriausybės Ži- 
niai. Opozicinės partijos audringai kovojo prieš šį sugrįžimą prie cent- 
ralizuoto valdymo, gąsdindamos, kad tokie pokyčiai - naujos konstitu- 
cijos garantuojamų laisvių “išplovimo" pradžia. Nuo tada kairieji ir de- 
šinieji nebesiliovė kivirčytis dėl kontrolės, kuri valdančiai partijai atro- 
dė būtinai reikalinga veiksmingesniam administravimui ir kurios kairieji 
bijojo, manydami, kad ji skatina grįžti prie ikikarinės sistemos. 

Per šiuos metus Japonijos vyriausybė atkūrė ir santykius su pasau- 
liu bei atsikovojo vietą tautų bendrijoje. Nuo 1954 metų daugumai ša- 
lių, kurias buvo užgrobusi, ji pradėjo mokėti reparacijas. 1956 metais 
baigėsi priešiškumas su Sovietų Sąjunga. Visiškos taikos sutarties išsi- 
derėti nepavyko, bet sovietai atsisakė veto Jungtinių Tautų organizaci- 
joje ir Japonija tapo jos nare. Ne taip sėkmingai klostėsi Japonijos ry- 
šiai su artimiausiomis kaimynėmis - Korėja ir Kinija. Santykiai su Pietų 
Korėja normalizavosi tik 1965 metais didelių finansinių Japonijos išmokų 
pagrindu ir tik 1972 metais, pasirašius kinų-amerikiečių draugystės ir 

bendradarbiavimo sutartį, Japonija užmezgė diplomatinius santykius su 
Pekinu. 

Didžiausią pokario politinę krize 1960 metais sukėlė būtinybė per- 
žiūrėti Saugumo sutartį su Jungtinėmis Valstijomis, nes augo Japonijos 
pasitikėjimas savimi, keitėsi jos statusas pasaulyje. Tai iššaukė stiprų po- 
litinį sprogimą ir masines demonstracijas, bet vos tik buvo ratifikuota 
nauja sutartis, susijaudinimas atslūgo, ir keletas kitų metų pasirodė buvę 
politiškai patys ramiausi per visą laikotarpį nuo karo pabaigos iki pat 
aštunto dešimtmečio galo. Naujasis ministras pirmininkas Ikeda Haya- 
to buvo nuolaidesnis ir nesistengė forsuoti politinių sprendimų, kuriems 
prieštaravo nenuosaikiai ryžtinga opozicija. Pelnydamas visuomenės po- 
puliarumą, jis sutelkė dėmesį į Japonijos ekonomikos pažangą, paža- 


Iš kaimyninės prefektūros atvykę demonstrantai priešais parlamento pastatą protes- 
tuoja prieš naują Saugumo sutartį su Jungtinėmis Valstijomis 1960 metų gegužės 26 
dieną. Šimtai tūkstančių žmonių nesitraukdami dieną ir naktį protestavo per šią di- 
džiausią pokario Japonijos politinę krizę. Vis dėlto Saugumo sutartis birželio 19 die- 
ną įsigaliojo, bet prezidento Eisenhowerio vizitas buvo atšauktas, o ministras pirmi- 
ninkas Kishi Nobusuke priverstas atsistatydinti. (AP / Wide World Photo) 

dėdamas, kad pajamos per dešimtį metų padvigubės. Prezidentas Joh- 
nas Kennedy taip pat žavėjo daugelį japonų, ypač jaunimą; dėl to at- 
slūgo politinės aistros dėl santykių su Jungtinėmis Valstijomis. 

Tačiau įtampa dėl šių santykių vėl sustiprėjo po 1965 metų, Jungti- 
nėms Valstijoms įsivėlus į Vietnamo karą. Dauguma japonų buvo nusi- 
statę prieš amerikiečių veiksmus Vietname ir bijojo, kad Japonija nebū- 
tų įtraukta į Amerikos karines avantiūras. Šios nuotaikos susilydė su sep- 
tinto dešimtmečio pabaigoje vėl siūbtelėjusiomis aistromis dėl Saugumo 
sutarties, nes pradinis peržiūrėtos sutarties terminas turėjo baigtis 1970 
metų birželį ir kiekviena šalis galėjo pareikalauti ją vėl peržiūrėti arba 
nutraukti. Prie politinio sąmyšio prisidėjo ir studentų neramumai, Japo- 
nijoje, kaip ir visame pasaulyje, didžiausios įtampos pasiekę apie 1968 
metus. Nuo tada jau primygtinai, kartais nesivaržant nė nacionalistinių 
gaidų, buvo reikalaujama Japonijai grąžinti Okinawą. 

Bet auganti užsienio politikos krizė darsyk - kaip ir 1960 metais - su- 
sigėrė nelyg vanduo sausan smėlin, ir Japonija tęsė savo nuostabiai 
sklandžią raidą. Jungtinės Valstijos palaipsniui buvo išstumtos iš Viet- 
namo; dėl Saugumo sutarties nebereikėjo kvaršint galvos, nes nė viena 
iš vyriausybių nepasiūlė jos nei peržiūrėti, nei nutraukti ir ji paprasčiau- 
siai galiojo kaip galiojusi; 1969 metų lapkritį paskelbtas Okinawos grą- 
žinimo aktas pradėjo veikti 1972-ųjų gegužės mėnesį. Į aštuntą dešimt- 
metį Japonija įžengė kaip niekad tvirtu žingsniu. 


Be palyginti stabilios politinės raidos pookupaciniais metais, negali- 
ma nepaminėti vadinamojo ekonominio stebuklo, septinto dešimtmečio 
pabaigoje Japoniją įgalinusio tapti trečiuoju ekonominiu vienetu pasau- 
lyje, o jos žmones apdovanojusio tokiais turtais, apie kokius jie nė sap- 
nuot nesapnavo. Ekonominis atgimimas pradėjo reikštis prasidedant šeš- 
tajam dešimtmečiui. Griežta išlaidų mažinimo politika, kurios okupaci- 
nė valdžia ėmėsi 1949 metais, paklojo tvirtą finansinį pamatą, o ameri- 
kiečiams Korėjos kare būtinas pakrančių aprūpinimas buvo stiprus eko- 
nominės plėtros akstinas. Ant kojų atsistojusi Japonijos ekonomika pra- 
dėjo žengti kaskart spartesniu žingsniu, ir, šešto dešimtmečio vidury ga- 
mybai vienam gyventojui pasiekus prieškario lygį, japonai linksmai su- 
šneko apie “Jimmu bumą", turėdami omeny, jog tai - didžiausias ekono- 
minis bumas per visą istoriją nuo pat imperatoriaus Jimmu laikų, pagal 
mitą 660 metais pr. Kr. įkūrusio jų valstybę. 

Šeštojo dešimtmečio pabaigoje Japonijos ekonomika toliau veržėsi į 
priekį ir nuo to laiko daugiau nei dešimtmetį vidutiniai metinio augimo 
tempai sudarė apie dešimt procentų realia išraiška, - rekordas, kurio ne- 
pasiekė jokia kita didesnė valstybė. 1960 metais, kalbėdamas apie dvi- 
gubai per dešimtmetį išaugsiančias pajamas, Ikeda nuvertino šalies jė- 
gas; ekonominė Japonijos galia dvigubėjo kas septyneri metai. Septin- 
tame dešimtmetyje Japonija jau klestėjo, šalį užplūdo plataus vartojimo 
prekės. Puikūs fotoaparatai ir filmavimo kameros, stereoaparatūra, šal- 
dytuvai, skalbimo mašinos, kondicionieriai, net automobiliai ir miestuose, 
ir kaimuose tapo prieinami kiekvienam. 

Japonai vėl didžiavosi gimtąja šalimi - jausmas, kurio dar visai nese- 
niai jie negalėjo patirti, - ir mėgavosi viso pasaulio nuostaba. Su pasi- 
tenkinimu savo tėvynę jie rodė užsieniečiams per 1964 metų Olimpines 
žaidynes Tokijuje ir 1970 metų Tarptautinę parodą Osakoje. Jie sušne- 
ko apie laisvalaikio pramogų bumą; su džiaugsmu ėmėsi slidinėti, Zais- 
ti golfą, kriketą, o kai sumažėjo mainų suvaržymai, turistų grupės pa- 
sklido po užsienį. Pagal bendrąjį nacionalinį produktą vienam gyvento- 
jui Japonija pralenkė Pietų Europą: jis sudarė daugiau negu du trečda- 
lius to, kuo galėjo pasigirti Jungtinės Valstijos. 

Bendrojo nacionalinio produkto vienam gyventojui didėjimą paspar- 
tino po kūdikių gimimo bumo pirmaisiais pokario metais aiškiai sulėtė- 
jęs gyventojų skaičiaus augimas. Per šeštą ir septintą dešimtmečius 
gimstamumas palaipsniui sumažėjo iki vieno procento prieaugio kasmet 
ir žadėjo stabilizuoti gyventojų skaičių maždaug ties 135 milijonais 
2000-aisiais metais. Viešas ir privatus gimimų kontrolės propagavimas - 
dėl to nekilo jokių religinių skrupulų - ir nuosaikūs aborto įstatymai, ku- 
rie nė sykio nebuvo pritaikyti, prisidėjo prie šio nuolydžio, bet pagrin- 
dinė priežastis, matyt, buvo ta pati, kaip ir visame pasaulyje, - sparti Ja- 
ponijos visuomenės urbanizacija. Tipiška miestiečių šeima sumažėjo ir 
ėmė tenkintis dviem vaikais, nes ankšti miestų butai daugiau nesutalpi- 
na, be to, tai yra viskas, ką šeima gali sau leisti, turėdama omenyje il- 
gus universitetinio lavinimo metus. Tačiau dar labiau sumažėjo gimsta- 
mumas kaimuose, nes dauguma jaunų žmonių, sulaukę vedybinio am- 
žiaus, išvyko gyventi į miestus. Kad ir kaip būtų, ketvirtame desimtme- 
tyje gyventojų skaičiaus krizę išgyvenusi Japonija dabar dėl to nebepa- 
tiria jokių sunkumų, nes nežymus metinis gyventojų skaičiaus didėjimas 
yra niekis, palyginus su daug spartesniais ekonomikos raidos tempais. 

Tuo pat metu iš Japonijos kaip iš gausybės rago į pasaulį plūstelėjo 
japoniški fotoaparatai ir filmavimo kameros, radijo imtuvai, televizijos 

prietaisai, laivai, plienas, automobiliai, visų rūšių elektroninės ir pramo- 
ninės prekės. Jau septintame dešimtmetyje Japonija tapo svarbiausia, ar- 
ba bent jau antrąja, beveik visų, ir kapitalistinių, ir komunistinių, ir Rytų 
Azijos, ir vakarinės Ramiojo vandenyno dalies, šalių prekybos partnere. 
Prekybos santykis be galo pasviro jos naudai. Vien tik su Jungtinėmis 
Valstijomis balansas išaugo tiek, kad dar aštunto dešimtmečio vidury bu- 
vęs šiek tiek nepalankus, po dešimtmečio jau sudarė 50 milijardų JAV 
dolerių perviršį. Savaime suprantama, Japonija pradėjo daug investuoti 
užsienyje, ypač Jungtinėse Valstijose, Vakarų Europoje ir Rytų Azijoje. 
Devintą dešimtmetį ji tapo didžiausia pasaulio kreditore. 

Norint paaiškinti šį įspūdingą ekonominį pakilimą dažnai remiamasi 
tuo, kad Japonijoje pagamintos prekės ne tik vienos geriausių, bet ir vie- 
nos pigiausių pasaulyje. Dar gerokai po Antrojo pasaulinio karo pabai- 
gos Japonija tebeturėjo prieškario laikais pelnytą menkaverčių, antrarū- 
šių prekių gamintojos reputaciją, bet aštuntame ir devintame dešimtme- 
čiais įsitvirtino nuomonė, kad Japonijos gaminiai, ypač aukštos techno- 
logijos srityse, geresni, patikimesni ir pigesni nei amerikietiški. Ši pa- 
šėlusi “made in Japan" karuselė sukėlė didžiulį susidomėjimą Japonija, 
ypač Jungtinėse Valstijose. Pasaulis iš Japonijos pradėjo daugiau tike- 
tis. Jos pagalba besivystančioms šalims vertinama kaip visa lemianti, jos 
dalyvavimas tarptautinėse struktūrose - kaip užvis svarbiausias. 

Nors Japonijos ekonomikai sparčiai veržiantis į priekį išaugusi gerovė 
susilpnino vidaus nesutarimus, kartu prigesindama politinių diskusijų 
įkarštį, retkarčiais vis tiek prasimušdavo atgyvenusių senosios retorikos 
ir konfrontacinio stiliaus apraiškų. Išskyrus komunistus, opozicinės par- 
tijos pradėjo pripažinti santykius su Jungtinėmis Valstijomis, kurie ligi 
tol buvo karščiausių ginčų šaltinis, ir smarkiau neprotestavo net prieš 
jungtines japonų ir amerikiečių karines pratybas. Kaimų gyventojai bu- 
vo visiškai patenkinti gyvenimo sąlygomis, o privačių pramonės įmonių 
kvalifikuoti darbininkai galutinai perėjo prie kolektyvinių derybų dėl eko- 
nominių interesų, tiesioginę politinę veiklą palikdami įstaigų tarnauto- 
jams ir vyriausybės darbuotojams. Didelės kasmetinės Gegužės 1-osios 
demonstracijos pavirto smagiomis liaudiškomis gegužinėmis. Nors ir li- 
ko kai kurių “dvigubos ekonomikos struktūros" prieštarų, dėl bendros 
pažangos ir vis labiau kompaktiškėjančios darbo rinkos jos tapo mažiau 
pastebimos. Be to, kylanti kaimo žmonių gerovė kartu su įsigalinčiomis 
komunikacijomis, ypač televizija, ištrynė daugumą visuomeninių ir inte- 
lektualinių skirtumų, kurie prieš karą egzistavo tarp modernių urbani- 
zuotų sričių ir sustingusių, senamadžių kaimo vietovių. Be šios įspūdin- 

gos ekonominės pažangos, pokarinė Japonija tikriausiai nebūtų nei to- 
kia politiškai stabili, nei jos demokratinės institucijos būtų taip sėkmin- 
gai išsiplėtojusios. 

Energingą ekonomikos raidą lydėjo panašūs, tik sunkiau pamatuojami 
socialiniai bei kultūriniai laimėjimai. Nepaisant piktų politinių diskusi- 
jų, susiklostė bendra nuostata, kad japonai - laiminga visuomenė, kaip 
jie patys mėgsta sakyti akarui, t.y. šviesi. Buvo kruopščiai laikomasi 
konstitucijos laiduojamų teisių. Nors ir sparčiai augo miesto gyventojų 
skaičius, nusikalstamumas liko nedidelis - daugiau nei perpus mažesnis 
negu bet kurioje labiau industrializuotoje Vakarų šalyje; Japonijos ne- 
kankino ir narkotikų problema. Devintame dešimtmetyje ji pradėjo pirmauti 
pasaulyje pagal ilgaamžiškumą. Kartu labai pakilo švietimo lygis - sta- 
tistiškai turbūt pats akivaizdžiausias sveikos visuomenės požymis. Be- 
veik nepasitaiko, kad kas nors nebaigtų mokyklos. 94 nuošimčiai baigu- 
sių 12 privalomų klasių tampa aukštųjų mokyklų absolventais, iš jų 30 
nuošimčių toliau tęsia studijas. Tai - gerokai didesni skaičiai nei daugu- 
moje Vakarų šalių. 

Japonija išgyveno ir kultūrinį bumą. Literatūra, menai, muzika pasi- 
žymėjo dideliu kūrybingumu ir gyvybingumu. Visas šias sritis išvagoju- 
sios tradicinės kultūros vagos, bet sykiu labai raiškios ir pasaulinės ten- 
dencijos. Pavyzdžiui, nors tradicinė japonų muzika plėtojosi gyvybingiau 
nei anksčiau, vakarietišką muziką atliekantys japonų muzikantai ir di- 
rigentai pelnė pasaulinį pripažinimą, o Tokijas išlaiko šešis profesiona- 
lius simfoninius orkestrus. Visame pasaulyje išgarsėjo japonų filmai, o 
Kawabatai Yasunori, vienam iš tradiciškiausių rašytojų, 1968 metais 
įteikta literatūrinė Nobelio premija. 

Aštunto ir devinto dešimtmečių raidos ir permainų tempai šiek tiek 
sulėtėjo, bet šitai dar labiau sustiprino stabilumo ir bendros gerovės po- 
jūtį. Ilgos, desperatiškos pastangos pasivyti Vakarus pagaliau baigėsi sėk- 
me, ir šalis daugelyje sričių tapo viena iš pirmaujančių. Japonai visiškai 
pagrįstai jaučia jiems neįprastą pasitikėjimą savimi - net euforiją, kuri 
kartais primena aroganciją. Nieko keista, kad esant tokioms aplinkybėms, 
kadaise Japoniją smelkusi politinė įtampa atslūgo ir šalies gyvenimas ta- 
po ramesnis, sklandesnis. 


Tačiau sėkminga Japonijos plėtra sukėlė ir daugybę naujų problemų. 
Pokario metais griebesi paskubomis industrializuoti šalį, japonai nunio- 
kojo gamtą, užteršė urbanizuotas vietoves, kuriose dėl didelių grūsčių 

ir taip sunku gyventi. Visų industrializuotų šalių žmonėms šitie sunku- 
mai žinomi, tačiau japonai staiga suprato, kad jie susidūrė su, ko gero, 
pačiomis didžiausiomis pasaulyje taršos ir grūsčių problemomis. Ne taip 
lengva buvo perjungti įsibėgėjusio industrializavimo pavaras, bet jie su- 
gebėjo užterštumą gerokai sumažinti. Sugriežtinę įstatymus, kuriuos 
grindė seka 1978 metais pradėtų leisti juridinių nutarimų, per kitą de- 
šimtmetį jie labai pagerino aplinkos sąlygas. Tačiau su didelių grūsčių 
keliamomis problemomis vis dar sunku susitvarkyti. 

Stebėtinai sėkmingai plėtojama užsienio politika dar labiau sustipri- 
no Japonijos priklausomybę nuo išorinio pasaulio. Nepaisant padidėju- 
sios savigarbos ir pasitikėjimo savimi, japonai jaučiasi dar bejėgiškesni, 
nes jiems vis labiau tenka skaitytis su pasaulio raidos tendencijomis. Jie 
nedrįso netgi užmegzti oficialių ryšių su Pekinu, kol prezidentas Richar- 
das Nixonas 1971 metais staiga nenusprendė su Kinija pasirašyti drau- 
gystės ir bendradarbiavimo sutarties. Nixonas tai padarė nepasitaręs su 
japonais, jiems to net nepranešes, nors daugybę kartų buvo žadėjes, kad 
nebus jokių paslapčių. “Šokas" - japonai vartoja šį anglišką žodį - dar 
sustiprėjo 1973 metų vasarą, kai Vašingtonas, sunerimęs dėl sojos pu- 
pelių stygiaus, staiga įvedė jų eksporto embargą, o tai - vienas svarbiau- 
sių japonų maisto produktų. Dar didesnį smūgį kirto Naftą eksportuo- 
jančių šalių organizacijos ( NEŠO; angl.- OPEC), kurios pagrindiniai na- 
riai - Iranas ir Viduriniųjų Rytų Arabų valstybės, 1973 metų rudenį pri- 
imtas nutarimas keturgubai padidinti naftos kainą. Nė viena didžioji vals- 
tybė jo neišgyveno taip skaudžiai kaip Japonija, kurios per 60 nuošim- 
čių energetinių resursų priklauso nuo naftos importo. Tai sukėlė pani- 
ką, šoktelėjusios naftos kainos prisidėjo prie infliacijos, žymimos dvi- 
ženkliais skaičiais. Kaip ir visos kitos šalys Japonija ilgainiui įveikė kri- 
zę, bet ši pamoka, atskleidusi ypatingą Japonijos ekonomikos opumą išo- 
rinėms jėgoms, skaudžiai įsirėžė į japonų sąmonę. Dar daugiau nerimo 
kėlė tai, kad, nepaisant visų turtų ir viešpatavimo pasaulio ekonomiko- 
je, Japonija neturėjo jokios įtakos grėsmingiausiai tarptautinei situaci- 
jai - Sovietų Sąjungos ir Jungtinių Valstijų konfrontacijai. 

Didesni lūkesčiai, kuriuos kitos šalys ėmė sieti su ekonominės super- 
valstybės statusą nusipelniusia Japonija, - dar vienas nepageidautinas 
sparčios ekonominės raidos padarinys. Labiausiai atsilikusios šalys, ypač 
Rytų Azijos kaimynės, reikalavo joms plačiau atverti rinkas ir lengvati- 
nėmis sąlygomis teikti pagalbą. Kokios šios viltys stiprios, pirmąsyk ja- 
ponai galėjo patirti, kai ministras pirmininkas Tanaka Kakuei tėvynėn 

grįžo iš 1974 metų geros valios kelionės po Pietryčių Aziją, Indonezi- 
joje Jį triukšmingai sveikino plačiai išsiliejusios minios žmonių. 

Industrinės Vakarų valstybės, ypač Jungtinės Valstijos, irgi pradėjo 
reikalauti, kad griežtų apribojimų politiką, kuri sudarė palankias sąly- 
gas Japonijos ekonomikai taip sparčiai augti ir atsirasti dideliems pre- 
kybiniams perviršiams, pakeistų lygiateisis bendradarbiavimas. Tokia ap- 
ribojimų politika buvo savaime suprantama, kol Japonija buvo silpna ir 
stengėsi atkurti ekonomiką, tačiau darėsi nepagrįsta, jai tapus turtinga 
ir ekonomiškai galinga valstybe. Kai kurios Europos valstybės irgi buvo 
atvirai nusistačiusios prieš Japoniją, ir Jungtinės Valstijos pradėjo vis pri- 
mygtiniau reikalauti, kad Japonija sumažintų prekybos apribojimus. 
Daug Amerikos bedarbių piktai kaltino Japoniją, esą jinai pagrobusi jų 
darbo vietas; nesutarimai dėl prekybos tapo pagrindiniu veiksniu, lemian- 
čiu Amerikos ir Japonijos santykius. 

Patiems japonams viskas atrodė kitaip. Griežtą ekonominę kontrolę 
ir didesnes ekonomines lengvatas jie teisino nepatikima ir ribota geo- 
grafine baze, didesne nei kitų šalių priklausomybe nuo išorinių jėgų. Jie 
teisingai nurodė, jog tarifų sumažinimas iki tokių, kokie yra daugumoje 
labiausiai industrializuotų šalių arba ir dar mažesnių, kelia pavojų, kad 
Japonija atsidurs “žirklėse" tarp aukštos technologijos gaminių ekspor- 
to į pažangiausias šalis apribojimų ir reikalavimo padidinti žemos tech- 
nologijos prekių importą iš pramone dar tik industrializuojančių savo 
kaimynių. Japonai stengėsi paneigti Amerikos kaltinimus, esą jie tęsia 
ankstesnę apribojimų politiką, tik ne tokiomis pastebimomis kaip tari- 
fai kliūtimis, - į akis nekrintančiais administraciniais nurodymais ir pas- 
tangomis iš verslininkystės išstumti užsieniečius. Jie tvirtino, kad išky- 
lančius sunkumus veikiau lemia Amerikos pramonės neefektyvumas, 
amerikiečių nesugebėjimas išmokti nei japonų kalbos, nei jų verslinin- 
kystės tradicijų, ir bendra japonų nuostata, kurią palaiko daug ameri- 
kiečių, jog daugumos amerikiečių pramoninių prekių kokybė žemesnė 
negu japonų. Japonams nieko neliko, tik siekti technologinės pažangos 
ir plėtoti “poindustrine”, į mokslo laimėjimus orientuotą pramonę, kuriai 
nereikia daug žaliavų ir energijos. Tačiau net ir jiems patiems buvo aiš- 
ku, jog nuožmėjančios varžybos su Jungtinėmis Valstijomis - tai naujas 
elementas, trikdantis šių dviejų pasaulinės prekybos lyderių santykius. 
Aiškiai išmušė valanda, kai japonams reikėjo iš naujo apgalvoti visas sa- 
vo nuostatas pasaulio atžvilgiu. 

Pirmaisiais pokario dešimtmečiais savimi pasitikinčios Jungtinės Vals- 
tijos po sparnu priglaudė silpną, bejėgę Japoniją, kaip patikimą, nors ir 

nenoromis į tai linkstančią sąjungininke. Dabar amerikiečiai manė, kad 
Japonija yra “negarbinga", šitaip ekonomiškai su jais bendradarbiauda- 
ma, ir Amerikos sąskaita pašėlusiai veržiasi į priekį, o japonams savo 
ruožtu atrodė, kad Vietname pralaimėjusios ir ekonomiškai svyruojan- 
čios Jungtinės Valstijos jau prarado vadovaujantį vaidmenį, kitados sie- 
tą su “Pax Americana". Jie pamatė, kad Jungtinėmis Valstijomis jau ne- 
begali pasikliauti kaip stipriu užtarėju; Vakarų europiečiai buvo atvirai 
priešiški dėl Japonijos sparčios ekonominės pažangos; labiausiai atsili- 
kusios šalys nepagrįstai reikalavo pagalbos. Kad užsitikrintų saugumą 
ir neprarastų vadovaujančio vaidmens pasaulio ekonomikoje, japonams 
akivaizdžiai reikėjo aktyviau įsitraukti į pasaulio reikalus. 

Japonai neskubėdami ir lyg nenoriai siekė naujos, jų lygį atitinkan- 
čios padėties. Jau 1966 metais jie labai daug prisidėjo įkuriant Azijos 
plėtros banką. Jie be prieštaravimų sutiko atsisakyti kai kurių eksporto 
apribojimų ir 1971 metais pradėjo mažinti spaudimą prekybos partne- 
riams - iki devinto dešimtmečio vidurio jenos vertę nuo 360-ies už vieną 
Amerikos dolerį pakėlė daugiau negu dvigubai. Nuo 1975 metų, kai Ja- 
ponijos ministras pirmininkas prisijungė prie Amerikos prezidento ir kitų 
didžiausių industrinių šalių - Vakarų Vokietijos, Jungtinės Karalystės, 
Prancūzijos, vėliau ir Kanados - ministrų pirmininkų arba prezidentų, 
Japonija nuolatos dalyvauja kasmetiniuose viršūnių susitikimuose. Bet 
mes jau pernelyg arti šių dienų, kad galėtume aprėpti perspektyvą. Pats 
laikas pereiti prie platesnių, labiau analitinių svarstymų apie tai, kokie 
japonai yra dabar ir kokie gali būti ateityje. 


Trečias skyrius 


Visuomenė 


Žiedų išsiskleidimo (hanami) piknikas. Gėrėjimasis (plačiai išsidriekusių 
miestų ir dūmų niokojamų) vyšnių žiedais Japonijoje tebėra pavasario 
ritualas. (Leidus Morris G. Simoncelli / Japan Air Lines) 


12 Įvairovė ir 
kaita 


Trumpa Japonijos praeities apžvalga atskleidžia įvairovės ir 
nuolatinių permainų kupiną istoriją. Šios apžvalgos turėtų pakakti, kad 
pakoreguotume kai kuriuos paviršutiniškus stereotipus, kurių linke 
griebtis likusios pasaulio dalies žmonės, bandą suprasti arba aprašyti ja- 
ponus. Tikriausiai izoliacija ir itin aštrus savo išskirtinumo pojūtis ir le- 
mia, kad tokie stereotipai prie jų lipte limpa. 

Kai kam japonai atrodo gryniausi estetai - subtilūs ir jautrūs Genji 
pasakojimo dvariškių ir ponių, zen menininkų arba romios tautos, de- 
vyniolikto amžiaus pabaigoje taip traukusios Lafcadio Hearną, palikuo- 
nys. Kitiems jie - Tokugawų laikais gyvenusių arogantiškų, skrupulingų, 
paklusnių samurajų šiuolaikinė atmaina. Rytų Azijos kaimynai į japonus 
paprastai žvelgia kaip į tautą, kurios pagrindinis bruožas - karingumas; 
tokį požiūrį patvirtina tiek ilgalaikis feodalinės karinės valdžios viešpa- 
tavimas, tiek žiaurūs Japonijos armijos užkariavimai moderniaisiais lai- 
kais. Vėlesnis, militarizmui priešingas, bet taip pat fanatišką atsidavimą 
vienam reikalui pabrėžiąs stereotipas - esą japonai yra “ekonomikos gy- 
vuliai", kuriems niekas negali prilygti organizaciniais gabumais ir kurie 
be gailesčio paaukos bet ką, kad tik pasiektų ekonominės naudos. 

Probėgšmais apžvelgta Japonijos istorija turėtų paliudyti, kad bėgant 
laikui, japonai keitėsi ne mažiau, nei bet kurios kitos tautos žmonės, o 
gal net ir daugiau. Jie buvo ypatingai jautrūs kintančioms išorinėms sa- 
lygoms. Žinoma, niekas nepaneigs nei kultūrinio tęstinumo, nei kai ku- 
rių pastovių bruožų, tačiau jie ne ryškesni nei visam likusiam pasauly. 
Šiuolaikiniai japonai su feodalų karžygiais, Tokugawų laikų samurajais 
valdininkais ar prieškario militaristais sietini ne ką daugiau kaip švedai - 
su vikingų tradicijomis ar naujųjų laikų militaristiniais užkariavimais, vo- 
kiečiai - su politiniu susiskaldymu ikimoderniuoju laikotarpiu arba daug 
vėlesne nacių patirtimi, o amerikiečiai - su puritonizmo palikimu arba 
neutralumo tradicijomis. Pokarinė Japonija daugybe esminių bruožų ski- 

riasi nuo tos, kokia buvo šio amžiaus ketvirtame dešimtmetyje, toji sa- 
vo ruožtu labai skyrėsi nuo gyvavusios prieš pusę šimtmečio, o ana, de- 
vyniolikto amžiaus pabaigos, - nuo dar ankstesnės, ir taip - per visą is- 
toriją. 

Tegul ir labai probėgšmais pateikta, istorijos apžvalga turėtų atskleisti 
ir tai, kad Japonijos visuomenė nebuvo nei paprasta, nei vienarūšė, o vei- 
kiau priešingai - labai sudėtinga. 122 milijonai kultūriškai homogeniš- 
kų japonų pasižymėjo įvairiomis pažiūromis ir gyvenimo būdais, kuriuos 
lėmė tiek žmonių amžius, tiek skirtingi vaidmenys visuomenėje. Paaug- 
lys ir aštuoniasdešimtmetis, padienis darbininkas ir korporacijos vado- 
vas, banko tarnautojas ir menininkas pažiūromis Japonijoje skiriasi ly- 
giai tiek pat, kiek skirtųsi ir bet kurioje Vakarų šalyje. Beveik viskas, 
ką galima apskritai pasakyti apie japonus, daugeliui jų netiktų, o kai ku- 
rie bruožai tai ir visiškai paneigtų. 

Tačiau, nepaisant šio sudėtingumo ir sparčių permainų, užliejusių Ja- 
poniją, užsienio apžvalgininkai stengiasi rasti kokią nors vieną savybę 
ar keletą glaudžiai susijusių bruožų, kuriais galima būtų paaiškinti vi- 
są Japonijos dabartį ir praeitį. O ir drovūs japonai be perstogės to pa- 
ties siekia. Tikriausiai ir vieniems, ir kitiems būdinga nuojauta, kad Ja- 
ponija kažkuo unikali, ir tai skatina ieškoti kokio nors vieno paprasto 
šio unikalumo paaiškinimo. 

Praeityje japonai viską dažnai aiškindavo nuo senovės nenutrūkstan- 
čia imperatorių dinastija, bet mūsų istorinė apžvalga liudija, kiek mažai 
šis teiginys turi bendra su tikrąja daugelio reiškinių raida. Vieni moks- 
lininkai, turėdami omeny ketvirto dešimtmečio militarizmą, išskiria To- 
kugawų laikotarpio samurajų etiką ir mano, kad būtent ji - šiuolaikinės 
Japonijos paslapties įminimas, o kiti teigia, kad pagrindiniai japonų vi- 
suomenės bruožai - vadinamosios “vertikaliosios" visuomenės hierarchi- 
nis susiskirstymas arba žmogiškuosius santykius sąlygojąs priklausomy- 
bės nuo viršesniojo pojūtis. Šios viena dimensija besiremiančios interp- 
retacijos iš tiesų kai kuo įžvalgios, bet sykiu iškreipia tikrąjį sudėtingos 
ir sparčiai besikeičiančios visuomenės šiuolaikinėje Japonijoje vaizdą. 

Dėl greitų pokyčių ganėtinai aiškūs tyrinėjimai darosi nepaprastai 
komplikuoti. Tvirti apibendrinimai, padaryti remiantis vienu desimtme- 
čiu, prasidėjus kitam, gali imti byrėti, o dar kitas ir visai juos gali pa- 
neigti. Šio amžiaus ketvirto dešimtmečio Japonijos gyvenimo bruožai pa- 
kankamai skiriasi nuo tų, kurie buvo būdingi trečiajam, o dar labiau - 
nuo vyravusių šeštajame ar devintajame. Po Antrojo pasaulinio karo iš- 
simokslinę japonai atrodo lyg visai kitos padermės žmonės, jeigu paly- 
ginsime juos su jų tėvais, kurie gyveno prieš karą ir kurie dabar be pa- 

liovos aimanuoja, kad jaunesnioji karta pamiršo senąsias dorybes. Tie- 
sa, pastaruoju laiku permainos sulėtėjo, bet kas žino, kokie ateityje bus 
japonai. Pagalvojus, kaip labai pasikeitė amerikiečių gyvenimas ir pažiū- 
ros per dešimtmečius, prabėgusius nuo Pilietinio karo, galima įsivaizduo- 
ti, kiek permainų per tą patį laiką turėjo išgyventi japonai, patyrę dides- 
nių ir staigesnių sukrėtimų, bendraujant su užsieniu, o dar skaudesnių 
pokyčių - savo pačių namuose. 

Ir galiausiai dar vienas keblumas tyrinėjant Japoniją - atskaitos taš- 
ko neapibrėžtumas. Kiekviena į šią panaši studija yra neišvengiamai san- 
tykinė, nieko apie Japoniją negalime teigti, neturėdami omenyje nuos- 
tatų, kuriomis remdamiesi vertiname ir darome sprendimus. Bet koks ma- 
to vienetas? Nerasime dviejų amerikiečių, kurių nuostatos ir požiūriai 
visiškai sutaptų, o jeigu pažvelgsime į kitus vakariečius, įvairovė bus dar 
didesnė. Vyraujančios normos Amerikoje keičiasi taip pat, kaip keičiasi 
ir visame pasaulyje. Vakariečiams, kurie devynioliktame šimtmetyje pik- 
tinosi, kad japonai atvirai eksponuoja žmogaus kūną, dabar gali atrodyti, 
kad šie per drovūs tokiems dalykams. Karu spekuliuojančių japonų ir 
taikos trokštančių amerikiečių įvaizdis, vyravęs ketvirtame šio amžiaus 
dešimtmetyje, apsivertė kone aukštyn kojom. 

Šiuolaikinė technologinė pažanga taip pat skatina Japonijos ir Vakarų 
suartėjimą. Be abejonės, pagrindinės Japonijos tendencijos iš esmės su- 
tampa su tomis, kurios reiškiasi Jungtinėse Valstijose ir Vakarų Euro- 
poje. O ir individualių bruožų variacijos tiek Japonijoje, tiek Vakarų Eu- 
ropos kraštuose tokios pat didelės - pavyzdžiui, nuo labai įžūlaus iki dro- 
vaus arba nuo ypatingai veržlaus iki visiškai pasyvaus. 

Vis dėlto, kad ir ką sakytume, japonai išlieka itin savita tauta, kuriai 
būdingos nuostatos tam tikrose srityse absoliučiai skiriasi nuo vyraujan- 
čių Vakaruose. Svarbu, kad kai kurios jų turi ilgą priešistorę, todėl vei- 
kiausiai reikšis ir ateityje. Prieš pusantro šimtmečio Tocqueville’is, steng- 
damasis atskleisti europiečiams anuometinius amerikiečius, išsakė api- 
bendrinimų, iš kurių net ir šiandien kai kas nepasenę. Negalime tikėtis, 
kad mums pasiseks tai pakartoti, apibūdinant permainingame amžiuje 
greitai besikeičiančią Japoniją, bet stengdamiesi aprašyti dabartinę jos 
visuomenę, mes galbūt išryškinsime kai kuriuos bruožus, kurie buvo ir 
ligi šiol tebėra svarbūs. 

Tačiau viena neabejotinai aišku. Japonų visuomenė per daug sudė- 
tinga ir pernelyg sparčiai kinta, kad galėtum ją įsprausti į standžią, iš- 
dailintą schemą. Žinoma, yra bruožų, kurie tarpusavyje susiję glaudžiau 
nei kiti, tačiau visi jie susilieja į palyginti sklandžiai veikiančią visumą. 
Pradėsiu nuo labiau tarp savęs suderančių elementų. 

Svarstymus parankiausia pradėti nuo individo ir grupės san- 
tykių. Žmonija susideda iš individų, bet kiekvienas gimsta ir didžiąją gy- 
venimo dalį praleidžia bendruomenėje. Įvairios visuomenės teikia labai 
nevienodą santykinę svarbą individui ir grupei. Aišku, kad japonai nuo 
amerikiečių (ar apskritai vakariečių) labiausiai skiriasi polinkiu daugiau 
reikšmės skirti ne individui, o grupei. 

Japonai daug labiau nei vakariečiai linkę veikti grupėse, bent jau įsi- 
vaizduoja, kad jiems šitai būdinga. Vakariečiai gali nebent vaidinti, kad 
jie - nepriklausomi ir individualūs, o dauguma japonų drabužiais, elg- 
sena, gyvenimo būdu, net ir mąstysena be širdies skausmo prisitaikys 
prie grupės normų. “Išlaikyti ‘veida’” - Kinijoje kilęs, bet visuotinai pri- 
taikomas pasakymas, - glūdi daugumos japonų mintyse, bet “išlaikyti ‘vei- 
dą'" pirmiausia jiems rūpi savo grupės žmonių akyse. 

Šis skirtumas tarp japonų ir vakariečių - labiau mitas negu tikrovė. 
Mes taip sukilninome individo nepriklausomybę ir taip dažnai pabrėžia- 
me, jog žmogus - vienas akistatoje prieš Dievą, įstatymą ir visuomenę, 
jog save laikome kur kas labiau nepriklausomais ir su kitais nesusiju- 
siais žmonėmis, nei esame iš tikrųjų. Japonijoje vyraujančios nuostatos 
japonus verčia krypti į kitą kraštutinumą. Bendruomeniniai ryšiai čia be 
galo svarbūs, tačiau japonai linkę juos pervertinti, viską stengdamiesi 
grįsti tokiais dalykais, kaip frakcinis pasiskirstymas (habatsu) politiko- 
je, šeimyniniai santykiai, priklausymas universitetui (“akademinė klini- 
ka", arba gakubatsu), asmeninė parama bei globa ir rekomendacijos. Jie 
linke pabrėžti, jog svarbu ne gabumai, bet kone, angliško žodžio “con- 
nections" (ryšiai) trumpinys. Tačiau iš tikrųjų Japonija ir Vakarai skiriasi 
daug mažiau, nei verstų manyti, pavyzdžiui, amerikiečių vienišo klajū- 
no mitas ar tradicinis japonų pasiaukojamo susiliejimo su grupe idealas. 

Santykis tarp grupės ir individo Japonijoje toks pat nepastovus, kaip 
ir kitur; kai kurie požymiai liudija, kad šiuo požiūriu Japonija ir Vaka- 
rai vis labiau panašėja. Moderni Vakarų technologija sudarė aiškiai pa- 
lankesnes sąlygas individui tapti ekonomiškai ir kitaip labiau nepriklau- 
somam nuo šeimos ir kitų visuomenės grupių. Iš tikrųjų šia linkme nuei- 
ta tiek, kad šiuolaikinio miesto gyvenimo izoliacija ir anonimiškumas pri- 
vertė sustoti ir iš naujo ieškoti artimesnių bendruomeninių ryšių. Mo- 
dernios technologijos poveikis japonų ligi to neprivedė, bet apskritai pa- 
dariniai panašūs kaip ir Vakaruose - grupės svarba sumažėjo, išaugo in- 
divido reikšmė. 

Pirmąsyk su pažangesne Vakarų pasaulio technologija susidūrę japo- 
nai raminosi mintimi, kad jie perimsią “Vakarų mokslą", bet liksią išti- 
kimi “Rytų etikai". Kinai ir kitos Azijos tautos laikėsi daugmaž panašių 
nuostatų. Bet japonai greitai įsitikino, jog tarp technikos, institucijų ir 
vertybių nėra griežtų skiriamųjų ribų. Jie sudaro visumą. Fukuzawa Yu- 
kichi, pereito šimtmečio septintą ir aštuntą dešimtmetį labiausiai popu- 
liarinęs žinias apie Vakarus, teigė, kad asmens pasitikėjimas savimi - Va- 
karų sėkmės paslapties įminimas; tuolaik pasirodė ir du didelės įtakos 
turėję vertimai - Samuelio Smileso Pagalba sau ir Johno Stuarto Millio 
Apie laisvę. 

Meiji vadovai pripažino būtinybę labiau pasikliauti individu; piliečius 
paversdami individualiais mokesčių mokėtojais, taip pat įvesdami visuo- 
tinį švietimą ir karo tarnybą, jie greitai panaikino griežtas klasines ri- 
bas ir apskritai visą feodalinę sistemą. Į 1889 metų konstituciją buvo įra- 
šytos žmogaus teisės, nors joms įgyvendinti ir trūko atitinkamų įstaty- 
mų; industrializavimas po truputėlį skatino individualią, panašią kaip Va- 
karuose, ekonominę laisvę; galiausiai į 1947 metų konstituciją buvo įt- 
raukta daug aiškiai apibrėžtų ir nevaržomų žmogaus teisių, kurių lai- 
kymąsi nuo tada jau griežtai kontroliavo teismai. Taigi per pastarąjį šimt- 
metį santykis tarp individo ir grupės Japonijoje žymiai pakito, tačiau, ne- 
paisant to, japonai ir šiandien gerokai skiriasi nuo Vakarų - tiek nuos- 
tatomis, tiek tikrovėje. 

Kitados šiuos skirtumus aiškiai įkūnijo šeima, tačiau dabar viskas pa- 
sikeitė. Japonijos šeimą, vadinamąją ie, ikimoderniais laikais galėjo su- 
daryti kelios giminystės linija susijusios šeimos, kurioms vadovavo pa- 
grindinė šeima, ir kiti nariai, tolimi giminaičiai ar visai giminės ryšiais 
nesusiję žmonės. Visi privalėjo paklusti tėvui arba šeimos tarybai. To- 
kia šeima buvo itin būdinga iškiliausiems feodalinės karių klasės sluoks- 
niams, turtingiems pirkliams ir tam tikroms valstiečių grupėms. 

Šios sistemos pėdsakų galime užtikti ir vėlesniais laikais, tačiau po 
karo ir naujos konstitucijos priėmimo dauguma jos bruožų išnyko. Kad 
ir kaip būtų, didžioji dalis žmonių ir ikimoderniais laikais gyveno pagal 
paprastesnį šeimos modelį. Tai - iš tėvų ir vaikų sudaryta šeimos ląste- 
lė arba, tikriau sakant, šeimos kamienas: vienas vaikas, dažniausiai vy- 
riausias sūnus, ir jo žmona likdavo su tėvais, kad paveldėtų ūkį ar verslą, 
ir galiausiai perimdavo senų, nuo darbų pasitraukusių, nors tuose pa- 
čiuose namuose tebegyvenančių šeimynykščių pareigas. 

Šiuolaikinės japonų šeimos struktūra nedaug skiriasi nuo amerikie- 
tiškosios šeimos ląstelės, nors kamieninės šeimos bruožai tebėra giliai 
įsišakniję. Japonai niekados nebuvo linkę garbinti protėvių - šitai labiau 
būdinga kinams, - tačiau lenteles su kelių artimiausių protėvių genea- 
loginiu medžiu gali pamatyti ant lentynos prie budistinių relikvijų; jas 
dažniausiai perduoda vienam iš vaikų, paprastai vyriausiam sūnui, tuo 
simbolizuodami, kad jam lemta pratęsti šeimą, mat laikoma, kad likusieji 


Trys šeimos kartos žaidžia utq karutą: reikia suderinti žinomų eilėraščių eilutes. Tai 
mėgstamas naujametinis pasismaginimas. Žodis karuta kilęs iš portugalų carta, bet va- 
karietiskoms kortoms vartojamas žodis torampu (“trump”, t.y. koziris). Erdvus, gry- 
nai japoniškas kambarys su šiurkščių kiliminių tatamių grindimis liudija, kad šeima 
gyvena pasiturimai. Kambario gale - tokonoma, niša vienam ar keliems meno kūri- 
niams. (© Michal Heron / Woodfin Camp er Associates) 

vaikai įeina į kitas šeimas arba sukuria atskiras. Išėje į pensiją tėvai linke 
gyventi su vaiku, kuriam perduota genealoginė lentelė, nesvarbu, ar jis 
perėmė jų ūkį ar verslą, ar neperėmė. Geriau besiverčiantys gali turėti 
jiems skirtą atskirą, bet su pagrindiniu sujungtą namą ar priestatą. Ši- 
tai atspindi ne tik senus papročius, bet ir būtinybę, nes pensijos ir so- 
cialinio draudimo išmokos yra nepakankamos, kad pragyventum, ir se- 
ni tėvai nuo vaikų paramos yra priklausomi labiau nei Vakaruose. Ta- 
čiau dėl ankštų miestų butų kartais neįmanoma gyventi su seneliais - 
dažnai neslepiamam marčios džiaugsmui, ir vis mažiau žmonių senatvėje 
gali tikėtis tokio aprūpinimo. Nepaisant to, trys ketvirtadaliai pensinin- 
kų vis dar gyvena su vaikais, nors miestuose, augant spūsčiai ir seniems 
žmonėms sudarant vis didesnę gyventojų dalį (beveik dešimtadalis gy- 
ventojų jau peržengę septyniasdešimt penkerių slenkstį), atskiri pagyve- 
nusių žmonių ir senelių namai Japonijoje darosi vis įprastesni. 

Šiuolaikinės Japonijos šeimos ląstelė yra mažiau pažeista nei Ameri- 
koje. Išlikęs tėvų autoritetas, glaudesni šeimos ryšiai. Bet tai nėra struk- 
tūriniai skirtumai. Tolimesni giminystės santykiai, pavyzdžiui, su dėdė- 
mis, tetomis, pusbroliais, tokie pat neapibrėžti ir įvairūs kaip ir Ameri- 
koje. Iš esmės japonų šeimos ląstelė primena amerikietiškąją, kokia ji 
buvo prieš pusšimtį metų. Skirtumai ne tiek kokybiniai, kiek kiekybiniai, 
o raidos kryptys abiejose šalyse tokios pačios - skaldomasi į vis smulkes- 
nius branduolius, giminystės ryšiai silpnėja. 

Ryškesnių skirtumų nuo Vakarų išvysime, jeigu pažvelgsime į dides- 
nes už šeimą grupes. Net ikimoderniais laikais pastarosios reiškė dau- 
giau už šeimą, nors jose besiklostantiems santykiams apibūdinti dažnai 
būdavo vartojamos šeimyninės sąvokos. Pavyzdžiui, valdovas ar šeimi- 
ninkas būdavo vadinamas bendruomenės “tėvu". Net ir šiandien politi- 
nės partijos vadovas pavadinamas oyabun (tėvo statusas), o jo šalinin- 
kai - kobun (vaiko statusas). Kasdieninėje kalboje sąvoka uchi reiškia 
“viduje”, t.y. namuose arba šeimoje, tačiau dabar daug kas ją vartoja, kai 
kalba apie firmą, kurioje dirba. Bet dar svarbiau, kad ir ikimoderniais 
laikais pagrindinės grupės nebuvo susijusios giminystės ryšiais. Jas ga- 
lėjo sudaryti, pavyzdžiui, kaimo žmonės, kartu naudojantys vandenį ry- 
žių laukams drėkinti bei kartu už jį mokantys mokesčius, tai pat spren- 
džiantys kitas visiems svarbias problemas, arba, aukštesniame lygmeny- 
je, į jas galėjo susiburti - stipriais pono-vasalo ryšiais susijusios feoda- 
linės bendruomenės. Grupės, tokios reikšmingos šiuolaikinėje japonų vi- 
suomenėje, - veikiau pastarųjų junginių nei šeimos atspindys. 


Tipiška viduriniosios klasės šeima pietauja tipiškai mažame, perpildytame kambaryje. 
(O Tadanori Saito / Photo Shuttle: Japan) 


Ligi šiol tebėra stiprios pirminės kaimų bendruomenės. Jų pagrindas - 
ryšiai ne tiek tarp individų, kiek tarp šeimynų. Tačiau dabar jos sudaro 
gerokai mažesnę visuomenės dalį nei kitados - net kaimiškoje Japonijo- 
je jas stelbia tokie stambesni junginiai, kaip žemdirbystės kooperatyvai 
arba administraciniai kaimai, - į tokį kaimą dėl efektyvesnio politinio val- 
dymo sujungiami keli įprasti kaimai. Sąvoka “kaimas" (mura) nūdien tai- 
koma šiems didesniems, dirbtinai sudarytiems junginiams, o tikrieji kai- 
mai dabar jau beturi neoficialų buraku, arba “kaimelio”, statusą. 

Didžiajai daliai japonų, kurie gyvena ne kaimuose, kaimynystės ry- 
šiai miestuose nedaug ką tereiškia ir kelia šiurpą, kai prisimenama, kaip 
juos šio amžiaus ketvirtame dešimtmetyje ir karo metais skatino vyriau- 
sybė, stengdamasi panaudoti savo politinei ir ekonominei kontrolei su- 
stiprinti. Tačiau yra įvairiausių kitų grupių, turinčių didelę reikšmę japo- 
nų gyvenime. Iš pastarųjų bene svarbiausia - įstaiga, kurioje žmogus 
dirba. 

Darbas Japonijoje - ne tik kontrakto sudarymas, kad gautum algą, bet 
ir galimybė susitapatinti su bendruomene, patenkinti, kitais žodžiais ta- 
riant, poreikį jaustis didesnės ir reikšmingesnės visumos dalimi. Ir darb- 
davys, ir darbininkas linkę tarnauti toje pačioje darbovietėje visą gyve- 
nimą ligi pat pensijos. Šitai garantuoja saugumą; abu didžiuojasi savo 
firma ir ištikimai jai tarnauja. Skirtingai nuo Vakarų, beveik niekas ne- 
sijaučia esąs niekas, didžiulės mašinos varžtelis, kurį bet kada gali pa- 
keisti kitu. Nei vadovų, nei darbininkų neslegia savosios tapatybės ne- 
tekimo potyris; priešingai - bendrovė, ypač jeigu dar didelė ir garsi, stip- 
rina savo vertės pojūtį. Džiaugsmingai dainuojamos bendrovės dainos, 
su pasididžiavimu įsisegami ir nešiojami ženkliukai. 

Amerikiečiai į save linkę žiūrėti kaip į individus, pasižyminčius tam 
tikrais įgūdžiais ir gabumais - jūreivio, buhalterio, sunkvežimio vairuo- 
tojo, kūriko; juos parduos bet kam, kas tik daugiau pasiūlys. O štai ja- 
ponai save laiko pirmiausia pastoviais verslo įstaigos tarnautojais - pa- 
vyzdžiui, žmonėmis iš Mitsui prekybos ar Mitsubishi sunkiosios pramo- 
nės įmonių. Ta pačia dvasia gyvena ir kitos darbuotojų grupės, kad ir 
vyriausybinių ministerijų pareigūnai. Vėliau pamatysime, kad šis darbi- 
ninko susitapatinimas su darbo grupe turi labai didelės įtakos Japoni- 
jos ekonomikai ir verslininkystei. 

Japonų verslininkai buriasi ir į kitokio pobūdžio grupes. Verslo įstai- 
gų bendrovės nuo gatvės prekybininkų smulkių grupių iki didžiausių 
bankų arba plieno gamintojų asociacijų Japonijoje labiau išplitusios ir 
svarbesnės nei Amerikoje. Šios sąjungos sudaro piramidės pagrindą; ja 
kylant vis įtakingesnės ir efektyvesnės nacionalinės organizacijos paga- 
liau susilieja į smulkiu verslu besirūpinančius Japonijos prekybos rūmus 
ir stambiam bizniui atstovaujančią Ekonomikos organizacijų federaciją, 
garsiąją Keidanren. Panašiai buriasi gydytojai, dantistai ir kitų profesi- 
jų žmonės; žemdirbių kooperatyvai ar darbininkų profsąjungos irgi su- 
daryti pagal tokį pat modelį. Trumpai tariant, japonai turbūt labiausiai 
“organizuoti žmonės" pasauly. 

Mokyklos, ypač koledžai, - kita svarbi sritis, kur žmogus gali identi- 
fikuotis su grupe. Amerikiečiai irgi ilgesingai prisimena savąją alma ma- 
ter, bet mokyklos dienų ryšiai Japonijoje, atrodo, daug svarbesni, o baig- 
tas universitetas dažnai lemia ir viso gyvenimo veiklą. Didžiausi univer- 
sitetai stengiasi, kad juose dirbtų vien buvę jų auklėtiniai - ir šitai jiems 
nuostabiai sekasi. Labai nedaug studentų lanko daugiau negu vieną uni- 
versitetą; žmonės taip save sieja ir kitų yra siejami su universitetu, ku- 

rį baigė, kad prieš šiuos ryšius nublanksta net tie, kurie Jungtinėse Vals- 
tijose užsimezga tarp aukščiausio lygio (Ivy lygos) mokyklų moksleivių. 

Japonų visuomenė turtinga ir įvairiausių kitokio pobūdžio grupių. Pa- 
lyginti su atitinkamomis grupėmis Amerikoje, jų vaidmuo paprastai reikš- 
mingesnis, jos leidžia pajusti ir stipresnį savosios tapatybės pojūtį. Ga- 
lybę moterų bendrijų jungia prefektūrų ir nacionalinės asociacijos. Svar- 
bios jaunimo grupės. Tėvų ir mokytojų asociacija, kurią Jungtinėse Vals- 
tijose atitiktų PTA, Japonijoje daug geriau organizuota ir įtakingesnė nei 
jos amerikietiškas prototipas. Neįmanoma suskaičiuoti hobi grupių - nuo 
dziudo ir karinių sporto šakų iki subtiliausių gėlių puokščių kūrimo arba 
arbatos gėrimo menų, - kurios visos nepalyginti glaudžiau susitelkusios 
ir žmonėms reiškia daugiau nei Jungtinėse Valstijose. Plačiu mastu vei- 
kia Rotary klubai, daug platesniu nei bet kur kitur pasauly, išskyrus 
Jungtines Valstijas ir Jungtine Karalystę, ir tai yra ne tik mažus mies- 
tus, bet ir metropolijų centrų pramonės galiūnus apimą sąjūdžiai. 

Savaime suprantama, didelės grupės dažnai pasidalinusios į mažes- 
nes. Darbo grupė arba tarnautojų kolektyvas svarbūs tiek visuomeniš- 
kai, tiek kaip gamyklos ar įmonės viduje veikiantis padalinys. Ypatingą 
solidarumą jaučia kaimo, verslo ar kontoros vienodo amžiaus žmonės. 
Politinės partijos ar ministerijų tarnautojai dažnai suskilę į tarpusavyje 
besivaržančias grupuotes. Universiteto studentų gyvenimo židiniai - “bū- 
reliai", arba grupės pagal pomėgius, o šių gali būti pačių įvairiausių - 
tiek sportas ar hobi, kad ir fotografija, tiek akademiškesni polinkiai - 
“Anglų kalbos draugija", tiek politinė veikla. Daugumą bendruomeninių 
ryšių studentai užmezga, dalyvaudami vienoje iš tokių grupių. Apskri- 
tai visuomenės meninis ir intelektualinis gyvenimas išsiskaidęs į mažų, 
uždarų, į klubus panašių grupių veiklą; jos remia savo pačių publikaci- 
jas ir nelabai paiso vienos kitų. 

Kai kurie visuomenės pakrašty likę žmonės nepritampa nė prie vie- 
nos iš anksčiau apibūdintų grupių. Tuštumą užpildo vadinamosios nau- 
josios religijos. Kaip matysime vėliau, religija ne tokia svarbi japonų gru- 
pės gyvenime, kaip galėtume tikėtis, tačiau per pastaruosius pusantro 
šimto metų susikūrė daug artimais ryšiais susijusių naujų religinių bend- 
ruomenių - atsiradusių tikriausiai dėl žmogaus neužtikrintumo sparčių 
permainų amžiuje ir neabejotinai suteikiančių bendruomeninio tapatu- 
mo pojūtį tiems, kurie kitaip šito neįstengia pasiekti. Iš tokių naujųjų 
religijų pokarinėje Japonijoje iškiliausia yra Soka Gakkai, galinti vieny- 
ti apie šešis milijonus narių, kurių dauguma - atsitiktiniai smulkių įmo- 
nių darbininkai ar šiaip žmonės, nepatirią tapatybės jausmo nei su dar- 

bo kolektyvu, nei su kokia nors kita organizuota grupe. Daug sako tai, 
kad Soka Gakkai remiasi ne didelėmis parapijomis, bet nedideliais pas- 
toviai susitinkančių žmonių būreliais. 

Grupės sureikšminimas paveikė ir japonų gyvenimo būdą. Japonai 
mėgsta įvairiausią grupinę veiklą, su malonumu dalyvauja kad ir mo- 
kyklos ar kompanijos švenčių dienose ar bendrose išvykose į gamtą. Ko- 
ledzu moksleiviai kartu iškylauja, slidinėja, keliauja į ekspedicijas; sykiu 
jie mažiau linkę bendrauti poromis. Grįžtančių iš darbo vyrų grupelės 
paprastai užsuka į barą trumpam atsipalaiduoti; per pobūvius kartu ge- 
riama ir žaidžiama, o ne šnekučiuojamasi téte-a-téte su besikeičiančiais 
partneriais, kaip dažniausiai būna Vakaruose per pietus arba kokteilius. 
Niekas taip gerai neatspindi polinkio bendrauti grupėmis kaip ekskur- 
sijos, kurias japonai be galo mėgsta. Grupėse tarsi susilydo ir atskiri in- 
dividai, ir šeimos - klasės draugai, bendradarbiai, kaimo organizacijų ar 
moterų draugijų nariai spiečiasi aplink ekskursijos vadovą ar autobuso 
palydovę, laikančią mažytę vėliavėlę. Didėjant pasaulinio turizmo mas- 
tams, turistų iš Japonijos grupės užsienyje jau įprastas dalykas. Pietų 
Azijoje, kur pastaraisiais metais į ekskursijas dažnai vyksta žemdirbys- 
tės kooperatyvų grupės, vietos prekybininkai turistą iš Japonijos nere- 
tai palydi šūksniu Nokyo-san, arba “Misteri žemdirbystės kooperatyve". 

Kai kam atrodo, kad japonams itin būdingas minios instinktas. Tai 
gana įprasta visur, ypač jeigu į visuomenę žvelgiame iš šalies, bet Japo- 
nijoje šis polinkis tikrai stipresnis nei kitur. Japonai visuomet lengvai 
pasiduodavo bendram susižavėjimui ar mados užgaidoms. Kalbėdami 
apie save, pokario japonai nuolatos mini vienas kitą keitusius “bumus". 
Kandus apžvalgininkas japonus palygino su būriu mažyčių žuvelių, ku- 
rios darniai plaukia į vieną pusę, kol į vandenį pliumptelėjęs akmenu- 
kas akimirksnį nesutrikdo tvarkos ir nepriverčia jų pasukti kita krypti- 
mi, kaip ir anksčiau tokiom pat lygiomis gretomis. 

Grupei teikiama svarba paveikė ir japonų bendravimo būdą. Orkest- 
ro muzikantas vertinamas labiau nei solo žvaigždė, komandos dvasia - 
labiau nei asmeninės ambicijos: Ten, kur amerikietis stengiasi pabrėžti 
nepriklausomybę ir savitumą, japonas dažniausiai susitvardo. Pasak se- 
nos japonų patarlės, labiausiai išsikišusi vinis įkalama pirmiausia. Žmo- 
gus, kuris Jungtinėse Valstijose atrodys tik stačiokiškai šiurkštus ar verž- 
liai stiprus, japonams gali pasirodyt neurotikas. Ne asmenybės jėga, stip- 
rumas, savo nuomonės ar teisių gynimas, bet bendruomeniškumas, nuo- 
saikumas, supratingumas - didžiausio pasigėrėjimo vertos savybės. 

Užvis labiausiai japonai vertina darną, kurios jie stengiasi pasiekti 
subtiliu, kone intuityviu, tarpusavio supratimu, o ne griežta priešingų 
požiūrių analize ar aiškiais sprendimais, paremtais, nesvarbu, ar vieno 
žmogaus įsakymu, ar balsų dauguma. Jie jaučia, kad nė vienam neduo- 
ta išskirtinė teisė spręsti; nusprendžiama turi būti svarstant ir tariantis. 
Tikslas - konsensusas, t.y. bendras sutarimas, kaip protų susitikimas, kai 
nė vienas stipriau nebeprieštarauja. Vieno žmogaus įsakai, kad ir koks 
būtų jo autoritetas, įžeidžia; japonų nepatenkina net ir didele balsų dau- 
guma pasiekti sprendimai. 

Kad grupės sistema sklandžiai veiktų, japonai išmintingai vengia at- 
viros konfrontacijos. Nesutampančių nuostatų nesistengiama pabrėžti, 
jų skirtumai nėra nei analizuojami, nei išryškinami. Diskusijos dalyviai 
laikosi apdairiai, savo požiūrį atskleidžia tiktai tada, kai įsivaizduoja, kaip 
į jį reaguos kiti. Daug kas pasiūloma netiesiogiai arba miglotomis po- 
tekstėmis. Taip kiekvienas aštrus pažiūrų susikirtimas nuslopinamas 
prieš jam iškylant aikštėn. Šiam protų susitikimui įvardinti japonai turi 
net specialų žodį Aaragei - “pilvo menas", arba bent jau “viduriai", - be- 
žodžiam bendravimui pavadinti. Jie visiškai nepasitiki kalbos sugebėji- 
mais - mat mano, kad žodžiai rodo paviršutiniškumą, palyginti su vidi- 
niais, neartikuliuojamais jausmais, kurie perteikiami nekalbiniais būdais. 

Itin homogeniškoje japonų visuomenėje tokias neverbalinio bendra- 
vimo formas išpuoselėti tikriausiai lengviau nei kitose Pietų ir Vakarų 
Azijos ar Vakarų pasaulio šalyse, kur dėl didesnės kultūrinės įvairovės 
verbalinės raiškos įgūdžiai reikalingesni, todėl ir labiau vertinami. Ame- 
rikiečius japonų derybų stilius gali trikdyti ir vesti iš kantrybės, lygiai 
kaip japonams gali pasirodyti šiurkštus ir grėsmingas amerikietiškasis. 
Amerikietis verslininkas savo reikalą išdėstys aiškiai nuo pat pradžių ir 
iškels maksimalias sąlygas, kad išsiderėtų palankų sandėrį. Japonas ši- 
to įžangos gambito gali išsigąsti: “ką dar amerikietis turi omenyje?" Savo 
ruožtu amerikietis gali jausti, jog atsargios japono užuolankos ne tik kad 
ne atviros, bet ir dvelkia apgaule. 

Kad išvengtų konfrontacijos ir išsaugotų grupės solidarumą, japonai 
dažnai pasitelkia tarpininkus. Kai tariamasi dėl subtilių dalykų, neutra- 
lus asmuo susipažįsta su abiejų šalių nuostatomis ir suranda kelius, kaip 
apeiti kliūtis, arba derybas baigia kitais būdais, leisdamas išvengti atvi- 
ros konfrontacijos ir abiem pusėms išlaikyti savo reputaciją. Tarpinin- 
kas ypač dažnai kviečiamas rengiantis pasipiršti. Jam padedant neužgau- 
nami jausmai ir savigarba, o kitur panašiais atvejais tai neretai pasitaiko. 


Klasė fotografuojasi įžymioje vietoje: prieš du vienas šalia kito esančius tiltus, jungian- 
čius viešąją imperatoriškųjų rūmų vietovės dalį su uždarąja, kur yra patys rūmai. To- 
lumoje matyti senosios pilies sargybos bokštas. Žemesniųjų ir aukštesniųjų vidurinių 
mokyklų moksleiviai paprastai dėvi uniformas, kad nebūtų matyti klasinių ar turtinių 
skirtumų. (© Inge Morath / Magnum Photos) 


Bendravimo grupėse įgūdžiai ir privalumai padėjo susidaryti asmeny- 
bės tipui, kuris bent jau išoriškai yra ramus, malonus, minkštas ir for- 
maliai korektiškas. Japonų didelis nenoras prireikus pasakyti atvirą “ne" 
neturėtų sukelti užsieniečiams įspūdžio, kad jie nesąžiningi. Priešingai, 
vakariečiai jiems atrodo šiek tiek šiurkštūs, nenuspėjami, o atvirumu 
bei polinkiu išlieti jausmus - nesubrendę. Žmogus, kurio poelgių neįma- 
noma numatyti, Vakaruose gali atrodyti įdomus ir guvus, bet japonams 
tai itin smerktinas bruožas. Jų visuomenė iš tikrųjų gyvena pagal aiškiau 
nustatytas normas bei taisykles ir bent jau iš paviršiaus atrodo taikin- 
gesnė ir romesnė. Išskyrus darbininkų ir politines demonstracijas, retai 
kada išgirsi japoną, pakeliantį balsą, ypač linksmai, nuotaikingai 

bendraujant. Nedaug besibarančių motinų, triukšmingų jaunuolių, besi- 
keikiančių vulgarių moteriškių, kurių kitur pasaulyje toli ieškoti nereikia. 

Japonai nemėgsta atvirai išliejamų jausmų, nesvarbu, ar tai būtų pyk- 
tis, ar meilė, nors kaip ir kiekviena taisyklė, ši irgi turi išimčių, pasireiš- 
kiančių pakanta girto verkšlenimams ir neslepiamu sentimentalumu. Iš 
tikrųjų japonai labai emocingi žmonės, bet kiek įstengdami slepia savo 
jausmus. Šios pastangos paaiškina jų šypsenas per ašaras ir sutrikimą, 
kai jiems iš tiesų malonu. Meile viešai rodyti vengiama, nebent mažiems 
vaikams. Bučiuojantis beveik nepamatysi, japonai išvis retai bučiuoja- 
si, tradiciškai bučiniai siejami tik su lytiniu aktu. Žmonėms, gyvenan- 
tiems šalyje, kur motina niekados nepabučiuos suaugusios dukters, ri- 
tualizuoti apsikabinimai ir bučiniai, kartais ne vietoje, tokie dažni Va- 
karuose ir Viduriniuosiuose Rytuose, iš tiesų atrodo keisti. 

Sunku pasakyti, ar iš tikrųjų visus šiuos bruožus nulėmė orientaci- 
ja į grupę. Galbūt dar labiau nei grupės svarbos pabrėžimas čia reiškė 
tai, kad daugybė žmonių ilgą laiką gyveno susispaudę mažame plote. Ir 
ypač tai, kad dėl ankštų ir perpučiamų būstų reikia didelės asmeninės 
savitvardos bei atidumo kitiems, kad galėtum bent kiek pakenčiamai gy- 
venti. Gebėti bendrauti ir mokėti išvengti konfliktų tokiomis sąlygomis 
išties neišvengiamai būtina, kaip, beje, ir sutvardyti asmeninius įgeidžius 
bei idiosinkraziją. Tačiau kad ir kokia būtų kilmė, nėra abejonių, kad 
japonai labiau nei dauguma vakariečių orientuojasi į grupę ir yra išsiug- 
dę tvirtesnius kooperatinio gyvenimo bendruomenėj įgūdžius. 

Beveik neabejotina, kad toks savęs sutapatinimas su nedidelėmis gru- 
pėmis japonams duoda daug gero. Vakariečiams gali atrodyti, kad dėl 
šio polinkio jie praranda savo individualumą ir tampa vis labiau bevei- 
džiai, kokie dažniausiai ir atrodo žmonėms, neįpratusiems prie ramaus 
jų bendravimo būdo ir regintiems Japonijoje vien lygius juodus plau- 
kus ir rudas akis. Bet kaip pamatysime vėliau, jie turi kitokių būdų in- 
dividualumui išsaugoti, o kiek prislopindami asmeninius įgeidžius ir su- 
sitelkdami, daugelyje sričių kiekvienas dar veiksmingiau panaudoja sa- 
vo jėgas. 

Derybomis ir kompromisais siekdami konsensuso jie stengiasi išvengti 
nuostolių, kuriuos atneša atviras konfliktas, bei nieko neduodančių ne- 
sutarimų, kylančių ginčijantis, į ką taip linkę amerikiečiai. Jie stiprina 
solidarumą, - neįkainojamą tiek mažų grupių, tiek visos tautos turtą. Ja- 
ponų verslininkystės šaunumą didžia dalimi lemia solidarumas ir susi- 
tapatinimas su grupe - tai nacijos stiprybės šaltinis. Devyniolikto šimt- 

mečio viduryje, Japonijai susidūrus su pribloškiančia Vakarų ekonomi- 
ne ir karine galia, neatsirado nė vieno japono, kuris dėl asmeninės nau- 
dos būtų susidėjes su svetimšaliais ir išdavęs savo tautietį. Ne vienos be- 
sivystančios šalies vadovas, valstybei patyrus panašias kaip Japonijoje kri- 
zes ir nelaimes, savo tėvynainių sąskaita užsienyje susikrovė milžiniškus 
turtus; japonams tai - niekados nepatirtas dalykas. Pajamoms, nesvarbu, 
legaliai ar nelegaliai gautoms, neieškoma saugaus rojaus, ir jos nešvais- 
tomos prabangai užsienyje, o iš naujo investuojamos Japonijoje į šaliai 
naudingą įmonę. Tad susitapatinimas su grupe teikia užtikrintumo in- 
dividui ir sustiprina visas grupes, sykiu - visą naciją. 


14  Reliatyvizmas 


Visuomenėje, kuri save laiko sudaryta iš savarankių ir lygių 
individų, visi organizaciniai principai nori nenori turi būti universalūs 
ir taikomi visiems lygiai. Ir etika, ir įstatymai turi aiškiai ir nekintamai 
apibrėžti tiek gėrį, tiek blogį, ir šios nuostatos taikomos, nepaisant koks 
žmogaus statusas. Būtent tokio požiūrio ir laikosi vakariečiai, grįsdami 
jį krikščionišku individualios sielos iškėlimu, nors ilgais laikotarpiais, pa- 
vyzdžiui, feodalizmo epochoje, universalumo principas buvo gerbiamas 
dažniau jį laužant, nei jam paklūstant. Visuomenėje, kurios žmonės sa- 
ve laiko pirmiausia vienos ar kitos grupės nariais, vidiniai grupės ryšiai 
gali būti pagrįstai iškeliami aukščiau universalių principų. Kitaip tariant, 
etika gali būti labiau sąlygiška ir priklausanti nuo situacijų. 

Orientacija į grupę taip pat linkusi prislopinti asmeninę saviraišką. 
Universalūs principai, orientacija į grupę ir asmeninė saviraiška daugiau 
ar mažiau reiškiasi visose visuomenėse, bet japonai nuo kitų šiuolaiki- 
nių tautų skiriasi tuo, kad labiau nei dauguma linkę į grupinį solida- 
rumą. Jie supranta būtinybę paklusti universaliesiems principams, ku- 
riuos vadina tatemae, bet sykiu pripažįsta ir Aonne, arba vidinius kiek- 
vieno žmogaus veiklos akstinus. Jie neturi aiškiau apibrėžto žodyno iš- 
reikšti dichotomijai tarp universaliųjų principų ir nuostatų, taikomų ypa- 
tingiems grupės santykiams, tačiau vidujai šitai suvokia. Kadangi vidi- 
nius prieštaravimus ir konfliktus jie priima kaip savaime suprantamus, 
tai ir suderinti juos gali daug lengviau nei vakariečiai, kurie universa- 
liuosius principus, būtinybę prisitaikyti prie grupės ir asmeninius egois- 
tinius motyvus stengiasi sulydyti į vieną racionalią visumą. 

Nereikėtų pervertinti skirtumų tarp japonų ir vakariečių. Tai laips- 
nio, bet ne esmės skirtumai. Budizmas, istoriškai Japonijoje svarbiausia 
religija, individualios sielos išsigelbėjimą grindė universaliaisiais princi- 
pais, panašiai kaip krikščionybė Vakaruose. Be to, moderniais laikais, 
kaip ir Vakaruose, vis labiau iškeliamas individas bei jo teisės, o viską 

vertinti vis labiau linkstama pagal universaliuosius principus. Tačiau di- 
desnis dėmesys atskiriems konkretiems santykiams ir dažnesni sąlygiš- 
ki sprendimai neabejotinai tebėra pamatinis bruožas, skiriantis japonus 
nuo vakariečių. Prie to prisidėjo ne tik visos feodalizmo laikų sociali- 
nės organizacijos lenkimas (iki pat devyniolikto šimtmečio) į šią puse, 
bet ir kinų mintis. 

Kinai aiškiai pripažino universaliuosius principus, bet derino juos 
su atskiriems atvejams tinkančiomis nuostatomis. Penki kinų apibūdini- 
mai žmonių santykiams - visi specifiniai ir nė vieno universalaus. Tai san- 
tykiai tarp valdovo ir pavaldinio, tėvo ir sūnaus, vyro ir žmonos, vyres- 
niojo ir jaunesniojo brolių, draugo ir draugo. Labiausiai vertintos tokios 
dorybės, kaip vaikų pagarba, ištikimybė ir meilė tėvams arba žmogiška 
širdies šiluma. Tačiau kinams meilė nebuvo visiems vienodai skiriamas 
jausmas - ji reikšta skirtingai, atsižvelgiant į specifinių santykių pobū- 
dį. Niekam negalėjo ateitį į galvą kaimyną mylėti kaip patį save. Visiš- 
kai nenormalu būtų buvę su svetimu elgtis taip, kaip su giminaičiu. Etika 
buvo harmoninga kosmoso dalis, bet to kosmoso centras buvo žmonių, 
susijusių daugybe ypatingų ryšių, bendruomenė. Tarp atskiro individo 
ir visiškai kitokio nei jis visagalio Dievo, visiems žmonėms vienodai tai- 
kančio aiškius ir nepajudinamus įstatymus, griežtos skiriamosios ribos 
nebuvo. 

Įdomu, kad ir Rytų Azijos žmonės, ir vakariečiai pasaulį regėjo kaip 
iš esmės dualistinį, bet tarp jų būta svarbaus skirtumo. Pagrindinė ski- 
riamoji riba Vakaruose buvo tarp gėrio ir blogio, visuomet mirtinai be- 
sigrumiančių. Rytų Azijoje padalinimas į yang ir yin išreiškė skirtumą 
tarp dienos ir nakties, vyriško ir moteriško pradų, šviesos ir tamsos - ir 
t.t., tarp viena kitą papildančių jėgų, kurios viena kitą keičia ir atsveria. 
Nebuvo griežtos dichotomijos tarp gėrio ir blogio, veikiau - dermės ir 
Jėgų pusiausvyros pojūtis. 

Daug šių nuostatų apraiškų, kaip ir Japonijos feodalizmui būdingo 
partikuliarizmo bruožų, išliko Japonijoj iki pat šių dienų, nors svarbu 
įsidėmėti, jog tai - veikiau pėdsakai, o ne darni idėjų sistema, priešinga 
griežtiems Vakarų įstatymų kodeksams bei universalioms etikos nuos- 
tatoms. Daugelis japonų puikiai suvokia universaliaisiais principais grin- 
džiamas gėrio ir blogio idėjas. Jų įstatymų kodeksai tokie pat universa- 
lūs kaip mūsiškiai. 1973 metais tėvažudystė prilyginta kitoms žmogžu- 
dystėms ir už ją teismai nebeskiria didesnės bausmės - t.y. atsisakyta se- 
nosios žmonių lygybei prieštaraujančios nuostatos, esą vaikų pagarba tė- 
vams išskirtinai svarbi. Dabartinėje konstitucijoje apibrėžtas žmogaus tei- 

ses japonai gerbia kaip Dešimt Dievo įsakymų. Vis dėlto bendra nuotai- 
ka ir visuomenės gyvenimo būdas Japonijoje gerokai skiriasi nuo mū- 
siskiu. 

Kai kas, charakterizuodamas japonus, sako, kad jiems būdinga ne tiek 
vakarietiška kaltės, kiek gėdos kultūra, kad gėda prieš visuomenę Japo- 
nijoje lemia daugiau nei kaltė už nuodėmę prieš Dievą. Tokia nuomo- 
nė turi tiesos grūdą, tik nereikėtų čia nueiti pernelyg toli. Pagyvenusio 
žmogaus jausmų pasaulyje kaltė ir gėda paprastai susilieja. Tarkim, ne 
taip jau mažai vakariečių labiau jaudinasi, kad bus pastebėti kaimynų 
arba nuteisti pagal įstatymą, nei dėl nuodėmės kaip tokios. O gėdos prieš 
šeimą arba visuomenę baimė japonui gali išugdyti kaltės jausmą, kad jam 
nesiseka gyventi taip, kad jis atlieptų kitų lūkesčius. Gėdos ir kaltės po- 
veikis nedaug kuo skiriasi. Vis dėlto neabejotina, kad apskritai japonai 
mažiau nei vakariečiai remiasi abstrakčiais etikos principais ir daugiau 
dėmesio skiria konkrečioms aplinkybėms ir sudėtingiems žmonių tarpu- 
savio santykiams. Vakariečiams gali atrodyti, kad japonai silpni ir neiš- 
tikimi principams, o japonams gali atrodyti, kad vakariečiai šiurkštūs ir 
pernelyg įsitikinę savo teisumu, kad jiems trūksta žmogiškumo. 


Šį japonų ir vakariečių skirtumą tikriausiai lemia ne mokykla, Japo- 
nijoje, kaip ir Vakaruose, tiek pat dėmesio skirianti gėriui ir blogiui, 
tiesos ir netiesos idėjoms. Visa veikiausiai pareina nuo auklėjimo. Ma- 
tėme, kad japonų šeimos struktūra daug kuo panaši į amerikiečių, ta- 
čiau vidiniai ryšiai kartais gerokai skiriasi. Per Antrąjį pasaulinį karą Va- 
karų psichologai pažėrė aibę samprotavimų apie tai, kad būtent griež- 
tas mokymas, kaip atlikti tualeto reikalus, suformuoja tokį asmenybės 
tipą, su kuriuo tuomet ir tapatinti japonai. Tačiau visas šias teorijas iš- 
tiko nesėkmė, nes jos prieštaravo konkretiems tualeto mokymo faktams 
ir rėmėsi itin nepalankiu požiūriu į japono asmenybę. Bet kiti vaikų auk- 
lėjimo aspektai iš tikrųjų reikšmingi. 

Su kūdikiais ir mažais vaikais japonai elgiasi gana laisvai, mažyliai 
beveik nuolatos būna su motina, praktiškai niekados nepaliekami vieni. 
Tai visiškai priešinga amerikiečių polinkiui ugdyti vaikus pagal griežtą 
valgymo ir miego režimą, nuo pat mažumės palikti vienus miegoti, at- 
skirti į vaikų kambarius, kiekviena proga atiduoti į auklių rankas, bend- 
rauti daugiau žodžiais nei kūnu. Japonės motinos kūdikius žindo gana 
ilgai, maitina, kada jie užsinori, nuolatos glamonėja, o išeinant neštis 
juos ant nugaros - visuotinai paplitęs įprotis; su tėvais vaikai miega, kol 


Moteris, išėjusi apsipirkti su pririštu ant nugaros vaiku. Jos tikslas - McDonald's, o 
ant jos krepšio užrašyta Dai gifuto senta (“Didysis dovanos centras"). (O Richard Kal- 
var / Magnum Photos) 

gerokai ūgteli, bet ir šiaip japonai labiau linkę miegoti po keletą viena- 
me kambaryje nei atskiruose. Mokoma ne tiek žodžiais ir bausmėmis, 
kiek intymiai bendraujant ir kantriai rodant pavyzdį. Kitaip tariant, vai- 
kai kūdikiškai globojami kaip maži, bejėgiai suaugusieji. Nieko nuosta- 
baus, kad ir paskui jie jaučiasi labiau priklausomi nuo motinos, o tai Va- 
karuose būtų nelabai pageidautina. 

Taip išauga žmonės, kurie nuo vaikystės įpratę mėgautis jiems ski- 
riama meile. Šitai japonai apibrėžia žodžiu amaeru, kuris panašus į “mei: 
lus" ir reiškia “tikėtis kitų meilės". Prasidėjęs dvasine ir fizine priklau- 
somybe nuo motinos už jos teikiamą meile ir globą, šis jausmas ilgai- 
niui perauga į dvasinę priklausomybę nuo pasitenkinimo, kurį teikia gru- 
pės šiluma ir pripažinimas. Vaikas išsiugdo polinkį laukti pataikaujan- 
čio supratimo, bet sykiu priima jos autoritetą; ilgainiui ši nuostata išple- 
čiama iki žmogų supančios visuomeninės aplinkos autoriteto pripažini- 
mo ir poreikio jausti šios didesnės bendrijos pritarimą bei priklausomybę 
nuo jo. Taip japonų vaikai, kuriems mažumėje viskas leidžiama, vėliau 
nuostabiai lengvai paklūsta tiek griežtam tėvų autoritetui, tiek mokyk- 
los tvarkai, o paskui persiima grupių, kurioms jie priklauso, arba visuo- 
menės nuostatomis. Tėvų nepritarimas, sustiprintas įspėjimo, kad “žmo- 
nės iš tavęs juoksis", vaikui - nuolatinė grėsmė; tokią pat reikšmę vėliau 
įgyja grupės sankcijos. Tradiciškai kaimuose didžiausia bausmė buvo iš- 
varymas iš bendruomenės (mura hachibu), o senovės laikais dvare la- 
biausiai bijota ištrėmimo į atokias salas arba provincijas. 

Amae siejasi su kinų filosofijos idėja, Japonijoje feodalizmo laikais 
vadinta on. Iš tikrųjų on reiškia valdovo, feodalo ar tėvo geranorišku- 
mą bei palankumą, bet ilgainiui buvo pradėta vartoti begalinio dėkingu- 
mo ar skolingumo už malonę prasme. Ji buvo itin svarbi, formaliai reiš- 
kiant tradicines japonų etikos nuostatas. Tiek on ikimoderniais laikais, 
tiek šiandien amae lemia, kad japonai grupę iškelia aukščiau individo, 
taip pat lengvai pripažįsta autoritetą ir daugiau reikšmės teikia partiku- 
liariniams nei universaliems santykiams. 


Požiūrių santykinumas šiuolaikinėje japonų visuomenėje reiškiasi 
daugybe būdų. Nepaisant didaktinio švietimo, japonams būdingas silp- 
nesnis nuodėmės pojūtis nei vakariečiams; riba tarp “gerai" ir “blogai" 
taip pat ne tokia ryški ir ne tokia pastovi. Akivaizdžiai nuodėmingų gy- 
venimo sferų nėra. Daugybė dalykų leistini tiek, kiek jie nekenkia ki- 
tiems. Visa remiasi ne draudimais, bet nuosaikumu. “To negalima" sa- 

rašo nėra. Homoseksualizmas visais laikais buvo priimamas ir viduram- 
žių laikais tarp feodalinių karių ir budistų vienuolių gana atvirai pripa- 
žįstamas. Nepaisant polinkio į hipochondriją ir domėjimosi psichologi- 
ja bei psichiatrija, japonai per daug nesusižavėjo froidistine psichoana- 
lize, tiek daug dėmesio skiriančia seksui ir nuodėmei. 

Išskyrus nedaugelį krikščionių, kurių pažiūros sietinos su protestantų 
misionierių veikla devyniolikto šimtmečio pabaigoje, prieš gėrimą ar nu- 
sigėrimą griežto nusistatymo nėra; svarbu, kad nepamestum galvos. To- 
kių laisvų nuostatų besilaiką japonai su pasimėgavimu gurkšnoja mažy- 
tes likerio taureles. Likeris iškart nudažo jų ¥eidus raudoniu dėl grynai 
fizinių priežasčių, išduodamas enzimo stygių ir galbūt tai, kad jų racio- 
ne mažai riebalų; bet dar svarbiau, kad japonai geranoriškai pakantūs 
apsvaigusiems. Į pasigėrusius žiūrima kaip į vaikus - tegul tik nesėda už 
vairo, daugiau jiems viskas atleistina. Daug sako tai, kad alkoholizmas 
Japonijoje niekuomet nebuvo sunki problema. 

Šiuolaikiniai Japonijos politikai gali būti šiurkščiai griežti, bet dau- 
guma žmonių viską sprendžia pagal aplinkybes ir pasižymi atlaidumu. 
Tokiais atvejais, kai vakariečiai nenuolaidžiai smerks arba kaltins, japo- 
nai veikiausiai labiau pabrėš švelninančias aplinkybes ir gailėsis pikta- 
dario. Jauniems karininkams, žudžiusiems politinius vadovus ketvirto de- 
"šimtmečio pradžioje, ir studentams radikalams, siaubusiems universite- 
tus septintame dešimtmetyje, dauguma atleido už tai, kad jie jauni ir 
“nuoširdžiai" tiki, kad yra teisūs. Įstatymai Japonijoje niekuomet nebu- 
vo griežti. Ilgus amžius, kol pradėjo plėtotis feodalizmas, Japonijoje ne- 
buvo pagrindinės bausmės - tiems laikams iš tiesų stebinantis dalykas. 
Mūsų dienomis ginčus stengiamasi išspręsti kompromisu arba sutaikini- 
mu, nenuskriaudžiant nė vienos pusės, o ne tik juoda ir balta pripažįs- 
tančiais įstatyminiais nuosprendžiais vienos šalies naudai. Skelbiant teis- 
mų nuosprendžius, kaltinamojo atgaila svarbi taip pat, kaip ir motyvai, 
paskatinę jį taip pasielgti, nuoširdumas neįtikėtinai sumažina bausmę. 

Didesnis partikuliarinių santykių, o ne universalių principų pabrėži- 
mas savaime lemia tai, kad remiamasi daugybe ypatingų elgesio taisyk- 
lių, o ne keliomis aiškiomis pamatinėmis etikos nuostatomis. Etika su- 
silydo su mandagumu ir geromis manieromis. Mažai vertinami “nenušli- 
fuoti deimantai". Geras žmogus tas, kuris savo vertę atskleidžia palaips- 
niui, kuris bendraudamas su skirtingais žmonėmis sušvyti vis nauja 
briauna, derančia prie situacijos. Yra tūkstančiai taisyklių, visų jų pe- 
dantiškai laikomasi. Japonai - patys skrupulingiausi žmonės pasaulyje, 
net jeigu ir nebūtinai patys mandagiausi. 

Dar įvairesnės ir sudėtingesnės elgesio taisyklės buvo ikimoderniai- 
siais laikais. Santykiai tarp įvairių klasių ir jas sudarančių grupių kruopš- 
čiai apibrėžti, jų skrupulingai laikytasi. Šiuolaikinėje masinėje visuome- 
nėje taisyklės labai supaprastintos ir apibendrintos. Vis dėlto vakarie- 
čiams japonai rodosi ypatingai formalūs visur, išskyrus artimiausią bend- 
ravimą. Net šeimoje laikomasi etiketo, kuris amerikiečiams atrodytų ma- 
nieringas. Akivaizdžiausia ir vakariečiams keisčiausia šio japonų man- 
dagumo apraiška - įvairiausių laipsnių nusilenkimai, kurių gylis ir truk- 
mė priklauso nuo vienas kitam nusilenkiančių statuso ir santykių pobū- 
džio. Dovanos, teikiamos daugybe progų, pavyzdžiui, per oficialius pri- 
ėmimus, pažymint svarbiausius gyvenimo įvykius, Naujuosius metus ir 
vidurvasario šventę, išsirutuliojo iki itin komplikuoto tarpusavio santy- 
kių palaikymo meno. Japonų kalboje - begalinė mandagumo formų gra- 
dacija, kurių kiekviena taikoma tik jai tinkama proga. Nusižeminimas pa- 
siliekamas sau ir tam, kas tau priklauso, o vis mandagesnės formos ski- 
riamos tolydžio aukštesnės padėties ir tolimesniems žmonėms. Japonai 
turi aibe žodžių įvairiausio lygio mandagumui išreikšti, todėl gali išsi- 
versti be įvardžių, o tai visuomet trikdo ir painioja užsieniečius, besisten- 
giančius išmokti japonų kalbą. Bet pagyvenę japonai nuolatos skundžia- 
si, kad jaunimas praranda šiuos žodinės raiškos įgūdžius. 

Pabrėžtinas dėmesys detalizuotoms elgesio taisyklėms lemia dalies ja- 
ponų drovumą - jaudinimąsi dėl to, kad neteisingai pasielgs ir bus kitų 
papeikti arba pajuokti. Šitai ypač būdinga bendraujant su užsieniečiais, 
kurių papročių jie kaip reikiant nepažįsta, tačiau reiškiasi ir santykiuo- 
se su tautiečiais. Atrodo, kad kiekvienas japonas be perstojo rūpinasi 
tuo, ką apie jį galvoja kiti. Asmeniškai jie bendrauja skausmingai dro- 
viai, jaučia enryo, t. y. “santūrumo”, “susivaržymo" būtinybę. Viena iš 
įprasčiausių mandagumo frazių - “prašome, nesijauskite enryo”, tačiau 
atrodo, kad tokie raginimai visiškai veltui. Žinoma, dėl tokio drovumo 
japonai bendraudami dažnai pasijunta nesmagiai; juo taip pat galima pa- 
aiškinti jaunų merginų krizenimą ir drovias šypsenas arba vyrų įprotį 
įtraukti orą, sukeliant garsą, kuris užsieniečiams atrodo panašus į švil- 
pimą arba šnypštimą. Bent jau pagyvenusio amžiaus japonams sklan- 
džiausiai ir lengviausiai bendrauti sekasi tik palaikant įprasčiausius ry- 
šius. Todėl artimiausia ir pažįstama bendrija jiems dar brangesnė. 

Dėl visų šių priežasčių japonai nelinkę į naujas draugystes. Du žmo- 
nės geriau daugybę sykių praeis vienas pro kitą ir liks svetimi, nei pri- 
siims tarpusavio santykių naštą. Apskritai japonai mažiau nei vakarie- 
čiai linkę į atsitiktinės pažintis ir per kiekvieną naują susitikimą dažnai 

atrodo nepatraukliai oficialūs. Pauzės per pokalbius gali tęstis kankina- 
mai ilgai, bent jau juose dalyvaujantiems vakariečiams šitaip atrodys. Ta- 
čiau žodinį bendravimą nelabai vertinantys japonai jų, regis, nė paste- 
bėti nepastebi. Susidraugaujama sunkiai, bet jeigu jau draugystė užsi- 
mezgė, ji tokia tvirta, kad į atsitiktinius visuomeninius santykius labiau 
linkusiems vakariečiams atrodo neįtikėtina. Dažniausiai japonai prisiri- 
ša prie jau įprastos grupės ir visus likusius priskiria prie aiškiai atribo- 
tos “kitų" kategorijos. Dėl to akivaizdžiai sumažėja visuomeninis akty- 
vumas ir rečiau persiimama kitų žmonių problemomis. Šios tendencijos 
tolydžio labiau reiškiasi ir Vakarų miestuose, bet atrodo, kad Japonijo- 
je jos daug stipresnės. 

Labiau į specifinius santykius nei į abstrakčius principus nukreipta 
etika teikia mažiau gairių, kaip elgtis neįprastomis aplinkybėmis. Susi- 
dūręs su kuo nors nauja japonas jaučiasi labiau neužtikrintas nei žmo- 
gus, kuris pasipūtėliškai pasitiki savo principų universalumu. Tai aiškiai 
matyti žvelgiant į japonus užsienyje, bet ir pačioje Japonijoje esama gy- 
venimo sričių, kuriose šiuolaikinėmis sąlygomis sunku sėkmingai pritai- 
kyti tradicinės reliatyvios etikos normas. Pavyzdžiui, per skubą iš vie- 
no traukinio į kitą bėgantys švelnūs ir mandagūs japonai pavirsta į 
triukšmingą, besistumdančią minią. 

Per karą bet kurios šalies kareiviams gali būti sunku taikyti taikos 
metų etikos normas ir svetimoje šalyje jie gali sau leisti tai, ko nedrįs- 
tų tėvynėje, bet ši problema dar didesnė japonams, taip pabrėžiantiems 
partikuliarinius ryšius. Iš tikrųjų, atrodo, kad bedugnė praraja skiria Ja- 
ponijos armijos žiaurumą per Antrąjį pasaulinį karą ir ramų, tvarkingą 
gyvenimą Japonijoje. Be abejo, elgesį su belaisviais sąlygojo ir kiti veiks- 
niai. Japonų kareiviams buvo įdiegtas tikėjimas, esą pasiduoti nelaisvėn - 
didžiausia gėda, kurios jie nieku gyvu neturi patirti, ir jų panieka bei 
žiaurus elgesys su belaisviais - tai ne daugiau, nei jie patys galėtų tikė- 
tis, atsidurę panašioje situacijoje. Geriausias pavyzdys, kaip nejprasto- 
mis aplinkybėmis prarandamos etinės gairės - korėjiečių skerdynės per 
1923 metų didįjį Kanto žemės drebėjimą, kai įsisiautėjusios minios, kliau- 
damosi vien gandais, išžudė daugybę žmonių. Atrodo, kad tokio pobū- 
džio etinių normų praradimas labiau tikėtinas tarp japonų negu tarp va- 
kariečių. Kita vertus, tokios kruopščiai apgalvotos žiaurybės, kaip mili- 
jonų žydų išnaikinimas, kurį vykdė labiausiai principų besilaiką vokie- 
čiai, Vakaruose atrodo įmanomos kaip niekur kitur. Tik šios dichotomi- 
jos nereikėtų pernelyg stipriai pabrėžti. Septynioliktame šimtmetyje ja- 
ponai šaltai naikino Japonijos krikščionis, o praeityje ištisas indėnų gen- 
tis išžudę amerikiečiai ne taip seniai Vietname sunaikino ištisus kaimus. 

Japonų ir amerikiečių, bet jokiu būdu ne visų vakariečių, vi- 
suomenės aiškiai skiriasi tuo, kad japonai labiau akcentuoja hierarchi- 
ją. Nepaisant to, kad individai Jungtinėse Valstijose turi paklusti valdžiai, 
kartais iki tokio laipsnio, kuris japonams atrodo diktatoriškas, amerikie- 
čiai jaučiasi lygūs, bent jau dedasi tokie esą - “Vadink mane paprasčiau- 
siai Džo”. Japonijoje, kur dar neišblukes nesenų laikų feodalinis fonas, 
o visuomenės gyvenimas grindžiamas partikuliariniais ryšiais, rangai ir 
skirtinga žmonių padėtis visuomenėje atrodo savaime suprantami ir neiš- 
vengiami. Japonų tarpasmeniniai santykiai ir grupės, į kurias jie susi- 
skirsto, paprastai grindžiami hierarchine struktūra. 

Kai kurios grupės susideda iš vieni kitiems lygių individų, pavyzdžiui, 
toje pačioje verslininkystės ar valdžios įstaigoje dirbančių vyrų ar buvu- 
sių klasės draugių moterų. Tačiau daugumoje grupių santykiai grindžia- 
mi pagal tradicinį šeimos, arba ie, modelį - vadovo ir pasekėjų priklau- 
somybe. Net ir ten, kur nėra akivaizdaus pasiskirstymo pagal rangus, tar- 
kim, tarp dėstytojų ir studentų arba kompanijos prezidento ir paprastų 
darbuotojų, hierarchinė struktūra susidaro renkant pareigūnus arba ją 
lemia amžiaus ir narystės trukmės sąlygojamas statusas. 

Šis dėmesys hierarchijai neabejotinai ateina iš paveldimos valdžios ir 
aristokratinio valdymo laikų. Pasiskirstymas į klases, paveldima valdžia 
ir aristokratinės privilegijos būdingos visai ikišiuolaikinei Japonijos is- 
torijai. Kad ir imperatoriaus giminės linija. Nuo penkto amžiaus ji visuo- 
met simbolizavo nacijos vienybe ir iki nesenų laikų, bent jau teoriškai, 
buvo vienintelis teisėtos valdžios šaltinis. Septintame ir aštuntame am- 
ziuje iš Kinijos perėmę biurokratinio valdymo struktūrą, japonai vis dėlto 
neįstengė įdiegti kinų metodo, pagal kurį valdininkai būdavo renkami 
remiantis išsilavinimu, ir vėl grįžo prie senosios idėjos, kad žmogaus ran- 
gą ir visuomeninę padėtį lemia kilmė. Dėl to visa feodalinė sistema nuo 

pradžios iki galo buvo grindžiama valdžios paveldėjimu. Tokugawų lai- 
kais išryškėjo labai aiški skiriamoji riba tarp samurajų ir kitų klasių, o 
patys samurajai buvo susiskirstę pagal daugybę paveldimų laipsnių, kurie 
griežtai sąlygojo kiekvieno jų užsiėmimą. Tai nebuvo visiškai sustingu- 
si struktūra, nes į aukštesnius postus kandidatai būdavo priimami, atsi- 
žvelgiant į turinčių teisę būti išrinktais privalumus, o ilgainiui sistema 
buvo papildyta taisyklėmis, pagal kurias gabūs žmonės, reikalingi svar- 
besniems darbams, nei leido jų kilmė, galėjo gauti papildomas algas ir 
net būti paaukštinti tarnyboje. Bet apskritai pustrečio Tokugawų valdy- 
mo šimtmečio liudija vieną labiausiai hierarchizuotų ir kruopščiai nus- 
tatytais paveldėjimo ryšiais pagrįstų sistemų, kurios kada nors buvo pa- 
saulyje. 

Feodalizmo laikais net ir menus apraizgė paveldėjimo ryšiai. Meni- 
niai gabumai buvo laikomi šeimos nuosavybe, kurią tėvas perduoda sū- 
nui. Dailės ir teatro vaidybos mokyklos buvo tvarkomos pagal šį pavel- 
dėjimo principą, nors beveik tėviški mokytojo ir mokinio santykiai ir 
lanksti įsūnijimo sistema leido meninius gabumus perduoti talentingiau- 
siems įsūnytiems mokiniams. Įdomu, kad būtent tradiciniuose menuose 
ligi šiol atkakliausiai reiškiasi paveldimo autoriteto galia. Pavyzdžiui, pa- 
sitaiko arbatos ceremonialo ar gėlių puokščių mokyklų, organizuotų pa- 
gal šeimos pavyzdį - autoritetas jose grindžiamas paveldėjimu. 

Turint omenyje šį neseną susiskirstymą pagal klases ir paveldėjimo 
ryšius, galima tikėtis, jog ir šiandien Japonijoje ryškūs klasiniai skirtu- 
mai. Ligi šiol tebesireiškiančią hierarchijos įtaką kai kurie užsieniečiai 
iš tikrųjų laiko klasinės sistemos apraiška. Bet tai ne visai teisinga nuo- 
monė. Hierarchija priimama kaip savaime suprantama. Statusas be ga- 
lo svarbus. Bet priklausomybės klasei pojūtis ir klasiniai skirtumai vi- 
siškai silpni. Šiandieninė Japonijos visuomenė iš esmės laikosi lygybės 
nuostatų, ir daug labiau nei amerikiečiai ar daugelio Europos šalių 
žmonės. 

Vėlyvuoju Tokugawų periodu išaugo pasipriešinimas griežtai pavel- 
dėjimo sistemai, bet šis modelis - neįtikėtinai greitai - subyrėjo tik Meiji 
laikotarpiu. Per keletą metų buvo ištrinti skirtumai tarp pačių samura- 
jų ir tarp jų bei kitų klasių. Gyventojų surašymo dokumentuose samu- 
rajai tapo grupe, turinčia vien istorinę reikšmę. Devynioliktame šimtme- 
tyje dideles permainas išgyvenę samurajai dažnai skiriasi nuo kitų japo- 
nų pažiūromis ir garbės suvokimu, ir Japonijos visuomenės elitas tebe- 
kildina save iš tų 6 nuošimčių gyventojų, kurie kitados sudarė samura- 
jų klasę. Bet didžioji samurajų dalis Meiji periodu neįstengė ekonomiš- 

kai išsilaikyti ir susimaišė su žemesniais sluoksniais. Jau šešioliktame ir 
septynioliktame šimtmečiuose samurajai buvo netekę tiesioginių žemės 
valdų - galbūt todėl greičiau ir išnyko nei feodalų klasės Vakaruose. Skir- 
tingai nuo Vakarų, feodalų dvarai moderniaisiais laikais buvo iš karto 
panaikinti, ir jau praėjusio amžiaus aštuntame dešimtmetyje valstiečiai 
tapo visiški ir neabejotini žemės savininkai. 

Kartoms keičiant kartas, skirtumai tarp samurajų ir paprastų žmonių 
darėsi vis mažiau svarbūs. Galiausiai samurajų sluoksnis visai išsiskai- 
dė, ir daugumai japonų skirtumas tarp samurajiškos ir nesamurajiškos 
kilmės tapo nieko nereiškiantis. Progai pasitaikius, kai kurios šeimos gali 
priminti savo giminės praeitį, bet daug rečiau, nei tariami “Mayflower" 
keleivių ar prieškario Pietų plantacijų savininkų palikuonys. Jaunų ja- 
ponų nebedomina tokie dalykai, kaip, pavyzdžiui, jaunus anglus - kiek 
keltiško, saksoniško, daniško ar normandiško kraujo teka jų gyslomis. 

Moderniaisiais laikais išliko vienintelis klasinis skirtumas - tarp diduo- 
menės ir liaudies. Senoji Kyoto dvaro aristokratija, Tokugawų feodalai 
didikai ir kai kurie naujųjų laikų lyderiai 1884 metais susiliejo į naują 
didikų luomą, kad aprūpintų kadrais naujojo parlamento Perų rūmus. 
Šešiasdešimt metų šie didikai sudarė didžiąją dalį, bet Antrojo pasauli- 
nio karo spaudimas juos privertė laikytis labiau egalitarinių nuostatų, 
o pasibaigus karui, kai amerikiečių valdžia paskelbė nuosprendį, kad 
toks sluoksnis apskritai panaikinamas, prasmego tarsi skradžiai žemėn. 
Net kai kurios imperatoriaus giminės atšakos suaugo su paprastais žmo- 
nėmis. Vyresni žmonės, ypač pasižymintys istoriniu mąstymu, gali kreipti 
dėmesį į aristokratinę kilmę; pasitaikė, kad feodalų didikų palikuonims 
jų vardas buvo didelis privalumas per rinkimus gimtojoje prefektūroje, 
kurią kitados valdė jų protėviai. Bet nūdien, kitaip nei Prancūzijoje ar 
kitose Europos šalyse, į senuosius didikus kreipiamasi įprastais kreipi- 
niais - išimtis nebent užsieniečiai. Dauguma japonų menkai tepaiso aris- 
tokratiškos kilmės ir nesidrovėdami ją ignoruoja. 

Klasiniai skirtumai gali egzistuoti net nesant didikų ir legalaus pasi- 
dalijimo į klases. Japonams būdingas susitapatinimas su grupe iš tikrų- 
jų slopina priklausymo kuriai nors klasei pajautą. Skirtingai nuo indų 
kastų, japonų grupes paprastai sudaro ne to paties statuso ir nevieno- 
dą visuomeninį vaidmenį atliekantys žmonės. Kaip jau sakėme, gali bū- 
ti nebent dvi išimtys. Tai - burakuminai ir nesenų laikų imigrantai ko- 
rėjiečiai, bet jie sudaro tik nežymią visuomenės dalį. Šiaip jau bendra- 
vimas grupėmis, grindžiamomis hierarchine priklausomybe ir vengian- 
čiomis horizontalių ryšių su to paties statuso ir tą pačią funkciją atlie- 


Hierarchija / 143 


kančiomis grupėmis, dildo vakarietiškai suvokiamo priklausymo klasei 
pojūtį. 

Japonai nelinkę identifikuotis su klase; apie 90 nuošimčių priskiria 
save neapibrėžtai “viduriniajai klasei", dauguma - “aukštesniajam" jos 
sluoksniui. Klasinio pojūčio silpnumas tam tikra prasme atspindi tikro- 
vę. Jungtinių Valstijų ir Japonijos gyventojų pajamos yra maždaug to- 
kios pačios, bet jų pasiskirstymas nevienodas - Japonijoje yra daug dau- 
giau turtingų žmonių ir daug mažiau “neprivilegijuotų". Neseniai išleis- 
toje studijoje Japonija sugretinama su Švedija ir Australija - tai trys pra- 
moninės demokratinės šalys, kuriose turtingųjų ir neturtingųjų pajamos 
skiriasi mažiausiai. 

Karas ir amerikiečių reformos pareikalavo didelių išlaidų, ir didžio- 
jo biznio aukščiausios vadovybės darbas Japonijoje apmokamas kukliau, 
o jų valdoma kompanijos pagrindinio kapitalo dalis mažesnė nei Jung- 
tinėse Valstijose. Tarsi iš dangaus nukritęs pelnas, ypač tas, kurį sąly- 
gojo pasakiškai išaugusios nekilnojamo turto kainos, atnešė naujus lo- 
bius, bet dėl didelių progresyvinių pajamų bei paveldėjimo mokesčių tur- 
tą kaupti ir perduoti nepalyginti sunkiau nei Jungtinėse Valstijose. Jei- 
gu pažvelgsime į apatinę skalės dalį, tai pamatysime, kad dėl didelio kul- 
tūrinio homogeniškumo ir palyginti ribotos bei vienodos geografinės ap- 
linkos nėra nei etninių, nei regioninių “neprivilegijuotųjų" grupių kaip 
Jungtinėse Valstijose. Tam tikrų problemų kelia burakuminai ir korė- 
jiečiai; pasitaiko tarp jų valkataujančių ir nusikalstančių. Bet nedaug 
žmonių priskirtini prie vargšų. Daugiausia tai - maitintojo netekusios naš- 
lės ir jų vaikai, kuriems jokiu būdu nelemta visą gyvenimą likti neprivi- 
legijuotiems. 

Tai, kad Japonijoje palyginti mažai reikšmės turi klasės, liudija ir kla- 
sinių skirtumų neatspindinti kalba. Galima užtikti regioninių skirtybių, 
ypač tarp mažiau apsišvietusių žmonių, žodyną sąlygoja ir išsilavinimas, 
bet japonų kalbai nebūdingi požymiai, liudijantys žmogaus priklausomy- 
bę klasei, kurie tokie raiškūs Jungtinėje Karalystėje ir pastebimi net kai 
kuriose Jungtinių Valstijų vietovėse. 

1868 metais pradėjusi rauti klasinius skirtumus ir paveldimą valdžią 
Japonija šiek tiek daugiau nei per šimtmetį pralenkė anglus, nuo kurių 
tuomet buvo gerokai atsilikusi. Tai iš tiesų įspūdingas laimėjimas. Iš da- 
lies jį galima paaiškinti grupiniu japonų visuomenės pobūdžiu, tačiau dar 
daugiau lėmė švietimas. Japonai perėmė vakarietišką visuotinio, bent jau 
teoriškai visiems lygiai prieinamo, švietimo idėją ir taikė ją, neatsizvelg- 
dami į žmogaus vietą visuomenėje. Todėl nuo Meiji restauracijos laikų 

socialinis visuomenės mobilumas tolydžio didėjo - šiandien jis ne mažes- 
nis negu Jungtinėse Valstijose ar bet kurioje kitoje Vakarų Europos ša- 
lyje. Smulkiau švietimą aptarsime kitame knygos skirsnyje, o čia pabrė- 
šime tik tai, kad nuo paveldėjimo prie švietimo, kaip hierarchinį žmo- 
gaus statusą lemiančio veiksnio, jau galutinai pereita. Japonų vaidmenį 
visuomenėje ir jų statuso lygį sąlygoja nebe paveldėjimas ar klasės bei 
šeimos nuostatos, bet išsilavinimas, kurį lydi griežti ir visiems lygūs kva- 
lifikacijos egzaminai, būtini išlaikyti, kad galėtum užimti aukštą presti- 
žinį postą. 

Kaip ir visame pasaulyje, net socialistinėse šalyse, Japonijoje ligi šiol 
tebesama senosios sistemos liekanų. Aplinka ir šeimos tradicijos lemia, 
kad išsilavinusių tėvų vaikai turi pranašumų tiek mokantis, tiek laikant 
egzaminus. Smulkios verslo įmonės ar šeimos ūkis paprastai paveldimi. 
Net ir stambaus verslo įmonė, jeigu ją šiais laikais įkūrė sumaniai besi- 
sukantis antrepreneris, gali būti perduota sūnui. Geras pavyzdys - didžio- 
ji Matsushitos firma, užsienio rinkoms skiriamą produkciją ženklinanti 
Panasonic ir kitais prekybiniais ženklais (kadangi vidaus prekyboje tai- 
komas vardas - Nacionalinė - užsieniui nelabai tiktų). Firmos preziden- 
to postas atiteko įsūnytam žentui, bet, sprendžiant iš panašių kompa- 
nijų patirties, paveldėjimo ryšys nenusidriekia toliau nei per vieną ar dvi 
kartas. Gydytojų sūnūs paprastai perima tėvo profesiją. Kai kuriose me- 
ninės veiklos srityse, pavyzdžiui, tam tikro pobūdžio mokyklose ar “nau- 
jojoje religijoje", irgi ligi šiol reiškiasi paveldėjimo principas. Bet tuo vis- 
kas ir baigiasi. Japonijoje paveldėto turto daug mažiau negu Jungtinė- 
se Valstijose, ir paveldimumas japonų visuomenėje lemia turbūt šiek tiek 
mažiau nei Amerikoje ir žymiai mažiau nei kai kuriose Vakarų Euro- 
pos šalyse. 


Tačiau visuomenę formuojanti ir charakterizuojanti hierarchija ligi 
šiol tebelieka Japonijos gyvenimo pamatas, ji persmelkusi visas jo sritis. 
Japonija susiskirsčiusi į begalinę daugybę grupių, kurių kiekviena suda- 
ryta iš daugybės statuso lygių. Šis vertikalios hierarchinės tvarkos prin- 
cipas būdingas daugeliui tokių institucijų, kaip valdymo įstaigos ar biz- 
nio firmos, bet reiškiasi ir kitose grupėse. Net iš santykinai lygių šeimy- 
ninių grupių susidedančiam kaimui (dabar “kaimeliui") buvo būdingas 
susisluoksniavimas - nuo ūkių, kurie tradiciškai iškeldavo vadovaujan- 
čius žmones, iki ūkininkų nuomininkų. Daugybėje tokių šiandieninių 
grupių, kaip žemdirbių kooperatyvai ar moterų sąjungos, kurias suda- 

ro, jei neskaičiuosime vadovaujančių pareigūnų viršūnės, aibė lygių na- 
rių, hierarchiniai sluoksniai atsiranda dėl amžiaus skirtumų. 

Valstybinio valdymo įstaigose, kaip ir didžiosiose verslo firmose, am- 
Ziaus grupės sustiprina rangų hierarchiją, nes tais pačiais metais pradė- 
jusieji dirbti sudaro “klasę", kurios nariai visi drauge pamažu kopia kar- 
jeros laiptais, užimdami vis aukštesnius postus ir gaudami didesnes al- 
gas. Biznio firmoje ar valstybinio valdymo įstaigoje galima pradėti dirbti, 
užimant skirtingo lygio vietas, kurių kiekviena lemia kitokią karjerą, bet 
kad ir kokios karjeros laiptais žengtum, drauge su kitais teks pereiti dau- 
gybe pakopų, kurių kiekviena - skirtingas rangas ir kitokia alga. Pavyz- 
džiui, darbininkas stovi ant mažesnio apmokėjimo ir žemesnio statuso 
laiptų, o labiau išsilavinęs pareigūnas, išlaikęs konkursinius egzaminus, 
atsiduria ant laiptų, leidžiančių daryti aukštesnio lygio karjerą ir kylan- 
čių iki pat firmos vadovo posto; bet tarp tos pačios kategorijos žmonių 
tavo statusą ir algą lemia pirmiausia amžius ir ištarnauti metai. 

Japonai tarsi savaime bendrauja pagal tai, kokį hierarchinį lygį kiek- 
vienas iš jų užima, kaip kad amerikiečiai stengiasi nustatyti lygius tarp- 
asmeninius santykius, nepaisant nei amžiaus, nei statuso. Ko gero, ja- 
ponų nuostata natūralesnė. Senesni arba pripažinimo nusipelnę žmonės 
praleidžiami į priekį. Kiekviena oficialia proga žmonės sėdi pagal tvar- 
ką, atspindinčią jų viršenybę. Japonų namuose garbingiausia vieta - prie- 
šingam nuo durų kambario gale, prieš tokonoma, t.y. meniškiems daik- 
tams skirtą nišą. Todėl prie durų neretos spūstys, nes žmonės, iš nuo- 
lankumo ar dėl to, kad nedrįsta, primygtinai nori atsisėsti į mažiau gar- 
bingą vietą. Į aukštesnio statuso nusipelniusį žmogų kreipiamasi išmin- 
tį liudijančiu sensei, t.y. tituluojant jį mokytoju. Vyrai į artimus to pa- 
ties amžiaus draugus ar jaunesnius uz save kreipiasi kun, o san, arba 
labai oficialus sama, skiriamas visiems kitiems - vyrams ir moterims, vien- 
gungiams ir vedusiems, - ir gali būti laikomas tolygiu “ponui" ar “po- 
niai". (Beveik nesikreipiama vardais, išskyrus vaikus, jaunesnius šeimos 
narius; vardais vienas į kitą gali kreiptis nebent nuo vaikystės labai ar- 
timai pažįstami žmonės.) 

Šiaip jau vienas iš įprasčiausių tarpasmeninių santykių kreipinių yra 
specifiniai statuso pavadinimai. Be mums įprastų “tėveli", “senele", šei- 
moje dar yra “vyresniojo brolio" ir “vyresniosios sesers" kategorijos. 
Kiekvienas artimas vyresnis žmogus gali būti pavadintas “dėde” arba “te- 
ta", jeigu leidžia amžius - “seneliu” arba “senele”. Bet dar reikSmingiau 
tai, kad tiesiogiai kreipdamiesi japonai labai dažnai vartoja tokius krei- 
pinius, kaip okusan arba okusama (ūkio ponia), kocho-sensei (mokyto- 

Susipažįstantys ar paprasčiausiai besisveikinantys žmonės. Japonai sveikinasi nusilenk- 
dami; rankos dažniausiai spaudžiamos tik užsieniečiams. Kaip žemai lenkiamasi ir kiek 
kartų - atspindi statuso, santykių ir amžiaus skirtumus. (ORichard Kalvar / Magnum 
Photos) 


jau arba globėjau), kyokucho-san (pone įstaigos viršininke) ir shacho- 
san (pone kompanijos prezidente). Jeigu paimsime amerikiečius, tai be 
karinių rangų, tokios vartosenos atitikmenys būtų tik “pone preziden- 
te" ir “pone ambasadoriau", kurių dauguma žmonių per visą gyvenimą 
neturi progos ištarti. 

Skirtingai nuo Amerikos, kur vyresni žmonės linksta elgtis kaip jau- 
ni arba kompanijos prezidentas neretai dedasi lygus jam tarnaujantiems 
vyrukams, Japonijoje stengiamasi gyventi pagal statusą. Ankstesniais lai- 
kais būti savo vietoje - reiškė laikytis paveldėto, neįmanomo pakeisti sta- 
tuso, o dabar - elgtis pagal amžių ir visuomeninę padėtį. Žmogus didžia 
dalimi save tapatina su statuso lemiamu visuomeniniu vaidmeniu. Kiek- 
vienas yra traktuojamas pagal savo statusą, ir nėra nieko blogiau, jei pats 

žmogus atitinkamai nesielgia. Nepaisyti ar sulaužyti statuso sąlygojamą 
tvarką lygiai bauginasi ir viena, ir kita pusė. Užsieniečių pastangos ne- 
kreipti dėmesio į statuso skirtumus ir elgtis kaip lygus su lygiais atleis- 
tinos dėl neišmanymo, bet japonus tai vis tiek trikdo. 

Hierarchijos ir statuso svarba - viena iš priežasčių, kodėl taip dažnai 
keičiamasi meishi, arba vizitinėmis kortelėmis. Jos visados rašomos ki- 
nų rašmenimis, todėl tikra tiesa, kad japonų pavardes itin sunku per- 
skaityti, nepadeda nė tai, kad jos aiškiai išspausdintos, o šalia pavardės 
neretai duodama ir fonetinė transkripcija. Jose įrašomi adresai ir tele- 
fonai taip pat gali praversti toliau bendraujant. Tačiau svarbiausia meishi 
paskirtis - nurodyti konkrečias žmogaus pareigas ir grupinę priklauso- 
mybe, pav.: Fuji banko direktorius, Užsienio reikalų ministerijos Sutar- 
čių skyriaus vedėjas, Tokijo universiteto ekonomikos profesorius. Tai pa- 
deda suprasti, kaip su žmogumi bendrauti ir kaip mandagiam bei pagar- 
biam su juo būti. 

Hierarchinė visuomenės tvarka ligi šiol tebedvelkia ankstesniaisiais 
laikais. Iš aukščiausius hierarchinius postus užimančiųjų žemiau stovin- 
tieji laukia globėjiško paternalizmo, įskaitant rūpinimąsi jų asmeniniu 
gyvenimu, kas Vakaruose gali būti laikoma kišimusi į privačius reikalus. 
Pavyzdžiui, valstybinio valdymo ar biznio įstaigų viršininkai paprastai 
kviečiami tarpininkauti rengiant vedybas. Atsidėkodami už šį geranoriš- 
kumą, pagal rangą žemesnieji privalo būti pagarbūs ir lojalūs. Tai - anks- 
tesniųjų laikų on (viršesniojo geranoriškumas) ir giri (už tai atsilyginan- 
čio žemesniojo lojalumas ir pareiga) atgarsiai. 

Grupių vidaus hierarchiją papildo hierarchija tarp grupių. Japonai lin- 
ke viską vertinti hierarchinės tvarkos požiūriu. Nors niekur nejteisinta, 
beveik visiems aišku, kad Tokijo universitetas - neabejotinai svarbiausias, 
po jo eina Kyoto ir taip toliau - iki daugybės niekuo neišsiskiriančių pri- 
vačių universitetų ir dar žemesnį rangą turinčių koledžų. Panašiai žmo- 
nės rikiuoja ir biznio firmas - nuo didžiulių, prestižinių, iki smulkių, silp- 
nų. Pasakymai, kad pagal galią šalis užima pirmą, trečią ar penktą vie- 
tą, japonams - ne migloti simboliai kaip amerikiečiams, bet tikslūs ir 
reikšmingi teiginiai. 


Nusistovėjusi hierarchija vakariečiams asocijuojasi su tvirta, kone au- 
tokratine valdžia, tačiau tai netinka Japonijai. Tiesą sakant, iš dalies hie- 
rarchijos pabrėžimas turi grynai simbolinę reikšmę. Šitai puikiausiai pa- 
liudija imperatoriaus vaidmuo svarbiausioje - valstybinio lygio - Japoni- 

jos hierarchinėje struktūroje. Paliudija taip pat ir tai, kad imdamiesi ką 
nors organizuoti, prestižo sumetimais japonai paprastai sudaro garbės 
komitetus, į kuriuos iškeliami didžiausią autoritetą turintys žmonės. Ta- 
čiau iš tikrųjų viską tvarko žemesnio lygio, iš jaunesnių ir aktyvesnių 
asmenų sudarytieji, komitetai. Tai būdinga ir Jungtinėms Valstijoms, bet 
Japonijoje tokie garbės komitetai daug labiau paplitę. Simbolinę hierar- 
chijos reikšmę atspindi ir tai, jog kiekvienas bet kokios organizacijos vir- 
šūnėje esąs žmogus, nepaisant faktiškų pareigų ir valdžios, jaučia tokią 
atsakomybę už visa, kas priklauso jo jurisdikcijai, kad bent kiek rimtes- 
nės nesėkmės atveju bus linkes “prisiimti atsakomybe" ir atsistatydinti. 
Net jeigu vakariečių akimis žiūrint ir nekiltų nė menkiausio įtarimo, kad 
šis žmogus galėtų būti nors kiek teisiškai ar juridiškai kaltas. Ankstes- 
niais laikais dėl to pasitaikydavo net savižudybių. 

Net ir tada, kai vadovaujama ne simboliškai, o iš tikrųjų, japonai lai- 
kosi gerokai kitokių nuostatų nei amerikiečiai. Vadovai neturi būti val- 
dingi ir įsakantys, bet jautrūs kitiems. Sugebėjimą vadovauti liudija šil- 
tas tarnautojų prieraišumas ir pasigėrėjimas bei pasitikėjimas, kuris įk- 
vepia labiau, nei griežtos nuostatos ir įsakmūs sprendimai. Tai, kuo ame- 
rikiečiai gėrėsis kaip stipriu vadovavimu, japonams gali kelti nepasitikė- 
jimą ir net įžeisti. Ilgai tariantis pasiekiamas konsensusas - gyvenimo nor- 
ma. Viršininkas dažniau labiau panašus į kokio nors komiteto pirminin- 
ką. Pavaldiniai, kurie dabar sudaro tam tikrą grupę, o laikui bėgant nu- 
sipelnys aukštesnių postų ir statuso, nelaukia, kol iš viršaus ateis nuta- 
rimai, bet siekia kartu su kitais spręsti. Jie tikisi, kad su jais bus elgia- 
masi ne vien kaip su valdiniais, bet ir kaip su jaunesniais bendradar- 
biais ar net mokiniais. Šią temą išplėtosiu vėliau, pasakodamas apie Ja- 
ponijos verslą ir valstybinio valdymo biurokratinį aparatą; čia norėjau 
iškelti tik vakariečiams netikėtą skirtumą tarp japonams būdingo dėme- 
sio hierarchijai ir palyginti plataus valdžios ir sprendimų galios pasida- 
lijimo. 

Galiausiai - kalbant apie Japonijos hierarchiją reikia pabrėžti tai, kad 
jinai sukelia mažiau įtampos ir pagiežos nei rangų skirtumai Vakaruo- 
se. Tai nieko keista dėl daugybės priežasčių. Į tuos, kurie stovi ant aukš- 
tesnės pakopos, žiūrima kaip į vyresnius, anksčiau karjeros laiptais pra- 
dėjusius žengti žmones; nekyla net įtarimas, kad jie ten būtų prasibro- 
vę nesąžiningai. Viskam - savas laikas. Jeigu jie aukščiau už mane, tai 
todėl, kad geriau išsilavinę ir geriau išlaikė išbandymus. Homogeniško- 
je visuomenėje išsilavinimo skirtumus lemia asmeniniai sugebėjimai, o 
ne nevienoda socialinė padėtis. Dėl to, kad viršininkai stengiasi nebūti 

įsakmiai valdingi, dėl įpročio tartis, dėl pasidalijimo sprendžiant svarbius 
reikalus, pavaldinio padėtis Japonijoje labiau pakenčiama nei Vakaruo- 
se. Grupės solidarumas, iš praeities užsilikęs tėviškas vadovų dėmesys 
ir žemesnę padėtį užimančių asmeninis lojalumas sušildo tarpasmeninius 
santykius ir suartina rangų skiriamus žmones. Galiausiai poreikis pri- 
klausyti - t. y. dalyvaujant grupėje pasiekti tapatybės pačiam sau pojū- 
tį, - skatina žmones noriau susitaikyti su savo statusu, kad ir koks jis 
būtų. Žinoma, pasitaiko ir pasipriešinimo viršininkams, ir kovos tarp kli- 
kų atvejų. Jaunų karininkų problema ketvirtame dešimtmetyje privedė 
iki beveik atviro maišto, o ir dabar dažnai niurnama, kad seni žmonės 
trukdo jauniems žengti į priekį. Šiaip ar taip, tradicinis hierarchijos po- 
jūtis labai darniai įsiliejo į dabar jau iš esmės egalitarinę japonų visuo- 
mene ir tebelieka vienas svarbiausių veiksmingai besireiškiančių bruožų. 


16 Asmuo 


Nereikėtų pernelyg sureikšminti nei japonų orientacijos į 
grupe, nei jų etikos reliatyvumo, nei hierarchinės struktūros. Jeigu per- 
nelyg visa tai pabrėžtume, galėtų susidaryti įspūdis, kad japonai - lanks- 
tūs, paklusnūs robotai, nuolankiai prisitaikantys prie griežtų socialinių 
taisyklių ir be galo paisantys visuomenės gyvenimo šablonų. Vakaruo- 
se taip ir linkstama manyti, bet tam prieštarauja visa Japonijos istorija. 
Japonai įrodė esą itin veiklūs ir sugebą imtis greitų, tikslingų permai- 
nų. Jų mene atsispindi ir jautrumas, ir kūrybingumas. Jų literatūra liu- 
dija, kad japonai - skausmingai drovūs žmonės. Tai - visiškai kitas jų pa- 
veikslas. Nors japonas savo individualizmą grupei pajungia labiau nei va- 
karietis, bent jau tariasi tai darąs, savąją tapatybę jis išsaugo kitaip. Jis 
linkęs išlieti jausmus, tegul ir valdo juos labiau nei dauguma vakarie- 
čių. Dar svarbiau, kad vidinės energijos ir ambicingumo jis turi tikrai ne 
mažiau. 

Prieštaravimas tarp asmeninės saviraiškos ir socialinio konformizmo 
reiškiasi ne tik Japonijoje, bet ir visame pasaulyje. Tikrai, vienodesnės 
ir griežtesnės visuomeninio gyvenimo taisyklės čia skatina nepasitenki- 
nimą, ypač tarp jaunų žmonių, ir kartais įplieskia atvirą maištą. Tapti so- 
cialiniu maištininku Japonijoje reikia daugiau drąsos ir ryžto, negu vi- 
suomenėje, kur žmonių ryšiai ne taip tankiai suausti, todėl ir smurto čia 
gali būti daugiau - prisiminkime, pavyzdžiui, jaunų armijos karininkų po- 
litines žmogžudystes ketvirtame dešimtmetyje, imu studentų sąjūdį bai- 
giantis septintam dešimtmečiui arba Raudonosios armijos (Sekigun) ir 
jaunų žmonių teroristinių grupuočių žiaurumus aštuntajame. Tik reikėtų 
pabrėžti, kad net maištininkas prieš visuomenę paprastai būna mažos, 
glaudžiais ryšiais susijusios grupelės narys, o ne vienišius kovotojas arba 
individualistas ekscentrikas. 

Paprastesnė nei atviras maištas pasipriešinimo forma - įžūlus nusi- 
stovėjusių papročių nepaisymas. Jaunų žmonių nenorą konformistiškai 
taikytis prie normų liudija motorizuotų vyrukų gaujos arba jaunimo, dau- 
giausia merginų, šokėjų grupės, kurios viešumon išeina vilkėdamos neip- 
rastais drabužiais ir, skambant čaižiai elektroninei muzikai, kuo rimčiau- 
siai šoka savo neįprastus šokius. Parkas prieš vartus į Meiji šventyklą 
Tokijuje - mėgstamiausia tokio maištingo jaunimo sambūrių vieta sek- 
madienių popietėmis. Devintame dešimtmetyje labai padidėjo moksleivių 
nusikalstamumas; nemėgstami mokiniai sumušami, pasitaiko smurtinių 
veiksmų net prieš mokytojus. Nors moksleivių nusikaltimai retesni ir ne 
tokie šiurkštūs kaip Jungtinėse Valstijose, šitoks elgesys japonams ke- 
lia ne mažiau nerimo. Apskritai jauni žmonės stengiasi išsiveržti iš su- 
stabarėjusių Japonijos visuomenės stereotipų. Nemažai jų mano, jog bent 
sykį gyvenime būtina ištrūkti iš Japonijos, kad įkvėptum, kaip jie vilia- 
si, šviežesnio ir gaivesnio išorinio pasaulio oro. Jie atvirai niekina stan- 
džiai suveržtos švietimo ir įsidarbinimo sistemos primestus apribojimus. 
Iš tikro visuomenės apklausos apžvalgos dažnai liudija, kad iš visų in- 
dustrinių kraštų Japonijos jaunimas labiausiai nepatenkintas savosios vi- 
suomenės gyvenimo būdu, nors, kaip atrodo, iš dalies tai tik bendras gru- 
pinis nusistatymas, prieštaraujantis akivaizdžiam pasitenkinimui, su ku- 
riuo jie priima daugelį jų visuomenėje įprastų dalykų. 

Vis dėlto plačiai išplitęs aikštingumas ir nuolatinis permainų siekis 
tikrai būdingas Japonijos jaunimui - vyresnioji karta net bauginasi, kad 
jauni žmonės praranda japonišką savitumą. Šios tendencijos pradėjo 
reikštis jau trečiame dešimtmetyje ir ypač sustiprėjo po Antrojo pasau- 
linio karo. Kaip ir visame pasaulyje kartų skirtumai čia trukdo rasti bend- 
rą kalbą, bet Japonijoje šitai pridengia išviršinis socialinis konformizmas 
ir atsargūs nutylėjimai to, ko nereikia sakyti. Studentas gali su tėvais 
ramiai pusryčiauti, o netrukus su draugais siaubs universitetą. 

Nepaisant asmeninės saviraiškos siekio ir pastangų išsilaisvinti iš so- 
cialinių apribojimų, žodis “individualizmas" (kojin-shugi) Japonijoje vi- 
suomet skambėjo nekaip. Jis japonams siejasi labiau su savanaudišku- 
mu nei asmenine atsakomybe. Dėl to jie stengdavosi jį pakeisti kitais Zo- 
džiais. Trumpą laiką studentai vartojo “subjektyvumą" (shutaisei), juo 
pabrėždami, kad žmogus - aktyvus subjektas, o ne pasyvus gyvenimo ob- 
jektas. Kita populiari frazė buvo “mano-namizmas” (mai-homu-shugi), 
kuria jauni japonai išreikšdavo karštą troškimą turėti nuosavus namus - 
o tai ne toks jau paprastas dalykas, turint omeny žemės kainas - ir gy- 
venti asmeninį, nuo šeimos ir grupės nepriklausomą, gyvenimą. 

Kad ir kaip būtų stengiamasi išvengti konformizmo, net palyginti lais- 
vi ir spontaniški šiandieniniai jauni japonai vakariečiams atrodo itin kon- 
formistiški. Amerikiečių clichė, kad universiteto radikalas ilgainiui taps 
korporacijos pareigūnu, kasdien vilkinčiu kostiumą, dar labiau tinka Ja- 
ponijai, kur balti verslininko marškiniai ir mėlynas kostiumas virto ko- 
ne visų suaugusių žmonių uniforma. Dauguma japonų gana sklandžiai 
iš vaikystės, kai viskas leidžiama, per maištingą jaunystę išplaukia į suau- 
gusiam žmogui nulemto konformizmo vandenis. Savojo identiteto troš- 
kimas, žinoma, neišblėsta, ir tam tikra japonų dalis visą gyvenimą ne- 
susitaiksto su nusistovėjusiomis visuomenės normomis, stengiasi gyventi 
laisviau. 


Prie nonkonformisty tikriausiai bus priskirtas kiekvienas iš didžiu- 
lio pasilinksminimo pasaulio, ypač - iš tos jo dalies, kuri vadinama mi- 
zu-shobai, arba “vandens prekyba". Šis keistas pavadinimas atspindi 
neužtikrintą padėtį tų iki Antrojo pasaulinio karo nelegalių įstaigų, ku- 
rios išsilaikė, versdamosi seksualinėmis pramogomis - nuo švelnaus ba- 
ro merginų flirto iki įvairiausių prostitucijos formų. Kai kuriuose pasi- 
linksminimų kvartaluose gali apsvaigti nuo daugybės įvairiausių barų, 
įskaitant mažas diskotekas ir vietas, kur rodomi šou ar rengiamos “dai- 
nuokime kartu" programos. Atviresnės seksualinės veiklos galimybės to- 
kios pat gausios - nuo “meilės viešbučių", kur poros gali keletui valan- 
dų išsinuomoti kambarį, iki vadinamųjų turkiškų pirčių (dėl turkų pa- 
sipiktinimo dabar šio pavadinimo vengiama). 

Kitą nonkonformistų grupę sudaro kriminaliniai elementai, dažnai su- 
sibūrę į galingas gaujas, vadinamas yakuzomis. Jie artimai susiję su še- 
šėliniu mizu-shobai gyvenimu, vykdo ginamąjį reketą, yra įsivėlę į ne- 
legalias aferas ir lupikavimą. Yakuzos dedasi panašių grupuočių, veiku- 
sių feodaliniais laikais, romantiškais palikuonimis ir bent jau drabužiais 
ir manieromis bando mėgdžioti Holivudo sukurtą Amerikos gangsterių 
įvaizdį. Ši poza, gerokai perdėta, - jau atskirą žanrą sudarančių filmų ir 
televizijos šou pagrindas, nors iš tikrųjų japonų yakuza - tik tolimas mafi- 
jos ar Amerikos gangsterių aidas. Dėl griežtos kontrolės susišaudymai - 
retas dalykas; nusikaltimų - gerokai mažiau nei daugumoje kitų indust- 
rinių šalių; yakuzos dažnai bendradarbiauja su policija jos nustatytomis 
sąlygomis. 

Vienu metu politikos intrigantai, vadinamieji kuromaku, savo įtaką 
dažnai grįsdavo ryšiais su yakuzų gaujomis. Keletas tokių žmonių, išli- 

kusių dar iš priekario laikų, naudodamiesi ryšiais, įtartinai sukauptais 
turtais ir savo pakalikų yakuzų smurtiniais grasinimais, vis dar stengiasi 
daryti įtaką priimant politinius sprendimus, bet šios pastangos ne tokios 
jau dažnos ir sėkmingos, kaip paprastai manoma. Valdininkai nepaper- 
kami, o politikai, kuriems pinigų visuomet reikia, priklauso nuo balsuoto- 
jų, kuriuos siutina vien mintis apie politines intrigas. Tokios figūros - 
nykstantis Japonijos bruožas; ko gero, netrukus jų apskritai nebeliks. 

Dar viena nonkonformistinė grupė - tai skurdžiai besiverčią svetim- 
šaliai ir lindynių rajonų, iš kurių geriausiai žinomas Sanya Tokijuje, gy- 
ventojai. Tai žmonės, kuriems per nelaimę ar dėl to, kad turi fizinių trū- 
kumų, nepavyko susikurti normalaus, japonų standartus atitinkančio, gy- 
venimo. Tačiau jų mažai. Tik nedidelei gyventojų daliai nepavyko rasti 
garbingesnės vietos visuomenėje. Japonijoje nėra nei tokių didžiulių ap- 
leistų miesto rajonų, nei tokio gėdingai gausaus deklasuotų žmonių 
sluoksnio kaip Jungtinėse Valstijose. 

Visos nonkonformistinės grupės - tai feodalizmo laikų, kai tvarko- 
masi buvo dar griežčiau, palikimas. Jos atstovauja tamsiajai Japonijos gy- 
venimo pusei. Nors jų ne tiek daug ir jų įtaka daug mažesnė nei kitose 
išsivysčiusiose šalyse, pastaraisiais metais jos labai patraukė vakariečių 
akis. Galbūt todėl, kad vakariečiams, kuriems jau įgriso japonų visuo- 
menės homogeniškumas, daugumos japonų pasitenkinimas savimi ir už- 
sieniečių aikčiojimas, žavintis Japonijos “stebuklu", malonu atrasti iš- 
virkščią Japonijos gyvenimo pusę, šiek tiek pritemdančią jų sėkmę. 


Dauguma japonų ištikimai laikosi įsišaknijusių normų, tačiau net po 
šiuo kietu luobu jie nėra tik žmogiškos padermės skruzdės. Kiekvienas 
jų uoliai puoselėja savo individualybę, tegu ir atsižvelgdamas į visuome- 
nines nuostatas. Daugelis japonų ištrūksta iš visuomenės ir pasijunta sa- 
vimi, įsijausdami į gamtos grožį. Šitai jiems juo svarbiau, kadangi jie la- 
bai mėgsta gamtą. 

Dėl didelių grūsčių ir nesuvaldomo ekonominio augimo dar visai ne- 
seniai japonai buvo tarp didžiausių aplinkos niokotojų, tačiau jie išsau- 
gojo aistringą meilę gamtai, nors dažnai tai gali išreikšti tik minimalio- 
mis formomis. Jie mėgsta žygius ir iškylas, bet tik nedaugelis išgali tu- 
rėti didelius sodus ar būti natūralios gamtos plotų savininkais. Todėl jie 
augina mažyčius sodelius, miniatiūriškai atspindinčius gamtos didybę. Ja- 
ponai mėgsta gamtines vinjetes ir dar labiau - nykštukinius, vazonuose 
auginamus medžius (bonsai). Kai kurios moterys iš spalvoto molio (bon- 


Ikimokyklinukai groti muzikos instrumentais pradeda mokytis didelėmis grupėmis. Šie 
mažiukai, pagal Suzuki metodą, smuikuoja priešais gynybinį vandens griovį, juosian- 
ti Matsumoto pilį. (© Hiroji Kubota / Magnum Photos) 

kei) ar smėlio (bonseki) ant padėklų sukuria nuostabius gamtovaizdžius, 
tačiau dar daugiau jų visa širdimi atsidavusios gėlių aranžavimo menui 
(ikebana), kurio kompozicijoms, skirtingai nuo Vakarų, kur įprastos di- 
džiulės puokštės, pakanka kelių kruopščiai parinktų ir suderintų gėlių 
bei šakelių. Kai kurie šio mažų dalykų kulto aspektai, pavyzdžiui, mi- 
niatiūriniai sodai ir parkai, gėlių aranžavimas, pastaraisiais metais pa- 
darė didelį poveikį ir Vakarams. 

Literatūra - dar vienas asmeninės saviraiškos laukas, jei ne tiesiogi- 
nės, tai bent įsijaučiant į kito individualią saviraišką. Visai šiuolaikinei 
japonų literatūrai, įspūdingai atgimusiai maždaug amžių sandūroje, bū- 
dingi savosios tapatybės ieškojimai. Dauguma jų, tarsi potvyniui plūste- 
lėjus Vakarų kultūrinei įtakai, buvo susiję su nerimu dėl japonų identi- 
teto išlikimo, bet kitas šių ieškojimų aspektas - asmeninės tapatybės iš- 
saugojimas dusinančiai kompaktiškoje visuomenėje. Japonų rašytojai 
ypač išgarsėjo kūriniais, Japonijoje vadinamais “Aš" romanais", kuriuo- 
se rašytojas, vaizduodamas iš pagrindų priešišką aplinką, introspekty- 
viai, kone trikdančiai atvirai tyrinėja savo jausmus. Šiuose romanuose 
į japonų visuomenę žvelgiama tokiu ribotu ir tokiu individualizuotu po- 
žiūriu, kad apie ją gali susidaryti tik menką ir iškreiptą vaizdą, bet kū- 
riniai atskleidžia žmogaus sielos subtilybes bei įnorius, ir tai japonus pa- 
traukė labiausiai. Šiuo dėmesiu žmogaus išgyvenimams turbūt galima pa- 
aiškinti ir didelį ikirevoliucinės rusų literatūros populiarumą. Nors ja- 
ponų ir rusų charakteriai bei visuomenės labai skiriasi, rusų vaizduoja- 
mas individualios sielos ir žmogų slegiančios visuomenės konfliktas, taip 
pat asmeninės saviraiškos siekis akivaizdžiai užgavo jautriausią japonų 
širdies stygą. 

Ne kiekvienam lemta tapti garsiu rašytoju, tačiau milijonai japonų iš- 
lieja jausmus rašydami, tarkim, dienoraščius arba eilėraščius. Ir trisde- 
šimt vieno skiemens tanka, ir ne toks senas septyniolikos skiemenų hai- 
ku - labai griežtos literatūrinės formos, be to, dar varžomos nesuskai- 
tomos galybės poetinių taisyklių, tačiau daugybė japonų būtent jomis 
stengiasi išreikšti save. Knibždėte knibžda literatūrinių būrelių, leidžia- 
ma aibė poezijos žurnalų, kasmet skelbiamas nacionalinis tankų konkur- 
sas - geriausios tankos skaitomos dalyvaujant imperatoriui, kuris irgi pa- 
teikia savo paties sukurtą eilėraštį. 

Milijonai japonų išreiškia save šokdami, dainuodami. Daugybėje pui- 
kiai organizuotų mokyklų, kurių kiekviena turi gausų būrį gerbėjų, puo- 
selėjami įvairiausi šokio menai, paprastai siejami su ikimoderniuoju teat- 

ru ir geišų tradicija. Tas pats pasakytina ir apie tradicinę muziką; daug 
žmonių mokosi groti ir vakarietiškais instrumentais, atlikti vakarietišką 
muziką. Visame pasaulyje pagarsėjo Suzuki metodas, kai violončele groti 
pradedama mokyti nuo dvejų ar trejų metų, dažniausiai didelėmis gru- 
pėmis. Visos tradicinės tapybos ir keramikos šakos puoselėjamos aibė- 
je mokyklų, kaip ir įvairiausios Vakarų meno formos, kaip ir tradiciniai 
arbatos ceremonialo, gėlių aranžavimo menai. Visko nė neišvardinsi. 
Dziudo, karatė ir kitos karinės sporto šakos - taip pat individualių įgū- 
džių ugdymo dalis. 

Visos šios mokyklos teikia galimybę susiburti į grupes, su kuriomis 
žmogus gali identifikuotis, bet čia dar svarbiau tai, kad dauguma japo- 
nų iš tikrųjų pasižymi individualiais literatūriniais, meniniais, teatriniais 
įgūdžiais, ir šitai jiems yra ne tik būdas emociškai išreikšti save, bet - 
ir labai vertinama savojo identiteto apraiška. Tik pastaraisiais metais 
Jungtinėse Valstijose ima ryškėti daugybės žmonių panašaus pobūdžio 
meninės pastangos, kurios Japonijai jau seniai būdingos; turbūt ir čia 
jas iš dalies lemia saviraiškos ir savosios tapatybės jausenos poreikis 
ankštoje, labai suvaržytoje socialinėje aplinkoje. 

Mes linkę numoti ranka į tokią veiklą kaip paprastas hobis, bet ja- 
ponai ją vertina kaip shumi, arba “polinkius", kurie leidžia įtvirtinti sa- 
vąją tapatybę ir su amžiumi darosi jiems vis svarbesni. Per įvairius po- 
būvius japonai mėgsta parodyti savo ypatingus sugebėjimus - tarkim, dai- 
nuoti No maniera. Dažniausiai būna taip, kad per tokius susiėjimus ja- 
ponai keičia vienas kitą, o juose dalyvaujantys užsieniečiai, sutrikę, kad 
nieko neišgali, beviltiškai stengiasi prisiminti pusiau pamirštą universi- 
teto laikų dainą. Karštas atsidavimas hobiui Japonijoje beveik būtinas, 
jeigu nori, kad tave gerbtu. Tai teko patirti ir savo kailiu. Nevykusiai aiš- 
kindamas žurnalistams, jog neturiu jokio hobio, nes mano darbas - taip 
pat hobis, pajutau, kad tai - dvasinio nepilnavertiskumo pripažinimas. 

Japonai ugdo savo polinkius ir jais puikuojasi, net jeigu tai - įpras- 
tas tokią padėtį užimančių žmonių pomėgis. Stambiam verslininkui at- 
rodo, kad jam, kaip stambiam verslininkui, derėtų garbinti golfą, ir jis 
be perstogės plepa apie kliūtis, trukdančias tuo užsiimti. Sportiškesnis 
žmogus atliks neįtikėtinos kantrybės žygdarbį, pusantros dienos savaitga- 


Pradinukai kaligrafijos konkurso metu. Dauguma jų popieriuje, ištiestame ant grindų, 
kiniškais rašmenimis vedžioja Heiwa Nippon (“Taiki Japonija"). (O Richard Kalvar / 
Magnum Photos) 


158 / VISUOMENĖ 


lį stumdydamasis ant žmonių prisigrūdusio šlaito. Visa tai būdinga ir 
amerikiečių gyvenimui, priežastys irgi, ko gero, panašios. Vis dėlto sa- 
vajai tapatybei pajusti asmeniniai sugebėjimai ir pomėgiai japonams tik- 
riausiai svarbesni nei amerikiečiams. 


Žvilgsnis į tai, kaip japonai ugdo savo sugebėjimus, padės suprasti 
ir kaip jie puoselėja individualybę. Tradicinių įgūdžių mokoma ne tiek 
analizuojant ir aiškinant žodžiais, kiek pavyzdžiais ir imitavimu, moky- 
tojui asmeniškai bendraujant su mokiniu. Labai svarbus mokytojo ir mo- 
kinio ryšys išreiškia japonams būdingą orientavimąsi į grupę, bet lygiai 
svarbu, kad mokymasis čia - ne tiek racionalus, kiek intuityvus proce- 
sas. Žmogus turi persiimti įgūdžiais taip, kad jo meistriškumas atrody- 
tų be pastangų. Jis turi valdyti juos ne tiek protu, kiek dvasiškai su jais 
susilydyti. Jau kalbėjome apie budistine savojo identiteto netekties, kai 
per nušvitimą susiliejama su kosmosu, idėją. Tačiau turime pabrėžti tai, 
kad įgudimas - iš esmės valios, t.y. savitvardos ir savidisciplinos, aktas. 
Šaudymo iš lanko mokytojas akcentuoja ne tiek akylumą ar rankos taik- 
lumą, kiek būtinybę valdyti pilvą, kitaip sakant, emocijas. Manoma, kad 
meistriškumas pasiekiamas puoselėjant veikiau vidines sielos, o ne išo- 
rines kūno jėgas. Tai - labai svarbi, socialiai ne tik priimtina, bet ir ska- 
tintina individualios saviauklos sritis. 

Nuo tradicinių menų atsigrįžę į gyvensenos meną, pamatysime, kad 
ir čia laikomasi panašių nuostatų. Linkęs bendradarbiauti, santykinėmis 
nuostatomis pasižymįs, į grupę orientuotas idealus japonas - anaiptol ne 
blankus socialinių sąlygų atspindys, neturįs jokių individualių bruožų, 
bet griežtos vidinės kontrolės, leidžiančios valdyti mažiausiai racionalius 
ir labiausiai antisocialinius instinktus, suformuotas žmogus. Jis - ne vi- 
suomet pritariamai galva linksintis silpnavalis, bet savitvardos galią turin- 
ti asmenybė. Kitaip nei Vakaruose, socialinis konformizmas japonams - ne 
silpnumo požymis. Jis liudija užgrūdintą, pasididžiavimo vertą vidinę 
stiprybę. 

Nė viena tauta nekreipia tiek dėmesio į savitvardą kaip japonai. Čia 
kūnas asketiškai marinamas, pavyzdžiui, šaltame vandenyje žiemą mau- 
domasi ne mistiniais sumetimais, kaip Indijoje ar Vakaruose, bet tam, 
kad užsigrūdintų valia. Nuo pat viduramžių populiari zen meditacija bu- 
vo praktikuojama ne tiek siekiant transcendentinio nušvitimo, kiek sten- 
giantis ugdyti savitvardą. Ko gero, dėl tų pačių priežasčių tokio pobū- 

džio praktika neseniai patraukė ir kai kuriuos jaunus Vakarų žmones, 
ieškančius naujų saviauklos būdų. 

Japonai paprastai fetišizuoja savitvardą ir valią. Jos jiems atrodo bū- 
tinos, kad žmogus sugebėtų deramai atlikti gyvenimo pareigas. Jie sie- 
kia vidinės ramybės, o teisingą mintį ir teisingą veiksmą stengiasi nedel- 
siant ir nesavanaudiškai įkūnyti. Jų tradiciniai pamokymai aiškiai rodo, 
kad prisitaikymas prie visuomenės arba savo pašaukimo pasaulyje vyk- 
dymas jiems - ne natūralūs, o įgyjami sugebėjimai. Ankstesniais laikais 
jie kalbėjo apie sunkią naštą, kurią uždeda tėvų, valdovų feodalų ar im- 
peratoriaus geranoriškumas (on). Net ir dabar jie aštriai suvokia, jog 
tam, kad gyventum pagal visuomenės reikalavimus, reikia didelių pa- 
stangų. 

Dauguma japonų atrodo užsivertę pareigomis - šeimai, draugams, vi- 
suomenei. Pareigos suvokimas, paprastai vadinamas gimu, toks slegian- 
tis, kad jauniems sukelia vidinį pasipriešinimą; jis aiškiai ateina dar iš 
tų ikimoderniųjų laikų, kai buvo įvardinamas giri. Giri buvo nevalia pa- 
skandinti asmeniniuose žmogiškuose jausmuose - ninjo, kurie kyla spon- 
taniškai ir veda prie visuomeninės sumaišties bei nelaimių. Mėgstama tra- 
dicinės literatūros tema - konfliktas tarp ninjo, kuris pasireikšdavo kaip 
neleistina meilė, ir giri, t.y.- tarp šeimos priedermių ir didesnių visuo- 
meninių pareigų; šis konfliktas, bent jau literatūroje, dažniausiai baig- 
davosi nelaimingai įsimylėjusiųjų savižudybe. 


Trumpai sustoti prie savižudybės reikėtų jau vien todėl, kad ji nuo- 
latos šmėkščioja japonų ir kitų galvose kaip labai specifinis japonų vi- 
suomenės bruožas. Tradicinė jos forma seppuku buvo Buchido, arba 
“Kario kelio" kulto, dalis. Net ir dabar daugeliui ji atrodo visiškai pri- 
imtinas ir garbingas būdas išspręsti beviltišką dilemą, nors priešingai nei 
dauguma mano, šiais laikais japonų visuomenėje savižudybės statistiš- 
kai daug retesnės nei Vakarų pasaulyje. Seppuku tebelieka mėgstama 
dramos kūrinių ir filmų tema, bet tikrovėje iš esmės nebepasitaiko. Be 
iškilių veikėjų, daugiausia kariškių, savižudybių protrūkio Antrojo pa- 
saulinio karo pabaigoje - ir tai puikiai suprantama net vakariečių aki- 
mis žiūrint, - paskutinis garsus tikro seppuku atvejis buvo Rusų-japonų 
karo didvyrio generolo Nogi Maresukės ir jo žmonos nusižudymas 1912 
metais, palydint į kapą Meiji imperatorių. Žymaus rašytojo Mishimos Yu- 
kio efektingas seppuku 1970 metais buvo daugiau dramatiška poza nei 
pareigos aktas ar pagrįstas politinis protestas; nors daugumą publikos 

ši drama sujaudino, buvo ir tokių, kurie sutrikę stebėjo ją su panieka. 
Daugumos iškilių literatūrinių personažų savižudybės, tiesa, daug pro- 
ziškesnės, veikiau paaiškina introspektyvų modernios japonų literatūros 
pobūdį, nei liudija apie savižudybių paplitimą Japonijoje. 

Japonijoje žudomasi dažniausiai dėl tokių pačių priežasčių kaip ir ki- 
tose šalyse; priemonės irgi panašios. Kaip ir kai kuriose Rytų Azijos ša- 
lyse, moterų savižudybių skaičius čia, palyginus su Vakarais, artimesnis 
nusižudžiusiųjų vyrų skaičiui - tikriausiai dėl to, kad Rytų Azijoje mo- 
terys tebejaučia didesnį socialinį spaudimą; matyt, dėl stipresnio švieti- 
mo sistemos spaudimo daug gausiau žudosi ir studentų, nors pagal šią 
statistiką Vakarai jau baigia pasivyti Japoniją. Bet svarbiau yra tai, kad 
šiandieninis savižudybių skaičius Japonijoje svyruoja kartu su politine 
įtampa bei visos visuomenės ekonominių sąlygų pokyčiais ir dabar yra 
labai artimas tam, kuris nustatytas Jungtinėse Valstijose, tačiau zemes- 
nis už kai kurių Europos šalių. Kad ir kaip, savižudybės japonus tebe- 
keri iki šiol - jos nepamirštamos paminėti naujienų laidose, apie jas daž- 
nai rašoma literatūros kūriniuose, - lygiai taip pat, kaip Ameriką “apža- 
vėjusios" žmogžudystės. 


Grįžtant prie savitvardos ir ambicijų temos reikėtų pridurti, kad pri- 
mygtiniai pamokymai nebūtinai lemia vyraujančius visuomenės bruožus. 
Tiesą sakant, kartais jie skiriasi kaip vanduo ir žemė. Bet Japonijoje to- 
kio atotrūkio, regis, nėra. Japonai iš tikrųjų pasižymi tvirtu charakteriu. 
Ryškiausias to pavyzdys - ketvirtį amžiaus trukęs leitenanto Onodos prie- 
šinimasis, kai Filipinų salos džiunglėse jis vienas kovojo prieš Jungtines 
Valstijas. Aukščiausia Japonijos valdžia per Antrąjį pasaulinį karą tikė- 
josi, kad stipresnė japonų valios jėga, kurią jie priėmė kaip savaime su- 
prantamą, ir bus toji persvara, kuri lems pergalę prieš Jungtines Valsti- 
jas - gamtiniais ištekliais - ir vaikui tai buvo žinoma - kur kas prana- 
šesnes. Atrodo, kad japonai dažnai įsitikinę, jog valios stiprybe ir įtemp- 
tomis pastangomis įmanu įveikti bet kokias kliūtis. Vyresnio amžiaus ja- 
ponams neretai atrodo, kad šiame gausos ir atsipalaidavimo amžiuje to- 
kios savybės tolydžio prarandamos. Tai iš dalies tiesa, bet po išviršiniu 
japono drovumu ir bendruomeniškumu dar ir šiandien slypi charakte- 
rio tvirtybė. l 

Daug kas pažymi, jog sunkus darbas, vidinė jėga ir ekonominiai lai- 
mėjimai, Vakaruose išdidžiai aukštinami kaip “protestantiškos etikos” 
bruožai, dar būdingesni japonams, kurie nepriklauso krikščionybės, 

nekalbant jau apie protestantizmą, pasauliui. Iš esmės šiais bruožais pa- 
sižymi visos Rytų Azijos tautos - kinai, korėjiečiai, vietnamiečiai, tarp jų 
ir japonai, - kurių kultūrinį pamatą lėmė senovės Kinijos įtaka ir kon- 
fucianizmo pažiūros. Ši darbo etika neabejotinai susijusi su visoms šioms 
tautoms būdingu veržimusi į mokslą, taip pat su ten vyraujančiu paly- 
ginti šaltu klimatu. Orientavimasis į grupę Japonijoje turbūt dar labiau 
ją sustiprino. Geras grupės organizatorius - sykiu ir geras darbuotojas, 
o draugiškas grupinis darbas gali būti malonus, net jeigu amatininko pa- 
sididžiavimą savo gaminiu nuslopinusi įprasta šiuolaikinė mašininė pro- 
dukcija. Ir patys japonai pripažįsta, kad stropumas (kimbensei) - vienas 
iš išskirtiniausių jų pranašumų. Susitapatinimu su darbo, kuriam japo- 
nai teikia didžiausią svarbą, grupe ir entuziastingu, net džiugiu dalyva- 
vimu jos veikloje galima paaiškinti, kodėl net ir šiandien darbo etika Ja- 
ponijoje rodosi daug mažiau pažeista negu kitose šalyse, net tose, ku- 
rios didžiuojasi protestantiškų paveldu. 

Savitvarda ir valingumu pasižyminčių žmonių visuomenėje kyla pa- 
kankama įtampa, kuria galima paaiškinti japonams būdingą vidinę ener- 
giją ir ambicingumą. Po darnaus prisitaikymo paviršiumi visuomet kau- 
piasi slėgis. Ikimoderniais laikais japonams labai rūpėjo garbė ir išori- 
nis įspūdis - šios nuostatos ligi šiol tebeveikia jų mąstymą ir laikyseną. 
Meiji laikotarpio devizas buvo shusse, arba “gyvenimo sėkmė". Omeny 
turėta visų pirma ambicinga asmeninė sėkmė. Japonai ligi šiol prisime- 
na Massachusettso žemdirbystės koledžo (vėliau - Massachusettso uni- 
versiteto) rektoriaus Williamo S. Clarko, kuris 1876 metais buvo trum- 
pam nuvykęs Japonijon įkurti žemdirbystės mokyklos (paskui peraugu- 
sios į Hokaido universitetą), atsisveikinant pasakytą linkėjimą: “Berniu- 
kai, būkite ambicingi". Nuo motinos priklausomą vaiką gali labai uždegti 
jos lūkesčiai. Japonijoje girdimi tradicinės “žydų motinos" atgarsiai. 

Apibendrinant galima sakyti, kad asmeninė ambicija ir vidinės paska- 
tos japono elgesį motyvuoja lygiai tiek pat, kiek vakariečio. Vakariečius 
gali stebinti, kad tokiais bruožais pasižymi taip labai į grupinį bendra- 
vimą linkę žmonės, tačiau iš tikrųjų japonai kartais net perdėtai ambi- 
cingi. Visa tai sunku pamatuoti, bet Amerikos japonų reputacija leidžia 
daryti kai kurias išvadas. Susidurdami su visiškai kitokio kultūrinio pa- 
veldo bei kalbos lemiamomis kliūtimis, ilgą laiką persekiojami įtarių 
žvilgsnių ir nepasitikėjimo, Amerikos japonų protėviai per dvi ar tris kar- 
tas sugebėjo pasiekti tokį pat, ar beveik tokį pat, aukštą išsilavinimo, pa- 
jamų ir statuso lygį kaip ir kitos etninės grupės, įskaitant WASP ir zy- 

dus. Šią reputaciją galima paaiškinti ligi šiol japonų išsaugotomis savy- 
bėmis. 

Jeigu iš tiesų esama panašumų tarp japonams būdingų bruožų ir pro- 
testantiškos etikos, tai juos galėjo lemti protestantizmo Vakaruose iš- 
kilimas tuo metu, kai visuomenė tebebuvo susiskirsčiusi į feodalines kla- 
ses bei luomus, o neturintys politinės galios pirkliai ir valstiečiai siekė 
sau ekonominės naudos. Lygiai tokios pat sąlygos Japonijoje susiklos- 
tė Tokugawų laikais. Tuomet nuo politinės valdžios visiškai nustumti 
pirkliai bei valstiečiai ir išplėtojo teoriją, kuria teigiama, kad ekonomi- 
nė sėkmė visuomenei naudinga tiek pat, kiek ir samurajų klasės politi- 
nis tarnavimas. Šitokios nuostatos padeda suprasti, kodėl ankštesnieji 
pirkliai ir valstiečiai Meiji laikais taip lengvai prasiskverbė į įvairius va- 
dovaujančius postus, o samurajai dar lengviau persimetė į verslininkys- 
tę kaip teisėtą ir pagarbos vertą veiklos sritį. Tokiose šalyse kaip Kini- 
ja ir Korėja barjerai tarp klasių buvo mažesni, tad ekonominė sėkmė pa- 
prastai leisdavo laimėti ir politinį statusą, jos nereikėjo pagrįsti kaip sa- 
vaime vertingo tikslo. Jeigu šie svarstymai teisingi, tai galima daryti iš- 
vadą, jog šiuos protestantiškus bruožus lėmė ne tiek protestantizmas, 
kiek iš feodalizmo laikų išlikęs klasinis susiskaldymas. Tačiau svarbiau- 
sia yra tai, jog asmeninė ambicija ir vidiniai stimulai - anaiptol ne atsi- 
tiktiniai, bet nuo seno esminiai japonų visuomenės bruožai. 


Pro vakariečių akis dažnai prasprūsta japonų ir jų visuomenės es- 
minės savybės; sutrikdyti to, kas pažįstama, ir to, kas rodosi egzotiška, 
jie ima dvejoti, ar nebus japonai prieštaringa, tam tikrą Rytų ir Vakarų 
lydinį įkūnijanti tauta. Panašias dvejones dažnai išsakydavo ir patys ja- 
ponai. Be jokios abejonės, praeityje daug kam buvo būdinga ši dicho- 
tomija, bet kalbant apie šiuolaikinę Japoniją, giliau ją įžvelgia pašaliniai, 
nei jaučia patys japonai. Kiekvienoje sparčiai besikeičiančioje visuome- 
nėje reiškiasi kontrastai tarp paveldėtų praeities tradicijų ir naujų bruo- 
žų, kuriuos suformuoja pasikeitusios sąlygos bei technologijos. Galbūt 
Japonijoje, kurioje per pastarąjį šimtmetį įvyko ir spartesnių, ir dides- 
nių permainų negu bet kurioje kitoje šalyje, šis prieštaravimas kelia di- 
desnę įtampą nei Vakaruose, bet tai - ne kokybinis, tik laipsnio skir- 
tumas. i 

Japonija nebuvo “vakarizuota”, kaip daugelis teigia. Tradicinės Va- 
karų kultūros šerdis - krikščionybė, bet ją išpažįsta mažiau nei du nuo- 
šimčiai japonų. Japonai perėmė tik moderniuosius Vakarų kultūros ele- 


Nuotaka ir jaunikis. Ji apsirengusi labai spalvingu kimono, jis - baltu smo- 
kingu. Per vestuvių iškilmes kostiumai keičiami dažnai, bet praleisti medaus 
mėnesį (ko gero, į Havajus, ar dar kur nors užsienin) jis išvyks įprastiniu 
kostiumu, o ji - labai prašmatniais vakarietiškais išeiginiais apdarais. (© Da- 
ve Bartruff) 

mentus, kurie ir ten, Vakaruose, atsižvelgiant į technologinio amžiaus 
poreikius, atsirado dar visai neseniai - geležinkelius, modernias gamyk- 
las, masinį švietimą, laikraščius, televiziją, taip pat visuotinę demokra- 
tiją. Šiuo požiūriu Japonija ne “vakarizavosi", bet modernizavosi, o mo- 
dernizacijos procesas vyko tradicinės japonų kultūros pagrindu, lygiai 
taip pat kaip ir Vakaruose. Prieštaravimai bei įtampa irgi tie patys. 

Tai, kad Vakaruose keturiais dešimtmečiais anksčiau pradėti tiesti ge- 
ležinkeliai ir keleriais metais ankstėliau įsižiebė televizoriai, šių dalykų 
nepadarė vakarietiškesniais. Japonams tai toks pat įprastas dalykas kaip 
ir amerikiečiams. Arbata, Rytų Azijos gėrimas, iš Viduriniųjų Rytų atke- 
liavusi kava, į kimono panašios mantijos, afrikietiški muzikos ritmai, 
derinti gėles Vakaruose nesukėlė nei traumų, nei pasipriešinimo. Kodėl 
tai turėjo padaryti vakarietiški patiekalai, drabužiai ar muzika Japoni- 
joje? Brahmsas ir Beethovenas Japonijai dabar jau priklauso tiek pat, 
kiek Amerikai ar net Vokietijai. Visados angliškai dainuojamas “Happy 
Birthday" ir visuomet japoniškai - “Auld Lang Syne" - tokia pat svari ir 
natūrali japonų liaudies kultūros dalis kaip ir amerikiečių. Shakespea- 
re'as, Goethe ar Dostojevskij jų literatūrinėje sąmonėje įsišakniję taip 
pat giliai ir pažįstami turbūt kaip Genji pasakojimas. Antikinė Graikija 
ir Roma, didžiosios kinų dinastijos jiems tokia pat istorijos dalis, kaip 
ir jų pačių praeitis. 

Kimono įprastas drabužis tik pagyvenusioms ponioms ir kai kurioms 
turtingoms moterims; jeigu apskritai išgali, kitos juo apsivelka tik labai 
ypatingomis progomis, tokiomis, kaip universiteto baigimo iškilmės. Ja- 
ponų visiškai netrikdo kontrastas tarp tradicinių nuotakos drabužių, ku- 
riais jos dėvi per sintoistinių vestuvių ceremonijas, ir Vakarams įpras- 
tos baltos suknelės, kuria jos paprastai apsivelka per civilines arba krikš- 
čioniškas jungtuves, populiarias net tarp netikinčiųjų. Jaunikiai dažniau- 
siai apsirengę vakarietiškai, aukštesniuose sluoksniuose itin mėgstamas 
kostiumas, kuris Japonijoje dažnai vilkimas oficialiomis progomis ir va- 
dinamas moningu, iš “morning coat" (“rytinis švarkas") kilusiu pavadi- 
nimu. Vargu ar kuris vyras išeis į svečius, apsirengęs tradiciniais tauti- 
niais drabužiais - kaip neišeidavo nei jų tėvai, nei daugumos seneliai. Tra- 
dicinių drabužių japonas varžytųsi taip pat kaip amerikietis. Kultūrinės 
šizofrenijos, kuri gali atrodyti akivaizdi neįgudusiai vakariečio akiai, ja- 
ponai paprasčiausiai nejaučia, nebent galbūt kokie nors drovūs intelek- 
tualai. 

Japonai gyvena visuomenėje, kuri jiems, nepaisant sparčių permainų, - 
darni ir koherentiška visuma. Ji pasižymi homogeniškumu ir griežtomis 
elgesio normomis, kurių ištikimai laikomasi. Nuolatos keisdamasi, ji iš- 
lieka perdėm japoniška. Ir beveik monotoniškai vienoda. Jei norite, ji pas- 
tovesnė nei daugumoje Vakarų kraštų, nepaisant to, kad jie moderniza- 
vosi ir ramiau, ir be tokių sukrėtimų. Japonų visuomenėje nėra prara- 
jų. Iš esmės ji negali pasigirti turtingu palikimu, bet žeminančio skur- 
do joje irgi nedaug. Jos gravitacijos centras - milžiniškas sluoksnis žmo- 
nių, kurie vadinami japonų-anglų kalbų junginiu “salary-man”, t.y. tar- 
nautojai (sarariman), - tikslesnis apibūdinimas nei amerikiečių “white- 
collar workers". Virš jų tik sauja aukštų pareigūnų, žemiau - fermeriai 
ir samdomi darbininkai, kurie stengiasi pasiekti ir dažniausiai pasiekia 
sarariman gyvenimo lygį. 

Iš pažiūros Japonija turi visus laimingos visuomenės bruožus ir iš tik- 
ruju turbūt kaip jokia kita šalis nusipelno tokio įvertinimo. Vaikai tarsi 
gyvas sidabras. Žmonės linksmi ir siekiantys tikslo. Ankstyvu pensijiniu 
amžiumi ir tuo, kad ištekėjusi moteris labiau apsiriboja namais, gali pa- 
aiškinti miesto minios jaunatviškumą, ryškesnį nei Jungtinėse Valstijo- 
se, ir iš to kylantį didesnės energijos bei gyvybingumo įspūdį. Amžiaus 
keliamos problemos - ne taip į akis krintančios. 

Japonai aiškiai patenkinti ir kiekvienas savimi, ir savo tauta. Tik prieš 
keletą dešimtmečių jie skausmingai nepasitikėjo savimi, baiminosi, kad 
vakariečiai nežiūrėtų į juos iš aukšto, bet pastaraisiais metais tokias dve- 
jones ištirpdė padvelkusi šiluma ir tarptautinis pripažinimas. Jie ir šian- 
dien labai kritiškai vertina savo visuomenę, bet sykiu gali jausti didelį 
pasitenkinimą tuo, ką jiems pavyko pasiekti. Jie didžiuojasi ekonomine 
sėkme, savo techniniais įgūdžiais, savo darnia visuomene, savo demok- 
ratine, egalitarine visuomenine bei politine sistema ir aukštu gyvenimo 
lygiu, kuriuo dauguma jų gali džiaugtis. Apie japonų bendrai pasiektą 
sėkmę toli pasklido šlovė, bet kad ir kiek dėmesio jie kreiptų į grupę, 
kiekvienas jų - labai drovus ir išdidus žmogus. 


17 Moteris 


Moters padėtis - vienas didžiausių japonų ir amerikiečių vi- 
suomenių skirtumų ir Vakaruose šis diskusijos objektas gali kelti pasi- 
piktinimą. Japonų vyrai - akivaizdūs vyriškos lyties šovinistai, o moterys 
atrodo begėdiškai išnaudojamos ir prispaustos. Jų padėtis tikrai neabe- 
jotinai geresnė nei daugumoje islamo bei daugelyje kitų šalių, bet yra 
keletas diskriminacinių apribojimų dėl darbo, be to, čia tebegyvuoja se- 
nasis Konfucijaus posakis, girdi, “moteris jaunystėje turinti paklusti tė- 
vui, brandos metais - vyrui, o senatvėje - sūnui”. Vakariečių akimis žiū- 
rint, vyrai čia žmonoms dažnai pernelyg šalti ir net jas niekina. Mote- 
rys paprastai nuolankios ir labai kantriai rūpinasi namiškiais vyrais, mer- 
ginos dažnai droviai slepiasi už šypsenų šydo. Ištekėjusiai moteriai ne- 
daug vietos visuomeniniame gyvenime. Dvigubas lytinis standartas, su- 
teikiąs laisvę vyrui ir varžąs moterį, ligi šiol įprastas dalykas. Tad sek- 
sualiniai papročiai ir požiūriai į meilę, vedybas, moters vietą visuome- 
nėje Japonijoje ir Jungtinėse Valstijose labai skiriasi, nors abiejose ša- 
lyse visos šios nuostatos sparčiai kinta ir dauguma permainų Japonijo- 
je rutuliojasi ta pačia kryptimi kaip Vakaruose. 

Japonams nebūdinga vakarietiška pažiūra, kad seksualiniai santykiai 
yra nuodėmingi. Jie visados jiems buvo toks pat natūralus reiškinys, kaip, 
tarkim, valgymas; vietoje ir laiku jais galima mėgautis. Nuomonės ima 
įvairuoti nebent tada, kai iškyla homoseksualizmo problema. Taigi tam 
tikra prasme japonai laikosi gana laisvų pažiūrų. Sykiu jie daug labiau 
nei šiuolaikiniai vakariečiai įsisąmoninę būtinybę individualius potroš- 
kius palenkti visuomenės aplinkos reikalavimams. Jie susitaiko su socia- 
linėmis normomis, kurios, vakariečių akimis, ypač varžo žmogaus emo- 
cinį gyvenimą. Japonai vakariečiams gali atrodyti ir palaidi, ir puritoniški, 
laisvę daugiausia taikantys vyrams, puritoniškus apribojimus - moterims. 

Praeityje japonai aukštino ne tik žemės, bet ir žmonių vaisingumą. 
Iki visai nesenų laikų Japonijos kaimuose garbinti faliniai simboliai. Kla- 
sikiniu laikotarpiu meilė tapo pagrindine literatūrine tema dvaro gyve- 
nime, kuris stebino seksualine laisve. Seksualinės laisvės išlikę iki šių 
laikų kaimiškose Japonijos vietose, kur buvo toleruojami ikivedybiniai 
lytiniai santykiai, o santuoka dažnai neregistruojama, taigi neįteisinama 
kaip nuolatinė, kol nepaaiškėja, kad jaunoji galės turėti vaikų. Net ir 
šiandien japonai ne itin smerkia nesantuokinius lytinius santykius, tik 
nerimauja dėl socialinių jų padarinių. 

Kitas ankstyvųjų laikų Japonijai būdingas bruožas - matriarchatinis 
visuomenės substratas. Mitinė imperatoriaus giminės linijos pradininkė - 
deivė Saulė; kinų tekstai liudija, kad moteris valdovė trečiame amžiuje 
buvo įprastas dalykas; iki pat aštunto šimtmečio būta moterų imperato- 
rių. Heian dvare moteris turėjo daug laisvės, ji dominavo daugelyje to 
dvaro literatūros kūrinių. Net feodalizmo epochos pradžioje moteris ga- 
lėjo paveldėti turtą ir rasti sau vietą feodalinėje sistemoje. 

Tačiau vėliau Konfucijaus filosofija ir įsiviešpatavęs feodalizmas lė- 
mė, kad moters laisvė buvo labai suvaržyta. Ji tapo visiškai priklauso- 
ma nuo vyro. Moteris, kuri fechtavimo meno laikais, akivaizdu, negalė- 
jo kovoti lygiai su vyrais, palaipsniui buvo nustumta į feodalinės struk- 
tūros pakraštį ir tapo vyro papildiniu. Iš patriarchalinės Kinijos, kur vi- 
suomenėje dominavo vyras, kilęs konfucianizmas moterį vertino veikiau 
kaip vaikų gimdytoją ir giminės tęsėją nei kaip draugę ir pagalbininkę 
ar mylimąją. Romantinę meilę laikydamas silpnumu, o seksą - tik būdu 
pratęsti giminę, konfucianizmas aiškiai linko į puritoniškumą. 

Kaime moterys išliko svarbios kaip vyro bendradarbės laukuose ir to- 
dėl išsaugojo daugiau individualios žemiškos nepriklausomybės, bet To- 
kugawų laikotarpio politinė sistema jas pavertė nuolankiomis tarnaitė- 
mis ir žaisliukais vyrų rankose. Ištekėdama duktė galėjo sustiprinti dvie- 
jų šeimų ryšius, todėl buvo kruopščiai ugdoma, kad taptų puošnia ir ne- 
sutepta vedybų turgaus preke. Griežtai ir net šiurkščiai anytos prižiūri- 
ma žmona turėjo visa savo esybe pasišvęsti vyro šeimos gerovei. Many- 
ta, kad jai nereikalingi jokie visuomeniniai ryšiai anapus šeimos, iš es- 
mės bet koks kontaktas su svetimu vyru buvo laikomas potencialiai pa- 
vojingu. Kadangi vedybas lemdavo šeimos išskaičiavimai, o ne jaunų 
žmonių susižavėjimas vienas kitu, - galėdavo būti, kad tik per vedybas 
jie pirmąkart pasimatydavo, - tai santuokinė meilė buvo antraeilis daly- 
kas, kuris nieko nekeičia. 

Japonų jaunimas linkęs burtis į grupes. Pasimatymai skiriami retai 
(nors ir dažniau nei kažkada). Bet kur Vakaruose būtų laikoma, kad 
ši Ueno parke Tokijuje susitikusi porelė madingai apsirengusi, bet 
jauno vyruko poza aiškiai nevakarietiška. Vedybų partnerius vis dar 
dažnai parenka šeimos, nors dabar jau pripažįstama, kad būtinas ir 
poros sutikimas. (O Richard Kalvar / Magnum Photos) 


Vyraujant tokiai sistemai, seksualinis palaidumas ar moters neištiki- 
mybė buvo vertinami kaip ardantys visuomenės tvarką ir todėl prieš juos 
būdavo imamasi visų atsargumo priemonių. Užtat vyro socialinis ir sek- 
sualinis gyvenimas galėjo būti tiek platus, kiek netrukdė vykdyti parei- 
gas šeimai. Turtingas vyras galėjo turėti ir daugiau žmonų arba meilu- 
žių. Visi, kuriems leisdavo kišenė, galėdavo lankytis didesnių miestų arba 
miestelių pasilinksminimų kvartaluose, kur teatruose ir restoranuose spe- 
cialiai tam darbui pasiruošusios moterys profesionalės vyrus smaginda- 
vo šmaikščiais pokalbiais, šokio meno gabumais, dainomis ir, žinoma, 
seksualiniu žavesiu. Tai buvo moterys, kurių rangas svyravo nuo pros- 
titučių iki garsių kurtizanių - pastarosioms tekdavo kantriai asistuoti, kol 
jos leisdavosi į lytinius santykius. Šio tipo moterys devynioliktame šimt- 
metyje imtos vadinti geišomis; jų Japonijoje tebėra ir šiandien, tiesa, la- 
bai nedaug. Tai į šį pasilinksminimų kvartalų demimondą buvo ištremti 
asistavimas ir flirtas, įprasti visuomeniniame Vakarų gyvenime ir visiš- 
kai nepažįstami nusistovėjusių elgesio normų besilaikančiai japonų vi- 
suomenės daugumai. 

Didžiuma šių vėlyvojo feodalizmo Japonijos socialinės sistemos bruo- 
žų vienu ar kitu metu reiškėsi ir Vakaruose, bet Japonijoje jie visu ryš- 
kumu buvo išsiskleidę dar devyniolikto šimtmečio viduryje ir sudaro ar- 
timesnių laikų tradiciją. Tad nieko nuostabaus, kad nepaisant greitų per- 
mainų, Japonijoje ligi šiol tebegyvuoja ir daugiau iš šios sistemos kilu- 
sių nuostatų ir papročių. Pavyzdžiui, pasimatymai ir asistavimas čia vai- 
dina menkesnį vaidmenį negu Amerikos socialiniame gyvenime; mažiau 
reikšmės teikiama santuokinei meilei, nors, gyvenant kartu, ji gali ir iš- 
siskleisti kaip Vakaruose. Nuo trečio dešimtmečio vis daugiau jaunų 
žmonių Vakarų pavyzdžiu gyvenimo draugus stengiasi susirasti vedybo- 
mis iš meilės, tačiau vis dar pasitaiko suorganizuotų santuokų. 

Dabar vedybų aplinkybės gana įvairios. Dėl griežto mergaičių auklė- 
jimo ir japonų polinkio jungtis į grupes skyrybų daug mažiau negu Va- 
karuose, o vaikinai ir merginos prie keturių akių bendrauja daug dro- 
viau. Nors dauguma patys užmezga ryšius, iš kurių gimsta santuoka, yra 
ir tokių, kurie mano, kad šeimos parama pasirenkant gyvenimo draugą 
ar draugę gali būti labai pravarti. Jauni žmonės retai jaučiasi verčiami 
nuslopinti širdies polinkius ir nusilenkti šeimos pageidavimams, bet pir- 
mąsyk jaunuoliams susitikti vis dar padeda tam tikros šeimos, ir, jeigu 
vyresnieji sutinka, galima tikėtis vedybų. Dar daugiau, oficialus tarpinin- 
kas ir per patį vestuvių ceremonialą vaidina pagrindinį vaidmenį - ne- 
paisant to, ar tai iš dalies suorganizuotos, ar ne, vedybos. Vienas šios 
sistemos privalumų - kiekvienas, kuris trokšta susituokti ir neturi rim- 
tų trūkumų, gali tikėtis susirasti antrąją pusę. 

Taip kuriant šeimas, labiau tikėtina, kad meilė atsiras ir sustiprės 
bendrai gyvenant, nei prieš vedybas; be to, keletas išorinių aplinkybių 
trukdo, kad ji taptų lemiamu šeimyninio gyvenimo veiksniu, kaip kad yra 
Vakaruose. Ilgas laikas, kurį Japonijos miestiečiai sugaišta kasdien va- 
žinėdami visuomeniniu transportu, palyginti trumpos atostogos, vis dar 
penkių su puse darbo dienų savaitė, viršvalandžiai, kuriems japonai lin- 
kę paaukoti dalį laisvalaikio, ribotas visuomeninis gyvenimas - visa tai 
prisideda prie to, kad japonų pora drauge praleidžia daug mažiau lai- 
ko, nei įprasta Vakaruose. Uždaro gyvenimo sąlygos daugelyje namų, taip 
pat paprotys miegoti kartu su vaikais irgi trukdo pasiekti didesnio san- 
tuokinio intymumo. Galiausiai vedybinius santykius šaldo iš ikimoder- 
nių laikų atsidriekią ir ypač tarp senamadžių žmonių dažnai pasitaiką 
abejingumas vedybinei meilei bei požiūris, kad moteris besąlygiškai pri- 
valo paklusti vyrui. 

Moralinių normų dvilypumas Japonijoje irgi stipriau reiškiasi nei dau- 
gumoje Vakarų šalių. Daug jaunų moterų ikivedybinės seksualinės lais- 
vės turi tiek pat kaip ir jų vienmetės Vakaruose, bet apskritai japonų 
mergaitės šiuo požiūriu auklėjamos kur kas griežčiau nei japonų ber- 
niukai ir dauguma mergaičių Vakaruose. Bet to, iš ištekėjusios moters 
laukiama nepalyginti daugiau ištikimybės negu iš vyro. Iš esmės jos ne- 
turi jokio visuomeninio gyvenimo už šeimos. Išskyrus mažumą moterų 
iš aukščiausio visuomenės sluoksnio, kurias - įsitempusias ir nelaimin- 
gas - gali pamatyti oficialiuose banketuose, dažniausiai tuose, kuriuose 
dalyvauja užsieniečiai, ištekėjusios retai išeina su vyrais papietauti ar- 
ba į pobūvius, retai ir pačios priima svečius namuose, paprastai per ankš- 
tuose, kad tam užtektų vietos. Daugumos jų gyvenimas apsiriboja vyru, 
vaikais, keliais artimais giminaičiais, keliomis mokyklos laikų draugėmis 
ir, galimas dalykas, PTA veikla. 

Tuo pat metu jų vyrai gyvena daug aktyvesnį socialinį gyvenimą. Pir- 
miausia jis susijęs su bendradarbių grupe, kurioje gali pasitaikyti ir ke- 
lios netekėjusios moterys. Dažnai gali pamatyti, kaip grupelė bendradar- 
bių vyrų po darbo pakeliui į namus užsuka į vieną iš barų, kurių kiek- 
vienam mieste - nesuskaitoma galybė. Čia baro laikytoja, geišų tradici- 
jos tęsėja, juos įtraukia į smagų pokalbį, sumaniai paglosto jų vyrišką 
ego, taip pat - sukuria seksualinio susijaudinimo nuotaiką, kuri gali pri- 
vesti ir prie rimtesnių ryšių - kai kurios barų merginos-meiluzés gyve- 
na dar turtingiau ir užtikrinčiau negu žmonos. Aplinka čia gali būti ir 
visiškai kitokia, bet modernaus japonų baro nuotaika panaši į tą, kuri 
feodalizmo laikais sklandė pasilinksminimų kvartaluose. 


Visa tai, Zinoma, keičiasi, ir šiuolaikinė moteris jokiu būdu nebėra 
taip įbauginta, kaip prieš keletą dešimtmečių ar kaip kartais atrodo va- 
kariečiams. Iš paviršiaus toks vaizdas gali klaidinti. Vyrai ir žmonos tikrai 
nelinkę viešai rodyti savo jausmų, 0 vyro atžarumas ir panieka moteriai 
(dar visai neseniai senamadis vyras į antrąją pusę galėjo kreiptis rutini- 
niu “mano kvaila žmona") yra bent jau iš dalies elgesio norma, pasireiš- 
kianti šnekantis su šeimos nariais ar kitiems apie juos pasakojant. Dau- 
gumai moterų savo ruožtu nė mintis nekils kam nors girti vyrą. Tai dau- 
giausia paviršutiniški, iš ankstesnių laikų paveldėti bruožai. Iš tikrųjų 
vyksta didelės permainos - moteris išsikovoja vis lygiateisiškesnę padė- 
tį su vyrais, be to, stiprėja įsitikinimas, kad žmonos ir vyro ryšys turi būti 
pagrįstas meile. 

Šias tendencijas turbūt geriausiai atskleis menkučiai, bet daug bylo- 
jantys pavyzdžiai. Puikiai prisimenu, kaip trečiame dešimtmetyje žmo- 
na, nešina kūdikiais, kiek jų turi, arba apsikarsčiusi nešuliais, cimpin- 
davo gatve, pagarbiai atsilikusi nuo vyro, o jis, poniškai išdidus, ženg- 
davo priešaky. Bėgant metams, mačiau, kaip ji vis labiau prie jo priar- 
tėja, o dabar juodu jau eina greta, kūdikiai ir nešuliai - dažniausiai jo 
rankose. Jeigu šeima turi automobilį, visiškai tikėtina, kad jį vairuoja ir 
vienas, ir kitas. Kitados joks vyras nebūtų nusižeminęs taip, kad imtųsi 
menkiausio namų ruošos darbo; dabar vis daugiau jų vakare padeda 
plauti indus. O ir daugelis moterų vyrams aiškiai leidžia suprasti, jog ne- 
pakes jokių flirtų ir barų nuotykių. Niekas negali atspėti, kaip greitai ir 
kaip toli plėtosis šitos tendencijos, bet jos neabejotinai krypsta vienin- 
go standarto link: arba abiem viskas vienodai leistina, arba šeimoje vy- 
raus tarpusavio pagarba ir ištikimybė. 

Ir dar dėl vieno dalyko japonės moters padėtis iš tikrųjų kitokia, nei 
kartais atrodo. Kaip jau sakėme, pagal kilmę japonų visuomenė - mat- 
riarchatinė, ir, matyt, kai kurie šios sistemos bruožai visąlaik prasiskverb- 
davo, nepaisant kieto, feodalizmo ir konfucianizmo suformuoto, vyro vir- 
šenybės luito. Apie tai galima spėti iš to, kad viduramžiais iš moters buvo 
tikimasi vyriškos valios, jėgos ir drąsos. Šiais laikais paprastai manoma, 
kad moteris pasižymi didesne valia ir psichologine stiprybe negu vyrai; 
nėra jokios abejonės, kad šiandieninėje japonų šeimoje dominuoja ir jos 
centras yra ne vyras, bet moteris. Tiesą sakant, tėvas tikrai yra finansi- 
nis ramstis, be tvarkant kitus šeimos reikalus dažniausiai jis - visiškas 
nulis. Šeimos pinigus beveik be išimties leidžia motina, tėvui dažnai iš- 
duodama kišenpinigius. Kai mažyliai prabunda, jo nebėra, kai jis sugrįž- 
ta, jie jau sumige. Vaikai iš esmės gyvena tik su mama; ji rūpinasi ir tuo, 
kad jiems gerai sektųsi mokykloje. Tokie amerikietiški komiksai kaip 
“Blondie" ir šeimyninės televizijos ar kino komedijos, kuriose papras- 
tai vaizduojamas žmonos valdomas vyras, išpopuliarėjo Japonijoje, nes, 
nepaisant nepažįstamos socialinės veiksmo aplinkos, buvo kuo puikiau- 
siai suprantamos. 

Tėvo dominavimas vargiai turi įtakos psichologinei japonų struktū- 
rai, nors kita Freudo idėja, ypatingas berniuko prisirišimas prie motinos 
ir priklausomybė nuo jos, - didelė psichologinė problema. Tai jau minė- 
tas amae sindromas. Vyras kartais panašus į suaugusį žmonos sūnų, kaip 
ir kiti vaikai reikalaujantį švelnaus rūpesčio bei lepinimo, priešingu at- 
veju tam, kad patenkintų ypatingo moteriško dėmesio bei meilikavimo 
poreikį, jis ieško kitų moterų - geišų ankstesniais laikais arba baro mer- 


Darbininkės priešpiečių pertraukos Osakos nacionalinėje elektros kompanijoje metu. 
(Henri Cartier-Bresson / Magnum Photos) 


ginų dabar. Visiškai tikėtina, kad vyras pasirodys silpnavalis ir sukels šei- 
mos problemų. Kita vertus, iš žmonų laukiama, kad jos bus stipraus cha- 
rakterio, pasižymės geromis manieromis ir išsaugos šeimos vienybę. Dau- 
geliu atveju jos pateisina šiuos lūkesčius. 


Žmona gali viešpatauti šeimoje, bet plačiau visuomenėje moteris vis 
dar gerokai prislėgta. Devynios klasės privalomos visiems, devyniasde- 
šimt keturi nuošimčiai atitinkamo amžiaus žmonių baigia dvylika klasių, 
tad merginos įgyja tokį pat vidurinį išsilavinimą kaip ir vaikinai, tačiau 
aukštesnėse pakopose jų vis mažiau. Dvimečiuose koledžuose mokosi 
daugiausia merginos, bet į šiuos koledžus žiūrima kaip į savotiškas bai- 
giamąsias mokyklas, ugdančias vedybiniam gyvenimui reikalingus suge- 
bėjimus ir būdo bruožus. Keturmečio mokymo universitetuose moterų 
kur kas mažiau. Yra keletas moterų, daugiausia krikščioniškų, univer- 
sitetų, bet kituose, kurie dabar visi mišrūs, moterys sudaro penktadalį 

studentų, o geriausiose institucijose jų apskritai tik dešimt nuošimčių. 
Daug kainuojantis mokslas ketverių metų universitetuose atrodo per di- 
delė prabanga moterims, iš kurių nelaukiama nieko daugiau, tik būti ge- 
romis namų šeimininkėmis. 

Japonai linkę tuoktis vėliau negu amerikiečiai - moterys maždaug dvi- 
dešimt ketverių metų, vyrai - dvidešimt aštuonerių, t.y. maždaug trejais 
metais vyresni nei Jungtinėse Valstijose. Taigi tarp mokslo baigimo ir ve- 
dybų moterims atlieka nuo dvejų iki šešerių metų, per kuriuos jos pa- 
prastai įsidarbina. Mažiau išsilavinusios tampa tokių lengvosios pramo- 
nės šakų, kaip tekstilė, elektronika, darbininkėmis arba patarnautojomis - 
padavėjomis, pardavėjomis, liftų palydovėmis ir pan. Labiau išsilavinu- 
sios taps sekretorėmis ir O.L., arba “office ladies", arba kontorų tarnau- 
tojomis, kaip jos vadinamos Japonijoje, bet šios irgi turi patarnauti - pa- 
vyzdžiui, įstaigos vyrams serviruoti arbatą. Kadangi žinoma, jog iki ve- 
dybų liko keletas metų, į abiejų grupių moterų darbą žiūrima kaip į lai- 
kiną, jos paprastai neužima postų, laiduojančių viso gyvenimo karjerą 
ir atitinkamai didėjančią algą. Kadangi vėliau išteka ir ilgiau nei ameri- 
vėliau, be to, jų skaičius irgi mažesnis. Tačiau ir dabar jos vargu gaus 
darbą visam gyvenimui, pirmenybė visuomet bus suteikta vyrams. Vidu- 
tiniškai moteris tarnautoja gauna pusę vyro algos. Kad ir tokios sąlygos, 
kad ir didžioji moterų dalis yra mažiau vertinama, daugiau nei pusė mo- 
terų dirba ir sudaro keturiasdešimt nuošimčių Japonijos darbo jėgos. 

Skirtingai nuo miestiečių darbininkių, moteris kaime visuomet buvo 
reikšminga žemdirbystės darbo jėga, o pokario sąlygomis jos svarba dar 
labiau padidėjo. Po karo dauguma kaimo vaikinų ir merginų, baigę mo- 
kyklas, išsilakstė ieškoti miestuose pelningesnių darbų. Jauniems vyrams, 
kurie liko paveldėti šeimos ūkio, buvo sunku susirasti nuotakas, dėl to 
labai išaugo ūkininko žmonos statusas. Kaip jau minėjome, dauguma 
ūkininkų pagrindinį darbą dabar jau susiranda kitur, ir nors moterys taip 
pat kur nors kitur įsidarbina, vis dėlto tikriausiai ant jų, o ne ant vyro 
pečių krinta didžioji ūkio darbų dalis. 

Japonės moterys padaro ir mokslinę karjerą, bet tai - retesni atvejai 
nei daugumoje industrinių Vakarų šalių. Sudarydamos apie pusę pradi- 
nių klasių ir žymią dalį vidurinių mokyklų, dvimečių koledžų, moterų 
universitetų, mokslinių tyrimų institutų darbuotojų, jos yra žinomos švie- 
timo ir mokslinių tyrinėjimų srityse. Tačiau tarp keturmečio mokymo uni- 
versitetų profesorių jų - tik saujelė. Jos pasižymi literatūroje, menuose, 
tarp jų yra gerų žurnalisčių. Moterys dažnai vadovauja smulkiems vers- 

lams, tačiau tarp stambių biznierių jų tikrai nepamatysi. Daug moterų 
gydytojų, pasitaiko teisėjų, ypač jaunimo teismuose. Nemažai moterų - 
smulkios tarnautojos vyriausybinėse įstaigose, bet tik neseniai kelioms 
pavyko “įsėlinti" į elitinę aukštąją biurokratiją. Parlamente moterų pro- 
centas toks pat žemas kaip ir Atstovų rūmuose, atitinkančiuose Jungti- 
nių Valstijų Senatą, bet kai 1986 metų rugsėjį ponia Doi Takako buvo 
išrinkta generaline sekretore ir taip tapo socialistų, antrosios pagal dy- 
dį Japonijos partijos, kandidate į ministrės pirmininkės postą, japonės 
pralenkė amerikietes. Svarbiausią politinį vaidmenį moterys vaidina po- 
puliariuose piliečių ir vietos gyventojų sąjūdžiuose. Daugiau nei pusė 
Japonijos moterų priklauso tokioms organizacijoms, kaip po visą šalį 
pasklidusios Moterų sąjungos (Fujinkai), ir per jas, taip pat įtakingą 
PTA, kurioje vyrauja motinos, vis aktyviau įsitraukia į vietos politinį gy- 
venimą. Vis dėlto daugumą vadovavimo visuomenei postų tebeužima 
vyrai. 


Japonija vis dar akivaizdžiai “vyrų pasaulis", kuriame moteris nustum- 
ta į šešėlį. Per šį šimtmetį, ypač po Antrojo pasaulinio karo, moterų sta- 
tusas labai pasikeitė ir, žinoma, toliau įsitvirtins. 1947 metų konstituci- 
ja, kurioje pakankamai aiškiai pasisakoma už lyčių lygybę, gana apibrėž- 
tai išplečia moterų teises ir suteikia joms didesnį prestižą: 


Negalės būti jokios politinės, ekonominės ar socialinės diskriminacijos dėl... 
lyties... Santuoka turės būti grindžiama tik tarpusavio sutikimu ir išlaikoma 
tarpusavio bendravimu, kurio pagrindas - lygios vyro ir žmonos teisės. Vyro 
ir žmonos pasirinkimo atžvilgiu, turto nuosavybės teisių, paveldėjimo, gyve- 
namosios vietos pasirinkimo, skyrybų ir kiti su santuoka bei šeima susiję įs- 
tatymai turi būti leidžiami atsižvelgiant į žmogaus orumą ir esminę lyčių ly- 
gybę. 


Įstatymai dabar moterims suteikia visišką teisinę lygybę. Pavyzdžiui, 
pagal prieškario įstatymus, vyrui išsiskirti buvo lengva, moteriai - beveik 
neįmanoma, tačiau mūsų dienomis daugumą prašymų skirtis pateikia mo- 
terys (daugiau nuošimčių sudaro namų šeimininkės nei dirbančios), nors 
skyrybų įvyksta kur kas mažiau nei Jungtinėse Valstijose ir daug ma- 
žiau nei Japonijoje prieš šimtmetį. Skyrybos sudaro tik aštuntadalį Jung- 
tinių Valstijų ištuokų; viena iš priežasčių - mažesnės moterų algos: išsi- 
tuokusiai moteriai, ypač vyresniojo amžiaus, Japonijoje daug sunkiau 
normaliai verstis, o kita priežastis - antrąsyk paprastai sunku ištekėti. 

Nepaisant pastaraisiais dešimtmečiais moterų pasiektų iškovojimų, iš- 
lieka griežtų socialinių apribojimų ir didelė darbo teisių diskriminacija. 
Tai piktina vakariečius - jie stebisi, kodėl moterys smarkiau nesukyla ir 
stipriau nepasipriešina ekonominei diskriminacijai bei nelygiam statu- 
sui. Viena iš priežasčių gali būti ta, jog pastaraisiais dešimtmečiais ja- 
ponės moterys gavo tiek, kad dar nespėjo atsidžiaugti. Dėl darbo jėgos 
poreikio prieš Antrąjį pasaulinį karą ir paskui per pokario ekonominę 
bangą labai padidėjo jų ekonominis vaidmuo ir sykiu padaugėjo galimy- 
bių pasiekti ekonominę nepriklausomybę. Po karo prasidėjęs namų darbo 
mechanizavimas: ilgainiui atsiradusios skalbimo mašinos, dulkių siurb- 
liai, elektriniai virimo prietaisai, ypač elektrinės ryžių viryklės, ir pan., 
išlaisvino nuo daugybės sunkių darbų namuose ir paliko daugiau laiko 
kur nors dirbti arba užsiimti kita veikla. Visi šie veiksniai, taip pat po- 
kario teisiniai laimėjimai bei radikalūs socialiniai pasikeitimai moterims 
suteikė kur kas didesnių galimybių, kurios vis plečiasi. 

Kita priežastis, dėl kurios japonės moterys ryžtingiau neįsitraukia į 
moterų laisvės sąjūdį gali būti ši - jis neatliepia jų susikurto savo pačių 
įvaizdžio ar tiesiog netinka moterims “prie veido". Jos įsivaizduoja val- 
dą namus ir esą dvasiškai stipresnės už vyrus. Moterys gali jausti, jog 
nuožmesnė skriaudžiamųjų nuostata, kurios laikosi Vakarų moterys, gal- 
būt ir tiktų tradiciniam jų “silpnesnės lyties" vaidmeniui, bet ji nepadės 
japonų moteriai tapti iš tikrųjų stipresne lytimi. 

Šis požiūris galbūt susijęs su tuo, kas tikriausiai yra užvis svarbiau- 
sia priežastis. Japonų moterys aiškiai įsisąmoninusios tiek gerąsias, tiek 
blogąsias savo ir vyrų biologinių skirtybių puses. Jos garbina savo - mo- 
tinos ir namų židinio kurstytojos, kuri valdo šeimyninį gyvenimą ir au- 
gina naują kartą, - vaidmenį. Kaip ir jų bičiulėms Vakaruose, daugeliui 
jų tikriausiai norėtųsi padaryti ir asmeninę karjerą, ir būti geromis ma- 
momis, bet apskritai jos linkusios mažiau nei Vakarų moterys dėmesio 
skirti karjerai ir daugiau - namų tvarkymui bei vaikų auginimui. Japo- 
nės puikiai supranta, kad dėl to labai susiaurėja jų veikla, o vaikams 
užaugus atsiveria didesnė gyvenimo tuštuma. Tačiau, atrodo, kad pu- 
siausvyra, kurios jos laikosi, patenkina jas lygiai taip pat kaip ir ameri- 
kietes. Ko gero, japonėms mielesnė palyginti lėta pažanga, siekiant pla- 
tesnių galimybių ir geresnės padėties, nei triukšmingi spartesnių permai- 
nų reikalavimai. 

Jau matėme, kad japonų polinkis skirstytis į vertikalias hie- 
rarchines grupes savaime susilpnina horizontalius klasės arba profesi- 
jos ryšius. Žinoma, dar prieš pusantro šimtmečio gyvavusi feodalinė sis- 
tema veikė priešinga kryptimi ir nubrėžė ryškias klasines ribas, bet nuo 
to laiko japonų visuomenė neatpažįstamai pasikeitė. Klasinės ribos jau 
buvo pradėjusios dilti, kai devyniolikto šimtmečio viduryje Vakarai Ja- 
poniją privertė atverti duris išorinėms įtakoms, atnešusioms didžiules po- 
litines ir socialines permainas. Daugelį klasinių skirtumų ištrynė vienti- 
sa nacionalinė švietimo sistema, kurią įdiegus japonų visuomenė tapo 
viena iš labiausiai egalitarinių pasaulyje. Privalomas mokymas ir juo pa- 
grįsti griežti egzaminai ėmė sąlygoti individo karjerą ir statusą. Trum- 
pai tariant, klasių sueižėta Japonija virto visuomene, kurią valdo labiau- 
siai to nusipelniusieji. Naująja švietimo sistema taip pat galima paaiškinti 
aukštą - patį aukščiausią pasaulyje - raštingumo lygį ir puikų išsilavini- 
mą, leidusį japonams sėkmingai atsakyti į technologiškai pažangesnių 
Vakarų jiems mestą iššūkį ir daugelyje sričių tapti pirmaujančia pasau- 
lio valstybe. 

Ypatingas dėmesys, kuris šiandien Japonijoje skiriamas oficialiajam 
mokymui, kyla iš pirmapradžių Rytų Azijos civilizacijos šaltinių. Valdo- 
vo autoritetą grįsdami gilesniu pažinimu, o dėl to ir skvarbesne morali- 
ne įžvalga, kinai nuo žilos senovės pabrėžia raštingumo ir knyginio pa- 
žinimo svarbą. Ilgainiui šios nuostatos buvo institucializuotos, įdiegiant 
sudėtingą sunkių scholastinių egzaminų aukštiems valdžios pareigūnams 
rinkti sistemą. Korėjiečiai perėmė visą sistemą, o japonams, nors jiems 
ir nepavyko jos pritaikyti savai visuomenei, ji įkvėpė pagarbą mokslui. 
Skirtingai nuo neišsilavinusių feodalinės Europos vadovų, Japonijoje net 
feodalizmo laikais kariai vadai buvo ne tik raštingi, bet dažnai pasižy- 
mėjo ir literatūriniais gabumais. Budizmo vienuolynai Japonijoje tapo pa- 

žinimo židiniais, panašiais į tuos, kurie Vakaruose susikūrė krikščioniš- 
kuosiuose. 

Vėlyvuoju Tokugawų laikotarpiu raštingumu ir švietimo institucijo- 
mis japonai pralenkė kinus ir korėjiečius. Tokugawų laikais buvo daug 
mokoma privačiai, bet devyniolikto šimtmečio viduryje dauguma feoda- 
linių dvarų turėjo oficialias samurajų mokyklas, taip pat buvo apie tūks- 
tantis privačių specialiųjų mokyklų, kuriose su samurajų jaunimu mo- 
kėsi ir paprastų žmonių vaikai. O kur dar tūkstančiai kaimo mokymo įs- 
taigų, vadinamųjų terakoya, arba “šventyklų mokyklų", įsikūrusių daž- 
niausiai vietos budistinėse šventovėse. Čia paprastų žmonių vaikai ga- 
lėdavo pramokti rašto. Devynioliktojo amžiaus viduryje raštingų buvo 45 
nuošimčiai vyrų, o moterų - 15; tuomet tai buvo ne ką mažiau nei pa- 
zangiausiose Vakarų šalyse. 

Kadangi nuo senų laikų daug dėmesio skirta oficialiajam mokymui, 
naujosios Meiji vyriausybės vadovams nesunku buvo suprasti švietimo 
reikšmę perimant Vakarų technologijas ir modernios mokyklų sistemos 
būtinybę - Japonija tuomet pasivytų pirmaujančias Vakarų valstybes. Jau 
1971-ais, ketvirtaisiais naujosios vyriausybės vadovavimo metais, buvo 
įkurta Švietimo ministerija, kuri kitais metais priėmė ambicingą labai 
centralizuotos ir vientisos mokyklų sistemos planą, pagrįstą prancūzų 
pavyzdžiu ir siekiantį visuotinio raštingumo. Įgyvendinti šiuos užmojus 
buvo nelengva, kadangi Japonijai trūko ir mokytojų, ir pastatų, ir lėšų. 
Planai buvo nuolatos kaitaliojami, sumanymai įgyvendinami lėtai, bet ga- 
liausiai japonams pavyko sukurti nacionalinę visuotinio švietimo sistemą. 

Kalbant apie naująją švietimo sistemą, pabrėžtini du itin svarbūs da- 
lykai. Pirmiausia, pradėta nuo nulio. Naujaisiais laikais ilgiau neišsilai- 
kė nė viena dvaro ar terakoya mokykla, panašus likimas ištiko ir spe- 
cialiąsias. Tad Meiji laikų Japonijoje, skirtingai nuo devyniolikto amžiaus 
Vakarų, pirminės švietimo pakopos mokyklų nevaržė nei aristokratiškos, 
nei religinės apraiškos - pagal pasaulietinio ir visiems pasiekiamo švie- 
timo kriterijus - Japonijos švietimo sistema iš dalies buvo pažangesnė nei 
daugumoje Vakarų kraštų. Kitas svarbus dalykas - nuo pat pradžių pa- 
grindinį dėmesį Japonija sutelkė į pradinį mokymą ir taip paklojo tvir- 
tą pamatą tiek visuotiniam, tiek aukštajam išsilavinimui. Labai daug ša- 
lių besivystydamos vietoj to vėlesniais laikais ėmėsi puoselėti prestiži- 
nį aukštesnįjį mokslą, kuris, žinoma, būtinas, bet jeigu visuomenė men- 
kai išsilavinusi, baigusiems mokyklas sunku rasti vietą gyvenime, ir daug 
jų, nepanaudojusių jėgas tėvynėje, leidosi į Vakarus - vyko vadinamasis 
“smegenų nutekėjimas", intelektualiai labai nuskurdinęs tuos kraštus. 

Faktiškai tik 1907 metais visi japonų vaikai pradėjo mokytis mokyk- 
lose. Nuo tada šešerių metų pradinis mokslas tapo visiems pasiekiamas 
ir privalomas; berniukai ir mergaitės buvo mokomi kartu. Virš pradinio 
mokymo pakopos kilo labiau elitinio švietimo sistema: penkerių metų vi- 
durinės mokyklos, atskirai berniukams ir mergaitėms, ir joms paralelios 
žemesniosios technikos mokyklos; po to - trejų metų aukštesniosios mo- 
kyklos tik berniukams, atitinkančios vokiečių Gymnasium arba prancūzų 
lycėe, ir joms paralelios aukštesniosios technikos mokyklos, galiausiai 
universitetai, kuriuose, priklausomai nuo dalykų, būdavo mokomasi tre- 
jus arba ketverius metus. Aukštesniosios mokyklos buvo skirtos išimti- 
nai studijoms universitetuose ruoštis, ir būtent jose, o ne universitetuo- 
se, susipažindavo ir artimos draugystės ryšius užmegzdavo būsimieji eli- 
tiniai vadovai. 

Visa sistema buvo griežtai egalitarinio pobūdžio, bent jau vyrams, - 
kiekvienas, kuris galėjo baigti privalomą pradinę mokyklą ir išlaikyti sto- 
jamuosius egzaminus, turėjo teisę kopti į viršų. Taigi sistema galėjo pa- 
sitarnauti atrenkant šaliai vadovauti tinkamiausius žmones; tai ir buvo 
daroma jau dvidešimto amžiaus pradžioje. Taip pat visa ši sistema bu- 
vo artimai siejama su nacionaliniais poreikiais, kurie šalies vadovams tuo- 
met atrodė svarbiausi. Atsirado galybė raštingų kareivių, darbininkų, na- 
mų šeimininkių, aibė vidutinio lygio techninių darbuotojų - tolygių re- 
zultatų nepavyksta pasiekti net ir šiandien daugeliui modernizuotis be- 
sistengiančių šalių; be to, plūstelėjo srautas talentingų jaunų žmonių, 
kurių, baigusių universitetus, laukė valstybinės ir visuomeninės valdžios 
postai. Didžioji dalis švietimo, įskaitant svarbiausias, visa lemiančias, sri- 
tis, buvo sutelkta vyriausybės rankose. Būta ir krikščioniškų misijų mo- 
kyklų, egzistavo budistinių ir kitų privačių mokymo institucijų, ypač vi- 
durinio ir aukštesniojo techninio švietimo pakopoje, o krikščioniškos mo- 
kyklos buvo itin svarbios moterų lavinimui, tačiau visos jos šalia vals- 
tybinės sistemos sudarė tik nedidelę šalutinę grupelę. 

Pačioje švietimo piramidės viršūnėje buvo iškilęs Tokijo universite- 
tas. Jis išaugo iš trijų siogūnų mokyklų, paveldėtų iš Tokugawų laikų 
(Konfucijaus akademijos, kurios vėliau buvo atsisakyta, medicinos mokyk- 
los ir užsienio kalbų mokyklos), samplaikos, kuri po keleto reorganizacijų 
1877 metais buvo pavadinta Tokijo universitetu, vėliau, 1886-aisiais, - To- 
kijo imperatoriškuoju universitetu. Iš pradžių jį baigusieji be jokių eg- 
zaminų galėdavo užimti aukštus valstybinės tarnybos postus, bet po kiek 
laiko pasiūla viršijo poreikius, ir Tokijo universiteto absolventams, kaip 
ir visiems kitiems, baigusiems ilgainiui įkurtus universitetus ir siekian- 

tiems aukštų valstybės valdininkų vietų, tapo privaloma vienodų egza- 
minų sistema. 

Vyriausybė vieną po kito steigė naujus imperatoriškuosius universi- 
tetus - 1879 metais Kyoto, 1907 metais Tohoku (Sendai), 1910-aisiais 
Kiusiu (Fukuoka), 1918-aisiais Hokaido (Sapporo) ir t.t. 1918 metais dau- 
geliui privačių mokyklų buvo suteiktas universiteto statusas, taigi absol- 
ventų labai padaugėjo. Iš privačių mokyklų pačios seniausios ir garbin- 
giausios buvo Keio ir Wasedos. Keio išaugo iš akademijos, kurią prieš 
Meiji restauraciją įkūrė Fukuzawa, žymus vakarietiškojo pažinimo sklei- 
dėjas, o Wasedą 1822-aisiais įsteigė Okuma, prieš metus išstumtas iš val- 
dančiosios oligarchijos. Buvo gausybė ir kitų privačių universitetų, to- 
kių kaip Meiji, Nihon ir Chuo, iškilusių maždaug amžių sandūroj ir di- 
džiausią dėmesį skyrusių teisės mokslams. Visos šios penkios instituci- 
jos, kaip ir aibė kitų, buvo įsikūrusios Tokijuje. 

Po karo amerikiečių okupacinė valdžia japonų švietimo sistemą re- 
struktūrizavo pagal amerikietiškąją koncepciją. Ji turėjo tapti mažiau eli- 
tinė ir labiau atitikti besiformuojančią masinę japonų visuomenę. Daugu- 
ma struktūrinių permainų tikriausiai nebuvo būtinos ir iš pradžių sukėlė 
daug sumaišties, tačiau įsišaknijo. Vietoj šešerių-penkerių-trejų-trejų sis- 
temos (skaičiai atliepia mokymosi pradinėse, vidurinėse ir aukštesniosio- 
se, paskui studijavimo universitetuose metus) buvo įdiegta amerikietiš- 
ka šešerių-trejų-trejų-ketverių sistema: šešios pradinės klasės, treji žemes- 
niųjų vidurinių mokyklų, treji aukštesniųjų vidurinių mokyklų metai, ket- 
veri - studijų universitete. Virš universitetų - aspirantūra, o lygia greta 
su jais - dvimečiai arba trimečiai žemesnieji koledžai. Visos aukštojo mo- 
kymo institucijos vadinamos ne koledžais, bet universitetais (daigaku), 
net žemesnieji koledžai - “trumpalaikiais universitetais" (tanki daiga- 
ku). Šiuos lanko daugiausia moterys, juose daugiausia mokoma laisvų- 
jų menu, o tikruose, kur moterys vidutiniškai sudaro tik penktąją dalį 
studentų, daugiausia studijuojama teisė (įskaitant politinius mokslus), 
ekonomika, verslininkystė, inžinerija, gamtos mokslai, medicina. 

Amerikiečių reformos privalomąjį mokslą, suteikiantį teisę mokytis že- 
mesniosiose vidurinėse mokyklose, padidino iki devynerių metų; jis bu- 
vo nemokamas. Visur mokoma tik mišriose klasėse. Nebeliko technikos 
mokyklų, visas švietimas nukreiptas viena vaga - iš vienos pakopos to- 
lydžiai pereinama į kitą. Be žemesniųjų koledžų, išimtys tik - keletas pa- 
lyginti mažų penkiamečių technikos mokyklų, pradėjusių veikti 1962 me- 
tais vyresniųjų vidurinių mokyklų ir žemesniųjų koledžų lygmenyje, bei 
įvairiausių rūšių specialiosios mokyklos. Šios struktūros dėka japonai ta- 

po viena iš labiausiai išsilavinusių tautų pasaulyje. Visi vaikai baigia ze- 
mesniąsias vidurines mokyklas, o greitai didėjantis besimokančiųjų aukš- 
tesniosiose vidurinėse mokyklose skaičius dabar jau pasiekęs 94 nuošim- 
čius. Beveik trečdalis abiturientų toliau siekia aukštesnio išsilavinimo; 
tai - šiek tiek mažiau nei Amerikoje, kur tokių moksleivių pusė, bet zy- 
miai daugiau nei Vakarų Europos šalyse. 

Apie švietimo lygį negali spresti tik pagal mokymosi metus. Daug le- 
mia mokymo intensyvumas, ir pagal šį kriterijų, išskyrus universitetų pa- 
kopą, japonai gerokai pranoksta amerikiečius. Mokymosi diena ilgesnė, 
mokomasi penkias su puse dienos per savaitę, o mokymosi ciklą per- 
traukia tik trumpos, šiek tiek ilgiau nei mėnesį trunkančios vasaros atos- 
togos liepą ir rugpjūtį, Naujųjų metų šventės ir trumpas atokvėpis prieš 
prasidedant naujiems mokslo metams balandžio pradžioje. Mokyklose 
tvarka griežta, mokymasis reikalauja didžiulės jėgų įtampos. Be to, nuo 
pat pirmos klasės kasdien užduodami namų darbai. Apie trečdalis iki- 
mokyklinio amžiaus vaikų vedami į vaikų darželius, kuriuose pradeda 
mokytis, o apie puse mokyklinio amžiaus vaikų lavinasi dar kur nors ar- 
ba po pamokų lanko privačias specialias mokyklas (juku), kuriose pa- 
pildomai mokosi ir lavina įgūdžius. Kiek įmanoma geresnio išsilavinimo 
siekią japonai mokyklas rikiuoja pagal tai, kaip jų auklėtiniams sekasi 
mokytis aukštesnėse pakopose, bet apskritai visos japonų mokyklos su- 
teikia vienodai puikų išsilavinimą, išvengdamos tų didžiulių skirtumų, 
kurie egzistuoja Jungtinėse Valstijose tarp miesto, kaimo ir priemiesčių 
mokyklų. 

Visa tai lemia, kad japonai iš tiesų labai išsilavinusi tauta. Nepaisant 
kiek prastesnio nei Jungtinėse Valstijose universitetinio švietimo lygio, 
japonai, ko gero, kaip jokia kita tauta gauna gerą oficialųjį išsilavinimą. 
Bendrąjį išsilavinimą sunku lyginti dėl kalbos skirtumų, bet tose srity- 
se, kur tai įmanoma, pavyzdžiui, matematikos, japonai dažniausiai pir- 
mauja. Išvada, kad japonai - geriausiai išsilavinusi tauta pasaulyje, visiš- 
kai pagrįsta. 


Nieko keista, kad japonai taip siekia mokytis. Šitai patvirtina ne tik 
tradicinį oficialaus išsilavinimo svarbos pripažinimą, bet ir tai, kad bū- 
tent išsilavinimas lemia visuomeninę žmogaus padėtį. Amerikoje, kur sis- 
tema laisvesnė, daug kartais pasiekia ir savamokslis, arba tas, kuriam 
iš pradžių sunkiai sekasi, ilgainiui gali imti ir sublizgėti. Glaudesnių ryšių 
saistomoje japonų visuomenėje tokiems žmonėms pasireikšti ne taip 

daug galimybių. Žinoma, pasitaiko, kad ir mažiau bei menkiau išsilavi- 
nusiems pavyksta padaryti gerą biznio karjerą, o 1972-1974 metais mi- 
nistro pirmininko postą užėmęs Tanaka Kakuei nė universiteto nebuvo 
baiges. Bet dauguma visų sričių aukštųjų Japonijos valdžios pareigūnų - gar- 
bingiausių universitetų absolventai; kad į juos patektų, jiems reikėjo ge- 
riausiai išlaikyti egzaminus, o kad juos geriausiai išlaikytų - puikiai mo- 
kytis per visus mokyklos metus. 

Tai, kad akademiniai laimėjimai lemia gyvenimo sėkmę, visiems sa- 
vaime suprantama. Šeimos susitaikys su ekonominiais nepritekliais, kad 
tik vaikas galėtų įgyti privalumų, kurių teikia ugdymas vaikų darželyje 
arba vėlesnis papildomas mokymas. Kad ir kaip ankšta būtų namuose, 
atsiras pakankamai vietos, kad vaikas galėtų patogiai ruošti namų dar- 
bus, o motinos akylai prižiūrės, kad jis juos padarytų ir nepamirštų ki- 
tų mokinio pareigų. Ši ypatinga motinos priedermė įvardijama kyoiku 
mama, arba “mokanti mama". Kai kas mano, kad pastangos įgyti kuo 
aukštesnį išsilavinimą padeda reguliuoti gimstamumą, nes japonai, ypač 


Piešimo pamokėlė privačiame vaikų darželyje. Ant lentos - Airaganos fonetinė abėcė- 
lė įprasta abc tvarka, kurią japonų kalboje atitinka a - i - u - e - o, skaitant iš dešinės 
žemyn. (O Richard Kalvar / Magnum Photos) 

Nepaisant mažų kambarių, vaikams skiriama pakankamai vietos namų darbams atlik- 
ti. Į akis krinta anglų-japonų kalbų žodynas, padėtas ant šios vidurinės mokyklos mo- 
kinės rašomojo stalo. (© Michal Heron / Woodfin Camp & Associates). 


miestiečiai, įsitikine, jog gali turėti tik tiek vaikų, kiek įstengia pakan- 
kamai gerai išmokslinti. 

Stojamuju egzaminų svarba liudija, kiek reikšmės Japonijoje teikia- 
ma išsimokslinimui, ir padeda suprasti, kaip pasiekiamas toks aukštas 
išsilavinimo lygis, bet sykiu atskleidžia ir svarbiausius trūkumus. Artėjant 
lemiamiems stojamiesiems egzaminams, visa šeima apie nieką daugiau 
negalvoja, tik kaip padėti vaikui jiems pasirengti. Egzaminus reikia lai- 
kyti stojant į universitetus, bet prieš tai - ir stengiantis patekti į viduri- 
nę mokyklą, pagarsėjusią tuo, kad jos abiturientai, stodami į universi- 
tetus, gauna gerus pažymius. Egzaminai reikalauja didžiulės jėgų įtam- 
pos; visas tas procesas dažnai vadinamas “egzaminų pragaru". 

Stengdamiesi atskleisti skirtingus kiekvieno gabumus, japonai labai 
sumaniai išvengia, kad tarp mokyklon priimtų moksleivių neprasidėtų at- 
vira konkurencinė kova. Iš esmės beveik niekas “neiškrenta". Bet sun- 
kūs stojamieji egzaminai, kuriuos reikia išlaikyti vienu atsikvėpimu - tai 
pačios blogiausios, kokios tik gali būti varžybos. Jų grėsmingas šešėlis 
pradeda kristi gerokai iš anksto, versdamas mokinį nepakeliamai įtemptai 
mokytis; be to, nukenčia ir mokymo turinys. Daugiausia pastangų aukš- 
tesniojoje vidurinėje mokykloje skiriama ne tam, kad moksleivis iš tik- 
rųjų išmoktų, bet kad pasirengtų stojamiesiems egzaminams į universi- 

tetą. Pavyzdžiui, per anglų kalbos pamokas kruopščiai mokoma atsaky- 
ti į sudėtingus gramatikos klausimus, kurie bus užduodami per egzami- 
nus, ir visai mažai dėmesio skiriama tam, kad moksleivis sugebėtų ang- 
liškai skaityti, sklandžiai šnekėti, iš klausos suprasti. Panašus stojamų- 
jų egzaminų į aukštesniąsias vidurines mokyklas baubas gąsdina per vi- 
sus mokymosi žemesniojoje vidurinėje mokykloje metus. Galbūt dėl “eg- 
zaminų pragaro" Japonijoje palyginti daug jaunų žmonių savižudybių, 
ir negali būti abejonių, kad pagaliau saugian universiteto prieblobstin 
patekusių studentų nerimas ir maištingumas - iš dalies reakcija į tą di- 
džiulį slėgimą, kurį jiems teko prieš tai ištverti. 

Pradinio ir vidurinio švietimo pakopose taip pat ne viskas sklandžiai 
klostosi. Amerikos okupacinės valdžios pareigūnai suvokė, kad prieška- 
rinė mokymo sistema buvo pernelyg pagrįsta mintinu mokymusi ir ug- 
dė ne tiek mąstančius piliečius, kiek aklus vykdytojus. Gali būti, kad dėl 
sudėtingos japonų rašybos ir daugybės dalykų, kuriuos reikia iškalti at- 
mintinai, kad ją išmoktum, japonų švietimas savaime krypsta į šitą pu- 
se. Reformas vykdę amerikiečiai stengėsi įdiegti tokią sistemą, kad vai- 
kas ne tik įsidėmėtų faktus, bet ir išmoktų savarankiškai mąstyti. Sun- 


Nusiminę tėvai žiūri į lentą su stojamųjų egzaminų rezultatais. Šalia jų - apsiverkusi 
duktė, kuriai nepavyko įstoti. (O Sonia Katchian / Photo Shuttle: Japan) 

ku pasakyti, kaip jiems pavyko. Japonų švietimas šiandien žymiai gyvy- 
bingesnis, nei buvo prieš karą, ir daug labiau skatina mokinių iniciaty- 
vą. Bet kai kuriems japonams atrodo, jog dabartiniai mokiniai tapo be- 
veik nebesuvaldomi ir dėl to paprastai kaltina amerikiečius, esą šie su- 
silpnino drausmę mokykloje, o ir apskritai dėl pernelyg gero gyvenimo 
sunyko visos Japonijos moralinė tvirtybė. Kita vertus, daugumai ameri- 
kiečių japonų mokymo sistema atrodo pakankamai griežta ir kiek sena- 
madė - tai įvertinimas, kurį, priklausomai nuo pažiūrų, gali laikyti ir kri- 
tika, ir pagyrimu. 

Valstybinio švietimo valdymas nuo pat karo kelia karštus politinius 
ginčus. Prisimindami militaristinį prieškarinės mokymo sistemos pobū- 
dį, amerikiečių okupacinės valdžios pareigūnai primygtinai reikalavo iš- 
skaidyti švietimo valdymą kaip Amerikoje, perduodant jį renkamoms pre- 
fektūrų ir municipalitetų švietimo taryboms, bet po kiek laiko japonai, 
įkurdami Švietimo ministeriją, vėl jį iš dalies centralizavo. Prefektūrų ir 
municipalitetų švietimo tarybos liko, tačiau jų nariai ne renkami, o ski- 
riami valdytojų ir merų; nors jos gali parinkti vadovėlius, o šie leidžia- 
mi privačiai, juos pirmiausia turi patvirtinti ministerija. 

Dauguma pradinių ir vidurinių mokyklų mokytojų - Japonijos moky- 
tojų profsąjungos (Nikkyoso) nariai. Po karo jai visąlaik vadovauja ar- 
ba komunistai, arba kiti kairieji, kurie įvėlė sąjungą į nesibaigiančias at- 
viras kovas su Švietimo ministerija dėl keleto problemų, tarp jų ir švie- 
timo valdymo. Visa tai pavojingai politizavo švietimo sistemą, bet, laimė, 
nepakenkė mokymo kokybei. Sąjungos viduje kylantys ginčai, ar ji - ei- 
linė profsąjunga, kaip tvirtina jai vadovaujantys, ar jos nariai - dalis 
“šventosios profesijos", liudija, kad mokymą ir mokymąsi Japonijoje te- 
begaubia ypatingos pagarbos aura; dauguma mokytojų didžiuojasi tęsią 
garbingą senovės tradiciją. Kad ir kokios būtų problemos, įskaitant pra- 
žūtingus egzaminų padarinius, Japonijos pradinio ir vidurinio švietimo 
sistema remiasi aukštais moralumo ir veiksmingumo matais, kurie nu- 
sipelno daugumos pažangiausių šalių pavydo. 


Aukštasis mokslas kelia daugiau rūpesčių ir tikriausiai ne visai atlie- 
pia tuos visuomenės lūkesčius, apie kuriuos liudija stojamieji egzaminai. 
Iš esmės stojamieji egzaminai patys savaime yra viena svarbiausių uni- 
versiteto funkcijų, nes jie, atrenkant gabiausiuosius, labiau nei studijos 
lemia tolesnę japonų karjerą. Universitete praleidžiami metai ne tokie 
svarbūs kaip daugumai amerikiečių studentų. Dėl gero pasirengimo 

aukštesniojoje vidurinėje mokykloje nebereikia kartoti išeito kurso, kam 
tiek daug laiko skiriama Jungtinių Valstijų koledžuose. Stojamųjų egza- 
minų išlaikymas paprastai reiškia, jog esi priimtas į teisės, ekonomikos, 
humanitarinių ar gamtos mokslų, medicinos, inžinerijos ar žemdirbystės 
fakultetą, t.y. tam tikrą universitetinių studijų sritį. Nuo tada jau nebė- 
ra nei būtinybės, nei galimybės eksperimentuoti arba dairytis po univer- 
sitetą, svarstant, kokią specializaciją pasirinkti. Tai lemia fakultetas, į ku- 
rį studentas pateko. Aukštosios profesinės mokyklos palyginti nesvarbios, 
nes filosofijos mokslų daktaro laipsnis nėra tas sine gua non kaip Jung- 
tinėse Valstijose. Ir stambaus verslo firmos, ir vyriausybinės įstaigos dar- 
buotojus iš universiteto absolventų renkasi tiesiogiai, suteikdamos pri- 
imtiesiems galimybę neatitrūkstant nuo darbo tobulintis toliau, nes aukš- 
tajam profesiniam mokymui čia, kaip ir Jungtinėse Valstijose, skiriama 
daug dėmesio; pasirinktieji darbuotojai dar gali būti siunčiami toliau stu- 
dijuoti į užsienį arba į Japonijos aukštąsias profesines mokyklas. Kitos 
aukštosios profesinės mokyklos studentus rengia daugiausia akademi- 
nei karjerai. Kitados svarbi universitetuose atliekamų mokslo tyrinėjimų 
reikšmė irgi sumenko, palyginti su tais, kurie vykdomi verslo firmų ar- 
ba vyriausybės užsakymu. 

Į stambaus verslo firmas ir vyriausybines įstaigas paprastai priimama 
egzaminų tvarka. Žinios, įgytos universitete, laikant egzaminus, aišku, 
lemia, tačiau visiškai aišku ir tai, kad žmonės, kurie aštuoniolikos ge- 
riausiai išlaikė stojamuosius egzaminus ir pateko į garbingiausius uni- 
versitetus, būdami dvidešimt dvejų ar dvidešimt trejų, vėl geriausiai iš- 
laikys ir kitus - verslo firmų ar vyriausybinių įstaigų profesinius. Tai, kad 
universitetų garbingumo piramidė beveik veidrodiškai atspindi šių pro- 
fesinių egzaminų rezultatus, liudija veikiau garsiausių universitetų stu- 
dentų gabumus, nei mokymo juose lygį. Svarbu ir tai, kad dauguma vers- 
lo firmų kandidatus laikyti egzaminams kviečia tik iš aukščiausią pres- 
tizą turinčių universitetų. 

Dėl to į geriausius universitetus patekti stengiamasi per ugnį ir van- 
denį. Nuo to, ar būsi priimtas, ar liksi už garbingo universiteto durų, 
priklauso visas gyvenimas. Suklupusieji paprastai metams iš šio kelio pa- 
sitraukia, lanko kurso kartojimo bei pasirengimo egzaminams mokyklas 
(juku) ir kitais metais vėl bando. Su švelnia pašaipa šie žmonės vadina- 
mi roninais, t.y. feodalinių laikų samurajais be šeimininko. Kai kurie pri- 
vatūs universitetai jiems priklausančių privačių vidurinių mokyklų moks- 
leivius priima be egzaminų, kai kas vietą privačiame universitete ir nu- 

siperka, bet šie pinigais grįsti keliai geriausiu atveju veda į antraeiles 
ar trečiaeiles institucijas. 

Universitetai ant garbės pakylos rikiuojasi iš esmės ta pačia tvarka 
kaip ir prieš karą. Tokijo universitetas vis dar gerokai pranoksta kitus, 
o už jo - kiti buvusieji Imperatoriškieji (pavadinimas “Imperatoriškasis" 
išbrauktas po karo) ir keletas prieškarinių specialiųjų nacionalinių uni- 
versitetų, tokių kaip Hitotsubashi ekonomikos. Toliau eina du didžiau- 
sią prestižą turintys privatūs Keio ir Wasedos universitetai bei naciona- 
liniai, kurie po karo buvo įkurti kiekvienoje prefektūroje, sujungiant bu- 
vusias aukštąsias bei auštesniąsias technikos mokyklas ir pakeliant jų 
rangą. Paskui - daugybė privačių universitetų, pagal garbingumą irgi pa- 
siskirsčiusių įvairiomis pakopomis, o apačioje - žemesnieji koledžai. 
Griežta koreliacija tarp universiteto ir darbo bei statuso gyvenime pa- 
laipsniui Yra, bet net ir šiandien didžioji aukščiausių valdininkų dalis - 
geriausių nacionalinių universitetų, ypač Tokijo, absolventai. Keio uni- 
versitetas - verslininkystės tarnautojų kalvė, Wasedos - politikų ir zur- 
nalistų, o ir ne tokie žymūs privatūs universitetai kasmet pažeria dau- 
gybe paklausą turinčių diplomantų, kurie tampa smulkesniais verslinin- 
kais ar tarnautojais. 

Daugiausia iš mokesčio už mokslą išsilaiką privatūs universitetai pri- 
valo nustatyti palyginti aukštas kainas, o valstybės remiami nacionaliniai, 
taip pat kai kurie prefektūrų ir municipalitetų universitetai, reikalauja 
tik nominalaus užmokesčio. Dėl to, priešingai nei Amerikoje, geriausi ir 
garbingiausi universitetai kainuoja mažiausiai, o menkiausi - daugiausia. 
Taigi garbingiausi nacionaliniai universitetai surenka ne tik gabiausiaus, 
bet ir visų visuomenės sluoksnių žmones. Kaip teigiama vienoje studi- 
joje, studentai, kilę iš penktadalio turtingiausių gyventojų, sudaro ste- 
binančiai mažą 37 nuošimčių dalį, kilusieji iš penktadalio skurdžiausių - 
įspūdingai didelę 10 nuošimčių dalį, o iš trijų penktadalių vidutiniškai 
besiverčiančiųjų sudaro maždaug 17 nuošimčių. Turtas daugiau reiškia 
kai kuriose mažiau prestižinėse mokyklose. 

Ir tie studentai, kuriems pavyksta įstoti į garbingiausius universite- 
tus, ir tie, kurie turi tenkintis ne tokiomis garsiomis institucijomis, daž- 
niausiai nusivilia studijomis ir tampa apatiški arba pradeda drumsti ra- 
mybe. Tai - iš dalies psichologinė iškrova po ilgų pasiruošimo stojamie- 
siems egzaminams metų. Juo labiau kad visiškai aišku, jog mokymosi 
universitete rezultatai daug mažiau svarbūs karjerai nei stojamieji ir as- 
pirantūriniai verslininkystės ar vyriausybės tarnautojų egzaminai. Ketveri 

universiteto metai tam tikra prasme - ilgas atokvėpis tarp didžiulės įtam- 
pos mokykloje ir padūkusio sukimosi jį baigus. 

Savaime suprantama, kad menką dėmesį studijoms lemia ir intelek- 
tualinio suinteresuotumo stoka. Pirmoji priežastis - nelanksti japonų 
universitetinė sistema sunkiai pasiduoda permainoms, kurias sąlygoja 
kintantys poreikiai. Kita - skurdi, ypač privačių universitetų, finansinė 
padėtis, dėl ko mokoma labai didelėse auditorijose, neišlaikoma studen- 
tų-dėstytojų proporcija, studentai mažai asmeniškai bendrauja su profe- 
soriais. 

Kaip ir kitos pažangiausios šalys, maždaug tokią pačią nacionalinių 
pajamų dalį pradiniam ir viduriniam švietimui skirianti Japonija daug 
menkiau rūpinasi aukštosiomis mokyklomis, nors universitetus lanko ne- 
palyginti didesnė jaunų žmonių dalis nei Vakarų Europos valstybėse. Ne- 
pakankamas investijas aukštajam švietimui ypač aiškiai liudija tai, kokią 
naštą japonai užkrauna privatiems universitetams ir kad šios instituci- 
jos svyruoja ant bankroto ribos. Kitose pažangiose šalyse visi arba dau- 
guma studentų mokosi vyriausybinėse ar vyriausybės finansuojamose ins- 
titucijose - net Jungtinėse Valstijose šis skaičius išaugo iki 75 nuošim- 
čių, o Japonijoje, kurioje vyriausybinė valdžia paprasčiausiai nekreipė dė- 
mesio į augančius aukštojo švietimo poreikius, koks 80 nuošimčių stu- 
dentų studijuoja privačiuose universitetuose. Nė vienas jų negauna bent 
kiek didesnių užtikrintų pajamų, negali tikėtis ir rimtesnės paramos iš 
šalies. Labdaringoms aukoms paprastai netaikomos jokios mokesčių 
lengvatos - Japonijoje apskritai nėra tokios dovanojimų tradicijos. Nors 
mokestis už mokslą daug didesnis nei vyriausybiniuose universitetuose, 
vidutiniškai jis siekia tik ketvirtadalį ar trečdalį to, kurį moka studen- 
tai Jungtinėse Valstijose. Visa tai kai kuriuos universitetus užmetė ant 
finansinės seklumos, ir jie už stojamuosius egzaminus reikalauja dide- 
lio užmokesčio, kurį išmelžia iš daugybės nesėkmę patiriančių preten- 
dentų, arba skolinasi iš bankų, aiškiai tikėdamiesi, kad vyriausybė ilgai- 
niui apmokės sąskaitą. Iš tikrųjų padėtį pagerinti gali tik nacionalinio 
finansavimo sistema. 

Vyriausybinių universitetų problema - ne tiek pinigai, kiek nelanksti 
organizacija. Iš dalies dėl to gali būti kaltas praėjusio šimtmečio pabai- 
ka ikikarine vyriausybe už akademinę laisvę, privertusi įtariai sergėti uni- 
versitetų ir įvairių jo padalinių autonomijos tradiciją. Net žemiausiame 
lygmenyje universitetai subyréje į daugybę visiškai atskirų, tik minima- 
liai vieni su kitais susijusių fakultetų. Šie savo ruožtu padalinti į kated- 

ras (koza), kuriose paprastai dirba profesorius, profesorius asistentas ir 
vienas arba daugiau dėstytojų ir asistentų. Ir fakultetai, ir katedros be- 
veik visiškai autonomiški ir stipriai saugo savo akademines valdas ir biu- 
džetus. Mokymo kursai studentams nusistovėje ir griežtai privalomi, nau- 
jas studijų sritis pradėti sunku, o derinti įvairias - beveik neįmanoma. 
Rektoriai ir dekanai, renkami sau prilygstančiųjų, valdžios turi ypatin- 
gai mažai. Viena vertus, Švietimo ministerija skiria pinigus, tačiau biu- 
džeto skyrimo procesas gana mechaniškas, kita vertus, fakultetai ir ka- 
tedros turi faktinę veto teisę prieš bet kokius lėšų padalijimo pakeitimus. 
Naujovėms galimybių nedaug, ir todėl universitetai savo veiklą tebegrin- 
džia daugiausia taisyklėmis, nustatytomis beveik prieš šimtmetį, kai buvo 
visiškai kitos sąlygos. Pavyzdžiui, studijuoti apie Jungtines Valstijas net 
Tokijo universitetas nesuteikia tokių galimybių, kurios prilygtų Japo- 
nijos tyrinėjimų bei studijų programoms daugumoje Amerikos univer- 
sitetų. Tačiau ir Japonijos universitetuose palaipsniui atsiranda naujo- 
vių, bandomos naujos galimybės, ypač tokiose srityse kaip tarptautiniai 
ryšiai. 

Kita problema - amerikiečių okupacinei valdžiai pakeitus švietimo ly- 
gių sistemą, pokariniuose universitetuose susidarė gana nenatūralus pas- 
kutinių dvejų bendro lavinimo metų senosiose aukštosiose mokyklose 
ir pirmų dvejų specializacijos metų senuosiuose universitetuose jungi- 
nys. Tokijo universitete šios dvi sritys ligi šiol egzistuoja beveik visiš- 
kai atskirai, gerokai viena nuo kitos nutolusiose teritorijose. 

Nieko nuostabaus, kad ir privačių, ir vyriausybinių mokyklų studen- 
tai pakankamai greitai nusivilia ir kartais pradeda atvirai maištauti. Kai 
kurie studentai užmeta studijas ir atsiduoda kitai veiklai, pavyzdžiui, 
sportui, hobiui, radikaliai politikai. Ypač tai būdinga pirmiesiems dve- 
jiems metams, kai dar nereikia rūpintis studijų pabaiga ir rengtis kitam 
verslininkystės ar vyriausybinių tarnautojų egzaminų raundui. 

Nuo studentų savivaldos organizacijų, kurios automatiškai paremia- 
mos lėšomis, sukaupiamomis iš mokslo mokesčio, ir kuriose nuo poka- 
rio viešpatauja daugiausia kairieji ekstremistai, atskilo aibė įvairiausių 
greit įsižiebiančių revoliucingų grupelių. Šios studentų organizacijos 
anksčiau buvo žinomos kaip Zengakuren (jų nacionalinės federacijos pa- 
vadinimas), bet dabar dažniau įvardijamos miglotesniais frakcijiniais var- 
dais, tokiais kaip Chukakuka (“branduolio frakcija"). Studentų nepasi- 
tenkinimo židinys ne tiek grynai akademinės, kiek studentiško gyveni- 
mo problemos, tarkime, didėjantis mokestis už mokslą arba teikiamų ga- 
limybių kainos, bet studentų maištingumas paprastai pasiekia kulmina- 

ciją, kai visuomenėje susitvenkia politinė įtampa, daugiausia dėl vidinių, 
o ypač dėl tarptautinių dalykų, pavyzdžiui, 1960 metais kiles triukšmas 
dėl Saugumo sutarties ar didieji socialiniai neramumai septinto dešimt- 
mečio pabaigoje. Tokiais laikotarpiais gali būti paralyžiuotas visas uni- 
versiteto gyvenimas. Kai kurie Tokijo universiteto padaliniai 1968-1969 
metais buvo paprasčiausiai uždaryti, nauji studentai nepriimami. Dauge- 
lis kitų universitetų irgi buvo apimti sumaišties. 

Japonai puikiai suvokia aukštąjį mokslą slegiančias problemas ir po 
studentų neramumų septinto dešimtmečio pabaigoje labai stengiasi, kad 
jas įveiktų. Tiesa, pastangos ne visuomet itin sėkmingos. Pradėta buvo 
nuo vyriausybės finansinės pagalbos privatiems universitetams. Vyriau- 
sybė eksperimentavo, bandydama įdiegti naują universiteto vidaus struk- 
tūrą, pagal suskirstymą fakultetais ir stipresnį administracinį valdymą pa- 
našesnę į amerikietiškąją. Pagal šį modelį 1973 metais netoli Tokijo buvo 
įkurtas Tsukubos universitetas, tačiau rezultatai nuvylė. Galbūt daugiau 
vilčių teikiantys eksperimentai - tarptautinis universitetas, privačios pa- 
ramos dėka įsteigtas Japonijos jūros pakrantėje, netoli Niigatos, bei dau- 
gelyje universitetų įkurti nauji tarptautinių studijų fakultetai. 

Geriau suvokti, kokios sudėtingos japonų aukštojo švietimo proble- 
mos, padeda milžiniška daugybė studentų, kurie tiesiogiai su jomis su- 
siję. Tokijuje ir jo apylinkėse mokosi apie 2 milijonai, arba maždaug pusė 
visų studentų, kitas didelis telkinys - Kansai regionas, kurį sudaro Kyo- 
tas, Osaka ir Kobė. Tai, kad japonams taip puikiai sekasi, nors univer- 
sitetinė sistema ydinga, iš pirmo žvilgsnio gali stebinti, bet šitai turbūt 
paaiškinama puikiu ikiuniversitetiniu mokymu ir verslininkystės bei vy- 
riausybinių įstaigų naujų tarnautojų tobulinimo, neatitrūkstant nuo dar- 
bo, sistema. Veiksmingai dirbantys universitetai Japonijai, matyt, ne to- 
kie būtini kaip Jungtinėms Valstijoms. 


Japonams dažnai priekaištaujama dėl ne itin didelio intelektualinio 
kūrybingumo. Šitai paprastai siejama su reikalavimų neatitinkančia uni- 
versitetine sistema, nors akivaizdesni kaltininkai būtų mokymosi mintinai 
tendencija ankstyvuoju lavinimo periodu ir apskritai konformistiškesnė 
visuomenės prigimtis. Niekas negalėtų abejoti, kad japonai pasižymi di- 
deliu meniniu kūrybingumu, bet jų laimėjimai mokslo ir filosofijos sri- 
tyse iš tiesų ne tokie įspūdingi. Neiškilo nė vienas pasaulinio dėmesio 
vertas filosofas, nors nederėtų pamiršti, kad iš dalies dėl to galbūt kal- 
tas kalbos barjeras. Palyginti menkas japonų indėlis į fundamentaliuo- 

sius mokslus, tik keletas mokslininkų buvo pasiūlyti Nobelio premijai 
gauti. Japonų pramonės triumfą labiau grindžia efektyvus perėmimas ir 
išradingas pritaikymas nei savarankiški moksliniai atradimai. Politinė 
mintis, filosofija ir socialinių mokslų pasiekimai - didžia dalimi perkūri- 
mas ar svetimų idėjų sintezė, o ne originali kūryba. Pasauliui ne per di- 
džiausią įspūdį daro mąstytojai, kurie įkvėpimo semiasi iš gimtųjų kul- 
tūros šaltinių - paimkime kad ir zen idėjomis persiėmusį dvidešimto am- 
žiaus pradžios filosofą Nishidą Kitaro. 

Galima pagrįstai abejoti, ar intelektualinis kūrybingumas apskritai ka- 
da nors buvo japonų stiprybė. Jų praeitis nusėta iškilių religinių vado- 
vų, žymių poetų ir rašytojų, garsių organizatorių, net įsidėmėtinų min- 
ties sintezės autorių, bet ne garbių intelektualinių asmenybių vardais. 
Atrodo, kad japonai visuomet pasižymėjo ne tiek protu, kiek intuicija, 
ne tiek aiškia analize, kiek jautria ir subtilia raiška, ne tiek teorija, kiek 
pragmatizmu, ne tiek iškiliomis intelektualinėmis idėjomis, kiek organi- 
zaciniais gabumais. Iš aiškios verbalinės analizės ir originalaus mąsty- 
mo jie nesusikrovė bent kiek didesnių turtų. Labiausiai jie pasikliovė ne- 
verbaline įžvalga, o kalbėjimas ir rašymas, griežti ir protingi samprota- 
vimai jiems atrodė lėkšti ir galbūt net klaidinantys. Išskyrus sausus fak- 
tinius teiginius laikraščių pranešimuose, literatūros vertę jiems lemia ne 
aiški analizė, bet meninė įtaiga ir emocinis įspūdis. Prancūziškas papras- 
tumo ir visiško aiškumo idealas jų nežavi. Pirmenybę jie teikia sudėtin- 
gumui ir užuominoms, labiau priartinančioms prie tikrosios tiesos, nei 
aiškioms ir paprastoms tiesoms, kurias apibrėžia klystantis žmogus. 

Visa tai, atrodo, nesiderina su šiuolaikinėje Japonijoje įsigalėjusiu teo- 
rizavimu ir ideologizavimu. Japonai intelektualai linkę teorizuoti. Bet 
dauguma jų labiau pasižymi karštu prisirišimu prie savo teorijų, nei su- 
gebėjimu teorijas grįsti faktais ar pritaikyti realybėje. Migloti, plačių už- 
mojų apibendrinimai reiškiasi ir politikoje, ir filosofijoje. Gali būti, kad 
kai kurie japonai taip doktriniškai politinių bei filosofinių įsitikinimų lai- 
kosi dėl to, kad juos grindžia ne tiek protu, kiek tikėjimu. Japonų mark- 
sistai aklai laikosi supratimo ir sąvokų, gimusių devyniolikto šimtmečio 
Europoje, kuri visiškai skyrėsi nuo šiuolaikinės Japonijos. Mokslininkai 
ištikimai prisirišę prie savo mokyklų; kryžminis minčių apvaisinimas retai 
pasitaiko. Apskritai intelektualai linkę užsidaryti į savo “izmus”, kuriuos 
jie karštai gina tiek nuo nejautrių masių, tiek nuo pragmatiškos vyriau- 
sybės ar verslininkų kontrolės. Gali būti, kad dėl menko intelektualinio 
kūrybingumo tvirtai įsikibę į kurią nors pasirinktą teoriją, jie sukūrė vi- 

siškai atvirkščią savosios visuomenės pragmatizmo bei reliatyvizmo pa- 
veikslą. 

Vakariečiai linkę manyti, jog palyginti menkas japonų intelektualinis 
kūrybingumas - silpnybės požymis, bet tai gali būti tik vakarietiška kul- 
tūrinė nuostata. Kas užtikrins, kad proto tiesos tikresnės už tas, kurias 
atskleidžia intuityvusis suvokimas, ar kad verbaliniais sugebėjimais grin- 
džiami disputai vertingesni už jausmais pasiekiamą konsensusą? Pedan- 
tiški analitiniai svarstymai ir didžiulės konceptualios schemos, tokie bū- 
dingi Indijai ir Vakarams, nėra akivaizdžiai pranašesni už harmoniją ir 
sklandų bendravimą, be žodžių suprantant vieniems kitus. 

Bet kaip ir daug kuo kitu, taip ir šiais bruožais Japonija pamažu kei- 
čiasi. Galimas daiktas, kad atsidūrusi tarp pirmaujančių pasaulio valsty- 
bių pagal pažinimo lygį ir techninius sugebėjimus, ji bus priversta tap- 
ti intelektualiai ir moksliškai kūrybingesne negu anksčiau. Mėgdžiojimas 
ir pritaikymas buvo savaime suprantami, kai šaliai, dar visai neseniai 
ėmusiai artimiau bendrauti su pasauliu, iškilo uždavinys perimti jo tech- 
nologijas ir idėjas. Senųjų laikų Japonijos švietimas buvo stipriai mora- 
listinio ir teorinio pobūdžio, o štai šiuolaikinis visą dėmesį sutelkes į 
praktinius siekius. Svarbiausia buvo susipažinti su pasauliu ir jo tech- 
nologijomis. Mokslinė veikla rėmėsi didžiulių svetimos informacijos kie- 
kių įsiurbimu ir jų sinteze su tuo, kas jau žinota. Pramonės plėtra ga- 
na išmintingai grįsta jau išrastų technologijų studijavimu ir jų taikymu, 
o ne kūrimu naujų. Tiesa, derėtų pažymėti, jog kai kurie japonų pri- 
taikymai buvo tokie sumanūs, kad nusipelno kūrybos vardo. Įsidėmėti- 
na ir tai, kad daugumai kitų šalių, atsidūrusių panašioje kaip Japonija 
padėtyje, toli gražu ne taip gerai sekėsi imituoti ir adaptuoti, taigi ir 
šie gabumai nelengvai išugdomi. Ko gero, Japonija pasirodė daug kūry- 
bingesnė, nei buvo tikėtasi. 

Palyginti silpna teorinė analizė bei menkas išradingumas, bet dideli 
praktinio pritaikymo įgūdžiai buvo būdingi ir Jungtinėms Valstijoms, kai 
jos vijosi Europą. Pažangia mintimi, erudicija ir mokslu amerikiečiai pra- 
dėjo pirmauti tik pastaraisiais dešimtmečiais. Panašiai gali nutikti ir Ja- 
ponijai, kuri kaskart vis kitose srityse pasiekia “meninio meistriškumo 
būseną". Šitai liudija polinkis atsikratyti senųjų visuomenės mokslų teo- 
rijų ir naujos, nevaržomos ieškojimų dvasios įsigalėjimas. Tačiau dar aiš- 
kesnis požymis - pastaraisiais metais sparčiai kylanti mokslo tyrinėjimų 
banga, nes Japonija, pagal mokslo ir technologijų lygį žengianti daug- 
maž viena greta su pirmaujančiomis Vakarų šalimis, jaučia poreikį sa- 
vo pačios mokslinėmis pajėgomis išsiveržti į priekį. Pagal tyrinėjimų ir 

vystymosi pastangas, kurios prieš porą dešimtmečių Japonijoje buvo vi- 
sai menkos, dabar ją pralenkia tik Jungtinės Valstijos ir Sovietų Sąjun- 
ga. Šiems tikslams skiriamais 2 ar 3 bendrojo nacionalinio produkto nuo- 
šimčiais (daugiausia per privačias korporacijas ar tyrinėjimų institutus 
ir mažiau nei daugumoje kitų šalių per vyriausybines struktūras ar uni- 
versitetus) ji pagal proporcijas neką atsilieka nuo Amerikos, ypač jei tu- 
rėsime omenyje, kiek pastangų amerikiečiai skiria ekonomiškai ir moks- 
liškai ne tokiems produktyviems kariniams tyrinėjimams. 

Nuomonė, kad japonai stokoja kūrybingumo, turbūt jau baigia atgy- 
venti savo amžių. Ir nesvarbu, ar universitetinė jų sistema efektyvi, ar 
ne, negali kilti jokių abejonių, kad apskritai japonų švietimas - vienas 
geriausių pasaulyje ir vaidina svarbų vaidmenį formuojant visuomenę. 

Jeigu ši knyga pasakotų apie Pietų Aziją ar Viduriniuosius 
Rytus, būtų neįmanoma taip ilgai ir dar po tokių temų, kaip moteris ir 
švietimas, atidėti pokalbį apie religiją. Nuo jos faktiškai reiktų pradėti, 
jeigu kalbėtume apie islamo, hindu ar budistinius kraštus, nes ten jos 
svarba itin didelė, tuo tarpu šiuolaikinėje Japonijoje religija vaidina dau- 
giau antraeilį vaidmenį. Kad šitai pabrėžčiau, aš tyčia delsiau su ja su- 
pažindinti. Iki septyniolikto amžiaus religija išties buvo labai svarbi Ja- 
ponijos visuomenėje, bet sekuliarizmo tendencija, visai neseniai pradė- 
jusi ryškėti Vakaruose, Japonijoje reiškiasi jau mažiausiai tris šimtus 
metų. 

Japonijos visuomenės pasaulietinis pobūdis - Konfucijaus filosofijos 
padarinys. Tokį pat poveikį ši filosofija padarė Kinijai devinto šimtme- 
čio pradžioje ir Korėjai penkioliktajame. Rytų azijiečiai ją vadina “išmin- 
čių mokymu" (japoniškai jukyo), o Vakaruose ji įvardijama jos pirmojo 
mokytojo Konfucijaus, gyvenusio maždaug nuo 551 iki 479 metų pr. Kr., 
vardu. Konfucianizmas galutinai susiformavo Kinijoje tik dvyliktame 
šimtmetyje po Kr. Jis pabrėžia racionalią gamtos tvarką, į kurią darniai 
įsilieja žmogus, ir visuomenės tvarką, kurią grindžia griežtos etikos tai- 
syklės ir kurios centras - vieninga išsilavinusio ir aukštesnės etinės iš- 
minties žmogaus valdoma valstybė. Konfucianizmas turi pagarbos reika- 
laujančių raštų, bet nesiremia nei dievybės, nei dvasininkijos idėjomis. 
Religinių ritualų irgi mažai. Čia nėra garbinimo, tik teisingas mąstymas 
ir teisingas gyvenimas; jų požymiai - ištikimybė valdovui, sūnaus ir duk- 
ters pagarba tėvams ir griežtas prideramų visuomeninių ritualų bei eti- 
keto laikymasis. 

Konfucianizmo klasiką, penkis pamatinius žmonių santykių tipus, is- 
torijos iškėlimą ir daugelį kitų šios mąstymo sistemos bruožų bei elemen- 
tų Japonijon atplukdė pirmoji didžioji kinų įtakos banga tarp šešto ir 

devinto amžių, bet Konfucijaus mokymas buvo budizmo šešėlyje iki pat 
septyniolikto šimtmečio, kol susiformavus centralizuotai Tokugawų sis- 
temai neišaugo jo svarba. Nuo tada Konfucijaus filosofija ir mokyklos 
ėmė lemti minties raidą, o Konfucijaus mokymo nuostatos persmelkė visą 
visuomenę. Nors konfucianizmas labai nederėjo prie feodalinės politinės 
sistemos, devyniolikto šimtmečio pradžios Japonijoje jis jau viešpatavo 
kaip ir Kinijoje ar Korėjoje. 

Tačiau konfucianizmui, kaip darniai sustyguotai filosofinei sistemai, 
iki devyniolikto šimtmečio pabaigos išsilaikyti nepavyko. Palyginti su mo- 
derniais Vakarų mokslo įrodymais, jo kosmoso samprata atrodė labai ne- 
tiksli, o moralinės vertybės susijusios su tokia visuomene bei valdymo 
forma, kurias Vakarų grėsmės akivaizdoje geriau būtų pamiršti. Vyriau- 
sybė, reorganizuodama iš Tokugawų laikų paveldėtas švietimo institu- 
cijas į Tokijo universitetą, senosios Konfucijaus akademijos atsisakė, dė- 
mesį sutelkdama į vakarietišką mokslą ir su tomis mokyklomis susiju- 
sią mediciną. Tiesa, keli Konfucijaus žinovai vis dar grūmėsi reargarde, 
žūtbūtinai bandydami į naują sistemą prastumti senąją terminologiją ir 
sampratas. Iškiliausias pavyzdys - Imperatoriškasis švietimo reskriptas, 
išleistas 1890 metais, naujosios konstitucijos priėmimo metu. Jame be- 
veik nieko nekalbama apie švietimą, užtat pilna iš Konfucijaus perimtų 
teiginių apie žmonių santykių tipus ir piliečių pareigas sostui. Taigi nors 
kai kurios Konfucijaus mokslo nuostatos liko, konfucianizmas, kaip pri- 
pažinta idėjų visuma, išmirus vyresniajai kartai, irgi buvo palaidotas. 

Savaime suprantama, kad šiuolaikiniai japonai - nebe tie konfucianis- 
tai, kokie buvo jų Tokugawų laikų protėviai, tačiau etinės konfucianiz- 
mo vertybės ligi šiol tebeveikia jų mąstymą. Konfucijaus mokslas, ko ge- 
ro, jiems turi daugiau įtakos nei bet kuri kita tradicinė religija ar filo- 
sofinė sistema. Nors japonai kuo nuoširdžiausiai pripažįsta modernų 
mokslą, modernias raidos bei pažangos idėjas, universalius etikos prin- 
cipus, demokratijos idealus bei vertybes, ir šiandien tebėra ryškūs ir to- 
kie konfucianizmo pėdsakai, kaip įsitikinimas moraliniu valdymo pama- 
tu, didelis dėmesys tarpasmeniniams santykiams ir ištikimybei, tikėjimas 
švietimo ir darbo galia. Mažai rasime japonų, save laikančių konfucia- 
nistais, nors tam tikra prasme visi jais yra. 


Budizmas yra ta japonų religija, kuri panašiausia į krikščionybę, nes 
abi jos remiasi pomirtinio gyvenimo ir žmogaus sielos išganymo idėjo- 
mis. Ir kilimo jis yra ne iš Rytų Azijos, o iš Indijos - iš regiono, kuris 


Minioje ant pagrindinio tako, vedančio į populiariausią Tokijuje budistinę Asakusos 
šventyklą - senelė, motina ir trys mažyliai šventiniais apdarais. (O Sonia Katchian / 
Photo Shuttle: Japan) 


religinėmis ir filosofinėmis pažiūromis panašesnis ne į Rytų Aziją, bet 
ikimodernius Vakarus. Istorinis Buda, arba “apšviestasis", gyvenęs maž- 
daug tuo pat laiku kaip Konfucijus, pradėjo nuo pagrindinės indų idė- 
jos apie nesibaigiantį vienas kitą lemiančių gyvenimų ratą, prie to pri- 
dėdamas, kad gyvenimas - tai kančia, kurios šaltinis - žmogaus prierai- 
šumas ar troškimai, o šią kančią įveikti ir padedąs Budos mokslas, ku- 
ris žmogų išlaisvina ir veda nirvanon, arba “nieko" būsenon, kai palai- 
mingai susiliejama su kosmosu. Mokymui išsiplėtojus, buvo itin pabrė- 
žiama pagarba “Trims išminties lobynams", t.y. Budai, “įstatymui” arba 
pamokymams, išsakytiems daugybėje raštų, ir religinei bendruomenei, ki- 
taip tariant, vienuolynų organizacijoms. 

Po Rytų Aziją išplitusi budizmo atšaka vadinama mahajana, arba “di- 
džiuoju perteikéju”, priešinant ja theravadai, arba “vyresniųjų mokymui", 
išlikusiam Ceilone ir daugelyje Pietryčių Azijos kraštų. Mahajana mokė, 
kad išganymas - rojus; tai - labiau į vakarietišką dangaus koncepciją nei 

į budistinę nirvaną panaši idėja. Taip pat buvo pripažįstamas garbinimas, 
bet ne istorinio Budos, o miriadų į Budą panašių figūrų, tarp jų Bodi- 
satvos, kuris tik per žingsnį susilaikė nuo nirvanos ir įsikūnijimo į Bu- 
dą, kad padėtų pasiekti išganymą kitiems. 

Mahajanos budizmas Japonijoje plėtojosi trimis pakopomis. Pirmoji, 
išryškėjusi devintame šimtmetyje, - tai “ezoterinis" budizmas, labiausiai 
pabrézes magiškąsias formules, ritualus ir meną. Antruoju, šimtmečiu vė- 
liau prasidėjusiu, etapu buvo akcentuojama, jog į išganymą veda tikėji- 
mas - ypač Amida, vakarietišką rojų atitinkančia budistine “tyrąja Zeme", 
arba Lotus Sutra raštais, kuriuose Buda žada “visų jaučiančių būtybių", 
t.y. visos gyvūnijos, išganymą. Šiomis idėjomis rėmėsi dvyliktame ir try- 
liktame šimtmečiuose iškilusios naujos “Tyrosios žemės" (jodo), “Tikro- 
sios (Grynosios) žemės" (sinsu) ir nicirenų budistinės sektos, dabar di- 
džiausios Japonijoje. Trečiasis etapas - tai pasitikėjimo savimi idėja, ma- 
nant, kad išganymas pasiekiamas savitvarda ir meditacija. Šitai skelbė 
dvi 1191 ir 1227 metais iš Kinijos atėjusios zen, arba “meditacijos", sek- 
tos. Jose buvo praktikuojamas “sėdėjimas medituojant" (zazen) ir inte- 
lektualinė disciplina per absurdiškas mįsles (koan), kurios, buvo mano- 
ma, per staigų nušvitimą (satori) veda į išganymą ir sykiu - į asmens to- 
bulėjimą. 

Japoniją šeštame šimtmetyje pasiekęs budizmas buvo toks pat ištisos 
aukštesnės kultūros perteikėjas, kaip Šiaurės Europoje - krikščionybė. 
Didžioji dalis meninės išraiškos, vėliau išsikleidusios architektūroje, 
skulptūroje ir tapyboje, sietina su budizmu, kaip Vakaruose - su krikš- 
čionybe. Kaip ir Vakaruose, vienuolynų įkūrėjai tapo turtingais žemių 
savininkais, kurie savo rankose kartais sutelkdavo didelę karinę ir poli- 
tinę valdžią. Penkioliktame ir šešioliktame amžiuose politiškai aktyvios 
buvo net ir eilinių tikinčiųjų kongregacijos. Nuo devinto iki šešiolikto 
amžiaus budizmas iš tikrųjų buvo smelkte persmelkęs visą Japonijos in- 
telektualinį, meninį, socialinį ir politinį gyvenimą. 

Nedaug kas iš viso to išliko šiandieninėj Japonijoj nuo tada, kai ša- 
lies vienytojai šešioliktame amžiuje žiauriai užgniaužė politinę budisti- 
nių institucijų galią, juo labiau kad po to ėjo trys tolydžios sekuliariza- 
cijos šimtmečiai, kol galiausiai Meiji vyriausybė negailestingai ėmė rau- 
ti budizmą, kaip save diskreditavusios praeities elementą, trukdantį kurti 
naują, centrine imperatoriaus valdžią pagrįstą politinę sistemą. Tokių bu- 
dizmo idėjų, kaip rojus ar sielų persikūnijimas, apraiškų galima užtikti 
liaudies kūryboje, bet nedaugelis žmonių jomis remiasi kaip vadovaujan- 
čiais gyvenimo principais. 

Dideli ir maži vienuolynai, šventovės nusėję Japonijos kraštovaizdį, 
tačiau mažai beturi reikšmės bendruomenės gyvenimui. Pokarinė žemės 
reforma sudavė finansinį smūgį daugeliui kaimo šventyklų, nes atėmė 
joms laikytis padėjusią žemę. Nedaug liko žmonių, kurie eina melstis ar 
guodžiasi budistine sielos išgelbėjimo pranašyste. Šventyklų teritorijos 
dažnai - kaimyninių vaikų žaidimų aikštelės. Laidotuvėms dažniausiai va- 
dovauja kunigai, o šventyklų kapinėse užkasami dažniausiai sudegintų 
žmonių pelenai - iš Indijos perimtas ir visų japonų taikomas paprotys, 
galbūt dėl to, kad taip trūksta žemės. Daug žmonių vasaros viduryje grjz- 
ta į protėvių namus gimtinėse, kad atšvestų spalvingą budistinės kilmės 
Urabon arba Bon šventę (“Visų Šventųjų" dieną). Kai kur tą dieną į upes 
ar jūrą jie paleidžia mažus apšviestus laivelius mirusių giminių atmini- 
mui. Šeimos, turinčios lenteles, kuriose surašyti protėviai, įdeda jas į 
budistinius altorėlius. Tokugawų sistemos reikalavimas, pagal kurį vi- 
siems buvo privalu užsiregistruoti kaip kurios nors budistinės švento- 
vės parapijiečiams (taip stengtasi susekti slaptus krikščionis), kiekvieną 
japonų šeimą susaistė priklausomybės budistinei sektai ryšiais, nors pa- 
prastai tai nurodo tik sektai priklausančią šventyklą, kur yra šeimos 
kapas. 

Daugumoje šventyklų ir vienuolynų tebevyksta apeigos, nors jas at- 
lieka apverktinai nedaug vienuolių arba šventikų. Kai kurios sektos vė- 
lesniais laikais atsigavo ir įgijo naujos intelektualinės bei religinės stip- 
rybės. Tai iš dalies atsakas į misionierišką krikščionių sąjūdį. Jos ėmėsi 
leisti savo leidinius, steigti mokyklas, o misionierišką veiklą išplėtojo net 
Rytų Azijoje ir Amerikoje. Yra žmonių, pavyzdžiui, prieškarinių laikų ka- 
rininkų ar pokario verslininkystės pareigūnų, kurie ir šiais laikais prak- 
tikuoja zen. Tačiau jų labai nedaug, ir dažniausiai jų siekis - ne budis- 
tinis nušvitimas, bet asmens tobulėjimas. Tad šiuolaikinėjė Japonijoje ga- 
li išgirsti budistinių melodijų atgarsių, bet daugumai jos tikrai nebėra 
nei intelektualinio, nei emocinio gyvenimo svarbiausias motyvas. 


Sinto, ankstyviausia ir išskirtinė japonų religija, irgi nustumta į šiuo- 
laikinės urbanistinės Japonijos gyvenimo pakraštį. Pirmykštis sinto rė- 
mėsi animistiniu gamtos reiškinių - saulės, kalnų, medžių, vandens, ak- 
menų, apskritai derlingumo - garbinimu. Toteminiai protėviai irgi buvo 
priskiriami prie kami, arba dievybių; tarp žmogaus ir gamtos nebuvo jo- 
kios ribos. Panašiai kaip graikų mituose, su dievybėmis susijusioje mi- 

tologijoje buvo pasakojama apie Japonijos salų sukūrimą; imperatoriš- 
kosios giminės linija vedama nuo deivės Saulės, aukščiausiosios kami. 

Įvairioms kami skirtos šventovės išsibarsčiusios po visą Japoniją. Pa- 
grindinė deivės Saulės šventovė yra Ise, senosios sostinės srities rytuo- 
se, - fasadu atgrezta į Ramųjį vandenyną ji kas rytą sveikina tekančią 
saulę. Tūkstančiai mažesnių šventyklų, į kurias jeinama pro torii vartus, 
skirtos imperatoriškiems protėviams, kitų įtakingų vietos šeimų mitolo- 
giniams pirmtakams, ryžių dievybei, gamtos fenomenams, pavyzdžiui, kal- 
nams, įspūdingiems kriokliams ar paprasčiausiai neįprastiems medžiams 
ar akmenims. Dievams būdavo atnašaujamos aukos; besimeldžiantys, no- 
rėdami atkreipti jų dėmesį, plodavo rankomis; šventyklose būdavo ren- 
giamos linksmos iškilmės. Tačiau pradinis sinto neturėjo jokios teologi- 
jos, nei išplėtotos etikos koncepcijos. Jis rėmėsi tik mirties niekinimu bei 
neigimu ir ritualinio apsivalymo idėja. 

Kadangi sinto nebuvo susijęs su pomirtinio gyvenimo problemomis, 
kurios dominuoja budizme, o mahajana, kaip ir visos, buvo pavydi reli- 


Sinto šventikas atlieka ritualines Šeimos apvalymo, arba palaiminimo, apeigas. Per 
apvalymo, arba pašventimo, ritualą kunigas paprastai mojuoja nedidelėmis lazdelėmis 
su pritvirtintomis popierinėmis juostelėmis, kurios reiškia prašytojus. Tolumoje matyti 
įžadinės lentelės, kurias atneša žmonės, meldžiantys dieviškos pagalbos įveikti ligą ar- 
ba pasiekti kokį nors tikslą, pavyzdžiui, išlaikyti stojamuosius egzaminus. (O Richard 
Kalvar / Magnum Photos) 

gija, bet dėl paplitimo lengvai prisitaikė prie vietos tikėjimų, budizmas 
ir sinto ramiai koegzistavo, o sinto šventyklos administraciniais ryšiais 
dažnai būdavo prijungiamos prie budistinių vienuolynų. Skirtingai nuo 
Pietų ir Vakarų Azijos ar Vakarų, japonai niekados nemanė, kad žmo- 
gus gali išpažinti tik vieną religiją. Ikimodernių laikų japonai paprastai 
būdavo ir budistai, ir sintoistai, o gana dažnai dar ir Konfucijaus pase- 
kėjai. 

Ilg4 laiką sinto gyvavo budizmo šešėlyje. Buvo manoma, kad jis at- 
spindi vietinius budizmo tiesų ir dievybių variantus. Tačiau šešiolikta- 
me amžiuje budizmo jėga ėmė blėsti, kadangi tuometinėje Japonijoje, ku- 
rioje stiprėjo patriotizmas ir kuri naują vienybę siekė grįsti simboline 
imperatoriaus valdžia, vėl buvo atkreiptas dėmesys į gimtąją sinto reli- 
giją ir jos saitus su mitais apie Japonijos įkūrimą bei su imperatoriškų- 
jų protėvių kultu. Pagarbos imperatoriui idėja grindžiamas sinto atgimi- 
mas prisidėjo prie sąjūdžio, kuris baigėsi Tokugawų nuvertimu ir nau- 
jos santvarkos 1868 metais įkūrimu. 

Meiji restauracijos vadovai buvo tikri antibudistai. Jie be skrupulų bu- 
dizmą atkirto nuo sinto ir kuriamą valdymo sistemą iš pradžių stengėsi 
grįsti sinto idėjomis. Nors netrukus ir buvo įsitikinta, jog tokias pažiū- 
ras sunku derinti su iš esmės vakarietišku politiniu modeliu, jie diegė 
valstybinės paramos didžiosioms istorinėms sinto šventykloms sistemą 
ir statė naujas, iš kurių minėtinos: modernių laikų imperatoriui skirta 
nuostabioji Meiji šventykla ir Yasukuni šventykla - už karių, kurie zu- 
vo, gindami šalį, sielas; abi yra Tokijuje. Norėdama pagrįsti tvirtinimą, 
kad Japonijoje visiška tikėjimo laisvė, vyriausybė šią nacionalistinę “sinto 
būseną" oficialiai apibrėžė ne kaip religiją, bet kaip patriotizmo išraiš- 
ką. Tam tikra prasme ji ir nebuvo religija, ir nors viena briauna su ja 
siejosi (sinto šventyklose buvo atliekamos garbinimo apeigos, o Impera- 
toriškasis švietimo reskriptas reikalavo, kad visose šalies mokyklose būtų 
pagarbiai elgiamasi su imperatoriaus ir imperatorienės portretais), tai bu- 
vo dirbtinis, mažai ką bendra su pagrindinėmis sinto nuostatomis turin- 
tis, veikiau iš modernaus nacionalizmo kiles kūrinys. 

“Sinto būsena" apogėjų pasiekė per nacionalistinio įsiūčio bangą, ki- 
lusią prieš Antrąjį pasaulinį karą. Savaime suprantama, kad amerikiečių 
okupacinė valdžia ją užgniaužė kaip pavojingą ksenofobijos apraišką; po- 
karinė reakcija prieš militarizmą ir patriotizmą beveik visiškai ją istry- 
nė. Taip pat okupacinė valdžia pareikalavo, kad religija būtų griežtai at- 
skirta nuo valstybės. Didžiosios istorinės šventyklos vėl gavo verstis iš 

savo pačių pajamų, dėl to visos, išskyrus garsiausias, atsidūrė baisiau- 
siame finansiniame skurde. Nors keletas turėjo stiprią paramą, leidusią 
joms susikurti naujus pajamų šaltinius, uždraudimas visuomeninių au- 
kų institucijų, susijusių su religija, sudavė stiprų smūgį ir sykiu prisi- 
dėjo prie to, kad valstybė ne itin skubėjo suteikti paramą privatiems uni- 
versitetams, kurių dauguma susiję su krikščionybe, budizmu ar net sinto. 

Pasibaigus “sinto būsenai", sintoizmas vėl buvo nustumtas į japonų 
gyvenimo pakraštį. Įvairiausios šventyklos, išsibarsčiusios po visą šalį, 
stovi dažniausiai nuostabiai gražiose vietose, tačiau su akivaizdžiais 
nuosmukio požymiais. Jas lanko saujelė tų, kurie vis dar tiki ritualų 
veiksmingumu ar meldžiasi savo dievybėms; prie istoriškai garsių ar įs- 
pūdingai iškilių plūsta smalsūs turistai. Ministro pirmininko apsilanky- 
mas Yasukuni šventykloje žuvusiems kare paminėti ir 1978 metais čia 
įvykęs kelių žmonių, kuriuos amerikiečių okupacinė valdžia pasmerkė 
myriop kaip “aukščiausio lygio" karo nusikaltėlius, atminimo pagerbimas 
sukėlė didelį krikščionių ir kitų religinių bendruomenių, taip pat kairiųjų 
politikų pasipiktinimą. Bet apskritai Yasukuni šventykla būtų maždaug 
tas pat, kas Nežinomo kareivio kapas, o Meiji šventykla - kas Linkolno 
memorialas Vašingtone. Įprasta, kad tam tikrais gyvenimo momentais - 
iškart po gimimo, trejų, penkerių ir septynerių metų sukakčių proga, per 
kasmetines “berniukų" ir “mergaičių" šventes - šventyklose lankomasi 
su vaikais. Daug kas jose ir tuokiasi; daugelio žmonių namuose gali pa- 
matyti “dievų lentynas" su aukomis sinto dievybėms. 

Sinto tradicija gyviausiai reiškiasi šurmulingomis šventėmis, kurias 
kasmet tam tikromis dienomis rengia visos šventovės, nepaisant, kokia 
jų svarba. Tuomet prie šventyklų atsiranda daugybė palapinių, kuriose 
įsikūrę prekiautojai neleidžia praeiti pro šalį, o kokie nors smagiai ap- 
girtę vietos jaunuoliai visur nešioja į nedidelę šventyklėlę įstatytą šven- 
tyklos dievybę. Šie šventyklų festivaliai - svarbus įvykis vietos, ypač kai- 
mo, gyvenime, nors kai kada jie jau įgauna istorinių karnavalų pobūdį, 
o urbanizuotose vietovėse pavirsta daugiau pasaulietinėmis bendruome- 
nės šventėmis, kurių metu trenkia orkestrų maršai ir dudena būgnai. 

Šiais įvairiais būdais sinto tebegyvuoja Japonijoje; apstu jo apraiš- 
kų ir folklore. Japonų meilė gamtai ir artuma jai taip pat glaudžiai sie- 


Per šventyklų šventes vietinis jaunimas dažnai nešioja mažas šventyklėles su vietos 
dievybėmis. Tokios šventės - proga pasilinksminti ir apsivilkti tradiciniais drabužiais. 
(Leidus Japan National Tourist Organization) 


e —— 


woy 


BA 
ees 


- a f 


2 Ào 


we Me 


202 / VISUOMENĖ 


jasi su sinto idėjomis. Tačiau jau labai mažai rasim japonų, kurie tradi- 
ciniu sinto grįstų savo gyvenimą arba socialinę veiklą. 


Krikščionybė paprastai šliejama prie sintoizmo ir budizmo kaip vie- 
na iš trijų pagrindinių Japonijos religijų, nors, priešingai nei budizmas, 
ji laikoma svetima. 1549 metais ją ėmė skleisti žymusis jėzuitų misionie- 
rius šventasis Pranas Ksaveras, ir per keletą dešimtmečių Japonijoje ji 
išplito greičiau nei bet kurioje kitoje Azijos šalyje, o krikščionių skai- 
čius priartėjo prie pusės milijono - jei skaičiuosime nuošimčiais, tuo laiku 
tai daug didesnė gyventojų dalis nei dabar. Tačiau Hideyoshi ir pirmie- 
ji Tokugawų laikų siogūnai manė, kad krikščionybė kelia grėsmę poli- 
tinei vienybei, tad ėmė ją negailestingai persekioti. Nors japonai prieši- 
nosi ir tuo metu radosi daug tikėjimo kankinių, 1638 metais ji buvo iš 
esmės užgniaužta. Liko tik kelios užsislaptinusių krikščionių bendruo- 
menės, bet ir tos ilgainiui pamiršo daugumą savosios religijos principų. 

Devynioliktame šimtmetyje japonai tebebuvo priešiški krikščionybei, 
tačiau netrukus įsitikino, kokie jautrūs religijai vakariečiai, ir, 1873 me- 
tais tyliai atsisakę draudimo, ėmė skelbti visiškos religinės tolerancijos 
politiką. Bet šiuokart krikščionybė sklido daug lėčiau. Net ir šiandien 
ją išpažįsta tik 2 nuošimčiai šalies gyventojų, po lygiai pasidalinusių į 
protestantus ir katalikus. 

Po Meiji restauracijos protestantiškoji krikščionybė, kurią skleidė dau- 
giausia Amerikos misionieriai, patraukė dalį jaunų samurajų, ypač iš pi- 
lietinį karą pralaimėjusios pusės, kurie krikščionybėje ieškojo naujos eti- 
kos ir gyvenimo filosofijos, galėjusios pakeisti pasitikėjimo netekusį kon- 
fucianizmą. Iškiliam to meto intelektualui Uchimurai Kanzo vadovaujant 
issipletojes judėjimas “Be bažnyčios" faktiškai buvo reakcija į sektinį pro- 
testantizmo susiskaldymą Vakaruose. Per Antrąjį pasaulinį karą vyriau- 
sybė priežiūros tikslais įvairias protestantų sektas įjungė į unitų bažny- 
čią; iki dabar kokie 40 nuošimčių protestantų tebepriklauso Jungtinei 
Kristaus bažnyčiai Japonijoje (Nihon Kirisuto Kyodan). 

Krikščionybės įtaka šiuolaikinei japonų visuomenei kur kas didesnė, 
nei galėtum tikėtis iš menko tikinčiųjų skaičiaus. Ją išpažįsta labiausiai 
išsilavinę, didelę visuomeninę įtaką turį žmonės, todėl jos poveikis, nors 
tikinčiųjų nedaug, stiprus. Kitas dalykas, kad krikščionybė, kaip vienas 
svarbiausių vakarietiškos kultūros elementų, traukia visuotinį dėmesį. 
Dauguma išsilavinusių japonų tikriausiai geriau išmano krikščionybės is- 

toriją ir pagrindinius jos principus negu budizmo. Tai, kad japonams pa- 
žįstama krikščionybė, paviršutiniškai atspindi kalėdinėmis dekoracijomis 
išpuoštos universalinių parduotuvių vitrinos ir pagrindinėse prekybos 
gatvėse skambančios kalėdinės giesmės. 

Meiji laikotarpiu krikščionybė darė nemažą įtaką švietimui, ypač vi- 
durinėms ir mergaičių mokykloms. Net ir šiandien didelė dalis privačių 
vidurinių mokyklų, taip pat moterų bei kitų privačių universitetų yra 
krikščioniško pobūdžio, nors apskritai krikščionybės reikšmė švietimui 
kur kas mažiau svarbi nei kitados. Dvidešimto amžiaus pradžioje krikš- 
čionys prisidėjo ir prie socialinės vargingųjų bei invalidų globos, o krikš- 
čionys protestantai pasižymėjo įkuriant socialistų judėjimą. Per visą iki- 
karinį laiką jie buvo svarbi šio tikėjimo dalis, o ir pokario metais tęsia 
veiklą, sudarydami reikšmingą nuosaikiųjų socialistų partijos sparną. Bet 
turbūt didžiausią įtaką krikščionybė daro savąja etika. Vis labiau atsi- 
greždami į universaliąsias vertybes, japonai palaipsniui perėmė etines 
nuostatas, kurios ir vakariečių, ir jų pačių sąmonėje istoriškai siejasi su 
krikščionybe. Krikščionybės įtaka šiuolaikinių japonų etinėms vertybėms 
jeigu ne didesnė, tai bent jau labiau pastebima, negu budizmo ar sin- 
toizmo daromas poveikis. Vieni daugiau, kiti mažiau, o iš tikrųjų dau- 
gelis japonų mano, kad krikščionys - aukštos moralės žmonės, ir nors 
negali pripažinti atitinkamos teologijos, dažnai pavydi akivaizdaus krikš-. 
čioniškų įsitikinimų tvirtumo. 


Krikščionybė, nors intelektualiai įtakinga, tėra vienintelė silpna reli- 
gija Japonijoje, o sintoizmas ir budizmas daugumai žmonių - tai ne tiek 
svarbūs įsitikinimai, kiek papročiai ir konvencijos. Jeigu ne visi, tai dau- 
guma tikėjimo troškulį jaučiančių japonų dairosi kitur - atsigręžia į prie- 
taringus liaudies tikėjimus, ypač paplitusius kaimo vietovėse ir tarp ma- 
žiau išsilavinusių žmonių, arba į įvairiausius religinius judėjimus, kurie 
dažniausiai suplakami į “naująsias religijas". Paprastai liaudies tikėjimai - 
tai sinto ir budizmo idėjų, taip pat kinų folkloro prietarų samplaika. Yra 
daugybė įvairių vietinių kultų, daug žmonių tiki laimingomis ir nelaimin- 
gomis dienomis, astrologija ir pranašautojais. 

Naujųjų religijų populiarumas sietinas su senu japonų pomėgiu burtis 
į piligrimų grupes ar užsiimti kita religine veikla šalia įsišaknijusių re- 
ligijų formalių struktūrų. Tačiau dar svarbesnė jų plėtros priežastis - jos 
atliepia socialines reikmes tų žmonių, kurie, persikėlę į miestus, prara- 

do ryšius su kaimiškomis religinėmis bendruomenėmis arba nerado tin- 
kamos socialinės grupės, kurioje galėtų prigyti. Tad kitaip nei Vakaruose, 
kur religinis poreikis paprastai kyla iš troškimo individualiai sutvirtėti, 
užmezgant asmeninius ryšius su Dievu, naujosios religijos patenkina ja- 
ponams įprastą paremiančios socialinės aplinkos poreikį. 

Naujosios religijos dažniausiai pasižymi dideliu sinkretizmu. Čia kry- 
žiuojasi sintoizmo, budizmo, kartais net krikščionybės ir Vakarų filo- 
sofijos įtakos. Tačiau daugumos pagrindas - sinto, nors didžiausia - So- 
ka Gakkai (“Vertybių kūrimo sąjunga") - pasaulietinė asociacija, remianti 
budistinės nicirenų sektos atšaką. Naujosios religijos paprastai pabrėžia 
ne tiek pomirtinį gyvenimą, kiek šio pasaulio vertybes, ir skatina tikėji- 
mu bei religine praktika siekti sveikatos, gerovės, laimės ir asmeninio 
tobulėjimo. Kai kurių jų pradininkai - pavieniai žmonės, ypač moterys, 
kurios pasijuto turinčios šamaniškos galios. Vadovavimas šioms religi- 
nėms bendruomenėms dažniausiai paveldimas, o organizacinė struktū- 
ra, kaip japonams įprasta, hierarchinė: grupė susideda iš lyderių ir pa- 
sekėjų. Todėl jos labai netvirtos, daugumoje jų nuolatos keičiasi žmonės. 

Oficialiai pripažintos naujos religijos skaičiuojamos šimtais, o kur dar 
begalinė daugybė smulkių grupelių, kurios oficialiai neįteisintos. Joms 
priklauso dešimtys milijonų žmonių. Vien Soka Gakkai skelbiasi turinti 
16 milijonų, nors tikslesnis skaičius bet kuriuo metu veikiausiai būtų 6 
milijonai, tikrųjų narių. Mūsų akimis žiūrint, kai kurios jų jau gana se- 
nos. Tenrikyo (“Dangiškos tiesos mokymą"), teigiantį, kad šiandien tu- 
ri beveik du milijonus narių, 1838 metais įkūrė valstietė moteris. Kitos, 
kaip, pavyzdžiui, Soka Gakkai, iškilo arba itin išaugo po Antrojo pasau- 
linio karo. Daug žmonių jungiančios religinės bendruomenės dažniau- 
siai turi didžiulius centrus ir rengia gerai organizuotas masines šventes 
bei sueigas. Tik viena Soka Gakkai siekė įgyti tiesioginės politinės ga- 
lios ir įkūrė partiją Komeito, kuri nuo jos paskui bent jau teoriškai at- 
siskyrė. Vis dėlto visos naujos religijos žmogų įjungia į organizuotą, sau- 
gų prieglobstį teikiančią bendruomenę, kurioje kartu studijuojant ir vi- 
suomeniškai veikiant tenkinami ne tiek dvasiniai, kiek socialiniai po- 
reikiai. 

Žodžiu, kalbant apie religiją Japonijoje, iškyla sumaištingas ir nela- 
bai aiškus paveikslas. Visur pilna sintoistinių ir budistinių šventovių. 
Daugumos japonų gyvenimas neapsieina be religinių apeigų - tai šven- 
tyklų festivaliai, namuose - “dievų lentynos" ir budistiniai altorėliai, sin- 
toistinės arba krikščioniškos vedybos, budistinės laidotuvės, o tarp jų - 

daugybė kitų religinių ritualų. Tačiau dauguma japonų - kokie 70 ar 80 
nuošimčių - nelaiko savęs tikinčiaisiais, net jeigu ir yra įtraukti į vienos 
ar kitos religinės organizacijos sąrašus. Didžioji japonų etikos dalis ki- 
lusi iš konfucianizmo, kuriam niekas dabar “nepriklauso”, ir krikščiony- 
bės, kurią išpažįsta mažiau nei du nuošimčiai. Populiarių religinių pa- 
pročių šaltinis - sinto ir budizmas, kuriais tikrai tiki saujelė. O religiš- 
kai aktyvūs yra atsidave liaudiškiems religiniams tikėjimams bei naujo- 
sioms religijoms, kurių autoritetas ir įtaka menki. Tad akivaizdu, kad re- 
ligija šiuolaikinėje Japonijoje nėra nei visuomeninio, nei kultūrinio gy- 


venimo centras. 


20 Masinė 
kultūra 


Savo svarstymus apie Japonijos visuomenę pradėjome nuo 
jos orientavimosi į grupę. Juos galėtume baigti, apibūdindami masinę 
kultūrą, kuri apibendrintai atspindi dabartinių japonų grupinę prigim- 
tį. Vietinės bendruomenės, mokyklos, verslininkystės įmonės skaido Ja- 
poniją į atskiras dalis, bet tai - paviršiaus fenomenai, kurie neprasiskver- 
bia taip giliai, kaip etniniai, klasiniai, kastiniai ar religiniai skirtumai. Ką 
tik įsitikinome, kokie nesvarbūs daugumai japonų religiniai ypatumai. 
Sinto festivaliai, budistinės ceremonijos, Konfucijaus etika ar krikščio- 
niškosios vedybos ir Kalėdų šventės - tai dažniausiai ne religinės ištiki- 
mybės aktai, o papročiai, kuriuose kiekvienas dalyvauja arba asmeniš- 
kai, arba stebėdamas per televiziją. Iš esmės visus japonus sieja ir labai 
panaši masinė kultūra. Masinė visuomenė, kuri dažnai sveikinama arba 
smerkiama kaip visą pasaulį užliejanti ateities banga ir laikoma būdin- 
giausia Jungtinėms Valstijoms, daug labiau reiškiasi šiuolaikinėje Japo- 
nijoje. Pradedant pagrindiniu kalbos kamienu ir baigiant paskutiniu 
trumpalaikiu susižavėjimu, japonai - absoliučiai homogeniška tauta. 

Žinoma, kultūra turi įvairius lygius - nuo masinių papročių apačioje 
iki rafinuočiausių dailiųjų menų viršuje, bet net ir šie horizontalūs 
sluoksniai Japonijoje labai neišsiskiria. Nuo septinto ar aštunto amžiaus 
japonai puoselėja itin turtingas ir subtilias architektūros, skulptūros, ta- 
pybos, literatūros, dramos ir taikomųjų menų tradicijas. Ši aukštoji kul- 
tūra visuomet buvo pasklidusi po visą Japoniją; ji niekados nesiribojo 
elitu ar talentų saujele. Savo ruožtu masinė kultūra irgi nepaprastai ra- 
finuota. Aukšta kultūra pagarsėjusiose šalyse, tarkim, Prancūzijoje ar- 
ba Kinijoje, paprasti žmonės dideliais meniniais polinkiais nepasižymi, 
o štai Japonijoje aukštoji kultūra, regis, smelkte persmelkusi masinę. Nei 
grožis, nei rafinuotos manieros neapsiriboja mažuma išrinktųjų - neper- 

dėsime sakydami, jog nepaprasta pagava ir etiketas čia prasiskverbę iki 
pačių žemiausių visuomenės sluoksnių. 

Nepaisant perpildytų namų bjaurumo ir dirbtinių konstrukcijų sudar- 
kytų apylinkių, dauguma japonų savo kasdienėje aplinkoje sugeba su- 
sikurti bent keletą patrauklių kompozicijų ar grožio salelių. Tai gali būti 
mažytis sodas, meninė kelių žiedų aranžuotė, keli skoningi meno kūri- 
niai, įspūdingas kimono piešinys ar paprastų paprasčiausiai akiai malo- 
niai padengtas priešpiečių padėklas. Apskritai dauguma japonų “turi ran- 
ką" tapyti ir piešti - kaligrafijos palikimas, matyt, siejasi su jų sudėtin- 
ga rašyba. Ko gero, Japonijoje daugiau žmonių nei bet kurioje kitoje in- 
dustrinėje šalyje sėkmingai bando kurti poeziją - daugiausia haiku; šiems 
žmonėms leidžiama bene šimtai literatūros ir meno žurnalų. Turbūt ja- 
ponai gimtąja kalba gali perskaityti daugiausia pasaulinės klasikos kū- 
rinių - nė į vieną kalbą, įskaitant ir anglų, nėra išversta tiek, kiek į ja- 
ponų. Puikiausia muzika, daugiausia vakarietiška, skamba visoje šalyje - 
pradedant atliekama žymių simfoninių orkestrų, koledžų chorinių drau- 
gijų ir baigiant aukščiausios kokybės elektronine aparatūra namuose 
klausomų įrašų. Taigi atrodo, kad aukštoji kultūra Japonijoje - kaip nie- 
kur kitur pasaulyje - masinės kultūros dalis. 


Japonijos masinės kultūros homogeniskumas kyla iš daugybės šalti- 
nių, bet du veiksniai verti ypatingo dėmesio. Pirma, į devynioliktą am- 
žių įžengiančios Japonijos visuomenei buvo būdingas neįprastai didelis 
vienodumas, o antra, moderniųjų laikų vyriausybės buvo apsisprendu- 
sios politine centralizacija bei visuotiniu švietimu ugdyti vieningą pilie- 
čių bendruomenę, - būtent dėl to Japonija nepasižymėjo tokiu religiniu 
ir etniniu margumu, kokiu, tarkim, pasižymi Amerika. Jo buvo mažiau 
net kaip didesnėse Vakarų Europos šalyse, nors Japonija turėjo beveik 
dvigubai daugiau gyventojų negu bet kuri iš jų, o ir geografiškai buvo 
daug plačiau išsiskleidusi. Net jeigu atmesime Okinawą, pagal ilgiausią 
ašį nuo šiaurės rytų Hokaido iki pietinio Kiusiu Japonija nusidriekusi 
beveik dvigubai didesniu atstumu, nei vienas nuo kito nutolę kraštiniai 
Italijos, Prancūzijos ar Jungtinės Karalystės taškai. Bet tik Okinawa, kuri 
nuo Tokijo toliau nei Tunisas nuo Londono, labiau išsiskiria vietos dia- 
lektu, liaudies kultūra ir tam tikrais šiais laikais susiformavusiais požiū- 
rials. 

Daugiausia prie nacionalinio vienodumo prisidėjo švietimas. Ikikari- 
nėje Japonijoje kiekvienas galėjo žinoti, kad tam tikrą dieną visi šeštos 

klasės vaikai visoje šalyje mokysis apie tuos pačius kinų charakterio 
bruožus, tuos pačius istorijos faktus, tas pačias aritmetikos taisykles. Da- 
bar švietimui jau nebebūdingas toks vienodumas, nes vietinės švietimo 
tarybos turi teisę parinkti vadovėlius iš daugybės, kurie yra siūlomi, nors 
visus juos tvirtina Švietimo ministerija. Žemesniųjų klasių programos 
nuodugniai surašytos, net ir aukštesniosiose vidurinėse mokyklose pa- 
siruošimas stojamiesiems egzaminams į tą patį universitetą pasižymi di- 
deliu vienodumu. O ir aibės studentų bei netolygaus finansavimo klam- 
pinamame aukštajame moksle nedaug įvairovės, nebent tiktai tiek, kiek 
ją lemia susiskaidymas į fakultetus ir juose dėstomos disciplinos. Visi ja- 
ponai devynerius metus (94 nuošimčiai iš jų - dvylika) mokomi visiškai 
vienodai, o maždaug trečdalio jų siekiamas aukštasis mokslas irgi ne per 
daug įvairus. Į visuomene jie išeina su vienodomis žiniomis bei požiū- 
riais, kurie tinka tik nedidelei artimais ryšiais susijusiai primityviai bend- 
ruomenei arba moderniai totalinei valstybei. 

Kaip vienas pagrindinių masinės visuomenės formavimo veiksnių, prie 
švietimo šliejasi masinės komunikacijos primonės. Televizijos reikšmė Ja- 
ponijoje tokia pat kaip Jungtinėse Valstijose. Būtent televizijos nuopel- 
nas, kad išnyko skirtumai tarp miestiečių ir kaimiečių nuostatų bei ver- 
tybių, kurie buvo tokie ryškūs ikikarinėje Japonijoje. Iš esmės televizi- 
ja prasiskverbia į kiekvienus namus tiek kaimuose, tiek miestuose, o spal- 
votų televizorių Japonijoje išties daugiau negu namų savininkų. Tarp kit- 
ko, televiziją anglišku žodžiu įvardijantys japonai susikūrė savitą trum- 
pinį - terebi, atliepiantį Jungtinėse Valstijose vartojamą “TV” arba ang- 
lišką “telly". 

Japonijos televizija sutvarkyta panašiau į Britanijos nei Amerikos, bet 
apskritai programos panėši į tas, kurios rodomos Jungtinėse Valstijose. 
Veikia du pusiau valstybiniai kanalai, vadinamieji NHK (Nippon Hoso 
Kyoku), paramą gaunantys iš valstybinių fondų, kuriuos sudaro specia- 
lūs mokesčiai už televizijos tinklus. Vienas vyriausybinis kanalas yra mo- 
komojo pobūdžio. Didžioji jo programų dalis - užsienio kalbų mokymas, 
stebėtinai sudėtingi matematikos kursai ir pan. Kitas, per kurį rodomos 
bendrojo pobūdžio programos, varžosi su privačiais kanalais ir pateikia 
maždaug tokias pačias naujienų, sporto laidas, televizijos spektaklius, 
komedijas, animacinius filmus, smagius šou. Didžiąją šalies dalį aprėpia 
penki privatūs kanalai, kurie beveik taip, kaip ir Amerikoje, gyvena iš 
reklamų. Vyriausybinių ir privačių kanalų derinys apskritai veikia gerai. 
Bendrojo NHK tinklo finansiniai ištekliai ir kokybė komercines stotis ver- 
čia siekti tokio pat lygio, o privačių kanalų konkurencija skatina NHK 

gyvybingumą, kuriuo nereikėtų rūpintis, jeigu televizija būtų vyriausy- 
bės monopolis. Mastais, įvairove, turtingumu ir visą visuomenę persmel- 
kiančia įtaka Japonijos ir Amerikos televizijos labai panašios viena į ki- 
tą; daugumos kitų šalių laidos ir mažiau įdomios, ir nuobodesnės, o pro- 
gramos - ne tokios įvairios. 

Kitaip nei televizija, Japonijos ir Amerikos laikraščiai gerokai skiria- 
si. Dėl didelių geografinių platumų Amerikos laikraščiai liko vietinės 
reikšmės ir todėl palyginti maži, Europoje - dažniausiai susiskirstę pa- 
gal partijas, tuo tarpu Japonijoje jie daugiausia valstybiniai ir politiškai 
neutralūs, todėl “masinių informacijos priemonių" pavadinimas jiems tin- 
ka net geriau nei Šiaurės Amerikos ar Europos spaudai. 

Jeigu skaičiuosime pagal pavadinimus, Japonijoje leidžiama mažiau 
nei dešimtadalis Amerikoje spausdinamų laikraščių, tačiau bendru tira- 
žu vienam gyventojui Japonija pranoksta visas didžiąsias pasaulio šalis - 
jis du kartus didesnis negu Jungtinėse Valstijose. Trys didžiausi valsty- 
biniai laikraščiai Asahi, Mainichi ir Yomiuri turi po dvi visiškai skirtin- 
gas ryto ir vakaro laidas, rytinis tirazas svyruoja nuo keturiy iki septy- 
nių milijonų, vakarinis - daugiau nei pusė rytinio; didžioji dalis egzemp- 
liorių išplatinama į namus. Kiekvienas, leidžiamas keturiose skirtingo- 
se vietovėse, turi po šimtą ar daugiau vietinių variantų. Kiti du valsty- 
biniai laikraščiai Sankei ir Nihon Keizai (panašus į Wall Street Jour- 
nal) yra milijoninių tiražų, o keturių regioninių, kurie visi kartu dažnai 
vadinami “bloku": Hokaido Shimbun (Sapporo), Tokyo Shimbun, Chu- 
nichi (Nagoya) ir Nishi Nippon (Kiusiu esanti Fukuoka) - bendras ti- 
razas siekia mazdaug keturis milijonus. 

Japonijos laikraščių formatai ir turinys stebina vienodumu. Dažniau- 
siai jie turi mažiau puslapių nei amerikietiškieji - ryto laidos paprastai 
būna apie dvidešimt keturių puslapių, vakariniai dar plonesni. Reklamos 
sudaro mažesniąją dalį jų finansinės paramos ir, išskyrus knygų bei žur- 
nalų reklamą, užima palyginti mažai vietos. Pirmame puslapyje pateikia- 
mos svarbiausios naujienos, o smulkesnes politines, užsienio ir ekono- 
mikos apžvalgas, redakcijos straipsnius, laiškus, apybraižas, meno bei 
teatro gyvenimo skiltis rasi veik tuose pačiuose kiekvieno laikraščio pus- 
lapiuose. Priešpaskutinis puslapis skiriamas “trečio puslapio naujienoms" 
(sammen kiji) - nusikaltimams, nelaimingiems atsitikimams ir kitiems 
žmones dominantiems pasakojimams, kuriuose rašoma apie “visuome- 
nės naujienas", tačiau amerikietiškiems laikraščiams būdingų “aukštuo- 
menės naujienų" čia niekados nerasi. 

Medžiagą laikraščiams pateikia galybė reporterių, išsibarsčiusių po Ja- 
poniją ir visą pasaulį. Pavyzdžiui, Vašingtone ir Niujorke koresponden- 
tų iš Japonijos daugiau nei iš bet kurios kitos šalies. Vėliau dar dides- 
nė armija redakcijose dirbančių žurnalistų jų atsiunčiamas naujienas re- 
dakcijose atrenka, sutrumpina, kruopščiai suredaguoja ir kuo skrupu- 
lingiausiai patikrina. Nesusipratimai reti, šitai dar kartą patvirtina japonų 
polinkį dirbti grupėmis. Galutinis rezultatas - aukšto lygio produktas. Ga- 
lima užtikrintai tvirtinti, kad ir šalies, ir tarptautinio gyvenimo naujie- 
nos japonams nušviečiamos visapusiškiau ir geriau nei bet kuriai kitai 
pasaulio tautai; retai pasitaiko, kad koks nors kitos šalies laikraštis pra- 
lenktų didžiuosius jų dienraščius tiek žinių kiekybe, tiek ir kokybe. 

Didžiausia Japonijos laikraščių silpnybė - skurdus vienodumas patei- 
kiant ir analizuojant informaciją. Juose mažai savitų interpretuojamo po- 
būdžio straipsnių, nedaug išradingų reportažų. Iškiliausių pastarųjų pa- 
vyzdžių, kuriuos inspiravo Votergeito byla Jungtinėse Valstijose, nese- 
nais laikais buvo pasirodę mėnesiniuose žurnaluose. Paprastai laikraš- 
čių antraštės ir vedamieji panašūs kaip du vandens lašai. Dėl to dešim- 
tys milijonų japonų, televizijos ir spaudos intelektualiai “apginkluotų" 
tomis pačiomis naujienomis bei nuomonėmis, kasdien į darbą leidžiasi 
su tais pačiais faktais, nuostatomis ir požiūriais. 

Viena tokio vienodumo priežasčių - vadinamieji spaudos klubai. Kiek- 
vienas didesnis laikraštis, telegramų tarnyba ar keletas laikraščių paskiria 
po korespondentą, kuris renka žinias iš kurio nors vieno pagrindinių 
naujienų šaltinio, o šie - tai politinės partijos, vadovaujantys politiniai 
veikėjai, vyriausybės biurai, verslininkystės šakos. Į tą patį šaltinį paskirti 
korespondentai susiburia į klubą, kurio veikla pagrįsta bendromis pas- 
tangomis ir kuris įgyja to žmogaus ar įstaigos, į kurį sutelktas jo dėme- 
sys, pusiau oficialų pripažinimą. Politikai jiems duoda dažnus, neretai 
kasdienius, bet visuomet bendrus interviu. Ministerijose jiems dažnai pas- 
kiriama atskira patalpa. Jie suderina interviu klausimus ir be ginčų su- 
tinka spausdinti tik tai, dėl ko susitaria su informacijos šaltiniu ir vieni 
su kitais. Tai - abipusiai priimtina “ranka ranką plauna" operacija, iš ku- 
rios ir vieni, ir kiti turi naudos: korespondentai be didelio vargo gauna 
naujausią informaciją ir gali nesibaiminti, kad juos aplenks konkuren- 
tai, o tas, kuris informuoja, turi patikimą priemonę pateikti visuomenei 
savo naujausių žinių versiją. Visai nenuostabu, kad niekas nenori apsun- 
kinti sau gyvenimo, pernelyg veldamasis į trikdančius faktus ar įsileis- 
damas į klubą užsienio korespondentus, kurie kaip reikiant nemoka kal- 
bos, o be to, nežinia, ar laikysis nusistovėjusių taisyklių. Reikia nejtike- 

tinų naujienų ar milžiniškos reikšmės skandalo, kad korespondentai be 
jokių skrupulų imtų šniukštinėti ir “pešti" žinias. Viso to rezultatas - pa- 
tikimos, kruopščiai pateikiamos naujienos, bet visiška spaudos nuo- 
bodybė. 

Visi didieji laikraščiai išpažįsta politinį neutralumą, bet iš tikrųjų dau- 
guma jų nežymiai linksta į kairę pusę nuo centro ir kritikuoja vyriau- 
sybe. Tai iš dalies lemia jų istorinė praeitis. Laikraščiai Japonijoje pir- 
mąsyk įgijo svarbos Meiji laikotarpiu, užstoję samurajų kilmės žmones, 
kuriems nepavyko įeiti į valdančiąją grupę. Iš to kilo nuostata, kad vi- 
suomeninė jų pareiga - būti naudingais kritikais tų, kurie sudarė, bent 
jau prieš karą, visagalę vyriausybę. Tik ketvirtą dešimtmetį ir per karą 
jie buvo priversti tapti ištikimais vyriausybės ruporais, bet po karo su 
pasitenkinimu vėl atvirto į kritikus, nors vyriausybė buvo demokratiškai 
valdoma ir labai priklausė nuo visuomeninės nuomonės, kurią jie didžia 
dalimi ir formavo. Kita priežastis, dėl ko laikraščiai krypsta į kairę, - juos 
leidžia “intelektualai" (kaip ši sąvoka suprantama Japonijoje), gyvenan- 
tys metropoliniuose centruose, kur yra stipriausia opozicija konservaty- 
viai vyriausybei. (Laisvai vartojama sąvoka “intelektualai", arba interi, 
kaip trumpina japonai, apima visus koledžų absolventus, nesiverčiančius 
verslu, politika ir netarnaujančius vykdomosios valdžios organuose.) 

Vis dėlto žymiausi laikraščiai laiko save politiškai neutraliais ir nuo- 
širdžiai stengiasi tokie būti. Jie mažiau neutralūs nei televizija, kuri links- 
ta būti politiškai bespalvė, tačiau bent jau didieji jokiu būdu netarnau- 
ja vyriausybės propagandai, kaip tarnautų totalitarinėje sistemoje, nėra 
jie taip pat ir savininkų ar valdančios partijos įrankiai, kokie galėtų bū- 
ti Jungtinių Valstijų ir Vakarų Europos atveju. Nuosavybės teisė turi ma- 
žai įtakos redakcijos politikai, kurią iš esmės lemia frakcijinės profesio- 
nalaus personalo kovos, taip pat į profsąjungas susibūrusių darbininkų 
spaudimas. 

Savaitraščiai ir mėnraščiai turi mažiau reikšmės valstybės gyvenime 
nei laikraščiai. Jie paįvairina spaudos gyvenimą. Ant pirštų gali suskai- 
čiuoti mėnesinius žurnalus - vadinamuosius bendruosius žurnalus, ar- 
ba sogo zassahi, kurių straipsniuose rimtai rašoma įvairiausiomis temo- 
mis. Dėl kasdienės spaudos apimties ir pranašumo nereikia tokių nau- 
jienų savaitraščių kaip Time ar Newsweek, užtat leidžiama daugybė įvai- 
riausių kitokio pobūdžio savaitraščių. Bent jau trys skelbia maždaug pu- 
sės milijono tiražą; pirmaujantys penkiolika spausdinami bendru aštuo- 
nių milijonų tiražu. Savaitraščiai labiau nei mėnraščiai ar laikraščiai vai- 
kosi sensacijų ir kartais net nešvankybių; kas be ko, jie ir įvairesni. Tarp 

jų yra daugybė specialių leidinių įvairiausioms temomis - nuo sporto iki 
mezgimo. Dauguma mėnesinių ir savaitinių žurnalų nesiskelbia esą po- 
litiškai neutralūs ir gana atvirai pataikauja tam tikroms politinėms pa- 
kraipoms bei teikia peno kitiems specialiems interesams. 

Vienas nerimą keliantis dalykas, susijęs su masinės informacijos prie- 
monėmis, - tai pastaraisiais metais išaugęs komiksų (manga) skaitymas, 
tiksliau sakant, žiūrinėjimas. Jie pradėjo užimti didžiąją visokiausio po- 
būdžio žurnalų dalį, leidžiami vien jiems skirti žurnalai ir knygos. Ki- 
tados traukiniuose, laukimo salėse, visur, kur tik būdavo galimybių, re- 
gėdavai skaitančius japonus. Juos galėjai vadinti daugiausia skaitančia 
pasaulio tauta. Bet nūnai daug ankstesniųjų skaitytojų įsigilinę į paveiks- 
lėlius ar nebylius komiksus. Šiaip jau skirti vaikams, jie labai išpopulia- 
rėjo tarp koledžo studentų, o dabar gali matyti, kaip juos “ryja" ir soli- 
dus verslininkas, ir namų šeimininkė. Jie apima ir įvairiausius Zaismin- 
gus nuotykių pasakojimus, ir ne mažiau įvairias meilės istorijas bei por- 
nografinius leidinius. Ką visa tai reiškia, sunku pasakyti. Gal augantį vi- 

suomenės potraukį tam, kas spausdinta, gal televizijos poveikį ir praran- 
damą gerą skonį, gal mokymosi ir darbo nuvargintų žmonių grežimąsi 
nuo rimtų knygų, o gal - masinės visuomenės banalėjimą. Kad ir kaip 
būtų, komiksai pastaraisiais metais tapo vienu svarbiausių masinės kul- 
tūros reiškinių ir padarė neabejotinai žalingą poveikį kitų žurnalų bei 
knygų leidybai. 


Standartizuota švietimo sistema ir masinės informacijos priemonės 
turbūt daugiausia prisidėjo prie japonų masinės kultūros vienodumo, bet 
tai - tik išorinės tvarkingos, sklandžiai ir ramiai funkcionuojančios visuo- 
menės apraiškos. Ji gyvena pagal aiškius, giliai įsišaknijusius įpročius. 


Kol motinos apsipirkinėja, vaikai gali pažaisti žaidimų aikštelėse, kurios dažniausiai 
įrengiamos ant universalinių parduotuvių stogų. (O Richard Kalvar / Magnum Pho- 
tos) 

Asmeninė karjera nuspėjama lengviau ir vyksta labiau nei daugumoje ki- 
tų šalių nusistovėjusia seka. Naujienos, mados ir idėjos po visą kraštą 
sklinda tolygiai, visur sukeldamos tą patį poveikį. Japonai labai greitai 
pasiduoda “moods", arba nuotaikoms (patys vartoja būtent šį anglišką 
žodį). Jas taip pat sukelia ir milijoninis susižavėjimas tokiais renginiais, 
kaip 1964 metų Olimpiada arba įvairios parodos. Tuo pačiu pasižymi ir 
amerikiečiai bei kitos šiuolaikinės šalys, bet tokie visuotinai bendri po- 
linkiai japonams ypač būdingi. 

Masiškai gaminamos prekės milijoniniais kiekiais plūsta į masinių var- 
totojų rankas. Elektroninių prietaisų, filmavimo kamerų ir kitų panašių 
dalykų firminiai pavadinimai žurnaluose ir per televiziją reklamuojami 
po visą šalį, o tie daiktai paskleidžiami po dešimtis tūkstančių rinkų, kad 
juos nusipirktų milijonai žmonių. Beveik visos šeimos turi skalbimo ma- 
šinas ir šaldytuvus, arti dviejų trečdalių - automobilius, šių - daugiau kai- 
mo vietovėse negu miestuose, nes dėl vietos stokos kyla daug proble- 
mų, kur juos pastatyti. Pokario ekonominis atgimimas “pagimdė" tris šei- 
myninio gyvenimo lobius - taip juokaujant prisimenamos “trys impera- 
toriškosios šeimos regalijos", - kurių vertingumas palaipsniui augo, kol 
septinto dešimtmečio pabaigoje jie virto “trimis C", tai - pirmosios ang- 
liškų žodžių “spalvotas televizorius", “automobilis” ir “vėsintuvas" (“coo- 
ler" - oro kondicionierius) raidės. Nuo to laiko šalį užplūdo tokia šių 
daiktų gausa, kad pokštas gyvas nebent prisiminimuose. 

Milžiniškos universalinės parduotuvės, arba depato, - kai kurios da- 
tuojamos šešioliktuoju amžiumi, kitų atsiradimas siejamas su traukiniais, 
kuriais kasdien važinėjama į darbą ir grįžtama atgal, ir pastatytos daž- 
niausiai galinėse stotyse, - masiniams pirkėjams siūlo pritrenkiančią gau- 
sybę standartinių prekių bei daugybę visokiausių paslaugų, kurių nera- 
si tokiose vietose Vakarų šalyse. Jose, pavyzdžiui, neretai būna ir vai- 
kų džiaugsmui skirtas zoologijos sodas, ir žaidimų aikštelė ant stogo, 
taip pat - restoranai viršutiniuose aukštuose, teatras, kilnojamos meno 
parodos, dažniausiai aukšto meninio lygio. Muziejai Japonijoje nelabai 
paplitę - su žymiais kūriniais paprastas žmogus veikiau susipažins in situ 
budistinėje šventovėje ar štai tokiose universalinėse parduotuvėse ren- 
giamose parodose. 


Baseinas Tokijo Korakueno parke karštą vasaros dieną. (Tadanori Saito /Photo Shutt- 
le: Japan) 

Japonai masiškai dalyvauja sporto varžybose - kaip žiūrovai arba kaip 
dalyviai. Jie mėgsta krepšinį, tinklinį, gimnastiką ir daug kitų sporto šakų 
ir žaidžia beveik visus žaidimus, kuriuos tik išrado žmogus. Jie kopia į 
aukščiausius kalnus ir be niekieno pagalbos plaukioja po plačiuosius 
vandenynus vien todėl, kad jie ten yra. Golfas, nepaisant jo brangumo 
žemių skurdžioje Japonijoje, - privalomas kiekvienam ambicingam vers- 
lininkui; auga teniso mėgėjų gretos. Žirgų lenktynės, profesionalų, ko- 
ledžų, net ir valstybinių aukštųjų mokyklų beisbolo čempionatai nuola- 
tos sutraukia dešimtis tūkstančių žiūrovų. Profesionalias beisbolo ko- 
mandas remia verslininkystės firmos, dažnai - geležinkelio linijos, prie 
kurių yra įrengtos jų aikštės, o kai kurie komandų pavadinimai, visuo- 
met tik angliški, pažįstami ir amerikiečiams - “Yomiuri (Tokijo) milži- 
nai", kartais ir visai keisti - “Hirosimos karpiai". Neapibrėžtai su sinto 
susijusios tradicinės “žmonių-kalnų" imtynės sumo pasirodė esančios 
puikus televizijos reginys ir vėl išpopuliarėjo. Slidinėjimo trasos žiemo- 
mis pavojingai perpildytos. Shonan paplūdimiai netoli Tokijo karštais va- 
saros savaitgaliais sutraukia per milijoną žmonių. Į skruzdėlynus pana- 
šios nesibaigiančios žmonių voros, vasaromis nutįstančios Fudzijamos 
pašlaitėmis, alpinizmą paverčia masiniu sportu. 

Ekskursijų būriai, daugiausia organizuotos mokinių grupės ir įvairios 
kaimų ar mažų miestų draugijos, pavasario ir rudens sezonais užtvin- 
do gražiausius gamtos kampelius ir nutrypia juos taip, kad jie netenka 
vaizdo arba iš jų apskritai nieko nelieka. Prekybinės gatvės ir masinių 
pasilinksminimų vietos, kuriose tūkstančiai barų, kavinių ir restoranų, 
visuomet knibždėte knibžda žmonių. Yra šimtai ryškiai apšviestų, triukš- 
mingų vietinių Ginza, pavadintų Tokijo centre esančios Ginza gatvės var- 
du - ilgą laiką ji buvo gyviausia miesto prekybos ir pasilinksminimų gat- 
vė, kol pastaraisiais metais jos nepranoko tokie dar labiau šviečią nak- 
tinio gyvenimo centrai, kaip Shinjuku ir Roppongi. Pirmasis įspūdis, kurį 
patiria japonas, atsidūręs Amerikos mieste arba priemiesčiuose, - neti- 
kėtumas, kad gatvėse taip mažai žmonių, tarsi juos būtų nušlavusi ko- 
kia nors didelė katastrofa. 

Japonų visuomenė masiškai plūsta į dailiuosius menus. Arbatos ce- 
remonialas, gėlių aranžavimas ir tradiciniai šokiai - jaunų moterų lavi- 
nimo programos dalis; japonų moterys jų mokosi lankydamos didelius 
būrelius. Šimtai mažų vaikų drauge džirina smuikus pagal Suzuki me- 
todą. Vakarietiška muzika, tiek klasikinė, tiek populiarioji, sutraukia aibę 
klausytojų, tarp kurių visuomet didžioji dalis jaunimo. 

Tačiau dideli skaičiai ir net vienodumas nėra pagrindiniai japonų ma- 
sinės kultūros bruožai. Daug svarbiau neapsakomas gyvybingumas, kū- 
rybingumas ir įvairovė. Vakarietiškos muzikos srityje daugelis japonų 
simfoninių orkestrų, kaip ir pavieniai muzikantai bei dirigentai, prilygsta 
geriausiems pasaulyje. Japonų architektai garsūs visur. Nepaprastai pro- 
duktyvūs šiuolaikiniai dailininkai ir grafikai. Japonų drabužių modeliuo- 
tojai žymūs Niujorke ir Paryžiuje. Daugelis tradicinių menų dabar daug 
gyvybingesni nei prieš keletą dešimtmečių. Japonų tradicinės keramikos 
stilių mėgdžioja visame pasaulyje. Energingai plėtojasi literatūra. Žmo- 
nės žaižaruoja kurybingumu, jaunimas kunkuliuoja naujais gyvenimo bū- 
dais. Japonija gali turėti masiškai vienalytę visuomenę, bet tasai taria- 
mas vienodumas aprėpia bekraštę įvairovę, slepia begalinę energiją. 

Daugelis masinės japonų kultūros dalykų pakankamai gerai pažįsta- 
ma ir amerikiečiams, kurie, palaikydami masinę kultūrą, galimas dalykas, 
koja kojon žengia su japonais. Bet kai kuo japonai pirmauja. Niekas kitas 
pasaulyje taip gerai neapibūdina šiuolaikinės masinės visuomenės, kaip 
minios transporto keleivių - iš tiesų milijonai, - kurie kasdien kaip pot- 
vynių ir atoslūgių bangos plūsta per didžiąsias Tokijo ir Osakos stotis. 
Užsieniečiams šitos begalinės minios žmonių, iš šalies žiūrint labai pa- 
našių ir vienodai apsirengusių, nustatyta tvarka judančių į galutinius pa- 
skirties punktus, gali pasirodyti kaip robotizuotos mūsų pačių ateities 
vizija. Bet jeigu įsižiūrėtume geriau ir pajėgtume prasiskverbti pro mus 
skiriantį kalbos barjerą, pamatytume, jog ši kad ir kaip perpildyta bei 
vienoda ateitis tebepasižymi neabejotinai žmogiškais bruožais, o ją kuria 
energingi ir kūrybingi žmonės. 


Valdžia ir 
politika 


Verslininkai, žiūrintys Asahi laikraščio pateikiamus preliminarius 1986 
metų liepos 6 dienos rinkimų rezultatus. Duomenys apie 252 vietų Tary- 
bos rūmus yra kairėje, o apie jtakingesnius.512 vietų Atstovų rūmus - 
dešinėje. Penkios dešiniosios skiltys rodo išrinktųjų skaičių ir spėjamą 
įvairių partijų galią, penkias didžiausias vardijant iš kairės į dešinę: Li- 
beralų demokratų (LDP), Socialistų, Komeito, Demokratų socialistų ir 
Komunistų. Kaip matyti, LDP jau turi 257 atstovus, o rinkimus ji bai- 
gė gaudama rekordinį 300 vietų skaičių. Žemiau išrikiuoti televizijos mo- 
nitoriai operatyviai pateikia kintančius atskirų rinkiminių apygardų duo- 
menis; po jais - rinkiminiai plakatai ir ranka rašyti užrašai apie vertas 
dėmesio rinkimų detales. (AP / Wide World Photos) 

Kalbant apie Japonijos “stebuklą", omenyje paprastai turi- 
mas spartus šalies industrializavimas ir galvoje netelpantis gerovės bei 
ekonominės galios augimas. Kaip matėme, “stebuklas” - netinkamas žo- 
dis tam, kas visiškai natūralu, tegul nuostabus augimas ir remiasi ilgu 
parengiamuoju darbu bei tam tikrais giliai įsišaknijusiais bruožais. Šiaip 
ar taip, pro akis dažnai prasprūsta kitas moderniosios Japonijos aspek- 
tas, nusipelnantis, ko gero, dar didesnės nuostabos ir susižavėjimo. Bū- 
tent tai, kad mažiau nei per šimtmetį iki pašaknų feodalinė Japonija virto 
tvirtos pavyzdinės demokratijos šalimi. Istorikui tai nuostabiau ir verta 
didesnės pagarbos nei įspūdingi ekonomikos laimėjimai. 

Iš politinio praeities gyvenimo Japonija nepaveldėjo nei demokrati- 
nių nuostatų, nei praktinės patirties. Idėja apie pamatinį Azijos kaimo 
demokratiškumą menkai tepagrįsta. Kaimo lygmenyje žmonėms kasdie- 
niškai bendraujant ar net imantis bendruomeninių uždavinių beveik vi- 
sur reiškiasi tam tikras egalitarizmas. Grupiniai sprendimai gali būti įp- 
rastas dalykas - tokie jie ir buvo tradiciniame Japonijos kaime. Bet šiuos 
kaimus sudarančios šeimos ryškiai skyrėsi ir statusu, ir galia. Šiaip ar 
taip, kaimo bendruomeniškumas - tai tik tolimas ataidas šiuolaikinės poli- 
tinės demokratijos, kurią grindžia žmogaus teisės bei atstovavimo ins- 
titucijos ir kuri apima dideles žmonių grupes, o ne reiškiasi kasdieniš- 
ku tarpusavio bendravimu. | 

Vakaruose ir žmogaus teisių koncepcija, ir atstovavimo praktika iš da- 
lies išaugo iš feodalizmo, pabrėžusio feodalinių teisių bei pareigų teisė- 
tumą ir abipusiškumą. Japonijoje į feodalinius ryšius buvo žiūrima dau- 
giausia kaip į moralinius. Penkioliktame ir šešioliktame šimtmečiuose, 
feodalizmo klestėjimo metu, feodaliniai santykiai iš dalies rėmėsi abipu- 
sių susitarimu, o Tokugawų epochos vėlyvojo feodalizmo laikotarpiu vei- 

kė gerai suderinta ir labai sudėtinga šeimininko ir pavaldinių tarpusa- 
vio santykių sistema, bet apskritai feodaliniai ryšiai japonams reiškė že- 
mesniojo įpareigojimą būti paklusniam bei lojaliam ir iš aukštesnės pa- 
dėties savaime kylančią neribotą galią valdyti. Nebuvo neatimamų bet ku- 
rio žmogaus teisių, nesilaikyta nuostatų, kurios galėtų būti Magna Car- 
ta pamatas, neveikė nė menkiausios atstovavimo struktūros. Šiuo požiū- 
riu sunku įsivaizduoti svetimesne demokratinėms idėjoms bei instituci- 
joms sistemą, nei Japonijos valstybinė santvarka jos atsivėrimo Vakarams 
išvakarėse. 

Japonijos vadovai devyniolikto šimtmečio viduryje irgi nenorėjo su- 
kurti jokios demokratinės sistemos. Skirtingai nuo dvidešimtame amžiuje 
pradėjusių modernizuotis šalių, demokratijos koncepcija jiems nebuvo 
patraukli, jie nejautė net būtinybės stengtis pakloti demokratinės sant- 
varkos pamatus. Vienintelis imperatyvas buvo kiek įmanoma greičiau su- 
kurti vieningą ir stiprią Japoniją, galinčią atsilaikyti prieš karinę bei eko- 
nominę Vakarų grėsmę. Ilgainiui patirtis parodė, kad kai kurie demok- 
ratinės Vakarų sistemos elementai gali būti naudingi ir Japonijai, tačiau 
jie buvo tik priemonė tikslui pasiekti, o ne savaime siektinas tikslas. 

Nepaisant demokratinės patirties bei demokratinių polinkių stygiaus, 
japonai devynioliktame amžiuje iš praeities paveldo pasisėmė tikrai daug 
privalumų, padėjusių sukurti stiprią, centralizuotą valstybę; kai kurios 
jos ypatybės vėliau palengvino ir tam tikrais atvejais paskatino demokra- 
tijos plėtrą. Svarbiausias, ypatingas Japonijos politinio paveldo bruožas 
buvo stiprus vienybės pojūtis. Tai reiškėsi visiškai kitaip nei daugumo- 
je šiandieninių besivystančių šalių, kurios, prieš išsivaduodamos iš ko- 
lonializmo, turėjo suvis menką politinės vienybės pamatą. Feodalinis su- 
siskaldymas galbūt aptemdė šį Japonijos vieningumą, tačiau jį tvirtai grin- 
dė santykinė Japonijos izoliacija, jos ypatingas homogeniškumas, senos 
politinio centralizmo tradicijos, apskritai visai Rytų Azijai ir Kinijai bū- 
dingas centralizuotos valstybės, kaip tobuliausio civilizacijos įsikūnijimo, 
iškėlimas. Tai visiškai priešinga daugumai kitų nevakarietiškų kraštų, ku- 
rie yra iš tradicijos, arba religiškai, orientuoti, gentiškai, arba kalbiškai, 
susiskaldę. 

Politinės vienybės tradicija japonai panašūs į kitas Rytų Azijos šalis, 
tačiau nuo artimiausių kaimynų skiriasi keturiais bruožais. Pirmasis - tai 
aiškiai įsisąmonintas skirtingumas nuo Kinijos. Kinija laikė, kad visos ki- 
tos šalys yra jai pavaldžios, ir korėjiečiai pripažino tokį požiūrį. Tačiau 
triuškinančio Kinijos dydžio ir prestižo suvokimas sustiprino japonų pat- 

riotizmą - nepaisant visos kultūrinės įtakos, kinai jiems tebebuvo sveti- 
mi. Kaip vėliau pasirodė, ši nuostata labiau nei kinų ar korėjiečių pa- 
žiūros atitinka vakarietišką tarptautinių santykių koncepciją, prie kurios 
visos trys šalys turėjo prisiderinti. 

Antras skirtumas - tai aštrus prieštaravimas tarp vieningos, centrali- 
zuotos politinės valdžios idealo ir feodalinio klasinio susiskaldymo bei 
vietinės autonomijos. Šis prieštaravimas devynioliktame amžiuje sukė- 
lė didelę vidinę įtampą, kuri, pradėjus byrėti visuomeninei sanklodai, pa- 
greitino permainas, Japonijoje vykusias daug lengviau nei Kinijoje ir Ko- 
rėjoje, pasižymėjusiose monolitiškesnėmis ir seniau įdiegtomis sistemo- 
mis. 

Trečiasis japonus nuo kitų Rytų Azijos šalių skiriantis bruožas - jiems 
pačioje tėvynėje pavyko rasti pateisinimą tai didžiajai politinei, ekono- 
minei ir socialinei revoliucijai, kurios jie ėmėsi Vakarų grėsmės akivaiz- 
doje. Tai - imperatoriaus valdžios “restauracija", kuria galėjai paaiškinti 
būtinybę panaikinti feodalinių laikų klasinį bei socialinį susiskaldymą 
ir modernizuoti ekonomiką. O štai kinai tokio didžiųjų permainų pa- 
teisinimo savo tėvynėje neturėjo - jie galėjo pakeisti nebent dinastiją, 
tačiau toks pakeitimas nelemia struktūrinių permainų. Tad tam, kad pa- 
grįstų esminius pokyčius, jiems teko ieškoti svetimų ideologijų, tokių 
kaip respublikonizmas, demokratija, o vėliau - komunizmas, tačiau tai 
buvo skausmingas, daug laiko atėmęs procesas. Nors kinams Vakarai 
ti esmines reformas, ir 1912 metais galiausiai įvykusios respublikoniš- 
kosios revoliucijos laimėjimas - sugriauta senoji politinė sankloda, bet 
ne iš tiesų veikiančios respublikos sukūrimas. Žodžiais garbinama de- 
mokratija niekados nebuvo įdiegta praktiškai. Kinijos valdymo sistema 
iš pradžių išsigimė į karo vadų, paskui - Chiang Kai-sheko nacionalinės 
vyriausybės vienos partijos diktatūrą. Tik 1949 metais, praėjus visam 
amžiui nuo pirmojo karo su Vakarais, Kinija pagaliau susivienijo - sve- 
timos ideologijos, šįkart komunizmo, pagrindu. 

Japonijai tokių dvasinių lūžių patirti neteko. Didžioji devyniolikto 
šimtmečio transformacija buvo laikoma vietinės kilmės institucijos “res- 
tauracija", kuriai buvo pajungtos visos kitos didžiosios permainos. Tai- 
gi ir jos atrodė pagrįstos, nors iš esmės modifikavo visą japonų visuo- 
menę. Tarp permainų - visuomeninė laisvė ir visuotinis švietimas, prisi- 
dėję prie to, kad atstovavimo institucijos bei demokratijos idėjos tapo 
ir suprantamesnės, ir patrauklesnės. Demokratija Japonijoje plėtojosi vi- 

siškai natūraliai ir, nors ketvirtame dešimtmetyje buvo suklupta, šalies 
pokarinis atgimimas - tai iš esmės ikikariniais laikais, ypač trečiame de- 
šimtmetyje, vykusių procesų tąsa, o ne svetimas ir nesuprantamas sko- 
linys. 

Ir ketvirtasis dalykas, kuriuo devyniolikto amžiaus Japonija skyrėsi 
nuo savo kaimynų - šiuo atveju ir nuo viso kito nevakarietiško pasau- 
lio - ji troško perimti Vakarų patirtį, nors pagrindinis jos tikslas buvo 
atremti Vakarus ir atkurti savo senąsias institucijas. Kinai manė, kad iš 
kitų šalių nėra ko mokytis, o korėjiečiai buvo linkę mokytis tiktai iš ki- 
nų. Tačiau japonai prisiminė ne tik tai, kad jie visuomet daug mokėsi 
iš kinų, bet ir tai, kad budizmas pas juos atkeliavo iš Indijos, ginklai ir 
kitos technologijos - šešioliktame amžiuje iš Portugalijos, o “olandiškas 
pažinimas" irgi yra pažėręs daug naujų vakarietiško mokslo dalykų. Pa- 
našu, kad Vakarų karinę bei ekonominę galią jie įvertino irgi geriau nei 
kinai ar korėjiečiai. Todėl be jokios širdperšos iš Vakarų skolinosi visa, 
kas prisideda prie saugumo ir imperinės restauracijos. O štai kinai ir ko- 
rėjiečiai atkakliai priešinosi bet kokioms naujovėms iš Vakarų. 


Kitas didelis privalumas, kurį japonai paveldėjo iš praeities, - tai eti- 
nis valdymo pagrindimas, perimtas iš Konfucijaus mokymo. Su tuo glau- 
džiai susiję garbė ir veiksmingumas, kuriais pasižymi japonų politinis val- 
dymas. Žinoma, pasitaikydavo žiaurių, negabių ir netgi nesąžiningų vy- 
riausybės pareigūnų. Dovanos viršesniems už save buvo plačiai paplitu- 
sios ir, nors dabar jos būtų laikomos korupcijos apraiškomis, anuomet 
tai buvo sistemos dalis, jų teikimą ribojo aiškiai apibrėžti papročiai. Be- 
veik visi valdytojai buvo visiškai lojalūs viršininkams ir skrupulingai sa- 
žiningi; jie pedantiškai atlikdavo pareigas ir dirbo iš tikrųjų veiksmin- 
gai, bent jau vertinant ikimodernių laikų požiūriu. Pavyzdžiui, ir tvar- 
ką palaikydavo, ir iš didelių asmeninių siogūno valdų žemdirbystės mo- 
kesčius surinkdavo saujelė palyginti žemo rango valdytojų, kurie savo 
darbą atlikdavo su tokiu kruopštumu ir už tokią kainą, kad pavydėti to 
būtų galėjusi bet kuri aštuoniolikto amžiaus santvarka. 

Taip pat veiksmingai valdoma buvo ir moderniaisiais laikais - šitai liu- 
dijo palyginti sklandus valdžios perėmimas ir Meiji restauraciją lydėjęs 
sistemos keitimas. Nors kartais kildavo didelė sumaištis, įstatymai ir tvar- 
ka nebuvo laužomi, o surenkamų mokesčių sumos ilgesnį laiką nesuma- 
žėjo - praėjusio amžiaus aštunto dešimtmečio pradžioje sėkmingai pe- 

reita prie to, kad 260 autonomiškų feodalinių domenų juos pradėjo mo- 
kėti naujajai centrinei vyriausybei. 

Naujajai vyriausybei taip pat stebėtinai lengvai pavyko senosios sis- 
temos subiurokratėjusius pareigūnus samurajus perorganizuoti į naują 
prefektūrų ir centrinės valdžios biurokratiją, modernizuotą policiją ir at- 
naujintos armijos bei jūrų laivyno valdininkiją. Centrine civilinę biurok- 
ratiją pagal Vakarų pavyzdį susiskirstyti į ministerijas japonams buvo pa- 
lyginti paprastas ir visiškai suprantamas dalykas, nes panašią padalijimo 
į ministerijas sistemą jie kitados buvo perėmę iš Kinijos, be to, ministe- 
rijų užuomazgos buvo atsiradusios jau Tokugawų laikais. Didelių sun- 
kumų nekilo pereinant ir nuo Tokugawų laikotarpiui būdingos paveldi- 
mos valdininkų postų sistemos ar pasikliovimo asmeniniais ryšiais anks- 
tyvuoju Meiji periodu devyniolikto šimtmečio pabaigoje prie oficialių eg- 
zaminų, kurie pradėti taikyti, naudojantis pertvarkyta švietimo struktū- 
ra. Taip buvo dėl to, kad naujoji sistema atitiko vėlyvajam Tokugawų lai- 
kotarpiui būdingą asmeninių nuopelnų iškėlimą. Be to, jinai siejosi ir 
su senąja kinų idėja, kad aukščiausi valdytojai turi būti renkami pagal 
egzaminų rezultatus. Taigi valdininkijos lojalumo, veiksmingumo ir sa- 
žiningumo tradicija Japonijoje niekados nenutrūko; ji ir dabar didžia da- 
limi lemia aukštą Japonijos vyriausybinių tarnybų lygį. Tokia patikimos 
valdininkijos laikysena buvo tvirtas bet kokios valdymo formos, įskaitant 
demokratiją, pamatas. 

Kitas svarbus politinio paveldo veiksnys buvo ilga ne tiek asmeninio, 
kiek grupinio valdymo tradicija. Jau tryliktame amžiuje, Kamakuros pe- 
riodu, buvo linkstama dalintis valdžia. Šitai liudija įvairios Kamakuros 
tarnybos, dvigubas atstovavimas Kyote ir “antrojo parašo" teisė, leidu- 
si atstovauti siogūniniam Hojo “regentui" Kamakuroje.Toks valdžios pa- 
sidalijimas dar būdingesnis Tokugawų laikams. Pagrindinius sprendimus 
priimdavo “vyresnieji" arba “jaunesni vyresnieji", o dauguma žemesnių 
valdymo postų buvo arba suporuoti, arba valdė grupės, sudarytos iš ke- 
turių žmonių, kurie, lygu aukščiausių tarybų nariai, kaip vadovaujantys 
pareigūnai keitė vieni kitus. 

Meiji lyderiai tęsė tą pačią grupinio vadovavimo tradiciją. Kitaip nei 
daugumoje šalių, kurios imasi sparčių permainų, Japonijoje neiškilo joks 
diktatorius, neatsirado žmogaus, kuris būtų užsimojes pasiekti šitokią 
valdžią. Vadovai, kurie, kaip sakėme, buvo įvardijami genro, arba “vy- 
resni valstybės veikėjai", visuomet sudarė grupe, ir tai vieni, tai kiti 
spresdavo įvairius vykdomosios valdžios uždavinius bei užimdavo minist- 

ro pirmininko postą nuo 1885 metų, kai tik šis buvo įkurtas, bet vos iš- 
kildavo sunkumų ar kuris nors pavargdavo nuo atsakomybės, jie visuo- 
met būdavo pasiryžę paremti vienas kitą. Vienas iš pirmųjų lyderių Oku- 
bo Toshimichi iki 1878 metų, kai buvo nužudytas, bei devintame de- 
šimtmetyje naująją konstituciją projektavęs Ito savo metu buvo iškilę 
šiek tiek aukščiau už kitus, bet net ir jie iš esmės veikė ranka rankon. 

Ilgainiui valdžia imta dalintis net dar labiau, tad galutinis jos išsisklei- 
dimas įkuriant visiškai demokratinę sistemą šiuo požiūriu nebuvo nena- 
tūralus veiksmas. Plečiantis vyriausybės struktūroms ir Meiji restaura- 
cijos vadovams palaipsniui nužengiant nuo politinio gyvenimo scenos, 
valdžios pasidalijimas tarp asmenų pamažu peraugo į valdžios pasiskirs- 
tymą tarp institucijų. 1889 metų konstitucija nustatė naują nuolatinį val- 
džios santykį tarp įvairių grupių: genro ir vėlesnių jų pasekėjų, kaip 
aukščiausių sostą supančių pareigūnų, įvairių civilinės valdininkijos mi- 
nisterinių atšakų, parlamento ir jo sudėtinių dalių, stambių verslininkų 
ir galiausiai plačiosios visuomenės. Iš pradžių didžiausią valdžią turėjo 
genro - nors ne visišką, kaip jie tikėjosi. Dvidešimto amžiaus trečiame 
dešimtmetyje jėgų pusiausvyrą lėmė parlamentas ir partijos, o stambių 
verslininkų ir plačiosios visuomenės politinę galią stiprino jų auganti įta- 
ka partijoms. Ketvirtame dešimtmetyje jėgų santykis pakrypo armijos, t.y. 
kariškių naudai, ir 1941 metų puolimo prieš Jungtines Valstijas išvaka- 
rėse generolas Tojo savo rankose buvo sutelkęs tokią valdžią, kokios ne- 
turėjo nė vienas žmogus visą pusšimtį metų. Bet ir generolo Tojo galia 
buvo ne diktatoriaus, o vadovaujančios grupės valdžia, ir kai 1944 me- 
tais paaiškėjo, kad iš karo nebėra ko tikėtis, jis nuolankiai paliko pos- 
tą. Tad nepalankumas diktatoriškai valdžiai ir net charizmatiniam vado- 
vavimui bei stiprus polinkis į grupinį bendradarbiavimą - akivaizdūs Ja- 
ponijos politinio paveldo bruožai, padėję atverti duris demokratinei sis- 
temai ir priartine jos triumfą. 

Iš praeities japonai paveldėjo ir pagarbą oficialiam švietimui bei pa- 
lyginti aukštą devyniolikto amžiaus vidurio raštingumo lygį. Tokio po- 
būdžio visuomenei faktiškai nesunku buvo greitai pasiekti visuotinį raš- 
tingumą; savo ruožtu jis sąlygojo daugelį naujosios Japonijos technolo- 
ginių ir ekonominių laimėjimų. Taip pat lėmė sėkmingą visuotinės de- 
mokratijos plėtrą. Kitaip visa klostosi daugelyje mūsų dienomis siekian- 
čių modernizuotis šalių, kuriose raštingumas žemas, o švietimas priva- 
lo atsilaikyti prieš apatiją ar net atvirą priešiškumą. 

Devyniolikto šimtmečio Japonija paveldėjo ir stiprią antreprenerine 
dvasią - daugiausia prisidėjusi prie ekonominės plėtros, ji darė poveikį 

ir politikai. Apskritai antreprenerystė nebūdinga feodalinėms visuome- 
nėms bei daugumai kitų ikimodernių socialinių sistemų, bet vėlyvuoju 
Tokugawų laikotarpiu Japonijoje jinai reiškėsi. Samurajai buvo susitel- 
kę siogūno sostinėje ir didikų miestuose-pilyse, dėl to periferijoje nebuvo 
stipraus feodalinio valdymo ir kaimai didžia dalimi liko autonomiški. 
Ekonominis šalies suvienijimas irgi skatino komercine veiklą. Šia palan- 
kia padėtimi septynioliktame amžiuje pasinaudoję didmiesčių pirkliai 
ypač suklestėjo aštuonioliktame šimtmetyje, bet ilgainiui, kaip pagrindinė 
varomoji jėga, iškilo kaimo antrepreneriai, kurie perdirbtus vietinius 
žemdirbystės produktus vėliau parduodavo kituose šalies regionuose. 
Kai Japonija atsivėrė užsienio prekybai, o nauja sistema sulaužė daugu- 
mą socialinių ir ekonominių kliūčių, kaimo antrepreneriai buvo pasiren- 
ge pasinaudoti naujomis galimybėmis. Būtent šis greitas Japonijos žmo- 
nių reagavimas ne mažiau nei vyriausybės pastangos lėmė spartų Japo- 
nijos ekonomikos modernizavimą. 

Sėkmingai besiverčią valstiečiai antrepreneriai, kaip ir gausūs vals- 
tiečiai žemių savininkai, daug prisidėjo keliant liaudies dalyvavimo val- 
dyme reikalavimus. Jie buvo labai savarankiški tvarkant kasdienius bend- 
ruomenės reikalus ir, neretai veikdami kaip žemesniojo rango vyriausy- 
bės valdininkijos pareigūnai, sukaupė nemažai patirties. Ekonomikos 
srityje jie atsakė į Meiji reformų jiems suteiktas laisves, o politikos sri- 
tyje reikalavo dalyvavimo priimant politinius, ypač mokesčių nustatymo, 
sprendimus. “Teisių" koncepcija Japonijoje nebuvo išplėtota, bet auto- 
nomiškai veikią valstiečių lyderiai jas, galima sakyti, turėjo ir nebuvo lin- 
ke jų atsižadėti. Daugelis feodalinių privilegijų netekusių ir naujosios 
sistemos nuo valdžios nustumtų samurajų siekė atgauti senąsias pozi- 
cijas arba kitokiais būdais prasiskverbti į valdžią. Jų kurstytojiška agi- 
tacija ir maištai didelės nuostabos nekelia, bet pažymėtina tai, kad jau 
aštuntame dešimtmetyje prie jų prisijungė valstiečiai, taip pat reikalavę 
dalyvavimo politinėje valdžioje. Tad liaudies teisių ir politinio dalyvavi- 
mo idėjos anaiptol nebuvo svetimos ar nesuprantamos - jų spontanišką 
sklaidą lėmė tuometinės Japonijos sąlygos. Terminologija iš tikrųjų bu- 
vo perimta iš Vakarų, bet staiga kiles “laisvės ir žmogaus teisių sąjūdis" 
išaugo iš japoniškos dirvos ir paklojo pamatą, ant kurio vėliau buvo su- 
resta tvirta Japonijos demokratinė sistema. 

Tad šiuolaikinės Japonijos politinė raida nepasižymi psichologiniais 
lūžiais, kurie dabartiniais laikais būdingi didžiajai daliai nevakarietiško 
pasaulio šalių. Nepaisant kai kurių labai staigių permainų, jos plėtra bu- 

vo daugiau evoliucinė nei revoliucinė, ir šitai teikė tam tikro stabilumo, 
leidusio manyti, kad ir tolimesnes permainas, kokios jos bebūtų, natū- 
raliai lems Japonijos vidaus sąlygos. Šiaip ar taip, nekyla abejonių, kad 
demokratinės patirties neturinti devyniolikto šimtmečio Japonija iš praei- 
ties paveldo pasisėmė daug privalumų ir nuostatų, kurios paskui prisi- 
dėjo prie sparčios demokratinės pažangos. 


22 Imperatorius 


Japonai dažnai tvirtina, kad jų tautos išskirtinumą lemia uni- 
kali istorinė patirtis, būtent tai, kad nuo migločiausios istorinių laikų pra- 
džios Japoniją valdo ta pati giminė. Neabejotina, kad maždaug devinta- 
me amžiuje imperatoriai neteko realios galios, o po 1333 metų nesėk- 
mingo Go-Daigo bandymo atkurti jų viešpatavimą vėliau niekas nebemė- 
gino atgaivinti faktinės imperatoriaus valdžios. Tačiau visuomet buvo lai- 
komasi didelės pagarbos imperatoriškai giminei, ir iki šių dienų dar nie- 
kas nedrįso mesti iššūkio idėjai, jog politinės valdžios teisėtumą lemia 
imperatoriškosios linijos tęstinumas. 

Kaip sakėme, pirmasis didysis Japonijos modernizavimo žingsnis buvo 
grindžiamas būtinybe “restauruoti" imperatoriaus valdymą. Pusantro 
šimtmečio dėmesys ir pagarba imperatoriaus institucijai tolydžio augo, 
ir Tokugawas nuvertusių grupuočių kovos šūkis “Garbė imperatoriui, 
lauk barbarus!" kirto kaip kardas. Vėlesnė jų galia imperatoriui parodė, 
kad jų rankose - stipresni ginklai. Taigi “restauracija" sugrąžino impe- 
ratorių į politinės scenos centrą, ir viskas buvo daroma jo vardu, bet nau- 
jiesiems vadovams nė į galvą neatėjo, kad imperatorius galėtų iš tikro 
valdyti. Po tūkstančio karaliavimo, bet ne valdymo metų tai buvo nebej- 
sivaizduojama. Be to, 1868 metais Meiji imperatorius tebuvo penkiolik- 
metis berniukas. Kai suaugo, jo pažiūros ir nuomonės įgijo šiek tiek svar- 
bos, bet ministrams buvo savaime suprantama, kad jie ne tik reiškia “im- 
peratoriaus valią", bet ir nusprendžia, kokia ji yra. Meiji pakeitė Taisho 
(1912-1926), kurio protas buvo toks ribotas, kad apie dalyvavimą pri- 
imant sprendimus negalėjo būti nė kalbos. Iki pat Antrojo pasaulinio ka- 
ro pabaigos visiems japonų vadovams puikiai sekėsi derinti išviršinę pa- 
garbą imperatoriui su pasiryžimu neatsižvelgiant į jo norus primesti savo 
valią. Vienas didžiausių Japonijos vadovų rūpesčių 1945-ųjų kapitulia- 
cijos metu buvo imperatoriaus statuso likimas. Tokį baimingos pagarbos im- 
peratoriui ir įžūlių machinacijų jo vardu derinį nejaponams sunku suprasti. 

Šį keistą dvigubą požiūrį į imperatorių įkūnija 1889 metų konstitu- 
cija. Projektuodamas šį dokumentą Ito gana atvirai siekė imperatoriaus 
instituciją paversti tokiu pat pamatiniu dvasinės galios šaltiniu, kokiu, 
jo manymu, buvo krikščionybė Vakarų konstituciniam valdymui. Ito at- 
rodė, kad neturint nei krikščionybės, nei kitos tam tinkamos religijos, 
Japoniją dvasiškai suvienyti galėtų ištikimybė sostui. Tad konstitucijoje 
imperatorius pavadintas “šventu ir nepazeidziamu”, taip pat pabrėžtas 
“per amžių amžius nenutrūkstantis" imperatoriškosios linijos tęstinumas. 
Nustatyta, jog imperatorius - visos vykdomosios galios suverenas, bet sy- 
kiu iškeliama sąlyga, kad faktinius sprendimus turi priimti kiti. Kai skai- 
tome, kad “imperatorius nustato įvairių vykdomosios valdžios šakų or- 
ganizaciją... turi aukščiausią valdžią Armijoje ir Kariniame jūrų laivyne... 
skelbia karą, sudaro taiką, tvirtina sutartis", atrodo, kad jo valdžia ne- 
ribota. Bet netrukus taip pat sužinome, kad jis “įstatymų leidžiamąją val- 
džią vykdo sutinkant Imperatoriškajam parlamentui" ir tik “sankcionuoja 
įstatymus bei pasirašo juos skelbti ir vykdyti". “Visus įstatymus, Impe- 
ratoriškuosius nutarimus ir Imperatoriškuosius reskriptus... turi patvir- 
tinti Valstybės ministras", o teisminę valdžią “vykdo teismai pagal įsta- 
tymą" ir tik “Imperatoriaus vardu". 

Neaiškiai apibrėžta imperatoriaus valdžia nesukėlė jokių nesusipra- 
timų. Nė vienas iš trijų šiuolaikinių imperatorių nemėgino įtvirtinti sa- 
vo valios ar pasipriešinti ministrų sprendimams. Imperatorius Showa (Hi- 
rohito) nerimavo dėl kariškių veiksmų ir stengėsi peržiūrėti “į karą stu- 
miančius" nutarimus, bet savarankišką politinį sprendimą, tiesa, primyg- 
tinai raginant artimiausiems patarėjams, jis padarė tik vieną - kai 1945 
metų rugpjūtį ministrai pateikė griežtą jungtinį veto prieš kapituliaci- 
ją, jis priėmė Sąjungininkų ultimatumą. 

Meiji sistemos kūrėjams kuo puikiausiai pavyko imperatoriaus insti- 
tuciją paversti veiksmingu nacionalinės vienybės simboliu. Visai tautai 
buvo įkvėpta aistringa pagarba imperatoriui. Ši nuostata, prie kurios pri- 
sidėjo ir “sinto būsena", dar labiau išryškino dieviškumo aurą, kuri vi- 
suomet gaubė sostą. Manyta, kad paprastiems žmonėms per daug gar- 
bės savo akimis išvysti gyvą imperatorių. Su jo portretais visose šalies 
mokyklose buvo elgiamasi kaip su ikonomis - juos paprastai patalpindavo 
į nedideles koplytėles, kurias vėliau imta statyti betonines, kad nesudeg- 
tų, jeigu, neduokdiev, kiltų gaisras. Teoriškai visi japonai gyveno tik tam, 
kad atsidėkotų už imperatoriaus “malone", tūkstančiai kareivių buvo pa- 
siryžę paguldyti už jį galvas svetimuose kraštuose. Šitai kiek primena 
kitoms modernioms šalims būdingą nacionalinės vėliavos kultą, bet iki- 

karinių japonų atsidavimas imperatoriui, kaip savajam nacionalinės vie- 
nybės simboliui, - ko gero, ryškiausia modernaus nacionalizmo apraiška. 

Meiji sistemos kūrėjams ne taip gerai sekėsi imperatoriaus kultu su- 
tvirtinti Ito siektą dvasine vienybe. Be kelių radikalų dvidešimtame am- 
žiuje, niekas, netgi nė vienas partijos žmogus parlamente, nesuabejojo 
vyriausybės pareiga savo sprendimus grįsti “imperatoriaus valia", tik la- 
bai jau menkai buvo sutariama, kokia ta “imperatoriaus valia" iš tikrų- 
jų yra. Sostą supantys aukščiausi pareigūnai tarėsi geriausiai ją išmaną 
ir iš pradžių galėjo nepaisyti opozicijos, teigdami, kad imperatorius pa- 
laiko jų nuostatas, bet jau 1913 metais, per vadinamąją Taisho politinę 
permainą, jie suprato, kad parlamentas ilgiau nebepaklus tokiam spau- 
dimui. Politikai manė, kad “imperatoriaus valia" grįstina rinkimais reiš- 
kiamu liaudies balsu. Kariškiai ir aršūs nacionalistai buvo tikri, kad tik 
jie supranta “imperatoriaus valią". Niekam neatėjo į galvą pasiklausti pa- 
ties imperatoriaus. Kaip matėme, profesoriaus Minobės liberalus aiški- 
nimas, kad imperatorius - konstitucijos “organas", kurį trečiame dešimt- 
metyje pripažino dauguma išsilavinusių žmonių, 1935 metais buvo pa- 
skelbtas valdovo įžeidimu. Tuo metu kariškiai ne kartą bandė išgrynin- 
ti kokutai, arba “nacionalinę valstybinę santvarką", kuri jiems buvo ja- 
poniška sistema su imperatoriumi centre, bet rezultatai visados būdavo 
mistiniai ir migloti. 

Iš esmės neaiškiai konstitucijoje apibrėžtas imperatoriaus vaidmuo pa- 
liko ir grėsmingai tuščią vyriausybės centrą. Visa valdžia kilo iš impe- 
ratoriaus, bet jis neturėjo jokios valdžios. Taip pat buvo neaišku, kaip 
rinkti vietoj imperatoriaus veikiančius pagrindinius ministrus. Faktiškai 
jų rinkimo sistema nuolatos kaitaliojosi ir niekados nebuvo aiškiai nu- 
statyta. Iš pradžių viską lėmė “vyresniųjų valstybės veikėjų" sprendimas; 
paskui - kolektyvinis vadovaujančio elito susitarimas, kuriam daugiau- 
sia įtakos turėjo partijų galia parlamente; galiausiai kolektyvinio spren- 
dimo teisę iš esmės perėmė kariškiai. “Aukščiausia imperatoriaus valdžia 
Armijoje ir Kariniame jūrų laivyne" tuo metu išvirto į kariškių nepriklau- 
somybę nuo pilietinės vyriausybės, o galiausiai - į jų valdžią imperato- 
riui. Jau matėme, kokie pražūtingi buvo šio ypatingo neapibrėžtumo pa- 
dariniai. 


Pokarinė 1947 metų konstitucija panaikino visus neaiškumus. Impe- 
ratorius - tai “valstybės ir tautos vienybės simbolis, kurio padėtį lemia 
tautos valia, išreiškianti aukštesniąją valdžią". Imperatoriaus funkcijos - 

grynai simbolinės; tiesiai šviesiai pasakyta, kad imperatorius “neturi jo- 
kios valdžios, susijusios su vyriausybe". Kad būtų dar aiškiau, toliau 
konstitucijoje priduriama, jog “visi imperatoriaus aktai, susiję su vals- 
tybe, turi būti žinomi kabinetui ir privalo gauti jo pritarimą, ir už tai ka- 
binetas atsakingas". “Sinto būsena" buvo panaikinta, o 1946 metų sau- 
sio 1 dieną imperatorius paskelbė pareiškimą, kuriame paneigė savąjį 
dieviškumą - iš dalies pataikaudamas amerikiečių okupacinei valdžiai, ku- 
riai “dieviškumas" reiškė nepalyginti daugiau nei didžiajai daliai japo- 
nų. Imperatorius tebedalyvauja tam tikrose tradicinėse sintoistinėse ce- 
remonijose, bet oficialiai paskelbta, kad jos neturi jokios religinės pras- 
mės. Imperatoriaus šeimos reikalus tvarkiusi Imperatoriškoji namų ūkio 
ministerija pagal rangą pažeminta į ministro pirmininko aparato žinybą, 
imperatoriui skiriamos išlaidos negailestingai apkarpytos ir įjungtos į 
bendrą parlamento valdomą biudžetą, imperatoriaus nuosavybė perduota 
valstybei, o imperatoriaus šeimyna apribota imperatoriaus ir trijų jo bro- 
lių šeimomis. Net ištekėjusios jo dukros dabar laikomos paprastomis pi- 
lietėmis. 

Imperatorius, kuriam teko išgyventi visas šias permainas, - Hirohito 
(po mirties vadinamas Showa), kuris soste buvo ilgiau nei bet kuris ki- 
tas jo pirmtakas istoriniais laikais (1926-1989). Su aiškiu palengvėjimu 
jis prisitaikė prie naujai apibrėžto vaidmens. Jam akivaizdžiai daug jau- 
kiau buvo su civilio drabužiais atlikti simbolines pareigas tautai ir pi- 
lietinei vyriausybei, negu kaip kad prieš karą - su kariška uniforma rai- 
tomis ant balto kovos žirgo apžiūrinėti pergalingai kovojančią armiją. 
Naujasis vaidmuo jam ir asmeniškai labiau tiko, nes jis buvo drovus, 
draugiškas ir nuoširdus žmogus, pavyzdingas šeimos vyras ir entuzias- 
tingas biologas marinistas. 

Daug svarbesnis už imperatoriaus asmeninę reakciją buvo japonų tau- 
tos požiūris į šią didžiąją imperatoriaus institucijos pertvarką. Atrodo, 
kad jie ją priėmė su atsidūsėjimu bei pritarimu, nes teorija pagaliau buvo 
suderinta su tikrove. Keli iš anų laikų like nacionalistai vis dar kvietė 
žūtbūt atgaivinti senąją kokutai, o konservatyvesni politikai dar porą de- 
šimtmečių po karo ragino atkurti teorinį imperatoriaus “suverenitetą", 
bet nei viena, nei kita daugumai japonų jau neberūpėjo. Vyresnio am- 
žiaus japonai tebejaučia imperatoriui pagarbą; nemažai kaimo žmonių 
paliudijo savo atsidavimą, prisidėdami prie didžiulių imperatoriaus rū- 
mų Tokijuje remonto. Tačiau daugumos pagarba ar žavėjimasis impera- 
toriumi gana menki ir migloti, daug kas, ypač jaunimas, jam išvis abe- 
jingi. Bet nėra ir reikšmingesnio sąjūdžio prieš imperatorių. Dabar jau 

Imperatoriškoji šeima 1993 metų birželyje. Už imperatoriaus Akihito ir imperatorie- 
nės Michiko stovi (iš kairės į dešinę): princesė Sayoko, 1992-aisiais baigusi japonų li- 
teratūros studijas Gakushuino universitete; princas Naruhito, sosto įpėdinis nuo 1991 
metų, kai grįžo iš Oxfordo universiteto; sosto įpėdinė Masako, Harvardo universiteto 
absolventė, taip pat studijavusi Oxforde; princas ir princesė Akishino. (Leidus Japan 
Information Center) 


nė komunistai neberagina nugriauti sostą. Palankus susidomėjimas im- 
peratoriaus šeima vėl sustiprėjo net ir tarp jaunų žmonių, kai sosto įpė- 
dinis 1959 metais vedė žavią verslininko dukrą, kuri, vertinant net pa- 
gal prieškarines nuostatas, buvo paprasta pilietė. Tai, kad jauna pora su- 
sipažino teniso korte ir susituokė iš meilės, atrodė patraukliai šiuolai- 
kiška ir demokratiška. 

Žodžiu tariant, imperatoriaus institucija po karo tapo labai panaši į 
karaliaus titulą, įsitvirtinusį brandžios demokratijos Šiaurės Europos ša- 
lyse. Visiškai atribota nuo politikos, imperatoriaus šeima - nacionalinės 
vienybės simbolis, pastovumo požymis ir ramybės teikiantis emocinis ry- 
šys su praeitimi. Bet koks sosto įtakos panaudojimas, kuris gali būti in- 
terpretuotas politiškai, sukelia griežtus protestus, bet šiaip imperatoriaus 
institucija visuotinai pripažįstama kaip nuolatinė ir nediskutuotina na- 
cionalinė puošmena. Ši monarchijos forma atrodo bendra tokioms bu- 
vusioms monarchijoms, kaip Japonija ir Šiaurės Europos kraštai, kurios 
demokratiją įdiegė ne tiek revoliucija, kiek evoliucija. 

1947 metų konstitucija ne tik atribojo imperatorių nuo bet 
kokių pretenzijų į politinę valdžią, bet ir nurodė, kad reali valdžia pri- 
klauso parlamentui. Parlamentas veikė jau prieš karą. Meiji vadovai 1879 
metų konstitucijoje nustatė, kad jis - iš dalies renkama nacionalinė 
asamblėja; tuo buvo siekiama laimėti Vakarų šalių pagarbą, sustiprinti 
paprastų žmonių paramą ir sukurti savotišką vožtuvą, kuriuo naudojan- 
tis būtų galima neskausmingai nuslopinti nepasitenkinimą. Šiai drąsiai 
naujovei buvo ruošiamasi rengiant įvairius vietinius rinkimus, pradedant 
prefektūrų asamblėjomis 1878 metais, po to į kaimų, miestelių ir mies- 
to kvartalų asamblėjas 1880 metais, o dar vėliau - į miestų asamblėjas 
1888 metais. Šios vietinės asamblėjos, kaip ir naujas nacionalinis par- 
lamentas, turėjo labai menką valdžią, dalyvavimas rinkimuose irgi buvo 
griežtai apribotas. Teisę dalyvauti parlamento rinkimuose turėjo tik vy- 
rai, sulaukę dvidešimt penkerių metų ir mokantys ne mažesnį kaip pen- 
kiolikos jenų mokestį. 1890 metais tokių buvo vos 1,26 nuošimčiai. Tik 
6 nuošimčiai šalies gyventojų priklausė šeimoms, kurių nariai turėjo rin- 
kimų teisę - beveik tiek pat, kiek seniau sudarė samurajų klasę, tik da- 
bar rinkimų teisę turįs elitas buvo daugiausia valstiečiai žemių savinin- 
kai ir verslininkai. 

Nors imperatoriškieji potvarkiai galėjo būti išleidžiami ir tarp sesijų, 
kad įstatymas būtų įtrauktas į sąrašus ir nuolatos veiktų, būtinas buvo 
parlamento “sutikimas", o biudžeto ir mokesčių klausimai be jo apskri- 
tai negalėjo būti sprendžiami. Daugelis vyriausybės nutarimų, kaip ir už- 
sienio reikalų dokumentų, nelaikyti įstatymais, todėl nereikalavo parla- 
mento pritarimo, tačiau finansai buvo jo ypatinga prerogatyva, nes vals- 
tybės iždą, šiaip ar taip, sudaro mokesčiai, o juos moka visi šalies gy- 
ventojai. Bet ir čia vyriausybė siekė apsisaugoti nuo liaudies valdymo, 
į konstituciją įtraukdama sąlygą, kad tuo atveju, jeigu parlamentui ne- 

pavyktų priimti naujo biudžeto, “vyriausybė vykdys praėjusių metų biu- 
džetą". Šis koziris, turėjęs apriboti parlamento pinigų kontrolę, buvo pe- 
rimtas iš vokiečių; 1881 metais susitarta, kad jis bus įtrauktas į naująją 
konstituciją. 

Liaudies renkamų parlamento Atstovų rūmų valdžią irgi ribojo Pe- 
rų rūmai, įkurti pagal britų Lordų rūmų pavyzdį ir turėję tokią pat ga- 
lią kaip Žemieji rūmai. Šiems rūmams, kaip sakėme, vyriausybė 1884 me- 
tais sukūrė naują perų luomą, kurį sudarė senoji dvaro aukštuomenė, 
buve feodalų didikai ir kai kurie naujieji vadovai. Visi aukščiausius šios 
diduomenės rangus turintys žmonės buvo Perų rūmų nariai, užtat trys 
žemesnieji rangai rinko tik ribotą narių skaičių, be to, buvo dar impe- 
ratoriškieji skirtiniai, daugiausia mokslininkai, taip pat po vieną narį, ku- 
rį kiekvienoje prefektūroje rinkdavo tie, kurie mokėjo didžiausius mo- 
kesčius. Taip sudaryta struktūra itin konservatyviai kontroliavo kiekvie- 
ną Žemesniųjų rūmų veiksmą. 

Nepaisant visų šių atsargumo priemonių, parlamentas pasirodė ypač 
nepaklusnus. Jis greitai padidino savo valdžią ir išplėtė elektoratą. Pra- 
dėjusios nuo patirties, įgytos per vietinius rinkimus po 1878 metų, po- 
puliarios partijos laimėdavo visus rinkimus nuo parlamento pradžios 
1890-aisiais iki pat Antrojo pasaulinio karo. Net per gėdingus antruo- 
sius rinkimus 1892 metais, kai vyriausybės vadovai nesivaržydami grie- 
bėsi papirkinėjimų ir policijos prievartos, jų parlamentiniams šalininkams 
toli gražu nepavyko išsikovoti daugumos balsų. O ir taip labai vertintas 
biudžetinis koziris pasirodė beveik nieko vertas. Sparčiai plėtojantis eko- 
nomikai, praėjusių metų biudžeto niekuomet nepakakdavo. Kasmetinės 
kovos, stengiantis parlamente “prastumti" biudžetą, pasidarė tokios įnir- 
tingos ir sunkios, kad kai kurie vyriausybės vadovai net manė, jog par- 
lamentą apskritai reikia paleisti, bet juos visuomet nugalėdavo nuogas- 
taujantieji, kad toks modernizavimosi pastangų nesėkmės pripažinimas 
pažemins Japoniją Vakarų akyse ir aptemdys viltis atsikratyti nelygių su- 
tarčių. 

Ilgainiui buvo pasiektas kompromisas, iš pradžių, ano amžiaus pas- 
kutiniojo dešimtmečio antroje pusėje, ne itin tvarus, o po 1900 metų pas- 
tovesnis, tarp vyriausybės vadovų ir Seiyukai partijos, kurią 1900 me- 
tais įkūrė Ito, sujungdamas savuosius biurokratijos šalininkus ir Itaga- 
ki politinę srovę. Už paramą parlamente Seiyukai įgavo balsą formuo- 
jant nacionalinę politiką, skiriant į kai kurių ministrų postus ir spren- 
džiant kitus klausimus. Seiyukai, kaip ir po 1913 metų kita su jais kon- 
kuruojanti partija, tolydžio stiprėjo, kol galiausiai Hara, grynai partinis 

vadovas, 1918 metais buvo išrinktas ministru pirmininku iš esmės dėl 
to, kad jo Seiyukai partija Atstovų rūmuose turėjo daugumą. Per kitus 
keturiolika metų, išskyrus trumpą 1922-1924 metų laikotarpį, ministrais 
pirmininkais buvo partijų vadovai, išrinkti remiantis parlamento daugu- 
mos palaikymu, o ir kabinetus, išskyrus Armijos ir Karinio jūrų laivyno 
ministro postą, sudarė daugiausia partijų atstovai. 

Plintant švietimui ir kitaip Japonijai modernizuojantis, tolydžio plė- 
tėsi ir teise dalyvauti rinkimuose turinčiųjų ratas. Nuo 1900 metų bal- 
savimas tapo slaptas, o mokesčių ribą sumažinus iki dešimties jenų, rin- 
kėjų beveik padvigubėjo. 1919 metais šis mokestis sumažintas iki trijų 
jenų, ir dalyvauti rinkimuose turinčių teisę skaičius dabar išaugo dau- 
giau nei du kartus. Beveik ketvirtadalyje japonų šeimų atsirado bent vie- 
nas žmogus, turintis balsą. Galiausiai 1925 metais mokestis buvo visiš- 
kai panaikintas, ir nuo to laiko visi suauge japonai vyrai įgijo teisę da- 
lyvauti rinkimuose. 

Taip politinė japonų sistema tik per tris su puse dešimtmečio iš be- 
veik autoritarinės virto kone visišku britų parlamentinės demokratijos 
atspindžiu, kokia toji demokratija buvo 1876 metais, įvedus visuotinę 
vyrų balsavimo teise. Žinoma, japonų sistema nebuvo tokia tvari kaip Bri- 
tanijos, ir šitai paliudijo ketvirtasis dešimtmetis, kai įsiviešpatavo kariš- 
kiai. Ministras pirmininkas galėjo būti Žemesniuose rūmuose daugumą 
turinčios partijos pirmininkas, bet ministru pirmininku jo neišrinkdavo 
automatiškai - sprendimas priklausė ne nuo parlamento, o nuo impera- 
toriaus vardu veikiančių žmonių. Dar daugiau, nei jis, nei parlamentas 
neturėjo tvirtos valdžios Armijoje ir Kariniame jūrų laivyne, neturėjo net 
kai kuriuose aukštosios valdininkijos sluoksniuose. Vis dėlto reikia pa- 
žymėti, kad tegu ir nevisiškai sklandi, demokratijos plėtra buvo iš esmės 
vidinės evoliucijos procesas, nors ir pagal britų sistemos pavyzdį. Paly- 
ginti su tuo, kiek kūrėsi britų parlamentarizmas, japonams prireikė vi- 
sai nedaug laiko, o jų įdiegta sistema pasirodė pakankamai tvirta, kad 
būtų pagrindas sparčiai atkurti parlamentinį valdymą pokario metais. 


1947 metų konstitucija įkurta parlamentinė sistema - tai iš esmės sis- 
temos, kuri Japonijoje plėtojosi trečiame dešimtmetyje, išgryninimas ir 
patobulinimas. Todėl japonams ji buvo lengvai suprantama ir visiškai 
pagrįstai efektyviai veikianti. Svarbiausia jos naujovė - aiški nuostata, jog 
parlamentas - “aukščiausias valstybinis valdžios organas" ir “vienintelis 
įstatymų leidžiamasis organas", rinkti ministrą pirmininką - taip pat jo 

teisė. Pastarasis yra renkamas iš parlamento narių, o jeigu nesutariama 
su Aukštesniaisiais rūmais, sprendimą lemia Žemesnieji rūmai; išrinktas 
ministras pirmininkas savo ruožtu renkasi kabineto ministrus ir kitus ski- 
riamus pareigūnus. Žemesnieji parlamento rūmai bet kada gali paskelbti 
nepasitikėjimą kabinetu, tada ministras pirmininkas privalo atsistatydinti 
arba paleisti Zemesniuosius rūmus ir, kad įgytų daugumos paramą, reng- 
ti naujus rinkimus. 

Kitos dvi svarbios parlamentinės sistemos permainos pokario metais - 
tai teisė nuo dvidešimties metų balsuoti ne tik vyrams, bet ir moterims, 
taip pat Žemesniųjų rūmų pobūdžio pakeitimas. Perų rūmus pakeitė ren- 
kami Tarybos rūmai. Tikintis sumažinti šališkumą, į juos nustatyta ki- 
tokia rinkimų tvarka nei į Atstovų rūmus. 252 jų nariai renkami šeše- 
riems metams, pusė - kas treji metai. Iš jų 152 (prie 150 prisidėjo dar 
du, kai 1970 metais Japonijai sugrąžinta Okinawa) renka keturiasdešimt 
septynios prefektūros. Kad per kiekvienus rinkimus iškovotų bent po vie- 
ną vietą, kiekviena prefektūra turi mažiausiai dvi vietas; didžiausios pre- 
fektūros turi daugiau - Tokijo, pavyzdžiui, aštuonias. Kitus 100 narių 
renka visa tauta. Iš pradžių buvo renkama individualiai, dėl to dažniau- 


Parlamentas, kad ir kaip keista, pastatytas šio amžiaus ketvirtame dešimtmetyje - lai- 
kino parlamento galios nuosmukio metu. (O Sonia Katchian / Photo Shuttle: Japan) 

siai laimėdavo šou biznio įžymybės ir kitos garsenybės, vadinamieji ta- 
rento, t.y. “talentai", bet neseniai sistema pakeista, ir dabar renkama pa- 
gal partijų pateikiamus sąrašus. 

Aukštesnieji rūmai nebetarnauja tam, kad ribotų Žemesniuosius, kaip 
buvo prieš karą. Jie yra renkami, jų sandara panaši į Atstovų rūmų. Vi- 
siems praktiniams tikslams Žemesnieji rūmai renka ministrą pirmininką, 
visados iš savo pačių narių. Biudžetas turi būti pateikiamas pirmiausia 
Žemesniesiems rūmams, ir kovos dėl jo baigiasi per trisdešimt dienų net 
ir tuo atveju, jeigu Aukštesnieji rūmai nepritaria, bet toliau tęsia sesi- 
ją. Si sąlyga taikoma ir ratifikuojant sutartis. Visais kitais įstatymdavys- 
tės atvejais Žemesnieji rūmai dviejų trečdalių balsų dauguma gali nepai- 
syti neigiamo Tarybos rūmų balsavimo. Lemianti Aukštesniųjų rūmų ga- 
lia reiškiasi tik tuo, kad konstitucinėms pataisoms reikia dviejų trečda- 
lių abejų rūmų balsų, tačiau ligi šiol nė viena jų nepadaryta, kaip nė sy- 
kio nebuvo keista ir 1889 metų konstitucija, kol vadinamoji 1947 metų 
pataisa jos visiškai nepakeitė nauja. 

Atstovų rūmai labai panašūs į ikikarinius ir veikia maždaug taip pat, 
kaip trečiame dešimtmetyje. Faktiškai jie savo veiklą grindžia tiek iki- 
kariniais, tiek pokariniais precedentais. Kaip ir anksčiau, į šiuos rūmus 
renkama ketveriems metams, nors paprastai ministras pirmininkas sau 
ar savo partijai palankiu metu juos paleidžia dar nesibaigus šiam laikui. 
Tebeveikia ta pati neįprasta, per 1925 metų parlamento reformą įvesta, 
rinkimų sistema (žr. 25 skyrių). Net ir Žemesniųjų rūmų narių skaičius 
pirmaisiais pokario metais buvo toks pat, koks nustatytas 1925 metais - 
455, bet vėliau, atsižvelgiant į gyventojų skaičiaus pokyčius, buvo pa- 
laipsniui didinamas - 1986 metais juos sudarė jau 512 narių. 

Parlamentas paprastai intensyviai pradeda dirbti sausio pabaigoje ir 
biudžetą patvirtina iki naujųjų finansinių metų, kurie prasideda balan- 
džio mėnesį - visiškai priešingai nei Jungtinių Valstijų Kongresas, kuriam 
dažniausiai šitai pavyksta tik tada, kai finansiniai metai jau įpusėję. Abeji 
rūmai išsirenka pirmininkaujančius pareigūnus, turinčius didelius įga- 
liojimus, tarp kurių - teisė nutraukti debatus, jeigu kas nors tyčia ilgo- 
mis kalbomis trukdytų priimti sprendimą. Jie turi teisę skirti ir į komi- 
tetus (kiekvienas abejų rūmų narys gali tikėtis bent jau vieno tokio pas- 
kyrimo), nors iš tikrųjų šitai daro atitinkamos partijos, kurios tradiciš- 
kai, pagal tai, kokia jų galia rūmuose, į kiekvieną komitetą skiria tam 
tikrą skaičių narių. Tarybos rūmuose įvairios partijos, pagal tai, kokia 
jų galia rūmuose, irgi turi teise skirti tam tikrą skaičių komitetų pirmi- 
ninkų, bet Žemesniuose rūmuose visiems nuolatiniams komitetams va- 


Parlamentas / 239 


dovaudavo daugumą turinti partija, kol dėl menkos persvaros 1977 me- 
tais ji buvo priversta duoti keletą vietų ir opozicijai. Kiekvienuose rū- 
muose yra po šešiolika nuolatinių komitetų; jeigu reikia priimti ypatin- 
gus nutarimus, sudaromi specialūs. Vis dėlto reikšmingiausi yra du - Re- 
vizijos komitetas, kurio barniai dėl vyriausybės veiklos laiko prikaustę 
masinių informacijos priemonių dėmesį, ir tradicine interpeliacijų vieta 
tapes Biudžeto komitetas - jame kabineto nariai klausinėjami beveik vi- 
sais vyriausybės veiklos klausimais. 

Visa komitetų struktūra akivaizdžiai kilusi iš britų parlamentinės sis- 
temos ir ikikarinio Japonijos parlamento. Iš pradžių japonų parlamen- 
tines procedūras buvo stengiamasi priartinti prie Amerikos Kongreso 
veiklos, bet nesėkmingai. Prezidentinės ir parlamentinės demokratijos 
sistemos paprasčiausiai nederėjo viena prie kitos. Kadangi ministras pir- 
mininkas ir jo vadovaujamas komitetas, kaip ir britų sistemoje, - parla- 
mentinės daugumos kūdikiai ir todėl veikia tarsi tam tikras vykdomasis 
parlamento komitetas, įstatymų leidžiamoji ir įstatymų vykdomoji valdžia, 
kaip konfliktuojančios jėgos, neatsveria viena kitos, kaip kad yra ame- 
rikiečių sistemoje. Dėl to daugumą įstatymų, tarp jų ir visus svarbius nu- 


Oficialus parlamento sesijos atidarymas Tarybos rūmuose dalyvaujant imperatoriui, ku- 
ris sėdi ant pakylos įrengtoje nišoje už spikerio tribūnos. (O Kaku Kurita / Photo 
Shuttle: Japan) 

tarimų projektus, rengia ne parlamentas, bet valdininkai kabineto nau- 
dai. Kabinetas juos pateikia parlamentui, o priima juos ta pati parlamen- 
to dauguma, kuri pirmiausia išsirenka ministrą pirmininką. 

Todėl siūlomi įstatymai parlamento komitetuose smulkiai nenagrinė- 
jami ir dėl jų nesiderama, kaip paprastai būna Jungtinėse Valstijose. Šios 
funkcijos paliekamos kitoms struktūroms, pirmiausia - valdančiosios par- 
tijos komitetams. Ir juose, ir per parlamento sesijas opozicinės partijos 
gali vilkinti arba stengtis sutrukdyti įstatymus priimti, taip spausdamos 
daugumos partiją daryti kompromisus. Interpeliacijos Biudžeto ar kituo- 
se komitetuose politiškai irgi labai svarbios. Interpeliacijos, kaip parla- 
mento veiklos dalis, paplito prieš karą. Jos atliepia įžymųjį “klausimų lai- 
ką" Anglijos parlamento Žemuosiuose rūmuose. Opozicijos nariai už- 
davinėja klausimus ir stengiasi sugluminti vyriausybę, o kabineto minist- 
rai arba jų atstovai kaip įmanydami stengiasi išsisukti. Valdančiosios par- 
tijos nariai gali specialiai teirautis to, ką kabineto ministrai nori pabrėžti. 
Bet jokio pobūdžio klausimai bei atsakymai paprastai nepakeičia nė vie- 
no balso nei komitetuose, nei vėliau abejuose parlamento rūmuose. Jais 
siekiama patraukti masinės informacijos priemonių bei visuomenės dė- 
mesį, stengiantis užsitikrinti didesnę paramą per kitus rinkimus. Taigi 
komitetų sistema, amerikiečių sukurta vieniems tikslams, naudojama 
tam, kas labiau tiktų parlamentinei sistemai. 

Kaip matėme, ministrą pirmininką renka jam prilygstą Že- 
mesniųjų parlamento rūmų žmonės. Jie bet kada jį gali pakeisti. Dėl to 
jis turi nepalyginti mažiau valdžios nei Amerikos prezidentas. Japonijos 
ministro pirmininko veikla panašesnė į komiteto pirmininko, paprastai 
jam nerodoma ta pagarba, kurios nusipelno asmuo, renkamas kaip Ame- 
rikos prezidentas visos tautos. Vienintelis pokario metų ministras pirmi- 
ninkas, kuris galėtų būti laikomas autokratišku ar net stipriu, buvo “pats 
vienas tvarkesis” Yoshida Shigeru, poste išsilaikęs dvi kadencijas nuo 
1946 iki 1954 metų. Tačiau jo stiprybės šaltinis - absoliuti amerikiečių 
okupacinės valdžios galia, kuria jis rėmėsi penkerius iš septynerių šei- 
mininkavimo kabinete metų. 

Nors ministrą pirmininką renka Žemesnieji parlamento rūmai, iš tik- 
ruju jį iškelia valdančiosios partijos suvažiavimas. Nuo pat įsikūrimo 
1955 metais - tai visuomet ta pati liberalų demokratų partija. Dauguma 
partijos suvažiavimo delegatų - partijos atstovai parlamente. Jie išsiren- 
ka partijos pirmininką, kurį parlamentinė partijos dauguma neišvengia- 
mai paskiria ministru pirmininku. Dėl įvairių politinių atsitiktinumų ir 
partijos pirmininko rinkimo taisyklių pasikeitimų ministrų pirmininkų 
buvimo valdžioje laikas labai skiriasi: Kishi Nobusukei (1957-1960), Ike- 
dai Hayato (1960-1964) ir Sato Eisaku (1964-1972) pavyko išsilaikyti ga- 
na ilgai. Tiesą sakant, septyneri su puse Sato metų - ilgiausias nenutrūks- 
tamas buvimo poste laikas per visą Japonijos ministrų pirmininkų isto- 
riją. Po to vienas kitą keitusių penkių ministrų pirmininkų vadovavimo 
periodas - vidutiniškai dveji metai. Dviems pritrūko parlamentinės para- 
mos; ilgą laiką įtakingiausiu žmogumi parlamente buvęs Tanaka Kakuei 
(1972-1974) įsipainiojo į finansinį skandalą ir turėjo atsistatydinti; Fu- 
kuda Takeo (1976-1978) susidūrė su naujais nuostatais (nuo tada jų at- 

sisakyta), kad kandidatai į partijos pirmininko postą iš pradžių turi var- 
žytis pirminiuose rinkimuose, ir jį pakeitė šiuos rinkimus laimėjęs Ohi- 
ra Masayoshi (1978-1980), kuris bevadovaudamas netikėtai mirė. Naka- 
sonei Yasuhiro, stipriai remiamam Tanakos, ministru pirmininku tapus 
1982-aisiais, po dvejų metų, kai baigėsi pagal partijos nuostatus numa- 
toma kadencija, pridėti dar vieneri, nes partija labai gerai pasirodė per 
1986-ųjų liepos 6 dienos rinkimus. 

Ministras pirmininkas pasirenka kabineto narius, kurių dauguma turi 
būti parlamento nariai. Kaip ir britų sistemoje, faktiškai jais būna visi. 
Vienintelės vertos dėmesio išimtys - 1957 metais užsienio reikalų minist- 
ru paskirtas iškilus verslininkas Fujiyama Aiichiro, kuris tik metams praė- 
jus buvo išrinktas į parlamentą; laikraštininku tapes universiteto profe- 
sorius Nagai Michio, 1974 metais paskirtas švietimo ministru; buves už- 
sienio reikalų ministerijos valdininkas ir ambasadorius Jungtinėse Vals- 
tijose Ushiba Nobuhiko, kuris 1977 metais paskirtas specialiu kabineto 
ministru, atsakingu už užsienio prekybą; ir 1979 metais užsienio reika- 
lų ministru tapęs žymus ekonomistas Okita Saburo. 

Dvylika ministrų vadovauja dvylikai ministerijų, iš kurių bene svar- 
biausios Finansų, Tarptautinės prekybos bei pramonės (MITI) ir Užsie- 
nio reikalų. Kiti - ministrai be portfelių; jie paprastai vadovauja kai ku- 
riems svarbesniems žemesnio nei ministerijos lygio vyriausybiniams or- 
ganams. Vienas iš jų - vyriausiasis kabineto sekretorius (kambo chokan); 
jis ministrui pirmininkui tarnauja kaip tam tikras personalo viršininkas. 
Kitas vadovauja Ministro pirmininko tarnybai (Sorifu), atitinkančiai Bal- 
tųjų rūmų vykdomąsias tarnybas. Ekonominio planavimo, Gynybos ir 
Mokslo bei technologijų žinybų vadovai taip pat įeina į kabinetą. 

Daugumos kabineto narių kadencijos trumpesnės nei ministro pirmi- 
ninko, - dažnai tik vieneri metai. Per tokį trumpą laiką atitinkamose mi- 
nisterijose ar žinybose jie gali įvesti tik labai bendro pobūdžio politinę 
kontrolę. Vieno ar poros parlamento įvairioms ministerijoms bei ziny- 
boms skiriamų parlamentinių viceministrų kadencijos irgi trumpos, jie 
neturi reikšmingesnės įtakos, bet šių postų trokštama, nes jie teikia pres- 
tižo, kuris pravers per kitus parlamento rinkimus. 

Silpnas parlamento vadovavimas per ministrus leidžia ministerijoms 
ir žinyboms veikti labai autonomiškai ir savarankiškai. Kiekvieną jų su- 
daro elitinis, gerai organizuotas prityrusių valdininkų korpusas, kuriam 
vadovauja viceministras arba vicedirektorius (jimu-jikan). Juokais 
sakoma, kad jis - organizacijos galva, o ministras ar žinybos vadovas - 

kepurė, kurią jis nešioja. Tokia padėtis panaši į susiklosčiusią daugumoje 
parlamentinių Vakarų Europos kraštų, bet ryškiai skiriasi nuo Amerikos, 
kur vykdomųjų departamentų sekretorius, pasekretorius, daugybę sek- 
retorių padėjėjų skiria prezidentas, todėl jie stengiasi įvesti griežtą val- 
dymą jo naudai. Taigi Japonijos ministerijos bei žinybos turi daugiau sa- 
varankiškumo ir politinio svorio nei dauguma Amerikos departamentų 
ar žinybų. Pagrindinės šios taisyklės išimtys - Jungtinių Valstijų karinės 
tarnybos, kurios turi daugiau savarankiškumo ir įtakos nei kitos vals- 
tybinės vykdomosios valdžios šakos, ir Japonijos gynybos žinyba, kuri 
jų turi žymiai mažiau nei kitos panašios valstybinio valdymo instituci- 
jos. Kadangi ministerijų valdininkai per visą karjerą tarnauja toje pačioje 
ministerijoje arba tik trumpam iš jos pereina į kitą ministeriją, žinybą 
arba vietinius vykdomosios valdžios organus, kad jiems padėtų, kiekvieną 
ministeriją sudaro griežtai apibrėžta, pastovi pareigūnų grupė, kuri karš- 
tai gina savo prerogatyvas ir valdžią. Kadangi ministerijoje gali kilti po- 
litinių konfliktų tarp jos padalinių arba skirtingų frakcijų, kiekviena jų 
iš anksto susitaria dėl kontroversiškų klausimų ir dėl šių politinių nuos- 
tatų kovoja su kitomis ministerijomis ir kartais net su valdančia partija. 

Šiuolaikiniai valdininkai akivaizdžiai iš prieškario laikų biurokratijos 
paveldėjo didelį sąžiningumą, darbštumą ir prestižą. Aukštus valstybinės 
tarnybos postus užima iš tikrųjų elitinis korpusas, Japonijos švietimo sis- 
temos grietinėlė - daugiausia Tokijo universiteto absolventai, perėję 
griežtą atranką egzaminų metu. Šie aukšti valstybės tarnautojai, užtik- 
rinti dėl savo postų labai kompetentingi profesionalai, didžiai pasitikė- 
dami savimi, svarsto su politikais įvairius klausimus, kas retai pasitai- 
ko Jungtinėse Valstijose. Taip pat jie labai dinamiški, nes ankstyva pen- 
kiasdešimt penkerių metų pensija lemia, kad visose ministerijose aukš- 
čiausius postus užima energingi, per keturiasdešimties metų slenkstį per- 
kope žmonės, kurie turi mažiausiai dviejų dešimtmečių darbo ministe- 
rijoje patirtį. Tačiau, nepaisant prestižo ir politinės galios, aukšti vals- 
tybės tarnautojai gauna tik kuklias algas. 

Biurokratinės piramidės pamatą sudaro gausybė centrinės vykdomo- 
sios valdžios ir vietinių valdymo organų žemesnių pareigūnų bei įvairių 
specialistų, tokių kaip profesoriai ir mokytojai valstybinėse mokyklose, 
policija, nacionalinio geležinkelio darbuotojai ir kelių vyriausybės mo- 
nopolinių šakų, pavyzdžiui, tabako, tarnautojai. Kai kurie iš jų renka- 
mi egzaminų tvarka, tačiau kaip ir daugelyje kitų išsivysčiusių šalių, daž- 
niausiai jų karjerą lemia išsilavinimas ir pasiekimai darbe. 

Ikikarinė valdininkija buvo linkusi puikuotis ir į paprastus žmones 
žiūrėjo iš aukšto ar net paniekinamai. Ypač tai buvo būdinga policijai, 
kurios paprastai ir bijodavo, ir gerbdavo, bet net ir geležinkelio parei- 
gūnai neretai pūsdavosi, didžiuodamiesi savo uniforma. Tokia laikyse- 
na tikriausiai paveldėta iš feodalinių laikų, kai valdančioji samurajų klasė 
buvo monopolizavusi ne tik visas pareigas, bet ir politinę valdžią, ir kai 
buvo plačiai paplitęs pasakymas kanson minpi - “pareigūnai gerbiami, 
liaudis niekinama”. 

Atrodo, kad pralaimėjimo ir pokarinio išsekimo sukeltas pagarbos bet 
kokiems autoritetams žlugimas be pėdsako nušlavė visas panašias pažiū- 
ras. Aukštieji valdininkai tebėra gerbiami, bet ne savaime, o už aukštą 
lygį ir už labai akivaizdžią politinę galią. Žemesnieji valdininkai, žino- 
ma, ypatingos pagarbos nekelia; į juos žiūrima su tuo pačiu panieka at- 
mieštu susierzinimu, su kokiu į savo valdininkėlius, besiginčijančius, kaip 
manoma, dėl niekų, žiūri amerikiečiai ir Vakarų europiečiai. Iš tikrųjų 
dauguma žemesniųjų Japonijos pareigūnų mandagūs ir dalykiški, tęsia 
tas pačias pagarbos vertas tradicijas kaip ir aukštieji valdininkai, ir abu 
sluoksniai save laiko bei kitų yra laikomi nebe “oficialiais pareigūnais" 
senąja žodžių prasme, o šiuolaikiškais valstybės tarnautojais. 


Vietinio valdymo sumetimais, Japonija suskirstyta į prefektūras, šios 
savo ruožtu į miestus, miestelius ir kaimus, o didesni miestai padalinti 
į kvartalus. Prefektūros, kurių dydžiai nepasikeitė nuo ikikarinių laikų, 
yra keturių teoriškai skirtingų kategorijų. Egzistuoja viena Tokijo met- 
ropolija (to), viena Hokaido apygarda (do), dvi: Osakos ir Kyoto - mu- 
nicipalinės prefektūros (fu) ir keturiasdešimt trys tikrosios prefektūros 
(ken). Visoms joms įvardinti japonai vartoja gana painu to-do-fu-ken ter- 
miną. Jurisdikcinis suskirstymas žemiau prefektūrų lygio - per ilgą lai- 
ką centrinės vyriausybės primesto susijungimo rezultatas. Kaimai - tai 
vietovės, kuriose gyvena mažiau nei 30 000 žmonių, miesteliai - vieto- 
vės, kuriose gyvena mažiau nei 50 000 žmonių, o miestuose gyvena per 
50 000. Visi kaimai sudaryti iš didelio skaičiaus natūraliai susiformavu- 
sių kaimų, vadinamųjų kaimelių (buraku), o į miestelius ir mažesnius 
miestus, be vieno ar dviejų urbanistinių centrų, paprastai dar įeina di- 
deli priemiesčių plotai ir kaimeliai. 

Prieš karą didelę valdžią turinti Vidaus reikalų ministerija skirdavo 

bes, panašiai kaip Vakarų Europoje. Per okupaciją amerikiečių valdžia 
pasiryžo išardyti šią itin centralizuotą valdymo sistemą ir sekant ameri- 
kietišku pavyzdžiu padidinti vietinę autonomiją. Jau prieš karą prefek- 
tūros, miestai, miestų kvartalai, miesteliai ir kaimai turėjo renkamas 
asamblėjas, o miestų, miestelių ir kaimų merai buvo renkami pareigū- 
nai. Po karo visos šios asamblėjos buvo paliktos, jų valdžia išplėsta, bet 
dabar jau buvo renkami nebe tik merai, bet ir valdytojai. (Po karo To- 
kijas mero neturėjo, tiktai valdytoją.) Vidaus reikalų ministerija panai- 
kinta, o jai priklausiusių funkcijų likutis perleistas Autonomijos žinybai 
(vėliau paverstai ministerija), kuri buvo palyginti maža ir silpna. Polici- 
jos valdymas perduotas vietinėms jurisdikcijoms, o didelė dalis švietimo 
valdymo iš Švietimo ministerijos irgi perduota renkamoms vietinėms švie- 
timo taryboms. 

Tačiau apskritai visos šios pastangos išplėsti vietinę autonomiją ne- 
buvo sėkmingos. Senoji centralizuoto valstybinio valdymo sistema bu- 
vo pernelyg giliai įsišaknijusi, be to, gal ir geriau tiko mažytei, tirštai 
apgyvendintai Japonijai. Pagaliau tokiose demokratinėse šalyse, kaip 
Jungtinė Karalystė ar Prancūzija, valdžia dar labiau centralizuota. Pa- 
sirodė, kad nedidelėje teritorijoje savivaldiškai skaidyti policijos pajėgas 
nepraktiška, todėl po okupacijos Centrinei policijos žinybai pavesta koor- 
dinuoti jų valdymą. Būgštaudami, kad renkamose švietimo tarybose nej- 
siviešpatautų nekvalifikuoti žmonės, japonai jas pavertė skiriamomis, o 
Švietimo ministerijai grąžino didžiąją dalį įgaliojimų jas prižiūrėti. Vis 
dėlto daug valdžios liko vietinių institucijų rankose; valdytojų, merų, pre- 
fektūrų ir municipalitetų asamblėjų rinkimai labai pagyvina vietos poli- 
tinį gyvenimą ir dėl to jis - tvirtas nacionalinės politikos pamatas. 

Viena didžiausių nesėkmių skatinant vietinę autonomiją buvo nepa- 
vykęs mėginimas savivaldybes aprūpinti tokia mokesčių baze, kuri leis- 
tų tinkamai atlikti visas joms skiriamas funkcijas. Mokesčiais surinkda- 
mos tik 30 nuošimčių reikalingų lėšų, jos priverstos centrinės vyriausy- 
bės prašyti trūkstamos 70 nuošimčių biudžeto dalies. Žinoma, su pini- 
gais ateina ir priklausomybė. Buvo apskaičiuota, kad keturis penktada- 
lius darbo savivaldybės atlieka centrinės vyriausybės ministerijų naudai, 
o daug svarbiausių vietos pareigūnų postų užima laikinai dirbti atsiųs- 
ti ministerijų tarnautojai. Daugybė požymių liudija, kaip labai savivalda 
priklauso nuo centrinės valdžios: dauguma vietos įstatymų išleidžiama 
pagal centrinės vyriausybės pateikiamus įstatymdavystės pavyzdžius; 
kiekvienos prefektūros valdyba turi didelę su ja susijusią žinybą Toki- 

juje; valdytojai ir merai daug laiko praleidžia sostinėje, derėdamiesi su 
centrine vyriausybe. Pastaraisiais metais politiniam dėmesiui nuo tarp- 
tautinių reikalų ir nacionalinės ekonominės pažangos nukrypus į aplin- 
kos apsaugą ir gyvenimo sąlygas, vietiniai nutarimai įgavo didesnės san- 
tykinės svarbos ir padidino savivaldybių reikšmę, bet net ir šias proble- 
mas sprendžiant nacionalinė politika lemia daugiau nei vietos valdžia. 


Šiuolaikinė japonų teismų sistema didžia dalimi irgi kilusi iš ikikari- 
nės, kuri, nepaisant autoritarinių to meto tendencijų, pasižymėjo dide- 
liu veiksmingumu, sąžiningumu ir nepriklausomybe. Žymiausia naujosios 
konstitucijos teisminė inovacija buvo Aukščiausiojo teismo įkūrimas, jam 
patikėta visa teisminė valdžia, jis skiria teisėjus žemesniesiems teismams, 
taip pat kaip Amerikoje, nustato visų įstatymų konstitucingumą. Aukš- 
čiausiojo teismo teisėjus skiria ministras pirmininkas, bet kai jie, ir ze- 
mesnieji teisėjai, jau paskirti, juos galima atšaukti tik formalaus impič- 
mento procedūra arba, jeigu tai Aukščiausiojo teismo teisėjas, - liaudies 
balsavimu, kadangi jų pavardės rinkiminėse kortelėse pasirodo per pir- 
muosius bendruosius rinkimus po paskyrimo ir paskui - kas dešimt me- 
tų. Pastaroji sąlyga pasirodė grynas banalumas, nes Aukščiausiojo teis- 
mo teisėjai ne tokie žymūs, kad galėtų sukelti susidomėjimą ir sulaukti 
bent kiek daugiau priešiškų balsų. 

Teisminė įstatymdavystės konstitucingumo peržiūra teismuose - ame- 
rikiečių naujovė, kurios įdiegimas į visiškai parlamentinę sistemą atne- 
šė nevisiškai užtikrintus rezultatus. Britų sistemoje niekas negali nepai- 
syti parlamento, ir japonų Aukščiausiasis teismas savo ruožtu nelinkęs 
prieštarauti politiniams parlamento sprendimams. Jis nesiekia tokios stip- 
rios įtakos nustatant socialinę ir politinę raidą, kokią daro Amerikos 
aukščiausiasis teismas, bet yra linkęs likti ištikimas ribotiems teisminiams 
sprendimams ir skaitytis su tuo, už ką balsavo parlamentas. 

Nors žemesnieji teismai, kuriuose dirba jaunesni ir liberalesni teisė- 
jai, kartais įstatymus paskelbia nekonstituciniais, Aukščiausiasis teismas 
paprastai jų nepaiso. 1952 metais jis nustatė, kad nesvarstys bendro po- 
būdžio konstitucinių problemų, tik specifines; jis linkes laikytis nuosta- 
tos, kad svarbūs politiniai nutarimai ar žmonių gerovės interesai yra pir- 
maeilės reikšmės. Būtent tuo remdamasis, Aukščiausiasis teismas spren- 
dė priešingai, nei žemesnieji teismai, iškėlę klausimą dėl Gynybos pajė- 
gų ar Saugumo sutarties su Jungtinėmis Valstijomis konstitucingumo, 

nes 9-ame konstitucijos straipsnyje visiems laikams atsižadama “karo, 
kaip suverenios teisės" bei “sausumos, jūros ir oro ginkluotųjų pajėgų". 
Tokiais veiksmais buvo siekta pripažinti parlamento teisę perinterpretuo- 
ti, atrodytų, kompromisų neleidžiančius daryti konstitucijos žodžius, kad 
būtų įteisintos gynybos bei karinės pajėgos ir joms reikalingos sąjungos. 
Kaip rodo nuomonių apklausos, plačioji visuomenė didžia dalimi suti- 
ko su tokiu nauju konstitucijos interpretavimu. 

Tačiau Aukščiausiasis teismas ir žemesnieji teismai budriai sergsti, 
kad nebūtų pažeidinėjamos konstitucijoje apibrėžtos žmogaus teisės. Da- 
bar beveik trisdešimtyje straipsnių vardijamos “pagrindinės žmogaus tei- 
sės", kurių nebevaržo tokie 1889 metų konstitucijos pasakymai, kaip “įs- 
tatymų ribose". Kai aštunto dešimtmečio pradžioje pradėta svarstyti ap- 
linkos teršimo ir japonų iškelta platesnė visuomeninės žalos gamtai (ko- 
gai) problema ir kai dėl to buvo suabejota ekonominės pažangos “bet 
kokia kaina" verte, būtent teismai, priimdami daugybę reikšmingų spren- 
dimų, galiausiai įdiegė principą, jog teršėjas privalo atlyginti nukentė- 
jusiems žalą. Garsiausia iš šio pobūdžio bylų susijusi su gyvsidabriu ap- 
nuodytais jūros produktais Minamatos mieste Kiusiu pakrantėje - nors 
taršos šaltinis nustatytas 1959-aisiais, galutinį nuosprendį Aukščiausia- 
sis teismas paskelbė tik 1978 metais. 

Nuo praėjusio amžiaus paskutinio dešimtmečio japonų įstatymai rė- 
mėsi labiau žemyninės Europos nei anglų-amerikiečių bendrąja įstatymų 
sistema, bet po karo jie gerokai liberalizuoti, įvedant daug amerikiečiams 
pažįstamų konstitucinių garantijų. Tačiau amerikiečių teismų sistema, 
kur varžosi dvi pusės, nesekama. Teisėjai stengiasi išsiaiškinti faktus, o 
advokatai tarnauja tik kaip abiejų šalių patarėjai. Prieš karą nagrinėjant 
bylas galėjo dalyvauti ir prisiekusieji, tačiau kadangi jų sprendimai bu- 
vo neprognozuojami, teisminio proceso su prisiekusiaisiais pasirinkimas 
paprastai buvo laikomas lygiavertis pripažinimui, kad tavo įrodymai silp- 
nesni. Dėl to prisiekusiųjų sistemos po karo be prieštaravimų atsisakyta. 

Kriminalinėse bylose visuomeniniai kaltintojai, arba prokurorai, ku- 
rie atitinka Amerikos apygardų įgaliotinius, atstovaujančius valstybės in- 
teresams, neiškels kaltinimo, kol neturės tvirtų kaltės įrodymų, o kadangi 
teisėjų reakcijos gali būti numatomos beveik visiškai tiksliai, jie daugiau 
kaip 99 nuošimčiais įsitikinę savo teisumu. Derybų teisinantis nebūna; 
apsišvietusiems japonams nesuprantami amerikietiški teismai, kurie jiems 
atrodo labiau derybų, nei teisingumo arena. Japonų teismų skiriamos 
bausmės apskritai švelnios, teisėjai atsižvelgia į nusikaltėlio apgailesta- 


248 / VALDŽIA IR POLITIKA 


vimą dėl padaryto nusikaltimo. Nuoširdi atgaila laikoma pirmu svarbiu 
žingsniu, siekiant reabilituotis. 

Specialūs šeimų teismai nagrinėja daugiausia šeimų ir paauglių by- 
las; jeigu tik įmanoma, civilines bylas stengiamasi išspręsti sutaikymu, 
o ne formaliomis teisminėmis procedūromis. Apskritai japonai nelinkę 
bylinėtis ir labiau mėgsta arbitražą bei kompromisus, o į teismus krei- 
piasi tik tada, kai nebėra kitos išeities. Jie turi susikūrę daug būdų su- 
siderėti tarpusavy be teismų pagalbos. Šitai visiškai atitinka japonams 
būdingą tarpasmeninių ir grupinių santykių supratimą. Pastaraisiais me- 
tais labai padaugėjo bylų tik dėl nelaimingų eismo atsitikimų, kur susi- 
duria visiškai vienų su kitais nesusijusių žmonių interesai. 

Politinį atspalvį turinčios bylos, kurias grindžia kaltinimai dėl Gyny- 
bos pajėgų nekonstitucingumo, sudėtingos aplinkos užterštumo proble- 
mos arba subtili riba tarp politinių streikų bei demonstracijų teisėtumo 
ir būtinybės palaikyti viešąją tvarką bei įstatymus, gali pavirsti į metų 
metus besitęsiančius teisminius procesus, bet apskritai japonai mano, 
kad jų teismai veikia pakankamai operatyviai, ir nėra kaip amerikiečiai 
nepatenkinti, jog bylos nagrinėjamos neleistinai lėtai, netvarkingai ir ne- 
patikimai. Laikomasi nuomonės, kad teisėjai garbingi ir sąžiningi. Poli- 
cija labai gerbiama; speciali riaušių policija savo ruožtu puikiai ir meist- 
riškai kovoja su smurtu. Dauguma piliečių paklusnūs įstatymui ir prita- 
ria griežtiems suvaržymams bei apribojimams, neleidžiantiems į žmonių 
rankas patekti ginklams ir narkotikams. Narkotikų problema Japonijos 
faktiškai nekankina, o smurtinių nusikaltimų padaroma kur kas mažiau 
negu Jungtinėse Valstijose. Jeigu neimsime totalitarinių valstybių, nė vie- 
noje pasaulio šalyje negali būti toks užtikrintas, kad gatvėje nei dieną, 
nei naktį nebūsi užpultas, kaip Japonijoje. Žodžiu tariant, japonų įsta- 
tymų ir teismų sistema atitinka beveik visus aukščiausius reikalavimus. 

Dėl santykinai reto bylinėjimosi advokatų vaidmuo Japonijoje daug 
menkesnis negu Jungtinėse Valstijose. Jeigu skaičiuosime per capita, Ja- 
ponijoje yra mažiau nei viena penkioliktoji Amerikos advokatų dalis. 
Juos rengia ta pati valstybės valdoma sistema, kuri išleidžia teisėjus ir 
prokurorus. Universitetų teisės fakultetų absolventai gali laikyti valsty- 
binius egzaminus, pagal kuriuos kasmet keli šimtai žmonių atrenkami 
maždaug porą metų testi mokslą Japonijos teisės studijų ir tyrinėjimų 
institute, kuriam vadovauja Aukščiausiasis teismas. Baigusieji programą 
gali rinktis teisėjo, prokuroro arba advokato karjerą. Pirmosios dvi ka- 
tegorijos laiduoja valdžios pareigūnų prestižą. Advokatai gali tikėtis gau- 

sesnio finansinio atpildo, bet, skirtingai nei Jungtinėse Valstijose, dides- 
nio visuomeninio pripažinimo jie neįgys. Advokatų ne tik palyginti ma- 
žai, bet ir susitelkę jie daugiausia Tokijuje ir kituose didmiesčiuose, o 
stebėtinai didelė jų darbo dalis susijusi su tarptautiniais ekonominiais 
ryšiais. Du trečdalius Amerikos Kongreso narių sudaro advokatai; Japo- 
nijos parlamente jų daug mažiau - tikrai ne daugiau nei gydytojų. 

Bylinėtis nemėgstantys japonai nepaprastai teisingi. Jie pripratę prie 
to ir kruopščiai reguliuojamos pagal smulkmeniškus įstatymų kodeksus 
bei begaline daugybe biurokratinių taisyklių. Daug jų valdininkijos, vers- 
lo ir politinių vadovų - universitetų teisės fakultetų absolventai. Japonai 
linkę pedantiškai laikytis įstatymo raidės. Bet teisėtumą Japonijoje lemia 
ne advokatai ir net ne teisėjai, o aukštesnieji valdininkai, dažniausiai bai- 
ge teisės studijas, ir aibė smulkių pareigūnų, kurie privalo įgyvendinti 
įstatymų kodeksus bei nurodymus. 


25 Rinkimai 


Kaip ir kiekvienoje demokratinėje šalyje, rinkimai - Japoni- 
jos politinio gyvenimo šerdis. Japonų rinkiminė sistema ypatinga, ji ke- 
lia kai kurių sunkumų, bet turi ir ryškių privalumų. Valdytojai, merai ir 
nedidelė dalis Tarybos rūmų narių renkami kaip Amerikoje, o 100 Aukš- 
tesniųjų rūmų narių - pagal partijų sąrašus žemyninei Europai įprastu 
būdu. Tačiau svarbiausia politinė institucija - Žemesnieji rūmai, taip pat 
likusi Aukštesniųjų rūmų dalis ir vietinės asamblėjos renkami Japonijai 
įprastiniu būdu, kai daugiavietėse rinkiminėse apygardose kiekvienas bal- 
suotojas turi tik vieną balsą. Ši sistema lemia plataus masto proporcin- 
gą atstovavimą, kuris užkerta kelią staigiems ir dideliems vietų pasikei- 
timams, kaip dažnai pasitaiko renkant pagal anglų-amerikiečių sistemą, 
taip pat padeda išvengti ypač didelio susiskaidymo į smulkias partijas, 
kuris būdingas žemyninės Europos demokratijoms. 

Kaip ir daug kas Japonijos valdyme, ši sistema paveldėta iš prieška- 
rio. Buvo ilgai ginčytasi, kas turi daugiau privalumų - amerikietiškosios 
vieno žmogaus rinkiminės apygardos, Japonijoje sudarančios vadinamąją 
mažųjų rinkiminių apygardų sistemą, ar didžiųjų rinkiminių apygardų 
sistema, pagal kurią vienoje apygardoje gali būti išrinkta iki šešiolikos 
žmonių (Tokijo atveju). Galiausiai 1925 metais buvo nustatyta vidutinio 
dydžio rinkiminių apygardų struktūra. Pagal ją, Žemesniųjų rūmų na- 
riams skiriama nuo trijų iki penkių vietų rinkiminėse apygardose, o maž- 
daug pusei Aukštesniųjų rūmų narių - nuo dviejų iki keturių vietų. To- 
kia pati sistema taikoma prefektūrų ir didesnių miestų asamblėjoms, bet 
renkant į kaimų, miestelių ir mažesnių ey asamblėjas kandidatų skai- 
čius neribojamas. 

Per svarbiausius Žemesniųjų rūmų rinkimus penkių vietų rinkiminėje 
apygardoje beveik 20 nuošimčių balsų bus išrinktas vienas narys. Šitai 
sudaro sąlygas mažesnių partijų atstovavimui, bet neleidžia prasibrauti 

smulkioms skeveldrinėms grupėms. Taip pat dėl to tik daugiau kaip 20 
nuošimčių balsų persvara lems partijos stiprumo pokytį daugiau nei vie- 
na vieta rinkiminėje apygardoje, todėl partijos jėgos staigios permainos 
darosi neįmanomos, kaip labai dažnai nutinka renkant pagal anglų-ame- 
rikiečių sistemą, kur keli nuošimčiai daugelyje vienos vietos apygardų 
gali sukelti didelius politinius poslinkius. Dėl to japonų parlamentas san- 
dara daug pastovesnis nei tie, kurie renkami pagal anglų-amerikiečių sis- 
temą, ir daug mažiau mozaikiškas nei žemyninių Europos šalių. 

Kitas didelis japonų rinkiminės sistemos privalumas, - išlaikoma darna 
tarp partinės drausmės bei artimų santykių tarp parlamento narių ir jų 
rinkiminių apygardų. Kadangi didesnių partijų kandidatai kovoja dėl bal- 
sų daugiau su savo nei su kitų partijų nariais, kurių balsų tikriausiai jo- 
kiu būdu neperimtų, jie privalo įgyti simpatijų tarp žmonių apygardo- 
se. Jie negali būti tikri, kad dėl kokių nors nuopelnų partijai gaus ga- 
rantuotą vietą, kaip renkant pagal anglų sistemą, nė užtikrinti dėl to, 
kad jų pavardės į nacionalinį sąrašą bus įrašytos pirmosios, kaip kai ku- 
riose žemyninėse šalyse. Kaip ir Amerikoje, jie privalo būti tikri gimti- 
nės sūnūs - bona fide vietos gyventojai arba bent jau tie, kurie išvyko 
iš gimtojo miestelio, kad didmiesčiuose padarytų karjerą. Taip pat jiems 
būtina vietos politikų parama. Bet tai nereiškia, kad norėdami pasipui- 
kuoti, jie gali nepaisyti partinės drausmės, kaip labai dažnai atsitinka 
Jungtinėse Valstijose. Kad turėtų didesnių vilčių būti išrinkti, paprastai 
jiems būtinas partijos patvirtinimas, kurio per vietinius pirminius rinki- 
mus negali pasiekti - jį suteikia tik centrinė partijos vadovybė. Šitai lai- 
duoja parlamentui priklausančių narių partinę drausmę, nepaisant to, 
kad jie išrinkti individualios politinės galios, kurią turi vietose, pagrin- 
priklausomas kandidatas išrinktas dažniausiai tučtuojau grįžta į partiją 
ir paklūsta jos tvarkai. 

Tačiau sistema ydinga tuo, kad kelia tam tikrų sunkumų didžiosioms 
partijoms. Savaime aišku, maža partija apygardoje iškelia vieną kandi- 
datą, bet didesnė partija gali tikėtis daugiau nei vienos vietos. Tačiau 
jeigu ji iškels tris kandidatus apygardoje, kur turi balsų tik dviems, tai 
jos balsai gali taip išsisklaidyti, kad galiausiai bus išrinktas išvis tik vie- 
nas. Lygiai taip pat, jeigu vienas jos kandidatas bus toks populiarus, kad 
patrauks nesaikingai daug balsų, kiti kandidatai iškris, nors jie galbūt 
būtų galėję laimėti, jeigu partijos balsai būtų lygiau pasiskirstę. 

Dar didesnė japonų rinkiminės sistemos silpnybė yra ta, kad nusta- 
tant rinkimines apygardas ir vietas neatsizvelgiama į gyventojų skaičiaus 

pokyčius. Po Antrojo pasaulinio karo 466 vietos buvo gana teisingai pa- 
skirstytos, bet nuo to laiko kaimuose žmonių sumažėjo, o urbanizuotos 
vietovės be galo išaugo. Kelis sykius pridėjus po keletą vietų urbanizuo- 
toms vietovėms padėtis pagerėjo labai nežymiai, o 1976 metais Aukščiau- 
siojo teismo priimtas nutarimas, kad sistema nekonstitucinė, nes vietos 
parinktos neteisingai, irgi nepadarė didesnio poveikio. Bet 1986 metais 
pirmą kartą kaimiškų sričių vietas septyniomis sumažinus, o urbanisti- 
nėms vietovėms aštuonias pridėjus, visos 512 vietų tapo šiek tiek lygiau 
paskirstytos. Prieš tai labiausiai atstovaujamų kaimiškų sričių, kur vie- 
tų buvo per daug, ir labiausiai atstovaujamų miestų regionų, kur jų bu- 
vo per mažai, vietų santykis atitiko penkis ir vieną; reforma atotrūkį su- 
mažino iki trijų ir vieno. Prefektūrose renkamų Tarybos rūmų narių vie- 
tos taip pat paskirstytos nelygiu - penkių ir vieno - santykiu. Tačiau sa- 
vaime suprantama, tai visiškas niekis, palyginti su vieno ir septyniasde- 
šimt penkių neatitikimu, kuris egzistuoja, renkant didžiulę valdžią tu- 
rintį Amerikos Senatą. 


Pernelyg gausus atstovavimas kaimo vietovėms, taip pat Japonijos is- 
torija suteikė politikai ryškų kaimišką pobūdį, kuris tebėra pastebimas 
ir mūsų dienomis. Kai praėjusio amžiaus dviem paskutiniais dešimtme- 
čiais pradėta plėtoti rinkiminė sistema, Japonija didžiąja dalimi buvo 
agrarinė visuomenė, o dėl rinkiminės teisės apribojimo mokesčiais iki pat 
1925 metų jos neturėjo dauguma miesto gyventojų. Dėl to Japonijos kai- 
miečiai sukaupė daug didesnę balsavimo patirtį negu miestiečiai ir net 
šiandien rinkimuose jie dalyvauja aktyviau nei miestų gyventojai. Vieti- 
niai rinkimai, bent jau kaimiškose srityse, irgi kelia didesnį susidomėji- 
mą nei nacionaliniai, kaip vietinės problemos - didesnį nei valstybės rei- 
kalai. Tačiau visose Japonijos dalyse balsuojama daug aktyviau negu 
Jungtinėse Valstijose. 

Japonijos rinkiminei politikai būdingas ir ryškus asmenybinis pobū- 
dis. Tuo ji panaši į Jungtinių Valstijų ir skiriasi nuo daugumos Vakarų 
Europos šalių, kur politika grindžiama kitu ideologiniu pamatu. Šį bruo- 
žą lemia labai artimas kandidatų ryšys su rinkiminėmis apygardomis ir 
Japonijos visuomenei būdinga grupinė orientacija. Rinkiminė politika 
pradėjo plėtotis devynioliktame amžiuje, kai dominavo palyginti nedide- 
lės lyderių ir jų šalininkų grupelės, susidedančios daugiausia iš kaimie- 
čių ir veikiančios grynai pagal japoniškus įpročius. Kaimų grupuotės, ku- 
rioms vadovaudavo vietinis “valdžios žmogus" (yuryokusha), dažniau- 

siai balsuodavo blokais - iš senojo kaimiško solidarumo ir dėl tos svar- 
bios priežasties, kad išsiskaidžius balsams gali nelaimėti nė vienas kan- 
didatas, o dėl to susilpnės tos vietovės politinė įtaka. Šiuos blokus su- 
darantys žmonės susivienydavo rinkti vietines asamblėjas, o šių grupuo- 
čių piramidės - Atstovų rūmus. 

Įtakinga politinė asmenybė tokiuose blokuose gali įgyti stiprią šali- 
ninkų paramą, vadinamąjį jiban, kurio dėka jis nuolatos dalyvaus par- 
lamento rinkimuose, o vėliau šią paramą galės perleisti politiniam įpė- 
diniui, tikriausiai savo sūnui. Už tai jis turi būti naudingas tai sričiai - 
pavyzdžiui, rūpintis tinkamu mokyklų, tiltų, geležinkelių išdėstymu ir 
pan. Jiban paprastai susitelkdavo vienoje rinkiminės apygardos dalyje, 
kuri su triukšminga persvara balsuodavo už saviškį; kitos rinkiminės apy- 
gardos dalys būdavo jiban kitiems tos pačios partijos kandidatams. 

Jiban, kaip rinkiminės sistemos dalis, niekuomet nebuvo būdinga 
miestams, o ypač po karo gerokai suiro ir kaimo vietovėse. Dėl didelio 
skaičiaus ūkių gyventojų, kurie dirba pramonėje, taip pat dėl išorinių 
įtakų, kurios neišvengiamos masinės komunikacijos amžiuje, Japonijos 
kaimiškųjų sričių gyventojų politiniai interesai pasidarė daug įvairesni, 
išsiskaidė ir jų politinis lojalumas. Kandidatai nebegali pasikliauti paly- 
ginti vieningu kurios nors vienos srities balsavimu, todėl priversti daug 
plačiau visoje apygardoje išskleisti rinkiminį tinklą. Kaip sako japonai, 
senasis vertikalus politinis pamatas tolydžio labiau horizontalėja. Šis po- 
kytis lėmė ir tai, kad dauguma politikų pradėjo iškilti asmeniškai juos 
remiančių didelių ir sudėtingų organizacijų, vadinamųjų koenkai, kurios 
stengiasi patraukti rinkiminės apygardos moteris, jaunimą bei įvairių in- 
teresų žmonių grupes, dėka. 

Koenkai veiklai daug įtakos turi griežti finansiniai ir rinkiminės veik- 
los apribojimai. Skirti atseit užkirsti kelią korupcijai ir nelygioms sąly- 
goms tarp kandidatų, turinčių skirtingus finansinius išteklius, šie apri- 
bojimai bent jau iš dalies yra prieškario laikų liekana - juos nustatė ne- 
palankūs demokratijai žmonės, norėdami suvaržyti jos veikimą. Rinki- 
minė kampanija galima tik tris iš penkių savaičių prieš paskelbtą rinki- 
mų datą - visuomet sekmadieniais. Agitacija vaikštant po namus uždraus- 
ta, kaip uždraustos demonstracijos ir kviestiniai pietūs. Galima išleisti 
tik nustatytą kiekį plakatų, reklaminių spaudinių; galimybės pasinaudoti 
radiju bei televizija taip pat labai ribotos. Garsi agitacija iš mašinų ar 
sunkvežimių - vienintelis laisvas rinkiminės kampanijos būdas, visuomet 
trikdantis ramybę ir sukeliantis daug triukšmo. Kampanijai galimos skirti 


254 / VALDŽIA IR POLITIKA 


lėšos apkarpytos iki nerealiai mažų, tačiau šie suvaržymai visuomet vie- 
naip ar kitaip apeinami. 

Dėl tokių griežtų apribojimų dažni smulkūs taisyklių pažeidimai, o 
koenkai, kurie iš tikrųjų labai aktyvūs kiaurus metus, vietoj rinkiminių 
organizacijų priversti apsimesti esą “kultūrinės" grupės. Įvairioms žmo- 
nių grupėms jie rengia “švietėjiškus" susirinkimus, per kuriuos parla- 
mento kandidatai arba jų rėmėjai sako “švietėjiškas" kalbas. O ir patys 
politikai be galo stengiasi įtikti apygardos rinkėjams. Jie šiltai juos pri- 
ima savo įstaigose Tokijuje, dažnai nuvyksta į gimtinės, kiek įmanyda- 
mi stengiasi padėti spręsti asmenines problemas, o iškeliavę svetur siun- 
čia nesuskaičiuojamą daugybe atvirukų. Visa tai gerai pažįstama ir ame- 
rikiečiams. 

Tokie personalizuoti politiniai ryšiai nebūdingi didesniems miestams. 
Taip buvo ir prieš karą, o dabar šitai dar akivaizdžiau. Net mažesniuo- 
se miestuose, miesteliuose, kaimo vietovėse tokia personalizuota politi- 
ka gerokai susilpnėjusi. Ji nedera prie šiuolaikinio gyvenimo būdo. Koen- 
kai nebegali efektyviai veikti, nes daugėja su jais besivaržančių draugi- 
jų, o kaimynai nebe taip gerai pažįsta vieni kitus. Žmonės gali gyventi 
vienoje apygardoje, bet daugumą ekonominių ir socialinių ryšių turėti 
kitoje. Nuo pat įsikūrimo trečiame dešimtmetyje kairiosios partijos sten- 
gėsi patraukti šalininkus ne tiek asmeniniu bendravimu, kiek ideologi- 
ja, o dabar ir visos partijos vis labiau stengiasi veikti per profsąjungas, 
žemdirbystės kooperatyvus, jaunimo draugijas ir įvairias kitas panašias 
grupes, kuriomis gali daryti spaudimą. Laikui bėgant koenkai pobūdis 
visiškai pasikeitė, bet jie tebėra reikšminga politinio proceso dalis, o as- 
meniniai ryšiai Japonijoje vis dar kur kas svarbesni nei daugumoje ki- 
tų pramoninių demokratinių šalių. 


26 Politinės 
partijos 


Kaip ir kitose demokratinėse šalyse Japonijos politinė sis- 
tema pagrįsta partijų veikla - nepaisant to, kad jau pati partijos idėja iki- 
moderniai Japonijai atrodė visiškai nepriimtina. Ji siejosi su nedarna ir 
griuvimu. Paprastiems žmonėms nederėjo kištis į politiką, o samurajai 
privalėjo besąlygiškai tarnauti šeimininkams. Tačiau konkurencija tarp 
įvairių valdininkijos frakcijų vėlyvuoju Tokugawų laikotarpiu reiškėsi ir 
siogūnate, ir daimių domenuose, tad Meiji laikais japonai greitai perprato 
liaudies partijų idėją, nors būgštavimai dėl jų legalumo kai kuriose vie- 
tovėse tesėsi iki pat Antrojo pasaulinio karo. l 

Kaip matėme, Itagaki 1874 metais įkūrė pirmąją politinę partiją, ku- 
ri greitai išsiskleidė į “laisvės ir žmogaus teisių sąjūdį”, o antrąjį parti- 
nį sąjūdį pradėjo Okuma 1882 metais. Iš šių dviejų šaltinių kilo dvi tra- 
dicinės didžiosios partinės srovės. Itagaki pradėtoji dominavo pirmuo- 
siuose parlamentuose kaip Liberalų partija (Jiyuto; pažodžiui išvertus - 
Laisvės partija), bet po to, 1900 metais, susijungė su Ito remiančiu val- 
dininkijos sparnu į Seiyukai (Politinių bičiulių draugiją). Pastaroji toliau 
lėmė parlamento politiką, o 1918 metais iškėlė pirmą grynai partinį mi- 
nistrą pirmininką Harą. Po karo ji atgimė Liberalų partijos vardu. 

Antroji partija daug dažniau keitė pavadinimą. 1927 metais ji pasi- 
vadino Minseito (Liaudies valdžios partija). Pirmąsyk balsų daugumą ga- 
vusi 1915 metais, ji paskui nuolat keitėsi valdžia su Seiyukai, o 1924 
metais iškėlė savo ministrą pirmininką Kato. Po karo ji atgimė kaip De- 
mokratinė partija (kartais vadinama Pažangos). 1955 metais susijungė 
su liberalais ir sudarė Liberalų demokratų partiją, arba Jiminto - vardas 
atspindi dvilypę kilmę. 

1901 metais buvo bandyta, daugiausia idealistų krikščionių pastan- 
gomis, įkurti Socialistų partiją, bet valdžia greitai visa tai užgniaužė. 
1922 metais įsteigta Komunistų partija buvo pirmoji iš vadinamųjų pro- 

letarinių partijų, kurios veiklą pavyko sėkmingai pradėti, bet po poros 
metų ji buvo uždrausta, ir policija tolydžio vis labiau ėmė persekioti ko- 
munistų šalininkus. Pradedant 1925 metais buvo įkurtos kelios trumpą 
laiką gyvavusios socialistų partijos, ir šios grupės, veikusios tiek, kiek 
jas toleravo policija, 1932 metais susivienijo į Socialinę masių partiją. 
Tačiau ir ji, ir konservatyvesnės partijos 1940 metais buvo priverstos iš- 
sisklaidyti ir įeiti į oficialiai remiamą Imperatoriškojo sosto rėmimo aso- 
ciaciją. 

Netrukus po karo iš kalėjimų paleisti ar iš tremties į Kiniją arba So- 
vietų Sąjungą grįže likusieji nedaugelis komunistų atgaivino Komunis- 
tų partiją. Socialistų partijos vardu atgimė ir Socialinė masių partija, ir 
19 nuošimčių balsų, gautų per 1946 metų rinkimus, ir 26 nuošimčiai, 
gauti 1947 metais, aiškiai paliudijo, kad jos populiarumas labai išaugo, 
palyginti su ikikariniais laikais, kai ji laimėjo 5 nuošimčius 1936-aisiais 
ir 10 - 1937 metais. Šitai sykiu parodė, kad tebesitęsia tas pats ideolo- 
ginis pasidalijimas, kurį supaprastintai galima apibrėžti kaip ribą tarp tų, 
kurie socializmą kelia virš demokratijos, ir tų, kurie laikosi priešingos 
pažiūros. Partija suskilo į dešinįjį ir kairįjį sparnus 1951-1955 metais, 
po to vėl - 1960-aisiais - iš nuosaikiųjų susidarė Demokratų socialistų 
partija. Taigi nepaisant sumaištingo naujų partijų suklestėjimo pokario 
metais, dauguma Japonijos partijų kilusios iš ikikarinių pirmtakių. Kaip 
jau matėme, iš visų svarbių dabar veikiančių partijų tik Komeito, kurią 
įkūrė Soka Gakkai religinė grupė 1964 metais po dešimtmetį trukusios 
mėgėjiškos rinkiminės veiklos, - iš esmės pokario reiškinys. 

Per ikikarinius rinkimus, kuriuose dominavo kaimiškų sričių rinkė- 
jai, kuriems rūpėjo ne tiek valstybiniai reikalai, kiek vietinė politika, as- 
meninis kandidato pažinimas lėmė paprastai kur kas daugiau nei jo par- 
tinis ženkliukas. Tiesą sakant, dauguma vietinių politikų veikė papras- 
čiausiai kaip visiškai nepriklausomi. Tačiau dabar tokių sąlygų labai ma- 
žėja net ir vietinei politinei veiklai. Kuo mažesnis ir kuo labiau kaimiš- 
kas rinkiminis vienetas, tuo didesnė tikimybė, kad kandidatas veiks kaip 
nepriklausomas; tačiau stambesnėse miestietiškose apygardose partinė 
priklausomybė labiau neišvengiama. Išimtis - valdytojai ir merai. Dides- 
nėse urbanistinėse srityse, kur nepanašu, kad konservatyvioji LDP tu- 
res daugumą, o nė viena opozicinė partija nėra pakankamai įtakinga, kad 
pati viena galėtų “prastumti" savo kandidatą, pretendentus į valdytojus 
ir merus paprastai iškelia partijų koalicija, o jie save vadina nepriklau- 
somais. 

Dėl dvilypės kilmės ir dėl to, kad praeityje buvo labiau susijusi su kai- 
mu, LDP sandara ligi šiol šiek tiek amorfiska, o jos ideologija nelabai 
apibrėžta, bet tai jai ne tiek trukdo, kiek padeda. Kairiosios partijos, ypač 
komunistai ir socialistai, populiarumo siekė apsiribodamos aiškiomis par- 
tijų programomis, bet, nepaisant to, pastaraisiais metais vis labiau tols- 
ta nuo pirminių marksistinių doktrinų. Socialistai labai priklausomi nuo 
radikalios Sohyo profsąjungų federacijos, į kurios sudėtį įeina daugiausia 
tarnautojai bei vyriausybės įstaigų pareigūnai. Demokratai socialistai 
priklauso nuo nuosaikesnės Domei federacijos, kurią sudaro aukštos 
kvalifikacijos darbininkų sąjungos. Komeito partiją remia jos pačios ša- 
lininkai - Soka Gakkai išpažinėjai. Bet visos trys partijos, remdamosios 
šiais pagrindais, stengiasi patraukti ir kitas rinkėjų grupes. 

Nepaisant stebėtino Japonijos balsavimo tendencijų tęstinumo, dau- 
guma rinkėjų linkę manyti, kad jie - politiškai nepriklausomi. Jiems LDP 
įvairovė ir jos narių pastangos siekti asmeninio populiarumo turi didesnį 
poveikį nei partijų ideologijos. Partiją sudarančių nuosaikiųjų ir konser- 
vatyviųjų mišinys jos veiklai teikia lankstumo ir leidžia laimėti skirtin- 
giausių rinkėjų balsus. Gausumu ir amorfiskumu LDP panašesnė į dvi 
didžiąsias Amerikos partijas, nei į bet kurias kitas, veikiančias pažangiau- 
siose demokratinėse šalyse. 

Išskyrus komunistus ir galbūt Komeito, nė vienos partijos eilinių na- 
rių skaičius nėra proporcingas balsams, kuriuos partijos gauna per rin- 
kimus. Organizaciniu požiūriu, jas daugiausia sudaro parlamento ir vie- 
tinių asamblėjų nariai, taip pat profesionalūs partiniai darbuotojai. Dėl 
to net juokaujama, kad LDP - šmėkliška partija, kuri turi veidą, bet ne- 
turi kojų. Iš tikrųjų jai tvirtą pamatą teikia parlamento narių koenkai 
ir vietiniai kaimiškųjų sričių politikai, kurie yra ištikimi LDP šalininkai 
net ir tuomet, kai skelbiasi esą nepriklausomi. 


Nepaisant audringų socialinių permainų, kurias Japonijoje sukėlė pra- 
žūtingas karas, amerikiečių okupacija ir šiurpus pokario skurdas, japo- 
nų rinkėjai išliko nuostabiai lojalūs. Kaip ir prieš karą, politikoje tebe- 
dominavo dvi tradicinės partijos. Kaimiškas pagrindas, moderniųjų lai- 
kų požiūriu, joms suteikė konservatyvų atspalvį. Joms ne taip gerai se- 
kėsi dideliuose miestuose, po karo be galo išaugusiuose. Kad atsvertų 
gausėjančius kairiųjų balsus, šios dvi tradicinės partijos 1955 metais bu- 
vo priverstos susijungti į LDP. Poslinkį iš dešinės į kairę lėmė ne tiek 
ideologija, kiek demografinės permainos. 

Per pirmuosius rinkimus į Zemuosius rūmus 1958 metais LDP laimė- 
jo 59 nuošimčius balsų ir 61,5 nuošimčius vietų, bet po to jos balsai ėmė 
pamažu tirpti ir 1976 metais tesudarė 42 nuošimčius. Dėl išsiskaidžiu- 
sių opozicijos balsų LDP turi šiek tiek daugiau vietų nei balsų, be to, 
prie jos tučtuojau po rinkimų prisišlieja tie, kurie bolotiravosi kaip ne- 
priklausomi, todėl jai dažniausiai pavyksta išlaikyti absoliučią daugumą 
Žemesniuosiuose parlamento rūmuose, o tais retais atvejais, kai nepa- 
siseka, valdžią išlaikyti padeda tyli arba formali kokios nors centro par- 
tijos parama - trumpą laiką tai buvo Naujasis liberalų klubas, 1976-1986 
metais nuo LDP atskilęs kaip skeveldrinė grupė. 

Po 1976 metų LDP pradėjo atsigauti. 1986 metais ji laimėjo 49,4 nuo- 
šimčius balsų ir absoliučią 300 vietų iš 512-0s daugumą. Jos nepapras- 
tai geri rinkimų rezultatai 1980 ir 1986 metais buvo aiškinami “dvigu- 
bais” rinkimais į Zemesniuosius rūmus ir puse Aukštesniųjų rūmų, bet 
tai turbūt ne svarbiausia priežastis. LDP pergalę veikiausiai lėmė net 
miestuose mažėjantis marksizmo patrauklumas, visuomenės pasitenkini- 
mas LDP politika, o 1986 metais ir charizmatinis susižavėjimas Naka- 
sone, kuris sugebėjo iškilti kaip žymiausia asmenybė užsienyje ir, pasi- 
naudodamas televizija, tėvynėje. Jeigu tai iš tikrųjų tiesa, pastarojo fak- 
toriaus įtaka liudija, kad japonų politiniame gyvenime randasi nauja, ne- 
būtinai pageidautina, tendencija. Anksčiau ministro pirmininko parinki- 
mą lemdavo ne tiek liaudis, kiek politikai, ir šitai galbūt daug geriau nei 
ministro pirmininko rinkimai per televizijos “grožio konkursus". 

Nuo LDP įsteigimo antroji didžioji partija - socialistai. Jie susisėmė 
33 nuošimčius balsų per 1958 metų rinkimus; buvo tikimasi, kad ši par- 
tija išstums LDP arba kaitaliosis su ja valdžia. Tačiau lūkesčiai neišsi- 
pildė. Jos balsai smuktelėjo iki 22 nuošimčių 1972 metais ir nukrito iki 
13,4 ir 17 nuošimčių atitinkamai 1980 ir 1986 metais. Demokratai so- 
cialistai, kurių menką populiarumą iš dalies sąlygojo socialistų nuosmu- 
kis, buvo savaime ir patys blankiausi - jų 1960 metais turėti 9 nuošim- 
čiai pamažu nutrupėjo iki 6,4 - 1986-aisiais. Nepastovumo rekordas pri- 
klauso komunistams. Jų balsai 1955 metais buvo sutirpę iki 1 nuošim- 
čio, bet 1976 metais pakilo iki 11, o 1986 metais vėl sumažėjo iki 8,8 
nuošimčių. 1967 metais įsikūrusi Komeito per savo trumpą istoriją 1969 
metais pasiekė aukštą 11 nuošimčių lygį, bet tie balsai susmilko iki 9,4 
nuošimčių 1986 metais. 

Žodžiu tariant, keturios pagrindinės opozicinės partijos gali atsverti 
LDP; per visus rinkimus nuo 1971 iki 1983 metų jos iš tikro gaudavo 
daugiau balsų nei LDP. Bet istoriniai bei ideologiniai skirtumai tarp ko- 

munistų ir socialistų, taip pat tarp jų abiejų ir centristinių partijų - de- 
mokratų socialistų ir Komeito - per daug giliai įsišakniję, kad atsirastų 
galimybė sudaryti bent kiek veiksmingesne koaliciją. 

Kadangi LDP valdžioje buvo daugiau nei tris dešimtmečius, jai rei- 
kėtų skirti daugiau dėmesio. Šios partijos širdis - parlamento nariai, ku- 
rie jos visuotiniame suvažiavime sudaro delegatų daugumą; čia jie ren- 
ka partijos pirmininką, o parlamentinė partijos dauguma savo ruožtu jį 
neišvengiamai paskiria ministru pirmininku. Kad išlaikytų stiprią valdžią 
parlamente, partija turi remtis griežta partine narių drausme. Spren- 
džiant pagal amerikiečių patirtį, atrodytų, kad šitai padaryti sunku, nes, 
kaip ir Jungtinėse Valstijose, visi nariai išrenkami asmeniškai su kiek- 
vieną jų atskirai remiančių koenkai organizacijų pagalba. Bet, nepaisant 
to, japonams puikiai sekasi palaikyti griežtą partinę tvarką. Galbūt jiems 
padeda įgudimas ir įpratimas veikti grupėmis. Kita priežastis - dviejų tra- 
dicinių partijų, kurios susijungė į LDP, istorija. Prieš karą jas siejo bend- 
ra kova dėl parlamentinės valdžios, siekiant pasipriešinti antidemokra- 
tinėms jėgoms, o po karo - tradicinės politinės demokratijos ir laisvos 
ekonominės veiklos gynimas, priešinantis daugiausia marksistinei opo- 
zicijai, kuri paprastai įvardijama kaip “pažangiosios" partijos. Svarbu ir 
tai, kad individualiems parlamento kandidatams būtinas oficialus cent- 
rinės partijos vadovybės patvirtinimas, kaip ir finansinė parama, kad tu- 
rėtum daugiau šansų laimėti. Bet ir išrinkti į parlamentą partijos nariai 
privalo paklusti griežtai partijos tvarkai, kitaip negaus jokių “gardžių 
kąsnelių". Tie “gardūs kąsneliai", padidinantys pakartotinio išrinkimo ga- 
limybes, - tai postai kabinete ar kabineto padaliniuose, komitetų pirmi- 
ninkų vietos, tvirta ir įtakinga pozicija partijos organizacijoje. Tas, ku- 
ris nėra iki galo ištikimas partijai, tegul nė nesvajoja apie aukščiausią 
apdovanojimą - ministro pirmininko postą. Jungtinėse Valstijose, kur vi- 
siškai kitokia sistema, kongresmenas, atsiradus progai besipuikuojąs sa- 
vimi ir nepaisąs partijos linijos, - įprastas dalykas; vargu tai pamatysi Ja- 
ponijoje. 

Iki 1972 metų, kai baigėsi ministro pirmininko Sato kadencijos lai- 
kas, dauguma ministrų pirmininkų buvo valdininkai, anksčiau ilgą lai- 
ką dirbe ministerijose; Fukuda ir Ohira - paskutinieji šio tipo žmonės. 
Tokios asmenybės, kurių pranašumas buvo didelė valstybinio valdymo 
patirtis, pokario metais sugebėjo iš profesionalių politikų perimti vado- 
vavimą partijoms. Bet pradedant Tanaka, kuris į valdžią atėjo 1972 me- 
tais, frakcijų lyderiai ir ministrai pirmininkai dažniausiai yra žmonės, ku- 
rie prieš tampant politikais beveik arba visiškai neturėjo biurokratinio 

darbo patirties. Dabartinė parlamento sudėtis rodo, kad tai kartosis vis 
dažniau. 


Nepaisant stipraus LDP solidarumo, vienas ryškiausių jos bruožų - 
susiskaldymas į frakcijas. Visuomet yra kokios keturios ar penkios di- 
džiosios grupės, kurių narių skaičius per abejus rūmus svyruoja tarp 40 
ir 100. Šios frakcijos - tai japonams būdingos lyderių ir pasekėjų gru- 
puotės, susitelkusios apie ypač įtakingą parlamento narį, kuris, pasinau- 
dodamas frakcija, tikisi išsikovoti partijos prezidento ar ministro pirmi- 
ninko postą. Kad šitai pasiektum, paprastai reikia dviejų ar trijų frakci- 
jų paramos; šios frakcijų grupuotės sudaro “pagrindinę" ir “priešprieši- 
nę" partijos sroves. 

Ne tokie įtakingi parlamento nariai irgi turi savų sumetimų, dėl ku- 
rių noriai jungiasi į frakcijas. Jos atliepia polinkį veikti nedidelėmis gru- 
pėmis. Frakcijos parama centrinėje partijos būstinėje padeda laimėti pa- 
skyrimą vienam iš nedaugelio partijos kandidatų, o taip pat iš frakcijos 
vadovybės gali tikėtis papildomos finansinės paramos per rinkimus. Nau- 
jiems parlamento nariams neformalus frakcijinis klubas - gera veiklos 
parlamente mokykla, o kad laimėtum parlamento ar partijos skyrimą į 
kokį nors postą, irgi būtina frakcijos parama. Tik labai nedaugelis par- 
lamentarų atsisako jungtis į frakcijas, bet jiems asmeniškai dažniausiai 
ne itin gerai sekasi, ypač Žemesniuosiuose rūmuose. 

Frakcijos beveik visuotinai smerkiamos, nuolat skelbiama, kad joms 
iškilusi grėsmė subyrėti, bet niekados to neatsitinka. Jos paprasčiausiai 
tokios natūralios ir naudingos partinei veiklai, kad neverta jų atsisaky- 
ti. Kaltinimai, kad frakcijos skaldo LDP, ją paversdamos tik mini parti- 
jų sąjunga, nepagrįsti. Net jeigu jų vadovai linksta į skirtingas politines 
kryptis, visų frakcijų nariai paprastai laikosi pažiūrų, kurios atitinka pla- 
tų partijos nuostatų spektrą. Jeigu iškyla kontroversiškų klausimų, kaip 
pagrindinė spaudžiamoji jėga dažniausiai tarnauja ne frakcijos, bet iš vi- 
sų frakcijų atstovų sudarytos specialios darbo grupės. 

Asmeninės varžybos dėl aukštų postų ir kontroversiškų politinių 
nuostatų, žinoma, neišvengiamos, bet ne frakcijos tokių skirtybių šalti- 
nis. Priešingai, nerasi geresnio būdo - ir ypač japonams tinkamesnio veik- 
los metodo - siekiant partinio konsensuso dėl ministro pirmininko kan- 
didatūros arba derinant prieštaringus požiūrius dėl įvairių įstatymų. Jau- 
nesni partijos nariai turi daugiau galimybių išsakyti savo nuomonę to- 
kiose mažesnėse grupelėse nei visos partijos pasitarimuose; suderinę 

frakcijos narių požiūrius, frakcijų lyderiai gali lengviau pasiekti konsen- 
susą per visos partijos susirinkimus; susiskaidymas į frakcijas leidžia po- 
litiškai lanksčiau veikti, sykiu iškovoti daugiau balsų, nei tai galėtų pa- 
daryti tvirtai susaistyta partija. Tikriausiai neperdėsime teigdami, kad 
frakcijinė LDP struktūra veikiausiai ir buvo tas didžiausias privalumas, 
kuris jai padėjo daugiau kaip tris dešimtmečius išsilaikyti valdžioje; sy- 
kiu tai leidžia manyti, kad ir ateityje frakcijos tes tą pačią veiklą. 

Kitų partijų organizacija irgi panaši į LDP. Pagrindinį vaidmenį vai- 
dina parlamento nariai, o visuotinis suvažiavimas, kuriame, be jų, daly- 
vauja vietiniai partijos vadovai, išrenka partijos pirmininką, paprastai va- 
dinamą generaliniu sekretoriumi. Tik socialistų pakankamai daug, kad 
jie galėtų skaidytis į frakcijas, bet jos pasidalinusios ne tiek asmenybi- 
niu, kiek ideologiniu pagrindu. Tiesą sakant, Socialistų partijos suskili- 
mas į ideologija besivadovaujančius kairiuosius ir pragmatiškesnius nuo- 
saikiuosius - turbūt giliausias įtrūkis visoje japonų politikoje. Vadovau- 
jami ideologų intelektualų bei darbininkų lyderių, ir komunistai, ir so- 
cialistai per suvažiavimus dažniausiai nukrypsta į itin kraštutinę kairę, 
bet, susidūrę su rinkimų rezultatais, vėl dažniausiai “atslūgsta" į cent- 
rą. Socialistų ir Demokratų socialistų partijose neproporcingai didelę įta- 
ką turi profsąjungų atstovai - jie užima daugelį partijos vadovų postų 
ir šių partijų vietų parlamente. Komunistai ir Komeito dar griežčiau val- 
do savuosius parlamento narius nei LDP ir kitos partijos. 

Neatrodo, kad kuri nors opozicinė partija pakeis LDP; regis, tik de- 
mokratai socialistai ir Komeito galėtų sudaryti konstruktyvią sąjungą tar- 
pusavyje arba su LDP. Jeigu LDP prarastų persvarą, veikiausiai kuri nors 
viena iš šių partijų imtų su ja bendradarbiauti. 


27 Sprendimų 
priėmimas 


Įstatymai Japonijoje leidžiami labai panašiai kaip Jungtinė- 
je Karalystėje ir daugelyje kitų parlamentinės demokratijos šalių ir ge- 
rokai kitaip nei Jungtinėse Valstijose, nes Amerikos prezidentinė siste- 
ma pagrįsta kitokiu valdžios padalijimo principu. Ministras pirmininkas 
ir jo kabinetas veikia kaip tam tikras vykdomasis parlamento komitetas, 
jektų rengimą, paskui juos pateikia parlamentui, kuris jau beveik garan- 
tuotai priima. Siūlomus įstatymus parlamentarai kruopščiai nagrinėja, 
balsuoja už juos ir komitetuose, ir plenariniuose posėdžiuose, bet retai 
ką nors daugiau keičia. 

Tokia sistema reiškia, kad daugumą politinių sprendimų padaro ne 
parlamentas, bet valdanti partija, kuri į įstatymo projektus įdeda daug 
parengiamojo darbo, prieš pateikdama juos parlamentui. Dėl to partinė 
organizacija turi atstovauti visai partijai ir būti pagrįsta struktūra, dau- 
giau ar mažiau atliepiančia parlamentą. Kai eiliniame suvažiavime arba 
po ministro pirmininko atsistatydinimo ar mirties renkamas LDP pirmi- 
ninkas, jo kandidatūros iškėlimą paprastai lydi susitarimai dėl kelių ki- 
tų pagrindinių partijos bei kabineto postų - vietos tarp frakcijų paskirs- 
tomos labai tolygiai, jas užima patys frakcijos vadovai arba jų šalininkai. 

Hierarchinėje LDP struktūroje antrasis pagal svarbą po pirmininko 
(ir ministro pirmininko) žmogus yra generalinis sekretorius (kanjicho), 
kuris vadovauja partijos organams. Pagrindiniai - Vykdomoji taryba, Rin- 
kimų politikos komitetas, kurio svarbi užduotis yra parinkti kandidatus 
parlamento rinkimams, ir Politikos tyrimų komitetas (Japonijoje vadina- 
mas trumpesniu Seichokai pavadinimu). Visos šios grupės sudaromos to- 
kiu būdu, kad atitiktų frakcijų santykį parlamente. 

Įstatymų rengimas paprastai prasideda nuo pasiūlymų, kuriuos patei- 
kia įvairios valdininkų grupės. Paskui dėl jų deramasi Politikos tyrimų 


262 


Sprendimų priėmimas / 263 


komiteto, atsakingo už svarstomas problemas, pakomitečiuose. Kiekvie- 
nas parlamento narys turi balso teisę tik viename iš pakomitečių, bet gali 
lankyti visų jų posėdžius ir laisvai išsakyti savo nuomone. Įvairių pako- 
mitečių drauge su valdininkais parengtas įstatymo projektas perduoda- 
mas Politikos tyrimų komitetui ir paskui - Vykdomajam komitetui, kur 
turi gauti jų pritarimą ir patvirtinimą, galiausiai - kabinetui. Čia jis pa- 
tenka į Viceministrų tarybą, kur valdininkai galutinai patikrina, ar vis- 
kas suderinta ir ar nėra prieštaravimų kitiems įstatymams. Tada kabine- 
tas padaro galutinį sprendimą dėl įstatymo projekto ir perduoda jį par- 
lamentui. Savaime aišku, po tokio kruopštaus parengimo per LDP par- 
lamentinės daugumos rankas daugelis įstatymų praeina be žymesnių pa- 
keitimų. Kai atsiranda neišsprendžiamų nesutarimų, konsensusą pasiekti 
padeda Vykdomasis komitetas, neformalios frakcijų vadovų ar svarbiau- 
sių partijos pareigūnų derybos arba net pats ministras pirmininkas, bet 
šito retai prireikia. Visa ši veikla primena japonų visuomenei būdingą 
sprendimų procesą, kai visais atžvilgiais siekiama konsensuso, o inicia- 
tyva dažnai kyla iš žemesniųjų valdančiosios grupės sluoksnių. Po to- 
kių procedūrų vieningu ir tvirtu balsavimu parlamentas galiausiai įsta- 
tymo projektą paverčia įstatymu. 


Nors pagrindinį vaidmenį leidžiant įstatymus atlieka valdanti parti- 
ja, savąjį turi ir kiti visuomenės sluoksniai. Kaip matėme, rengiant įsta- 
tymų projektus daugumą konkretaus darbo padaro įvairūs valdininkai, 
ir 70 nuošimčių jų projektų galiausiai tampa įstatymais; atskiri parlamen- 
to nariai pateikia 30 nuošimčių, o opozicinės partijos beveik nė vieno. 
Valdininkų galią gerai atspindi biudžeto planavimas. Kiekviena ministe- 
rija ar žinyba parengia savo biudžetą, paprastai kiek didesnį nei praė- 
jusiais metais, bet įvairioms šakoms paskirstytą maždaug taip pat kaip 
pernai. Finansų ministerija sudaro galutinį biudžeto planą, stengdama- 
si išlaikyti ankstesnį santykį tarp įvairių ministerijų ir žinybų, bet, žino- 
ma, jį kiek pakeisdama pagal pagrindines ministro pirmininko ar kitų 
LDP narių nuostatas, taip pat atsižvelgdama į visuomenės nuomonę. 

Kita svarbi jėga sprendžiant - išorinio spaudimo grupės. Daugumai 
politikos apžvalgininkų tai - pirmiausia stambūs verslininkai, kurie buvo 
ypač įtakingi Japonijoje sparčios ekonominės pažangos metu ir dabar te- 
bėra pagrindinis LDP lėšų šaltinis. Gali susidaryti įspūdis, kad šalį val- 
do tvirtais ryšiais susijęs triumviratas: LDP, kurią finansiškai valdo stam- 
būs verslininkai; stambūs verslininkai, priklausomi nuo valdininkų va- 

lios ir globos; ir valdininkai, kurie savo ruožtu priklausomi nuo valdan- 
čiosios partijos įstatymų leidžiamosios valdžios. Manyta, kad šiuos sim- 
biozinius ryšius dar labiau stiprina tai, kas juokaujant Japonijoje vadi- 
nama amakudari, arba “nusileidimu iš dangaus": pasitraukę eksvaldinin- 
kai ir kartais net ekspolitikai gauna garbingus, palyginti pelningus, bet 
nelabai smarkiai apmokestinamus postus verslininkystėje, dažnai net tose 
pačiose pramonės šakose, kurioms vadovavo eidami ankstesnes pareigas. 

Tokio triumvirato idėja buvo pagrįsta ankstesniais laikais, kai visos 
trys grupės dažniausiai buvo susijusios su ekonomine pažanga ir todėl 
siekė padėti viena kitai ją skatinti. Bet ši sąjunga pastaruoju metu su- 
silpnėjo. Ekonominė pažanga nebėra vienintelis LDP ir valdininkijos 
prioritetas, dėl to stambus verslas turi mažiau įtakos ir politikai. Jiems 
ne mažiau rūpi ir kitos prieštaringos problemos, tokios kaip aplinkos už- 
terštumas ir užsienio reikalai. Dar daugiau - gerokai sumažėjo stambaus 
verslo LDP teikiama finansinė parama; stambus verslas padeda ir kitoms 
partijoms, nors pagrindinę lėšų dalį jos gauna iš kitų šaltinių: socialis- 
tai, demokratai socialistai ir komunistai - iš profsąjungų, Komeito - iš So- 
ka Gakkai religinio sąjūdžio, o komunistams daug pelno duoda labai sėk- 
mingai leidžiamas jų partijos laikraštis Akahata (Raudonoji vėliava). Val- 
dininkai susilpnino smulkmenišką stambaus verslo valdymą. Dėl to stam- 
būs verslininkai atsikratė dalies biurokratinių pančių, bet labai sumažėjo 
ir politinė jų įtaka. Dabar jie - tik viena iš daugelio išorinio spaudimo 
jėgų, kurios daro poveikį priimant politinius sprendimus. 

Tačiau į politinį Japonijos gyvenimą ligi šiol galima žiūrėti kaip į tri- 
lypį procesą. Valdininkai atlieka ekspertizę ir užtikrina vykdomosios val- 
džios tęstinumą; valdančioji partija priima galutinius politinius sprendi- 
mus; apskritai visi rinkėjai ir daugybė spaudimo grupių savo įtaka sten- 
giasi paveikti partijos nutarimus ir valdininkijos nuostatas. 

Tarp išorinių jėgų svarbiausi yra rinkėjai, nes nuo jų priklauso par- 
tijos ar partijų galia parlamente. Neabejotina, kad iš visų spaudimo gru- 
pių ligi šiol stipriausi tebėra stambūs verslininkai, bet yra ir kitų, kurių 
įtaka taip pat didelė. Tarp jų - ūkininkų kooperatyvai, Japonijos medi- 
kų asociacija ir daugybė kitų profesinių bei verslo draugijų, Mokytojų 
ir kitos profsąjungos, moterų organizacijos, o pastaraisiais metais - ir ai- 
bė “piliečių" bei “vietos gyventojų" sąjūdžių. Visos šios grupės tiesiogiai 
spaudžia atitinkamus valdininkus, Politikos tyrimų komiteto pakomite- 
čius, įvairias politines partijas kaip visumą, o per masines informacijos 
priemones stengiasi paveikti ir parlamentą, kai ten galiausiai prasideda 
joms rūpimų problemų nagrinėjimas. Reikia pripažinti, kad kuriant vi- 

suomeninę nuomonę daug lemia ir laikraščiai. Vyriausybė savo ruožtu 
stengiasi sužinoti, kokios nuostatos vyrauja visuomenėje, o tai sužino- 
jusi, - plačiajai visuomenei paaiškinti savo požiūrį. Tam tarnauja daugybė 
patarėjų tarybų (shingikai) prie įvairių ministerijų ir žinybų. 

Negalima nepaminėti ir opozicijos vaidmens. Dėl japonams būdingo 
noro siekti konsensuso ir visuotinio nepasitenkinimo, jeigu nutarimus 
svarbiais klausimais priima ribota dauguma, opozicinių partijų įtaka Ja- 
ponijoje didesnė nei daugumoje kitų demokratinių šalių, kur dėl mažu- 
mos jos gerokai bejėgės. Per parlamentinius debatus jos gali blokuoti 
nepageidautinų įstatymų priėmimą vilkinimo taktika ar apskritai boiko- 
tuodamos posėdžius, ir tokia ardomoji veikla paprastai susilaukia masi- 
nių informacijos priemonių bei didelių gatvių mitingų paramos. Jeigu 
LDP pasinaudotų ilgamete dauguma “prakišti" karštai ginčijamus įsta- 
tymų projektus, neleisdama jų visapusiškai išnagrinėti, tai jų veikla pa- 
sirodytų tokia nedemokratiška, kad sukeltų demonstracijas iki visiško 
viešosios tvarkos nepaisymo, kaip kad buvo 1960 metais. Mažų mažiau- 
siai - per kitus rinkimus LDP netektų dalies rinkėjų balsų. Dėl to per 
kiekvieną sesiją ji stengiasi apriboti svarbių prieštaringų įstatymų pro- 
jektų pateikimą. Trys ar keturi tokie projektai atrodo didžiausia leisti- 
na riba. Tai gerai atspindi pasiūlymas Gynybos žinybą pakelti iki Gyny- 
bos ministerijos statuso. LDP ilgą laiką svajojo tai padaryti ir, žinoma, 
turėjo tam reikalingų balsų, bet metai po metų vilkino šio projekto svars- 
tymą, sakydama, jog tai - daugiau simbolinis nei esminis dalykas, todėl 
galima jį paaukoti svarbesnių įstatymų priėmimui. 

Karšti vaidai dėl įstatymų leidybos buvo būdingi šeštojo desimtme- 
čio politiniam gyvenimui, bet po to jie tapo kur kas mažiau pastebimi 
ir ne tokie aštrūs. Viena priežastis - LDP politikai išmoko tartis ir su opo- 
zicinėmis partijomis, ir su atitinkamomis spaudimo grupėmis. Kurdama 
siūlomų įstatymų projektus, ji stengiasi juos padaryti kiek įmanoma 
priimtinesnius ir vieniems, ir kitiems. Dėl to veik du trečdaliai parlamen- 
te balsuojamų įstatymų projektų priimami vienbalsiai. Reikšmingesnius 
įstatymų pakeitimus opozicija stengsis padaryti veikiau iš anksto derė- 
damasi su LDP, nei per svarstymus parlamente ir balsavimą. Panašiai el- 
giamasi ir Didžiosios Britanijos parlamente, bet anglai labai pasikliauja 
teisminiais sugebėjimais ir mėgsta jais pasipuikuoti parlamente net per 
iš esmės nesvarbius debatus. Japonai, kurie mažiau žavisi liežuvio mik- 
lumu ir omenyje turi būsimus rinkimus, dažniausiai vengia ir trikdan- 
čių klausimų, ir nekonkrečių atsakymų. 

Apibendrindami galėtume teigti, jog būdama labai sudėtinga, japonų 
politinė veikla pasižymi dideliu efektyvumu ir atrodo atliepianti japo- 
nams būdingą tarpasmeninių santykių pobūdį. Ji lanksti, bet užtat neiš- 
vengiamai lėta. Ko gero, ji teikia daugiau veto galimybių mažumą turin- 
čioms opozicinėms grupėms, todėl susidaro palankesnės sąlygos komp- 
romisiniams sprendimams nei daugumoje kitų demokratinių sistemų. Tos 
veiklos pagrindas - derybos ir neformalios konsultacijos tarp valdinin- 
kų, partijos institucijų, opozicijos partijų ir spaudimo grupių. Tai, kas 
Japonijoje akivaizdžiausia - kaip turi elgtis demokratinė vyriausybė - va- 
karietiškam supratimui gali atrodyti labai nepriimtina. Parlamente vyksta 
mažai pagrįstų debatų, bet užtat daug ardomosios parlamentinės veik- 
los ir masinių susidūrimų gatvėse. Sutelkdami dėmesį į šiuos aiškiai 
pastebimus ypatumus, japonų politinio proceso kokybę ir veiksmingu- 
mą vertinantys užsieniečiai gali prieiti prie nepalankių išvadų. Bet jei- 
gu visa tai palyginsime su nežmoniškomis pėštynėmis Jungtinėse Vals- 
tijose, kas ketverius metus keliant kandidatus į prezidento postą, ir po 
to tebesitesiančias apgaules dėl balsų Amerikos Kongrese, japonų siste- 
ma pasirodys labai darni ir efektyvi. Kai kuriais bruožais ji skiriasi nuo 
būdingos kitoms pažangioms demokratinėms šalims, bet veikia gana 
sklandžiai ir, atrodo, taip pat efektyviai rinkėjų valią paverčia vyriausy- 
bės politine veikla. 


28 Problemos 


Visai pokarinei Japonijos politikai būdinga ryški skiriamoji 
riba tarp Liberalų demokratų partijos bei jos pirmtakių ir “pažangiųjų", 
daugiausia marksizmu besiremiančių, partijų. Šį pasidalijimą lėmė prieš- 
kario ir karo metų sąlygos. Nepaisant to, kad LDP atspindėjo demokra- 
tinius valdymo elementus, tuomet ji buvo oficialiųjų visuomenės gyve- 
nimo normų dalis ir labiausiai rėmėsi Japonijos kaimų bei mažų miestų 
gyventojais. Tuo tarpu “pažangiųjų" partijų pirmtakės atstovavo intelek- 
tualams ir darbininkams, kurie palaikė didesnių ar mažesnių permainų 
pagal marksistines nuostatas būtinybę ir dėl to jas vyriausybė stipriai 
gniaužė. Prieškario ir karo metų patirtis šiuos žmones bei jų šalininkus 
padarė itin jautrius bet kokiems autoritetams ir labai opius viskam, kas 
dvelkia vyriausybės nesiskaitymu su eilinių piliečių teisėmis bei intere- 
sais. Jie buvo įsitikinę, kad LDP siekia atkurti ikikarines sąlygas. Kad 
ir kaip ten būtų, LDP ministras pirmininkas Kishi iš tikrųjų karo metais 
buvo Tojo kabineto narys. LDP savo ruožtu bijojo, kad “pažangiosios" 
partijos sieks revoliucinių permainų, kurios sužlugdys laisvą iniciatyvą 
bei demokratiją ir sukels šalyje chaosą. 

Ši japonų politikos prieštara stipriausiai reiškėsi pirmaisiais pokario 
metais, bet palaipsniui stabilizuojantis padėčiai bei kylant gerovei, nau- 
ją amerikiečių skatinamą sistemą priėmė abi pusės, tuo pačiu įsitikinda- 
mos, kad turi mažiau pagrindo bijoti viena kitos, nei anksčiau manė. Iš 
pat pradžių, kol tarpusavio nesantaika reiškėsi itin stipriai, ginkluotas 
susirėmimas ir chaosas buvo visiškai įmanomi, bet, laimė, amerikiečių 
armijos buvimas ir diktatoriška MacArthuro valdžia užkirto tam kelią. 
Didelių demonstracijų ir smurto, tiesa, pasitaikydavo, o opozicija įpra- 
to karštai prieštarauti beveik viskam, ką siūlė valdančioji partija. Net dėl, 
atrodytų, smulkių techninio pobūdžio nutarimų būdavo ginčijamasi su 
tokiu įsiūčiu, kad stebėdamas tuos ginčus iš šalies, pasijusdavai mažų 


` 267 


Speciali tvarkos palaikymo policija su apsauginiais skydais ir viduramžiškais šalmais 
pasitinka šalmuotus, lazdomis apsiginklavusius maištininkus. (Kyodo News Interna- 
tional) 


mažiausiai sutrikęs. Šie pagiežingi politinių nuomonių skirtumai, kurie 
iš dalies būdingi ir mūsų dienoms, atrodo svetimi darniai, konsensuso 
siekiančiai japonų visuomenei. Bet grėsmingiausi laikai praėjo be dides- 
nių tvarkos pažeidimų ir galiausiai visas įkarštis nukrypo į ilgalaikius 
ginčus dėl naujos konstitucijos. 

Kadangi LDP rėmė stambūs verslininkai ir palyginti konservatyvūs 
kaimiškųjų vietovių rinkėjai, o opozicinės partijos rėmėsi daugiausia 
marksistine ideologija, gali susidaryti įspūdis, jog aršiausia kova kilo dėl 
pagrindinių marksizmo idėjų, bet iš tikrųjų esmė buvo ne tai. Marksis- 
tinis klasinių skirtumų pabrėžimas Japonijai niekuomet nebuvo savas, 
o ilgainiui ėmė reikšti dar mažiau jų išties neklasinėje visuomenėje. To- 
kie pasakymai, kaip “proletariato diktatūra", tik rėžė ausį, primindami 
buvusį autoritarinį režimą. Ekonomikos srityje opozicinės partijos taip 
pat neįstengė suformuluoti programos, kuri būtų svarus iššūkis konser- 
vatoriams. Japonijai 1952 metais atgavus nepriklausomybę, prasidėjo ir 

ekonominis atgimimas, kuris netrukus įgavo tokį pagreitį, kad opozici- 
ja nebegalėjo pasiūlyti nieko tokio, kas keltų didesnį pasitikėjimą už tai, 
ką konservatoriai jau įgyvendina. Jie galėjo pasirinkti tik “aš irgi" pozi- 
ciją. 

Pirmaisiais pokario metais kairieji bandė pramonę kontroliuoti per 
profsąjungas, bet okupacinė valdžia juos sustabdė, ir šios pastangos nie- 
kuomet nebeatgimė. Valdant konservatoriams, opozicinės partijos nie- 
kuomet nesistengė padidinti valstybinio valdymo įtakos gamybos prie- 
monėms, bet užtat vėlėsi į rietenas dėl specialių nutarimų, paprastai gin- 
dami smulkių verslininkų teises prieš stambias korporacijas. Žemdirbys- 
tės srityje okupacinės valdžios žemės reforma vyko taip sėkmingai, kad 
opozicija, toli gražu nelinkusi palaikyti kolektyvizacijos, prisijungė prie 
LDP, pasisakydama už smulkius fermerių ūkius. Kas be ko, pačiose Ko- 
munistų ir Socialistų partijų širdyse tebesama ideologinių puristų, o 
marksizmas tebėra gyvybingas tarp kai kurių intelektualų, ypač dirban- 
čių universitetuose, ir dėl to - likimo ironija - suteikia keistą atspalvį kon- 
servatyvių verslininkų mąstysenai bei retorikai, bet apskritai marksizmo 
idėjos Japonijoje neįrodė galinčios sudaryti racionalios, suderintos opo- 
zicijos pamatą. Tiesą sakant, opozicijai jos ne tiek privalumas, kiek ak- 
muo po kaklu, nes liudija jos dėmesį nevaisingoms nuostatoms ir atbaido 
tuos, kurie linkę balsuoti už centrą. 

Dėl to nieko keista, kad opozicinės partijos palaipsniui nutolo nuo 
marksistinių dogmų ir tokių socialinių reformų, kaip monarchijos panai- 
kinimas, ir palinko į centrą. Komeito, kuris iš pradžių vartojo marksis- 
tinę terminologiją, kad pabrėžtų opozicinį statusą, daugeliu klausimų da- 
bar atsidūręs turbūt kiek dešiniau nuo centro. Visuomet demokratijai at- 
sidave demokratai socialistai iš tikrųjų niekuo nebesiskiria nuo libera- 
lių LDP elementų. Socialistai tebelieka suskilę į kairiuosius ideologus 
ir centristus pragmatikus. Didžiosios Britanijos parlamentizmo, sovietų 
socialinės gerovės, Amerikos turtingumo ir japonų taikios konstitucijos 
derinio “viziją” iškėlęs dešiniojo sparno socialistų vadovas Eda Saburo 
1962 metais iškrito iš varžybų dėl vadovavimo partijai, tačiau ne taip se- 
niai partija aiškiai palinko i jo idéjas. Komunistai svyruoja tarp karin- 
gų idėjų, atkeliavusių iš užsienio, ir nuosaikesnio vadovavimo savo tė- 
vynėje. 1949 metais, atsiplėšę nuo sovietų kontrolės ir pasiskelbe “mie- 
la" Komunistų partija, jie netikėtai gavo 10 nuošimčių balsų. Kai pas- 
kui vėl pasidavė iš pradžių sovietų, po to kinų vadovavimui, už juos bal- 
savo tik 1 nuošimtis rinkėjų. Prie 10 nuošimčių jie vėl priartėjo tik tuo- 
met, kai tapo nepriklausomi tiek nuo sovietų, tiek nuo kinų partijų ir 

1970 metais pasiskelbė išpažįstą “socialistiniu pagrindu besiremiančią 
daugiapartinę politinę sistemą, ginančią parlamentinį valdymo būdą". 
Formuluotė paini, bet skamba labiau demokratiškai nei komunistiškai. 

Savo ruožtu ir LDP atsisakė kai kurių griežtų nuostatų, pavyzdžiui, 
reikalavimo peržiūrėti naująją konstituciją, kad būtų atgaivintas teori- 
nis imperatoriaus suverenitetas. Opozicinės partijos ir visuomenės dau- 
guma to paprasčiausiai nebūtų palaikę, nes abiem rankom kabinosi į 
konstituciją kaip inkarą, garantuojantį, kad nebūsi atblokštas į prieška- 
rio sąlygas. Jie tvirtai priešinosi bet kokiems, tegu visai nekaltiems ar 
net pageidautiniems, pakeitimams, bijodami, kad net ir viena mažytė pa- 
taisa atkels vartus kur kas svarbesniems pokyčiams. Nors LDP tebesa- 
ma žmonių, trokštančių peržiūrėti amerikiečių įkvėptą dokumentą, apsk- 
ritai ji susitaikė su visuomenėje vyraujančiomis pažiūromis. Taigi ir LDP 
drauge su kitomis partijomis pasistūmėjo į centrą, ir konstitucija, nepai- 
sant jos keistos kilmės, iš esmės tapo šventa brangenybe ir tvirtu visos 
japonų demokratinės sistemos pamatu. 


Mažai begalėdamos paveikti esmines ekonominės politikos nuostatas 
ir kitas pagrindines sritis, tradiciškai rūpinčias marksistams, opozicinės 
partijos dėmesį sutelkė į užsienio politiką, socialines problemas ir kons- 
titucijos garantuojamų žmogaus teisių gynimą, tačiau jų pastangų rezul- 
tatai gana prieštaringi. Vienas konfliktų židinys buvo profsąjungų teisės 
ir prerogatyvos. Kaip sakėme, pirmaisiais pokario metais okupacinė val- 
džia užkirto kelią kairiesiems per profsąjungas perimti vadovavimą pra- 
monei; jai padėjo ir tai, kad ne tokie radikalūs darbininkai patys siekė 
išsivaduoti iš griežtai organizuotų Komunistų partijos grupuočių val- 
džios. Nuo pat pradžių darbininkų judėjimą silpnino susiskaldymas, jo 
galia palaipsniui seko. Sohyo federacija palaiko socialistus, Domei remia 
demokratus socialistus, daug atskirų sąjungų gina komunistus, visos ki- 
tos federacijos ir sąjungos laikosi neutraliai. Ne viena negali priversti 
savo narių vieningai balsuoti, nes į profsąjungas susibūrę darbininkai, 
kaip ir visi japonai, dažniausiai save laiko nepriklausomais ir renka ati- 
tinkamai. 

Vis dėlto daug karštų politinių kovų įsiliepsnojo organizuoto darbo 
sferoje. Nuo pat įsikūrimo karingai nusiteikusi Mokytojų sąjunga įsivė- 
lė į kovas su Švietimo ministerija dėl vadovavimo švietimui ir mokymo 
programoms. Buvo ginčijamasi dėl daugybės dalykų - nuo galimybės pa- 
sirinkti atskirus vadovėlius iki problemos, kokio pobūdžio moralinis auk- 

lėjimas turėtų vyrauti. Didžiausi ginčai su Sohyo federacija, kurios dau- 
gumą sudaro vyriausybės darbuotojai, kilo dėl valstybės darbuotojų tei- 
sės streikuoti. Streikai, nesvarbu, ar kyla dėl aktualių politinių proble- 
mų, ar tik dėl algų, - dviašmenis kardas. Nepatogumų patirianti visuo- 
menės dalis gali priešiškai nusiteikti profsąjungų atžvilgiu, kaip kad nu- 
tiko per visuotinį komunikacijų darbuotojų streiką vėlyvą 1975 metų ru- 
denį. Apskritai tariant, darbininkų judėjimas, iš pradžių pasižymėjęs di- 
dele jungtine galia, palaipsniui visiškai išseko ir pasidarė nebereikšmin- 
gas, nes darbininkai, kaip ir visi japonai, ilgainiui darėsi vis labiau pa- 
tenkinti tuo, kaip šalyje klostosi reikalai. 

Opozicijos ir LDP susidūrimuose studentai suvaidino daugiau antraei- 
li ir ne tokį svarbų kaip darbininkų judėjimas vaidmenį. Pusantro dešimt- 
mečio po karo jie kartais efektingai iškildavo, kaip kad 1960 metais, kai 
Zengakuren, nacionalinė studentų organizacija, vadovavo masiniam prie- 
šinimuisi vyriausybei dėl saugumo sutarties su Jungtinėmis Valstijomis. 
Bet paskui studentai subyrėjo į daugybę skeveldrinių sektų, tokių kaip 
Raudonoji Armija (Sekigun) ar Branduolio frakcija (Chukakuha), kurios 
remiasi trockizmu ir įvairiomis miglotomis ideologijomis. Pasitaiko, kad 
su statybininkų šalmais ir apsiginklavusios mietais tokio pobūdžio gru- 
pės žūtbūtinai susikauna tarpusavy, o kartais žiauriai užsipuola ir nie- 
kuo dėtus žmones. 

Kai studentų tikslai sutampa su visuomenės interesais, pavyzdžiui, dėl 
Vietnamo karo, dėl amerikiečių atominių povandeninių laivų pasirody- 
mo Japonijos uostuose, dėl Okinawos sugrąžinimo, dėl Saugumo sutar- 
ties pratęsimo septinto dešimtmečio pabaigoje ir aštuntojo pradžioje, stu- 
dentų grupės laikinai patraukia plačiosios visuomenės dėmesį, o 1968 
metais jie net privertė uždaryti Tokijo ir keletą kitų universitetų. Kart- 
kartėmis jie šmėkšteli uzsitesusiose kovose tarp vyriausybės ir ūkinin- 
kų, kurių žemės buvo nusavintos dėl Naritos tarptautinio aerouosto sta- 
tybos netoli Tokijo. Šios kovos prasidėjo 1966 metais ir ligi šiol protar- 
piais vis dar įsiplieskia. Bet nė viena partija su studentų veikla nenori 
turėti nieko bendra dėl jų smurtinių veiksmų. Žodžiu tariant, organizuo- 
tas studentų judėjimas pats nužygiavo nuo pagrindinės visuomeninių rei- 
kalų scenos į miglotus politinio gyvenimo užkulisius. 

Nors ir dešiniųjų, ir kairiųjų priešiškumas egzistuojančiai politinei sis- 
temai sumenkes iki nereikšmingų “lunatiškų" šešėlių, nepasitenkinimas 
tuo, kaip sistema veikia, tebėra plačiai išplitęs ir, žinoma, nukreipiamas 
visų pirma į valdančią partiją. Darnos ir sutarimo trokštanti visuomenė 
širsta, kad aiškiausiai regimos nutarimų priėmimo proceso apraiškos yra 

Rinkiminė agitacija nuo automobilio su garsiakalbiais. Ministras pirmininkas Nakaso- 
ne ragina remti du LDP kandidatus, kurių kiekvienas pretenduoja į vieną iš dvejų par- 
lamento rūmų. Ant automobilio šono ryškiai užrašytos pavardės, abu kandidatai įsi- 
segę popierines roželes ir apjuosti juostomis su savo pavardėmis. Pavardės, kad būtų 
visiškai aišku, užrašytos fonetine hiragana, o vardai - sunkesniais kiniškais rašmeni- 
mis. Nakasone mūvi baltomis pirštinaitėmis, kurios atrodo privalomos tokiai progai. 
(© Kaku Kurita / Photo Shuttle: Japan) 

gatvių demonstracijos ir rietenos parlamente dėl niekaip neišsprendžia- 
mų klausimų. Opozicinių partijų šalininkai piktinasi ir puola į neviltį dėl 
esą nuolatinio ir visiško LDP viešpatavimo, kuris, jų klaidingu įsitikini- 
mu, paneigia bet kokį opozicijos vaidmenį. Kai kas sielvartauja dėl to, 
kad rinkimų rezultatus lemia partinėse organizacijose išsikeroję tarpas- 
meniniai ryšiai, o ne dėmesys svarbiausioms problemoms. Daugumai 
skaudžiausia tai, kad griežtos rinkimų taisyklės nuolatos apeinamos arba 
bent jau pergudraujamos abejotino teisėtumo strategija. Nenutyla kal- 
tinimai korupcija, įsišaknijusi nuomonė, jog politika - nešvarus žaidimas. 

Triukšmą dėl korupcijos užsieniečiai dažnai supranta klaidingai. Ja- 
ponijoje politinė korupcija išplitusi mažiau nei daugumoje kitų šalių ir 
turbūt daug mažiau nei Jungtinių Valstijų savivaldos institucijose. Japo- 
nijoje mažiau balsų gaunama papirkinėjant, nes dėl slapto balsavimo ir 
milžiniško rinkėjų skaičiaus (paprastai reikia gauti per 50 000 balsų vie- 
tai Žemesniuosiuose rūmuose laimėti) papirkinėjimai tiesiog neduoda 
naudos. Valstybės valdininkų vardas nesuterštas jokių skandalų; tiesa, 
politikai ir vietiniai valdininkai kartais įtarinėjami, bet ne dėl valstybi- 
nių lėšų vagysčių, o tuo, kad priiminėja kyšius, kuriais siekiama politi- 
nės naudos. Finansinė parama politinėms grupuotėms veikiausiai ima- 
ma ne tiek asmeniškai pasipelnyti, kiek rinkiminei kampanijai. 

Dažniausia problema Japonijoje, kaip ir visur kitur, - neaiški riba tarp 
teisėtos ir neteisėtos politinės finansinės paramos. Prašmatnūs pobū- 
viai, kuriuos politikams ir valdininkams rengia dideles sąskaitas apmo- 
ką verslininkai, gali nuteikti taip pat nemaloniai, kaip ir japonų polin- 
kis dovanoti dovanas, nors ten šitai laikoma kone papročiu. Svarbiau tai, 
kad beveik visi politikai ir gauna, ir išleidžia nepalyginti daugiau lėšų 
rinkimams, nei nustato įstatymai. Ir biznio firmoms, ir profsąjungoms lei- 
džiama teikti politinę finansinę paramą, bet riba tarp jos ir kyšių tebė- 
ra neaiški, todėl lieka daug galimybių įtarinėti korupcija. 

Du garsūs “korupcijos" atvejai nusipelno ypatingesnio dėmesio. Abu 
susiję su Tanaka, kuris ministru pirmininku buvo nuo 1972 iki 1974 me- 
tų. Savo jėgomis iškilęs iki verslininkystės magnatų, jis nesivaržydamas 
lengva ranka ir pats priimdavo politinius įnašus, ir savuosius pinigus lei- 
do politinei įtakai plėsti. Votergeito skandalo Jungtinėse Valstijose įk- 
vėpta šios “pinigų politikos" exposė spaudoje privedė iki to, kad 1974 
metų gruodį iš ministro pirmininko posto jis turėjo atsistatydinti. 

Kitas atvejis prasidėjo nuo nepagrįstų kaltinimų per Senato klausy- 
mus Vašingtone 1976 metų sausį, esą aukšti japonų pareigūnai iš “Lock- 
heed" korporacijos priėmė stambius kyšius, kuriais buvo siekiama pa- 

daryti įtaką pirkimo planams. Didžiausias per visą Japonijos pokario is- 
toriją skandalas sukėlė ilgą parlamento veiklos krizę. Tanaka ir keli ki- 
ti politikai, taip pat keletas verslininkų buvo apkaltinti ir vėliau pripa- 
zinti kalti. Kad išsaugotų nesuteptą partijos vardą, Tanaka bei tie kiti 
politikai išstojo iš LDP, tačiau visi jie, išskyrus vieną, buvo perrinkti į 
parlamentą, o pats Tanaka liko įtakingiausia asmenybė parlamentiniuo- 
se LDP sluoksniuose, bent jau iki 1985 metų, kol rimtai susirgo. 

Tokie reikšmingesni korupcijos atvejai, kaip šie du, susiję su Tana- 
ka, reti, bet visuomenė vis tiek bjaurisi politika. Užsipuolimai dėl korup- 
cijos ir negarbingo politikų elgesio buvo įprasti pokariniame politinia- 
me gyvenime; jie labai pakenkė LDP - viena vertus, kaip valdančiajai, kita 
vertus, kaip stambių verslininkų, kurie laikomi pagrindiniu korupcijos 
šaltiniu, partijai. Tiesa, įstatymus dėl korupcijos buvo stengtasi padary- 
ti aiškesnius, tačiau visų tų pastangų vaisiai menki. 


Didžiausi ir aiškiausi prieštaravimai tarp dešiniųjų ir kairiųjų nuo pat 
okupacijos laikotarpio vidurio kyla dėl užsienio politikos. Dėl okupaci- 
jos ir glaudžių Japonijos-Amerikos ryšių tai visuomet pirmiausia reiš- 
kiasi santykiuose su Jungtinėmis Valstijomis. Šie politiniai klausimai, at- 
spindintys ir Japonijos ryšius su išoriniu pasauliu, smulkiau bus aptar- 
ti šeštoje knygos dalyje. 

Socialinės problemos ir svarbiausios žmogaus teisės teikė daug ga- 
limybių dinamiškai ir išradingai politikai, bet opozicinių partijų indėlis 
buvo gana menkas. Gilėjantis prieštaravimas tarp pramonės augimo ir 
visuomenės gerovės, žmonių antplūdis iš kaimų į miestus, nepakanka- 
mos investicijos į tokias sritis, kaip namų statyba, kelių tiesimas, nute- 
kamųjų vandenų sistema, parkai, aukštasis mokslas, - visa tai kėlė dau- 
gybę sunkumų. Gerėjanti sveikatos apsauga ir ilgiausias žmonių amžius 
pasaulyje atsisuko kita “medalio" puse, - atsirado daugiau pagyvenusio 
amžiaus žmonių, kuriais visuomenė privalėjo rūpintis. Ekonominės pa- 
žangos “bet kokia kaina" politika, kurią bent jau tyliu sutikimu išpaži- 
no visos partijos, privedė prie didžiulių grūsčių ir užterštumo. Prie už- 
teršto oro ir vandens prisidėjo lėktuvų keliamas triukšmas aplink aerod- 


Siekiant pakelti “gyvenimo kokybę", sekmadieniais kai kuriose gatvėse miesto cent- 
re eismas uždaromas ir jos atiduodamos žmonių pasilinksminimams. Atkreipkite dė- 
mesį į estakadinį greitkelį tolumoje. (© Ben Simmons / The Stock Market of NY) 

romus ir transporto - greitkeliuose. Dėl dangoraižių šešėlių, užtemdan- 
čių kaimynystėje esančius būstus ir butus, vis garsiau aidėjo “teisės į sau- 
lės šviesą" reikalavimai. Saulė japonams nepaprastai svarbi, nes žiemą 
šildo, jos spinduliuose džiovinami skalbiniai. (Dauguma japonų šeimų tu- 
ri skalbimo mašinas, bet trūksta vietos džiovykloms.) Visus šiuos gyve- 
nimo gerovei pavojingus veiksnius japonai vykusiai sujungė į vieną są- 
voką kogai (“visuomeninė žala"). 

Daug socialinių dalykų, tokių kaip rūpinimasis senais žmonėmis ar 
universitetų finansavimas, opozicinės partijos kritikavo, tačiau neįsten- 
gė pasiūlyti jokių aiškių sprendimų. Baimė dėl aplinkos ir gyvenimo sa- 
lygų pažadino daug pozityvių reakcijų, bet nė vienos gerai suderintos 
veiksmų programos. Sunkiausia padėtis buvo miestuose, todėl stiprėjo 
miestiečių protesto balsas, tačiau dauguma rinkėjų balsų atitekdavo ne 
socialistams, bet komunistams ir Komeito, nes visuomenėje vyravo nuo- 
monė, kad jie geriau organizuoti ir todėl gali imtis efektyvesnės veik- 
los. Galiausiai miestiečių balsai po truputį išsisklaidė tarp visų opozici- 
miestiečių rinkėjų nuostatų pasikeitimas balsuojant septintame dešimt- 
metyje ir aštuntojo pradžioje opozicijai iš tikrųjų padėjo perimti iš LDP 
vadovavimą daugelyje metropolijos savivaldybių. 

Visuomeninės žalos problemos pačiu savo pobūdžiu iš esmės vieti- 
nės. Dėl to kildavo daug triukšmo, bet tik keli atvejai susilaukė tokio 
visuotinio dėmesio, kaip Kiusiu esančio pakrantės miesto Minamatos van- 
denų užteršimas gyvsidabriu. Kadangi dauguma atvejų buvo laikomi vie- 
tinėmis problemomis, labai sustiprėjo dėmesys savivaldos institucijoms 
ir jų galioms. Dažniausiai iniciatyvos imdavosi ne didžiosios partijos, bet 
vietinės “ad hoc" organizacijos, paprastai vadinamos “vietinių gyvento- 
jų judėjimais". Šios draugijos visą dėmesį sutelkdavo į vieną problemą, 
tarkim, fabriko teršiamą aplinką, planuojamą statyti gamyklą, kurioje bus 
naudojama branduolinė energija, ar projektuojamą pramoninę zoną, vie- 
tinio aerodromo keliamą triukšmą ir pan. Kitaip nei įvairūs šešto ir sep- 
tinto dešimtmečių “piliečių" judėjimai, kurie paprastai kildavo dėl tokių 
visuotinio pobūdžio problemų, kaip amerikiečių bazės ar Vietnamo ka- 
ras, ir kuriais dėl to manipuliuodavo nacionalinės partijos, “vietinių gy- 
ventojų sąjūdžiai" stengdavosi nesusidėti su partijomis, nes žinojo, kad 
dėl to gali prarasti dalį vietos žmonių paramos ir neišvengiamai turės 
reikalų su LDP politikais bei apolitiškais biurokratais. Tad LDP šiomis 
naujomis vietinėmis problemomis susirūpino beveik taip pat greitai, kaip 

ir opozicinės partijos, šitaip užbėgdama joms už akių ir išmušdama iš 
rankų kaltinimų kortą. 

Apskritai japonai labai sparčiai ir veiksmingai ėmėsi kovoti su ap- 
linkos tarša. 1971 metais prie kabineto buvo įkurta Aplinkos žinyba ir 
per kitus porą metų vienas po kito leidžiami juridiniai nuostatai įteisi- 
no principą, kad teršėjai privalo atlyginti už padarytą žalą. Galutinis 
nuosprendis dėl Minamatos 1979 metais ir kiti svarbūs sprendimai dar 
labiau jį įtvirtino. Tuo pat metu buvo išleisti ir pradėti griežtai įgyven- 
dinti įstatymai dėl kitokios visuomeninės žalos. Dėl to gyvenimo sąlygos 
žymiai pagerėjo. Pavyzdžiui, 1975 metais leistina sieros dvideginio nor- 
ma atmosferoje sumažinta daugiau nei perpus, ir Fudzijama, kurią ki- 
tados galėdavai aiškiai matyti iš Tokijo geru oru ir kuri dėl automobi- 
lių ir gamyklų smogo buvo beveik suvis pradingusi iš akiračio, išniro vėl. 
Japonams kaip niekam kitam pasaulyje sekasi spręsti problemas, dėl ku- 
rių kenčia visuomenė; LDP pavyko apriboti ir šį politinių diskusijų lauką. 


29 Politinis 
stilius 


Japonų demokratinės sistemos kritikai užsieniečiai dažnai 
nepastebi didžiulių jos laimėjimų ir demokratijos tvirtumo, kurį ji įgy- 
vendina. Jie nesuvokia, kad šiuolaikinė Japonija - viena iš šalių, kur de- 
mokratija po Antrojo pasaulinio karo įsišaknijo stipriausiai. Tokiuose ki- 
tados demokratiniuose kraštuose, kaip Vakarų Vokietija ir Italija, ji bu- 
vo atgaivinta; Izraelis mažą jos lopinėlį įkūrė Viduriniuosiuose Rytuo- 
se; miestas-valstybė Singapūras tapo demokratiškas, nors ten ji įdiegta 
“geležiniu kumščiu"; daugybė kitų didelių ir mažų šalių, sėkmingai ir 
ne taip sėkmingai taip pat bando ją įgyvendinti. Tačiau Japonija nuo visų 
jų gerokai skiriasi. Čia, negiliai suleidusi šaknis, netobula demokratinė 
sistema nuvyto po kaitria karinio nacionalizmo saule, bet dabar šis nau- 
jasis pasaulio milžinas klesti, remdamasis sklandžiai veikiančia demok- 
ratine sistema, kurią karštai palaiko visa tauta. 

Svarbiausia priežastis, dėl kurios svetimšaliai dažnai nesuvokia, kas 
iš tikrųjų dedasi Japonijoje, yra ši: demokratinė sistema čia veikia vaka- 
riečiams nepažįstamais būdais. Daugybės dalykų, kurie visur kitur lai- 
komi neatskiriamais demokratijos elementais, pavyzdžiui, viešų debatų 
per rinkimų kampaniją ir parlamente, čia apskritai nėra. Aibė į akis krin- 
tančių japonų politinės sistemos veiksnių, tokių kaip masinės protesto 
demonstracijos, liepsninga vieša retorika, ginčai parlamente, yra nepa- 
trauklūs. Užsienio stebėtojai vis dar nepastebi, kad šiuos nemalonius 
bruožus atsveria labai personalizuota rinkiminė kampanija, begalinės de- 
rybos užkulisiuose - tarp sąjungininkų ir su priešininkais, plačios poli- 
tinės apžvalgos laikraščiuose ir žurnaluose, kurių svetimšaliai negali 
perskaityti. Lygiai taip pat pro daugumos stebėtojų dėmesį prasprūsta 
ir tai, kad nepaisant visuotinio skepticizmo politinių partijų atžvilgiu, ja- 
ponai iš tikrųjų balsuoja gausiau nei amerikiečiai ir kaip jokioje kitoje 
šalyje asmeniškai aktyviai dalyvauja sprendžiant vietos politines prob- 

lemas. Visi šie veiksniai labai pagyvina demokratinį Japonijos politikos 
procesą, kad ir koks neaiškus ar netobulas jis atrodytų žiūrinčiam iš 
šalies. 

Šiaip ar taip, reikėtų pridurti, kad demokratija Japonijoje vis dar nėra 
taip giliai įsišaknijusi, kaip angliškai kalbančiose šalyse. Nėra visiškai ne- 
pagrįsta manyti, kad jų palankus nusiteikimas demokratijos atžvilgiu ma- 
žiau stiprus. Tačiau nereikėtų pamiršti, kad japonų dalyvavimo rinkimuo- 
se patirtis siekia daugiau nei pusantro šimtmečio ir kad beveik pusę am- 
žiaus Japonija yra visiškai demokratinė šalis. Išskyrus galbūt neįtikėtinai 
menką saujelę, visi jaučiasi stipriai jsipareigoje demokratijai ir ypač 1947 
metų konstitucijai. Amerikiečių įteigti žodžiai, kitados skambėję keistai 
ir japonams nebūdingai, dabar jau visuotinai vartojami; beveik visi čia 
ypač didžiuojasi savo “taikos konstitucija". 

Užsieniečiams gali atrodyti, jog mažesnis japonų visuomenės orien- 
tavimasis į grupę ir stipresnis individualizmas dar labiau sutvirtintų de- 
mokratijos pamatus, bet niekas to negali įrodyti, be to, galbūt nelabai 
šioje šalyje ir tiktų, turint omenyje Vakarų ir Japonijos skirtumus. Ja- 
ponijos neskaldo socialiniai rasių, kalbų, religijų bei klasiniai skirtumai, 
taip labai komplikuojantys daugelio Vakarų šalių gyvenimą. Palyginus 
su Vakarų kraštų žmonėmis, kur kas mažiau japonų pasidalinę į skirtin- 
gas ideologines stovyklas. Daugelis už opozicines partijas balsuoja ne 
iš tvirtų ideologinių įsitikinimų, bet protestuodami prieš vyriausybės po- 
litiką. Todėl jiems nieko nereiškia iš vienos partijos pereiti į kitą, įskai- 
tant ir tą, kuri valdžioje. Lygiai taip pat pakankamai lankstūs japonų as- 
meniniai ryšiai su tais, kurie sudaro LDP rinkėjų branduolį kaimo vie- 
tovėse, tačiau tai jau bet kokiu atveju nykstantis japonų politikos 
bruožas. 

Daugelį metų po karo mažai kas pasitikėjo, ypač tarp pačių japonų, 
demokratijos stabilumu. Vienąsyk jau buvo suklupta, o kairiųjų ir deši- 
niųjų skirtingų įsitikinimų bei tikslų, atrodė, apskritai neįmanoma sude- 
rinti. LDP daugumos balsų praradimas rodėsi neišvengiamas, o kai ku- 
-riems - pavojingas. Žmonės įsivaizdavo, kad valdžią perims socialistų dau- 
guma arba kairiųjų partijų koalicija ir dėl greitų permainų ar vidinių nau- 
josios vadovybės vaidų kils baisiausias chaosas. Kai kas net bijojo, kad 
susidarius tokiai padėčiai, dešinieji gali griebtis coup d'ėtat. 

Bet nuo to laiko daug vandens nutekėjo. Visos partijos pasistūmėjo 
į dešine, todėl valdžią perėmus kitai partijai, politikos esmė nedaug pa- 
sikeistų. Dabar jau mažai tikėtina, kad per pastarąjį dešimtmetį atsiga- 
vusi LDP prarastų turimą valdžią. Be jokios abejonės, kada nors tai at- 

sitiks, bet tada tikriausiai bus sudaryta sajunga su centro partijomis ir 
is esmės viskas liks po senovei. Staigūs posūkiai galimi ir demokratis- 
kiausiuose Vakarų kraštuose, bet nuosaiki, į centrą linkusi japonų visuo- 
menė, atrodo, įveikė partinių lyderių susiskaldymą ir sukūrė demokra- 
tiją, kuri teikia ypatingai stabilios politikos vilčių. 

Apibendrinant galima tarti, kad demokratija Japonijoje atrodo lygiai 
tokia pat lanksti, racionali, veiksminga ir stabili, kaip ir bet kurioje Va- 
karų šalyje. Tai sistema, kuri užkerta kelią staigioms valdžios ar politi- 
kos permainoms. Vyrauja priešiškas nusistatymas prieš tokį charizmati- 
nį vadovų garbinimą, kurio siekia prezidentai Jungtinėse Valstijose ar 
Anglijoje karo metais nusipelnė Churchillis. Lyginant su visu tuo, japo- 
nų sistema gali atrodyti ne tokia spalvinga ir griozdiškai lėta, betgi ap- 
galvotos, nuoseklios permainos politikoje demokratijai saugesnės, nei 
karštakošiškas blaškymasis nuo vieno prie kito. Prireikus japonų siste- 
ma gali pradėti veikti ir greičiau - tai ji puikiai įrodė, sudarydama sąly- 
gas įspūdingam ekonominiam augimui, kai Japonija tapo industrine su- 
pervalstybe, o paskui - sparčiai susitvarkydama su aplinkos taršos prob- 
lemomis. Japonijos vyriausybės veiksmingumo, teikiant žmonėms paslau- 
gas, ir politinės sistemos efektyvumo, liaudies valią paverčiant politiniu 
veiksmu, turbūt niekas pasaulyje nepralenks. Trumpai tariant, galima pri- 
pažinti, jog demokratija Japonijoje plėtojasi labai sėkmingai. 


Penktas skyrius 


erslas 


Robotai, suvirinantys automobilių detales Nissano gamykloje Oppamo- 
je, Yokohamos apylinkėse. Daugelis japonų gamyklų labai automatizuo- 
tos, daugybę mašinų dažnai valdo tik saujelė darbininkų. (O Richard 
Kalvar / Magnum Photos) 


30  Ikimoderniųjų laikų 
patirtis 


Japonų politinė sėkmė kuriant veiksmingą ir tvirtą demok- 
ratiją turbūt didžiausias jų dabartinių laikų laimėjimas, bet daugiausia 
susidomėjimo sukėlė ir kalbas apie “japonų stebuklą" pagimdė nejtike- 
tinai spartus ekonomikos modernizavimas, lémes, kad Japonija atsidū- 
rė tarp dviejų ar trijų galingiausių pramonės bei prekybos valstybių. Ki- 
tados japonų naciją įkūnijo menininkas, vėliau - fanatiškas kareivis; da- 
bar visi pripažins, kad nacionalinis japonų simbolis - verslininkas. Ne- 
be Fudzijama ar Hiroshigės atspaudai, nebe Tekančios Saulės ženklas 
ar bonsas, o gamyklos, robotai, nesibaigiančiais srautais iš laivų į Ame- 
rikos kelius plūstą automobiliai ir su savo attachė lagaminėliu per viso 
pasaulio aerouostus skuodžiąs japonas verslininkas šiandien iškyla vaiz- 
duotėje, kai išgirsti Japonijos vardą. 

Japonai nuo seno pasižymi daugeliu bruožų, kurie prisidėjo prie šiuo- 
laikinės ekonominės sėkmės. Vienas jų - darbštumas. Kitas - mokslo troš- 
kimas. Taip pat uolios pastangos siekti meistriškumo ir sugebėjimas grei- 
tai perimti naujas technologijas. Nors su žemdirbyste ir bronzos bei ge- 
ležies liejyba japonai susipažino palyginti vėlai, jie greitai pasivijo kon- 
tinentines šalis, kuriose žemdirbystė buvo žinoma jau tūkstantį, o me- 
talo gamyba kelis šimtus metų. Netrukus jie sukūrė sudėtingas vandens 
kontrolės sistemas ir pradėjo persodinti ryžių daigus tolimesniam augi- 
nimui laukuose. Dvi aštunto ir trylikto amžių Didžiojo Budos statulos 
Naroje ir Kamakuroje ligi šiol tebėra vienos iš didžiausių kada nors pa- 
statytų bronzinių skulptūrų. Japonijos kalavijų plienas dvyliktame am- 
žiuje buvo geriausias. Septintame ir aštuntame amžiuose japonai išto- 
bulino kinų audimo ir siuvinėjimo technikas, taip pat jų nuostabią me- 
džio architektūrą. Jie mokėjo daugybę kitų dalykų, kurių tuo metu dar 
nepažino Europa, pavyzdžiui, gaminti popierių, o aštuntame amžiuje iš 

medžio raižinių prispausdino milijonus budistinių talismanų. Kilus naujų 
technologijų iš Kinijos bangai, atkeliavo kinų tapyba ir kiti dailieji me- 
nai, kuriuos japonai perėmė nepaprastai greitai ir sumaniai. Taip tech- 
nologiškai atsilikusi Japonija per kelis šimtmečius tapo puikių amatinin- 
kų šalimi. Kad atitiktų sparčią technologijų pažangą, ji pertvarkė ir ins- 
titucijas, pirmiausia pagal iš kinų pasiskolintą modelį. 

Šešioliktame amžiuje portugalus nustebino japonų amatininkų gabu- 
mai, o japonai greitai pritaikė juos labiausiai sudominusias vakarietis- 
kas technologijas. Nuolatinių karų amžiuje jų dėmesį itin patraukė por- 
tugalų ginklai. Pirmąsyk 1542 ar 1543 metais pamatytos muškietos ma- 
siškai ir kartais su nedideliais techniniais patobulinimais pradėtos gamin- 
ti per du dešimtmečius ir jau nuo 1575 metų buvo sėkmingai naudoja- 
mos muškietininkų didelių junginių mūšiuose. 

Po to dėl daugiau kaip du šimtmečius trukusios savipriverstinės ats- 
kirties Japonija pagal technologijas toli atsiliko nuo Vakarų, kur kaip tik 
tuo metu prasidėjo mokslo amžius ir pirmasis industrinės revoliucijos 
etapas. Nepaisant to, devyniolikto šimtmečio viduryje europiečius pri- 
bloškė japonų techniniai sugebėjimai bei jų metalo gaminiai, porcelia- 
no dirbiniai, spalvoti medžio raižiniai, liudiję ir didžiulį techninį meist- 
riškumą, ir meninį skonį. Vakariečiams turėjo būti akivaizdu, nors dau- 
gumai taip neatrodė, kad duok japonams galimybę, ir jie greitai perims 
Vakarų technologijas ir išmoks mašinomis gaminti prekes, kurios niekuo 
nenusileis vakarietiškoms. 


Į moderniuosius laikus japonai atėjo ne tik su darbo įgūdžiais bei įp- 
ročiais, reikalingais ekonominei sėkmei, bet ir su daugeliu būtinų insti- 
tucijų, bent jau iš dalies susiformavusių. Jų ekonomiką grindė išplėtota 
piniginė sistema, jie jau buvo sukūrę vieningą nacionalinę rinką. Toku- 
gawų laikais visi feodalai didikai buvo priversti dalį pajamų išleisti ana- 
pus savo valdų, nes turėjo išlaikyti didelius pastatus feodalinėje Edo sos- 
tinėje, pinigų reikėjo ir kasmetinėms kelionėms į Edo bei atgal. Dėl to 
savo valdose jie turėjo išauginti ir pagaminti bei kitur parduoti geroką 
perviršį pagrindinių plataus vartojimo prekių, tokių kaip ryžiai, arba ypa- 
tingų vietinių produktų, tokių kaip cukrus, kuris buvo gaminamas šiau- 
rės Kiusiu Satsumos domene ir Riukiu salose. Perviršį sudarančios pre- 
kės buvo gabenamos arba tiesiai į Edo, arba į Vakarų Japoniją - į didžiulį 
Osakos sandėlį rytiniame Vidinės jūros krašte. Šie du miestai tapo Ja- 
ponijos ekonominėmis sostinėmis dvynėmis, jomis tebėra ir dabar, vie- 

Senovinis medžio raižinio atspaudas, vaizduojantis Echigoya galanterijos parduotuvę, 
kuri buvo įkurta Edo (Tokijuje) 1673 metais ir tapo Mitsui šeimos sėkmės šaltiniu. 
1928 metais perkrikštyta į Mitsukoshi, dabar ji yra didžiausia universalinių parduo- 
tuvių kompanija Japonijoje. (Shashinka Photo Library) 


na - Rytų Japonijos, kita - Vakarų. Jau šešioliktame amžiuje viename 
mieste svyruojančios kainos ryžių užsakymams tučtuojau paveikdavo 
nustatomas kitame. 

Nacionalinės svarbos komercinė, bankinė ir kiek mažesnio masto ma- 
nufaktūrų veikla buvo sutelkta šiuose dviejuose miestuose, taip pat se- 
nojoje imperatoriškoje sostinėje Kyote, netoli nuo Osakos. Jau septynio- 
liktame amžiuje kai kurie šeimų verslai, kuriais buvo verčiamasi šiuose 


"miestuose, išplito po regionus, apimdami tokias įvairias veiklos sritis, 


kaip sakės gamyba, prekyba galanterijos dirbiniais, bankininkystė. Finan- 
sinės institucijos buvo gana išplėtotos (nors valiutų sistemos būta itin 
įvairios), ir didžiosios mažmeninės prekybos krautuvės be jokių ginčų, 
kurie ir šiandien verda daugelyje pasaulio kraštų, įsivedė nustatytąsias 
kainas. Tokios pažangios mažmeninės prekybos krautuvės sklandžiai pe- 
raugo į stambias šių dienų universalines parduotuves. 

Didelių šeimos įmonių nuosavybė likdavo šeimos teisė, bet vadova- 
vimas palaipsniui buvo perduotas vyriausiems valdininkams, kurie kom- 
panijoje likdavo visam gyvenimui. Iš esmės verslo įmonė buvo tam tik- 
ra išplėstinė šeima, kuriai būdingas didelis darbdavių ir tarnautojų tar- 
pusavio lojalumas. Tik maža dalis ikimodernaus laikotarpio didelių šei- 
myninių firmų, tokių kaip Mitsui, kuri Kyote, Edo ir Osakoje įkūrė ga- 
lanterijos prekių parduotuves ir pinigų skolinimo įstaigas, ištvėrė devy- 
niolikto šimtmečio vidurio sunkumus, bet Tokugawų senųjų kompani- 
jų dvasia ligi šiol tebegyvena ir šiolaikiniai jų pasekėjai. 

Didmiesčių pirklių komercinis stimulas ir valstiečių antreprenerių 
banga baigiantis aštuonioliktam ir devynioliktame šimtmečiuose gerai pa- 
rengė japonus moderniam tarptautinės verslininkystės amžiui. Taip pat 
veikė japonus ir samurajų klasės nuostatos. Po Meiji reformų, nušla- 
vusių feodalinę sistemą ir jų paveldimas algas, jie iš paskutiniųjų ieškojo 
naujų pragyvenimo būdų. Vyriausybės skatinami, daugelis nuėjo į pra- 
mone, bankininkystę, prekybą, kur kai kuriems jų puikiai sekėsi. Tvar- 
kydami domenų ekonomiką, vadovaudami sandėliams, produktų pertek- 
liaus pervežimui ir pardavimui prekybos centruose, dar prie senosios val- 
džios kai kurie samurajai jau buvo tapę pusiau verslininkais. 

Iškilaus samurajaus antreprenerio pavyzdys - Iwasaki Yataro iš To- 
sos domeno Shikoku, kuris įsigudrino tapti domeno ekonominiu agen- 
tu Nagasakyje, įsigijo atlikusius šio uosto laivus ir, nuo to pradėjęs, įkūrė 
Mitsubishi kompaniją, kuri išaugo taip, kad tapo antrąja po Mitsui tarp 
didžiausių šiuolaikinės Japonijos įmonių. Ne visų samurajų pastangos 
pradėti verslininkauti buvo tokios sėkmingos, daug ir nuskurdo, bet tik- 
riausiai ryšių, kuriuos jie turėjo su kolegomis vyriausybėje, dėka dau- 
giau naujosios pramonės vadų kilo iš samurajų, o ne iš valstietijos ar 
senosios pirklių klasių. 

Kaip matėme, japonų kaimynai kinai ir korėjiečiai pasižymėjo pana- 
šiais gabumais, tarp jų - darbštumu ir amatininkystės bei komercinės or- 
ganizacijos įgūdžiais. Jie taip pat labai vertino išsilavinimą, kuris, be jo- 
kios abejonės, daugiausia lėmė Japonijos ekonominę sėkmę. Bet jiems 
trūko kai kurių nuostatų, padėjusių japonams greitai modernizuoti eko- 
nomiką ir pradėti vytis Vakarus. Kinai ir korėjiečiai palyginti nesidomėjo 
išoriniu pasauliu ir dėl to, skirtingai nuo japonų, neįstengė įvertinti po- 
litinės bei ekonominės Vakarų grėsmės masto. Be to, jie stokojo istori- 
nės savimonės, kuri japonams priminė ankstesnę mokymosi iš svetimšalių 
patirtį. Dėl to jie nei iki galo suvokė būtinybę, nei kaip reikiant supra- 


Ikimoderniųjų laikų patirtis / 289 


to mokymosi iš Vakarų svarbą. Jie stengėsi laikytis tradicinio gyvenimo 
būdo ir kaip įmanydami vengė bet kokių permainų. Jie nejautė būtiny- 
bės kuo greičiau pasivyti Vakarus, kuria taip “degė" japonai. 

Dėl šių skirtybių japonai sparčiau startavo, atnaujindami technologi- 
jas bei institucijas ir sykiu mažindami atsilikimą nuo Vakarų. Nors ki- 
nai ir korėjiečiai ilgainiui taip pat išsijudino, ankstesnis japonų startas 
suteikė jiems privalumų prieš visas nevakarietiškas šalis ir leido atsidurti 
tarp pažangiausių šiuolaikinių valstybių. 


31  Ikikarinė 
ekonomika 


Antroje devyniolikto šimtmečio pusėje japonams iškilo mil- 
žiniškas uždavinys apginti savo ekonomiką nuo grobuoniškų svetimša- 
lių, nekalbant jau apie būtinybę pasivyti Vakarų technologijas. Sutartys, 
kurias Japonija buvo priversta pasirašyti paskutiniaisiais Tokugawų sant- 
varkos metais, išplėšė iš jos galimybę kontroliuoti importo tarifus; nus- 
tatyti vidutiniškai 5 nuošimčiai buvo toli gražu per menki, kad jais ga- 
lima būtų apsaugoti tekstilę ir kitus rankų darbo gaminius nuo mašino- 
mis pagamintų pigių vakarietiškų prekių. Skirtingi aukso ir sidabro va- 
liutų kursai Japonijoje ir pasaulyje taip pat labai išsekino aukso atsar- 
gas ir pažeidė kainas. Nuo visiškos ekonominės pražūties Japoniją išgel- 
bėjo tik tai, kad visuomenė per daug nesižavėjo vakarietiškomis prekė- 
mis - svarbus šiandieninių sąlygų atitikmuo, - taip pat tai, kad Europos 
šilkverpius užpuolė amaras, dėl to laikinai pakilo didelis japoniško šil- 
ko ir šilkverpių kiaušinėlių poreikis. 

1868 metais į valdžią atėjusi Meiji vyriausybė iškart griebėsi gelbėti 
pramonės. Ji įdiegė ir įkūrė modernias ekonomines institucijas - vienin- 
gą nacionalinę pinigų sistemą, šiuolaikinius bankus, vakarietiško pobū- 
džio mokesčius ir nacionalinį biudžetą. Ji už didelius pinigus samdė Va- 
karų specialistus tiesti geležinkelius, tobulinti uostus, statyti gamyklas 
ir japonų mokinius mokyti techninių įgūdžių bei apskritai vakarietiško 
mokslo. Už tokius pat didelius pinigus ji siųsdavo gabius jaunuolius į 
užsienį vakarietiškos patirties semtis. Ji panaikino feodalinius klasinius 
apribojimus ir sudarė sąlygas ambicingiems jauniems žmonėms, kilu- 
siems iš visų socialinių sluoksnių, siekti sėkmės verslo pasaulyje. Visi iš 
karto sujudo, ypač žemesnių rangų samurajų ir pasiturinčių valstiečių 
sūnūs, kurie regėjo atsiveriant galimybes, apie kurias prie senosios val- 
džios nė svajoti nesvajojo. Jie spietėsi į mokyklas, kuriose mokėsi vaka- 
rietiškų verslininkystės metodų, naujų technologijų ir anglų kalbos, at- 

keliančios vartus į vakarietišką pažinimą ir tarptautinį verslininkystės pa- 
saulį. 

Nepaisant energingos pradžios aštuntame dešimtmetyje, jam baigian- 
tis japonai suklupo dėl labai pretenzingų reformatoriškų pastangų ir kai- 
nos, kurios reikalavo senojo režimo likvidavimas, priešinantis ginkluo- 
tai opozicijai. Teko labai apriboti finansines išlaidas, bet kaip tik tuo me- 
tu pradėjo atsimokėti atkaklios pradinės pastangos atnaujinti ekonomi- 
ką. Kadangi pažangesnių vietų technologijos greitai sklido po visus da- 
bar jau visiškai vieningos šalies regionus, labai išaugo žemdirbystės pro- 
dukcija. 1882 metais Osakoje pastatytas privačiai finansuojamas verpi- 
mo fabrikas didžia dalimi jau galėjo konkuruoti pasaulinėj rinkoj, ir po 
jo sėkmės privatus kapitalas plūstelėjo į verpimo bei audimo pramonę. 
Išlaikydama rankose tik strategiškai svarbią karinę pramonę, vyriausy- 
bė pardavė daug savo pačios pastatydintų gamyklų - šios, privatizuotos 
už žemas kainas, kurias išgalėjo sumokėti pirkėjai, ir dabar jau privačiai 
vadovaujamos, pradėjo nešti naudos, sukeldamos čia vienos, čia kitos 
pramonės šakos pakilimą. 

Japonijos pramonė pradėjo augti palyginti dideliu greičiu, kurį dar 
labiau paspartino 1894-1895 metų kinų-japonų karas, iš Kinijos gautos 
didelės kontribucijos ir 1904-1905 metų Rusijos-Japonijos karas. Pirma- 
sis pasaulinis karas japonų pramonės eksportui atvėrė didžiųjų Europos 
valstybių imperijas Azijoje. Pasaulinis ekonominis nuosmukis trečiame 
dešimtmetyje ir jo pabaigoje įvykęs biržų bankrotas Japoniją paveikė ly- 
giai taip pat, kaip ir visą pasaulį, bet ketvirtame dešimtmetyje atnaujin- 
tos karinės ekspansijos stimuliuojama japonų ekonomika vėl pradėjo 
sparčiai kilti. 

Moderni Japonijos ekonomika plėtojosi pagal klasikinius Vakarų pa- 
vyzdžius. Padidėjusi žemės ūkio gamyba, patobulintos komunikacijos ir 
veiksmingas centralizuotas valdymas paklojo pamatus sėkmingai pramo- 
nės raidai: pirmiausia suklestėjo medvilnės verpimas ir audimas, po to - 
kitos lengvosios pramonės šakos, galiausiai - sunkioji industrija ir che- 
mijos pramonė. Iš pradžių buvo eksportuojami menkaverčiai gaminiai, 
ir etiketė “pagaminta Japonijoje" buvo tapusi antrarūšių prekių sinoni- 
mu. Japonai vis dar negalėjo lygiuotis į daug ilgiau pramone plėtojan- 
čias Vakarų šalis ir pagrindinių rinkų turėjo ieškoti nuskurdusiuose Azi- 
jos kraštuose. Bet ilgainiui kokybinis atsilikimas buvo sumažintas, ir nuo 
ketvirto dešimtmečio Japonija - viena iš didžiausių industrinių pasaulio 
valstybių. 

Iki Antrojo pasaulinio karo išryškėjo kai kurie Japonijos ekonomikos 
bruožai, skiriantys ją nuo kitų pramoninių valstybių ir tam tikra dalimi 
egzistuojantys ligi šiol. Vienu metu šie skiriamieji bruožai buvo laiko- 
mi feodalinių laikų atgyvenomis, kurių Japonija atsikratys, pasiekusi eko- 
nominę brandą, tačiau po didžiulės pokarinės sėkmės į juos pradėta ziu- 
rėti kaip į dalį įtarimą keliančio žaidimo, kuriuo japonai negarbingai sie- 
kia įgyti pranašumą prieš savo vakariečius varžovus. Bet iš tikrųjų neįp- 
rastos ekonomikos ypatybės natūraliai išsiplėtojo iš japonų ankstesnių- 
jų darbo organizavimo metodų arba iš dalies buvo išmoningi išradimai 
siekiant išspręsti naujas problemas. Visa tai nusipelno tyrimų ir pastan- 
gų perimti bei patobulinti, o ne paniekos ar pasmerkimo. 

Vienas iš japonų modernios ekonomikos bruožų būdingas visoms 
naujai pramonę pradėjusioms plėtoti šalims, bet dėl spartaus industria- 
lizavimo Japonijoje jis buvo ypač ryškus. Anot pačių japonų, tai - “dvi- 
guba ekonomikos struktūra". Daug Japonijos ekonominės veiklos sričių, 
tarp jų žemdirbystė, smulkūs verslai, aptarnavimo pramonės šakos, di- 
džioji dalis mažmeninės prekybos, nuo Tokugawų laikų buvo mažai pa- 
sikeitusios ir sudarė žemesnįjį lygmenį. Prie jų šliejosi ir naujoji maši- 
nų gamyba, kuria mažose dirbtuvėse, aprūpinančiose dalimis dideles įmo- 
nes, galėjo verstis smulkios bendrijos, sudarytos iš šeimų narių ir prie 
jų prisiglaudusių mokinių. Tuo pat metu ant šio pamato kilo naujos di- 
delės stambiosios pramonės įmonės, sudarydamos aukštesniąją itin me- 
chanizuotos gamybos pakopą. Šie du lygmenys labai skyrėsi veiklos 
apimtimi, produktyvumu, algomis ir naudingumu. Iš pradžių aukštesnio 
lygmens įmonėse dirbo visai nedaug žmonių, bet ilgainiui jos pradėjo 
sparčiai siurbti žemesniojo lygmens darbo jėgą. Bet dėl didelių skirtu- 
mų tarp šių lygmenų kilo daugybė ekonominių ir socialinių problemų. 
Negaunančių darbo, menko našumo žemesniojo lygmens darbininkų per- 
viršis prieš Antrąjį pasaulinį karą smukdė ir aukštesniojo lygmens dar- 
bininkų algas. 

Ilgainiui visa apvirto aukštyn kojom. Po Antrojo pasaulinio karo, pra- 
dėjus sparčiai augti japonų pramoninei gamybai, pritrūko darbo jėgos, 
ir dėl didelio aukštesniojo lygmens produktyvumo pakilo žemesniojo lyg- 
mens darbininkų algos. Bet šitai apsunkino aukštesniojo lygmens plė- 
tote, nes kaip tik iš jo už nenašų darbą reikėjo mokėti dideles algas. 
Žemdirbystė šiuo požiūriu - ypatingas atvejis. Nepaisant dabartinio me- 
chanizacijos lygio, dėl smulkių ūkių ji vis dar reikalauja itin didelių dar- 
bo sąnaudų. Dosnios vyriausybės subsidijos padeda išlaikyti nuo penkių 
iki dešimties kartų aukštesnes nei pasaulinėje rinkoje japonų ryžių kai- 

nas. Ekonominiu požiūriu, japonams auginti ryžius nėra jokios prasmės, 
bet ligi šiol nedidelius šeimos ūkius, kaip nacijos pamatą, tebegaubią sen- 
timentalūs jausmai ir atgyvenusios strateginės nuostatos, esą patiems rei- 
kia pasigaminti svarbiausius maisto produktus (nors jau dabar Japoni- 
ja puse jai reikalingų maisto produktų priklauso nuo užsienio), verčia 
japonus ryžtis išlaikyti žemės ūkio sektorių, kad ir kaip šitai smukdytų 
bendrąją ekonomiką. 

Japonai turi mažesnį pasirinkimą dėl neefektyvios mažmeninės pre- 
kybos sistemos. Japonijoje gausu automobilių, bet nėra vietos, kur juos 
galėtum pastatyti prie supermarketų ir dažniausiai mažų ir retų preky- 
bos centrų. Siauri keliai dar labiau apsunkina pigų prekių pardavimą 
dideliuose prekybos centruose. Vietos stoka paprasčiausiai neleidžia 
steigti didelių mažmeninės prekybos supermarketų ir prekybos centrų, 
kurie vyrauja Jungtinėse Valstijose, ir verčia japonus labiau pasikliau- 
ti nedidelėmis “tėvelio ir mamytės" parduotuvėmis, taip pat labai komp- 
likuoja didmenine prekybą. Vietos stoka - didelė kliūtis japonų ekono- 
mikai, kadangi verčia išlaikyti palyginti daug brangių smulkių įmonių, 
sudarančių žemesnįjį ekonomikos lygmenį. 

Kitas Japonijos ikikarinės ir pokarinės ekonomikos bruožas - artimi 
darbdavių ir darbuotojų santykiai. Šitai atspindi šeima pagrįstą ikimo- 
derniųjų laikų Japonijos verslo įmonių organizaciją ir japonams būdin- 
gą polinkį veikti grupėmis. Artimi darbdavių ir darbuotojų ryšiai buvo 
natūralūs nedidelėms struktūroms, iš kurių susideda dvigubos japonų 
ekonomikos žemasis lygmuo, bet - vėliau tai aptarsime plačiau - palaips- 
niui didžia dalimi buvo pritaikyti ir aukštesniajai pakopai; šitai japonų 
pramonei suteikė paternalistinio ir humanistinio jaukumo, kurių taip 
trūksta kitų šalių didelėms stambaus verslo įmonėms. 

Trečiasis, išskirtinis, japonų ekonomikos bruožas, kuris reiškėsi iki 
karo ir tebėra ryškus dabar, - glaudus vyriausybės ir verslininkų bend- 
radarbiavimas. Jungtinėse Valstijose, kaip ir daugelyje kitų šalių, jie lai- 
komi varžovais - verslininkai nuolatos stengiasi išsisukti nuo mokesčių 
ir vyriausybės kontrolės; o Japonijos pramonė išaugo ir suklestėjo, gy- 
vai palaikoma ir remiama vyriausybės. Dėl to pramonininkai įprato iš vy- 
riausybės laukti globos ir vadovavimo. Tik tuomet, kai dvidešimto am- 
žiaus pradžioje pramonė pakankamai sutvirtėjo, pradėta nerimauti dėl 
vyriausybės kišimosi, bet tuo metu verslininkai jau ir patys per parlamen- 
tą ir politines partijas galėjo daryti įtaką jos sprendimams. Antrajam pa- 
sauliniam karui sužlugdžius ekonomiką, verslininkystė vėl tapo priklau- 
soma nuo vyriausybės paramos bei vadovavimo ir, nepaisant nutolimo 

pastaraisiais metais, įprotis bendradarbiauti ligi šiol tebėra gyvas. Skir- 
tingai nuo Amerikos, kur vyrauja priešiški santykiai, Japonijoje vyriau- 
sybė ir verslininkai lieka iš esmės partneriai. 


Ikikariniais laikais ypatinga japonų institucija, labiausiai traukusi išo- 
rinio pasaulio dėmesį, buvo vadinamoji zaibatsu sistema. Kritišką nuos- 
tatą liudijančios sąvokos “zaibatsu" tiesioginė reikšmė - “finansinė kli- 
ka". Ja buvo įvardijami tam tikri milžiniški finansiniai, komerciniai ir pra- 
moniniai junginiai, o pokario japonai ją pradėjo taikyti apskritai stam- 
biam verslui. Vardijant pagal dydį, dvidešimto amžiaus trečiame dešimt- 
metyje Japonijoje buvo keturi iškiliausi zaibatsu: jau minėti Mitsui ir Mit- 
subishi; Sumitomo, išaugusi iš septyniolikto amžiaus pradžios vario rū- 
dos kasimo ir lydymo kompanijos; ir Yasuda, kaip bankininkystės insti- 
tucija įkurta devyniolikto amžiaus devintame dešimtmetyje. Kai kurie šiai 
kategorijai priskirtini “naujieji zaibatsu" labiausiai buvo susiję su kari- 
ploatacija. 

Zaibatsu valdė labai didelę dalį aukštesniojo Japonijos ekonomikos 
lygmens. Prie šios turto bei ekonominės galios koncentracijos daug pri- 
sidėjo valstybinių įmonių išpardavimas devyniolikto šimtmečio devinta- 
me dešimtmetyje palyginti nedidelei daliai žmonių, kurie pajėgė užsimo- 
kėti ir vyriausybei atrodė sugebėsią vadovauti įsigytoms įmonėms. 
Marksistiniai istorikai kaltina, esą šį valstybinio turto išpardavimą pigio- 
mis kainomis skatino troškimas sukurti stiprią kapitalistų klasę, bet, 
kaip jau matėme, jis buvo būtinas dėl to, kad vyriausybė atsidūrė bevil- 
tiškoje finansinėje padėtyje ir tuoj sunerimo dėl augančios stambių vers- 
lininkų politinės įtakos. Trečiame ir ketvirtame dešimtmečiuose zaibat- 
su daug kas smerkė, ypač kariuomenės šalininkai, laikę juos japonų vi- 
suomenės vakarietiško dekadanso apraiškomis, korupciniais parlamen- 
tinės sistemos elementais ir imperinio Japonijos pašaukimo išdavikais. 

Likimo ironija, bet po karo savo ruožtu ir amerikiečių okupacinė val- 
džia užsipuolė zaibatsu, esą jie - japonų imperializmo šaknys, ir dėl to 
juos pasmerkė pražūčiai. Iš zaibatsu valdančių šeimų, faktiškai be jokios 
kompensacijos, buvo atimtos nuosavybės teisės, o dideli junginiai suskai- 
dyti į atskiras dalis. Bet prieš pradedant juos toliau skaidyti “į atomus" 
amerikiečiams įprasta “trestų sprogdinimo" operacija, okupacinės val- 
džios reformų programai buvo “užmautas apinasris", ir didesnieji pirmi- 
nių zaibatsu korporatyviniai padaliniai liko nepažeisti. Pasibaigus oku- 

pacijai, jie palaipsniui susigrąžino senuosius vardus (išskyrus Yasudos 
banką, tapusį Fuji banku) ir susitelkė į laisvas, neformalias asociacijas, 
dabar Japonijoje vadinamas keiretsu. 

Daugelis apžvalgininkų tvirtina, kad keiretsu grupuotės gyvuoja to- 
dėl, jog buvo atkurta zaibatsu sistema, bet tai nėra tiesa. Kairetsu - tai 
tam tikri klubai, kurių nariai, prieš ieškodami kitų šaltinių, gali pirmiau- 
sia kreiptis vieni į kitus, prašydami pagalbos arba siūlydami bendradar- 
biauti. Taigi santykiai tikrai iš dalies pagrįsti principu “ranka ranką plau- 
na". Tačiau jie jokiu būdu nėra išskirtiniai, kaip nėra nei pagrindinių sa- 
vininkų, nei griežto valdymo, kuriuo kitados rėmėsi zaibatsu organiza- 
cijos. Nepalyginti svarbesni tapo kiti junginiai - tokie, kaip tos pačios 
verslo šakos firmų grupės arba visa apimanti Ekonominių organizacijų 
federacija (Keidanren). Daug kas su nostalgija prisimena tą senojoje zai- 
batsu sistemoje vyravusį artumo pojūtį, bet pati sistema visiškai išnyko. 

Ikikarinio klestėjimo laikais zaibatsu paprastai vadovavo pagrindinė 
holdingo kompanija, priklausiusi dažniausiai vienai pradinei savininkų 
šeimai. Holdingo kompanija valdė keletą didesnių filialų, o šie savo ruoz- 
tu - daugybe mažesnių. Tokio pobūdžio valdymo piramidė būdinga ir 
Vakarams, bet japonų atvejis unikalus tuo, kad kontroliuojančiai kom- 
panijai dažnai priklausė labai maža nuosavybės dalis - pasitaikydavo, kad 
ji tesudarydavo vos dešimt nuošimčių kokios nors dukterinės firmos ak- 
cijų. Tačiau valdyta kitais būdais. Filialas galėdavo būti absoliučiai pri- 
klausomas nuo viso kombinato teikiamų bankininkystės, transportavimo 
laivais bei prekybos galimybių; valdytojai dažnai būdavo susiję vieni su 
kitais; pareigūnai nardė po zaibatsu sudarančias firmas taip, lyg jie bū- 
tų vieningo jas valdančio biurokratinio aparato atstovai; priklausymas 
dideliam zaibatsu teikė daug pranašumų ir garbės: panašiai kaip ikimo- 
derniųjų laikų feodaliniame domene sklandžiai valdyti padėjo didelis as- 
meninis lojalumas visam kombinatui. Zaibatsu įsidarbinusiems jauniems 
pareigūnams darbas čia būdavo viso gyvenimo karjera. Šia ypatybe zai- 
batsu sistema buvo panašiausia į ikimoderniąją japonų visuomenę; dar 
būdingesnė ji šiuolaikinei Japonijai. 

Tipiška zaibatsu organizacija - tai ne tie šiuolaikiniai Amerikos kong- 
lomeratai, kai to paties savininko rankose sutelkiamos vienos su kito- 
mis visiškai nesusijusios korporacijos. Zaibatsu racionaliai išaugo iš be- 
siplėtojančios ekonominės veiklos, todėl juos labiau tiktų vadinti kom- 
binatais. Jie dažniausiai šliedavosi prie centrinio banko, kuris finansuo- 
davo įvairias kombinato veiklos sritis. Šios funkcijos dažnai susiklosty- 
davo į vertikalius sąrašus. Pavyzdžiui, atskiros kompanijos galėjo kasti 

kokią nors rūdą, ją apdirbti, transportuoti kombinato prekybinių laivų 
linijomis ir per “bendrąją prekybos kompaniją" (sogo shosha) parduoti 
užsienyje bei įsigyti reikiamų žaliavų, o visas šios veiklos stadijas finan- 
suodavo kombinato bankas. 

Zaibatsu kombinato veiklos pobūdį ir mastą gerai atspindi didelių 
kompanijų pavadinimai; jos ligi šiol vadinasi Mitsubishi vardu. Tai Mit- 
subishi bankas, Mitsubishi korporacija (bendroji prekybos kompanija), 
Mitsubishi chemijos pramonės šakos, Mitsubishi elektros korporacija, 
Mitsubishi turto kompanija, Mitsubishi dujų ir chemijos kompanija, Mit- 
subishi sunkiosios pramonės šakos, Mitsubishi metalo korporacija, Mit- 
subishi kalnakasybos ir cemento kompanija, Mitsubishi variklių korpo- 
racija, Mitsubishi naftos kompanija, Mitsubishi popieriaus fabrikai, Mit- 
subishi naftos chemijos kompanija, Mitsubishi dirbtinio šilko kompani- 
ja, Mitsubishi kredito ir bankų korporacija ir Mitsubishi prekybos bazių 
bei transporto kompanija. Mitsubishi kombinatas pradėjo plėtoti ir pre- 
kybos laivyną, bet prekybos laivyno kompanija niekados nesivadino Mit- 
subishi vardu ir yra žinoma kaip Nippon Yusen Kaisha (NYK). 

Ypač įdomi zaibatsu ir visos pokarinės japonų ekonomikos sistemos 
dalis yra bendroji prekybos kompanija - išradinga naujovė, išplėtota spe- 
cifiniams japonų poreikiams tenkinti. Nuo pat pradžių aukštesnysis ja- 
ponų ekonomikos lygmuo labai priklausė nuo žaliavų importo ir užsie- 
nio rinkų, bet japonų kompanijos buvo nedidelės, joms stigo žinių apie 
ekonomines sąlygas užsienyje. Neturėjo jos ir pakankamai lėšų. Todėl 
buvo prasminga kapitalą, žinias apie išorinį pasaulį ir prekiavimo su už- 
sieniu įgūdžius sukoncentruoti specialioje institucijoje, kuri aptarnau- 
tų daugelį kompanijų, nepajėgiančių užsienyje nei savarankiškai parduo- 
ti prekių, nei įsigyti ten pirkinių. Įvairių zaibatsu bendrosios prekybos 
kompanijos aptarnaudavo daugiausia savo kombinato kompanijas, o ki- 
tos prekybos kompanijos talkindavo visoms kurios nors vienos srities 
kompanijoms. 

Prekybos kompanijos pradėjo teikti puikias paslaugas visam pasau- 
liui. Pavienėms kompanijoms jos padėjo atlikti tai, ko šios neįstengė savo 
jėgomis, taip pat finansavo didžiumą jų vykdomos prekybos. Jos vado- 
vavo milžiniškai daliai verslo, o už paslaugas prašė tik labai nežymios 
dalies pelno. Iš pradžių jų veikla apsiribojo beveik vien Japonijos užsie- 
nio prekyba, bet vėliau jos ėmė aptarnauti ir vidaus verslininkystę, o nuo 
Antrojo pasaulinio karo - kadangi teikė unikalias paslaugas - padėjo pre- 
kiauti ir visai svetimoms šalims. Vienu metu daugiau kaip trečdalis vi- 
so bendrojo Japonijos nacionalinio produkto pereidavo per dešimties di- 

džiausių prekybos kompanijų rankas, bet vėliau bendrųjų prekybos kom- 
panijų reikšmė sumažėjo, nes atsirado milžiniškų firmų, pajėgių savaran- 
kiškai bendradarbiauti su užsieniu. 

Dėl visa aprėpiančios zaibatsu sistemos įtakos Japonijoje buvo ilgai 
ir karštai ginčijamasi. Be abejonės, didelė valdžios ir turto koncentraci- 
ja daug kuo buvo žalinga Japonijos socialinei ir politinei raidai. Bet zai- 
batsu sistemai nebuvo būdingas nei šiuolaikinių konglomeratų sumaiš- 
tingas gigantizmas, nei ji sukėlė kokių pražūtingų monopolistinės sis- 
temos padarinių. Nė vienas zaibatsu neturėjo monopolijos kurioje nors 
svarbesnėje veiklos srityje. Iš esmės jie išplėtojo konkurencines įmones, 
kurios tarpusavyje besivaržydamos skatino viena kitos veiklą. Keletas zai- 
batsu arba kitų stambių firmų tam tikrose srityse kartais iš tiesų suda- 
rydavo oligopolius, bet sunkmečiu jie lengvai galėjo būti transformuoti 
į laikinai naudingus kartelius. Zaibatsu sistemos kapitalo koncentracija 
leido finansuoti daug žadančias, bet rizikingas sritis, kur indėliams at- 
sipirkti reikia daug laiko, ir todėl buvo galimos ilgalaikės investicijos, 
kurioms iš niekur kitur nebūtų atsiradę lėšų. Galiausiai savininkų gru- 
pės neskaitlingumas, taip pat tradicinis japonų taupumas sudarė sąlygas 
perinvestavimams ir sparčiam augimui. Nepaisant kariškių vadovaujamos 
vaisingiems užsienio užkariavimams, Japonijos zaibatsu sistema paklo- 
jo tvirtą industrinį pamatą įspūdingai pastarųjų dešimtmečių šalies pa- 
žangai. 


32 Pokario 
ekonomika 


Prieš Antrąjį pasaulinį karą japonams nepavyko iki galo pa- 
sivyti Vakarų ekonomikos ir technologijų, o konfliktas ir jo padariniai 
tą atotrūkį vėl smarkiai padidino. Į karo veiksmus Japonija buvo įsitrau- 
kusi nuo 1931 metų; 1937 metais prasidėjo karas su Kinija, 1941 me- 
tais - su Jungtinėmis Valstijomis ir Didžiąja Britanija; Japonijai gyvybiš- 
kai svarbūs prekybos laivynas ir pramoniniai miestai buvo visiškai su- 
griauti; karą šalis baigė kaip parijaus statusą turinti tauta, akis nuo jos 
suko visos valstybės, su kuriomis ji turėjo prekiauti, kad šiaip ne taip 
išsilaikytų; trūko gamtos išteklių net ir tam, kad savarankiškai išsimai- 
tintum; galiausiai amerikiečių drastiškų reformų programa taip viską 
suardė ir sukėlė tokį netikrumą, kad net ir ta saujelė, kuri turėjo bent 
kiek išteklių, nesiryžo ilgalaikėms investicijoms. Dauguma japonų priva- 
lėjo tvirtai susiveržti diržus, kad paprasčiausiai išgyventų; šalies ekono- 
mika merdėjo. Japonija atrodė daug beviltiškiau atsilikusi nuo Vakarų 
nei niūriausiais Meiji reformų pradžios laikais. 

Atgimimas vyko daug lėčiau nei bet kurioje karo nuniokotoje Vaka- 
rų šalyje ir prasidėjo tik tada, kai amerikiečiai įvykdė griežtų finansinių 
išlaidų sumažinimo politiką 1949 metais, sustabdė tolimesnes ekonomi- 
nes reformas ir pradėjo iš japonų pirkti prekes, kurios buvo reikalingos 
kilus 1950 metais karui su Korėja. Iš pradžių atgimimas vyko lėtai, bet 
aukštas japonų išsilavinimo lygis, gyventojų, kuriems pažįstamas indust- 
rinis darbas, įgūdžiai, didelė technikų, pramonininkų ir verslininkų pa- 
tirtis, taip pat puiki vyriausybinė valdininkija, trokštanti atkurti ekono- 
miką, ilgainiui suteikė jam pagreitį. Investicijas ir pastangas vyriausybė 
nukreipė į tokias pagrindines pramonės šakas, kaip laivų statyba, ang- 
liakasyba ir metalo gamyba, elektroenergetika, trąšų gamyba, chemijos 
pramonė, ir verslininkai sklandžiai su ja bendradarbiavo. 1955 metais 
pragyvenimas per capita pasiekė ikikarinį lygį, ekonominė pažanga vis 

PAL Gr iš 
PENE ašara 


Du robotai ir tik viena darbininkė, tikrinantys kompiuterius ant konvejerio linijos, rodo 
didėjančius aukštų technologijų ir mąžtančius darbo jėgos poreikius. (O Tadanori Sai- 
to / Photo Shuttle: Japan) 


Darbininkai, kuriuos pakeitė naujos tech- 
nologijos, perkvalifikuojami. (O Richard 
Kalvar / Magnum Photos) 


Du darbininkai plieno gamyklos techninės 
kontrolės centre atspindi perėjimą nuo in- 
tensyvaus darbo prie aukštų technologinių 
įgūdžių. (O Abbas / Magnum Photos) 

spartėjo. Ministro pirmininko Ikedos pasiūlymas per dešimt metų padvi- 
gubinti pajamas buvo gerokai pralenktas. Japonų fenomenas jau vyko. 

Didžiausia sėkmė japonus lydėjo visų pirma eksportuojant gaminius 
tų pramonės šakų, kurių plėtrą paskatino neseniai baigesis karas. Žiū- 
ronų, fotoaparatų, autobusų ir sunkvežimių gamybai labai pasitarnavo 
karo metais ištobulintos technologijos. Karo metų reikmės skatino ir lai- 
vų statybos pažangą. Japonai sukūrė didžiausią pasaulyje karo laivyną, 
tad nieko nuostabaus, jog septintajame dešimtmetyje jie pradėjo konst- 
ruoti ir didžiausius pasaulyje naftos tanklaivius, kad šį pirmaeilės svar- 
bos energijos šaltinį galėtų parsigabenti iš Persijos įlankos pro Singa- 
pūrą į specialiai šioms jūros pabaisoms priimti skirtus Japonijos uostus. 

Žodžiu, japonai vėl pakartojo klasikinį pramonės raidos modelį, tik 
šį kartą daug spartesniu tempu. Po karo iš pradžių daugiausia buvo eks- 
portuojama tekstilės. Kai tokios naujai besiindustrializuojančios šalys, 
kaip Taivanis ir Indija, irgi pradėjo tuo verstis, japonai pastangas nu- 
kreipė į plieno bei mašinų pramonę ir pradėjo eksportuoti motociklus, 
automobilius, traktorius. Nuo to žengta prie elektronikos - Japonija pa- 
mažu tapo vienintele Jungtinių Valstijų varžove kompiuterių ir kai ku- 
rių kitų aukštos technologijos gaminių srityse, o kai kur ėmė ir pirmauti - 
pavyzdžiui, kuriant robotus. Taip pat pradėjo ryškėti, kad ji ima keisti 
Jungtines Valstijas ir kaip pasaulio finansinis centras. Ji tapo daugiau- 
sia pasaulyje kredituojančia valstybe, o Jungtinės Valstijos smuko į di- 
džiausios pasaulyje valstybės skolininkės padėtį. Devinto dešimtmečio pa- 
baigoje Japonija ne tik kad buvo pasivijusi Vakarų šalis, bet ir atrodė 
pasiryžusi išsiveržti į priekį. 


Nuostabius japonų ekonomikos laimėjimus nuo 1950 metų visų pir- 
ma lėmė japonų visuomenės prigimtis, Japonijos ikikarinė patirtis ir kai 
kurie ypatingi japonų verslo organizavimo bruožai, kuriuos aptarsime 
kiek vėliau. Dažnai aiškinama, kad šią pažangą sąlygojo mažesni nei Va- 
karuose uzdarbiai. Iš pradžių japonų atlyginimai iš tikrųjų buvo paly- 
ginti nedideli, bet tai pirmiausia atspindi žemą pokarinės Japonijos darbo 
našumą. Mažos algos, kaip ir ribota vidaus rinka, iš tikrųjų ekonomikai 
buvo tiek pat stabdys, kiek privalumas. Ekonomikai atsigaunant ir ky- 
lant darbo našumui, tolydžio didėjo ir algos - iš pradžių jos išaugo iki 
pusės mokamų Jungtinėse Valstijose, po to - iki dviejų trečdalių, galiau- 
siai tapo tokios, kokios yra mokamos ten. Neseniai pakilus jenos ver- 


Plieno lakštų ritiniai. Septintame dešimtmetyje Japonija itin daug dėmesio skyrė plie- 
no lydymui bei kai kurioms kitoms sunkiosios pramonės šakoms ir tapo pirmaujančia 
plieno gamintoja pasaulyje. (Leidus Japan Information Center) 

tei dolerio atžvilgiu, jos dabar galbūt net didesnės. Kad ir kaip ten bū- 
tų, darbo jėgos kaina visąlaik išreiškė mažėjančią gamybos kaštų dalį, 
ir Japonijos ekonominė pažanga aiškintina visiškai kitomis priežastimis. 

Pats ikikarinio ekonominio mechanizmo sugriovimas tam tikru bū- 
du paskatino pokarinės ekonomikos augimą. Senosios gamyklos buvo 
arba subombarduotos, arba dėl atsarginių dalių ir darbo jėgos stygiaus 
paliktos rūdyti. Jų nevertėjo atstatinėti, todėl jas pakeitė naujos gamyk- 
los, dažnai kur kas aukštesnio lygio, nei veikiančios Jungtinėse Valsti- 
jose ir Europoje. Išardžius zaibatsu sistemą, japonų verslininkai nebega- 
lėjo naudotis jiems įprastais veiklos metodais, kurie jau darėsi nelanks- 
tūs, ir buvo priversti pasukti galvas, kad sumanytų ką nors nauja. Ta- 
čiau dar svarbiau tai, kad milžiniškų zaibatsu panaikinimas atvėrė erd- 
vę iškilti visai naujai antreprenerių kartai, o nestabili situacija sudarė 
sąlygas ryžtui ir drąsioms inovacijoms. Suklestėjo smulkios ikikarinės ir 
visiškai naujos įmonės, kai kurios jų išaugo iki pirmaujančių, visame pa- 
saulyje žinomų kompanijų. Matsushita, Canon, Sharp ir YKK, didžiau- 
sia užtrauktukų gamintoja pasaulyje, atstovauja pirmajai kategorijai, o 
Honda, Sony ir Sanyo - antrajai. 

Nors ekonominį atgimimą lėmė pirmiausia pačių japonų pastangos, 
negalima paneigti ir didelės palankių išorinių įtakų reikšmės. Vienas pa- 
lyginti nelabai svarbus veiksnys - jau minėtas Korėjos karas. Kur kas di- 
desnės įtakos turėjo amerikiečių okupacija. Nors jos radikalios reformos 
sutrukdė ankstyvą atgimimą ir verslo pasaulyje sukėlė daug netikrumo, 
nemažai ekonominių bei socialinių priemonių padarė itin naudingą il- 
galaikį poveikį - sumaištingais pokario metais nuosaikiais demokratiniais 
veiksmais patys japonai jų, ko gero, nebūtų įstengę atlikti. Ypač naudin- 
gas buvo ekonomikos išlaidų sumažinimas 1949 metais ir verslo veik- 
los suaktyvinimas, išardant zaibatsu sistemą. Tačiau dar svarbesnės bu- 
vo aiškios ir neginčijamos naujosios konstitucijos reformos, moters iš- 
laisvinimas bei jos ir vyro socialinis sulyginimas, taip pat - visa apiman- 
ti žemės reforma, kuri, nors ir nebūdama ekonomiškai naudinga, paklojo 
tvirtą socialinį demokratinės sistemos pamatą. 

Amerikiečių įsitraukimas į Japonijos reikalus buvo naudingas ir ki- 
tu atžvilgiu. Jis pašalino sunkią gynybinių išlaidų naštą. Po karo japo- 


Mitsui naftos chemijos kompanijos įmonė Iwakunyje, Vidinėje saloje. Septintame 
dešimtmetyje naftos chemija buvo viena iš svarbiausių Japonijos pramonės šakų. (Lei- 
dus Japan Information Center) 

nai vengė bet kokio militarizmo, ir Jungtinės Valstijos bei kiti ankstes- 
ni Japonijos priešininkai, lygiai kaip jų kaimynai, prisimindami japonų 
karių baisumą ir žiaurumą karo metais, džiaugėsi matydami Japoniją be 
ginklų. Vis dėlto tarptautinė padėtis neleido palikti Japonijos be teisės 
gintis, ir Jungtinių Valstijų okupacinės pajėgos užpildė šį vakuumą. Ja- 
ponija suteikė Jungtinėms Valstijoms bazes, bet amerikiečiai turėjo pa- 
didinti stambių karinių pajėgų Japonijoje ir aplink ją išlaikymo išlaidas. 
Tad tuo metu, kai kitos didelės šalys nuo 4 iki 7 nuošimčių bendrojo 
nacionalinio produkto, o kai kurios dar daugiau, skirdavo karinėms iš- 
laidoms, japonai už tai nemokėjo beveik nieko. Net vėliau sukūrę kuk- 
lias Gynybos pajėgas jie nusistatė joms skirti ne daugiau kaip 1 nuošimtį 
BNP. Šitai jiems leidžia išlaikyti kur kas mažesnius negu kitose šalyse 
mokesčius, o mokslo tiriamąją bei taikomąją veiklą skirti tik ekonomiš- 
kai naudingiems planams. 


Prieš nuleidžiant į vandenį dažomas milžiniškas tanklaivis Mitsubishi laivų statyklo- 
je Nagasakyje, Kiusiu. 1956 metais Japonija tapo pirmaujančia pasaulyje laivų staty- 
toja. Tuo metu Japonijai tai buvo ideali pramonės šaka, reikalaujanti aukštų techno- 
logijų bei meistriškumo ir daug darbo jėgos. (Leidus Japan Information Center) 

Japonija buvo taip sutriuškinta, o jos ekonomika tokia pažeista, kad 
amerikiečiai nė įsivaizduoti neįsivaizdavo, jog atsigavusi ji galėtų tapti 
rimta ekonomine varžove. Jiems labiau rūpėjo ekonominis šios šalies gy- 
vybingumas ir vidinis stabilumas didžiulio skurdo ir politinės sumaišties 
aplinkybėmis. Dėl to amerikiečiai su japonais elgėsi nepaprastai kilnia- 
širdiškai ir iš paskutiniųjų stengėsi juos ištraukti iš “duobės”. Kad iš- 
gelbėtų nuo bado, pirmiausia suteikė skubią ekonominę pagalbą, o pas- 
kui plačiai atvėrė rinkas Japonijos eksportui, leisdami japonams išlaikyti 
griežtus importo apribojimus, kad būtų apsaugota atseit kūdikiškai silp- 
na jų pramonė. Amerikiečiai japonus aprūpino ir naudingomis technolo- 
gijomis. Privačios kompanijos, kurios mažomis kainomis pardavinėjo ja- 
ponų firmoms atgyvenusias technologijas, į tai žiūrėjo kaip į netikėtą 
dangaus maną ir niekados nepamanė, kad vieną gražią dieną šitoks da- 
lijimas joms atsirūgs. Tokiomis aplinkybėmis japonai galėjo greitai su- 
mažinti technologinį atsilikimą. Pasistate naujas pramonės gamyklas, pa- 
sižymėdami dažnai pranašesne verslo organizacija bei sumanesniais pre- 
kybos būdais, jie greitai tapo sunkiai įveikiamais ekonominiais varžovais. 

Svarbiausia išorinė įtaka, daug prisidėjusi prie Japonijos industrinio 
atgimimo, buvo tarptautinės prekybos sąlygos, kurias amerikiečiai ir jų 
sąjungininkai sukūrė po karo. Jie dėjo daug pastangų, kad sumažintų 
prekybos kliūtis tarp visų tautų, ir pasaulinė prekyba suklestėjo. Toje 
aplinkoje skurdi nacionalinių išteklių, labai priklausoma nuo užsienio 
rinkų ir išteklių šaltinių Japonija galėjo puikiai suktis, nesigriebdama se- 
nų bandymų užsikariauti nuosavą ekonominę imperiją. 

Daug šalių iš pradžių prieštaravo, kad Japonijai būtų leista įsijungti 
į tarptautinę prekybos bendriją. Išskyrus amerikiečius, kurie dėl savojo 
okupantų ir reformatorių vaidmens paternalistiškai didžiavosi Japonija, 
Vakarų žmonės tebejautė kartėlį po neseniai pasibaigusio karo ir nebuvo 
pasiruošę priimti japonų į savo būrį, o japonų kaimynai puikiai prisimi- 
nė Japonijos užkariavimus ir bijojo atgimsiant karinę japonų galią. Tik 
amerikiečiai palaikė pilnateisį Japonijos dalyvavimą pasaulio bendruome- 
nėje, pirmiausia laimėdami jai narystę Bendrajame muitų ir prekybos su- 
sitarime (BMPS; angl. GATT) 1955 metais bei Ekonominio bendradar- 
biavimo ir plėtros organizacijose (EBPO; angl. OECD) 1964-aisiais. Nuo 
1975-ųjų Japonija - viena iš šešių (vėliau septynių) pagrindinių šalių, ku- 
rios dalyvauja kasmetiniuose viršūnių pasitarimuose. 

Europiečių priešiškumas japonams dar nebuvo visiškai atslūgęs, kai 
pirmaisiais pokario metais tarp pačių pikčiausių buvusi Australija sep- 

Naftos vamzdynai ir prieplaukos naftos chemijos gamybos centre Yokkaichyje, mies- 
te netoli Nagoyos. Japonija - didžiausia neperdirbtos naftos importuotoja pasaulyje. 
(Leidus Japan Information Center) 

tintame dešimtmetyje staiga susizgribo, kad Japonija tampa pagrindine 
jos rinka, ir šios šalies atžvilgiu ėmė laikytis tokio pat šilto, suinteresuoto 
požiūrio kaip amerikiečiai. Tuo pat metu mažiau išsivysčiusios šalys vis 
labiau grežėsi į Japoniją, matydamos čia geriausią joms reikalingų tech- 
nologijų ir pramoninių prekių šaltinį. Palyginti su prieškariniais laikais, 
Japonijos gaminių kokybė buvo žymiai pagerėjusi, o nuo devinto dešimt- 
mečio “pagaminta Japonijoje" ėmė reikšti neabejotiną pranašumą. Japo- 
nija tapo visuotinai pripažinta ne tik kaip tikra ekonomikos milžinė, bet 
ir kaip visų pramoninės gamybos šakų lyderė. Maža pasakyti, kad ji neat- 
silieka nuo Vakarų. Daugelio žmonių akyse ji - ekonominės sėkmės pa- 
vyzdys ir ateities pranašas. 


33 Tarnybos 
Sistema 


Japonijos ekonominiai laimėjimai Vakaruose ją apgaubė tik- 
ru paslapties šydu. Daugelis tautų mano, kad japonai žino kažkokią pas- 
laptį arba galbūt naudoja kokius nors nesąžiningus verslininkystės bū- 
dus, kuriuos reikia pakeisti, kad kiti galėtų su jų verslu susikauti eko- 
nominio žaidimo lauke. Kilnesnis požiūris, - esą japonai ištobulino pas- 
laptingus įgūdžius, kurių kitiems reikėtų išmokti ir su jais lenktyniau- 
ti. Nė viena nuostata nėra pakankamai teisinga. Japonija iš tikrųjų pa- 
sižymi tam tikromis ekonominėmis ypatybėmis, kurios užsienyje menkai 
suprantamos ir kurios japonams teikia pranašumo. Tačiau tai - natūra- 
lus japonų visuomenės raidos padarinys ir, kad ir kaip būtų nuostabu 
vakariečiams, nė nedvelkia paslaptimi. Nėra tos ypatybės ir amžiams sus- 
tingusios, o keičiantis sąlygoms evoliucionuoja. 

Viena iš ryškiausių japonų ekonomikos ypatybių - viso gyvenimo tar- 
nybos sistema. Jei kalbėsime apie pareigūnus, tai šitai atėję is ikimoder- 
niųjų laikų. Didelės kompanijos egzaminų tvarka būsimus pareigūnus 
atsirenka dažniausiai iš vos keleto prestižinių universitetų absolventų. 
Sėkmingai išlaikę egzaminus kandidatai pradeda firmoje viso gyvenimo 
karjerą. Pirmaisiais metais šiems žmonėms sudaromos sąlygos tobulin- 
tis - suteikiamos geriausios galimybės studijuoti Japonijoje ir užsieny- 
je, jie dirba įvairiausius darbus, kad kuo geriau susipažintų su visos 
kompanijos veikla, net jeigu gabiausiems vėliau tikriausiai bus paskirti 
atsakingiausi postai. 

Kasmetinės kohortos nariai žengia karjeros laiptais viena greta ir pa- 
gal algas, ir pagal postus. Paprastai niekada nesiūloma valdyti nei savo 
amžiaus grupės nariui, nei jaunesniam. Tik grupei artėjant prie viršū- 
nės, gabiausi atrenkami pagrindiniams postams užimti, o kiti išeina į 
pensiją - dažniausiai penkiasdešimt penkerių metų, - nors daug kas gau- 

na periferines pareigūnų vietas smulkesnėse filialinėse įmonėse, kurios 
gali būti pagrindinės kompanijos dalys. 

Ši bendroji atrankos, tobulinimo, paaukštinimų ir pensijų sistema tai- 
koma ir įvairiose centrinės vyriausybės ministerijose bei žinybose. Išė- 
ję pensijon valdininkai paprastai tampa vyriausybės arba, dar dažniau, 
verslininkystės patarėjais, jų algos lieka maždaug tokios pačios, o parei- 
gos kur kas lengvesnės. 

Bendroji japonų darbo sistema turi trūkumų, bet taip pat ir kai ku- 
rių didelių privalumų. Ji sušvelnina, jei nevisiškai panaikina, visa ėdan- 
čią konkurenciją bei trintį tarp bendraamžių kohortoje, taip pat tarp skir- 
tingo amžiaus ir statuso žmonių. Kadangi pavaldinys negali peršokti per 
nekompetentingą viršesnį, šis gali nebijoti gabaus ir ambicingo pavaldi- 
nio. Iš baimės pasirodyti išsišokėliu niekas nesistengs asmeniškai subliz- 
gėti ir per jėgą prasiveržti į priekį. Visi įstaigos tarnautojai save laiko 
viena komanda. Vadovas visuomet tariasi su pavaldiniais, skatina jų ini- 
ciatyvą ir ypatingus gabumus, nes jų laimėjimai prisideda prie visos ko- 
mandos garbės. Pavaldinys drįsta išsakyti savo nuomone, nesibauginda- 
mas, kad nusipelnys nepalankumo. Sykiu jis visuomet palaiko savo vir- 
šininką, nesvarbu, kokie šio gabumai. Dėl to lengva tartis, visi įstaigos 
komandos nariai gali atskleisti geriausius savo sugebėjimus. Visuose val- 
dymo lygmenyse skatinamas bendradarbiavimas, iš kiekvieno lygmens 
laukiama iniciatyvos. 

Dėl to Japonijos verslininkai ir valdininkai priima nutarimus tokiu bū- 
du, kuris dažnai trikdo užsieniečius. Amerikiečiai, įpratę prie palyginti 
diktatoriško “iš viršaus į apačią" stiliaus, nustemba, kad Japonijoje spren- 
dimai ateina iš apačios. Šis reiškinys susijęs su vadinamąja ringisei sis- 
tema, kai dokumentai cirkuliuodami kyla nuo žemesnių ešelonų prie 
aukštesnių, o kiekvieno lygmens pareigūnai juos antspauduoja, taip pa- 
žymėdami, kad susipažino su dokumentu ir neturi nieko prieš. Ši siste- 
ma nepasižymi tokiu savaiminiu sklandumu, koks būdingas Amerikos 
biurokratiniam aparatui ar atmintinių platinimui. Veikiant tokiu būdu, 
gali atsirasti daug rutininių dalykų, bet sistema nėra nei grynai japoniš- 
ka, nei apsunkina priimti aukščiausio lygmens nutarimus. 

Tačiau tai, kuo japonų sprendimų priėmimo procesas iš tikrųjų išsis- 
kiria, yra konsultacijų sistema; konsultacijos vykdomos, kad prie galu- 
tinio nutarimo būtų prieita bendru konsensusu. Tai vadinama nemawa- 
shi, tiesioginė žodžio reikšmė - kasimas aplink augalo šaknis prieš jį per- 
sodinant. Užuot kam nors vienam nusprendus viršuje, t.y. jėga trūkte- 
lėjus augalą už stiebo, japonai rengia didelius neoficialius pasitarimus, 

Žemesniosios valdančiosios grandies lygio pareigūnai prie kavos puoduko aptaria dar- 
bo problemas. Tokie pasitarimai laikytini pirmine nemawashi (konsultacijų) dalimi. (O 
Richard Kalvar / Magnum Photos) 


kuriuose dalyvauja visi suinteresuoti pavaldiniai. Taip prieinama prie 
konsensuso, kurį gali įkūnyti kurio nors pavaldinio parengtas dokumen- 
tas. Arba galutinį sprendimą gali padaryti nedidelė grupė ar vienas žmo- 
gus viršuje. Bet kuriuo atveju visi suinteresuoti asmenys su nutarimu 
visapusiškai susipažįsta iš anksto, todėl gali jį vykdyti daug efektyviau, 
nei tada, kai jis bus įteiktas staiga ir be įspėjimo. 

Šis bendras nutarimų priėmimo procesas ir tvirta amžiaus bei įstai- 
gos komandos tarpusavio priklausomybė turi ir didelių trūkumų. Jie su- 
lėtina nutarimų priėmimo procesą, dėl jų prie sprendimų negali prisidėti 
pašaliniai, ypač užsieniečiai. Kad svetimšaliai galėtų efektyviai veikti, 
jiems dažnai stinga ne tik sklandaus kalbėjimo japoniškai įgūdžių, bet 
ir pakankamo išmanymo apie japonų tarpusavio bendravimo būdą, taip 
pat - stinga ir ryšių su įstaigų kolegomis. Japonų ekonomika sparčiai in- 
ternacionalėja, tad užsieniečių įsijungimas į aukštesnįjį vadovavimo ly- 
gj darysis vis opesné problema. 


Tarnybos sistema / 313 


Kita vertus, japoniška pareigūnų viso gyvenimo darbo sistema turi ir 
privalumų, nes sumažina vidaus trintį ir skatina didele ištikimybę kom- 
panijai ar valstybinio valdymo šakai, kuriai žmogus priklauso. Jis linkęs 
save tapatinti ne tiek su inžinieriaus, elektronikos specialisto, prekybos 
agento, ekonomisto ar pan. profesija, kiek su firma arba vyriausybės val- 
dymo šaka, t.y. vadinti save Toyotos, Nippon metalo kompanijos, Hita- 
chi ar Finansų ministerijos žmogumi. Jis išdidžiai nešioja kompanijos 
ženkliuką švarko atlape, o vizitinės kortelės (meishi), kuriomis masiš- 
kai keičiamasi, - jo profesinės priklausomybės ženklas. Tokios ištikimy- 
bės vertė neįkainojama jokiais pinigais. 


Viso gyvenimo darbo sistema žmonėms, užimantiems pareigūnų pos- 
tus, jokiu būdu nesiriboja Japonija. Ji būdinga karinėms organizacijoms 
ir kai kurioms vyriausybinio valdymo šakoms, pavyzdžiui, Amerikos už- 
sienio tarnybai. Bet šios sistemos taikymas ir darbininkams - ypatingas 
Japonijos bruožas. Paprastai manoma, kad sistema išlikusi iš ikimoder- 
niosios visuomenės, bet iš tikrųjų ji išsiplėtojo labiau dabartiniais laikais. 
Kaip ir Vakaruose, Japonijoje mašininė gamyba anksčiausiai pradėta 
diegti tekstilėje; kaip ir Vakaruose, jos kadrus sudarė daugiausia jaunos, 
trumpam įsidarbinančios moterys. Japonijoje šias merginas, dirbančios 
tam, kad susikrautų kraitį, griežtai kontroliavo kompanija ir prižiūrėto- 
jos, o gyvendavo jos bendrabučiuose. 

Techniškai reiklesnėje metalo pramonėje dirbo vyrai, kurie keisdavo 
darbus, kaip ir Vakaruose, parduodami savo darbo jėgą tam, kas dau- 
giau pasiūlydavo. Maždaug šimtmečių sandūroje japonai darbdaviai pra- 
dėjo suprasti, kad įgudę darbininkai - palyginti reta prekė, kurią verta 
išlaikyti įvairiomis ypatingomis privilegijomis, iš kurių svarbiausia - darbo 
draudimas. Šiuos darbininkus dar patikimiau buvo galima suinteresuo- 
ti už ištarnautą laiką didinamų algų sistema, dėl kurios jiems nesinorė- 
tų palikti tarnybos. Gabūs, atitinkamą išsilavinimą turį jauni žmonės ga- 
lėjo būti verbuojami už palyginti nedidelį atlyginimą, kurį lėmė nekva- 
lifikuotos darbo jėgos perteklius, toliau kompanijos sąskaita apmokomi 
ir išlaikomi pažadant, kad už išdirbtus metus tolydžio bus mokama di- 
desnė alga. 

Nors sistema anksčiau pradėta taikyti pareigūnams, nuo darbininkų 
įdarbinimo visam gyvenimui sistemos iš esmės niekuo nesiskiria. Tarp 
darbininkų ji išplito ir pasidarė svarbi tik po Pirmojo pasaulinio karo, 
o verslininkystėje įsigalėjo tik pasibaigus Antrajam. Tarp darbininkų ji 

pagimdo tokią pat ištikimybę kompanijai, kokią ir tarp pareigūnų. Įstai- 
gos pareigūnų ir tarnautojų grupes atliepia darbo ar kokybės kontrolės 
ninkai sudaro artimais ryšiais susijusius būrelius, kurie didžiuojasi lai- 
mėjimais, kontroliuoja savo darbo kokybę, bendromis pastangomis sten- 
giasi patobulinti veiklą ar siūlo naujoves gamybos procesui pagerinti. 

Tarp pareigūnų ir darbininkų nėra aiškios 'skiriamosios ribos, nors pa- 
reigūnai nuo pat pradžios stovi akivaizdžiai aukščiau. Paprastai gamyk- 
loje jie vilki tokiais pat darbo švarkais, dėvi tokias pat kepures, valgo 
tuose pačiuose kompanijos restoranuose. Kompanija abi grupes aprūpina 
pigiu gyvenamuoju plotu, didžioji dalis pradinio apmokymo neatitrūks- 
tant nuo darbo irgi skiriama ir vieniems, ir kitiems. Kai kuriose kompa- 
nijose darbo dieną visi tarnautojai pradeda kartu dainuojama kompani- 
jos daina. Kompanija vienodai tėviškai rūpinasi ir jaunais darbininkais, 
ir jaunais pareigūnais. Tarp viršininkų ir pavaldinių skatinami šilti pa- 
sitikėjimo santykiai, ir pirmieji dažnai būna tarsi asmeniniai žemiau sto- 
vinčiųjų patarėjai bei globėjai. Didelės kompanijos turi poilsio namus, 
skirtus atostogauti darbuotojams, o siekiant sustiprinti kompanijos so- 
lidarumą, dosniai remiamos sporto komandos, šventės ir kitokia veikla. 
Apie gamyklą sukasi visas jaunų darbininkų ir pareigūnų gyvenimas, pa- 
prastai iš to kyla stiprus susitapatinimo su kompanija pojūtis. 

Viso gyvenimo įdarbinimo ir mokėjimo pagal išdirbtus metus siste- 
ma išaugo iš darbo jėgos poreikių, bet ji gerai dera prie japonų esmi- 
nių grupinių nuostatų ir duoda daug papildomos naudos. Ji skatina dir- 
bančiųjų, besididžiuojančių tuo, ką atlieka, ir linkusių su džiaugsmu 
dirbti net viršvalandžius, entuziazmą ir lojalumą. Daug darbuotojų, ypač 
jaunų pareigūnų, neišnaudoja viso jiems skirto atostogų laiko, galbūt sa- 
vo ištikimybe norėdami padaryti įspūdį kitiems, arba parodyti, koks reikš- 
mingas jų darbas. Darbininkai tokie stropūs ir taip griežtai tikrina sa- 
vo produkciją, kad, priešingai nei daugumoje šalių, nereikia jokios prie- 
žiūros iš pašalės kokybei kontroliuoti. 

Darbuotojai jaučia, kad glaudus susitapatinimas su kompanija paten- 
kina poreikį dalyvauti grupės veikloje, o su amžiumi augančios algos ati- 
tinka kintančius gyvenimo poreikius įvairiais gyvenimo tarpsniais ir lei- 
džia pasirengti vedyboms, išauginti vaikus, užmokėti už jų išmokslini- 
mą, galiausiai pasiruošti pensijai. Tai daug modernesnė ir humaniškes- 
nė sistema, nei buvo industriniame devynioliktame šimtmetyje, kai algas 
sąlygojo visų pirma kvalifikacija ir energija, kuri dažniausiai ima sekti. 
Ši sistema, panaši į valdininkų ar modernioj kariuomenėj tarnaujančių- 

jų darbo apmokėjimą, gali būti laikoma ateities modeliu, o ne atgyvenu- 
sia algų mokėjimo tvarka, kuri vis dar būdinga daugeliui kitų industri- 
nių šalių. 

Japonų viso gyvenimo darbo sistema sušvelnina ir bedarbystės ban- 
gų smūgius, kurie šiais laikais sukrėtė visą industrinį pasaulį. Jeigu kom- 
panijai nebereikia tam tikros veiklos srities darbuotojų, ji visuomet 
stengsis juos perkvalifikuoti ir surasti jiems kitą darbą kompanijoje; net 
ir tuomet, kai atsiranda darbo jėgos perteklius, ji gali stengtis juos iš- 
laikyti, užimdama kita veikla, kol perviršis natūraliai sumažės. 

Toks metodas darbuotojams, žinoma, naudingas ir socialiai, ir eko- 
nomiškai, nes leidžia išvengti tiek savigarbos praradimo, tiek ekonomi- 
nės įtampos, kurią atneša bedarbystė. Šalies ekonomikai, apskritai visuo- 
menei, net atskiroms kompanijoms, jis irgi duoda naudos. Sistema lai- 
duoja, kad darbuotojai kompanijai bus ištikimi, o visuomenė - gerano- 
riška. Ji neužkrauna nė didesnės ilgalaikės ekonominės naštos. Bedar- 
bius privalu kaip nors paremti, tikriausiai tai bus daroma iš mokesčių, 
o jeigu analizuosime iki galo, tai mokesčius padidinti turi pačios kom- 
panijos. Už bedarbystę vis tiek teks užmokėti. 

Atrodo, kad ši viso gyvenimo darbo sistema japonams padeda puikiai 
tvarkytis. Nedarbą atspindintys skaičiai tam tikrą laiką buvo tik nežymi 
dalelė tų, kurie fiksuoti kitose pramoninėse šalyse, ir pastebimiau nepa- 
didėdavo net per tokias ekonomines krizes, kaip aštunto dešimtmečio 
naftos šokas. Žinoma, labiausiai šitai sąlygojo japonų ekonomikos kles- 
tėjimas. Be to, nedarbą Japonijoje atspindintys skaičiai šiek tiek sąmo- 
ningai sumažinti, nes nedirbančios darbingos moterys neregistruojamos 
kaip visos darbo jėgos dalis. Šiaip ar taip, Japonijos darbo sistema nea- 
bejotinai daug prisidėjo prie ekonominių Japonijos laimėjimų. 

Apmokėjimas pagal išdirbtus metus skatina ir ekonominį augimą. Di- 
namiškoje, sparčiai kylančioje kompanijoje dirbs neproporcingai daug 
naujai pasamdytų jaunų darbuotojų, kuriems nevisiškai atlyginama už 
jų darbo našumą, o kompanijoje, kurios veikla jau nusistovėjusi, darbuo- 
tojai bus vyresni ir geriau apmokami. Taip suteikiamas stiprus ekono- 
minis impulsas sparčiai raidai. 

Iš to, ką pasakojome, gali kilti įspūdis, kad japonų darbo sistema be- 
veik ideali, tačiau ji turi ir trūkumų. Ji niekados nebuvo taikoma dvigu- 
bos ekonomikos žemesniojo lygmens didžiumai darbininkų, nė daugu- 
mai moterų, į kurias visuomet buvo žiūrima kaip į laikinas, bendrajai sis- 
temai nepriklausančias darbuotojas. Nedidelių prekybos įstaigų ir mažų 
pramonės gamyklų dirbantieji neturi įdarbinimo visam gyvenimui garan- 


Keli laivų statyklos darbininkai per priešpiečių pertrauką galimas dalykas aptaria darbo 
reikalus. (O Henry Cartier-Bresson /Magnum Photos) 


tijų, algos už išdirbtus metus jiems irgi nedidinamos. Prie kiekvienos di- 
delės gamybos korporacijos šliejasi daugybė mažų pagal perįgaliojimo 
sutartis dirbančių firmų, kurios veikia kaip aprūpinančios gamyklos, tie- 
kiančios smulkius gamybos proceso elementus, bet savo darbuotojams 
nesuteikiančios jokių bendrosios sistemos lengvatų. Net didelėse korpo- 
racijose esama tam tikrų kategorijų darbuotojų, kurie laikomi į bendrą- 
ją sistemą nejeinančiais darbininkais, kad ir koks pastovus būtų jų dar- 
bas. Šių įvairių periferinių sričių darbuotojams tenka mažiau finansinių 
lengvatų, jie neapsaugoti nuo nedarbo; tik išrinktieji didelių kompani- 
jų darbininkai gali naudotis visomis sistemos privilegijomis. 

Tačiau net ir jų padėtis keičiasi. Didžiausio ekonominio pakilimo lai- 
kotarpiu, kuris prasidėjo šešto dešimtmečio pabaigoje ir tesėsi septin- 
tą-aštuntą dešimtmečius, buvo pilna darbo jėgos, ir kompanijos galėjo 
sparčiai augti, samdydamos palyginti pigius jaunus darbininkus, ypač iš 
tų, kurie buvo gime per pokarinę gimimų bangą. Tad greitas plėtimasis 


Tarnybos sistema / 317 


firmai buvo akivaizdžiai naudingas, nes mažino vidutinę darbo jėgos kai- 
ną. Tačiau gyventojų skaičiaus didėjimas ilgainiui ėmė lėtėti. Kadangi su- 
mažėjo jaunų darbininkų ir didžiąją darbo jėgos dalį ėmė sudaryti vy- 
resni žmonės, dėl vadinamojo “gyventojų žilimo" darbo jėgos vidutinė 
kaina išaugo, ir firmai sparčiai plėstis pasidarė nebe taip paprasta ir nau- 
dinga. 

Jauniems darbininkams Japonijos darbo sistema irgi mažiau patinka 
nei jų pirmtakams. Jų tikrai nežavi būsimas didelis atlyginimas už da- 
bartinį sunkų darbą, o tėviška kompanijos globa atrodo šiek tiek varžan- 
ti, ir jie geidžia didesnės asmeninio gyvenimo laisvės. Dėl to jie nebe to- 
kie ištikimi kompanijai, ir dauguma jų, įskaitant jaunus pareigūnus, vy- 
resniųjų siaubui, nesivaržo keisti darbus. Visa algų sistema, apskritai la- 
bai sudėtinga, irgi palaipsniui keičiasi - vis daugiau dėmesio kreipiama 
į kvalifikaciją ir darbo rezultatus, atlygis nebe taip lemtingai priklauso 
nuo amžiaus. Kitais žodžiais tariant, randasi sistemos irimo požymių. 

Vis dėlto japonų darbo ir atlyginimų sistema, atrodo, ligi šiol tebėra 
tvirtai įsišaknijusi ir kurį laiką tikriausiai išliks nepakeista. Dėl bendro 
darbo jėgos trūkumo menkesnės žemojo lygmens algos artėja prie dides- 
nių aukštesniojo lygmens atlyginimų. Nors atrodo akivaizdu, kad visa sis- 
tema tam tikru mastu dar irs, o Japonijos sąlygos panašės į Vakarų, ko 
gero, dar labiau tikėtina, kad vakarietiška darbo ir atlyginimų sistema 
artės prie aiškiai vykusio japonų modelio. 


Japonijos darbo ir atlyginimų sistema padarė akivaizdų poveikį prof- 
sąjungų judėjimui. Kaip jau matėme, tučtuojau po Antrojo pasaulinio ka- 
ro darbininkų sąjūdis labai išsiplėtė; jo pagrindas buvo prieš karą už- 
gniaužtas darbininkų judėjimas, skatino jį ir amerikiečių okupacinė val- 
džia. Trumpą laiką buvo stengiamasi net perimti pramonės valdymą. Ta- 
čiau dėl amerikiečių pasipriešinimo tokiai veiklai bei darbininkų pasiten- 
kinimo greitai didėjančiomis algomis darbo sąjūdis ilgainiui pasidarė ma- 
žiau kovingas ir nuo to laiko toks ir išlieka. 

Tik trečdalis ar dar mažiau japonų darbininkų susivieniję į organi- 
zacijas - maždaug tiek pat, kiek daugumoje Vakarų Europos šalių, ir žy- 
miai daugiau nei Jungtinėse Valstijose. Kadangi darbininkai save laiko 
veikiau tam tikros kompanijos amžinais nariais nei žmonėmis, turinčiais 
kokių nors specifinių įgūdžių, o jų gyvenimas labai susijęs su kompani- 
jos veikla, dauguma sąjungų nėra profsąjungos, organizuotos kelių kom- 
panijų cechų pagrindu, kaip daugumoje Vakarų kraštų, bet apima tik vie- 

ną kompaniją, o jai priklauso visi darbininkai, įskaitant net žemesniojo 
rango vadovybe. Šias sąjungas galima būtų vadinti “įmonės sąjungomis", 
kad atskirtume jas nuo “kompanijos sąjungų", reiškiančių dirbtinius da- 
rinius, kuriuose dominuoja kompanija. Japonų įmonės sąjungos yra vi- 
siškai nepriklausomos organizacijos, kurių paskirtis - ginti darbuotojų 
interesus prieš vadovybę ir įtraukti kompaniją į kasmetinius nacionali- 
nio masto “pavasarinius puolimus" dėl algų. 

Įmonių sąjungos paprastai jungiasi į didesnes grupes, į kurias įeina 
visos tam tikros ekonominės veiklos srities sąjungos, o iš šių savo ruožtu 
susideda nacionalinės federacijos, kurias labiau domina valstybinio, o ne 
vietinio pobūdžio problemos. Kaip jau matėme, didžiausia iš jų - Sohyo. 
Ją sudaro daugiausia valdžios pareigūnai ir tarnautojai, kurių algos la- 
biau priklauso nuo politinių veiksmų nei nuo rinkos. Dėl to į ją įeinan- 
čios sąjungos kaip ir anksčiau linkusios pabrėžti politinę veiklą; tai ypač 
reiškiasi parama socialistų, net ir komunistų partijoms. Antroji pagal dy- 
dį - Domei federacija, kurią sudaro daugiausia privačios pramonės kva- 
lifikuoti darbininkai; jai labiausiai rūpi algos ir darbo sąlygos, o politiš- 
kai ji remia Demokratų socialistų partiją. Mažesnės federacijos ir nepri- 
klausomos sąjungos linkusios likti politiškai neutralios. 

Eilinis privačios pramonės darbininkas iš esmės suinteresuotas savos 
įmonės sąjungos, o ne nacionalinės federacijos veikla. Ir jis, ir jo sąjunga 
mano, kad jo asmeninė gerovė priklauso nuo kompanijos sėkmės. Žino- 
dami, kad kompanija jį perkels į naują darbą, jeigu senasis pasirodys ne- 
benaudingas, nei darbininkas, nei sąjunga nesipriešina techninei pažan- 
gai, kaip neretai nutinka Vakaruose, kur už tai Vakarų darbininkui ten- 
ka brangiai mokėti. Jie taip pat puikiai suvokia, kad kompanija vargiai 
galės pakelti algas ar suteikti darbininkams lengvatų, jeigu neišaugs pro- 
duktyvumas ir nepadidės gaunamas pelnas. Tad ir atkakliai reikalauda- 
mi savo dalies, jie kelia tik pagrįstus reikalavimus ir derina juos prie 
kompanijos finansinės padėties. Sparčiai augant ekonomikai, japonai ga- 
lėjo tikėtis, kad algos per metus padidės maždaug 15 nuošimčių, ir tuo 
visi buvo patenkinti, bet kai augimo tempai sulėtėjo ar net smuktelėjo, 
darbininkai ir profsąjungos pasirodė sugebą būti nuosaikesni. 

Darbininkai ir jų sąjungos streikų ar kitokių darbo sustabdymų ne- 
mėgsta lygiai taip pat, kaip ir pati vadovybė, - jie gerai supranta, kad 
patirti nuostoliai atsilieps ir jiems. Dėl to daug streikų grynai simboli- 
niai. Jie pradedami gerokai prieš darbo pradžią iš ryto ir tęsiasi labai 
trumpai, o jų tikslas - nesumažinant gamybos parodyti jėgą. Tikri strei- 
kai irgi paprastai trumpi. Ilgalaikiai streikai kyla nebent tada, kai nuos- 


Automobilių transporto darbininkų sąjungos (pagal japonų sutrumpinimą - Jiko Soren, 

mukį patiria visa industrijos šaka ir darbininkams iškyla grėsmė atsidurti 
už vartų. Paskutinysis toks - 1960 metų Miike angliakasių streikas, kai 
streikininkams neišvengiamai teko atsisakyti savo reikalavimų. Pastarai- 
siais metais per streikus prarasta daug mažiau darbo dienų nei Vakaruo- 
se - tik trečdalis ar ketvirtadalis to, kiek Jungtinėse Valstijose ir Jungti- 
nėje Karalystėje. 

Šiais ir kitokiais būdais profsąjungos prisidėjo prie Japonijos ekono- 
mikos sparčios pažangos bei darbininkų reikmių tenkinimo. Darbo ir al- 
gų sistema jos padėjo sutvirtinti Japonijos ekonomiką. Žinoma, sistema 
veikia sklandžiau, kai japonų ekonomika strėle kyla į viršų, bet atrodo 
gerai tinkanti ir smukimo metu, kaip kad yra dabar. Tai akivaizdžiai liu- 
dija modernios japonų ekonomikos sėkmę. 


34 Verslo 
organizavimas 


Aukščiausio lygio japonų verslo organizacija - kita svari ša- 
lies ekonominės sėkmės priežastis. Šį Japonijos ekonomikos aspektą 
Vakarai ypač menkai supranta. Dažnai klausiama, kam priklauso japo- 
nų verslininkystė, nes didžiąją dalį likusio pramonės turto karo pabai- 
goje amerikiečių okupacinė valdžia faktiškai konfiskavo. Atsakymas: tau- 
tai, t.y. visiems žmonėms. 

Sėkmingai besiverčią nauji antrepreneriai, ūkininkai, valdą žemę ne- 
toli miestų, ir žmonės, turintys paklausios nedirbamos žemės, gerokai 
pralobo, bet akcininkai paprastai nėra didžiumos stambių kompanijų sa- 
vininkai ir jų nekontroliuoja. O valdo jas vadovai, kuriems jos nepriklau- 
so ir kurie veikia budriai prižiūrimi finansinių institucijų, aprūpinančių 
jas didžiąja dalimi kapitalo. Nuosavybė egzistuoja, jei ne kokia kita, tai 
bankų ir kitų paskolas teikiančių institucijų. Palūkanos kartais svyruoja 
nuo 80 iki 20 nuošimčių - Vakaruose tai būtų laikoma labai pavojinga 
situacija. Už bankų, draudimo kompanijų ir kitų kapitalo šaltinių stūkso 
centrinis Japonijos bankas, kurio gyvavimo pamatas - vyriausybės kre- 
ditai, taip pat mokesčiai ir gyventojų indėliai. Galutinis rezultatas - tam 
tikro pobūdžio nacionalinė nuosavybė. 

Dėl to, kitaip nei Amerikoje, dauguma japonų verslininkų gali nesi- 
jaudinti, kad baigiasi ketvirtis. Jie gali sutelkti dėmesį į ilgalaikį stabi- 
lumą ir akcijų kainų augimą, kuo pirmiausia suinteresuoti tarnautojai, 
kurie yra kompanijos pareigūnai, ir skolinančios institucijos, siekiančios 
paskolų užtikrintumo ir ilgalaikio atsimokėjimo. Todėl japonų verslinin- 
kai daugiau dėmesio skiria gamybos augimui, t. y. siekia ne tiek greito 
pelno, kiek daugiau bankų paskolų, kurios bus naudingos, didinant ak- 
cijų kapitalą. Amerikiečių pareigūnas negali nuleisti akių nuo biržos kai- 
nų ir nerimauja dėl besibaigiančio ketvirčio, o japonas gali reikalus tvar- 
kyti su didesne olimpine ramybe, rūpindamasis išlaikyti kompanijos tvir- 

tybe ir kloti pamatus tolesnei pažangai, kurios galutiniai vaisiai subres 
galbūt tik po dešimtmečio, kai jis pats jau bus išėjęs į pensiją. Šie pla- 
tesni laiko akiračiai sudaro sąlygas japonams verslą plėtoti pagal išmin- 
tingesne strategiją; tai - galbūt vienintelis didžiausias jų privalumas, jeigu 
lyginsime su Vakarų verslininkyste. 

Supratus, koks svarbus finansinių institucijų, teikiančių kapitalą ir 
sudarančių sąlygas tokiam įspūdingam augimui, vaidmuo, kyla klausimas, 
iš kur jos ima tiek pinigų. Atsakymas: pirmiausia - tai šias institucijas 
remiančios vyriausybės kreditai. Toliau eitų didžiuliai ekonomikos lai- 
mėjimai, dėl kurių be galo padidėjo finansiniai ištekliai. Bet trečias ir 
gyvybiškai svarbiausias veiksnys - tai stiprus japonų polinkis taupyti bet 
kokiomis aplinkybėmis, įskaitant net pirmuosius pokarinius ekonominių 
nepriteklių metus ir po to atėjusį didžiulį vartojimo išlaidų padidėjimą. 
Skirtingai nei amerikiečiams, įpratusiems prie gyvenimo skolon už už- 
status, prekių įsigijimo kreditan bei kitų paskolų formų, japonams nuo 
seno būdingas taupumas. Iš dalies taupyti verčia ribotesnės socialinio 
draudimo programos ir nedidelės pensijos, bet iš esmės tai, atrodo, - il- 
gus istorinius amžius trukusio skurdaus gyvenimo padarinys. Japonų in- 
dėliai septintame dešimtmetyje sudarė beveik 40 bendrojo nacionalinio 
produkto nuošimčių, ir net šiandien asmeninės santaupos siekia apytik- 
riai 15 procentų, o štai Europoje - 7, Jungtinėse Valstijose tiktai 3. Kor- 
poracijos, kurioms nereikia nusileisti reikliems akcijų savininkams, lin- 
kusios perinvestuoti į tolesnę plėtrą nepalyginti didesnę dalį pelno, nei 
tai būtų įmanoma Vakaruose. 

Mokesčių ir atlyginimų sistemos irgi tvarkomos taip, kad būtų kau- 
piami indėliai. Kompanijoms, kurios pelną perinvestuoja, o ne išdalina 
kaip dividendus, taikomos mokesčių lengvatos, kaip ir mažiems taupo- 
miesiems indėliams, už kuriuos mokami labai nedideli procentai, bet ku- 
rie užtat neapmokestinami. Didesnės vyresnio amžiaus darbuotojų algos 
specialiai skiriamos kaupti santaupoms tam laikui, kai išeis į pensiją, o 
atlyginimų sistema skatina taupyti visais amžiaus tarpsniais. Du kartus 
per metus, Naujųjų metų proga ir vidurvasarį, tarnautojai gauna premi- 
jas, priklausomai nuo kompanijos pelno siekiančias nuo vieno iki trijų 
mėnesinių atlyginimų. Kadangi dauguma įpratę gyventi iš mėnesio algos, 
šias premijas lengvai atideda santaupoms. 


Kaip jau matėme, kita svarbi japonų verslininkystės organizavimo ypa- 
tybė yra artimas verslininkų ir vyriausybės bendradarbiavimas. Kai ku- 


Šeimos santaupų, atidedant dalį algos, reklama Mitsubishi banke. (O Michal 
Heron / Woodfin Camp er Associates) 

rie amerikiečiai perdeda tikrąją padėtį ir mano, kad japonų verslininkai 
ir vyriausybė susiję slaptais ryšiais ir sudaro vienovę, kurią jie vadina 
“Japan, Inc." Tai - gerokas persūdijimas, nes vyriausybės valdymas ribo- 
tas, o verslininkai stengiasi iš jo išsivaduoti. Bet iš tikrųjų tiesa, kad Ja- 
ponijos verslininkų ir vyriausybės bendradarbiavimas ryškiai skiriasi nuo 
padėties Amerikoje, kur vyriausybė ir verslininkai tradiciškai laikomi 
priešais. 

Ikimoderniojoje Japonijoje į verslininkystę žiūrėta nepalankiai, nes 
ji griovė nusistovėjusią feodaline tvarką, bet devyniolikto šimtmečio vi- 
duryje naujoji Meiji vyriausybė, siekusi pasivyti Vakarus, ėmėsi remti 
verslininkus, o šie su dėkingumu priėmė jos vadovavimą ir pagalbą. Ta- 
čiau verslininkystė plėtojosi taip sparčiai, kad, kai kurių akimis žiūrint, 
ratai pradėjo riedėti prieš arklį. Galiausiai karinė vadovybė ketvirtame 
mūsų amžiaus dešimtmetyje daugumą verslininkų privertė tapti nepaten- 
kintais, bet paklusniais tarnais. 

Amerikiečių okupacijos metais laisva verslininkystė buvo skatinama 
panaikinant zaibatsu, išleidžiant Antimonopolinį įstatymą ir įkuriant Gar- 
bingos prekybos komisiją bei kitas pagal Jungtinių Valstijų pavyzdį vei- 
kiančias institucijas. Tačiau faktiškai vyriausybė niekados taip nekont- 
roliavo verslo, kaip tuomet. Toks valdymas buvo neišvengiamas dėl be- 
viltiškos ekonominės padėties, jo reikalavo ir amerikiečių vykdomos vi- 
sa šluojančios socialinės bei politinės reformos. 

Daugelį inovacijų okupantai reformatoriai diegė kaip laikinas priemo- 
nes, bet dauguma jų tapo pirmosiomis nuolatinio vyriausybės ir versli- 
ninkų bendradarbiavimo užuomazgomis. Didelė vyriausybinio valdymo 
dalis buvo vykdoma per daug galios turinčią Tarptautinės prekybos ir 
pramonės ministeriją (Tsusansho) - Vakaruose paprastai žinoma kaip 
MITI, - kuri pakeitė ikikarinę Komercijos ministeriją. Ekonominio pla- 
navimo žinyba formulavo bendriausius ekonominius tikslus, o įvairūs 
MITI padaliniai nustatinėjo siekius atskiroms pramonės šakoms ir vado- 
vavo realiai Japonijos ekonomikos plėtrai. Kontroliuodami ryšius su už- 
sieniu ir licencijuodami užsienio technologijas, valdininkai kruopščiai 
prižiūrėjo naujų technologijų įsigijimą ir siekė kiek įmanoma greičiau 
apsirūpinti geriausiomis jų, taip pat - kad tos geriausios atneštų kuo dau- 
giau naudos. Sykiu jie stengėsi, kad Japonijoje neatsirastų monopolijų, 
todėl palaikė konkurenciją, skatindami, kad dvi ar daugiau stiprių kom- 
panijų įsigytų tas pačias technologijas. MITI taip pat padėjo susiformuoti 
ekonominės depresijos laikotarpio karteliams, kai gamybą reikia suma- 
žinti, ir eksporto karteliams, kai “voliuntaristinių" eksporto apribojimų 

pareikalauja užsienio šalys, ypač Jungtinės Valstijos. Kad pagerėtų bend- 
ras ekonomikos vaizdas, ji skatino ir silpnų, mažų kompanijų susilieji- 
mą su didesnėmis bei stipresnėmis. 

Kaip minėta, mokesčių strategija buvo siekiama plėtoti perspektyviau- 
sias pramonės šakas, ir Japonijos bankas laikėsi politikos, užtikrinančios 
gausų šių sričių finansavimą. Ir MITI, ir kitos ministerijos “administra- 
ciniu vadovavimu" irgi skatino kompanijas imtis produktyviausios veik- 
los. Šis “vadovavimas" neturėjo įstatymo galios, bet verslininkai jį sąmo- 
ningai priėmė, kadangi suprato, jog MITI ir kitos ministerijos turi pa- 
kankamai administracinių priemonių ir joms atlyginti, ir jas nubausti. 

Tokiais įvairiais būdais vyriausybė vadovavo Japonijos ekonomikos 
gaivinimui pokario metais. Kaip matėme, pirmiausia ji skatino keletą 
rinktinių industrinės veiklos sričių, o po to, kai ekonomika suklestėjo, 
ėmė teikti paramą ir kitoms pažangiausioms kryptims. Jau septintame 
dešimtmetyje buvo pradėta atsisakyti intensyvaus darbo reikalaujančių 
pramonės šakų, nes pasaulio ekonomikos žemėlapyje pasirodė tokios va- 
dinamosios NPS (naujosios pramoninės šalys), kaip Pietų Korėja, Taiva- 
nis, Honkongas ir Singapūras, kur darbo jėgos kaina buvo aiškiai ma- 
žesnė. Palaipsniui nuo sunkiosios pramonės, kuri reikalavo milžiniško 
žaliavų ir energijos išteklių, pavyzdžiui, naftos, importo ir grasė dar la- 
biau padidinti aplinkos taršą, buvo pereita prie aukštų technologijų - tos 
srities, kuri galėtų būti apibūdinta kaip pažinimo ir informacijos pramo- 
nė; čia aukštu išsilavinimo lygiu bei moksliniais sugebėjimais japonai ge- 
rokai pranoko NPS ir koja kojon žengė su pažangiausiais Vakarų kraš- 
tais. 

Vyriausybė padėjo palengvinti ir sunkumus, kurie kilo dėl smunkan- 
čių gamybos šakų. Išskyrus žemdirbystę, ji pripažino būtinybę perkelti 
darbininkus iš šių saulėlydžio laikus gyvenančių pramonės sričių į tas, 
kurios kyla, ir padėjo tai padaryti. Ji laikėsi darbininkų perkvalifikavi- 
mo ir planuoto, etapais vykdomo gamybos sumažinimo, prie kurio 
kompanijos galėjo prisitaikyti, politikos. Ji veikė visiškai priešingai nei 
Amerikos vyriausybė, kuri, pasiduodama kongresmenų, atstovaujančių 
vietovėms su smunkančia pramone, spaudimui, stengiasi suteikti para- 
mą šiems nesveikiems ekonomikos elementams, didindama mokesčius ir 
keldama kainas vartotojams stipresnės ekonomikos dalies sąskaita. Taip 
japonų vyriausybė padeda išteklius nukreipti į produktyviausias pramo- 
nės šakas, o amerikiečių vyriausybė siekia jais paremti mažiausiai pro- 
duktyvias. Savaime suprantama, kad japonų strategija lemia spartesnį ga- 
mybos augimą ir sveikesnę ekonomiką. 

Ne visas japonų pokarinės pramonės augimas vyko vadovaujant vy- 
riausybei. Numatydami ateitį valdininkai klysta kaip ir kiti. Pavyzdžiui, 
didelė sėkmė automobilių gamybos srityje pasiekta be ypatingesnės vy- 
riausybės pagalbos ir suvokimo, kas iš tikrųjų vyksta. Tačiau vadovau- 
dama ekonomikai vyriausybė buvo pakankamai išmintinga, kad privačiai 
pramonei paliktų verslo iniciatyvą. Tai leido, kitaip nei visiškai planinės 
ekonomikos šalyse, laisvoms įmonėms išvengti vyriausybės kišimosi, taip 
pat sudarė sąlygas plėtoti sritis, kurios jai prasprūdo pro akis. Atrodo, 
kad buvo rastas tinkamas santykis tarp privačios iniciatyvos ir vyriau- 
sybės vadovavimo bei pagalbos - ko gero, pats tinkamiausias nei bet kur 
pasaulyje. 

Vyriausybės-verslo santykiai, be jokios abejonės, nebuvo vienpusiai. 
Stambusis verslas, arba zaikai (“finansinis pasaulis"), kaip jis vadinamas 
Japonijoje, nėra vyriausybės timpčiojama lėlė, bet daugiau lygiavertis 
partneris, turintis įtakos ir jai pačiai. Vyriausybė stambiajam verslui va- 
dovavo ir padėjo, sykiu laukė ir jo patarimų. Įtakinga Keidanren (Eko- 
nominų organizacijų federacija) labai daug prisidėjo, padėdama nusta- 
tyti šešto ir septinto dešimtmečių pradžios vyriausybės ekonominę po- 
litiką, ir kartais net vadovavo ją įgyvendinant. Daug patarė ir Keizai 
Doyukai (Ekonominės plėtros komitetas), kurio nariai iš pradžių buvo 
jaunesni už Keidanren vadovus verslininkystės pareigūnai. Šiek tiek ma- 
žesnėms kompanijoms atstovavę Japonijos prekybos rūmai (Nisso) ir stra- 
tegiškai svarbiausia struktūra nustatant darbo santykius Nikkeiren (Tar- 
nautojų draugijų federacija) išreiškė labiau vietinius verslininkystės in- 
teresus. 

Pastaraisiais metais ir vyriausybės vadovavimas pramonei, ir vyriausy- 
bės-verslininkų bendradarbiavimas, regis, silpnėja. Sustiprėjusiai japonų 
pramonei mažiau reikia bet kokio pobūdžio vyriausybinio valdymo, ma- 
žiau jinai ir pakenčia. Taip pat ir užsienio šalių reikalavimas abipusiai 
lygių santykių, kad būtų atsvertas jų ekonomikos atvirumas japonų eko- 
nominei įtakai, privertė vyriausybę gerokai susiaurinti savo tiesioginio 
vadovavimo sritį. Atsisakyta mainų kontrolės ir MITI priežiūros impor- 
tuojant technologijas, panaikinta dauguma importo tarifų apribojimų. Tik 
vienoje srityje vyriausybės vadovavimas faktiškai sustiprėjo. Tai - aplin- 
kos taršos kontrolė. Paskatinta japonų visuomenės, vyriausybė gyvai jos 
ėmėsi aštunto dešimtmečio pradžioje. Skirtingai nuo ankstesnių, šios 
priemonės nebuvo palankios verslininkystei ir buvo skirtos ne paspar- 
tinti ekonomikos augimą, bet atsakyti į socialinius reikalavimus. Bend- 
ri interesai, siekiant įgyvendinti ekonominio augimo prioritetą, kuris ki- 


326 / VERSLAS 


tados artimos partnerystės ryšiais siejo vyriausybę ir verslininkus, sus- 
kilo. Vyriausybė, atsižvelgdama į visuomenės nuostatą, kad gyvenimo sa- 
lygų kokybė svarbesnė nei gamybos kiekybė, žengė viena kryptimi, o 
kaip ir anksčiau ekonominės sėkmės tebesiekią verslininkai prarado Ja- 
ponijos pokarinės ekonomikos didvyrių aureole - vis daugiau žmonių į 
juos ėmė žiūrėti kaip į piktadarius, dėl kurių veiklos teršiama aplinka 
ir didėja grūstys. Tikriausiai esminis efektyviai vadovaujančios vyriausy- 
bės ir dinamiško, konkurencijos dvasia gyvenančio verslo pasaulio ben- 
dradarbiavimas tęsis ir toliau, tačiau japonų pokarinės ekonomikos sėk- 
mės laikais vyravusi širdinga dviejų brolių milžinų partnerystė turbūt nie- 
kados nebeatgims. 


Japonų verslininkystę, kaip ir apskritai visą visuomenę, saisto stiprūs 
grupiniai ryšiai. Valdytojai viršesnius už save, sau lygius ir pavaldinius 
laiko vieno klubo nariais, su kuriais jie per visą savo karjeros laiką tu- 
ri kiek įmanoma geriau bendradarbiauti. Juos nelabai sugundys dides- 
ni kitų kompanijų užmokesčiai, o į tuos, kuriuos sugundys, bus žiūri- 
ma skersa akimi - kaip į nepatikimus ar silpno charakterio žmones. Ši 
sistema sumažina nepalankias vadovavimo permainas ir sušvelnina daug 
nuostolių atnešančią tarpusavio konkurenciją. Mažesnė trintis ir stipres- 
ni ryšiai tarp vadovų kompanijai atneša daug naudos. 

Solidarumo jausmas tikriausiai yra viena iš priežasčių, dėl ko zemes- 
niosios grandies aukštesnysis menedžmentas Japonijoje apmokamas ma- 
žiau nei Jungtinėse Valstijose. Valdytojų japonų algos yra aiškiai kuk- 
lesnės, pareigūnams priklauso mažiau kompanijos akcijų. Vienintelė išim- 
tis - palyginti naujos šeimų kompanijos, bet net ir čia nelabai daug nuo- 
savybės gali būti perduodama dėl neįtikėtinai didelių paveldėjimo mo- 
kesčių. Sėkmė matuojama ne tiek pinigais, kiek prestižo simboliais - di- 
delėmis kompanijos rezidencijomis, automobiliais, vairuotojais, praban- 
giomis kontoromis, gausių išlaidų sąskaitomis, o užvis svarbiausia - aukš- 
tomis pareigomis nacionalinės svarbos kompanijoje. Kad ir kaip būtų, 
Japonijoje nėra nei Amerikos korporacijoms būdingų išpūstų algų, nei 
valdininkų konkurencijos. 

Tų pačių tikslų siekią japonų kompanijų vadovai susiburia į tam tik- 
rus viso gyvenimo klubus, kurie veikia labai sklandžiai ir darniai. Jeigu 
tik kompanijos neištinka rimti finansiniai sunkumai ir jos neima valdy- 
ti kreditiniai bankai, vadovai parenkami iš geriausių klubo narių. Vado- 
vaus greičiau inžinieriai ar mokslininkai, kuriems gerai pažįstamas kom- 

panijos gamybos procesas, o ne kitų didesnių kompanijų prekybos me- 
nedžeriai ar finansininkai, kurie siektų staigaus pasipelnymo, bet ne il- 
galaikės sėkmės. Dėl tokio vadovavimo pobūdžio japonų kompanijos pa- 
prastai apsiriboja ta gamybos ar verslo sritimi, kurią jos išmano geriau- 
siai, ir dėmesį sutelkia į tolesnę šios srities plėtrą, o ne stengiasi įsijungti 
į konglomeratą dėl trumpalaikės naudos. 

Japonų verslininkystės vadovams rūpi ne tiek greitai gauti pelną ir 
įtikti akcijų savininkams, kiek ilgalaikis augimas, keliantis kompanijos 
akcijų kainas rinkoje ir didinantis jos nacionalinį bei tarptautinį pripa- 
žinimą. Tai geriausias būdas pasiekti tiek asmeninius, tiek bendrus kom- 
panijos tikslus. Vienų nuo kitų jų negalima atskirti, nes asmeninį atpil- 
dą lemia sėkminga visos kompanijos veikla, tik vadovybė čia sutelkto- 
mis pastangomis siekia pirmiausia ilgalaikės sėkmės. Tokios nuostatos 
visiškai skiriasi nuo amerikietiškųjų, kai dairomasi, kuri kompanija moka 
daugiausia, ir, vaikantis asmeninio pasisekimo, stengiamasi kuo greičiau 
gauti pelną. Tačiau tos nuostatos labai gerai atliepia plačius japonų ekono- 
minio planavimo akiračius ir nacionalinius ekonominės sėkmės siekius. 

Grupinio bendradarbiavimo tendencija apima ir ryšius tarp kompani- 
jų. Kaip jau sakėme, tos pačios veiklos srities kompanijos dažnai jun- 
giasi į asociacijas, kurios savo ruožtu įeina į visa apimančią Keidanren 
federaciją. Verslininkai, priklausą vienai keiretsu grupei, paveldėtai iš zai- 
batsu kombinatų laikų, taip pat dažnai tarpusavyje susiję artimiau nei 
su kitomis kompanijomis; ilgalaikis bendravimas, draugystė bei pasitikė- 
jimas irgi, atrodo, daug lems kompanijai renkantis bendradarbiavimo 
partnerius. Neįmanoma perdėti asmeninės pagarbos ir pasitikėjimo reikš- 
mės, aiškinant, kaip veikia stambusis japonų verslas. Draugystę sustip- 
rina dovanos, vedybiniai ryšiai, kartu praleidžiamas laisvalaikis golfo 
aikštelėse ar geišų draugijoj, arba baruose, jeigu pareigūnai ne tokie eg- 
zaltuoti. Šitoks asmeninis bendravimas labai svarbus palaikant dalykinius 
verslo santykius - nuo to prasideda visi susitarimai, kurie paskui tik tei- 
siškai įforminami ir detalizuojami. Verslininkai baidosi šaltų juridinių 
santykių, labiau linksta į nuoširdų asmeninį bendravimą. Ginčų, kiek įma- 
noma, vengiama, nesutarimus stengiamasi užglaistyti kompromisais, grin- 
džiamais tarpusavio pasitikėjimu. Todėl japonų verslininkystei per capita 
reikia tik mažos dalies advokatų, kurių pagalbos šaukiamasi Jungtinė- 
se Valstijose. Dėl to nepalyginti mažiau lėšų iššvaistoma advokatų ho- 
norarams, nesusipratimai verslo pasaulyje irgi daug retesni. 

Asmeninė draugystė svarbi ne tik palaikant ryšius tarp kompanijų, bet 
ir bendradarbiaujant su vyriausybe. Viena iš priežasčių, kodėl verslinin- 

kai ir vyriausybė taip sėkmingai bendradarbiavo Japonijai lemtingai svar- 
biu pokarinės raidos metu, buvo ta, kad valdininkai ir verslo vadovai, 
išskyrus keletą naujų, savo pastangomis iškilusių, buvo daugiausia tų pa- 
čių prestižinių universitetų absolventai. Jie buvo seni draugai arba bent 
jau kitados nešiojo tos pačios mokyklos kaklaraištį. 


Japonų pokarinė pramonės sistema ne sykį įrodė, kad ji daugeliu atž- 
vilgių - geriausia pasaulyje. Ją galėtume vadinti postkapitalistine, nes jai 
vadovauja algas gaunantys “verslininkystės valdininkai", o orientuota ji 
ne tiek į asmenines darbuotojų algas ar greitą kompanijos pelną, kiek į 
pažangą ir tarnavimą valstybės interesams. Piniginiai atlygiai maždaug 
vienodi, o pagrindiniu tikslu laikomas visos nacijos turtas. 

Tam tikra prasme, japonų ekonomika - geriausių kapitalizmo ir so- 
cializmo savybių mišinys. Ji aklai nepaklūsta nenuspėjamoms rinkos už- 
gaidoms ir pripažįsta vyriausybės kontrolę. Sykiu vyriausybė nekausto 
ekonominės pažangos, kaip būtų, jeigu ji stengtųsi planuoti ir valdyti 
visą ekonomiką. Yra pakankamai vietos ir laisvai iniciatyvai, ir kietai kon- 
kurencijai. Ekonominiai procesai vyksta sklandžiai ir efektyviai; į vado- 
vų postus per konkurencinę kovą mokantis ar verslininkaujant iškyla in- 
telektualiai gabiausi ir daugiausia praktinių įgūdžių turį šalies žmonės; 
per kraštus liejasi ryžtas siekti ekonominės pažangos, kurią skatina ener- 
ginga konkuruojančių kompanijų kova. Nors dalis japonų ekonomikos 
stiprybės priklauso nuo savybių, kurių kiti neįstengtų, galbūt ir neno- 
rėtų perimti, ji pasižymi tokiais pasiekimais, kuriuos tikrai derėtų tyri- 
nėti, o pritaikius - stengtis patobulinti ir net pranokti. 

Vis dėlto baigdami turėtume priminti, kad nepaisant visų laimėjimų, 
japonų verslininkystė turi trūkumų ir problemų. Niekas negali užtikrinti, 
kad ir ateityje ji veiks taip pat sklandžiai kaip ligi šiol. Daug didžiau- 
sių jos pranašumų aiškiai pradeda ėsti rūdys. Jauni žmonės jau nebepa- 
sižymi tokia besąlygiška ištikimybe savo kompanijoms. Darbo jėga sens- 
ta, dėl to tampa brangesnė ir nebe tokia produktyvi. Japonai nenori, kad 
darbo jėgos spragas užpildytų imigrantai ar “kviestiniai darbininkai", 
kaip kad nutiko Jungtinėse Valstijose ar Šiaurės Europoje. Dėl to sun- 
ku užpildyti mažai apmokamas darbo vietas, bet užtat šitokia nuostata 
padeda išvengti kai kurių socialinių problemų bei etninės įvairovės. 

Daugiausia sunkumų japonams kelia užsienio prekyba. Jiems atrodo, 
kad jie “nepatikimai nutūpę ant siauro ekonominio iškyšulio" - priklau- 
so nuo didžiulio energijos išteklių, maisto ir kitų žaliavų importo, todėl 


Verslininkai apžiūrinėja “Kompiuterinės programinės įrangos'86" parodą, vykusią spa- 
lio 1-3 dienomis “Saulės šviesos" mieste, didžiausiame Ikebukuro, vieno iš Tokijo pa- 
lydovų ir antrinių centrų, dangoraižyje. Apie parodos atidarymą skelbiantis plakatas 
su medžio raižiniu Sharaku (1794-1795 metų) stiliumi rodo, kaip lengvai Japonijoje 
susilydo tradicijos ir modernas. (O Sonia Katchian / Photo Shuttle: Japan) 


lygiai tiek pat priklauso ir nuo didžiulio pramoninių prekių eksporto, 
kuris būtinas, kad apmokėtum už importą. Kol Japonija buvo palyginti 
mažas ekonominis vienetas, atsigaunąs po karo, o pasaulio ekonomika 
energingai kilo po nesenų nuniokojimų, sparčiam japonų ekonomikos 
augimui vietos netrūko. Bet dabar Japonija jau - ekonomikos milžinas 
ir, nors neturi sunkumų įsigyti importinių žaliavų, nes pasaulis, atrodo, 
įžengia į žaliavų pertekliaus laiką, susiduria su eksporto rinkų problema. 
Naujos besiindustrializuojančios šalys, kuriose maža darbo jėgos kaina, 
išstūmė Japoniją iš tokių intensyvaus darbo šakų, kaip tekstilė ir elekt- 
ronika, ir privertė pereiti į aukštų technologijų ir daug kapitalo reika- 
laujančias sritis. Bet šių sričių rinkos yra daugiausia tokiuose dideliuo- 
se ir labai industrializuotuose kraštuose, kaip Jungtinės Valstijos ar Va- 
karų Europos šalys, kurios pačios desperatiškai kabinasi už tokio pat 
pobūdžio gamybos. Jos nelinkusios leisti, kad tiesiogiai konkuruojantis 
Japonijos importas išaugtų iki ankstesniųjų mastų jų pačių pramonės sas- 

kaita. Pavyzdžiui, kasmetinio penkiasdešimties ar daugiau milijardų Ame- 
rikos deficito su Japonija ilgesnį laiką nebus įmanoma toleruoti - jį rei- 
kės pažaboti derybomis prieš tai, kol jis nesukėlė drastiškesnių ir pavo- 
jingesnių padarinių. 

Japonų prekybos tarifai ne didesni, o daugeliu atvejų mažesni, nei 
daugumos jos varžovių, bet kitos šalys jaučia, kad Japonija įvairiomis 
gudrybėmis renčia kitokio pobūdžio užtvaras, sukurdama užsieniečiams 
nepalankaus ekonominio žaidimo lauką. Taip pat joms atrodo, kad ja- 
ponai pajėgtų išlaikyti ekonomine galią ir turėtų naudos, jeigu mažiau 
rūpintųsi eksportu ir didesnę gamybos dalį skirtų savo šalies turtinimui, 
ypač namams statyti, keliams tiesti, kanalizacijai tvarkyti ir kitoms so- 
cialinėms reikmėms tenkinti. 

Japonai padėtį suvokia visiškai kitaip. Jie pavojingai priklausomi nuo 
milžiniškos užsienio prekybos. Jie prisimena, kad dėl pasaulio naftos trū- 
kumo ir po to prasidėjusios infliacijos, prieš kurią jie buvo bejėgiai, sep- 
tintame dešimtmetyje infliacijos lygis Japonijoje trumpam buvo šoktelė- 
jęs net iki 26 nuošimčių. Prisimena jie ir 1973 metais netikėtą ameri- 
kiečių embargą sojos pupelėms, kurios yra vienas pagrindinių jų mais- 
to produktų. Šie įvykiai labai sustiprino pažeidžiamumo pojūtį. Japonai 
puikiai suvokia, kad yra pajėgūs patys pasigaminti visą jiems reikiamą 
maisto produktų kiekį. Jie įsitikinę, kad jiems būtina išlaikyti sparčius 
augimo tempus, kad sušvelnintų smūgius, kuriuos galėtų sukelti kokia 
nors netikėta nelaimė. Sau palankų prekybos santykį jie aiškina kitų ša- 
lių nenoru pertvarkyti savo ekonomikos sistemas ir nesistengimu išmokti 
japonų kalbą bei susipažinti su Japonijos ekonomika, kaip tai padarė ja- 
ponų verslininkai, išmokę užsienio kalbų ir ištyrinėję šalių, į kurias ke- 
tino eksportuoti produkciją, ekonominius reikalavimus bei verslininkys- 
tės metodus. 

Abu požiūriai tam tikra prasme pagrįsti, bet svarbiausia yra tai, kad 
japonų ekonomikos problemas labiausiai sąlygoja jos santykiai su kito- 
mis šalimis. Pati savaime Japonija labai laiminga šalis, ją lydi neįtikėti- 
na sėkmė. Tačiau akivaizdu, kad šiuo istoriniu laikotarpiu pati viena Ja- 
ponija išgyventi negali; ji neišvengiamai - vienas iš pagrindinių pasau- 
lio įvykių židinių. Taigi pats laikas pereiti prie Japonijos santykių su išo- 
riniu pasauliu. 

Doko kranai ir eksportui isrikiuoti automobiliai simboliskai apibendri- 
na dabartinius Japonijos santykius su išoriniu pasauliu. (© Sonia Kat- 
chian / Photo Shuttle: Japan) 

Japonijos ryšių su pasauliu svarba - arba jų trūkumas - bu- 
vo nuolatos pasikartojanti mūsų pasakojimo tema, kartais skambėjusi 
kaip šalutinė melodija, bet kalbant apie dabartinius laikus tapusi lem- 
tingai dominuojančiu leitmotyvu. Maždaug 122 milijonai - arba bent jau 
pusė šio skaičiaus - japonų savo mažose salose gali gyventi tik su sąly- 
ga, jeigu į Japoniją atplūsta milžiniški gamtiniai ištekliai ir išplūsta tiek 
pat gaminių, kad būtų apmokėtas šis importas, ir tik taikos ir globalios 
prekybos aplinkybėmis, sudarančiomis sąlygas platiems prekių mainams. 
Japonai taip pat privalo efektyviai bendradarbiauti su kitomis žemės ru- 
tulio tautomis, sprendžiant daugybę vis sudėtingesnių, kaskart labiau 
žmoniją apninkančių problemų. Visi kiti sugebėjimai ir laimėjimai, jei- 
gu nebus šių sąlygų, jiems mažai pravers. Tinkamas tarptautinio bend- 
radarbiavimo klimatas ir geri santykiai su kitomis tautomis japonams - 
visa lemianti būtinybė. 

Tačiau tarptautinius santykius ir patys japonai, ir svetimšaliai laiko 
pažeidžiamiausia Japonijos vieta. Čia tasai akmuo, ant kurio Japonija gali 
suklupti. Japonai iš praeities nepaveldėjo bendravimo su užsieniu patir- 
ties. Tokios jų vertybės, kaip stiprus savo tapatybės pojūtis, nepapras- 
tas homogeniškumas ir artimais ryšiais susaistyta visuomenė, kartais, kai 
jie susiduria su šiandieninių pasauliu, virsta kliūtimis. Jų be galo su- 
dėtinga kalba - didžiulė užtvara, atskirianti juos nuo kitų tautų. Juos 
galėtume palyginti su neprilygstamai meistrišku beisbolo žaidėju, kuris 
staiga iškviečiamas į teniso turnyrą. 

Tarptautiniai santykiai prioritetinę reikšmę japonams įgijo gana ne- 
tikėtai. Pokario metais jiems puikiai sekėsi tvarkytis su vidaus sunku- 
mais, bet kaip tik tuo metu jie staiga susizgribo, kad didžiausios jų prob- 
lemos slypi visai kitur. Tik du pastaruosius dešimtmečius jie tai suvo- 
kė, bet kol kas dar toli gražu nespėjo galutinai įsisąmoninti visos šio fak- 

to svarbos. Beveik per visą istoriją santykiai su užsieniu japonams bu- 
vo arba nelabai reikšmingi, arba jie turėjo pakankamai jėgų juos dera- 
mai sutvarkyti. Galėtume trumpai apžvelgti jų metraštį. 

Iki šeštojo amžiaus būta didelių antplūdžių į Japoniją iš Korėjos, gal- 
būt su tuo susijęs ir japonų įsivėlimas į karinius veiksmus Korėjos pu- 
siasalyje. Bet nuo to laiko beveik tūkstantmetį japonai tik vos vos bend- 
ravo su svetimšaliais. Taikus kinų kultūros įsiskverbimas - didžioji japo- 
nų istorijos tema; to negalima pasakyti apie užsienio karus ar migraci- 
nes bangas. Palaipsniui plėtėsi prekybiniai ryšiai, o su jais ir japonų pi- 
ratavimas - keturioliktame šimtmetyje prasidėjęs ties kaimyninio žemy- 
no pakrantėmis, vėliau jis išplito iki pat Pietryčių Azijos. Kaip pirkliai 
ir krikščionys misionieriai šešioliktame amžiuje Japonijoje pasirodė por- 
tugalai ir kiti europiečiai, bet septynioliktame šimtmetyje jie buvo išstum- 
ti lauk, jų religija iš salų irgi išguita. Išskyrus menkus ir atidžiai regu- 
liuojamus prekybinius ryšius su kinais, korėjiečiais ir olandais, Japoni- 
ja dviem šimtmečiams dirbtinai užsisklendė nuo pasaulio. Per ištisą is- 
torinį vingį nuo šešto iki devyniolikto amžiaus vieninteliai japonų išgy- 
venti karai tebuvo du Kiniją valdančių mongolų bandymai įsiveržti į šalį 
tryliktame amžiuje ir Hideyoshi ketinimas užkariauti Korėją 1592-1598 
metais. Raskite kitą bent kiek didesnę tautą, kurios metraštyje būtų ma- 
žiau invazijų ar užsienio karinių avantiūrų. 

Dėl tarptautinių santykių japonams pirmąsyk sunkumų iškilo devy- 
niolikto šimtmečio vidury, kai Vakarų pasaulis pradėjo belsti į uždary- 
tas Japonijos duris, reikalaudamas įsileisti ir užmegzti prekybinius ry- 
šius. Japonai buvo priversti atidaryti tas duris ir pradėjo sunkiai kovo- 
ti, stengdamiesi apsiginti nuo Vakarų iš jų perimtomis pažangesnėmis 
karinėmis bei ekonominėmis technologijomis. Jie suprato revoliucinės 
pertvarkos socialinėje bei politinėje sistemoje būtinybę ir, remdamiesi sa- 
vo tradicinėmis homogeniškumo, darbštumo ir bendros iniciatyvos savy- 
bėmis, šį užmojį įgyvendino sėkmingiau nei bet kuri kita tauta, pirmą- 
syk susidūrusi su technologiškai pranašesniais Vakarais. 

Tačiau pasaulis, į kurį Japonija buvo priversta įsijungti, buvo pavo- 
jingas ir grobuoniškas. Devynioliktas šimtmetis paliudijo, kad imperia- 
lizmas pasiekė savo viršūnę. Stiprūs rijo silpnus ir kovėsi vieni su ki- 
tais dėl strateginio pranašumo. Kad būtum saugus ir visiškai nepriklau- 
somas, karinė jėga japonams pasirodė tokia pat esminė kaip ir indust- 
rinė galia. Dėl to jie sustiprino armiją ir karinį laivyną, taip pat užsimojo 
ekspansijai į užsienį. Rodėsi, kad priešiškos valstybės rankose atsidūrusi 
Korėja taptų durklu, nutaikytu į pačią Japonijos širdį. Dėl Korėjos kont- 

rolės Japonija kovėsi dviejuose karuose ir abu laimėjo, iš pradžių prieš 
Kiniją 1894-1895 metais, o paskui su Rusija 1904-1905. Iš šių karų iš- 
kilo Japonų imperija, kuri apėmė Taivanį, Korėją, pietinį Mandžiūrijos 
iškyšulį ir pietinę Sachalino dalį. Per Pirmąjį pasaulinį karą Japonija bu- 
vo stipriausia karinė ir ekonominė galia Rytų Azijoje, per šį karą ji eko- 
nomiškai įsiviešpatavo didelėse Kinijos dalyse. Reguliuojant karo klau- 
simus, ji įgijo ir Vokietijos salas Šiaurės Ramiajame vandenyne bei vo- 
kiečių valdas Kinijos pakrančių Shantungo provincijoje. 

Maždaug tuo laiku kiek pasikeitė japonų požiūris į užsienio santy- 
kius. Viena vertus, karinė jėga ir ekspansija suteikė Japonijai saugumo, 
kita vertus, ji tapo pažeidžiamesnė. Pramoninė bazė ir išaugęs gyven- 
tojų skaičius, kuriais rėmėsi japonų karinė galia, pirmą kartą per visą 
istoriją Japoniją padarė priklausomą nuo užsienio išteklių šaltinių. Ge- 
ležies ir kitos pagrindinės rūdos atkeliaudavo iš užsienio; nafta, be ku- 
rios negalėjo išsiversti armija ir karinis laivynas, - daugiausia iš Indone- 
zijos (po to - iš Olandų Rytų Indijos) ir vakarinių Jungtinių Valstijų 
pakrančių; sojos pupelės, svarbios kaip proteino šaltinis žmonėms ir trą- 
šos - žemės ūkiui - iš Mandžiūrijos; dalis ryžių iš Korėjos ir Taivanio. 
Kuo smarkiau augo pramonė ir daugėjo gyventojų, tuo labiau Japonija 
ėmė priklausyti nuo išorinio pasaulio. 

Tačiau tarptautinė padėtis darėsi vis nepalankesnė imperinei ekspan- 
sijai. Pirmojo pasaulinio karo išsekintos Vakarų valstybės kvietė baigti 
užsienio užkariavimus ir saugumą grįsti tarptautiniu bendradarbiavimu. 
Todėl bet kokia japonų ekspansija būtų susilaukusi veikiau pasaulio pas- 
merkimo nei pritarimo. Mažiau išsivysčiusiose šalyse, ypač Kinijoje, su 
kuria buvo susijusios didžiosios japonų ateities viltys, taip pat sustiprėjo 
nacionalizmo dvasia. Prekybos boikotas ir žmonių pasipriešinimas gra- 
sė tuo, kad imperialistinė ekspansija bus brangesnė ir nepatikimesnė nei 
praeityje. 

Nenuostabu, kad tokiomis aplinkybėmis trečio dešimtmečio partiniai 
kabinetai, stipriai spaudžiami verslininkų, kurie bijojo, kad sutriks už- 
sienio prekyba, ir kuriems nepatiko dideli mokesčiai, nusigręžė nuo ka- 
rinės ekspansijos, atsitraukė iš Shantungo ir atsisakė karinės avantiū- 
ros į Sibirą, labai sumažino karinėms išlaidoms skiriamą nacionalinio biu- 
džeto dalį ir per 1921-1922 metų Vašingtono konferenciją sutiko apri- 
boti linijinių laivų skaičių, nustatant japonų laivyno santykį su dviejų 
vandenynų Amerikos ir pasauliniu Didžiosios Britanijos laivynais - trys 
ir penki. Išlaikydami karinį dominavimą vakarinėje Ramiojo vandenyno 
dalyje, japonai savo besiplėtojančios ekonomikos saugumą siejo su tarp- 

tautine prekyba ir pasaulio taika, kurią simbolizavo prezidento Wilso- 
no idealai bei Tautų Sąjunga. 

Jau matėme, kaip 1931 metais, pradėdami Mandžiūrijos užkariavimą 
ir grąžindami Japoniją prie imperialistinės ekspansijos, kai kurie japo- 
nų armijos kariškiai sužlugdė šią politiką. Mes iš naujo smulkiai nebe- 
nagrinėsime tokio staigaus pasikeitimo priežasčių. Aišku, kad svarbiau- 
sias veiksnys buvo vidinis nepasitenkinimas, ypač tarp kariškių, partinių 
vyriausybių vykdoma užsienio politika. Ekonominė depresija, prislėgu- 
si pasaulį 1929 metais, labai padidino ir politinę bei socialinę įtampą ir 
išgąsdino japonus, kad užsienio prekybos apribojimai uždarys šalį nuo 
pasaulio. Kai kam atrodė, kad Vakarų valstybės, prisisotinusios imperia- 
listinių užkariavimų ir dėl valdų dydžio palyginti saugios nuo pasauli- 
nės depresijos, apgavo Japoniją, priversdamos ją atsižadėti ekspansijos 
dar iki jai įgyjant atitinkamą bazę ekonominei ir karinei galiai išlaikyti. 
Be to, jie jautė nuoskaudą, kad baltoji rasė savo naudai užgrobė tokius 
atvirus žaviausius pasaulio kraštus, kaip Šiaurės Amerika ir Australi- 
ja, o japonus išskyrė arogantisku rasiniu pagrindu, taip uždarydama juos 
nedidelėse salose. 

Mandžiūrijos incidentas privedė prie tolesnės ekspansijos į Kiniją, su- 
sidūrimų su kinų kariuomene ir galiausiai prie karo su Kinija, kai na- 
cionalistinė Chiang Kai-sheko vyriausybė, spaudžiama Šiaurės Vakarų Ki- 
nijos komunistinio režimo, galop pasipriešino tolesniam japonų veržimui- 
si. Nors japonų armija beveik be pertrūkio laimėjo ištisą grandinę mū- 
šių bei karo žygių ir užvaldė didžiąją Kinijos dalį, nacionalistai ir komu- 
nistai iš savo bazių, išmėtytų po visą milžinišką šalį, tebesipriešino iš gi- 
laus užnugario, ir japonų karo mašina įklimpo į kinų nacionalizmo liū- 
nq. Japonai tebetęsė karą, tikėdamiesi kaip nors palaužti kinų pasiprie- 
šinimą, bet jos lygiavimasis į Vokietiją ir Italiją vertė amerikiečius ma- 
nyti, kad japonai siekia hegemonijos Rytų Azijoje lygiai taip pat, kaip 
naciai trokšta įsiviešpatauti Europoje, ir Jungtinės Valstijos pradėjo stip- 
rinti ekonominį Japonijos spaudimą. Faktinis uždraudimas pakrauti naftą 
į laivus 1941 metais privertė japonus rinktis, ar pradėti karą su Jungti- 
nėmis Valstijomis, ar nusileisti. Japonija pakilo į kovą, bet, įspūdingai 
pradėjusi, 1945 metais visiškai žlugo, ir pirmą kartą per visą savo isto- 
riją pateko užsienio užkariautojų valdžion. 


36  Neutralitetas, 
o ne sąjunga 


Po karo japonai atsidūrė nepavydėtinoje padėtyje. Jie buvo 
atstumti nuo pasaulio, nuskurdę, demoralizuoti. Pagrindinis rūpestis bu- 
vo išlikti - kiekvienam atskirai ir kaip tautai. Kai galiausiai šalis atgavo 
nepriklausomybę ir, ekonomiškai stiprėdama, palaipsniui pradėjo kles- 
tėti, japonai suvokė, kad dėl gausėjančių gyventojų ir didesnės pramo- 
nės reikšmės jie labiau nei bet kada priklauso nuo pasaulio išteklių ir 
prekybos. Bet jie nebeturėjo pasirinkimo, kaip šią problemą išspręsti. 
Apie imperialistinę ekspansiją negalėjo būti nė kalbos; tik taiki preky- 
ba tegalėjo užtikrinti gyvybingą Japonijos ateitį. 

Japonija neteko visų smulkių imperinių valdų - Korėjos, Taivanio, 
Mandžiūrijos, Sachalino - ir net kai kurių savo pačios neatskiriamų dalių - 
Kurilų salų, trumpam - Riukiu salų, arba Okinawos. Be to, visame pa- 
saulyje dar labiau sustiprėjo nacionalizmo dvasia, ir imperiniai užkaria- 
vimai pasidarė visiškai neįmanomi. Likusios imperinės valstybės greitai 
suvokė nebeišgalį išturėti savo kolonijų, net tų, kurias valdė ištisus šimt- 
mečius. Tokios didžiulės žemyninės valstybės, kaip Sovietų Sąjunga ir 
Kinija, pajėgė išlaikyti savo naguose kaimyninius kraštus su pavergto- 
mis tautomis, bet visos jūrinės imperijos greitai sutirpo. Kai kurios ko- 
lonijų turinčios valstybės kovojo, kad išsaugotų imperijas, pavyzdžiui, 
olandai - Indonezijoje, prancūzai - Indokinijoje ir Alžyre, bet dauguma 
savanoriškai pripažino naujas sąlygas. Tokiomis aplinkybėmis nė sena- 
madis japonas nebegalėjo galvoti apie imperinius užkariavimas. 

Buvo akivaizdu, kad vienintelė japonams likusi galimybė - taikus san- 
tykinai atviros prekybos pasaulis. Iš pradžių aštrus japonų antimilitariz- 
mas ir entuziastingas pacifizmas buvo daugiausia emocinė reakcija į karo 
siaubą ir jo atneštus vargus, bet ilgainiui šie jausmai peraugo ir į racio- 
nalius įsitikinimus. Kai subrendo nauja, karo neprisimenanti karta ir iš- 
blėso pokarinės emocijos, liko stiprus intelektualus įsitikinimas, kad ja- 

ponams būtina pasaulio taika. Šiandien japonai kaip jokia kita tauta pa- 
sišventusi taikai. Tai - jų didysis, tiek emocijų, tiek intelekto remiamas, 
idealas. 

Kol Japonija buvo bejėgė ir okupuota užsieniečių, nekilo jokių prob- 
lemų dėl užsienio santykių, ir dauguma japonų galėjo paprasčiausiai pri- 
tarti, kad pasauliui būtina taika. Bet šaliai atgavus nepriklausomybę ir 
pradėjus ekonomiškai tolydžio stiprėti, iškilo klausimas, kokią poziciją 
savo pačios saugumo ir visuotinės taikos labui jai prisiimti į besivaidi- 
jan¢ias Salis bei priešiškas militarines stovyklas susiskaidziusiame pasau- 
lyje. Niekas neabejojo, kad japonams reikia laikytis bet kokių karinių 
konfliktų nuošalėj ir stengtis neįsivelti į jokius tarptautinius ginčus. Dėl 
to vyriausybė, visuotinai pritariant, siekė užimti, kaip patys japonai sa- 
ko, “nusižeminimo poziciją“ ir dėmesį sutelkė į japonų pramonės atgaivi- 
nimą bei augimą. Bet dėl šaltojo karo nulemto pasidalijimo į nesutaiko- 
mas stovyklas greitai tapo akivaizdu, kad Japonijos saugumą gali užtik- 
rinti arba artima sąjunga su Jungtinėmis Valstijomis, arba išsilaisvinimas 
nuo visų ryšių, siekiant neutralumo. Kaip jau sakėme, tai tapo pagrin- 
diniu japonų politinio ginčo objektu per kitus du dešimtmečius. Valdanti 
partija manė, kad būtina išsaugoti artimus ryšius ir bendradarbiauti su 
Jungtinėmis Valstijomis, o opozicinių partijų marksistiniai ideologai dau- 
gelį metų kuo rimčiausiai įrodinėjo, kad ir “kapitalistinis imperializmas", 
turėdami omenyje Jungtines Valstijas, ir “monopolistinis kapitalizmas" - 
pagrindiniai japonų tautos priešai. 

Sąjungą vietoj neutralumo japonams įpiršo Jungtinės Valstijos, 1951 
metais nusprendusios, nedalyvaujant nei Kinijai, nei Sovietų Sąjungai, 
sudaryti su Japonija atskirą taikos sutartį, o prie šios prišlieti ir Japo- 
nų-Jungtinių Valstijų saugumo sutartį, leidžiančią nepriklausomoje Ja- 
ponijoje palikti karines amerikiečių bazes ir įpareigojančią Jungtines 
Valstijas garantuoti Japonijos gynybą. Jungtinių Valstijų požiūriu, abi su- 
tartys buvo būtinos. Okupacija atgyveno savo amžių ir darėsi nebenau- 
dinga; iškilo grėsmė, kad toliau ją tęsiant, bus pažeista net tai, kas jau 
pasiekta. Bet taikos sutartis, dalyvaujant visoms šalims, atrodė neįma- 
noma. Buvo sunku pakviesti Kiniją, nes Jungtinės Valstijos ir jų sąjun- 
gininkai nesutarė, kuri kinų valdžia atstovauja Kinijai. Jungtinės Vals- 
tijos pripažino nacionalistus, o Jungtinė Karalystė ir kai kurie kiti są- 
jungininkai - Pekino Liaudies Respubliką, su kuria Jungtinės Valstijos 
tada kariavo Korėjoje. Taip pat buvo aišku, kad nei Maskva, nei Peki- 
nas nesutiks su taikos sąlygomis, kurias amerikiečiai laikė būtinomis. 
Ypač dėl Amerikos bazių Japonijoje, kurios amerikiečiams atrodė gyvy- 

biškai svarbios ir dėl to, kad būtų sustiprintos jų karinės pozicijos Ko- 
rėjoje ir kad būtų laiduota Japonijos gynyba, priešingu atveju šalis liks 
visai neapsaugota. 

Japonijos konservatyvieji politikos vadovai suprato šiuos argumentus 
ir jiems pritarė. Ministras pirmininkas Ashida Hitoshi pirmasis pasisakė 
už tai, kad būtų tesiami gynybiniai santykiai su Jungtinėmis Valstijomis, 
šią politiką rėmė ir jį pakeitęs Yoshida. Net nuosaikesni socialistai pri- 
pažino “atskiros taikos sutarties" būtinumą ir dėl šios problemos susi- 
pyko su kairiuoju sparnu. Tačiau visos kitos opozicinės grupuotės ar- 
šiai kovojo prieš sutartį. Jų akimis žiūrint, amerikiečiai, kurie, norėda- 
mi paskatinti ekonomikos atgaivinimą, sustabdė tolesnes reformas ir taip 
užkirto kelią socializuoti japonų ekonomiką, iš draugų tapo priešais. 
Jiems arčiau širdies buvo komunistinės valstybės, kurias jie manė esant 
tikrąja “taikos stovykla", besipriešinančia kapitalistų agresijai. Jiems at- 
rodė, kad Taikos sutartis ir jos suteikiama teisė laikyti amerikiečių ba- 
zes ne tiek sustiprins Japonijos saugumą, kiek padidins jai kylantį pa- 
vojų, mat bijojo, kad jos neišvengiamai įtrauks Japoniją į Amerikos ka- 
rus ir taps kitos pusės šalių keršto taikiniais. Taip pat jie manė, kad Tai- 
kos sutartis ir ja įtvirtintų bazių buvimas jų teritorijoje pamina po ko- 
jomis japonų konstitucinį karo išsižadėjimą ir karštą troškimą likti neut- 
raliais tarptautinių konfliktų atžvilgiu. 

Šitokie argumentai susilaukė plataus visuomenės pritarimo; juos bent 
iš dalies rėmė ir konservatyvių partijų šalininkai. Ekonominiai Liberalų 
demokratų partijos laimėjimai buvo pagrindinis šios partijos stiprybės 
šaltinis, o štai užsienio politika, pagrįsta orientavimusi į Jungtines Vals- 
tijas, ilgą laiką - silpniausia vieta. Neutralumas japonams atrodė daug pat- 
rauklesnis už tegu ir pasyvią sąjungą su kita puse. Didelės amerikiečių 
bazės, ypač aplink Tokiją, nuolatos kėlė visuomenės susierzinimą ir zeidé 
japonų savigarbą. Neišvengiamai kildavo nemalonių incidentų ir pasitai- 
kydavo nusikaltimų, susijusių su amerikiečių kariuomenės kontingentu; 
iš pradžių, pagal keikiamo ekstrateritoriškumo sistemą, išlikusią nuo de- 
vyniolikto amžiaus, jie buvo nagrinėjami tik amerikiečių kariniuose teis- 
muose. Bazėms pasirenkamos žemės, kurias buvo trokštama panaudoti 
kitiems tikslams, ir ketinimai jas padidinti, kaip kad 1954 metais ame- 
rikiečių Sunakawos oro pajėgų bazių Tachikawoje netoli Tokijo atveju, 
sukeldavo ilgas ir audringas demonstracijas. Visas likęs pasaulis galėjo 
sielvartauti dėl sovietų karo veiksmų arba politinio spaudimo Čekoslo- 
vakijai, Vengrijai ar Berlynui, bet panašūs dalykai atrodė tolimi japo- 
nams, kuriems amerikiečių bazės ir svetimos šalies karinėmis uniformo- 

mis vilkį žmonės jų pačių tėvynėje liko pagrindinis prakeikto praeities 
militarizmo priminimas. 

Ypač jautriai japonai reagavo į atominius amerikiečių ginklus. Japo- 
nai buvo dviejų atominių bombų, padėjusių baigti Antrąjį pasaulinį ka- 
rą, aukos. Kai 1954 metais po amerikiečių atominio bandymo Bikini, Ra- 
miojo vandenyno vidurinėje dalyje, ant japonų žvejybinio laivo Fukuryu- 
maru iškrito radioaktyvios dulkės, dėl kurių žuvo vienas įgulos narys, 
visuomenėje kilo didžiulis triukšmas dėl to, kas nehiperbolizuojant bu- 
vo pavadinta trečiuoju atominiu žmonijos bombardavimu. Masiniai atmi- 
nimo mitingai rugpjūčio 6 dieną, per pirmojo bombardavimo metines, 
vykstantys Hirosimoje, tapo milžiniškomis protesto demonstracijomis 
prieš Jungtines Valstijas ir Taikos sutartį, nors nuo 1961 metų šios de- 
monstracijos pradėjo skaidytis tarp įvairių partijų ir ilgainiui prarado an- 
tiamerikietišką pobūdį, mat japonų dėmesys nukrypo į sovietų ir kinų 
atominę ginkluotę. 

Japonai jautriai reagavo ne tik į atomą, - kartais tai vadinama “ato- 
mine alergija", - bet ir į branduolinę energiją bei elektrinių varomąją jė- 
gą. Septintame dešimtmetyje jie'apdairiai ėmėsi plėtoti atominės elekt- 
ros energijos gamybą. Šitokia raida stačiai neišvengiama energijos ištek- 
lių skurdžiai šaliai, bet tam Japonijoje visuomet buvo stipriai priešina- 
masi. Iš pradžių daugiausia opozicija reiškėsi per politinius ginčus, bet 
paskui pradėjo priešintis ir vietos gyventojai, nenorėję kaimynystėje tu- 
rėti atominių jėgainių. Branduoliniai amerikiečių laivai irgi buvo išskir- 
tinis protestų taikinys. Tiktai po kruopščių keletą metų trukusių dery- 
bų dėl branduolinių povandeninių laivų saugumo 1964 metais jiems pa- 
galiau buvo leista įplaukti į jūros bazes Japonijoje, iš pradžių, tiesa, di- 
džiulių demonstracijų akivaizdoje. Ilgainiui protesto akcijos liovėsi, bet 
1968 metais, kai susijaudinimas dėl Vietnamo karo pasiekė įkarštį, ato- 
minio lėktuvnešio apsilankymas sukėlė dar didesnį protestą. Japonai ir 
patys mėgino pastatyti atominį laivą Mutsu, bet šias pastangas išsekino 
politiniai ginčai ir įvairios nesėkmės, o baigėsi jos fiasko 1974 metais, 
kai nė viena iš Japonijos uostų bendruomenių nesutiko šiam laivui tap- 
ti namais. 

Per visus šeštą - septintą dešimtmečius didžiosios dalies japonų poli- 
tikos židinys buvo karinių bazių problemos, antibranduolinės demonst- 
racijos ir priešiškumas Taikos sutarčiai. Kaip jau matėme, sutarties per- 
žiūrėjimas 1960 metais atvedė prie didžiausios pokaryje Japonijos kri- 
zės. Peržiūrėti buvo būtina, nes pradinėje sutartyje buvo dalykų, kurie 

nesiderino su Japonijos, kaip visiškai nepriklausomos šalies, statusu. Ši 
sutartis leido panaudoti amerikiečių kariuomenę Japonijos pilietiniams 
neramumams malšinti, jeigu to prašo japonų vyriausybė; ji neteikė tei- 
sės japonams kontroliuoti atominių amerikiečių ginklų, į kuriuos taip 
jautriai reagavo Japonijos visuomenė; ji neturėjo galutinės galiojimo da- 
tos, nebuvo apibrėžtos nė sąlygos, kada jinai baigiasi. Po 1960 metų per- 
žiūros nebeliko galimybės amerikiečių kariuomenę panaudoti Japonijo- 
je; sutartis buvo numatyta dešimčiai metų, po kurių kiekviena šalis, apie 
tai įspėjusi prieš metus, gali jos atsisakyti. Jeigu kalbėsime apie bran- 
duolines problemas, tai naująja sutartimi ir keliais su ja susijusiais su- 
sitarimais buvo nustatyta, kad Jungtinės Valstijos nedarys jokių dides- 
nių ginkluotės Japonijoje pakeitimų, prieš tai nepasitarusios su šios ša- 
lies vyriausybe. Trumpiau sakant, šitai reiškė, jog Jungtinės Valstijos ne- 
montuos ir nekaups branduolinių ginklų, net neįveš jų be oficialaus ja- 
ponų sutikimo, kuris, kaip dauguma žmonių manė, niekados nebus duo- 
tas. Tokios pačios pirminių konsultacijų išlygos, implikuojančios japo- 
nų veto, buvo numatytos ir dėl amerikiečių bazių Japonijoje panaudoji- 
mo tiesioginiams kariniams veiksmams užsienyje, pavyzdžiui, Korėjoje. 

Šie pakeitimai, savaime suprantama, atitiko Japonijos vadovų lūkes- 
čius, bet opozicinės jėgos, išskyrus kai kuriuos specialistus, atskilusius, 
kad sudarytų Demokratų socialistų partiją, nutarė stoti į mūšį dėl sutar- 
ties ratifikavimo. Savo argumentus jie grindė tuo, kad ankstesnioji su- 
tartis, tegul blogesnė, tuomet dar nelaisvai Japonijai buvo primesta jė- 
ga, o naująją, tegul pagerintą, dabar jau nepriklausoma Japonija priima 
savanoriškai. Tuo metu ir kiti veiksniai sukėlė visuomenės susijaudini- 
mą: U-2 incidentas, kai virš Sovietų Sąjungos buvo numuštas amerikie- 
čių žvalgybinis lėktuvas, ir dėl to neįvykęs viršūnių - Eisenhowerio ir 
Chruščiovo - susitikimas, taip pat - Kishi forsavimas, kad Žemesnieji rū- 
mai ratifikuotų sutartį ir ji įsigaliotų iki prezidento Eisenhowerio pla- 
nuojamo vizito į Japoniją birželio 19 dieną. Opozicija tvirtino, jog tai - 
antidemokratiški ministro pirmininko veiksmai, taip pat - amerikiečių ki- 
šimasis į Japonijos vidaus reikalus. Kilo didžiulis visuomenės nepasiten- 
kinimas. 


Tačiau sutarčiai įsigaliojus politinė įtampa atslūgo, ir keletą metų gin- 
čai dėl neutralumo ir sąjungos tapo nebe tokie smarkūs, nes naujasis 
ministras pirmininkas Ikeda Hayato vidaus politikos srityje laikėsi 

“nusizeminimo pozicijos" ir “pajamų padvigubinimo” per dešimt metų 
planu nukreipė dėmesį į japonų gerovės augimą. 

Tuo metu nebe tokia aktuali darėsi ir kita gynybos problema, būtent - 
vaidai dėl to, kad vyriausybė, atrodė, šiurkščiai pažeisdama 9-ąjį kons- 
titucijos straipsnį, sukūrė sausumos, jūros ir oro kariuomenę, pavadin- 
dama ją Gynybos pajėgomis. Kai 1950 metais Japonijoje likusi amerikie- 
čių sausumos kariuomenės dalis buvo skubiai permesta į Korėją, kad su- 
laikytų Šiaurės Korėjos puolimą, MacArthuras japonams įsakė jos vie- 
toje sukurti Nacionalinį policijos rezervą. Jį vyriausybė okupacijos pa- 
baigoje pertvarkė, išplėtė, o 1954 metais dar labiau padidino, pavadino 
Sausumos, jūros ir oro gynybinėmis pajėgomis ir perdavė Gynybos ži- 
nybos valdžion. 

Politikai konservatoriai aiškiai suprato, kad Japonija privalo turėti kai 
kurių galimybių ir pati apsiginti, bet politiniais bei finansiniais sumeti- 
mais norėjo išlaikyti tik nedideles pajėgas. Remdamiesi konstitucija ir 
visuomenės nuostatomis, Yoshida ir jo pasekėjai atkakliai priešinosi ame- 
rikiečių spaudimui sparčiau kurti kariuomenę ar padidinti Gynybos pa- 
jėgų regioninę svarbą. Galiausiai amerikiečių vyriausybė pripažino japo- 
nų požiūrį, kad turint omeny Japonijos politinį klimatą, negalima tikė- 
tis nieko daugiau, tik labai ribotos japonų karinės galios, ir kad tai, ko 
gero, bus pats išmintingiausias politikos kursas, kadangi kaimyninės vals- 
tybės bijo galinčios atsikurti militaristinės Japonijos galios. 1954 metais 
buvo nutarta, kad iš viso Gynybines pajėgas sudarys 250 000 žmonių; 
nuo to laiko jos beveik nepadidėjo. 

Nuo pat okupacijos pradžios japonai gynybai skiria palyginti visai 
menką biudžeto dalį. Nuo šiek tiek daugiau kaip vieno bendrojo nacio- 
nalinio produkto nuošimčio šios išlaidos, augant bendrajam nacionali- 
niam produktui, atitinkamai nukrito keliomis dalelėmis mažiau nei vie- 
nas nuošimtis, o paskui, garsiai protestuojant, buvo pakeltos iki 1,004 
nuošimčių. Palyginę su 3-5 nuošimčiais, kuriuos paprastai išleidžia di- 
džiosios pramoninės demokratinės valstybės, ir apytikriai su 10, kuriuos 
išeikvoja Sovietų Sąjunga ir Kinija, suprasime, kaip daug sutaupo Japo- 
nija. Kita vertus, dėl milžiniško dabartinio ekonominio pajėgumo Japo- 
nija pagal karinio biudžeto dydį užima septintą vietą pasaulyje ir išlai- 
ko puikiai apmokamas, puikia technika aprūpintas, puikiai apmokytas 
Sausumos, jūrų ir oro gynybines pajėgas, kurios daug kam pasaulyje ga- 
lėtų kelti baimę. Jos oro pajėgos faktiškai vienos geriausių visoje Azi- 
joje. Bet Japonijos karinė galia nė iš tolo neprilygsta Jungtinių Valstijų 

Ministras pirmininkas Nakasone stebi Gynybos pajėgų tankus. (AP / Wide World Pho- 
tos) 


ir Sovietų Sąjungos jėgai, o jos kariuomenėje tarnauja tik šiek tiek dau- 
giau nei dvidešimtoji dalis to, kiek Kinijoje, ir daug mažiau nei pusė to, 
kiek Taivanyje ar abiejose Korėjose. 

Opozicinės partijos, baugindamosi prieškarinio militarizmo restaura- 
cijos ir teigdamos, kad, girdi, tai - akivaizdus konstitucijos pažeidimas, 
nuo pat pradžių aršiai priešinosi Gynybos pajėgų kūrimui. Visuomenė 
taip pat iš pradžių buvo labai stipriai prieš jas nusistačiusi. Jos žeidė an- 
"timilitaristinius ir pacifistinius daugumos jausmus, tuo tarpu japonai troš- 
ko neutralumu užsitikrinti saugumą ir nusipelnyti kitų tautų pagarbą už 
pacifistinius idealus. MacArthuras iškėlė šiek tiek anachronistinę idėją, 
esą Japonija turinti tapti “Azijos Šveicarija", ir daug japonų tikėjosi tap- 
sią tauta, kurios neutralumas kitų bus gerbiamas taip pat kaip Šveica- 
rijos. Regis, jie nė nutuokti nenutuokė, kokią karinę naštą turėjo užsi- 
versti šveicarai, kad šitokią padėtį įgytų. “Beginklio neutralumas" - vi- 
sąlaik buvo socialistų šūkis, o štai komunistai realistiškiau pasikliovė na- 

cionalinėmis karinėmis pajėgomis - tiek, kiek jų partija gali jas kontro- 
liuoti. 

Keletą metų visuomenės požiūris į Gynybos pajėgas išliko gana prie- 
šiškas, ir stiprios antimilitaristinės nuotaikos bei pacifizmas neleido Gy- 
nybos žinybos paaukštinti iki ministerijos rango. Smarkiai klestint eko- 
nomikai, augo konkurencinė kova dėl atlyginimų, todėl buvo sunku už- 
pildyti ir Gynybos pajėgų gretas; apie karinę prievole, žinoma, negalėjo 
būti nė kalbos. Bet visuomenės požiūris į Gynybos pajėgas per paskuti- 
niuosius du dešimtmečius tapo tolerantiškesnis. Dabar jau nebedaug 
žmonių bijo, kad jos galėtų atgaivinti ikikarinių laikų militarizmą. Išlai- 
kydamos santūrumą, vengdamos veltis į politiką ir darydamos viską, ką 
gali, kad padėtų žmonėms stichinių nelaimių, pavyzdžiui, taifūnų ir Ze- 
mės drebėjimų, metu, Gynybos pajėgos savo ruožtu irgi kuo pavyzdin- 
giausiai elgėsi. Pradedant 1959 metais Aukščiausiasis teismas savo spren- 
dimais pripažino parlamente padarytą aiškią konstitucijos reinterpreta- 
ciją, įvedant gynybos idėją. Atrodo, kad visuomenė irgi ją priėmė. Kele- 
tos pastarųjų metų apklausos liudija, kad visuomenė besąlygiškai atmeta 
bet kokią Gynybos pajėgų padidinimo ar jų panaudojimo užsienyje ga- 
limybe, bet žymia balsų dauguma pritaria tokių, kokios jos yra dabar, 
išlaikymui. 


Nepaisant palyginti ramios septinto dešimtmečio pradžios, ginčas 
“neutralumas, o ne sąjunga" antroje dešimtmečio pusėje užvirė iš nau- 
jo. Vis didesnis amerikiečių įsivėlimas į Vietnamo reikalus po 1965 me- 
tų vėl atgaivino baimę, kad dėl ryšių su Jungtinėmis Valstijomis Japo- 
nija bus įtraukta į karą. Kaip ir dauguma žmonių, japonai simpatizavo 
vietnamiečiams, savo žemėje kovojusiems prieš svetimšalius amerikiečius. 
Japonai karą lygino su savo neteisėtais veiksmais Kinijoje ir, kaip nese- 
nų laikų amerikiečių bombardavimų aukos, tapatino save su Šiaurės viet- 
namiečiais, kenčiančiais nuo amerikiečių oro atakų. Piliečių sąjūdis prieš 
Vietnamo karą ir organizuotos studentų demonstracijos nuolat stiprė- 
jo, ir kai kurie vietos vadovai, pasižymintys opoziciniais polinkiais, to- 
kie kaip majoras Yokohama, ėmėsi veiksmų, kad būtų uždrausta naudoti 
amerikiečių bazes Japonijoje Amerikos pajėgoms Vietname aprūpinti. 

Maždaug tuo pačiu laiku augo nerimas dėl tebesitesiančio amerikie- 
čių karinio viešpatavimo Okinawoje, kuris pradėjo šmėkščioti kaip japo- 
nų iredenta (it. iridento - neišvaduotas). Okinawos prefektūra, pavadin- 
ta didžiausios jai priklausančios salos vardu, iki karo buvo piečiausia Ja- 

ponijos prefektūra ir užėmė du pietinius Riukiu salų grandinės trečda- 
lius. Riukiu salose gyvena japonai, kalbantys labai ypatinga tarme ir pa- 
sizymj kai kuriais ilgalaikių bei artimų prekybinių ryšių su kinais nulem- 
tais kultūriniais skirtumais. Jie turėjo savo kunigaikščius, bet 1609 me- 
tais buvo užkariauti Satsumos, didžiulio pietinio Kiusiu feodalinio do- 
meno, ir nuo to laiko tapo stipriai nuo jo priklausomi, kaip šio dome- 
no feodalinė žemės valda, tačiau jų “kunigaikščiams" buvo leista kaip 
ir anksčiau mokėti “duoklę" Kinijai, kad Satsumos naudai ir toliau bū- 
tų prekiaujama su išoriniu pasauliu. Ši nenormali padėtis devyniolikta- 
me amžiuje privedė prie Kinijos ir Japonijos ginčo, kam priklauso salos. 
Jis buvo išspręstas Japonijos naudai, kai 1874 metais Kinija sutiko Ja- 
ponijai atlyginti už tai, kad vietos gyventojai Taivanyje nužudė keletą 
Okinawos jūreivių, taip pat už japonų karo ekspediciją, pasiųstą tiems 
vietos gyventojams nubausti. 

Jungtinės Valstijos, kruvinomis kovomis užgrobusios Okinawą pasku- 
tiniaisiais Antrojo pasaulinio karo mėnesiais, nusprendė išlaikyti visą Riu- 
kiu grandinę ir paversti šias salas pagrindinėmis karinėmis bazėmis va- 
karinėje Ramiojo vandenyno dalyje, tačiau netrukus pamatė, kad dėl daž- 
nų taifūnų jų, kaip jūros bazių, vertė gerokai menkesnė, negu buvo ti- 
kėtasi. 1954 metais Jungtinės Valstijos Japonijai sugrąžino šiaurines 
grandinės salas, bet tebevaldė Okinawos prefektūrą, kuri tolydžio įga- 
vo vis didesnę karinę svarbą, nes Vietnamo karas skatino amerikiečius 
plėsti karinę galią vakarinėje Ramiojo vandenyno dalyje. Kilo masinės 
demonstracijos prieš laisvą amerikiečių naudojimąsi pagrindinėse Japo- 
nijos salose įkurdintomis bazėmis. Japonai apribojo amerikiečių naudo- 
jimąsi bazėmis, o opozicinių partijų pergalė galėjo privesti prie to, kad 
jos bus visiškai panaikintos, todėl amerikiečiai įsikibo į dogma tapusią 
nuostatą bet kokia kaina išlaikyti karines bazes Okinawoje. 

Antrojo pasaulinio karo pabaigoje Okinawos gyventojai iš pradžių lai- 
kėsi dvilypio požiūrio ir Japonijos, ir Jungtinių Valstijų atžvilgiu. Juos 
labai žeidė, kad kiti japonai į juos žiūri kaip į žemesnio lygio kaimo sta- 
čiokus. Okinawa buvo ir vienintelė Japonijos dalis, kur per karą vyko 
mūšiai, todėl jos gyventojai nukentėjo daugiau nei kiti. Bet amerikiečių 
karinė valdžia, tik nenorom atvėrusi kelią vietos autonomijai, galutinai 
įtikino okinaviečius, kad ji čia - svetima, ir sustiprino pasididžiavimą, kad 
jie, šiaip ar taip, - japonai. Salose kilo bruzdėjimas, kad Okinawa būtų 
grąžinta Japonijai; septinto dešimtmečio pabaigoje jį karštai parėmė ir 
kiti japonai, kurie, praturtėję ir atgaivinę nacionalines ambicijas, ėmė jau- 
dintis dėl beveik milijono tėvynainių, kuriuos vis dar valdo užsieniečiai, 

vargingos padėties. Šitai vienodai jaudino ir nacionalistų konservatorių, 
ir antiamerikietiškai nusistačiusių kairiųjų širdis. Taip Okinawa tapo nau- 
ja svarbia japonų-amerikiečių santykių tema; iškilo grėsmė, kad dėl to 
ryšiai tarp Japonijos ir Jungtinių Valstijų labai pablogės, jeigu ne išvis 
nutrūks. 

Prie Okinawos problemos bei Vietnamo karo ir politinio nerimo cres- 
cendo baigiantis septintajam dešimtmečiui prisidėjo ir trečia problema. 
Tai buvo artėjanti 1970 metų birželio 19 diena, kai turėjo baigtis nau- 
josios Saugumo sutarties galiojimo dešimtmetis, - ją buvo galima keisti 
arba apskritai jos atsižadėti. Prisimindamos 1960 metų sutarties krizę, 
įvairios opozicinės grupuotės tikėjosi, kad 1970-ieji taps metais, kai vėl 
bus imtasi didžiulių pastangų baigti Japonijos ir Jungtinių Valstijų są- 
jungą. 

Tačiau lauktoji krizė neįvyko. Nė viena vyriausybė nepasiūlė jokios 
pataisos, todėl parlamentui nereikėjo ratifikuoti naujos sutarties, kuri 
būtų galėjusi tapti opozicijos taikiniu. Nors abi vyriausybės tikriausiai 
būtų pageidavusios kai kurių pakeitimų, nė viena jų nepasiūlė, matyt, 
todėl, kad puikiai suprato, kaip sunku būtų laimėti sutarties ratifikavimą. 

Okinawos. problema irgi sutirpo, taip ir nesukėlusi krizės. Suprasda- 
mos, kokie stiprūs nacionaliniai jausmai dėl Okinawos ir kokia reikšmin- 
ga 1970 metų sutartis opozicijai, Jungtinės Valstijos dėl šio klausimo nu- 
sileido ir pažadėjo per keletą metų salas grąžinti. Nutarimas apie tai bu- 
vo paskelbtas prezidento Nixono ir ministro pirmininko Sato Eisaku ko- 
munikatu 1969 metų lapkričio 21 dieną. Taip pat buvo susitarta, kad sa- 
las grąžinus Japonijai, ten esančioms didelėms amerikiečių karinėms ba- 
zėms bus taikomi tokie pat apribojimai, kaip ir toms, kurios yra pagrin- 
dinėse salose. Jungtinės Valstijos šias nuolaidas padarė supratusios, jog 
dėl Okinawos padėties gali labai pablogėti japonų-amerikiečių santykiai, 
o jiems pablogėjus, dėl nepasitenkinimo Okinawoje gali iškilti grėsmė, 
jog ten apskritai pasidarys nenaudinga turėti bazes. Salos Japonijai ga- 
lutinai sugrąžintos 1972 metų gegužės 15 dieną, ir politinę įtampą dėl 
Okinawos netrukus jau kurstė nebe Jungtinės Valstijos ir ten esančios 
bazės, o japonų nacionalinės vyriausybės požiūris į šią tolimiausią ir la- 
biausiai ekonomiškai atsilikusią vieną iš keturiasdešimt septynių šalies 
prefektūrų. 

Net ir Vietnamo karo problema pamažu išblėso, nes 1968 metais 
Jungtinės Valstijos liovėsi ten telkti savo pajėgas, o netrukus pradėjo ir 
palaipsnį atsitraukimą, kuris 1972-aisiais buvo baigtas. Taip aštunto de- 

šimtmečio pradžioje nebeliko nė vienos iš trijų problemų, septinto de- 
šimtmečio pabaigoje grasinusių sukelti japonų-amerikiečių santykių 
krize. 

Tiesą sakant, klausimas “neutralumas, o ne sąjunga" ėmė prarasti pir- 
mykštį aktualumą. Jis liko pagrindinio oficialaus ginčo, opozicines par- 
tijas atskiriančio nuo liberalų demokratų, objektu; protarpiais vis iškil- 
davo tam tikrų problemų, kurios pažadindavo senuosius jausmus. Pavyz- 
džiui, į pensiją išėjusio amerikiečių admirolo pareiškimas 1974 metais 
atgaivino ginčus dėl senosios problemos, ar amerikiečių laivai su atomi- 
niais ginklais, įplaukiantys į japonų uostus bei kertantys Japonijos van- 
denis, nepažeidžia susitarimo, jog į šią šalį negalima įgabenti atominių 
ginklų. Daugiausia nesutarimų kilo dėl tikslios žodžio “įgabenti", japo- 
niškai mochikomi, reikšmės. Amerikiečių vyriausybė jį suprato kaip kaz- 
ką pastovesnio negu “tranzitas", o japonų visuomenė jam teikė daug 
griežtesnę ir siauresnę prasmę. 

Tačiau tokie incidentai nebesukėlė nei didelių demonstracijų, nei 
grėsmingų neramumų. Į santykius su amerikiečiais pradėta žiūrėti kaip 
į savaime suprantamus. Per 1975 metų rinkimus socialdemokratai atvi- 
rai parėmė Taikos sutartį tokiomis sąlygomis, kokiomis ji buvo apibrėžta; 
ilgainiui, nors atvirai to ir neišreikšdamos, jai ėmė pritarti ir kitos opo- 
zicinės partijos. Per 1976 metų rinkimus pirmą sykį nė viena iš partijų 
nesigriebė jos kaip pagrindinės rinkimų kampanijos problemos. 


Pakitusios tarptautinės sąlygos ir naujos problemos lėmė, kad “neut- 
ralumas, o ne sąjunga" problema aštuntame ir devintame dešimtmečiais 
Japonijoje neteko politinio aktualumo. Per kelis dešimtmečius trukusią 
sąjungą su amerikiečiais japonai nė sykio nebuvo įvelti į amerikiečių ka- 
rus; kad amerikiečiai ateityje leistųsi į karines avantiūras Rytų ar Piet- 
ryčių Azijoje, irgi atrodė neįtikėtina. Sąjunga nesukėlė nieko daugiau, 
tik žodinius komunistinių valstybių užsipuolimus, bet ir šie galiausiai po 
truputį liovėsi. Nesutarimai tarp Kinijos ir Sovietų Sąjungos didėjo, ir 
abi šalys siūlėsi tiek japonams, tiek amerikiečiams, tikėdamosios para- 
mos konkurencinėje tarpusavio kovoje. Septintame dešimtmetyje sovietai 
pradėjo tai, ką japonai pavadino “besišypsančia diplomatija". Ir Sovie- 
tų Sąjunga, ir Kinija bijojo, kad Japonija, atsisakiusi Saugumo sutarties, 
užims kitas pozicijas arba pradės kurti dar didesnes karines pajėgas. Kai- 
riesiems Saugumo sutarties kritikams pradėjo slysti is po kojų žemė, 
ypač tada, kai Pekinas, užuot smerkęs, ėmė ją girti. 

Padėtis Rytų Azijoje lemtingai pasikeitė, kai prezidentas Nixonas 
1971 metais paskelbė, kad aplankys Kiniją. 1972-ųjų vasarį jis užmez- 
gė santykius su Kinijos Liaudies Respublika, kurie ilgainiui peraugo į 
visišką diplomatinį Pekino, o ne nacionalinės Taivanio vyriausybės pri- 
pažinimą. Šie žingsniai padėjo japonų vyriausybei išspręsti vieną iš karš- 
čiausių vidaus problemų ir pašalino svarbiausią nesutarimų su Jungti- 
nėmis Valstijomis šaltinį. 

Jungtinės Valstijos 1952 metais privertė Yoshidą pripažinti naciona- 
linę vyriausybę kaip tikrąją Kinijos valdžią,- amerikiečių vyriausybės ats- 
tovai leido suprasti, kad antraip iškils sunkumų Amerikos Senate ratifi- 
kuoti Taikos sutartį. Opozicinės partijos siekė, kad būtų pripažintas Pe- 
kinas, dauguma japonų joms pritarė. Tačiau, nors dauguma kitų valsty- 
bių pasirinko Liaudies Respubliką, liberalai demokratai svyravo. Vyriau- 
sybės elgesį iš dalies lėmė pagarba Chiang Kai-shekui, kuris kilniai el- 
gėsi su Japonija baigiantis karui, iš dalies - dėmesys Taivaniui, kaip bu- 
vusiai kolonijai, su kuria Japonija plėtojo svarbius prekybinius ryšius. 
Tačiau svarbiausia priežastis buvo baimė, kad Pekino pripažinimas ke- 
lia grėsmę Japonijos ir Jungtinių Valstijų santykiams. 1972 metais pa- 
sikeitus amerikiečių pozicijai, japonai sėkmingai įteisino santykius su Pe- 
kinu ir diplomatiškai pripažino jį vietoj Taivanio, nors su pastaruoju ir 
išlaikė neoficialius ryšius. Dviejų nacionalinių oro linijų lėktuvai leisda- 
vosi skirtinguose Japonijos aerodromuose. Nors tarp Japonijos ir Taiva- 
nio iškilo naujų nesutarimų, svarbiausi prekybiniai ryšiai tarp jų liko be- 
veik nepažeisti, o pagrindinis įtampos tarp Jungtinių Valstijų ir Japoni- 
jos židinys - užgesintas. 

Ir amerikiečių, ir japonų 1972 metų komunikatuose su Kinija Taiva- 
nio problemos sprendimas atidėtas vėlesniam laikui. Amerikiečiai ir ja- 
ponai taip suformulavo pripažinimo aktą, kad abiejose Taivanio sąsiau- 
rio pusėse gyveną kinai galėjo manyti, jog Taivanis - vieningos Kinijos 
dalis. Kinai, neprieštaraudami dėl amerikiečių gynybinių įsipareigojimų 
ir tebesitęsiančio (nors laikino) Taivanio pripažinimo ir sutikdami, kad 
japonai su salomis turės prekybinių bei kitokių ryšių, tyliai sutarė tam 
tikram laikui palikti Taivanį atskirtą nuo Kinijos. Bet pagrindinėje ša- 
lies dalyje gyvenančių kinų nuostata dėl krašto vienybės liko tvirta, o 
maždaug 20 milijonų Taivanio gyventojų, maždaug penki šeštadaliai ten 
gimusių - nenorėjo būti įjungti į komunistų valdomą Kiniją. Kadangi Tai- 
vanio ekonomika sparčiai kyla, jis turi stiprias karo pajėgas, taip pat gali 
pasikliauti kariniais amerikiečių įsipareigojimais, o Deng Xiaopingo va- 
dovaujama Kinija ėmėsi revoliucinių permainų, problema galutinai iš- 

spręsta bus, matyt, negreit. Ir apskritai devintame dešimtmetyje Rytų Azi- 
joje ji ėmė rodytis nebe tokia grėsminga kaip kitados. Iš esmės tokie 
patys japonų ir amerikiečių interesai bei sutampančios nuomonės dėl 
šios problemos taip pat veikiau stiprina jų tarpusavio solidarumą, nei di- 
dina priešpriešą. Jų bendros, nors nederinamos, pastangos remti tai, kas 
iškyla kaip itin atsargi politika “viena Kinija, vienas Taivanis", turbūt iš- 
liks ir ateityje. 

Didžiausią karinį pavojų Japonijai kelia Korėja, jos artimiausia kai- 
mynė. Ilgiau nei tūkstantį metų politiškai ir kultūriškai buvęs visiškai 
vieningas pusiasalis po Antrojo pasaulinio karo liko suskaldytas; Korė- 
jos karas dar labiau pagilino prarają. Dvidešimt milijonų žmonių gyve- 
na šiaurėje itin represyvaus, slapto, totalitarinio komunistinio režimo są- 
lygomis; šį režimą palaiko Kinija ir Sovietų Sąjunga, nors primygtinai 
teigiama, kad jis nepriklausąs nei nuo vienos, nei nuo kitos. 42 milijo- 
nai pietiečių gyvena valdomi iš esmės diktatoriškos karinės valdžios, kuri 
brutaliai pamina žmonių teises, bet iš kitos pusės naudojasi amerikie- 
čių oro pajėgų bazių ir sausumos kariuomenės teikiamomis karinio sau- 
gumo garantijomis. Keturis dešimtmečius pusiasalis buvo vienas iš pa- 
vojingiausių šaltojo karo fronto linijos tarp Rytų ir Vakarų židinių. 

Skirtingai nuo Šiaurės, Pietų Korėja sėkmingai pasekė japonų indust- 
rializacijos pavyzdžiu ir tapo palyginti turtinga bei sparčiai augančia in- 
dustrine valstybe, palaikančia klestinčius prekybinius ryšius su Japoni- 
ja ir Jungtinėmis Valstijomis. Tačiau jos vidaus stabilumui nuolatos ke- 
lia grėsmę konfliktas tarp diktatoriško karinio režimo ir gausios, labai 
išsilavinusios, daugiausia iš miestiečių susidedančios, gyventojų dalies, 
kuri reikalauja gerbti žmogaus teises ir išplėsti demokratinį valdymą. Pi- 
lietiniai neramumai Pietų Korėjoje gali iš dalies sugriauti tvarką, o tai 
savo ruožtu sudarytų sąlygas Šiaurės Korėjos intervencijai, į kurią tik- 
riausiai reaguotų Jungtinės Valstijos, Kinija ir Sovietų Sąjunga. Strate- 
giškai mąstą japonai supranta pavojų, bet jiems atrodo, kad amerikiečių 
karinė įtaka Pietų Korėjoje - geriausias jų pačių saugumo garantas. Jie 
puikiai suvokia, nors retai šitai pasako, kad amerikiečių karinis įsikiši- 
mas - tai nelyg malonė, kuri leidžia japonų visuomenei pernelyg nekvar- 
šinti sau galvos dėl politinių ir karinių Pietų Korėjos problemų ir sykiu 
plėtoti su ja svarbius prekybinius ryšius. 

Tačiau nepaisant prekybos, korėjiečiai ir japonai vieni į kitus tebe- 
žiūri nepalankiai. Korėjiečiai įsižeidę dėl ankstesnio japonų kolonializ- 
mo, juos piktina ir tai, kad su ilgą laiką Japonijoje gyvenančiais korė- 
jiečiais nesielgiama kaip su lygiais. Dėl to kylantys protesto bei nepak- 

lusnumo aktai sustiprina nepalankias japonų nuostatas - jie korėjiečius 
laiko ramybės drumstėjais, prie to prisideda nesąmoninga panieka jiems 
kaip buvusiems kolonijiniams pavaldiniams. Japonų vyriausybė pusiau 
nuoširdžiai, todėl dažniausiai nesėkmingai, stengiasi sušvelninti padėtį, 
nors apskritai tiek korėjiečiai, tiek japonai vieni į kitus pastaraisiais me- 
tais ėmė žiūrėti nebe taip priešiškai - galbūt todėl, kad jaunų žmonių 
nebevaržo ankstesnių laikų nuostatos. 

Nuo pirmųjų pokario metų sumažėjo ir japonų požiūrių į Korėją skir- 
tumai. Tuomet japonų vyriausybė rėmė Pietų Korėją, o dauguma Japo- 
nijos korėjiečių buvo Šiaurės šalininkai, daugiausia dėl to, kad pade- 
monstruotų priešiškumą japonų vyriausybei. Dabar ši problema atrodo 
nebe tokia svarbi ir japonų vyriausybė jungiasi prie amerikiečių, kurie 
skatina “kryžmiškai" pripažinti abi Korėjas - t.y. siūlo, kad Japonija ir 
Amerika pripažintų Šiaurės Korėją, o Kinija ir Sovietų Sąjunga - Pietų. 
Kad ir kaip būtų, amerikiečių karinių bazių buvimas Pietų Korėjoje ge- 
rokai sumažina japonų nerimą dėl ten besiklostančių politinių ir kari- 
nių sąlygų. 

Vienintelė šalis, Japonijai kelianti baimę ir priešiškumą, - Sovietų Są- 
junga. Šis priešiškumas siekia aštuonioliktą amžių, kai abi šalys pradė- 
jo varžytis, tyrinėdamos šiaurines Japonijos salas; jį dar labiau sustipri- 
no 1904-1905 metų Rusijos-Japonijos karas, o paskui - Sovietų Sąjun- 
gos kišimasis į Japonijos reikalus per Antrąjį pasaulinį karą paskutinė- 
mis jo dienomis ir šimtų tūkstančių japonų įkalinimas Sibire bei daugy- 
bės jų žūtis vergiško darbo sąlygomis. Pirmaisiais pokario metais akivaiz- 
dus Japonijos Socialistų ir Komunistų partijų draugiškumas Sovietų Sa- 
jungai, kaip atseit svarbiausiai taikos gynėjai, Japonijoje prislopino an- 
tisovietines nuotaikas, bet galiausiai ir pati Komunistų partija ėmė elg- 
tis nacionalistiškai ir antisovietiškai, o socialistus iš pusiausvyros išmu- 
šė sovietų atominis ginklavimasis ir pajungtų Europos valstybių pries- 
pauda. 

Dabartinės visuomenės apklausos liudija, kad Sovietų Sąjunga - ša- 
lis, kuri japonams mažiausiai patinka ir kurios jie labiausiai bijo, - su ja 
dėl antipatijos galėtų varžytis tik Pietų Korėja. O štai Kinija lieka gana 
populiari. Skirtingus požiūrius į Sovietų Sąjungą ir Kiniją galima pa- 
aiškinti istorine pagarba ir kultūrine giminyste, nors čia pat verta pri- 
durti, kad net artimesnė kaimynystė su korėjiečiais niekuo neprisidėjo, 
kad nors kiek padidėtų Pietų Korėjos populiarumas. 

Aštuntame dešimtmetyje japonų požiūrį į Sovietų Sąjungą kiek su- 
švelnino viltys eksploatuoti Sibiro dujas, naftą ir miško medžiagas, bet 

šie lūkesčiai ėmė tirpti dėl didelių atstumų, nepalankių gamtinių sąly- 
gu ir nelanksčios sovietų organizacijos. Tuo pat metu antisovietinės 
nuostatas stiprino dvi pagrindinės problemos. Viena - milžiniška sovie- 
tų karinio jūrų laivyno galia Rytų Azijoje. Sovietų laivai į atvirą jūrą gali 
išplaukti tik per sąsiaurius, kuriuos visiškai, ar bent iš dalies, kontro- 
liuoja japonai, bet sovietams priklauso į šiaurę nuo Hokaido esanti 
Ochotsko jūra, dėl to jie gali imtis bet kokių veiksmų. Dabar japonai ma- 
no, kad jų Gynybos pajėgos reikalingos beveik vien tam, kad būtų ga- 
rantuotas trumpalaikis apsisaugojimas nuo Sovietų Sąjungos, - kol, kaip 
jie tikisi, į pagalbą ateis amerikiečiai, - ir kad būtų laiduota tūkstančius 
jūrmylių nusitesianciu Japonijos jūros kelių apsauga - ir vėl nuo gali- 
mo sovietų puolimo. 

Kitas nesantaikos su Sovietų Sąjunga židinys - “šiaurinių teritorijų" 
problema. 1875 metais Rusija ir Japonija susitarė, kad Rusija atsisakys 
pretenzijų į Kurilų salas už tai, kad japonai nebereikalaus jokios didžiu- 
lės Sachalino salos dalies, bet, 1945 metais užgrobusi Kurilų salas, So- 
vietų Sąjunga ligi šiol jas tebevaldo. Iš pradžių tik nedidelė japonų da- 
lis buvo ištremta iš šių skurdžių žemės lopinėlių, ir vien kaimyninio Ho- 
kaido žvejai bei dumblių rinkėjai buvo kiek labiau sunerimę dėl šios iri- 
dentos, bet septinto dešimtmečio pabaigoje sukilo dauguma japonų. Ši- 
tai lėmė atgimusi japonų savimonė, prisidėjo ir vyriausybės pastangos 
nukreipti dėmesį nuo kitoj japonų archipelago pusėj daugybę sunku- 
mų keliančios Okinawos problemų. Japonai nereikalauja sugrąžinti vi- 
sos Kurilų salų grandinės, jie pasitenkintų tik labiausiai į pietus nuto- 
lusia, iš Hokaido matoma jos dalimi. Siaurines teritorijas sudaro dvi pa- 
lyginti didelės Kunasyri ir Etorofu salos, mažesnė Sikotano ir grupė ma- 
žų salelių, vadinamų Habomai vardu. Japonų reikalavimai darosi vis pri- 
mygtinesni, bet Sovietų Sąjunga lieka nepalenkiama kaip anksčiau ir 
apskritai atsisako svarstyti salų grąžinimo Japonijai klausimą. Jeigu ji- 
nai sutiktų, iškiltų daugybė teritorinių problemų dėl viso ilgo sovietų pa- 
sienio. Ekonominiai ir strateginiai dalykai šiame ginče nieko nereiškia, 
bet nesutarimas dėl salų tapo pagrindine kliūtimi, trukdančia pagerinti 
japonų-sovietų santykius, ir kelia didžiulį japonų visuomenės nerimą. 


Devintame dešimtmetyje kitados karštai svarstyta japonų užsienio po- 
litikos aktualija “neutralumas, o ne sąjunga" atvėso iki pelenų, kuriuos 
išpustė kitų problemų vėjai. Ją vis dar kartais primena Socialistų ir Ko- 
munistų partijų retorika, bet niekas į tai rimtai nebežiūri. Nors politi- 

kai būgštauja apie šią aktualiją užsiminti, ir tokie eufemizmai, kaip 
“bendradarbiavimas”, vartojami vengiant “sąjungos”, akivaizdu, kad Ja- 
ponija tapo pagrindiniu industrinių demokratinių šalių, sudarančių “pir- 
mąjį pasaulį", nariu ir tarp šių kraštų eina antrąja po Jungtinių Valsti- 
jų. Kitados reikėdavo kruopščiai išvardinti: “Šiaurės Amerika, Vakarų Eu- 
ropa ir Japonija"; dabar nebėra jokios būtinybės Japoniją minėti atski- 
rai, nes ji aiškiai yra tarp tų, kurios įjungiamos į Vakarus. 

Kai šešių pagrindinių pramoninių demokratinių šalių vadovai 1975 
metų lapkričio mėnesį Prancūzijoje, Ramboullet'e, susirinko į pirmąjį me- 
tinį viršūnių susitikimą, tarp Jungtinių Valstijų, Vakarų Vokietijos, Pran- 
cūzijos, Jungtinės Karalystės ir Italijos vadovų, savaime suprantama, bu- 
vo ir Japonijos ministras pirmininkas. Tik Kanada dėl mažesnės ekono- 
minės galios buvo pakviesta kiek vėliau. Išskyrus su gynyba susijusius 
reikalus, tokio masto pirmaujančių pasaulio valstybių susitikimas, kuria- 
me nedalyvautų Japonija, būtų neįsivaizduojamas nei Japonijoje, nei ki- 
tose šalyse. Šie akivaizdūs orientavimosi požymiai nesukėlė net opozi- 
cinių Japonijos partijų pasipriešinimo. Japonai aiškiai gyveno jau kita- 
me, nebe pirmųjų pokario metų, amžiuje. 

Japonų įsijungimas į pirmąjį pasaulį yra jos ekonominės, intelektua- 
linės ir socialinės integracijos padarinys. Japonijos socialinės problemos 
ir vyraujantis gyvenimo būdas panašūs į pirmojo pasaulio šalių, - su jo- 
mis ji ir palaiko daugiausia mokslo bei kultūros ryšių. Dėl dinamiškos 
ekonomikos dažnu atveju ji tampa pagrindiniu visos grupės veikėju. Aš- 
tuoni iš dešimties didžiausių pasaulio bankų - japonų. Beveik pusę pre- 
kybinių ryšių Japonija palaiko su pirmojo pasaulio šalimis. Likusią da- 
li sudaro prekyba daugiausia su Viduriniųjų Rytų šalimis - naftos eks- 
portuotojomis ir tokiais kraštais, kaip Pietų Korėja ir Taivanis, kurie į 
industrinį pasaulį žengia jos pėdomis, arba su tokiomis valstybėmis, kaip 
Indonezija, Tailandas, Filipinai bei daugeliu Lotynų Amerikos šalių, ku- 
rios, tam tikra prasme, yra pirmojo pasaulio ekonominės užsakovės. Vie- 
nintelė reikšmingesnė išimtis - Kinija; prekybiniai ryšiai su ja sudaro 6 
nuošimčius visos japonų prekybos. Vos daugiau nei vieną nuošimtį - su 
Sovietų Sąjunga. 

Daugeliui japonų nepatinka didelis jų šalies socialinis bei intelektua- 
linis susitapatinimas su likusia pirmojo pasaulio dalimi; jie norėtų, kad 
Japonija išsaugotų savo identitetą, būtų mažiau “vakarietiška" ir daugiau 
“azijietiška". Bet realybė nepateisina šių nostalgiškų lūkesčių. Japoni- 
ja tolsta nuo daugumos Azijos šalių ir artėja prie vakarietiškų normų, 
ir šitai, atrodo, tesis ir toliau, bent tiek, kiek galima numatyti. Jaunimą 

ne itin emociškai traukia “ Azija", iš tikrųjų reiškianti “Kinija", į kurią 
taip linksta vyresnieji. Jie nemato nieko blogo būti panašiems į vakarie- 
čius, arba kad vakariečiai būtų panašūs į juos. Neseniai vienas japonų 
mokinukas nustebo: “O, nejaugi ir Amerikoje yra McDonald?" 

Kitados labai karšti “neutralumas, o ne sąjunga" ginčai susiaurėjo iki 
Japonijos gynybos problemos. Dėl karo ir pokario metų patirties didžioji 
dalis japonų lieka nepalenkiamai nusistatę prieš branduolinius ginklus, 
priešiški bet kokiai karinei galiai, didžiuojasi savąja karo atsižadančia 
konstitucija ir nesutinka, kad japonų pajėgos būtų naudojamos užsie- 
nio kraštuose. Kaip jau matėme, dauguma jų remia Gynybos pajėgas, bet 
tik tokio dydžio, kokios jos yra dabar, nors sunku įsivaizduoti aplinky- 
bes, kuriomis tokia kariuomenė galėtų būti nors kiek naudinga. Galimo 
įsiveržimo į Japoniją metu ji įstengtų trumpą laiką gintis (bet toks puo- 
limas dabartinėmis sąlygomis iš esmės neįsivaizduojamas) ir kiekvienu 
atveju japonų pajėgos greitai išeikvotų visą amuniciją. Jos galėtų apginti 
prekybos laivyną gretimose jūrose, bet ši ribota galia nieko nereiškia 
valstybei, kurios egzistavimas priklauso nuo gyvybiškai svarbių preky- 
bos kelių, tūkstančiais jūrmylių apraizgiusių visą žemės rutulį. 

Visuomenės nuomonė neleidžia Gynybos pajėgų pertvarkyti taip, kad 
jos įstengtų atlikti dvi funkcijas, kurias vykdyti galėtų. Viena - būti į 
NATO panašios grupuotės, kuri veiktų Rytų Azijos regione, pagrindu; 
mintis, kuri daugumai japonų kelia pasibjaurėjimą. Japonijos dėl to ne- 
pasveikintų kaimyninės šalys, pavyzdžiui, Pietų Korėja ir Filipinai, ku- 
rios, matyt, irgi galėtų įsijungti į tokią sąjungą, bet šios šalys pernelyg 
gerai prisimena žiaurų japonų viešpatavimą. Kita funkcija būtų - paremti 
Jungtinių Tautų taikos palaikymo misijas, bet japonai vis dar skaudžiai 
išgyvena dėl savo pačių pražūtingų užsienio žygių, kad galėtų galvoti 
net ir apie tokią kilnią veiklą. 

Milžiniški Japonijos ekonomikos ištekliai, didelės technologinės ga- 
limybės ir karinių pajėgų efektyvumas kitiems perša mintį, kad šalis ga- 
lėtų kurti atominę ginkluote. Žinoma, Japonija turi tokią galimybę, tam 
tikra prasme ji pasiliko teisę vystyti branduolinę energiją. Palyginti di- 
delę elektros energijos dalį jai teikia atominės jėgainės. Daug ji pasie- 
kė ir tobulindama raketas - sunkiausias dalykas, gaminant nešamąją bran- 
duolinę ginkluotę. Japonijai reikėtų žengti tik vieną žingsnį ir ji taptų 
branduolinių valstybių klubo nare. Daug užsieniečių, ypač japonų kai- 
mynų, prisimindami jos karių fanatizmą per Antrąjį pasaulinį karą, yra 
įsitikinę, kad vieną gražią dieną ji tikrai žengs šį lemtingą žingsnį. 

Tačiau patys japonai tebėra griežtai nusistate prieš atominį ginkla- 
vimąsi. Šiuo aspektu jų požiūris nedaug pasikeitęs nuo Antrojo pasau- 
linio karo laikų, ir pasaulis vis labiau persiima jų nuostatomis. Viskas, 
kas susiję su atomu, tebėra opi tema tiek svarstant santykius su Jung- 
tinėmis Valstijomis, tiek sprendžiant vidaus problemas. Toks jų požiū- 
ris visiškai pamatuotas. Mažesnės branduolinės galios valstybės negali 
nieko daugiau, tik griebtis šantažo. Net branduolinėms supergalybėms 
reikalingos milžiniškos teritorijos, kad turėtų galimybe išlikti po didžio- 
jo pasikeitimo atominiais smūgiais. Kad ir kokia stipri būtų branduoli- 
nė ginkluotė, teritoriškai nedidelė Japonija būtų visiškai sunaikinta; vi- 
sas pasitenkinimas, kuris jai liktų, tai - žinojimas, kad ji galėtų iš povan- 
deninių laivų jūroje kirsti atsakomąjį smūgį po to, kai pati bus nušluo- 
ta nuo žemės paviršiaus. Dar vienos branduolinės supervalstybės atsi- 
radimas nė kiek nesustiprintų nei jos pačios, nei pasaulio saugumo. Ja- 
ponijai aiškiai parankiau vengti atominio ginklavimosi ir išteklius skir- 
ti konstruktyvesniems tikslams. Galima beveik neabejoti, kad ir ateityje 
japonai taip manys. 

Iš apžvalgos aiškėja, kad pakankamai didelės ir efektyvios japonų Gy- 
nybos pajėgos neturi aiškesnės paskirties, nebent padėti policijai bei ki- 
toms žinyboms gamtinių katastrofų metu. Faktiškai jų reikšmė daugiau 
psichologinė negu karinė. Pajėgos sustiprina migloto japonų saugumo 
jausmą, tam tikra prasme kelia ir pasididžiavimą. Jos yra nelyg uždan- 
ga, už kurios patogu užsiglausti, bet kuri neteikia tikro saugumo. Svar- 
biau tai, kad Gynybos pajėgos išties esmingai papildo amerikiečių ka- 
rinę galią Ramiojo vandenyno vakaruose. Jos jau, beje, ir veikia kartu, 
nors tai neįteisinta jokiomis sutartimis ir apie tai viešai nekalbama. Ja- 
ponų ir amerikiečių karo laivai reguliariai vykdo bendras operacijas, o 
dviejų šalių oro pajėgos daugelį metų veikia suderindamos savo 
veiksmus. 

Gana keista, bet pastaraisiais metais daugiau kalbėta ne apie japonų 
ir amerikiečių karinių dalinių veiksmų koordinavimą, bet apie Amerikos, 
kaip sąjungininkės, patikimumą. Žmonės kelia klausimą, kokia branduo- 
linio amerikiečių “skėčio" reikšmė. Kritikai teigia, kad atominio karo 
atveju Jungtinės Valstijos galėtų rizikuoti Niujorku dėl Londono, bet 
ne dėl Tokijo. Tokius vertinimus aiškiai sąlygoja rasinės nuostatos. 
Skeptikai turbūt klysta, bet jų atmintyje tebėra gyvi visai neseni laikai, 
kai amerikiečiai ne itin paisė Japonijos. Jie prisimena labai netikėtą 
Nixono pranešimą apie planuojamą kelionę į Kinijos Liaudies Respub- 
liką 1971-aisiais, nors prieš tai nerimaujanti japonų vyriausybė daugy- 

bę metų buvo įtikinėjama, kad Amerika savo politikos kurso Kinijos at- 
žvilgiu nekeis, prieš tai neįspėjusi Tokijo. Japonijos vyriausybė pasiju- 
to išduota, o po dvejų metų darsyk jzeista, kai Vašingtonas staiga už- 
dėjo embargą Japonijon eksportuojamoms sojos pupelėms, kurios šaliai 
gyvybiškai svarbios. Japonai nusprendė, kad Amerikos požiūrį į Japoni- 
ją sąlygoja rasiniai prietarai, ir suabejojo amerikiečių įsipareigojimų jiems 
patikimumu. 

Per daugiau nei keturis dešimtmečius, prabėgusius nuo Antrojo pa- 
saulinio karo, kitados svarbiausia “neutralumas, o ne sąjunga" proble- 
ma neteko reikšmės. Tam tikra prasme, visa apvirto aukštyn kojom. Iš 
esmės nė vienas japonas nebetiki, kad komunistinės valstybės - “taikos 
stovykla" ir kad sąjunga su sovietais ar Kinija dėl vienokių ar kitokių 
priežasčių būtų pageidautina. Neutralumas vis dar tebežavi, bet neutra- 
lumas be jokios ginkluotės, pasikliaujant tik Jungtinių Tautų saugumo 
garantijom, dabar atrodo tolimos ateities svajonė. Didelės Gynybos pa- 
jėgos, rūpestingai derinančios veiksmus su amerikiečių gynybinėmis pa- 
jėgomis Ramiojo vandenyno vakaruose, kaip ir išskleistas amerikiečių 
atominis “skėtis", priimami kaip savaime suprantami dalykai; tiesą sa- 
kant, visuomenė tuo nelabai ir domisi. Nesutarimai dėl amerikiečių ba- 
zių Japonijoje tapo antraeile tema. Bambėdami, kad japonai užsitikrina 
saugumą, jodami ant amerikiečių mokesčių mokėtojų sprando, amerikie- 
čiai kartkartėmis paragina Japoniją susikurti savo ginkluotąsias pajėgas, 
bet šis ginčas niekados neįskelia didesnių nesutarimų. Kitados japonai 
nerimavo, kad Jungtinės Valstijos Japoniją įtrauks į amerikiečių karinius 
veiksmus; dabar jie bijo, kad amerikiečių gynybos įsipareigojimai Japo- 
nijai nepakankamai tvirti. Visa “neutralumas, o ne sąjunga" problema da- 
bar tapo beveik veidrodiniu atspindžiu to, kuo buvo kitados. 


37 Prekyba ir 
ekonomikos plėtra 


Per pirmąjį ketvirtį amžiaus po Antrojo pasaulinio karo at- 
rodė, kad Japonijos užsienio santykiams reikšmingiausi yra kariniai ry- 
šiai su Jungtinėmis Valstijomis, bet net ir tuomet už jų nuolatos šmėkš- 
čiojo dar svarbesnė valstybės ekonominio atgimimo, prekiaujant su už- 
sieniu, tema. Ekonomikos augimas iš esmės buvo pirmaeilės reikšmės da- 
lykas. Bet ilgą laiką vyravo visuotinai priimta nuostata nekelti šio klau- 
simo kaip užsienio politikos problemos, kol atvėsus ginčams “Neutralu- 
mas, 0 ne sąjunga" ir labai išaugus prekybai jis staiga pats neužgožė visų 
kitų rūpesčių. Šiandien, užsiminus apie Japonijos užsienio santykius, pir- 
masis dalykas, kuris ateina į galvą ir japonams, ir užsieniečiams, - pre- 
kyba ir dėl jos kylantys nesutarimai. 

Japonija labai priklausė nuo užsienio žaliavų išteklių bei rinkų, to- 
dėl po karo ir ekonomika, ir prekyba plėtojosi lygia greta. Iš pradžių Ja- 
ponija daugiausia prekiavo su Jungtinėmis Valstijomis, bet ilgainiui at- 
kūrė ekonominius ryšius ir su kaimynais. Jau 1952 metais ji užmezgė 
santykius su Taivaniu ir, pradėjusi nuo Birmos 1954-aisiais, ėmėsi spręsti 
reparacijų, kurias mokėjo daugiausia pramoninėmis prekėmis, klausimus 
su kitomis kaimyninėmis valstybėmis. Santykių normalizavimas su Pietų 
Korėja 1965-aisiais atvėrė kelią greitam prekybos augimui su šia šalimi. 
Septinto dešimtmečio pabaigoje Japonija tapo svarbiausiu, arba antruoju 
pagal svarbą, daugumos to regiono šalių prekybos partneriu. Nepaprastai 
greitai augo prekyba su Australija, Kanada ir Jungtinėmis Valstijomis, 
ir didžiuliai kiekiai Japonijos pramoninių prekių plūstelėjo beveik į vi- 
sas nekomunistines pasaulio šalis. 

Prie ekonominio Japonijos pakilimo prisidėjo ir palankūs užsienio 
prekybos pokyčiai. Žaliavos, kurias ji buvo priversta importuoti, visiškai 
atitiko pasiūlą, o pasauliniai poreikiai pramoninėms prekėms, kuriomis 
ji galėjo aprūpinti, rodėsi nepasotinami. Per karą sugriautus fabrikus rei- 

Milžiniški tanklaiviai, didžiuliai lėktuvnešiai ir konteineriniai laivai išplėtė pasaulio eko- 
nominės geografijos ribas ir leido kitados izoliuotai Japonijai užmegzti artimus ryšius 
su visomis pasaulio dalimis. (Kyodo News International) 


kėjo pakeisti naujomis gamyklomis, kurios būtų pranašesnės už senuo- 
sius Vakarų pramoninius įrenginius. Naujos įmonės, naudojusios daug 
žaliavų, buvo statomos jūros lygyje, dažniausiai ant dirbtinių pylimų, 
taip, kad žaliavos, tarkim, geležies rūda, galėtų būti iškraunamos tiesiai 
iš laivų vienoje gamyklos pusėje, o pagaminta eksportui produkcija, sa- 
kykime, plienas arba mechanizmai, pakraunami tiesiai į laivus - kitoje. 
Tuo pat metu atsirado milžiniški tanklaiviai ir didžiuliai lėktuvnešiai, to- 
dėl okeaninio pervežimo kainos gerokai nukrito, palyginus su gabeni- 
mo sausuma išlaidomis, ir salose įsikūrusios valstybės įgavo pranašumą 
prieš tas, kurių užsienio prekyba priklausė nuo vidaus pervežimų. 

Šie veiksniai, prie kurių prisidėjo japonų darbo etika, aukštojo išsi- 
lavinimo rodikliai ir ryžtas pasivyti pirmaujančias Vakarų šalis, padėjo 
Japonijai pasiekti 10 nuošimčių realaus ekonominio prieaugio tempus - 
lygį, neregėtą per visą pasaulio istoriją. Nepaisant šiek tiek sumažėju- 
sio gyventojų gimstamumo, Japonija daugelį metų ekonomiškai augo 
apytikriai dvigubai greičiau nei visas likęs pasaulis. Penkto dešimtme- 

čio pabaigoje ji dar buvo abejotino ekonominio gyvybingumo pusiau ba- 
daujanti valstybė, o devintame dešimtmetyje tapo vienu iš trijų pasau- 
lio pramonės milžinų, prilygstančiu Jungtinėms Valstijoms ir Sovietų Sa- 
jungai. 


Didžiulė ekonominė ekspansija Japonijai atnešė ne tik naudos, bet 
ir sunkumų. Baigiantis septintam dešimtmečiui, aplinkos taršos proble- 
ma pasiekė aukščiausią įtampos laipsnį, o didžiulės grūstys ir nepakan- 
kamas aprūpinimas gyvenamuoju plotu atrodė padėtis be išeities. Japo- 
nijos ekonomikos gyvybingumas vis labiau priklausė nuo išorinio pasau- 
lio. Jau trečiame ir ketvirtame dešimtmečiuose japonams visa tai atro- 
dė pakankamai pavojinga ir prisidėjo prie to, kad būtų imtasi karinėmis 
pastangomis kurti didžiąją japonų Rytų Azijos bendros gerovės sferą. Ši 
avantiūra atvedė prie pražūtingų Antrojo pasaulinio karo padarinių, bet 
net jeigu ir būtų baigusis sėkmingai, japonai būtų pamatę, kad Didžioji 
Rytų Azijos imperija negali jų aprūpinti tokiomis žaliavomis ir rinkomis, 
kokių reikia dabartinei jų ekonomikai. 

Daug kas mano, jog didžiąją Japonijos bendrojo nacionalinio produk- 
to dalį lemia užsienio prekyba, bet iš tikrųjų - tik maždaug dešimtadalį. 
Tačiau tai - lemtingas dešimtadalis. Jis sąlygoja Japonijos apsirūpinimą 
energijos ištekliais, t. y. iš Viduriniųjų Rytų gaunama nafta ir daugiau 
nei puse maisto produktų bei pašarinių grūdų, kuriuos ji gauna iš Jung- 
tinių Valstijų, Kanados ir kitų tolimų pasaulio regionų. Be šio importo, 
kaip ir be kai kurių kitų itin svarbių metalų ir medžiagų, Japonijos eko- 
nomika iškart išsikvėptų. Daugelio mažesnių šalių ekonomika dar labiau 
priklausoma nuo užsienio prekybos. Tokios nedidelės šalys, kaip Nau- 
joji Zelandija ir Danija, irgi neturi vidaus rinkų didžiumai gamybos pro- 
dukcijos, pavyzdžui, automobiliams, parduoti, todėl yra priverstos impor- 
tuoti ir eksportuoti kiek įmanoma daugiau prekių. Kad būtų galinga in- 
dustrinė valstybė, Japonijai reikia turėti plačią vidaus rinką, kokią jinai 
ir turi, nes šalyje gyvena 122 milijonai žmonių. Bet ji daug mažiau nei 
kiti ekonomikos milžinai turi ir žaliavų, todėl yra labiau priklausoma nuo 
užsienio prekybos. Pavyzdžiui, nepaisant simbiozinių ryšių su didžiule 
kaimyne Kanada, Jungtinės Valstijos nuo užsienio prekybos priklauso 
maždaug dvigubai mažiau nei japonai ir daug daugiau prekiauja su ran- 
ka pasiekiamais kaimynais. O Japonijos pagrindiniai prekybos partneriai - 
daugiausia tolimos šalys, ji kur kas labiau priklausoma nuo tolimų rin- 
kų. Maždaug tik trečdalį jos prekybos sudaro ryšiai su kraštais, kurie 


Ministras pirmininkas Nakasone (centre, prie prezidento Reagano) su kitais septynių 
pirmaujančių pasaulio pramoninių valstybių dalyviais viršūnių konferencijoje 1986 me- 
tais. (O Sonia Katchian / Photo Shuttle: Japan) 


nuo jos yra ne daugiau kaip per 3000 mylių. Gyvybiškai svarbūs Japo- 
nijos prekybos keliai nusidriekia į daug tolimesnius, nei ji pati galėtų 
kontroliuoti, regionus ir į tokius neramius kraštus, kaip Vidurinieji Ry- 
tai, kur ji neturi jokios įtakos. Ekonominės padėties netvarumą japonams 
ypač leido pajusti smūgis, kurį jiems 1973 metais sudavė pirmoji NEŠO 
(angl. OPEC) šalių naftos krizė. 

Kuo labiau Japonija turtėjo ir darėsi ekonomiškai pajėgesnė, tuo dau- 
giau iš jos buvo tikimasi. Kitoms šalims ji atrodė besirūpinanti tik savo 
pačios ekonomine pažanga ir nenorinti prisidėti prie viso pasaulio eko- 
nominės ir politinės gerovės. Ją paniekinamai vadino “ekonominiu gy- 
vuliu”. Kaip jau minėjome, amerikiečiai skundėsi, esą japonai saugumą 
užsitikrina jodami ant amerikiečių kupros, o Prancūzijos prezidentas de 
Gaulle'is teigė, kad į ministrą pirmininką Ikedą kreipėsi tik kaip į tran- 
zistorių pardavėją. 

Atsinaujino ir kai kurių Japonijos kaimynų priešiškumas. Jie būgšta- 
vo, kad japonai, dabar jau ekonominėmis priemonėmis, imsis kurti di- 

džiąją Rytų Azijos bendros gerovės sferą, kurios nepavyko įsteigti ginklu. 
Visi pageidavo, kad japonai kilniau elgtųsi su skurdesniais savo kaimy- 
nais. Ankstesnieji reparacijų susitarimai buvo sudaryti taip, kad ilgalai- 
kės prekybinės naudos atnešė daugiau japonams, nei valstybėms, kurios 
jas gavo. Japonai įgijo valstybės, kuri savanaudiškai išnaudoja kitus ir 
niekam nelinkusi padėti, reputaciją. Japonus pribloškė tai, kad minist- 
ro pirmininko Tanakos kelionė į Pietryčių Aziją 1974 metais sukėlė an- 
mynų, socialinis išskirtinumas ir uždarumas; iš japonų jie tikėjosi dau- 
giau dėmesio ir paramos, nei iš aiškiai svetimų vakariečių. 

Japonų vadovai ilgainiui patyrė apie lūkesčius, kuriuos sukėlė jų pir- 
mavimas pasaulio ekonomikoje, ir stengėsi į juos atsiliepti. Jie suprato, 
kad už mažesnę karinę naštą turėtų atsilyginti kitokio pobūdžio pagal- 
ba. Vyriausybė tapo kilnesnė, siųsdama savanorius į tokias organizaci- 
jas, kaip Taikos korpusas, kviesdamasi į Japoniją užsienio studentus ir 
teikdama Jungtinėms Valstijoms ir Europos šalims deramą ekonominę 
pagalbą. Tačiau pasirodė, kad demokratinėje valstybėje ne taip papras- 
ta gerus ketinimus suderinti su biudžeto išlaidomis, ypač jei prisiminsi- 
me giliai įsišaknijusį japonų pasaulėžvalgos ribotumą. Japonų vyriausy- 
bė pasiekė mažiau, nei tikėjosi, ir besivystantys jos kaimynai jai tebejau- 
čia nemenką pagiežą. 

Tuo pat metu iškilo dar rimtesnių problemų Japonijai plėtojant eko- 
nominius ryšius su artimiausiais partneriais - kitomis pramoninėmis pir- 
mojo pasaulio demokratinėmis valstybėmis. Daug spartesni Japonijos 
ekonomikos augimo tempai nuolatos trikdė jų tarpusavio santykius. Skir- 
tingai nuo pirmojo pasaulio, Japonija visąlaik išgyveno didžiulį preky- 
bos deficitą. Iš Viduriniųjų Rytų ji priversta importuoti gausybę naftos; 
dauguma menkiau išsivysčiusių šalių, kurios pernelyg skurdžios, kad 
pirktų aukštos kokybės japonų gaminius, nenori pirkti daugiau, nei ga- 
li parduoti; komunistinės valstybės iš viso linkusios labai riboti užsie- 
nio prekybos ryšius. Japonijos prekyba su antruoju komunistiniu pasau- 
liu sudaro mažiau nei dešimt nuošimčių, iš jų daugiausia - su Kinija. Dėl 
to beveik pusę savo aukštos kokybės gaminių japonai gali parduoti tik 
pramoniniuose demokratiniuose kraštuose. Tačiau dauguma šių šalių - 
Japonijos konkurentės, gaminančios sudėtingą pramoninę produkciją, o 
jų žemės ūkio eksportas į Japoniją, kitados atsvėręs importą, dėl pasau- 
linio pertekliaus pastaraisiais metais linkęs mažėti. 

Mažiau išsivystę kraštai ateityje, žinoma, eksportuos daugiau paprastų 
pramoninių prekių į pažangesnes šalis, bet dėl gausėjančių gyventojų tik- 

riausiai vis tiek skurs ir neišgalės pirkti bent kiek didesnio kiekio labai 
sudėtingų ir brangių pirmojo pasaulio šalių gaminių. Tai reiškia, kad pas- 
tarosios ir toliau liks pagrindinės vienos kitų rinkos ir dėl jų tarpusa- 
vyje varžysis. Vaizdžiai tariant, kaip ir anksčiau “skalbs viena kitos 
marškinius". Jos stiprins spaudimą, kad nė viena iš jų per daug greitai 
nedidintų savo dalies, kaip tai daro Japonija. Jei turėsime omeny gyven- 
tojų skaičiaus didėjimą, nesant ženklaus pasaulinės ekonomikos augimo, 
ilgalaikės pasaulio, ir ypač tokių išteklių neturinčių šalių, kaip Japoni- 
ja, ekonominės perspektyvos gana miglotos, o ekonominiai nesutarimai 
tarp labai industrializuotų šalių, matyt, dar padidės. 

Kaip sakėme, pirmaisiais pokario metais Jungtinės Valstijos nė įsivaiz- 
duoti neįsivaizdavo, kad Japonija kada nors galėtų tapti rimta ekonomine 
konkurente. Todėl jos pigiomis kainomis pardavė Japonijai pažangiau- 
sias amerikietiškas technologijas ir gana laisvai priimdavo japonų pre- 
kes, o Japonijai, kad būtų apsaugota jos “kūdikiška pramonė", leido iš- 
laikyti importo apribojimus. Tačiau jau šešto dešimtmečio pabaigoje at- 
sirado susirūpinimą keliančių požymių. Pirmiausia dėl mažesnių japonų 
algų, pavyzdžiui, tekstilės pramonėje, paskui dėl aukštesnio meistrišku- 
mo, geresnio ekonomikos organizavimo ir didesnio taupumo bei gauses- 
nių perinvestavimų į gamybą japonų prekės ėmė vis labiau plūsti į Jung- 


Gausybė eksportui skirtų Hondos automobilių laukia, kol bus pakrauti į specialų Hon- 
dos laivą. Automobilių pavadinimai Toyota, Nissan, Honda ir Subaru dabar vienodai 
gerai žinomi ir amerikiečiams, ir japonams. (O Tadanori Saito/Photo Shuttle: Japan) 

tines Valstijas, kol galiausiai, nors vartotojai ir buvo patenkinti, sukėlė 
rimtą grėsmę kai kurioms amerikiečių pramonės šakoms. Kai kurios iš 
jų, pavyzdžiui, laivų statyba, tam tikros tekstilės šakos, plieno gamyba, 
elektronika ir kai kurios mašinų gamybos sritys, labai nukentėjo, o ki- 
tais atvejais ir visiškai buvo sugriautos. Ypač skaudžiai kirto sunkiosios 
pramonės rykštė - amerikiečiai darbininkai pradėjo pagiežingai skųstis, 
kad jų darbo vietos eksportuojamos į Japoniją. 

Europos šalis visa tai paveikė mažiau, nes jos išlaikė daugumą pir- 
maisiais pokario metais nustatytų prekybos su Japonija apribojimų, ta- 
čiau jos irgi komplikavo problemą, kadangi prisidėjo prie Japonijos, už- 
versdamos savo prekėmis atviresnes amerikiečių rinkas. O tose srityse, 
kuriose dėl sparčiai didėjančių algų Japonija tapo nebepajėgi konkuruoti, 
jos vietą tučtuojau užėmė kitos Azijos šalys, taip padidindamos spaudi- 
mą ir japonų, ir amerikiečių gamintojams. Iš naujų pramonę kuriančių 
valstybių būrio iššoko “keturi maži tigrai": Pietų Korėja, Taivanis ir mies- 
tai-valstybės Honkongas bei Singapūras. Kaip ir Japonijai, visoms joms 
būdinga konfucijinė kiniška patirtis, o dvi didesniosios pramonę ir švie- 
timą pradėjo plėtoti kaip buvusios japonų imperijos dalys. Po jų, ypač 
tokiose paprastesnėse gamybos srityse kaip tekstilė, rikiuojasi milžiniš- 
kai daug gyventojų turinčios Indija, Kinija ir Indonezija, taip pat Malai- 
zija, Tailandas ir, ko gero, Filipinai bei Vietnamas. Nėra abejonės, kad 
Japonijos vadovaujama Rytų Azija tapo ekonomiškai dinamiškiausia pa- 
saulio dalimi ir didžiausiu ekonominių nesutarimų šaltiniu. Devintame 
dešimtmetyje daugiau prekybinių Amerikos ryšių buvo nukreipta į Va- 
karus per Ramųjį vandenyną nei į Rytus per Atlantą. 


Prekybinis neatitikimas tarp Japonijos ir likusio pasaulio, ypač Jung- 
tinių Valstijų, išaugo taip, kad kilo grėsmė, jog jis ekonomiškai, galbūt 
net politiškai, destabilizuos pasaulį. Po karo japonams labiausiai rūpė- 
jo išgyventi ir nebūti įtrauktiems į karines amerikiečių avantiūras Rytų 
Azijoje. Dabar jiems atrodo pavojingiausia, kad užsienio prekybos žlu- 
gimas arba ekonominė izoliacija visiškai nesugriautų jų ekonomikos. 
Įmanoma, kad pasipiktinusios Jungtinės Valstijos ir kiti pirmojo pasau- 
lio Japonijos sąjungininkai gali suduoti jai smūgį, imdamiesi prekybinių 
apribojimų, arba kad Japonijos kaimynai, iš baimės ir priešiškumo, gali 
nuo jos nusigrezti. Japonus drasko prieštaravimas tarp pasitenkinimo žy- 
miais savo laimėjimais ir susirūpinimo, kad pasaulis ims juos diskrimi- 
nuoti. 

Savaime aišku, daugelį metų buvo stengiamasi išlyginti Japonijos ir 
likusio pasaulio prekybinį disbalansą, tačiau tos pastangos buvo nesėk- 
mingos. Jau šešto dešimtmečio pabaigoje Jungtinės Valstijos įtraukė Ja- 
poniją į kartelinius susitarimus, kurie būtų neteisėti Jungtinėse Valsti- 
jose, “savanoriškai" prisiimti tekstilės eksporto į Jungtines Valstijas ap- 
ribojimus, bet tuščią erdvę, japonų pykčiui, užpildė kitos Rytų Azijos ša- 
lys. Panašių priemonių buvo imtasi ir kitose srityse, tokiose kaip elekt- 
ronika, plieno gamyba, automobilių pramonė, bet jos irgi nedavė Zy- 
mesnių rezultatų. Atėjo laikas, kai susirūpinę japonai be amerikiečių 
prievartinio įtikinėjimo laisva valia ėmė taikyti apribojimus, tačiau iš to 
irgi buvo maža naudos; nieko gero nedavė ir japonų vyriausybės pastan- 
gos pirkti daugiau užsienio prekių. 

Užsieniečiai tvirtino, kad mažas užsienietiškų prekių importas į Ja- 
poniją - visokiausių Japonijos vyriausybės apribojimų padarinys. Iš pra- 
džių tai buvo tiesa, bet ilgainiui šis teiginys nebeteko pagrindo. Tarifų 
apribojimus ir kitokio pobūdžio kontrolę japonai mažino daug lėčiau, 
nei reikalavo prekybos partneriai. Dažniausiai suvaržymų jie atsisakyda- 
vo tik tada, kai nauja industrijos šaka pakankamai įsitvirtindavo. Bet 
šiandien tarifų ir kiti apribojimai yra lygiai tokie ar dar net mažesni už 
tuos, kuriuos taiko kitos pirmojo pasaulio šalys, o disbalansas vis tiek 
kaip niekada didelis. Devinto dešimtmečio viduryje metinis Jungtinių 
Valstijų prekybos su Japonija disbalansas pasiekė beveik neįtikėtiną 50 
milijardų dolerių sumą. 

Kurį laiką dėl prekybos disbalanso bėda versta ir valiutos kursų nea- 
titikimui. Nuo 1949 iki 1971 metų 360 jenų prilygo 1 amerikiečių do- 
leriui, jena tuomet buvo aiškiai nuvertinta, bet ir daugybė pastangų, ku- 
rių imtasi nuo 1971 metų santykiui sureguliuoti, nedavė nieko gero. 
1987 metais, kai doleris teturėjo maždaug 40 procentų tos vertės, ku- 
rią, palyginus su jena, turėjo 1971-aisiais, nebuvo pastebima jokio žy- 
mesnio poveikio; ekspertai tvirtino, kad jis išryškės palaipsniui ir bus 
menkesnis, nei pageidautina. 

Didelę pertekliaus dalį japonai investavo į Jungtines Valstijas. Jie statė 
didžiules gamyklas, su automobilių ir kitomis firmomis steigė bendras 
įmones, pirko viešbučius, įstaigų pastatus ir kitą nekilnojamą turtą, stei- 
gė bankus ir kitas kreditavimo institucijas. Dviejų šalių ekonominiai ry- 
šiai neišnarpliojamai susipynė. Kai kuriose Jungtinių Valstijų dalyse ame- 
rikiečiai pyksta ant japonų dėl prarastų pramonės sričių, o kitų valstijų 
valdytojai ir patys išmynė takus į Tokiją, ir su džiaugsmu priima japo- 
nų verslininkų delegacijas, tikėdamiesi išpešti Japonijos investicijų. 

Prekybinis Japonijos disbalansas ne tik su Jungtinėmis Valstijomis, 
bet ir su dauguma kitų pramoninio pasaulio šalių iš esmės yra blogas 
dalykas, galįs sukelti ne tik didelių nesutarimų, bet ir prekybos karus. 
Abi pusės pripažįsta, kad jį reikia sureguliuoti, tačiau kaip - niekam 
neaišku. Japonai jaučia, kad iš apačios juos stumia kitos Azijos šalys, ku- 
riose pigesnė darbo jėga ir kurios galiausiai ją vis tiek išstums iš papras- 
tesnių, daugiau intensyvaus darbo reikalaujančių gamybos sričių, o iš vir- 
šaus jiems gresia apribojimai, kurių gali imtis tokios šalys, kaip Jungti- 
nės Valstijos, kurios irgi specializuojasi, gamindamos aukštos technolo- 
gijos produkciją. Jie numano, kad jeigu būtų atidengtos visos kortos, to- 
kios šalys, kaip Jungtinės Valstijos, kurios turi daug gamtos išteklių ir 
pasižymi dideliais sugebėjimais, tikriausiai laimėtų prieš skurdžią ištek- 
liais, iš abiejų pusių spaudžiamą Japoniją. Todėl jie stengiasi jei ne pa- 
didinti, tai bent išlaikyti tuos pranašumus, kuriuos jau turi. 

Taip pat japonai įsitikinę, jog Jungtinės Valstijos klydo daug labiau 
negu Japonija, kad pralaimėjo konkurencinę kovą. Iš dalies jie teisūs. 
Japonai priekaištauja, kad amerikiečiai leido pramonės įmonėms susting- 
ti, kad siekia greitos naudos ir nesirūpina ilgalaike pažanga, ugdo men- 
kiau išsilavinusius, ne tokius stropius ir ne tokius ištikimus darbuo- 
tojus, išlaiko per daug apmokamą, pernelyg išpūstą valdymo superstruk- 
tūrą ir, kol dar beviltiškai neatsilieka nuo japonų, neskiria pakankamai 
dėmesio užsienio prekybai. Didžiosios galybės dienomis po Antrojo pa- 
saulinio karo amerikiečiai taip pasitikėjo savimi, kad manė, jog pasau- 
lis visuomet trokš amerikietiškų prekių, todėl buvo tikri, kad užsienio 
rinkos jiems bus amžinai atviros. Jie neišmoko gaminti užsienio pirkė- 
jams skirtų prekių, nestudijavo užsienio verslininkystės, nesimokė uz- 
sienio kalbų. Paprasčiausias pavyzdys galėtų būti automobiliai, kurių jie 
negamina Japonijai, nes ten, kaip ir Anglijoje, eismas kairiapusis, tad vai- 
ras turi būti dešinėje. Lygiai taip pat jie gamina šaldytuvus, kuriems per 
maža vietos nedideliuose japonų butuose. Tik prieš keletą metų atsira- 
do vienas kitas verslininkas, mokąs kalbėti japoniškai. Japonai mėgsta 
pabrėžti, kad jeigu jie į amerikiečių rinką žiūrėtų taip, kaip tie - į japo- 
nų, tai amerikiečiams galėtų parduoti nebent popierines vėduokles. 

Dauguma išsilavinusių amerikiečių pripažintų, kad didžioji japonų 
kritikos dalis yra teisinga, bet apskritai į šią problemą jie žiūri kitaip. 
Jie japonus kaltina dėl ekonominių apribojimų, kurie esą ir lemia pre- 
kybinį disbalansą, bei teigia, kad nors daugumos jų dabar sąmoningai 
atsisakyta, aibė smulkių taisyklių ir nuostatų kaip ir anksčiau labai ap- 
sunkina užsienio importą į Japoniją. Kiekvieną tokį atvejį turbūt reikė- 

tų nagrinėti atskirai, nes visa tai susiję su sudėtingais techniniais daly- 
kais, bet tokie kaltinimai dažniausiai, matyt, pagrįsti, nes japonai, įp- 
rate prie mažų įtakingos biurokratijos įmantrybių, dažniausiai nė patys 
nežino, kokį rimtą bendrą poveikį jos daro. Tai sritis, reikalaujanti 
kruopštesnių ir visa apimančių japonų vyriausybės veiksmų. 

Amerikiečių kaltinimai, kad japonai tyčia įvairiomis pinklėmis sten- 
giasi apriboti užsienio prekių įvežimą ir nenori jų pirkti, veikiausiai ne- 
teisingi. Japonams visai pagrįstai atrodo, kad dauguma jų prekių geres- 
nės už importines ir labiau atitinka jų skonį, tiesiog plačioji visuomenė 
ilgą laiką palankiau žiūrėjo į importinius gaminius, mat jie žadino smal- 
sumą ir buvo madingi, panašiai kaip amerikiečiams gali labiau patikti 
prancūziški vynai arba kvepalai. Paviršutiniškai šitai paliudytų angliški 
pavadinimai, kuriais japonai dažnai vadina savo gaminius. 

Didžiausi sunkumai importuoti prekes iš užsienio kyla dėl japonų 
verslo organizavimo ir kompanijų polinkio pirkti tik iš senų biznio part- 
nerių bei palaikyti verslo ryšius daugiausia su tai pačiai keiretsu grupuo- 
tei priklausančiomis firmomis. Kodėl taip yra, menkai tesupranta ir pa- 
tys japonai, be to, šitai taip giliai įsišakniję ir nulemta ne tiek ekonomi- 
nių, kiek sociologinių bei psichologinių priežasčių, kad greitu laiku pa- 
sikeisti negalės. Kai amerikiečių kompanijos Japonijoje išmoksta veikti 
taip, kaip veikia patys japonai, ir užmezga artimus verslo bei šiltus asme- 
ninius ryšius, kai kurioms iš jų neįtikėtinai pasiseka. 


Kitados valstybės saugumas buvo vertinamas pagal tai, kiek ji pajė- 
gi išlaikyti tvarką šalies viduje ir atremti karinę invaziją iš užsienio. Da- 
bartinėmis sąlygomis Japonijos vidaus padėtis pakankamai stabili; neat- 
rodo, kad kokia nors šalis taikytųsi ją užpulti. Išskyrus pasaulio atomi- 
nį susinaikinimą, kuriam Japonija turėtų mažai įtakos, jai lieka bijoti tik 
pasaulinės santarvės ar prekybos žlugimo. Trumpai tariant, įprastos sau- 
gumo idėjos Japonijai jau mažai svarbios. 

Vienintelė užsienio politikos sritis, kurioje Japonija gali imtis reikš- 
mingų veiksmų, yra ekonominiai santykiai su pasauliu ir jos ekonomi- 
nis indėlis, palaikant pasaulyje taiką ir tvarką. Milžiniška ekonominė jėga 
jai suteikia didžiulės įtakos galią. Būdama dinamiškiausiai besiplėtojan- 
čios ekonomikos šalis, ji tapo ir didžiausiu ekonominių disbalansų, ypač 
su pramoniniais demokratiniais kraštais, šaltiniu. Padėdama sumažinti 
pavojingų nesutarimų sritis, įvesdama veiksmingesnę pinigų sistemą, nus- 
tatydama tokią užsienio prekybos tvarką, kuri leistų išvengti prekybos 

apribojimų ir užkirstų kelią galimiems prekybiniams karams, sukurda- 
ma sąlygas darnesniam visos šios šalių grupės ekonominiam augimui, 
ji galėtų labai prisidėti, sprendžiant išvardintas problemas. Jeigu dėl to 
sulėtėtų spartūs ekonominio augimo tempai, vis tiek tai būtų patikimes- 
nė investicija, nei tos karinės “ekspedicijos”, į kurias, siekdama užsitik- 
rinti saugumą, Japonija leidosi praeityje. 

Milžiniško masto japonų ekonomika galėtų pasitarnauti ir padėdama 
sparčiau augti menkiau išsivysčiusioms šalims, kad jos pagaliau visiškai 
įsijungtų į pirmojo pasaulio ekonomiką. Tai galbūt sunkiausias, sudėtin- 
giausias, bet sykiu svarbiausias uždavinys, kuris kada nors buvo iškilęs 
pasauliui. Japonų turtai bei technologijos galėtų būti panaudojami ir 
sprendžiant globalias ekologines bei pasaulio gyventojų skaičiaus didė- 
jimo problemas, vieną gražią dieną galinčias pražudyti žmoniją. 

Rasdama būdų, kaip prisidėti įveikiant šiuos uždavinius, Japonija sy- 
kiu užimtų poziciją, leidžiančią padėti narplioti ir politines problemas, 
kurių pasaulyje vis gausėja ir kurios vis labiau gresia jo stabilumui. Nie- 
kas nežino, kokių jų dar atsiras, bet ekonomiškai stipri ir gerbiama, 
draugiškus bendradarbiavimo ryšius su kitomis pasaulio šalimis užmez- 
gusi Japonija, be abejonės, sustiprintų ir savo pačios, ir viso pasaulio 
saugumą labiau, nei turtinga, bet kitais nepasitikinti ir užsidariusi vals- 
tybė. Įtvirtinant pasaulyje taiką ir skatinant jo klestėjimą, japonams rei- 
kia drąsos ir ryžto, kad jie imtųsi to vaidmens, kurio galėtų imtis, pa- 
galiau šitai tiesiog būtina, jeigu jie nori išlikti. 

Japonija iš vidaus labai stipri ir sveika valstybė, bet susiduria su di- 
deliais išoriniais sunkumais. Jie aiškiai ne karinio, o ekonominio ir net 
psichologinio pobūdžio. Tarptautinės japonų ekonomikos problemos to- 
kios gąsdinančios atrodo dėl Japonijos ir kitų šalių savitarpio nesupra- 
timo ir nesusikalbėjimo, iš kurių kyla japonų įtarumas ir baimė. Savitar- 
pio supratimą iš dalies apsunkina kitokie bendravimo įpročiai, bet dar 
svarbesni yra psichologiniai skirtumai, dėl kurių atsiranda suvokimo ir 
mąstysenos neatitikimai. Tai japonams iš tikrųjų rimta kliūtis. Izoliaci- 
ja ir jos nulemtas japonų homogeniškumas, kuris jų visuomenei buvo 
būdingas per visą šalies istoriją, dabar virsta opiausia problema, kurią 
jiems šiandien reikia įveikti. 

Kalba galėtų atrodyti šalutinė problema, kurią tikriausiai bū- 
tų buvę geriau aptarti ankstesniuose šios knygos “Aplinkos” arba “Vi- 
suomenės" skyriuose. Tačiau Japonijos atveju kalba - viena iš ypatingiau- 
sių jos bruožų, be to, esmingai sąlygodama jos santykius su išoriniu pa- 
sauliu, lemia ir tai, kokia bus šios šalies ateitis. 

Mus labiausiai domins japonų kalba, kad ir kokia nuostabi ji būtų, 
tiek, kiek ji leidžia japonams bendrauti su išoriniu pasauliu. Vis dėlto 
reikia atsikratyti kai kurių su ja susijusių mitų. Vienas iš jų - esą japo- 
nų kalba yra netiksli, dėl to dažnai kyla nesusipratimų. Žinoma, ji gali 
būti neaiški, bet tik tada, kai pašnekovai to nori. Lygiai taip pat gali būti 
netikslus ir kalbėdamas angliškai, bet japonai, kurie veikiau atsargiai 
sieks konsensuso, nei stengsis išryškinti priešingas nuostatas, - daug la- 
biau linkę į miglotas frazes. Kai jie nori pasakyti aiškiai, pavyzdžiui, 
rengdami įstatymus ar aiškindami technologinius procesus, japonų kal- 
ba tokia pat tiksli kaip ir anglų. Kita vertus, japonai labiau mėgsta su- 
gestyvų, kartais dviprasmišką, literatūrinių rašinių stilių ir ne itin gar- 
bina perregimą nelyg stiklas rašymo būdą, tokį populiarų kai kuriose Va- 
karų šalyse, bet tai jau - literatūrinio skonio, o ne kalbos prigimties da- 
lykai. 

Kitas mitas - esą egzistuoja daugybė japonų kalbų. Absurdiška šitai 
teigti, kalbant apie šalį, kurioje visuotinis švietimas dabartiniais laikais 
visiškai nušlavė daugybę tarminių variantų ir išblukino regioninius tar- 
ties skirtumus. Net ir anksčiau japonams jie buvo būdingi ne daugiau 
kaip vokiečiams ar prancūzams. Mitas apie įvairias japonų kalbas kyla 
turbūt iš to, kad japonų kalboje esama mandagumo bei oficialumo ly- 
gių skirtumų. Jie būdingi visoms kalboms: “Pone, ar nebūtumėt malonus 
ir nepasakytumėt, kiek dabar valandų?" ir “O, sveikas, kiek valandy?”, - 

bet tokie skirtumai itin reikšmingi japonams dėl dviejų priežasčių. Pir- 
moji - socialinių ir amžiaus skirtybių svarba, kurią lemia ne tokia jau to- 
lima feodalinė Japonijos praeitis. Kita - japonų polinkis praleisti tuos sa- 
kinio dėmenis, ypač veiksnius, kurie suprantami iš konteksto arba man- 
dagumo lygmens. 

Tuo japonų kalba labai skiriasi nuo indoeuropiečių, kur būtini visiš- 
kai nieko nereiškiantys ir net absurdiški kalbos elementai. Angliškai ne- 
pasakysi “namas”, prieš tai neiStares kurio nors iš artikelių. Net ir tiems 
anglams, kurie susipažinę su indoeuropietiška giminių sistema, atrodo 
kvaila, kad prancūzai kėdę priskiria prie moteriškos giminės - “la chai- 
se", - o pieštuką - prie vyriškos - “la crayon", ir nuo to priklauso visos 
kitos modifikacijos. Kita ypatybė, - japonams nebūtina apibrėžti “aš", “tu" 
arba “jie”, jeigu subjektas aiškus iš konteksto arba mandagumo lygmens. 
Japonams, daug dėmesio teikiantiems amžiui ir grupei, kuriai priklau- 
so žmogus, mandagumo ar neutralumo formos kartu nurodo ir subjek- 
tą. Taigi irassharu reikš “tu eini", mairu - “aš einu", o iku - “jie eina". 
Tai gali būti painu svetimšaliams, bet nekelia nė mažiausių neaiškumų 
japonams, kaip ir neliudija skirtingų kalbų. 

Turbūt svarbiausias mito apie daugelį kalbų šaltinis - painiava, ku- 
rią kelia rašytinė ir šnekamoji kalbos. Japonų rašyba - tai daugiau nei 
2 000 kinų rašmenų (kanji), daugiausia skaitomų įvairiais būdais, ir dvie- 
jų fonetinių sistemų, kilusių iš kanji ir vadinamų hiragana bei kataka- 
na, bet žinomų bendru kanos vardu, mišinys. Ši įvairialypė rašybos sis- 
tema lemia, kad japoniškai rašyti turbūt sunkiau nei bet kuria kita pa- 
saulio kalba, tačiau tai nepažeidžia japonų kalbos vieningumo. Pagal ra- 
šybos sunkumą, su japonų, ko gero, varžytųsi gerokai padrika anglų kal- 
ba, bet šitai irgi neturi jokio poveikio jos vieningumui. 

Japonai daiktavardžius ir nekaitomus veiksmažodžių bei prieveiksmių 
kamienus rašo kanji ir taria arba pagal atitinkamus gimtosios japonų kal- 
bos žodžius, arba pagal modernias japonų kalbos lytis, kurios išsirutu- 
liojo iš ankstesnės kiniškų rašmenų tarties. Daugumą rašmenų galima 
ištarti dviem, o kai kuriuos dešimčia ar net daugiau būdų. Kad susivok- 
tum, kaip teisingai perskaityti, tenka gerokai palaužyti galvą. Prielinks- 
niai (kurie japonų kalboje faktiškai yra polinksniai) bei kaitomos veiks- 
mažodžių ir prieveiksmių dalys paprastai.rašomos hiragana, o kataka- 
na paliekama daugiausia svetimų vardų ir žodžių, kurie nėra nei korė- 
jietiškos, nei kiniškos kilmės, todėl neįmanomi užrašyti rašmenimis, 
transkripcijai. Kanos skiemeninis raštas (kiekvienas simbolis reiškia vie- 

ną skiemenį) yra palyginti paprastas, nors iš tikrųjų nelabai tinka mo- 
derniai japonų kalbai, nes ji per amžius gerokai pasikeitė. Bet į kanji 
tikrai gali nusisukt sprandą. Ne mažiau kaip 1 945 skiemenis tenka iš- 
mokti per devynerius privalomo mokslo metus, dar daugiau jų prireikia, 
jeigu sieki aukštesnio išsilavinimo. 

Užsieniečiai dažnai stebisi, kaip japonai pakenčia tokią siaubingai su- 
dėtingą rašybos sistemą, reikalaujančią tiek intelekto pastangų ir sun- 
kaus mokymosi atmintinai. Kitos tautos juk palengvino savo rašybą. Per 
pastarąjį šimtmetį vietnamiečiai atsikratė kiniškų rašmenų, o po Pirmo- 
jo pasaulinio karo turkai tradicinius rašmenis pakeitė lotyniškomis rai- 
dėmis. Romaji (“romėniškos raidės"), kaip japonai vadina lotynišką abė- 
cėlę, puikiai tiktų rašyti japoniškai, bet ją įvesti stipriu spaudimu buvo 
galima nebent sunkiausiomis dienomis po Antrojo pasaulinio karo. Da- 
bar tokia permaina beveik neįsivaizduojama. Kanji japonams pernelyg 
reikšminga estetiškai ir per daug tvirtai susijusi su Japonijos kultūra ir 
istorija, kad jiems būtų paprasta jos atsisakyti. Kanji labai gerai tinka 
ir vardų santrumpoms, šūkiams bei trumpoms, bet turiningoms antraš- 
tėms. 

Tačiau kita priežastis, dėl kurios buvo tvirtai laikomasi kiniškų raš- 
menų, dabar jau sunyko. Kitados jie Rytų Azijos kraštus jungė į vienti- 
są kultūros žemyną. Panašiai kaip lotynų kalba viduramžių Europoje, ki- 
niški rašmenys buvo visuotinai vartojamo konfucijinio žodyno pamatas. 
Daug kiniškų, japoniškų, korėjietiškų ir vietnamietiškų žodžių bei fra- 
zių buvo rašomi vienodai, nors visuose keturiuose kraštuose tarti visiš- 
kai skirtingai. Tačiau senosios vienovės laikai seniai baigėsi. Vietnamie- 
čiai visiškai nebevartoja rašmenų; korėjiečių kalboje juos vis labiau iš- 
stumia savarankiškai sukurta puiki fonetinė hangul sistema; kinai ir ja- 
ponai paprastai taiko įvairias daugumos pirmykščių rašmenų santrumpas. 
Tik Taivanyje ir kitose kiniškose užjūrio bendruomenėse visi senieji raš- 
menys vis dar teberašomi taip, kaip senovėje. Be to, rašytinis bendravi- 
mas kinų kalba, buvęs efektyvus palaikant ryšius tarp Korėjos, Vietna- 
mo ir Japonijos tais laikais, kai tuose kraštuose buvo mokoma daugiausia 
kinų kalba, faktiškai nebeteko reikšmės, o rašmenys nepadeda susikal- 
bėti. Pavyzdžiui, Kinijos “Geltonoji upė" ir kinų, ir japonų kalba rašo- 
ma tais pačiais rašmenimis, bet kinai jos vardą taria Huang-ho, o japo- 
nai - Koka. Mao Zedong'as japonams yra Mo Takuto, o japonų Osaka ir 
Yokohama kinams - Dafan ir Heng-bin. 

Didieji istoriniai laikai, kai kinų rašmenys turėjo vienijančios galios, 
nugrimzdo į praeitį, ir jų reikšmė japonų kalboje taip pat ėmė mažėti. 

Kaną vis labiau pakeičia kanji beveik visuose japonų raštuose, ypač to- 
kiuose populiariuose žanruose, kaip komiksai, reklama ar romanai. Ga- 
miniai dažniausiai pavadinami angliškais vardais arba pseudovakarietiš- 
kais dariniais. Pavyzdžiui, “Sony" ir “Datsun" japonų kalboje neturi ori- 
ginalių atitikmenų. Be abejonės, kanji dar daugelį metų vyraus japonų 
raštuose, bet šių rašmenų vartojimas tikriausiai tolydžio vis labiau ribosis 
pradine mokykla ir oficialia kalba. Tačiau tuo pat metu japonų rašybos 
daugialypumas kels didelių sunkumų, naudojant spausdinimo mašinėles, 
“word" procesorius, elektroniniu būdu perduodant informaciją bei už- 
sieniečiams mokantis japonų kalbos, užtat niekaip nepažeis pačios kal- 
bos vieningumo. 


Japonai visuomet didžiavosi gimtosios kultūros ir ypač kalbos grynu- 
mu, bet iš tikrųjų kalba nuo to laiko, kai ja imta rašyti, panašiai kaip ir 
anglų, tapo pavainike. Ši mintis būtų nepakeliama prancūzams ir kai ku- 
rioms kitoms tautoms, kurios beviltiškai kovojo, saugodamosi svetimų 
kalbų įtakų, tačiau daugumai japonų tai visai nerūpi. Jeigu norėtų, jie 
galėtų visiems priminti anglų kalbą, puikiai įrodžiusią, kad atvirumas - 
kiekvienos kalbos gyvybingumo ir lankstumo požymis. Japonai be jokio 
vargo skolinasi, modifikuoja ir prisitaiko svetimus žodžius bei idiomas, 
ir tai galbūt didžiausias jų privalumas, nepažeidžiąs nei japonų kultū- 
ros stiprybės, nei jos vientisumo. 

Pirmykštė japonų kalba tikriausiai buvo įvairiausių korėjietiškų dia- 
lektų mišinys su kiniškų ir kitokių žodžių priemaišomis, o šeštame am- 
žiuje plūstelėjo kinų kalbos banga, atnešdama ir kinų rašybos sistemą. 
Kinų lingvistinės įtėkmės buvo visiškai modifikuotos ir absorbuotos, bet 
devintame amžiuje pagal struktūrą japonų kalba jau buvo grynai japo- 
niška, tik kupina kiniškų žodžių. Per keletą kitų šimtmečių jų dar pa- 
gausėjo, ir nuo to meto japonų kalboje daugiau kiniškos nei japoniškos 
kilmės žodžių, ypač tų, kurie įsimenami mokantis. 

Ne tokiais senais laikais šalį užliejo antroji didžioji lingvistinė ban- 
ga, šįkart iš Vakarų. Šešioliktame amžiuje prasiskverbė portugališkų, pas- 
kui olandiškų žodžių, bet tikru potvyniu ši banga išsiliejo devyniolikta- 
me šimtmetyje. Buvo perimtos pseudoklasikinės graikų ir lotynų moder- 
niųjų mokslų sąvokos; medicinos srityje didžiausia buvo vokiečių kalbos 
įtaka, o meno - prancūzų, bet daugiausia žodžių atkeliavo iš anglų, ku- 
ri tuomet tapo nauja tarptautine prekybos kalba; o su ja supažindino 
anglai bei amerikiečiai mokytojai ir pirkliai. Šimtai angliškų žodžių bu- 

vo visuotinai vartojami dvidešimto amžiaus ketvirtame dešimtmetyje, kai 
militaristai bandė užtvenkti šią bangą, ir dar tūkstančiai kitų prasiskver- 
bė amerikiečių okupacijos metu bei vėliau, kai Japonija pateko į pasau- 
lines rinkas. Angliški žodžiai taip įsiviešpatavo, kad praėjusio amžiaus 
žmonės vargiai besuprastų šiuolaikinių intelektualų pokalbį, televizijos 
reklamas ar net kasdieninius pašnekesius namuose. Būtų galima many- 
ti, kad japonams, perėmusiems tiek lingvistinių skolinių iš dviejų labiau- 
siai paplitusių pasaulio kalbų, lengva verbaliai komunikuoti su išoriniu 
pasauliu ir kad svetimšaliai be didesnio vargo gali išmokti sklandžiai kal- 
bėti japoniškai, bet taip nėra. Nei kinų, nei anglų kalbos beveik nepa- 
žeidė pamatinės japonų kalbos struktūros. Visiškai atsitiktinai kinų ir 
anglų kalbose sakinio reikšmę lemia žodžių tvarka (“The cat sees dog" 
arba “The dog sees cat", t.y. “Katė mato šunį" arba “Šuo mato katę"), 
o štai japonų - grynai agliutinacinė kalba, kurioje prie paskutinio žodžio, 
veiksmažodžio arba būdvardžio prisijungia pagalbiniai elementai, apibrė- 
žiantys laiką, nuosaką, mandagumo laipsnį, taip pat rodantys, koks tai 
sakinys - priežastinis, neveikiamosios rūšies, neiginys ar klausiamasis. 
Anglų ir kinų kalbų struktūros tokios panašios, kad žmogus, angliškus 
žodžius dėstydamas pagal kinų kalbos sakinio tvarką, kalbės visiškai sup- 
rantamu anglų-kinų žargonu. Jeigu panašiai kiniškus arba angliškus žo- 
džius dėliosi pagal japonišką tvarką, išeis tik neaiškus burbėjimas. Pa- 
vyzdžiui, paprasčiausias veiksmažodis kaku “rašyti", prie jo agliutinaciš- 
kai jungiant įvairias modifikuojančias daleles, gali išsiplėsti iki kakase- 
rarenakattaraba (“jeigu jam nereikėtų rašyti") ar daugybės kitokių, tie- 
siogiai nei į anglų, nei į kinų kalbas neišverčiamų formų. 

Net ir atskiri zodziai, pasiskolinti iš kinų ar anglų, menkai tepade- 
da. Japonų kalboje esantys kiniški žodžiai perimti tada, kai jie buvo ta- 
riami dabar nebevartojamu būdu, ir taip iškreipti juos taikant prie japo- 
nų fonetinės sistemos, kad kinai jų beveik nebesupranta. Išimtis - tik at- 
sitiktiniai žodžiai arba vardai, pavyzdžiui, Taivanis, kuris aiškus ir vie- 
niems, ir kitiems. Angliškų žodžių galima daugiau identifikuoti, nors, aiš- 
ku, ne daugumą. Japonai neištaria / ir kai kurių kitų anglų vartojamų 
garsų, taip pat žodžių paskutinio skiemens, jei jame yra balsis, išskyrus 
n atvejį, todėl iškyla daug nesusipratimų dėl tarties. Taigi vietoje “lion" 
(liūtas) girdėsime raion, vietoj “home” (namas) Adomu ir kaip “railway 
platform" (geležinkelio platforma) trumpinį - purattohomu. Japonai ne- 
gali ištarti ir kai kurių priebalsių samplaikų, todėl filosofą ir rašytoją 
Jean-Paulį Sartre'ą jie vadina Sarutoru. 

Dar labiau viską supainioja skolinių vartojimas kitomis reikšmėmis. 
Iš “handle” (rankena) kiles handoru reiškia vairą, o iš pasenusio “klax- 
on" kilęs kurakushon - garsiakalbį ant automobilio. Dar keisčiau japo- 
nai iškreipia angliškų žodžių reikšmes. Iš “cooler" (šaldytuvas) kilęs kū- 
ra - tai oro kondicionierius, naita (“nighter") - tai vakarinis bésu-boru 
(beisbolas) žaidimas, Gurin-ka (“Green Car", t. y. “žalias vagonas") - tai 
pirmos klasės keleivinis vagonas, o sarariman (“salary man"), kaip jau 
minėjome, - įstaigos darbuotojas. Erzinantys daugiaskiemeniais tampan- 
čių angliškų žodžių trumpiniai dar labiau trikdo, bet jie paprastai la- 
bai sąmojingi. Zene-suto, vietoj zeneraru-sutoraiki, - tai visuotinis strei- 
kas (iš “general strike"), o pan-suto - tai pėdkelnės (iš"panty stockings”). 
Bėsu-appu, arba “base up", reiškia paankstintą pagrindinio užmokes- 
čio padidinimą - reikšmingas dalykas, kuriam neturime atitikmens, ir 
ypatinga garbė teiktina maloniai skambančiam sayonara homu-ran - beis- 
bolo terminui “home ran”, įvardijančiam paskutinėmis žaidimo minutė- 
mis pergalę lemiantį smūgį. Tokios sąvokos, aišku, nesuprantamos ang- 
liškai kalbantiems žmonėms, ir japonai sutrinka, sužinoję, kad šimtai ang- 
liškų žodžių, kuriuos jie kasdien vartoja, angliškai kalbantiems yra tiek 
pat angliški, kiek ir graikiški. Samojus, kad Jungtinės Valstijos ir Ang- 
lija yra dvi šalys, kurias skiria bendra kalba, dar geriau galėtų tikti “ja- 
poniškai anglų kalbai". 


Išskyrus painią rašybos sistemą, japonų kalba - puiki japonų, kurie 
gyvena Japonijoje ir bendrauja vieni su kitais, komunikacijos priemonė. 
Su pasaulio literatūra bei filosofine mintimi japonai iš vertimų gali su- 
sipažinti taip pat gerai, kaip bet kuri kita tauta. Bet to jau nepakanka. 
Japonija nebėra uždara šalis, nei tokia, kuriai labiausiai rūpėtų perim- 
ti Vakarų patirtį. Ji tapo viena iš pirmaujančių pasaulio valstybių, ak- 
tyviai dalyvauja ekonominiame ir apskritai visame pasaulio gyvenime. 
Kalbinė komunikacija tarp japonų ir kitų tautų nūdien įgijusi nepap- 
rastos svarbos. Japonams šiandien reikia sugebėti rašyti ir sklandžiai kal- 
bėti svetimomis kalbomis. 

Galima būtų pageidauti, kad pasaulis žengtų pasitikti japonų ir nueitų 
savąją lingvistinio kelio pusę. Tačiau nepanašu, kad taip atsitiktų. Japonų 
kalba šneka pernelyg mažai žmonių ir gramatiškai ji per daug skiriasi 
nuo daugumos kitų kalbų, kad taptų pasauline. Žinoma, mūsų dienomis 
japonų kalbos mokosi daugiau svetimšalių negu prieš keletą ar kelioli- 

ka metų. Labai padaugėjo šios kalbos besimokančių kinų, korėjiečių, 
amerikiečių, australų, bet bendras jų skaičius tebėra palyginti mažas. Iš 
esmės yra tik viena pasaulinė kalba - anglų, prie jos varganai glaudžia- 
si prancūzų. Rusų ir kinų kalbos laikomos pasaulinėmis tik iš malonės, 
arba tikriau - dėl politinių sumetimų. Japonų kalba dar mažiau vartoja- 
ma. Tai reiškia, kad japonai savo pačių jėgomis turi įveikti juos nuo pa- 
saulio skiriančią kalbos sieną. 

Visa nelaimė, kad japonai pasirodė gerokai negabūs užsienio kalboms - 
sunkiai patys išmoksta kalbėti, sunkiai supranta, ką kalba kiti. Visame 
pasaulyje apie tai šnekama ir visur tuo stebimasi, nes tai nesiderina su 
japonų gabumais kitose srityse. Tik angliškai kalbantys žmonės patiria 
tiek pat vargo kiek japonai - tikriausiai todėl, kad dauguma jų gyvena 
nuošaliau nuo kitomis kalbomis šnekančių žmonių tokiose šalyse, kaip 
Jungtinės Valstijos, Australija ar Naujoji Zelandija, be to, svetimų kal- 
bų mokytis trukdo tai, kad visi jie šneka pasauline kalba. Kol angliškai 
kalbantis žmogus išmikčios keletą frazių, kitas žmogus jį užlies sklan- 
džios anglų kalbos srautu. 

Japonų padėtį apsunkina pati geografinė izoliacija, bet trukdo ir ki- 
tos kliūtys. Viena iš jų - skurdi japonų kalbos fonetika, todėl dauguma 
kitų kalbų jiems - košmariškas sunkių atskirti ir ištarti garsų kratinys. 
Panašiai būtų, jeigu angliškai kalbančiam žmogui tektų mokytis kalbos, 
kur tokių garsų, kaip prancūziškas u arba vokiškas umliautas, būtų dau- 
gybe kartų daugiau. 

Ir priešingai, japonų kalboje palyginti nedaug fonetinių problemų, ku- 
rios galėtų užtemdyti prasmę angliškai kalbančiam žmogui. Anglų ten- 
dencija stipriai kirčiuoti tam tikrus skiemenis gali trikdyti japonus, ku- 
rių kalboje iš esmės nėra jokių kirčių. Dar daugiau sunkumų kyla dėl 
to, kad anglai neskiria ilgų ir trumpų balsių ir priebalsių. Xoko reiškia 
“Gia”, bet jei balsius pailginsime iki koko, bus “aukštesnioji vidurinė mo- 
kykla". Lygiai taip pat kita, arba “šiaurė”, taps “pjauti”, jeigu t pailgin- 
sime iki kitta. Bet japonai paprastai be vargo supranta užsieniečius net 
ir tada, kai iškreipiamos abi šios taisyklės. Pavyzdžiui, beveik visi sve- 
timšaliai neteisingai taria antrojo pagal dydį Japonijos miesto vardą - Osa- 
ka vietoj Osakos. 

Tačiau daug sunkiau japonams išmokti svetimų kalbų, o užsienie- 
čiams - japonų dėl to, kad labai mažai tautų kalba tokiomis kaip japo- 
nų agliutinacinėmis kalbomis. Indoeuropiečių kalbos vyrauja didžiojo- 
je Europos dalyje, visame Vakarų pusrutulyje, Sovietų Sąjungoje ir 

daugumoje Vakarų ir Pietų Azijos šalių, įskaitant Indijos subkontinen- 
tą, be to, valstybinėmis kalbomis jas paskelbė daug buvusių, pernelyg 
lingvistiškai į nacionalines kalbas susiskaldžiusių kolonijų. Didžioji liku- 
sio pasaulio dalis kalba į indoeuropiečių panašiomis kinų arba semitų 
kalbomis. Dėl to japonai lieka tarp tų palyginti nedaugelio tautų, kurios 
neturi jokių pranašumų, mokantis anglų ar kokių nors kitų svarbių pa- 
saulio kalbų. Korėjiečių, mongolų ir turkų yra vienintelės kalbos, kurių 
struktūra akivaizdžiai panaši į japonų, bet nedaug japonų mokosi ko- 
rėjiečių kalbos (nors daug korėjiečių mokosi kalbėti japoniškai) ir, ga- 
lima sakyti, beveik niekas nesimoko mongolų arba turkų kalbų. Kad už- 
megztų intelektualinius ryšius su pasauliu, japonams tenka įveikti iš tie- 
sų aukštą lingvistinį barjerą. 


Būtų galima manyti, kad japonai, kurių dauguma pastangų moderni- 
zuoti šalį ypač sėkmingos, puikiai įveiks ir šį sunkumą. Tačiau juos iš- 
tiko nesėkmė. Turbūt geriausiai suprasime, kodėl pastaraisiais metais ja- 
ko nuo devyniolikto šimtmečio septintojo dešimtmečio. 

Atsidūrę žūtbūtinėje akistatoje su Vakarais devyniolikto amžiaus vi- 
duryje, japonai greitai paviršutiniškai pramoko anglų kalbos, kad išgy- 
ventų krizę ir galėtų siekti technologinės lygybės. Tais lemtingais me- 
tais jie rūpestingai mokėsi pas amerikiečių ir anglų mokytojus, įsistei- 
gė daugybė amerikiečių misionierių mokyklų, daugiausia iš Jungtinių 
Valstijų buvo įvežta daug vadovėlių, į užsienį plūstelėjo gabiausi studen- 
tai; japonai pasižymėjo atkakliu ryžtu. Daug jaunų japonų vadovų pra- 
dėjo pakankamai gerai, nors su neįprastu akcentu, kalbėti angliškai ir 
elegantiškai rašyti puikia “spenseriška" rašysena. 

Tačiau amžių sandūroje šnekamoji anglų kalba nebuvo taip primyg- 
tinai reikalinga. Japonai išsiugdė savų mokytojų ir susikūrė švietimo sis- 
temą, kuri apėmė ir universitetus. Tai, kas atrodė būtina išmanyti apie 
mokslą ir išorinį pasaulį, tapo įmanoma sužinoti iš japoniškų knygų ir 
vertimų. Japonija ir jos imperija pasidarė vienintele pasaulio dalimi, ku- 
rioje studentai visapusį šiuolaikinį aukštąjį išsilavinimą galėjo gauti ne- 
europietiška kalba, ir daug kinų siūbtelėjo mokytis į kaimyninę Japoni- 
ją. Mokyklų sistema buvo pertvarkyta taip, kad mokymasis ėmė lemti gy- 
venimo sėkmę Japonijoje. Daugelio mokytojų svetimšalių buvo atsisakyta, 
nes jų darbas atrodė per brangiai kainuojantis; geriausius studentus liau- 
tasi siųsti į užsienį; kelionės į svetimus kraštus virto paviršutiniškes- 

nėmis apžvalginėmis iškylomis. Užsienio kalbos mokėjimas nuvertėjo; 
žmogus, gebantis kalbėti svetima kalba, kėlė įtarimą, kaip neturįs dau- 
giau jokių kitų, didesnių gabumų. Žodis Eigo-zukai, “anglų kalbos var- 
totojas”, įgijo kritišką atspalvį. 

Užsienio kalbos mokymasis nebeteko reikšmės. Svetimų kalbų reikėjo 
nebent mokslininkams bei eruditams, kurie nenorėjo priklausyti dažniau- 
siai nuo labai nepatikimų vertimų ir patys stengėsi išnarplioti origina- 
lius užsienietiškus tekstus. Svetimų kalbų mokymąsi stingdė pasenusi, 
mokiniams nuobodulį varanti sistema, kai pagrindinis dėmesys sutelkia- 
mas į sunkiausiai suprantamas gramatikos taisykles ir klasikinius teks- 
tus. Pokalbiai ir galinti praversti šiuolaikinė rašytinė anglų kalba buvo 
visiškai ignoruoti. Anglų kalbą ir matematiką atrodė lengviausia įvertinti 
per egzaminus, todėl šie dalykai buvo lemiamai svarbūs per stojamuo- 
sius. Tai padėjo pasiekti pasaulinį matematikos mokėjimo lygį, bet tu- 
rėjo pražūtingą poveikį anglų kalbai - nuo pokalbių ir šiuolaikinės ang- 
lų kalbos dar labiau nukrypta prie gramatikos ir klasikinių tekstų. Anglų 
kalbos pamokos panašėjo į pasirengimą išlaikyti egzaminus, o ne į gy- 
vosios kalbos mokymąsi. 

Nieko nuostabaus, kad japonų anglų kalbos įgūdžiai palaipsniui men- 
ko ir galiausiai visiškai sunyko Antrojo pasaulinio karo ksenofobijai pa- 
siekus viršūnę. Reikėjo pradėti būtent nuo tokio žemo lygio tuoj po ka- 
ro, kai tapo aišku, jog japonams būtina mokėti tarptautinio bendravi- 
mo kalbą. Nuo to laiko padaryta didelė pažanga, ypač būtiniausių po- 
reikių srityje. Gausu japonų mokslininkų, dabar turinčių pakankamai 
anglų kalbos įgūdžių, kad galėtų dalyvauti pasaulio mokslininkų bend- 
ruomenės gyvenime. Tūkstančiai japonų verslininkų, įsijungusių į užsie- 
nio komerciją, moka sklandžiai kalbėti tiek, kiek reikia komercinei sėk- 
mei užsienyje pasiekti. Valdininkai, susiję su užsieniu, įgijo jiems rei- 
kalingų kalbos įgūdžių. Prieš Antrąjį pasaulinį karą vyravusius pažo- 
dinius (chokuyaku), dažniausiai drastiškai prasmę iškreipiančius ver- 
timus pakeitė adekvatesnės versijos. Kitados vertėjai buvo liūdnai pa- 
garsėję visišku nepatikimumu. Pats esu liudininkas tokių atvejų, kai dėl 
menkutės vertėjo klaidos būdavo atsakoma į visišai kitą klausimą, o šis 
atsakymas vėl netiksliai išverčiamas; dėl to klausiančiajam susidaryda- 
vo įspūdis, jog amerikiečiai ir japonai mąsto absoliučiai skirtingai. To- 
kių šiurkščių nesusipratimų dabar jau retai pasitaiko, o kai kurie ver- 
tėjai gerai verčia net sinchroniškai (doji tsuyaku), o tai - beveik stebuk- 
las, turint omenyje visiškai skirtingą anglų ir japonų kalbų sintaksę. 

Pastaraisiais metais padaryta iš tikrųjų didelė pažanga, bet tai - tik 
maža bendro paveikslo dalis. Beveik visi japonų politikai, išskyrus ke- 
letą jaunesnių, svetimų kalbų moka tiek, kad įstengia išspausti vos ke- 
letą menkavertės kasdienės anglų kalbos frazių; dauguma mokslininkų, 
rašytojų ir kitų intelektualų, išskyrus tuos, kurie susiję su užsienio pre- 
kyba ar mokslu, sunkiai skaito svetimomis kalbomis; plačiosios visuo- 
menės anglų kalbos mokėjimas dažniausiai apsiriboja keliomis manda- 
gumo frazėmis. Tik saujelė vyrų ir moterų kalba pasauliui Japonijos var- 
du ir gali tiesiogiai sužinoti, ką kiti šneka ar rašo apie Japoniją. Tarp- 
tautinėse konferencijose nuolatos šmėkščioja tie patys veidai. Tai, žino- 
ma, nepakenčiama padėtis pirmaujančiai pasaulio valstybei. Didžioji dalis 
japonų gyvena užsidarę už lingvistinių sienų, bežadžiai kitiems ir įsiklau- 
santys tik į tai, ką nori išgirsti iš aplinkinio pasaulio. Dėl to nelengva 
užmegzti grįžtamąjį ryšį, kuris leistų intelektualiai vaisingai bendrauti 
su užsieniu. 


Kadangi dauguma japonų mažiausia šešerius metus anglų kalbos mo- 
kosi žemesniojoje ir aukštesniojoje vidurinėse mokyklose, o ir po to 
neužmiršta šios kalbos, prastus rezultatus mokantis svetimų kalbų rei- 
kėtų laikyti skandalingu protinių pastangų švaistymu. Aišku, yra tam tik- 
rų priežasčių, kodėl jiems kyla tiek daug sunkumų - apie tai jau kalbė- 
jome. Japonija iki šiol labai uždara šalis. Vakariečių beveik niekur kitur 
nepamatysi, tik tam tikrose kelių miestų vietose ir įprastuose turistiniuo- 
se maršrutuose. Dauguma japonų praleidžia ištisus metus, ar net visą 
gyvenimą, neturėdami artimesnių ryšių su svetimšaliais. Kalbėti užsie- 
nio kalba mažai galimybių. Dėl to būriai studentų, atsidūrę tolimuose 
Vakaruose, beviltiškai bando prisiminti elementarią anglų kalbą - Ha- 
ro. Howatto izu yua nėmu? - Koks tavo vardas? 

Padėtis, žinoma, daug geresnė nei prieš Antrąjį pasaulinį karą, kai 
vakariečių pasitaikydavo taip retai, kad nedidukams japonams jie atrody- 
davo nelyg iš pasakų atklydusios piktosios dvasios. Amerikiečių karei- 
vių antplūdis pokario metais ir paskesnis gana didelis - verslininkų bei 
studentų visa tai pakeitė, bet angliškai kalbantys žmonės Japonijoje li- 
gi šiol - reti paukščiai. Visoje šalyje pristeigta tūkstančiai specialiųjų ang- 
lų kalbos mokyklų; jų tikslas - ne tik padėti mokiniams išlaikyti lemia- 
mai svarbius anglų kalbos egzaminus, bet ir išmokti suprasti bei kalbė- 
ti šiuolaikine idiomatine anglų kalba. Šimtai jaunų vakariečių Japonijo- 

je pragyvena iš to, kad moko tokiose mokyklose ar turi įsteigę savas. 
Daug jaunų japonų gana gerai ištobulino tartį, uoliai klausydamiesi Far 
East Network (Tolimųjų Rytų tinklo), amerikiečių karinės radijo stoties, 
kuri netyčiomis tarnauja šiems naudingiems tikslams, nors skleidžia daug 
kultūriškai ne itin pageidautinų programų. Jauni japonai įrodė, kad tik 
duok jiems galimybių, ir jie uoliai mokysis anglų kalbos ir pasieks visai 
gerų rezultatų. Problema - ne jų nenoras mokytis, bet įsigalėjusi oficia- 
lioji anglų kalbos mokymo sistema, kuri trukdo efektyviai susidoroti su 
iškilusiais sunkumais. 

Pagrindinis kliuvinys - maždaug 50 000 valstybinių mokyklų anglų 
kalbos mokytojų, kurių didžioji dalis iš tikrųjų nė patys nemoka kalbė- 
ti angliškai. Juos gąsdina bet kokios permainos. Be to, nors menkai iš- 
mokoma šnekamosios kalbos, mokymo sistema atrodo labai paranki, ren- 
giant mokinius anglų kalbos egzaminams. O mokykloms iš užnugario va- 
dovauja Švietimo ministerijos valdininkai, kurie, kaip ir dera biurokra- 
tams, taip pat nelabai trokšta permainų. Tad visa sistema stipriai prie- 
šinasi bet kokioms reformoms; nelaimė, kad ir politikai gauna mažai as- 
meninės naudos, jas palaikydami. Vaikai neturi balso teisės; jų tėvai ne- 
mano, kad jų pačių kitados iškentėta sistema būtų kuo nors ypatingai 
bloga; galiausiai visa mokyklų sistema nepalanki pokyčiams. Daugelis 
žmonių supranta, kad reikia kažką daryti, bet nedaugelis turi pakanka- 
mai noro ir energijos, kad tas reformas pradėtų. 

Situacija paradoksali dėl to, kad Japonija turi po ranka viską, ko rei- 
kia kalbos reformai. Svetimšaliai mokytojai jiems jau ne per brangūs; jų 
dispozicijoje daug jaunų žmonių, kuriems anglų kalba - gimtoji ir ku- 
rie pasirengę dirbti už kuklias algas; japonai pakankamai turtingi, kad 
išgalėtų vykti studijuoti į užsienį; šalis kupina elektroninių įrenginių, ku- 
rie kituose kraštuose sėkmingai pritaikomi mokytis svetimų kalbų; už- 
sienyje ištobulinti nauji efektyvūs svetimų kalbų mokymo metodai, o ir 
patys studentai trokšta mokytis. Daugumoje universitetų ir mokyklų po- 
puliarios Angliškai kalbančiųjų draugijos, vaidinančios anglų kalba pje- 
ses ir organizuojančios kalbos konkursus. Verslo firmos ir vyriausybinės 
ministerijos gabius kandidatus dažnai siunčia į užsienį daug kainuojan- 
čioms kelerių metų studijoms, kurių pagrindinis tikslas - tobulinti užsie- 
nio kalbos įgūdžius, o tai būtų galima padaryti be papildomų išlaidų, re- 
formavus švietimo sistemą. Jeigu ko ir trūksta, tai nebent žmonių, val- 
džios postuose pasirengusių racionaliai susisteminti įvairius problemos 
sprendimo būdus. 

Menki kalbų mokymosi rezultatai, nors yra visos čia minėtos galimy- 
bės, verčia įtarti, kad tikroji problema - japonų vadovų ir visuomenės 
suinteresuotumo stoka. Kad ir kaip būtų keista, japonai išties nenori la- 
bai gerai išmokti anglų kalbos. Baiminamasi, kad pernelyg geras sveti- 
mos kalbos mokėjimas pažeis japonų tautos savitumą. Kai kas tvirtina, 
kad jauni japonai praras gimtosios kalbos jausmą. Nors ir neaiškiai iš- 
sakomos, tokios nuostatos plačiai paplitusios. Vakariečiams tai atrodo 
absurdiška. Tiesa, japonų kalba jiems regisi ypatinga, o japonų tautos 
savitumas veikiau kliūtis nei privalumas. Tačiau jie žino, kad jauni olan- 
dai moka dvi artimai susijusias vokiečių ir anglų užsienio kalbas, ir tai 
nė kiek nekenkia jų sugebėjimui kalbėti ir rašyti olandiškai. Kad japo- 
nai netektų japonų kalbos įgūdžių ar prarastų japonišką savitumą, išmo- 
kę anglų kalbą, - paprasčiausiai juokinga. 

Tačiau šios nuostatos atspindi prieštaringą japonų troškimą būti ir 
unikaliais, ir internacionaliais. Kalbos problema yra vienas iš labiausiai 
į akis krintančių šios dichotomijos, tokios ryškios šiuolaikinėje Japoni- 
joje, pavyzdžių. Jos reikia griebtis visomis keturiomis, jeigu Japonija nori 
įveikti kalbos kliūtis ir integruotis pasaulyje, o to imtis ją verčia visi ki- 
ti faktoriai. 

Daugybė būdų, kaip pakeisti padėtį, peršasi patys savaime, bet kai ku- 
rie iš jų itin aiškūs ir paprasti. Jeigu japonams kyla tarties sunkumų, ang- 
lų ar kitų svetimų kalbų garsų reikėtų pradėti mokyti jau nuo mažens, 
kol vaikai dar be didesnio vargo įgunda juos tarti. Pasitelkiant mokyto- 
jus, kuriems svetima kalba - gimtoji, vaikų darželiuose mokant užsienie- 
tiškų dainelių ir žaidžiant kalbinius žaidimus, per televiziją ir radiją 
transliuojant smagias vaikų programas, tarties problemas galima panai- 
kinti dar iki jos iškils. Kadangi vaikai imlesni kalboms, daugelį anglų kal- 
bos mokymo valandų iš aukštesniosios vidurinės galima perkelti į pra- 
dinę mokyklą, kur kalbos mokymasis būtų ne tiek sunkus padienis dar- 
bas, kiek pramoga. Tuo pačiu atsirastų daugiau laiko vyresnėse klasė- 
se mokyti sudėtingesnių dalykų. Anksti išmokta užsienio kalba praverstų 
studijuojant aukštojoje mokykloje ir dėl to taptų įdomesne ir prasmin- 
gesne šių studijų disciplina. Savaime suprantama, dėmesį nuo klasiki- 
nių tekstų ir gramatikos mokymosi vien tam, kad išlaikytum egzaminus, 
reikia nukreipti į praktinę anglų kalba-ir pokalbius. Šio pobūdžio pakei- 
timai pakeltų anglų kalbos mokymo vertę, neapsunkindami papildomo- 
mis pamokomis ir neatimdami laiko iš japonams įprastų mokomųjų da- 
lyku. 


Kalba / 381 


Kitas kalbos problemos aspektas - tai tūkstančių japonų vaikų, ku- 
rių tėvai paskirti į postus užsienyje, tad augančių svetur, potencialus 
vaidmuo. Galima pritarti japonų troškimui, kad šie vaikai neužmirštų 
gimtosios kalbos ir neprarastų ypatingai sunkios rašybos įgūdžių. Dabar- 
tinė specialių savaitgalio mokyklų ir užklasinių pamokų sistema atrodo 
visiškai priimtina. Tačiau sykiu dažniausiai beveik tobulas šių vaikų už- 
sienio kalbos išmokimas, yra retas privalumas, kurio japonams labai reik- 
tų. Tai iš tikrųjų daug naudos galintis duoti nacionalinis turtas, tačiau, 
užuot jį vertinus, dažniausiai jis laikomas sunkia ir varginančia proble- 
ma. Kadangi dėl užsieninės patirties ir sugebėjimo kalbėti svetima kal- 
ba šie vaikai pradeda skirtis nuo kitų mažųjų japonų, jie dar ankstyva- 
me amžiuje parsiunčiami į namus, kad neišsiskirtų iš bendraamžių. Čia 
iš jų galvų dažnai išgaruoja visi svetimos kalbos įgūdžiai. Tai ypač pa- 
sakytina apie berniukus, kuriems iš anksto numatoma reikėsiant įveik- 
ti visas egzaminų kliūtis. Su mergaitėmis gali būti elgiamasi atlaidžiau: 
kadangi nesitikima, kad jos padarytų tikrą karjerą, jų sugebėjimas kal- 
bėti svetima kalba priimtinesnis kaip galbūt praversiantis gero išsiauk- 
lėjimo požymis. 

Nepalyginti racionaliau būtų ir berniukus, ir mergaites, gyvenančius 
užsienyje, skatinti kiek įmanoma geriau išmokti svetimų kalbų. Japoni- 
joje reikėtų įsteigti specialias iš svetur grįžusių vaikų mokyklas, kurio- 
se jie išsaugotų šiuos sugebėjimus ir sykiu išmoktų to, ko bendraamžiai 
išmoko įprastose japonų mokyklose, kol jie gyveno užsienyje. Taip pat 
šiems vaikams galėtų būti nutiestas antrasis - internacionalinis - kelias 
patekti į labiausiai prestižines mokyklas, įskaitant Tokijo universitetą. 
Valstybinėms įstaigoms ir stambiam verslui žmonės iš šio internaciona- 
linio srauto tikriausiai būtų bent jau ne mažiau naudingi kaip iš įpras- 
tinio. Žinoma, jie įrodytų esą labiau tinkami prisidėti prie pasaulio ly- 
derio vaidmens, kurį Japonija dabar turi prisiimti. 

Antrasis - internacionalinis - srautas būtų vertingas ir dėl kitko. Jei- 
gu užsienio, ypač besivystančių šalių, studentai galėtų įgyti aukštąjį iš- 
silavinimą Japonijos mokyklose, kuriose būtų mokoma anglų kalba, jie 
plūste plūstelėtų į Japoniją, ir ši imtų vaidinti tokį švietimo lyderio vaid- 
menį, kokio išgalėtų imtis, jeigu netrukdytų kalbiniai barjerai. Užsienio 
studentai padėtų ir patiems japonams internacionalizuotis, ir plačiau ne- 
gu dabar svetimuose kraštuose paskleistų Japonijos įtaką. 

Galime matyti daug vilčių teikiančių pradmenų, kad bus įveiktas kal- 
bos barjeras, o Japonijos švietimas taps daug labiau internacionalus, ta- 

čiau jie vis dar labai menki, atsitiktiniai ir eksperimentiniai. Jeigu kal- 
bėsime apie užsienio kalbų mokymą mokyklose, tai nepakanka įtakin- 
gu žmonių, kurie tuo rūpintųsi. Iš pažiūros Japonija nuostabiai interna- 
cionali, bet po šiuo kosmopolitiniu spindesiu slypi vidujai užsidariusi, 
savin susigūžusi šalis. Tai pirmiausia psichologinė problema, kuri gal- 
būt yra pats reikšmingiausias šiuolaikinės Japonijos bruožas. Į šį pama- 
tinį, visa lemiantį veiksnį ir sutelksime dėmesį paskutiniajame knygos 
skyriuje. Ar Japonija iš tiesų unikali? Ar jai skirta visados būti atskira, 
uždara šalimi - keistuoliu, stovinčiu tarptautinės visuomenės nuošalėj? 
O gal ji jau tampa tokia pat internacionali, kaip ir dauguma kitų svar- 
biausių pasaulio šalių? Kitais žadžiais tariant, ar jai lemta ateityje tapti 
tikru pasaulio lyderiu? 

Kalbos barjera tarp Japonijos ir likusio pasaulio palyginti 
lengva apibrėžti, tad ir įveikti šį sunkumą galbūt ne taip sunku, tačiau 
esminė yra kita, daug dviprasmiškesnė ir klastingesnė, problema. Tai - 
prieštaravimas tarp to, kad japonai iš tikrųjų yra tarp pirmaujančių pa- 
saulio valstybių, ir to, kad laiko save tolimais žmonijai taip pat, kaip ir 
unikaliais. Jie ir beveik arogantiškai patenkinti savimi, ir kaži kaip liguis- 
tai varžosi kitų. Jie tuo pat metu ir pasaulio lyderiai, ir pasaulio vieni- 
šiai. Ši padėtis trikdo ne tik kitus, bet ir juos pačius. Dėl to aštuntame 
dešimtmetyje kilo Nihonjin-ron diskusija, ką reiškia būti japonu. Šian- 
dien nuolatos ausyse skamba žodis kokusai-ka - “internacionalizavimas". 
Atrodo, kad beveik kiekviena organizacija žūtbūt trokšta į savo pavadi- 
nimą įtraukti žodį “tarptautinė". “Internacionalizavimas" tiesiog nenuei- 
na nuo lūpų; be šio žodžio neišsiverčia net tie, kurie iš tikrųjų het ne- 
labai suvokia, ką tai reiškia. 

Nesunku suprasti, kad Japonijos unikalumo pojūtį lėmė ilga izolia- 
cija, iš pradžių natūrali, paskui pačios sau primesta, įpatinga šalies kultū- 
ra, neįprasta kalba ir išskirtinė, labai sunki rašybos sistema, taip pat - stip- 
rus polinkis į grupinį organizavimąsi. Virš artimais ryšiais susijusios šei- 
mos buvo iškilusi vietos bendruomenė, virš jos - feodalinis domenas ar 
šiuolaikinis kaimas, o viršūnėje - valstybė, geografiškai, kalbiškai ir kul- 
tūriškai labai ryškiai besiskirianti nuo kitų. Pasaulis japonams buvo la- 
bai aiškiai padalintas į Japoniją ir likusį pasaulį. Kitos kategorijos, to- 
kios kaip Rytų Azijos kultūros šalys, krikščionybė ar net žmonija, jiems 
buvo nesvarbios. Svarbu buvo tik tai, ar tu japonas, ar ne. 

Tauta, kalba, rasė, kultūra daugumai tautų - susijusios, bet skirtin- 
gos sąvokos, o japonams jos faktiškai sinonimai. Iki nesenų laikų visi 
pasaulio žmonės, kurie šnekėjo japonų kalba ir laikėsi japoniškų papro- 
čių, gyveno Japonijoje; nė vieno kitokio šalyje iš esmės ir nebuvo. Vie- 

nintelė išimtis - saujelė čiabuvių ainu Japonijos šiaurėje ir šiek tiek ko- 
rėjiečių bei olandų pirklių Kiusiu, bet visi jie buvo aiškiai svetimšaliai. 
Linija tarp uchi ir soto - tarp “šiapus" ir “anapus" - buvo ryški. Žmogus, 
pagal rase, kalbą, kultūrą ir tautybę, buvo arba iki kaulų smegenų ja- 
ponas, arba visai nejaponas. Japonai sudarė tam tikrą didžiulę šiuolai- 
kinę gentį. Net svetimos įtakos ir daugybė kiniškų bei vakarietiškų po- 
litinių institucijų, kultūros ir kalbos skolinių nieko nepakeitė. Šie sko- 
liniai tapo japonų kultūros dalimi, taigi ir dalimi mišinio, kuriuo jie vi- 
si gyveno, neprarasdami Japonijos unikalumo. 

Jeigu paklaustum pasaulio žmonių, kas jie tokie, pirmieji atsakymai 
galėtų būti patys įvairiausi: studentas, musulmonas, moteris, ūkininkas 
ar net paprasčiausias žmogus. Beveik tikra, kad net ir šiandien japonas 
atsakytų “japonas". Kone kiekvienas, pirmą sykį išvykęs svetur, nustem- 
ba, kokie stiprūs jo tautiniai jausmai, bet japonams sunkiau nei daugu- 
mai net akimirksniui pamiršti nacionalinę kilme. Jie visuomet jaučiasi ne 
tik savimi, bet ir visos japonų tautos atstovais, iš kurių kiti sprendžia 
apie Japoniją. Pasaulyje pasižymėjęs japonas, kaip kad mažasis Yamamo- 
to Hiroshi, veikiau didžiuosis ne tuo, kad pats iškilo pasaulyje, bet kad 
išgarsino Japoniją; taip apie jį manys ir draugai. Nepaisant nacionalinio 
įkarščio, sklandžiusio Olimpinėse žaidynėse, varžovai iš Vakarų šalių jau- 
tė daug didesnį pasididžiavimą asmeniniais laimėjimais, nei japonai, ku- 
riems užvis svarbiau buvo atstovaujant Japonijai patirti dėl jos šlovę. 

Nepaisant akivaizdaus maišymosi, prasidėjusio seniausiais istoriniais 
laikais ir lėmusio japonų tautos susidarymą, rasės idėja nuolatos gyva 
japonų mintyse, kai jie didžiuojasi savuoju kraujo “grynumu”. Mums daž- 
nai atrodo, kad rasiniai prietarai - ypatinga baltosios ir kitų rasių san- 
tykio problema, bet šie prietarai išplitę po visą pasaulį. Ir niekur nėra 
tokie gajūs kaip Japonijoje bei kitose Rytų Azijos šalyse. Kadangi japo- 
nai sulydė rasinius, kultūrinius ir tautinius jausmus, jų rasiniai įsitiki- 
nimai turbūt patys stipriausi. Jie beveik linkę save laikyti skirtinga zmo- 
nijos paderme. 

Prieš Antrąjį pasaulinį karą nedaug japonų turėjo kiek reikšminges- 
nių ryšių su vakariečiais, ir susitikimas su jais sukeldavo šoką, kaip su 
portugalais šešioliktame amžiuje ir su gausesniu būriu anglų bei ame- 
rikiečių devynioliktajame. Mėlynakiai ir “rudaplaukiai" (Japonijoje tai - 
piktųjų dvasių požymis), dėvintys šiltus vilnonius drabužius ir per ma- 
žai besiprausią, todėl atsiduodą prakaitu, - japonams jie buvo tiesiog ats- 
tumiantys. Stiprus kūno kvapas, atsirandantis dėl gyvulinių riebalų gau- 
saus maisto, darė juos japonams dar labiau atstumiančius. Pasakymas 

bata-kusai, “sviesto smarvė", ligi šiol tebetaikomas nemaloniems vaka- 
rietiškiems daiktams įvardinti. Drabužių mados, maistas, higienos įpro- 
čiai nuo to laiko pasikeitė, bet plaukuoti kaukaziečių kūnai japonams 
ligi šiol pasibjaurėtini, o rasinių skirtumų pojūtis Japonijoje vis dar te- 
bėra stiprus. Visais man žinomais mišrių vedybų atvejais, jeigu kildavo 
šeimos prieštaravimų, labiausiai priešindavosi japonai. 

Japonų požiūris į juodąją rasę ar tamsiaodžius dar blogesnis nei į 
kaukaziečius, kurių mėlynomis akimis ir “rudais" plaukais jie dabar la- 
bai žavisi. Iki susitikimo su okupacine amerikiečių kariuomene beveik 
nebendrave su juodaisiais, japonai ir dabar į juos žiūri su tam tikra nuos- 
taba ir pasibjaurėjimu. Septintame dešimtmetyje Jungtinėse Valstijose vy- 
kusio sąjūdžio uz pilietines teises metu dauguma japonų nesąmoningai 
palaikė baltųjų daugumos pusę. Ilgai trunkanti diskriminacija, kurią pa- 
tyrė juodieji, jiems darė mažesnį įspūdį, negu sunkumai, kuriuos bal- 
tiesiems kelia tokia didelė ir labai išskirtinė mažuma. 

Galima manyti, kad korėjiečiai ir kinai, kurių pagal fizinius bruožus 
paprastai neatskirsi nuo japonų, bus šiems rasiškai priimtinesni už va- 
kariečius, bet taip nėra. Mūsų dienomis japonai tėvai tikriausiai labiau 
toleruos amerikietį žentą ar net amerikiete marčią nei korėjiečius ar ki- 
nus. Tebeegzistuoja griežti “rasiniai" prietarai 700 000 korėjiečių, Japo- 
nijoje likusių iš tų, kurie per Antrąjį pasaulinį karą čia buvo atvežti pri- 
verstiniams darbams, atžvilgiu. Nors prabėgo jau daugiau nei keturias- 
dešimt metų ir daugumos šių “korėjiečių" nei pagal kalbą, nei pagal gy- 
venimo būdą nebeatskirsi nuo japonų, įstatymas vis tiek jiems neleidžia 
priimti japonų pilietybės. Daugumai japonų vis dar atrodo, kad vedybos 
su korėjiečių ar kinų emigrantų vaikais, kaip ir su likusiais 2 nuošim- 
čiais japonų, nesąmoningai priskiriamų prie padugnių burakuminų, su- 
terštų jų “gryną” japonišką kraują. Išankstiniai nusistatymai prieš tam- 
siaodžius Pietryčių ir Rytų azijiečius dar stipresni. Per pastaruosius du 
bruzdėjimų Pietryčių Azijoje dešimtmečius tik keletui šimtų žmonių iš 
šių kraštų buvo suteikta teisė apsigyventi kaimyninėje Japonijoje - gė- 
dingas palyginimas su baltųjų šalimis, kurios, nė puse žodžio neprieš- 
taraudamos, priėmė tūkstančius. | 

Japonų požiūris į rasiškai tapačius žmones ryškiai skiriasi nuo Eu- 
ropos, kur internacionalios santuokos visuomet buvo įprastas dalykas, 
ypač tarp aristokratų, ir kur klasė buvo svarbesnė už tautybę ar men- 
kus fizinius skirtumus. Didžiosios Britanijos karališkoje šeimoje vyrau- 
ja germanai - tai kas, kad Hannoverių pavardė buvo pakeista į Windso- 
rų, o Battenbergų į Mountbattenų. Paskutinis kaizeris Vilhelmas II ir 

paskutinis caras Nikolajus II buvo karalienės Viktorijos anūkai ir tarpu- 
savyje kalbėjosi angliškai. Rytų Azijoje mišrios santuokos pasitaikyda- 
vo tik tarp uosto padugnių. 

Rasinės Rytų Azijos nuostatos aiškiausiai matyti iš to, kaip elgiama- 
si su mišrių santuokų vaikais. Korėjoje ir Vietname amerikiečių karei- 
vio ir vietinės moters, dažniausiai žemesnės socialinės padėties, atžalą 
vietos bendruomenė paprastai atstums ir žiauriai diskriminuos. Pusiau 
juodų padėtis bus blogesnė nei pusiau baltų. Laimingiausia išeitis abiem 
grupėms - būti priimtiems vadinamoje rasistine Amerikoje. Panašiai po- 
kariu buvo ir Japonijoje. Garbinga japonų ponia, kuri buvo labai giria- 
ma už našlaičių prieglaudas tokiems vaikams, tegalėjo viltis rasianti sau 
vietą Amazonės civilizacijų pasienyje. Iš aukštesnės padėties šeimų ki- 
lę mišrios rasės vaikai paprastai padarydavo vidutinę karjerą, bet dau- 
giausia ne japonų visuomenėje, o Jungtinėse Valstijose. 

“Mes-jie" dichotomijos stiprumas tarp japonų sukėlė ypatingų prob- 
lemų tiems, kurie ilgą laiką buvo išvyke į užsienio šalis. Mes matėme, 
kaip šitai paveikė trumpai svetur gyvenusių japonų vaikų mokymąsi. Pir- 
moji emigrantų į Jungtines Valstijas karta issei lengvai pritapo prie že- 
mesniojo amerikiečių visuomenės sluoksnio ir susitaikė su tuo, kad ne- 
turi teisės tapti Amerikos piliečiais. 1941 metais kilus karui tarp Japo- 
nijos ir Jungtinių Valstijų, jie nuolankiai sutiko su tuo, kad, patirdami 
didelius finansinius nuostolius, buvo išvaryti iš savo ūkių bei namų Va- 
karinėje pakrantėje ir uždaryti faktiškai į koncentracijos stovyklas, eu- 
femistiškai vadintas “perkėlimo centrais". Antroji jų karta, arba nisei, 
reagavo pikčiau, bet dažniausiai būdavo besąlygiškai ištikimi Amerikai. 
Jiems nereikėjo prisiimti primygtinės “viskas arba nieko" ištikimybės Ja- 
ponijai, todėl jie galutinai prisirišo prie ne tokios reiklios Amerikos. Jau- 
ni japonai iš Havajų per Antrąjį pasaulinį karą sudarė garsiausią ir dau- 
giausia apdovanojimų pelniusį Amerikos karinių pajėgų dalinį. Stengda- 
miesi išmokti japonų kalbos, kurią nedaug kas iš jų mokėjo, garsiai rei- 
kalaudami mažumų teisių ir pasiekimais pralenkdami beveik visas kitas 
etnines grupes, trečiosios kartos, arba sansei, japonai pasirodė esą dar 
labiau amerikiečiai. Trys japonų kilmės amerikiečiai kitados vienu me- 
tu tarnavo Jungtinių Valstijų Senate, sudarydami 3 nuošimčius šios ins- 
titucijos, nors šalyje tegyveno tik pusė nuošimčio tokių gyventojų. Kai 
japonų kilmės žmonės lankosi Japonijoje kaip laimingi savo naujųjų šalių 
piliečiai, ir jiems patiems, ir japonams aišku, kad jie ne “vidaus" japo- 
nai, bet “išorės”, svetimšaliai. 

Japonijoje gyvenantiems kitiems Rytų azijiečiams itin sunku peržengti 
įsivaizduojamą “rasinę liniją" bei realiai egzistuojančią “kultūrinę lini- 
ją” ir tapti tikraisiais japonų visuomenės nariais; vakariečiams tai - be- 
veik neįmanoma. Su vakariečiais elgiamasi labai maloniai ir svetingai, 
nors jie retai kviečiami į namus paprasčiausiai dėl to, kad varžo vietos 
stoka. Tik retomis ypatingomis aplinkybėmis vakariečiai patiria nemalo- 
nią diskriminasiją, pavyzdžiui, kai iš baimės, kad bus triukšmingi arba 
kad jų varžysis kiti lankytojai, jie neįsileidžiami į kai kuriuos barus. Pap- 
rastai gi su jais elgiamasi taip kilniai, kad iškyla sunkumų, kai ateina lai- 
kas atsilyginti. 

Bet šitokį elgesį grindžia numanymas, kad jie liks tik svečiai ar bent 
jau svetimi. Vakariečiams labai sunku nusipelnyti grupės nario pripaži- 
nimą. Jis arba ji gali būti nelyginant išorinė puošmena, tačiau niekas ne- 
norės, kad jie būtų laikomi tikraisiais grupės nariais. Vakarietis, kuris 
per daug gerai nusimano apie Japoniją, gali net papiktinti. Juo geriau 
jis susipažinęs su japonų mąstysena ir gyvenimo būdu, juo labiau gali 
būti palaikytas hen na gaijin, t.y. “trenktu užsieniečiu", o ir tai visuo- 
met varžo japonus. Visai sklandi japonų kalba gali sukelti kone priešiš- 
kumą, ir nors keletas neteisingai ištartų frazių tuoj susilauks džiaugs- 
mingų pagyrų. Japonams atrodo, jog užsieniečiams niekuomet nederė- 
tų pamiršti, kad jie - užsieniečiai. 

Skirtumas, palyginus su Jungtinėmis Valstijomis, akivaizdus. Ameri- 
kiečiai paprastai mano, kad kiekvienas tarp jų esantis užsienietis trokš- 
ta tapti amerikiečiu ir turbūt ilgainiui juo taps. Japonai į užsieniečius 
žiūri kaip į neatšaukiamai stovinčius anapus didžiosios skiriamosios li- 
nijos tarp “mes" ir “jie". Pamenu oficialią kultūros klausimams skirtą ja- 
ponų ir amerikiečių konferenciją, kuri gerai iliustruoja požiūrių skirtu- 
mus. Vienoje stalo pusėje sėdėjo amerikiečiai, tarp jų ir tie, kurie dirbo 
Japonijoje, kurie buvo kilę iš Japonijos ir net vienas Japonijos pilietis, 
kuris ilgą laiką dėstytojavo Jungtinėse Valstijose. Kitoje - tik japonai, 
nuolatos gyveną Japonijoje. 

Daugelį amerikiečių, gyvenančių Japonijoje, pykdė jų visiškas nepri- 
pažinimas ir erzino nesąmoningai menkinantys užsieniečius įvardijančių 
žodžių niuansai. Mano vaikystės metais kartais galėdavai išgirsti aiškiai 
įžeidžiančių žodžių, tokių kaip ijin, “svetimas žmogus", arba keto, “plau- 
kuotas barbaras", bet galop juos išstūmė neutralios sąvokos, tokios kaip 
Seiyojin, “vakarietis", taikomas visiems kaukaziečiams, ir oficialus žo- 
dis gaikokujin, kuriuo vadinami visi užsieniečiai. Gaikokujin vis dar te- 
bevartojamas oficialioje kalboje, bet šiaip šnekant jis trumpinamas į gai- 

jin, t.y. “pašalinis". Ši sąvoka pabrėžia japonų išskirtinumą ir turi men- 
kinantį atspalvį, pykdantį daugelį vakariečių. Įdomu, kad jis netaikomas 
korėjiečiams ir kai kuriems artimiems japonų kaimynams, besiskirian- 
tiems nacionaline kilme. Bet tokie labiau specifiniai vardai paprastai turi 
dar daugiau žeminančių atspalvių nei gaijin. 


Nacionalinio ypatingumo pajautą Japonijoje turbūt sustiprino dvie- 
jų laikotarpių, kai buvo gausiai skolinimasi iš užsienio, istorija. Anks- 
tyvaisiais laikais ir paskui vėl devynioliktame bei dvidešimtame šimtme- 
čiuose Japoniją užtvindė pažangesnės technologijos ir jas lydinčios kul- 
tūros, iš pradžių iš Kinijos, po to iš Vakarų. Kiekvieną sykį japonams 
teko daug dirbti, kad pasivytų labiau išsivysčiusias šalis, ir kaip tik tuo 
metu stiprėjo jų nacionalinės tapatybės įsisąmoninimas. Abiem atvejais 
jie galiausiai bloškėsi atgal, kad iššaukiančiai patvirtintų savo unikalu- 
mą. Kitų šalių žmones ne taip paveikė įtakos iš svetur, kurios smelkėsi 
su prekyba, savaimingai arba trumpais proveržiais. Bet japonai šalies is- 
toriją suvokia kaip skolinimąsi ir savąsias reakcijas į tai. Jie fetišizuoja 
būtinybę kruopščiai atskirti tai, kas atkeliavo iš Kinijos ar Vakarų, ir tai, 
ką jie laiko gimtosios japonų kultūros dalykais. Pastarieji jiems atrodo 
unikali jų nuosavybė, jie juos labai vertina. 

Nuostatų į kitas šalis požiūriu japonai svyruoja tarsi švytuoklė tarp 
nepilnavertiškumo ir pranašumo kompleksų. Šį bruožą sustiprino visuo- 
menės pobūdis: japonų visuomenėje prisitaikymas prie grupės ir kito 
nuomonės pripažinimas keliami aukščiau už asmeninius norus. Laikraš- 
čių korespondentai ir šiaip piliečiai nuolatos stengiasi išgauti vakarie- 
čių nuomones, 0 šių dauguma pernelyg nemokšiški, kad turėtų tų dė- 
mesio vertų nuomonių. Galima prisiminti, kaip dar ne taip seniai dro- 
vūs amerikiečiai klausinėdavo lėktuvo trapu Niujorke nulipančių Didžio- 
sios Britanijos įžymybių, ką jie galvoją apie amerikiečių moteris. Japo- 
nai ypatingai drovūs, kai žino, jog juos kas stebi. Vykdami svetur ar im- 
damiesi naujos, iš užsienio atkeliavusios sporto šakos ar šiaip kokios 
nors veiklos, nesvarbu, ar tai būtų golfas, tenisas, ar kokteilio siurbčio- 
jimas per šiaudelį, jie pedantiškai stengiasi tinkamai apsirengti ir viską 
daryti taip, kaip pridera. Jų primygtinės pastangos pasirodyti, kad jie vie- 
ną ar kitą dalyką atlieka taisyklingai, dažnai užveda juos ant kelio, kaip 
tai atlikti išties gerai. Kas be ko, toks drovumas nepasitarnauja užsie- 
nio kalbų mokymuisi, kur dažnai reikia ne tiek sukaustytos šnekos tai- 
syklingumo, kiek tam tikra prasme “gerai pakabinto” liežuvio. 


Unikalumas ir internacionalumas / 389 


Nepilnavertiškumo jausmas atrodo esąs būdingas pamatas naciona- 
lizmui visame pasaulyje tarpti. Galimas daiktas, kad pirmąsias šiuolaiki- 
nio nacionalizmo apraiškas Šiaurės Europoje inspiravo atsilikimas nuo 
senesnių Viduržemio jūros kraštų. Ankstyvasis amerikiečių patriotizmas, 
kurį simbolizavo erelis išskleistais sparnais, akivaizdžiai susijęs su Ame- 
rikos - dar neišdirbtų žemių, silpnos šalies pačiame Vakarų pasaulio pak- 
raštyje - padėtimi. Nevakarietiškų šalių nacionalizmas - aiški reakcija į 
Vakarų viešpatavimą. 

Japonų patirtis itin panaši į anglų, kurių ankstyvas ir stiprus nacio- 
nalizmas galėjo kilti iš tų pačių šaltinių kaip ir Japonijoje. Daugybę sy- 
kių pakartotinai užtvindyti užsienio karinės galios ir kultūrinių įtakų, 
anglai išsiugdė tokį pat nesąmoningo pasididžiavimo ir išskirtinumo po- 
jūtį. Panašūs japonai į anglus ir dėl salų padėties. Tą savo ypatingumą 
japonai dažnai aiškina shimaguni-konjo, “salų žmonių jausmais". Ilgai- 
niui, kai žmonės pradėjo suprasti, kad tokios nuostatos nepageidautinos, 
sąvoka įgavo neigiamą atspalvį, kaip ir britų “insularity" (pirmoji reikš- 
mė - buvimas sala, antroji - uždarumas, siaurumas, ribotumas. - Vert. 
past.) 

Japonijoje ankstyvosios nacionalizmo apraiškos didžia dalimi kilo iš 
atsilikimo nuo Kinijos pojūčio. Kinija galėjo būti milžiniška ir sena ša- 
lis, Konfucijaus išminčių namai, bet tik Japonija buvo “dievų tėvynė". II- 
gas, nuo šešto iki devinto šimtmečio trukęs, intensyvaus mokymosi iš Ki- 
nijos laikotarpis paliko giliai įsišaknijusį nepilnavertiskumo kompleksą, 
kurio japonai tik palaipsniui atsikratė pamažu asimiliuodami ir pavers- 
dami savo individualia kultūra tai, ką perėmė. Tik devynioliktame am- 
žiuje, kai japonai iš naujo sustiprėjo, suklestėjo ir ėmė puikiai tvarky- 
tis su jiems iškylančiomis naujomis problemomis, jų požiūris į Kiniją pa- 
sikeitė ir jie ėmė jaustis pranašesni, bet net ir šiuos pranašumo jausmus 
švelnino iš senų laikų išlikusi andainykštė pagarba Kinijai. 

Šiuolaikiniam japonų nacionalizmui dirvą daugiausia išpureno pas- 
tangos pasivyti Vakarus. Kad laimėtų teisėtą ir visuomeninį Vakarų pri- 
pažinimą, japonams, savaime suprantama, reikėjo pasiekti Vakarų stan- 
dartus ir nusipelnyti jų palankumą - kaip individams ir kaip tautai. Ši 
būtinybė, prie kurios prisidėjo japonams įprastas grupės pritarimo troš- 
kimas, bendraujant su užsieniečiais juos tarsi stingdė ir varžė, todėl ki- 
tiems su jais tikrai buvo nelengva. Jų oficialumą, santūrumą, išsisukinė- 
jimą, požiūrį tvarkant reikalus vakariečiai dažnai priešino su nuolaidžiu 
korėjiečių ir kinų nuoširdumu. Šitoks japonų įvaizdis, nesvarbu, teisin- 

gas ar neteisingas, - dar viena kliūtis, trukdanti jiems vaidinti pasaulyje 
tą vaidmenį, kurį vaidinti jie galėtų. 

Japonija pergyveno du trumpus, bet labai intensyvius skolinimosi iš 
Vakarų laikotarpius. Pradinė nekritiško imitavimo fazė abu sykius bu- 
vo pakankamai sėkminga, kad leistų žengti žingsnį atgal, kai būdavo at- 
sikratoma ne tokių esminių skolinių, o daug gimtosios japonų kultūros 
bruožų vėl iškildavo. Vienas toks ciklas Japonijoje truko nuo devynio- 
likto šimtmečio septintojo dešimtmečio iki mūsų amžiaus ketvirto dešimt- 
mečio. Iš pradžių atrodė, kad Vakaruose slypi visi nacionalinio išlikimo 
ir tolesnės raidos atsakymai, bet kai tik buvo išmoktos esminės pamo- 
kos, japonai su ilgesiu atsigręžė į savąją kultūrą, manydami, jog kaip tik 
čia glūdi tikrosios japonų pranašumo šaknys, kurias vakarietiškos tech- 
nologijos gali tiktai patresti. Lygiai taip, kaip prieš keletą dešimtmečių 
atvirai išpažino savo nepilnavertiškumą, taip dabar jie ėmė pabrėžti sa- 
vąjį pranašumą prieš kitus. 

Antrasis toks ciklas baigiasi kaip tik dabar. Amerika atrodė galinti at- 
sakyti į visus klausimus, kai į praeitį atsigręžusi Japonija buvo sutriuš- 
kinta per Antrąjį pasaulinį karą, bet įtemptos pastangos ir stebėtini imp- 
rovizaciniai gabumai ją greitai iš naujo pakėlė į aukštesnį turtingumo 
ir visuomenės gerovės lygį. Daugelyje sričių ji pradėjo lenkti ir Jungti- 
nes Valstijas, ir kitas Vakarų šalis. Ji net pradėjo jausti tam tikrą atlai- 
dumą andainykščiam mokytojui ir šiokią tokią panieką atsilikusiems. Ma- 
žas produktyvumas ir darbo ginčai Jungtinėje Karalystėje pradėti vadinti 
“angliška liga". 

Šitokia nepilnavertiškumo ar pranašumo jausena vargu ar būdinga 
vien tiktai Japonijai. Nepilnavertiškumas ir pranašumas rodosi artimai 
susiję: vienas lengvai perauga į kitą. Šitai japonams galbūt itin būdin- 
ga dėl intensyvios patirties, kurią jie sukaupė moderniaisiais laikais. Ja- 
ponų, per pusantro šimtmečio du sykius priverstų desperatiškai grum- 
tis, kad susilygintų su Vakarais, psichika liko paženklinta šių pastangų, 
ir žmonės juo labiau didžiuojasi savo laimėjimais. Visiškai suprantama, 
kad kai kurie iš jų dabar negali atsikratyti arogancijos bei atlaidaus po- 
žiūrio į kitus. 

Japonai kartais tvirtina, jog išskirtinumo nuo likusio pasaulio pojū- 
tis neturi nieko bendra nei su nepilnavertiškumu, nei su pranašumu, bet 
šitai sunku pripažinti, galvojant apie visuomenę, kuri visados buvo taip 
aiškiai įsisąmoninusi hierarchinę tvarką. Japonai šiandien tarp saves yra 
aistringi lygybės šalininkai, bet sąvokos Nihon-ichi, “pirmasis Japonijo- 
je", ir sekai-ichi, “pirmasis pasaulyje", skamba nuolatos. Vienas iš po- 

puliariausių simbolių ant marškinėlių, kurį amerikiečiai importavo iš Ja- 
ponijos, yra kanji rašmenimis užrašytas ichiban, “numeris vienas". Kaip 
jau buvo minėta, dauguma japonų pagal aiškią hierarchinę tvarką rikiuo- 
ja universitetus, korporacijas ir beveik visa kita. Būtų keista, jeigu jie 
netaikytų to paties suvokimo, kas žemiau, kas aukščiau, ir šalims. 

Japonai, kaip ir amerikiečiai, mėgsta visuomenines apklausas, bet 
sprendimus apie valstybių seką lemia tiek daug veiksnių, o atsakymai 
taip priklauso nuo to, kaip pateikiami klausimai ir kokią specifinę prob- 
lema respondentas turi omenyje, kad jokia aiški valstybių tvarka negali 
būti sudaryta. Vis dėlto bendrieji japonų polinkiai aiškūs. Pirmiausiai ei- 
na pati Japonija, visų pirma dėl to, kad ji Japonija, todėl šiai klasei prik- 
lauso savaime, o antra, dėl to, kad ji taip sėkmingai sulydė modernias 
technologijas su tradicinėmis japonų dorybėmis. Po Japonijos žengia 
Jungtinės Valstijos ir daug demokratinių Vakarų šalių, tokių kaip Pran- 
cūzija, Jungtinė Karalystė, Vokietija, Šveicarija, Skandinavijos šalys, Ka- 
nada ir Australija, kurios visos įsivaizduojamos daugiau ar mažiau pa- 
našios į Ameriką. Toliau eitų Kinija, kurią, kad ir kokia nemaloni būtų 
jos dabartinė politinė bei socialinė sistema, tebegaubia didžios praeities 
aura. Balsavimas už ją būtų panašus į balsavimą Vakaruose už graikų- 
romėnų - renesanso tradiciją. Po jos eitų didžiulis besivystančių šalių bū- 
rys, kurio priekyje žengtų Lotynų Amerika ir Pietryčių Azija, svarbios 
japonų prekybos sritys, maždaug viduryje - Indija, galop - labiausiai nuo 
Japonijos kultūriškai atsilikusios Viduriniųjų Rytų ir Afrikos valstybės. 
Dar lieka paskutinė vieta, dėl kurios kovoja japonų kategoriškai nemėgs- 
tamos abi Korėjos ir Sovietų Sąjunga. 

Iš šių tarptautinio populiarumo varžybų tikrai aiškus vienas dalykas - 
aukščiausiai stovi visos demokratinės Vakarų šalys, kurių gyvenimo bū- 
das panašiausias į šiuolaikinės Japonijos, o rasės ir istorijos požiūriu ar- 
timiausios valstybės rikiuojasi palyginti žemai. Kai kurie japonai kovo- 
jo prieš tokią tendenciją, bet nesusilaukė didesnio visuomenės pritari- 
mo. Maždaug amžių sandūroje meno istorikas ir filosofas Okakura Ka- 
kuzo jausmingai, bet gana klaidingai pareiškė, jog “Azija yra viena". Kiti 
filosofai irgi parėmė šį šūkį, bet paprastiems žmonėms jis pro vieną au- 
sį įėjo, pro kitą išėjo. Ketvirtame dešimtmetyje militaristai tvirtino išlais- 
vinsią Aziją iš Vakarų politinio imperializmo, ekonominio išnaudojimo 
ir moralinės korupcijos, bet jų kvietimo sudaryti Didžiąją Rytų Azijos 
bendros gerovės sferą neišgirdo likę Azijos kraštai; jis mažai ką sudo- 
mino net ir pačioje Japonijoje. Panazijietiški sentimentai vienokiu ar ki- 
tokiu pavidalu iškildavo per visą amžių, bet vidutinis japonas nenulei- 

do akių nuo demokratinių Vakarų šalių; mažiau išsivysčiusios pasaulio 
dalys jį menkai viliojo. 


Stiprus japonų nacionalizmas tam tikrais laikotarpiais buvo didelis 
Japonijos privalumas. Devyniolikto šimtmečio viduryje japonai buvo įsi- 
vėlę į žiaurias tarpusavio kovas dėl valdžios, bet niekam nė į galvą nea- 
tėjo sudaryti su užsieniečiais sandėrį, kuris pakenktų bendriems Japo- 
nijos interesams. Skirtingai nei daugelio kitų vėliau susikūrusių valsty- 
bių vadovai, japonų lyderiai nesistengė paslėpti asmeninių turtų užsie- 
nio valstybėse. Visi jie buvo absoliučiai atsidavę Japonijai ir troško ša- 
lies gerovės. Japonijai pradėjus kopti iš krizės ir įgyvendinti užsibrėž- 
tus tikslus, japonai nesigriebė vaikytis turtų ir asmeninės garbės - visi 
jie ir toliau aukščiausiai kėlė nacionalinius interesus. 

Nacionalizmas darkart pasitarnavo japonams po Antrojo pasaulinio 
karo. Dauguma japonų buvo priversti desperatiškai kovoti, kad išliktų, 
bet nedaug kas šito siekė nacionalinių interesų kaina. Ilgainiui dauge- 
lis vėl praturtėjo, bet jie suklestėjo stengdamiesi drauge, kad suklestė- 
tų visa Japonija. Ir vėl nė vienas negabeno savo turtų svetur, kad atei- 
tyje išvengtų kokios nors nacionalinės nelaimės tėvynėje. Daugumoje be- 
sivystančių šalių toks švarus nacionalizmas šiandien labiau išimtis ne- 
gu taisyklė. 

Tačiau ne visuomet nacionalizmas Japonijai nešė tik gera. Kartais, pa- 
vyzdžiui, Antrojo pasaulinio karo nelaimių metais, jis japonus iš nepil- 
navertiškumo komplekso nublokšdavo į pavojingą itin euforinį savo pra- 
našumo įsitikinimą. Taip pat jis sustiprino išskirtinumo nuo pasaulio po- 
jūtį, drauge baimę, kad nuo per daug skolinių iš kitų šalių ar net ryšių 
su jomis gali atseit nukentėti japonų “japoniskumas”. Šiuo požiūriu ge- 
ras pavyzdys anglų kalbos mokymo problema, nes tokios pažiūros, kaip 
matėme, ir lėmė šios srities nesėkmes. Kai kurie ekspertai pakankamai 
protingai gina nuostatą, kad svetimų kalbų mokyti geriau mažiau nei 
daugiau. Jie remiasi argumentu, kad būtų efektyviau turėti mažiau, bet 
geriau parengtų anglų kalbos specialistų ir taupyti laiką bei jėgas, ku- 
rie išeikvojami daugelį japonų mokant nepakankamai gerai kalbėti ir 
rašyti. Tai tiesa, bet jie neatsižvelgia į tai, jog daugybei japonų būtina 
veiksmingai bendrauti svetimomis kalbomis, jeigu Japonija nori vaidin- 
ti jai derantį vaidmenį pasaulyje. Po šiuo argumentu slypi ir baimė, kad 
pernelyg didelis anglų kalbos mokėjimas susilpnins japonų japonišku- 
mą. Jis taip pat verčia gūžtis į psichologinę izoliaciją, o tai dar viena di- 

delė Japonijos yda. Dabar galingai Japonijai rimtesnį pavojų kelia tai, kad 
ji bus per daug, o ne per mažai japoniška. 

Švytuokliniai svyravimai tarp nepilnavertiškumo ir pranašumo jaus- 
mų Japonijoje gali palaipsiui susilpnėti. Paskutinysis ciklas nuo panie- 
kos ir nepilnavertiškumo komplekso prie išdidumo atgimimo, o nuo šio - 
prie arogantiško pasitenkinimo savimi ir net tam tikros ksenofobijos 
skleidėsi nepaprastai lėtai ir santūriai. Jis atrodo ir mažiau emociškai pri- 
sodrintas nei ankstyvesnis, devyniolikto šimtmečio septinto dešimtmečio- 
dvidešimto amžiaus ketvirto dešimtmečio, ciklas. Galbūt japonai išgyvena 
paskutiniąją istorinę nepilnavertiškumo-pranašumo faze. Jeigu taip, tai 
geras požymis, pranašaujantis stabilesnius Japonijos užsienio santykius 
ir liudijantis augančią galią atlikti jai derantį pasaulio lyderio vaidmenį. 

Viena iš sąlygų, kuri galbūt padės japonams įveikti baime, esą jie men- 
kesni už vakariečius, ir šią baimę atsveriantį pranašumo jausmą, yra di- 
dėjantis suvokimas, kad jie patys sau pasispendė prieštaros tarp Vaka- 
rų technologijų ir savųjų dorybių spąstus. Ilgainiui šitai tikriausiai su- 
voks ir likęs pasaulis, ir tai padės atsikratyti nepilnavertiskumo-prana- 
šumo problemų. Iš pradžių visos modernios technologijos buvo apibrė- 
žiamos kaip vakarietiškos, tik labai nedidelė jų dalis, prie kurių nebu- 
vo prisidėję Vakarai, galėjo būti pavadintos japoniškomis arba rytietiš- 
komis. Bet iš tikrųjų modernios technologijos yra vakarietiškos ne sa- 
vo esme, o tik laiko požiūriu. Vakaruose liko labai mažai dalykų, kurių 
nebūtų pakeitusios modernios technologijos. Nuo septyniolikto amžiaus 
protėvių mes toli taip pat, kaip ir japonai. Žinoma, šiuolaikinės techno- 
logijos gimusios Vakaruose, bet pagal savo prigimtį jos priklauso visiems 
žmonėms. Nei žemdirbystės, nei geležies ir bronzos apdirbimo išplitimas 
netapo kultūrine nuosavybe vien tos šalies, kurioje šios inovacijos pra- 
sidėjo. Tokių Kinijos išradimų, kaip antai: popieriaus, spausdinimo, pa- 
rako, porceliano ir net valdininkijos sistemos, išplitimas kitų kraštų ne- 
pavertė kultūrine prasme kiniškais. Modernios technologijos ir indust- 
rinė visuomenė japonams priklauso tiek pat, kiek ir Vakarų tautoms. Ja- 
ponijoje garo varikliai dirbo dviem trečdaliais laiko ilgiau, negu Vaka- 
ruose, bet laiko atotrūkis tarp vėlesnių technologinių inovacijų palaips- 
niui trumpėjo, kol dabar galiausiai visiškai sutirpo. Nepaisant technolo- 
ginių permainų, japonai tokie pat visa savo esybe japoniški, kaip ame- 
rikiečiai - amerikietiški. 

Dauguma kultūrinių skirtumų dažnai per amžius išlieka tokie pat ryš- 
kūs. Istorinei Vakarų kultūrai nieko nėra svarbesnio už krikščionybę, bet 
ją šiandien išpažįsta mažiau nei 2 nuošimčiai japonų - kaip matėme, tur- 


394 / JAPONAI IR PASAULIS 


būt mažesnis procentas negu 1600 metais. Institucijų, kurias paveikė 
technologijos, požiūriu, ir Vakarai, ir Japonija linksta į tą pačią pusę. 
Švietimo sistemos, politinės institucijos, pramonės organizavimas ir mi- 
lijardai kitų dalykų nepaprastai panašūs. Šiuolaikiniai japonai, ypač jau- 
nesni, nebejaučia ryškių skirtumų, o tie skirtumai, kurie egzistuoja, yra 
praradę bent kiek didesnę svarbą, išskyrus tai, kad kiekvienai šaliai su- 
teikia intriguojančio savitumo. 

Nuo Antrojo pasaulinio karo ir japonų vyriausybė, ir žmonės kaip 
įmanydami stengėsi nuslopinti nacionalizmą. Dauguma jų visiškai pagrįs- 
tai save laiko labiausiai internacionaliais pasaulio žmonėmis. Japonai mo- 
kyklose, ko gero, apie pasaulį moko daugiau nei bet kuri kita tauta. Se- 
novės Vakarų ir Kinijos istorija bei kultūra sudaro didele mokymo pro- 
gramos dalį, prie to prisideda gausios žinios apie pačią Japoniją. Ar ku- 
rios nors kitos šalies švietimo sistema taip visapusiškai aprėpia tris skir- 
tingas kultūras? Vakaruose švietimo turinys dažnai apima tik vos ne vos 
daugiau, nei Vakarų pasaulio ribos, o buvusiose kolonijose mokymas 
apie buvusius kolonizatorius, ko gero, nustelbia švietimą apie pačią ša- 
lį. Į Japonijos švietimą irgi neįtrauktos didelės pasaulio dalys, bet ne taip 
beatodairiškai, kaip kur nors kitur. 

Gyvenimas Japonijoje toks pat internacionalus, kaip ir bet kurioje ki- 
toje šalyje. Laikraščiai ir televizija žmones apie tarptautinius įvykius in- 
formuoja taip pat gerai, kaip ir kituose kraštuose. Japonijos mokslinin- 
kai tyrinėja visas pažangiausias mokslo sritis, o eruditai puikiai susipa- 
žinę su intelektualinėmis Vakarų tendencijomis. Pasaulio mados, stiliai 
ir trumpalaikiai susižavėjimai pasklinda po visą Japoniją, ko gero, grei- 
čiau ir užlieja ją labiau nei daugumą Vakarų šalių. Japonams prieinama 
tiek pat daug ir aukštos kokybės Vakarų muzikos, kaip ir Vakarų žmo- 
nėms. Naujametiniai Beethoveno Devintosios simfonijos koncertai tapo 
šalies manija. Pažįstami ir vertinami viso pasaulio menai. Japonijos mies- 
tuose gali paragauti Vakarų, kinų ir daugumos kitų pasaulio tautų re- 
to puikumo virtuvės patiekalų. Praktiškai susilydžius vietinėms tradici- 
joms ir Vakarų normoms, japonų gyvenimo būdas tapo galbūt net dar 
labiau internacionalus nei bet kurios kitos tautos. 

Jokia kita tauta su tokiu entuziazmu neišpažįsta internacionalizmo 
kaip japonai. Pirmaisiais pokario metais jie vengė bet kokių nacionali- 
nių simbolių, tarp jų nacionalinės vėliavos ir himno. Net šiandien vėlia- 
va iškeliama daug rečiau, nei daugumoje kitų šalių, o himnas, arba “Ki- 
migayo", kitados skambėdavo taip retai, kad mažiems vaikams, girdin- 


Unikalumas ir internacionalumas / 395 


tiems jį tik per televiziją, panašiai kaip Jungtinėse Valstijose “The Star- 
Spangled Banner" atliekamą prieš sporto varžybas, kildavo klaidingos 
asociacijos, ir jie vadindavo jį sumo daina. “Patriotizmas" Japonijoje fak- 
tiškai keiksmažodis, kurio vengia visi, išskyrus prisiekusius dešiniuosius. 
Iš kiniškų rašmenų, reiškiančių “Salis-Seima-izmas”, sudarytas žodis Kok- 
ka-shugi, kuriuo tradiciškai buvo įvardijamas nacionalizmas, pasirodė 
esąs per daug “feodalinis", bet vienas iš įprastų jo pakaitalų minzoku- 
shugi, arba “rasé-izmas”, man dar labiau rėžia ausį. Neutraliausias ir ma- 
žiausiai įtarimo keliantis tapo iš anglų kalbos perimtas nashonarizumu. 

Kaip matėme, aukštų vyriausybės pareigūnų oficialus lankymasis na- 
cionalinėse šventyklose, tokiose kaip ta, kuri stovi Isėje ir yra skirta Sau- 
lės deivei, mitologinei imperatoriškosios giminės pradininkei, arba To- 
kijuje esanti Yasukuni Shrine, skirta žuvusiems kovoje už tėvynę, sukėlė 
visuomenės pasipiktinimą. Šie apsilankymai įplieskė debatus ne tik dėl 
nacionalizmo, bet ir dėl oficialių religijos bei valstybės ryšių, kuriuos 
uždraudė naujoji konstitucija. Iš pradžių pareigūnai kruopščiai vengė šių 
šventyklų, bet tai atrodė nenatūralu. Šventyklos pernelyg artimai susi- 
jusios su ilgaamže Japonijos istorija, o skiriamoji riba tarp jų ir istori- 
nių, ar šiaip gražių, vietų pernelyg miglota. Tai būtų tas pats, jei ame- 
rikiečių politikos vadovai imtų varžydamiesi vengti Vernono kalno ar Lin- 
colno memorialo. Vyriausybės pareigūnai ilgainiui pradėjo oficialiai lan- 
kytis šiose šventyklose, nors krikščionys ir kitos religinės bendrijos vis 
dar prieš tai protestuoja. 

Japonijos pacifizmas, kurį ji paskelbė “taikos konstitucijoje", jos la- 
bai kuklios Gynybos pajėgos, besąlygiškas karinės jėgos atsisakymas pas- 
tato ją tarp didžiausių pasaulio valstybių į ypatingą padėtį. Ji atkakliai 
stengiasi išvengti karinių sąjungų ir nesivelia į jokius karinius ar poli- 
tinius užsienio konfliktus. Ji nuolatos skelbia ištikimybę Jungtinėms Tau- 
toms ir teikia joms pastovią paramą. Tokiai nacionalinei politikai besą- 
lygiškai pritaria ir Japonijos žmonės. 


Devinto dešimtmečio pabaigoje Japonija daugeliu atvejų iškyla kaip 
labiausiai internacionali didžioji pasaulio šalis. Ekonomiškai ji pirmau- 
ja beveik visose srityse. Ji gyvybiškai priklauso nuo ekonominių santy- 
kių su tolimiausiais pasaulio regionais, o jos gaminiai vertinami visur. 
Kaip niekam kitam jai sėkmingai pavyko sulydyti savąją kultūrą su Va- 
karų elementais. Japonija atrodo kone pavyzdys, kokia turėtų būti in- 
ternacionali valstybė. 

Ir vis dėlto viena didžiausių problemų, su kuria japonai šiandien su- 
siduria, yra jos ryšiai su kitomis tautomis. Per pastarąjį šimtmetį jie įvei- 
kė iš tikrųjų milžiniškus sunkumus, bet dabar jiems tenka kovoti su psi- 
chologinėmis savojo įvaizdžio bei kitų tautų požiūrio į juos problemo- 
mis, kurias jie daugiausia patys ir susikūrė. 

Japonija nuoširdžiai žavimasi, bet ne visi ją mėgsta ir pasitiki. Bau- 
gina ir jos karinga praeitis, ir negirdėta, neregėta dabartinė ekonomi- 
nė sėkmė. Jos vengimas kištis į pasaulio politiką kelia įtarimą, nes ma- 
noma, kad ji stengiasi išvengti įsipareigojimų ir siekia savanaudiško pra- 
našumo. Kitiems Japonijos apolitiškumas regisi veikiau klasta, nei po- 
zityvios pastangos įtvirtinti taiką, kaip kad atrodo patiems japonams. 
Dauguma nevakarietiškų tautų japonus laiko labiau vakariečiais nei azi- 
jiečiais, o kai kuriems vakariečiams jie - paslaptingų ir grėsmingų “Ry- 
tų" įsikūnijimas. Menkiau išsivysčiusios šalys mano, kad Japonija turė- 
tų būti gailestingesnė ir kilnesnė jų atžvilgiu, o kitoms pažangioms ša- 
lims atrodo, kad ji nenori prisidėti sprendžiant pasaulio problemas. Ir 
vienos, ir kitos pripažįsta jos ekonominę galią, bet nesugeba jos kaip rei- 
kiant suprasti ir mano, kad ji nelinkusi bendrauti ir dėl to laikosi ato- 
kiai nuo visų. 

Dar neišnykusi izoliacijos ir išskirtinumo jausena ligi šiol kelia didelių 
problemų ir patiems japonams. Kitados Japonija turėjo visiškai kitokių 
sunkumų. Pagrindiniai jų buvo susiję su technologiniu atsilikimu, stra- 
tegine gynyba ir didžiulėmis visuomenės bei valstybės valdymo reformo- 
mis. Dabar svarbiausias dalykas - sėkmingas bendravimas ir bendradar- 
biavimas su kitomis pasaulio tautomis. Žlugus pasaulio taikai, žlugtų ir 
Japonija. Sustingus pasaulio prekybai, iškiltų grėsmė Japonijos ateičiai. 
Net tebesitesianti stebėtina ekonominė pažanga, kuria japonai džiaugiasi 
pastaruosius du dešimtmečius, gali baigtis katastrofa, jeigu ji nebus de- 
rinama su ekonomine pasaulio plėtra ir tarpusavio supratimu. Ji galėtų 
paskatinti griebtis kerštingų prekybinių apribojimų ir, ko gero, sukeltų 
net prekybos karus, kurie įsuktų pasaulį į žemyn einančią spiralę, o tai 
baigtųsi visišku ekonomikos žlugimu. Žinoma, dėl to kitos šalys imtų ne- 
palankiai žiūrėti į Japoniją. Savanaudiškas dėmesio sutelkimas vien tik 
į savo pačios ekonominį augimą, kuriuo rėmėsi visa šalies politika nuo 
pat Antrojo pasaulinio karo, tapo itin pavojingas. Japonija - viena pir- 
maujančių pasaulio valstybių, todėl ji turi siekti didesnių, aprėpiančių 
ir kitas pasaulio šalis, tikslų. “Tarptautinis pripažinimas" japonams da- 
bar jau ne patraukli politikos frazė, bet praktinė būtinybė. 

Protu japonai šitai suvokia, bet išskirtinumo pojūčio jiems vis dėlto 
sunku atsikratyti. Jiems nelengva atsisveikinti su senuoju patogiu gyve- 
nimu, kai atsiribojęs nuo pasaulio kalbine siena galėjai džiaugtis kles- 
tinčios ekonomikos vaisiais, ir pereiti į rizikingesnį, kur teks spręsti pa- 
saulio taikos ir bendras ekonomines problemas. Vaizdžiai tariant, japo- 
nams sunku įsilieti žmonijon. Viena vertus, jiems vis dar trūksta bend- 
ravimo įgūdžių. Bet daug svarbiau tai, kad juos varžo labai stiprus iš- 
skirtinumo pojūtis. 

Pastarąjį teiginį gerai iliustruoja ministro pirmininko Nakasonės kal- 
ba 1986 metų spalį, kai jis nepagarbiai užsiminė, jog kai kurios Ame- 
rikos etninės grupės menkina bendrąjį Amerikos intelektualinį lygį. Jis 
neabejotinai išsakė požiūrį, kuris daugumai japonų savaime supranta- 
mas, bet sykiu pademonstravo, jog menkai suvokia tai, kad Japonijos, 
kaip ir kitų pasaulio šalių, vadovams privalu apdairiau daryti viešus pa- 
reiškimus. Reikia tikėtis, kad dėl šio incidento Jungtinėse Valstijose ki- 
lęs triukšmas japonams bus gera pamoka. 

Daug kas priklauso nuo Japonijos pasirinkimo tarp tebesitęsiančios 
izoliacijos ir nuoširdžių pastangų laikytis labiau internacionalių pažiū- 
rų. Jos stabili demokratija, sklandžiai veikianti socialinė sistema, ištiki- 
mybė taikai, o prie viso to - dar milžiniška ekonominė jėga gali labai pa- 
sitarnauti, sprendžiant problemas, su kuriomis šiandien susiduria pasau- 
lis. Tačiau jeigu ir toliau ji menkins mažiau išsivysčiusias šalis, o pazan- 
giosios manys, kad ji nelinkusi bendradarbiauti, gali lengvai įsiplieksti 
ekonominiai nesutarimai ir sugesti tarptautiniai santykiai. Mūsų dieno- 
mis, kai bendrieji pasaulio reikalai darosi vis sudėtingesni, tokia tarp- 
tautinių santykių įtampa irgi gali lengvai atvesti prie katastrofos. 

Tik laikas parodys, kuo visa baigsis, bet yra daug optimizmą įkvepian- 
čių dalykų. Japonai stebėtinai sėkmingai įžengė į dominuojantį “pirmą- 
ji pasaulį", kurį sudaro demokratinės pramonės šalys. Pastarojo pusant- 
ro šimtmečio istorija liudija, kad japonai sugeba atsakyti į bet kurį iš- 
šūkį, vos tik problema jiems pakankamai išryškėja. Kai devynioliktame 
amžiuje dėl karinių ir ekonominių Vakarų technologijų iškilo grėsmė Ja- 
ponijos ateičiai, japonai, siekdami technologinės lygybės, iš esmės per- 
tvarkė politine, socialinę bei ekonominę sistemas ir įrodė esą verti už- 
simotų tikslų. Kai Japonijos ateičiai iškilo grėsmė dėl visa galia siaučian- 
čio imperializmo, šalis susitelkė ir sukūrė tokias karines pajėgas, kad at- 
sidūrė tarp penkių stipriausių pasaulio valstybių, tačiau nesuvokus, jog 
karinės jėgos amžius jau baigiasi, ją ištiko viena didžiausių modernių- 
jų laikų nesėkmių. Kai Antrojo pasaulinio karo pabaigoje iš jos tebuvo 

likusi tik nuniokota šalis, gyvenanti nuosmukio sąlygomis, japonai su- 
kaupė jėgas, darsyk iš esmės reformavo politinę, socialinę bei ekonominę 
sistemas ir pasiekė tokią ekonominę pažangą, kokios pasaulis dar nebu- 
vo regėjęs. 

Šiandien didžiausia Japonijos problema - visapusiškai įsijungti į pa- 
saulio bendruomenės tarptautinį bendradarbiavimą ir, kaip pirmaujan- 
čiai šaliai, pasitarnauti pasaulyje įtvirtinant taiką. Tam būtina atsikraty- 
ti pranašumo jausmo. Taip pat - labiau padėti mažiau išsivysčiusioms ša- 
lims, ryžtingiau kovoti už taiką pasaulyje ir, tam, kad būtų sukurta sklan- 
džiai veikianti tarptautinio ekonominio bendradarbiavimo sistema, paau- 
koti kai kuriuos ekonominius pranašumus. Bet tai niekis, palyginus su 
permainomis, kurias Japonija padarė, siekdama ankstesniųjų tikslų. Nėra 
pagrindo manyti, kad šalis, taip sėkmingai įgyvendinusi grandiozinius už- 
mojus praeityje, to neįstengs pakartoti. 

Optimizmą kelia ir tai, kad dauguma japonų intelektualiai suvokia 
būtinybę tapti labiau internacionaliais, nors emociškai tam galbūt ir ne- 
labai pasiruošę. Daugybė nedidelių žingsnių, kad Japonija taptų labiau 
internacionali, jau žengta. Neįtikėtina Japonijos ekonominė sėkmė neiš- 
vengiamai kelia savimeilišką išdidumą ir aroganciją kitų šalių atžvilgiu, 
tačiau nėra jokių sąjūdžių, skatinančių Japonijos atsiskyrimą nuo pasau- 
lio. Tokios pastangos būtų aiškiai savižudiškos, ir net labiausiai savimi 
pasitikį japonai suvokia, kad augantis tarptautinis bendradarbiavimas - 
vienintelė Japonijos sėkmės ateityje garantija. Taip pat kiekvienam aiš- 
ku, kad klestinti Japonija gali gyventi tik klestinčiame pasaulyje. Daug 
pastangų dedama internacionalizuoti Japonijos švietimą; jų tikslas - iš- 
traukti japonus iš uždaro nacionalinio kokono ir sustiprinti jų interna- 
cionalines nuostatas. Visiems aišku, kad šios pastangos per mažos ir per 
silpnos, palyginus su tomis, kokių reikia, bet apskritai žengiama teisin- 
ga kryptimi. Pasaulio sąlygos taip pat verčia japonus labiau atsiverti. 

Tačiau pagrindinis veiksnys, leidžiantis tikėti, kad Japonija taps la- 
biau internacionali, ir juo toliau, tuo greičiau, yra kartų kaita. Daugu- 
ma didžiųjų pasikeitimų pasaulyje susiję su generacijomis. Tai, ką vyresni 
žmonės, prisimenantys senąjį gyvenimą, priima nenoromis ar visai ne- 
pripažįsta, praeities patirties neslegiamos jaunosios kartos perima nesą- 
moningai ir dažnai su džiaugsmu. Šiandien galime pastebėti daugybę psi- 
chologinių skirtumų tarp ikikarinės ir kelių viena kitą keitusių pokari- 
nių kartų. Jaunesnės kartos neginčijamai laikosi daug labiau internacio- 
nalių nuostatų negu vyresnės. Jos su džiaugsmu leidžiasi į keliones po 
pasaulį. Jos jaučiasi dalyvaujančios visą pasaulį aprėpiančiuose jaunimo 

Japonų turistai rikiuojasi jų pamėgtai kinen shashin (“momentinei nuotraukai") ne- 
toli Parlamento rūmų Londone. (Leonard Freed / Magnum Photos) 


sąjūdžiuose. Jos lengvai priima išorinio pasaulio skirtybes. Tiesą sakant, 
jos jaučiasi dūstančios Japonijoje, kol negauna progos pamatyti ir įsi- 
jungti į tai, kas vyksta anapus. Gimtieji miestai jiems nėra atskirti nuo 
pasaulio; jie - to pasaulio kultūros centrai. Kaip amerikiečiai Niujorką, 
o prancūzai Paryžių, taip ir jie Tokiją laiko internacionaliu miestu. Pa- 
ti mintis, kad jie galėtų jaustis kitokie negu kiti, jiems yra nemaloni ar 
net juokinga. 

Jeigu tik neįvyks pasaulinė katastrofa, Japonija, aišku, ir ateityje bus 
viena pagrindinių ir tolydžio vis nesavanaudiškesnių pasaulio šalių. 
Prieštaravimas tarp išskirtinumo ir internacionalumo, kuris ją šiandien 
taip slegia, bus išspręstas internacionalumo labui. Ekonomiškai galingi, 
techniniais sugebėjimais pasižymį japonai aiškiai linksta į šią pusę, to- 
dėl galima tikėtis, jog Japonija su visomis kitomis šalimis daug labiau 
priartės prie ateitį laiduojančios pasaulio tvarkos. 

Pastarieji metai Japonijai ir jos aplinkai atnešė žymių poky- 
čių. Toliau bus dėstoma, kaip jie vyko, prisimenant ankstesniame šios 
knygos leidime aprašytus šalies papročius, tradicijas bei požiūrius. 

Japonija, politiškai ir ekonomiškai globojama Jungtinių Valstijų, tarp- 
tautinės visuomenės nare vėl tapo Korėjos karo metu, kai buvo nusta- 
tyti tarptautinės politikos metmenys. Tie metmenys galiojo iki 1993-iųjų, 
tačiau dabar jie kinta. Tuometinėmis sąlygomis, kuriomis Japonija išlai- 
kė politinį stabilumą ir įgavo ekonominę galią, dominavo sprendimai, 
kuriems didelės įtakos turėjo 1951 metų San Francisko taikos konferen- 
cija. Pagal JAV-Japonijos saugumo sutarties sąlygas, Japonijoje liko - ir 
tebėra - amerikiečių kariuomenė, o Amerikos lėktuvai tarnavo kaip bran- 
duolinė priedanga, saugojusi Japoniją nuo pavojų iš išorės. 

Nors karo pradžioje Kinijos ir Sovietų Sąjungos susibičiuliavimas ir 
Šiaurės Korėjos pergalės daugeliui japonų buvo grėsmingos, metams bė- 
gant ta grėsmė silpnėjo. Pasibaigus ginkluotam Korėjos konfliktui, Šiau- 
rės Korėjoje kariuomenė išliko, tačiau ji buvo labai nusilpusi, o dėl JAV 
bei Pietų Korėjos pajėgų, išsidėsčiusių į pietus nuo Šiaurės Korėjos sie- 
nos, pavojus iš jos atrodė mažai tikėtinas. Neilgai trukus Kinijos ir So- 
vietų Sąjungos draugystė išvirto į aštrią konfrontaciją, imta net pažei- 
dinėti sienas; vieną sunkiai įveikiamą priešą pakeitė du besikivirčijantys 
kaimynai. Septintasis JAV laivynas Taivanio sąsiauriuose ir auganti Tai- 
vanio nacionalinių pajėgų karinė galia sumažino karo tame regione ti- 
kimybę. Atrodė, kad Japoniją supa jėgos, kurios neseniai jai pralaimėjo 
ir nebeturi jokių pretenzijų. Japonai jautėsi gana saugūs ir savo karines 
išlaidas sumažino iki minimumo, tenkinančio JAV reikalavimus. Šiaip ar 
taip, nors amerikiečiai dažnai reiškė nepasitenkinimą dėl Japonijos “at- 
sipalaidavimo" gynyboje, Vašingtonas tikrai nenorėjo, kad Japonija vėl 
imtų ginkluotis - ir dėl teberusenančio savo įtarumo, ir bijodamas galin- 

čios kilti grėsmės naujajai Japonijos demokratijai. Jungtinės Valstijos 
taip pat suprato, kad neseniai Japonijos agresiją patyrusios Azijos šalys 
būtų dar labiau nepatenkintos, jei ši vėl imtų ginkluotis. Saugumo su- 
tartis nuramino ir Japoniją, ir kitas Azijos šalis. 

Abi JAV-Japonijos saugumo sutarties šalys sutiko, kad svarbiausia - 
atkurti Japonijos ekonomiką. Šio atkūrimo pradžią veikiausiai žymėjo 
Korėjos karas, suteikęs galimybes pasipelnyti aprūpinant Jungtinių Tautų 
kariuomenę, tačiau lemiamas posūkis įvyko septintajame dešimtmetyje, 
pirmininkaujant Ikedai Hayato, kai JAV ambasadoriumi Tokijuje buvo 
Edwinas Reischaueris. Ikedos “pajamų padvigubinimo" planas buvo net 
viršytas, ir, Japonijai tapus laivininkystės, elektronikos, automobilių, 
aukštos technologijos produktų gamybos lydere pasaulyje, jos piliečių 
gyvenimas pasikeitė. Urbanizacija, švietimas, visa ko gausa atnešė po- 
kyčių, kuriuos vėlesniais dešimtmečiais parodė nauji vartotojų pirkiniai: 
iš pradžių elektrinės ryžių viryklės, vėliau televizoriai, skalbimo mašinos, 
šaldytuvai, dar vėliau - oro kondicionieriai, spalvoti televizoriai ir auto- 
mobiliai. Gyventojai masiškai kėlėsi iš žemdirbyste besiverčiančių kai- 
mų į miestus. Geras visuomeninis transportas galėjo atvežti žmones į dar- 
bą iš atkampiausių naujųjų rajonų. Šie pokyčiai vyko ne tik didžiuosiuo- 
se šalies centruose; geresni greitkeliai, tiltai, traukiniai, savivaldybių pas- 
tatai, mokyklos ir gamyklos atsirado atokiausiuose rajonuose ir labiau- 
siai atsilikusiose Japonijos dalyse. 

Gyvenamojo ploto trūkumas, dideli atstumai tarp darboviečių ir na- 
mų bei valstybės politika, teikianti pirmenybę ne vartotojams, o gamin- 
tojams, verčianti investuoti santaupas, daugeliui japonų neleido patirti 
visiško pasitenkinimo savo darbo vaisiais, tačiau sąlygos, lyginant su ka- 
ro ir pokario sunkumų dešimtmečiais, taip pagerėjo, kad žmonės labiau 
juto ne gyvenimo trūkumus, o privalumus. 

Laikui bėgant, Japonijos klestėjimas padėjo stabilizuotis ir energizuo- 
tis visai rytinei pajūrio Azijai. Japonija tapo lyg ir savo kaimynių augi- 
mo lokomotyvu ar, kaip kažkas pasakė, “žąsų trikampio vedliu", paro- 
džiusiu kelią į vartotojų visuomene. Pietų Korėjoje, Taivanyje, Honkonge 
ir Singapūre greitai prasidėjo spartus ekonomikos augimas, kuris, kaip 
ir Japonijoje, transformavo tų šalių visuomenes. Jų vyriausybės buvo 
daug labiau autoritarinės nei Japonijoje, bet kiekvienoje jų valstybinis 
kapitalas vykdė industrinę politiką, kuri skatino sudaryti kapitalo rezer- 
vus, taupyti, o ne vartoti, ir užtikrino administravimą bei naujai atsiran- 
dančių įmonių funkcionavimą. 

Šių politikos krypčių sėkmė Jungtinėms Valstijoms buvo labai svar- 
bi. Rezultatas ne tik objektyviai įrodė kapitalizmo pranašumus prieš so- 
cialistinę sistemą, bet ir pašalino oficialios amerikiečių pagalbos porei- 
kį. Turbūt dar svarbesnė buvo neoficiali JAV pagalba, atidarant didžiau- 
sią pasaulio rinką vartojimo prekių importui. 

Šis planas dar naudingesnis buvo Japonijai. 1970-aisiais Japonijos im- 
porto į Jungtines Valstijas srovelė tapo srautu, kuris metai po metų kė- 
lė vis didesnį prekybos disbalansą. Buvo manančių, kad Japonija, nors 
ir gavusi daugiausia naudos iš laisvosios pasaulio prekybos, kur pirmauja 
Jungtinės Valstijos, saugo savo pramonę, kol jos dominavimas namuo- 
se ir galia užsienyje padarys ją nepažeidžiamą iš šalies. Kai kurie ame- 
rikiečiai pradėjo manyti, kaip rašė vienas Japonijos lyderis savo atsimi- 
nimuose, kad japonai, nepajége dominuoti uniformuoti, sugebėjo tai pa- 
daryti ekonomikoje vilkėdami verslininkų kostiumais. Dar svarbesnis Ja- 
ponijos ir JAV santykiams buvo prekybos abipusiškumas, pradedant teks- 
tilės pramone ir baigiant automobiliais bei kompiuterių detalėmis. Japo- 
nija buvo priversta priimti daugybę “laisvanoriškų" eksporto apribojimų, 
bet pasaulio dėmesys šaltojo karo varžybų problemoms reiškė, kad nie- 
kam neleidžiama kenkti saugiems japonų ir amerikiečių santykiams. 

Japonijoje dominavo Liberalų demokratų partija (LDP) - 1955-aisiais 
susidariusi dviejų konservatyvių partijų koalicija, turėjusi atsverti Socia- 
listinių partijų sąjungą, išaugusią per 38 metus, kai svarbiausi buvo sau- 
gumo klausimai. Minėta partija veikė kaip politinis keiretsu, kur frak- 
ciniai elementai monopolistiniame kartelyje leido ribotą pasirinkimą. 
Taip pat ji gyvavo iš gausių rėmėjų bei suinteresuotų grupių pinigų ir 
juos perskirstydavo. Karo ir okupacijos metais susiformavo administra- 
cinės kontrolės tinklas, kurį sudarė valdininkija, verslininkai ir partija. 
Tai sukėlė neišvengiamus politinius skandalus, kurie kartojosi prieš, per 
karą ir po jo. Tačiau nors vyriausybę periodiškai sukrėsdavo netinkamų 
santykių tarp verslo ir politikos atskleidimas, tai niekuomet nekėlė jai 
grėsmės. 

Šiaip ar taip, Japonijos rinkėjai turėjo nedaug priimtinų alternatyvų 
LDP. Sumani ir lanksti ji sugebėjo patenkinti rinkėjų grupes žemės ūky- 
je, smulkiajame versle ir paskirstyme, visiškai nepaisydama svarbiausių 
pramonės šakų. Socialistų opozicija, negavusi vietos prie sprendimų pri- 
ėmimo stalo, negalėjo reikalauti iš rinkėjų pasitikėjimo dėl valdininkų 
vykdomų praktinių pertvarkymų, kuriais siekta pagreitinti Japonijos eko- 
nominį augimą. Užsienio politikoje socialistai griežtai pasisakė už neut- 
ralią ir nusiginklavusią Japoniją, taip užtikrindami Jungtinių Valstijų pa- 

ramą LDP. Kadangi realios opozicinės partijos tuo metu nebuvo, Jung- 
tinės Valstijos, darydamos didžiulę įtaką, tapo svarbia figūra japonų po- 
litikoje. Jos spaudė LDP lyderius liberalizuoti priėjimą prie rinkos ir su- 
mažinti biurokratinę kontrolę. Rezultatai visuomet apvildavo lūkesčius, 
tačiau Japonijai pradėjus atverti savo rinkas, jos prekyba pasiekė įspū- 
dingą mastą. 1990-aisiais ji importavo daugiau amerikietiškų produktų 
nei Didžioji Britanija ir Vokietija kartu paėmus. Nuo 1986 iki 1991 metų 
prekių importas Japonijoje išaugo 88 nuošimčiais, o Japonijos importas 
iš JAV skaičiuojant vienam gyventojui (apie 400 USD) nedaug viršijo JAV 
importą iš Japonijos (370 USD). Jungtinių Valstijų įtaka buvo tokia vi- 
sapusiška, kad ši šalis dalyvavo Japonijos visuomeniniame gyvenime be- 
veik kaip opozicinė partija. Politikai ir valdininkai Amerikos spaudimą 
panaudojo sustiprinti savo pačių pozicijoms vidaus debatuose, o spren- 
dimus, nepriimtinus tam tikroms rinkėjų grupėms, buvo galima paaiškinti 
kaip būtinus, norint įsiteikti Jungtinėms Valstijoms. Šia prasme į šalto- 
jo karo išugdytą sistemą pateko ir tam tikro neatsakingumo. 

Tačiau būtų neteisinga nepastebėti fakto, kad Japonijai gerai pasitar- 
navo jos valdininkai bei lyderiai. Suprantama, tokiomis sąlygomis susi- 
formavusi Japonijos visuomenė sulaukė viso pasaulio susižavėjimo ir pa- 
garbos. Japonijos visuomenė “judėjo" pirmyn. Visuomeninio transporto, 
valstybinio švietimo, darbo kokybės, neafišuojamo efektyvumo ir koope- 
racijos srityse jai galėjo prilygti vos keletas šalių. Net valstybiniame sek- 
toriuje, kur kartais pasireiškia politinė korupcija, greičiau buvo paauko- 
jami pinigai, bet jokiu būdu ne kokybė. Pelnas, gautas iš pramonės pa- 
siekimų, milžiniškom sumom buvo investuojamas plėsti gamybai, o ne 
gyvenimui gerinti ar investitorių dividendams, tačiau garbė darbe ir ga- 
na aukštas pragyvenimo lygis nugalėjo daugumą abejonių ir apmalšino 
protestus. 

Tuoj po 1990-ųjų padėtis labai pakito. 1989-aisiais mirus Hirohito (po 
mirties pavadinto imperatoriumi Showa), išnyko Japonijos karo, pralai- 
mėjimo ir pertvarkos simboliai. Sovietinė imperija suiro į savo sudeda- 
mąsias dalis. Apsijungė abi Vokietijos. Nors Kinijos komunistinė vyriau- 
sybė ir malšino visuomenės politinės demokratijos reikalavimus, tačiau 
ėmėsi radikalių ekonominių reformų. Ideologinė ir karinė šaltojo karo 
konfrontacija tesėsi tik Korėjos pusiasalyje, kur Šiaurės Korėja sustip- 
rino savo karines pajėgas ir leido suprasti kurianti atominį ginklą. Bet 
net ir ten buvo mėginta pradėti Šiaurės ir Pietų dialogą, o neišvengia- 
mas senstančio Kim II Sungo (mirusio 1994m.) pasitraukimas iš politi- 
nės arenos teikė vilčių pokyčiams. 

Atrodo, kad šaltojo karo konfrontacijos Korėjoje, Vietname ir Kam- 
bodzoje baigėsi. Diplomatinius ryšius užmezgė Rusija ir Pietų Korėja, 
Kinija ir Pietų Korėja; Kinija užmezgė diplomatinius santykius su Indo- 
nezija, Singapūru ir Vietnamu. Taivanio kapitalas įsiliejo į Kiniją ir pak- 
rantės provincijose buvo investuotas daugiau kaip į 10 nuošimčių naujų 
įmonių. Kambodžoje baigėsi pilietinis karas. Naujasis Japonijos impera- 
torius Akihito aplankė Pietryčių Aziją ir Kiniją. 1989-aisiais Australijo- 
je sudarytą Azijos ir Ramiojo vandenyno šalių ekonominio bendradar- 
biavimo tarybą (angl. APEC) papildė Kinija, Honkongas ir Taivanis. Ja- 
ponija tapo pagrindine Kinijos, o Kinija - antrąja pagal prekybos apimtį 
Japonijos partnere. Nuo 1981 iki 1991 metų pasaulio realiosios preky- 
bos apimtys padidėjo 48 nuošimčiais, o Japonijoje bei kitose Pietryčių 
Azijos šalyse - padvigubėjo. Kitaip tariant, Japonija pasikeitė žymiai ir 
negrįžtamai. 

Karines varžybas nustūmę į antrąjį planą ir dėmesį sutelkdami į eko- 
nominius santykius, Jungtinių Valstijų politikai bandė suvaldyti du de- 
ficitus: biudžeto deficitą, jau nebevaldomą 9-ajame dešimtmetyje, ir dėl 
jo susidariusį daugiau kaip šimto milijardų dolerių prekybos deficitą, 
kurio didesnę pusę sudarė prekybos su Japonija deficitas. Pagal tradi- 
cinę ekonominę teoriją, pastangos įveikti pastarąjį deficitą pirmiausia pa- 
sireiškė aštuntajame dešimtmetyje, valiutų kursus sureguliuojant taip, 
kad Japonijos eksportas taptų brangesnis, o tarp Amerikos gamintojų pa- 
aštrėtų konkurencija. Šiuos žingsnius dar labiau užaštrino 1985-ųjų Pla- 
zos susitarimas, po kurio jenos kursas 1993-aisiais spirale pakilo maž- 
daug iki šimto jenų vienam JAV doleriui. Šie žingsniai davė tam tikrų 
rezultatų, tačiau viskas vyko lėtai ir netobulai. Amerikiečiai pirko ma- 
žiau, tačiau didesnė jų pirkinių kaina bendras sumas labai iškreipė. Ja- 
ponijos investitoriai suskato pirkti Amerikos iždo vertybinius popierius; 
atrodė, kad japonai iš tikro padės įgyvendinti didžiulę Reagano admi- 
nistracijos karinių išlaidų programą. Japonijos gamintojai, siekdami iš- 
vengti protekcionistinių įstatymų, taip pat investavo į ofšorinę gamy- 
bą Jungtinėse Valstijose. 

Dar labiau japonai pirko nekilnojamąjį turtą JAV ir paprastąsias ak- 
cijas. Nors per kelerius metus paaiškėjo, kad daugelis stambesnių pir- 
kinių buvo neapgalvoti ir per brangūs, jie sukėlė daugelio amerikiečių 
nerimą ir sukūrė turtingų bei godžių japonų įvaizdį - panašų į tą, kurį 
japonai anksčiau buvo susidarę apie amerikiečius. Atrodė, kad abi šalys 
pasikeitė vaidmenimis. Japonija tapo bene didžiausia istorijoje pasaulio 
kreditore, o Jungtinės Valstijos - didžiausia debitore. 

Pasirodė, kad Japonijos ekonominis bumas buvo trumpalaikis. 1988- 
1990 metais Japonijoje siautėjo spekuliacijos karštligė. Tai, kas po žlu- 
gimo buvo pavadinta “burbuline ekonomika": nepatikimos investicijos, 
daugiausia grindžiamos be saiko išpūsta žemės kaina, - privedė prie ban- 
kų ir kredito įstaigų konkurencijos skolinant pinigus. Burbulo sprogi- 
mas lėtino ir stabdė ekonomikos augimą. 

Kaip ir reikėjo tikėtis, spekuliatyvinę euforiją lydėjo politinė korup- 
cija, savo mastu pokario Japonijoje dar neturėjusi sau lygių. 1993-aisiais 
tai privedė prie Liberalų demokratų partijos 38 metų valdymo pabaigos 
ir suteikė galimybę perorientuoti Japonijos politiką. Politiniai pokyčiai 
vyko visoje Rytų Azijoje; Pietų Korėjoje karinė vyriausybė užleido vie- 
tą renkamam (“demokratiškai liberaliam") režimui, vadovaujamam buvu- 
sio generolo, kurį 1992-ųjų gruodį savo ruožtu pakeitė demokratas Kim 
Young Samas. Taivanyje prieš kontinente gimusių Kuomintango lyderių 
saujelę nuolat vyko demonstracijos, privedusios prie rinkimų, kuriuose 
laimėjo gimę Taivanyje, o kontinentinėje Kinijoje neilgai gyvaves demok- 
ratinis judėjimas, 1989-aisiais užgniaužtas tankais, tapo ženklu, kad po 
kelerių metų šalis gali atsigauti. Kitaip tariant, visose šiose šalyse karo 
ir pokario figūras pakeitė vyrai ir moterys, kuriems šaltojo karo laikme- 
čio tiesos nebeatrodė tokios nepajudinamos. Ir Japonija čia nebuvo 
išimtis. 


Japonijos reakcija į pasaulio pokyčius 


Šio amžiaus paskutiniojo dešimtmečio pradžioje Japonija palaipsniui 
pradėjo vis aktyviau dalyvauti pasaulio reikaluose. Buvo pašalinta dau- 
gybė tam dalyvavimui trukdžiusių psichologinių bei formalių kliūčių. Dar 
svarbesnis buvo faktas, kad pasibaigus šaltajam karui, Japonijai vis sun- 
kiau darėsi laikytis nuošalyje nuo tarptautinių krizių ir nelaimių. Japo- 
nija tapo ekonomiškai supergalinga valstybe, ir dėl jos ekonominių pa- 
siekimų Jungtinės Valstijos bei kitos industrinės demokratinės šalys ti- 
kėjosi, kad ji aktyviai dalyvaus pasaulio reikaluose. Tačiau tuo pat me- 
tu jausmas, kad, užuot konsultavęsi, šalys ją kooptavo, darė jos daly- 
vavimą priverstinį ir neryžtingą. 

Viena simbolinė kliūtis tokiam dalyvavimui atkrito 1989-ųjų sausio 
7-aja, mirus valdovui, kurio vardu japonų kariuomenė šturmavo Aziją. 
Imperatorius Showa (Hirohito) lankėsi Europoje ir Jungtinėse Valstijo- 
se, bet niekuomet nekeliavo po Aziją. Nors jis buvo aplankęs visas ki- 
tas Japonijos prefektūras, niekada nesilankė Okinawoje. Planai ten va- 

žiuoti buvo sudarinėjami maždaug jo mirties dienomis. Kai 1990-ųjų 
lapkritį imperatoriumi buvo įšventintas Akihito, šiam jau buvo lengviau 
kalbėti apie “didžiausią apgailestavimą" dėl Japonijos-Korėjos santykių 
ir bendrauti su Rytų Azijos lyderiais. Faktas, kad imperatoriaus laido- 
tuvėse vasario mėnesį dalyvavo septyni šimtai aukštų užsienio pareigū- 
nų, tarp jų ir prezidentas George'as Bushas, parodė, kaip pasikeitė Ja- 
ponijos vieta pasaulio bendrijoje nuo 1945-ųjų metų. 

1993-aisiais postą užėmęs ministras pirmininkas Hosokawa taip pat 
buvo skatinamas išreikšti požiūrį, kad Ramiojo vandenyno karas buvu- 
si agresijos išraiška; ši nuomonė kontrastavo su kur kas dviprasmiškes- 
niais komentarais jo pirmtakų, kurie būgštavo, kad toks vertinimas ga- 
li būti palaikytas nepagarba Japonijos karui. Japonijos diplomatai, bend- 
radarbiaudami su Azijos kaimynais, irgi sutvirtino savo pozicijas. Japo- 
nija ėmėsi išskirtinio vaidmens APEC, naujosios Ramiojo vandenyno ša- 
lių ekonominės tarybos, diskusijose. Pagerėjo jos santykiai su Kinijos 
Liaudies Respublika. Išaugo prekybos su Kinija ir kitomis Azijos šalimis 
mastai, tuo tarpu prekybos su Jungtinėmis Valstijomis apimtys ėmė ma- 
žėti. Nors Japonijos prekybos su Kinija apimtis sudarė tik vieną penk- 
tadalį prekybos su JAV apimties, 1994-aisiais Japonija tapo didžiausia 
Kinijos prekybos partnere, o Kinija - antra pagal dydį po JAV Japoni- 
jos partnere. Su Kinija vyko derybos dėl nepuolimo. 

Tačiau jei kalbėsime apie tolimesnius ir tiesiogiai nesusijusius su na- 
cionaliniais šalies interesais reikalus, Japonijos dalyvavimas juose ir to- 
liau buvo vangus ar priverstinis. Pavyzdys galėtų būti santykiai su Ru- 
sija. Sovietų Sąjunga boikotavo San Francisko taikos sutarties konfe- 
renciją. 1956-aisiais Hatoyamos kabinetas vedė derybas su Sovietų Są- 
junga dėl taikos deklaracijos, tačiau oficialioje taikos sutartyje, nusta- 
tant sienas, į šias derybas nebuvo atsižvelgta. Tolesnį progresą stabdė 
tai, kad Sovietų Sąjunga laikė Antrojo pasaulinio karo pabaigoje užgrob- 
tas keturias šiaurines salas, kurios dabar buvo Rusijos Respublikos da- 
lis. 1956-aisiais sovietai pasiūlė grąžinti Sikotano ir Habomai saleles, bet 
tais metais, susijungus Demokratų ir Liberalų partijoms, Japonijos de- 
rybininkai sugriežtino savo poziciją, pareikalaudami dar ir Kunasyri bei 
Etorofu. Rusija tvirtino, kad tos salos priklausą Kurilų salynui, dėl ku- 
rio “sugrąžinimo" buvo susitarta dar Jaltoje. Tuo metu sirgęs ir nepa- 
kankamai informuotas prezidentas Rooseveltas neatkreipė į šią proble- 
mą deramo dėmesio, manydamas, kad Rusija pagrįstai nori susigrazin- 
ti, kas iš jos atimta. Tačiau Japonija Sikotaną, Habomai, Kunasyri ir Eto- 
rofu įsigijo ne Rusijos-Japonijos kare, o valdė jas dar nuo devyniolikto- 

jo amžiaus vidurio. Maksimalus jos reikalavimas buvo atgauti visą Ku- 
rilų salų grandinę, kurią Rusija pripažino Japonijai 1875-aisiais mainais 
už Sachaliną. 

Atlėgus šaltojo karo įtampai, atrodė, kad toks susitarimas būtų įma- 
nomas, tačiau paaiškėjo, kad tai tik iliuzija. Michailo Gorbačiovo vizito 
Japonijoje 1991-ųjų balandį išvakarėse japonų optimizmas dar labiau su- 
stiprėjo: daugelis laukė Sovietų Sąjungos nuolaidų mainais už Japoni- 
jos ekonominę paramą. Bet vizito metu Gorbačiovo pozicijos jau silpo, 
o ankstesnis Boriso Jelcino vizitas į minėtąsias salas atskleidė ten per- 
sikėlusių Rusijos gyventojų būgštavimus. Todėl tapo aišku, kad Gorba- 
čiovas negalės, o Jelcinas nenorės atiduoti Kunasyri ir Etorofu - salų, 
dėl kurių buvo labiausiai ginčijamasi. Abiejų šalių vyriausybės tvirtai lai- 
kėsi savo pozicijų. Šiaurinių teritorijų susigrąžinimas jau seniai buvo pa- 
grindinis dešiniojo Japonijos antirusiškojo ir antikomunistinio sparno 
kalbų objektas, ir jokia Japonijos vyriausybė negalėjo to nepaisyti. Bo- 
risas Jelcinas, 1991-ais metais tapęs Rusijos Respublikos prezidentu, sa- 
vo šalyje susidūrė su stipriu nacionaliniu spaudimu išlaikyti ankstesnes 
Sovietų teritorijas, o netikėta ultranacionalistiškai nusiteikusių kandida- 
tų sėkmė Rusijos rinkimuose 1993-aisiais užtikrino, kad ir toliau bus del- 
siama grąžinti Japonijai salas. Kaip ir reikėjo tikėtis, Japonija, diskusi- 
joje dėl ekonominės pagalbos Rusijai, pereinančiai į rinkos ekonomiką, 
buvo labai atsargi. Po Jelcino vizito į Tokiją 1993-ųjų spalį Japonijos po- 
zicija mažai tepasikeitė, o netrukus dėl Rusijos prezidento patiriamų po- 
litinių sunkumų tėvynėje jo vyriausybė, atrodė, vargu ar apskritai be- 
gali tikėtis politinės ir ekonominės pagalbos. 

Kituose tarptautiniuose reikaluose Japonijos reakcija bei dalyvavimas 
taip pat buvo vangūs ir politiškai komplikuoti. Tai ypač kėlė įtarimą 
1990-aisiais per Persų įlankos karą su Iraku. 1990-ųjų spalį Kaifu kabi- 
netas paskelbė planus nurašyti tūkstantį Savigynos pajėgų narių į civi- 
lius, bet protestai privertė nuo šio sumanymo susilaikyti. Tuomet buvo 
nutarta įkurti specialią Taikos palaikymo organizaciją (angl. PKO), ku- 
riai priklausytų iki 2000 narių. Žemesnieji parlamento rūmai nutarimą 
patvirtino, bet Aukštesnieji, kuriuose socialistų pozicijos po rinkimų ir 
juos sekusio Takeshitos kabineto subyrėjimo sustiprėjo, sumanymą at- 
metė. 1992-ųjų birželį, kai skubios pagalbos Kuveitui nebereikėjo, Kai- 
fu įpėdinis Kiichi Miyazawa pagaliau užtikrino šio plano patvirtinimą. 
Tačiau kuriamos PKO veiklą saistė daugybė sąlygų, turėjusių garantuoti, 
kad pasiųstoms pajėgoms nebus padaryta žalos (įskaitant sužeidimus), 
ir pasaulio bendruomenė dėl to buvo labiau apstulbinta, nei maloniai 

nustebinta. Tačiau japonų finansinis įnašas į Jungtinių Tautų kariuo- 
menės vykdomas operacijas Persų įlankoje buvo įspūdingas. Jį sudarė 
13 mlrd. dolerių, o kartu su pridėtiniu mokesčiu jis buvo didžiausias iš 
visų šalių, išskyrus Saudo Arabiją. 

Nežiūrint įspūdingos finansinės paramos, Japonijos elgesys šiame ka- 
re, užsienio akimis, buvo laikomas neryžtingu, dalyvavimas - daliniu ir 
neatitinkančiu jos, kaip galingos šalies, pozicijos. Tačiau reikia pridur- 
ti, kad dauguma japonų jautė, jog jų dalyvavimas buvo laikomas savai- 
me suprantamu ir kad didžiulis jų įnašas jiems atnešė maža pripažini- 
mo. Bet vis tiek šis jų dalyvavimas baigėsi simboliniu įvykiu, galinčiu tu- 
rėti svarbos ateityje. Kai į Persų įlanką jos išminuoti buvo pasiųsti ja- 
ponų traleriai, jie plaukė neskubriai, sustodami Singapūre, ir tai buvo 
pirmas kartas po Antrojo pasaulinio karo, kai šiuose vandenyse pasiro- 
dė Japonijos vėliava. 

Vienas iš ilgai Japonijos atidėliojamų tikslų buvo užimti nuolatinę po- 
ziciją Jungtinių Tautų saugumo taryboje. Japonija jau buvo tapusi vie- 
nu svarbiausių JT narių, finansiniais įnašais ją lenkė tik JAV; tą patį buvo 
galima pasakyti ir apie jos užjūrio pagalbos programą. Tačiau JT char- 
tija, sukurta paskutinėmis Antrojo pasaulinio karo dienomis, Japoniją ir 
Vokietiją traktavo kaip “priešiškas šalis", ir buvo panašu, kad jos per- 
žiūrėjimas leistų į narius prašytis ir kitiems kandidatams. Japonų pozi- 
ciją oficialiai rėmė Jungtinės Valstijos, be to, Japonija prašė Rusijos bei 
kitų narių paramos. Kol kas dar jokio plano nepasiūlyta. Atrodo logiš- 
ka, kad visi nuolatiniai nariai turėtų dalyvauti JT taikos palaikymo veiks- 
muose (nors per vizitą Japonijoje JT Generalinis sekretorius tai aiškiai 
paneigė), todėl Japonijos konstitucinius apribojimus tikrai reikėtų paša- 
linti. Didesnių rūpesčių kėlė faktas, kad didžiajai pasaulio daliai ir to- 
liau Japonijos įnašas pasaulio tvarkai palaikyti atrodė per mažas ir pa- 
vėluotas. Bet kritiškiausi čia savo atžvilgiu buvo patys japonai. Ichiro 
Ozava, ministro pirmininko Hosokawos pagrindinis politinis strategas, 
kvietė pokyčiams - padaryti Japoniją “normalia šalimi", pasirengusia da- 
lyvauti visuose pasaulio reikaluose, o įtakingasis Masataka Kosaka 1993 
metais rašė: “... Japonija pasauliui meluoja. Mes pasižadėjom palaikyti 
pasaulio tvarką ekonominėmis priemonėmis, bet dar beveik nieko nepa- 
siūlėme". l 

Tačiau vienoje stambioje Pietryčių Azijos kolonijoje Japonija leido 
suprasti, ko galima iš jos tikėtis ateityje. Greitai po susikūrimo Taikos 
palaikymo organizacija buvo pasiųsta atstatyti taiką Kambodžoje. JT 

pereinamojo laikotarpio vadovybei vadovavo aukštas JT pareigūnas Ya- 
sushi Akashi, o JT vyriausiuoju emigrantų komisaru buvo paskirtas zy- 
mus akademikas ir buves Japonijos atstovas Švietimo, mokslo bei kul- 
tūros organizacijoje (UNESCO) Sadako Ogata. Sėkmingas Kambodžos 
emigrantų perkėlimas iš Tailando bei pagalba surengiant naujos vyriau- 
sybės rinkimus Kambodžoje tapo didele pasaulinės organizacijos sėkme 
ir nurodė būdus, kaip Japonija ir japonai gali konstruktyviai prisidėti ne- 
naudodami karinės jėgos. 

Svarbiu šio amžiaus paskutinio dešimtmečio Japonijos bruožu tapo 
sustiprėjęs sąmoningumas, kad Japonija - Azijos šalis; buvo net pradė- 
jusių kalbėti apie Japonijos “azijatizaciją". Tai logiškas ekonominės plėt- 
ros rezultatas. 1985-aisiais Japonija prekiavo su JAV trečdaliu daugiau 
nei su Azija, bet 1993-aisiais santykis apsivertė, ir Japonijos prekybos 
apimtys su Azija tapo trečdaliu didesnės nei su JAV. Jenos vertės kili- 
mas sukėlė japonų investavimo bangą Azijoje ir Jungtinėse Valstijose, 
ir vis daugiau industrinės japonų gamybos ėmė išsikelti iš šalies. Japo- 
nijos bendros tiesioginės investicijos užsienyje 1980-aisiais sudarė 4,7 
mlrd. dolerių, 1985-aisiais išaugo iki 12,2 mlrd., o 1989-aisiais - iki 67 
mlrd. dolerių. Net po “burbulo sprogimo" 1992-aisiais jos siekė 34 mlrd. 
dolerių. Taip investuodama Japonija daug prisidėjo prie Azijos integra- 
cijos, kurią jau vykdė ASEAN (Pietryčių Azijos tautų asociacija) ir APEC. 
Japonijos intelektualai ir visi besidomintys perskaitė daugybę straipsnių 
apie naują šalies “Azijos sąmonę”, pakeitusią vėlyvojo devynioliktojo am- 
žiaus “nusigrezima nuo Azijos" į Vakarus. Buvo tokių, kurie čia įžvel- 
gė ir naują Japonijos vaidmenį: kaip tilto tarp industrinių demokratinių 
Vakarų ir besivystančios besiindustrializuojančios Azijos, nors vargu ar 
tikėtina, kad Japonija norėtų, ar galėtų, atsisakyti savo vietos išsivysčiu- 
sių ir modernizuotų šalių tarybose. 


Politikos reforma ir reformos politika 


Šaltojo karo konfrontacijos žlugimą lydėjo Liberalų demokratų par- 
tijos subyrėjimas. Socialistinė opozicija kartais prasilenkdavo, bet nie- 
kad nebuvo išsižadėjusi savo pareiškimo, palaikančio griežtą 9-ojo kons- 
titucijos straipsnio interpretavimą ir neutralumą užsienio reikaluose, ir 
kadangi tokia pozicija rinkėjams atrodė neįmanoma ir nepriimtina, LDP 
tai išėjo tik į naudą. Tačiau socializmo žlugimas visame pasaulyje reiš- 
kė šios ideologinės konfrontacijos pabaigą ir atvėrė kelius naujam poli- 
tinių jėgų išsidėstymui. 

Keturis dešimtmečius, kol Japonijos politikoje dominavo LDP, visi rei- 
kalai judėjo ta pačia gilia vaga. Pirmoje šio laikotarpio pusėje vyravo mi- 
nistro pirmininko Yoshidos asmeninė įtaka ir “palikimas". Vadinamoji 
“Yoshidos doktrina" sąlygojo Japonijos nesikišimą į tarptautinius reika- 
lus, paliekant visas šias problemas Jungtinėms Valstijoms, ir koncentra- 
vosi į ekonominį šalies atstatymą bei augimą. 1972-aisiais, baigiant pir- 
mininkauti Eisaku Sato, paskutiniam “Yoshidos akademijos" (taip zur- 
nalistai pavadino jo pasekėjus) nariui, toks politikos kursas buvo labai 
sėkmingas. Tuo metu LDP sukūrė frakcijų modelį (aprašytą 24-ajame sky- 
riuje), kuris leido ir skatino eksperimentus bei specializaciją. 

Frakcijų lyderiai rėmė finansiškai savo pasekėjus ir varžėsi dėl gali- 
mybių patekti į kabinetą bei partijos prezidentūrą; sėkmė priklausė nuo 
frakcijos senumo bei dydžio. Aštuntajame dešimtmetyje nepasitenkini- 
mas vyresniškumo teise, kuri buvo nelanksti, baigėsi keletu mėginimų 
demokratizuoti šią sistemą ir padaryti ją prieinamą jaunesniems politi- 
kams per pirminius rinkimus, bet nė vienas tų mėginimų nebuvo sėk- 
mingas ar ilgalaikis. Kiekvienas ministras pirmininkas, sudarydamas sa- 
vo kabinetą, turėjo išlaikyti pusiausvyrą tarp frakcijų narių; jis retai pa- 
reigose likdavo ilgiau nei dvi dvejų metų kadencijas, paskui jo vietą 
užimdavo kitos frakcijos vadovas. Draugiški santykiai su Vašingtonu bu- 
vo geriausias kompetencijos įrodymas. Jie taip pat buvo labai svarbūs 
verslininkų bendruomenei, kuri rinkimų metu kandidatus remdavo. Ja- 
ponijos ekonominių organizacijų federacija darė tai nuolat, kiekvieną 
imonių asociaciją, atsizvelgiant į rinkos akcijas, versdama skirti tam tik- 
ras sumas jai priklausančioms firmoms. Amerikos rinka ir Amerikos pri- 
tarimas čia buvo labai svarbūs. Pavyzdžiui, Yasuhiro Nakasonė labai sėk- 
mingai penkerius metus (1982-1987) pirmininkavo daugiausia dėl to, 
kad palaikė gerus santykius su Ronaldu Reaganu; jie vienas kitą net va- 
dino vardais. Japonijos valdžios vyrai kalbėjo apie “Ron-Yasu" ryšį ir daz- 
nai tvirtindavo, kad be jo Nakasonės valdymas būtų buvęs daug trum- 
pesnis. 

Be to, Nakasonė buvo protingas ir mokėjo aiškiai kalbėti; jis numa- 
tė Japonijos siekimą atgaivinti pasitikėjimą savimi ir laikė garbe daugiau 
dalyvauti pasaulio reikaluose. Savo gerų santykių su prezidentu Reaganu 
dėka jis sugebėdavo nuotraukose patekti į patį centrą per politinių vei- 
kėjų G-7 konferencijas. Užuot pabrézes konstitucinius draudimus, kaip 
kad darė jo pirmtakai, jis kalbėjo apie tarptautines Japonijos pareigas 
ir kvietė švietimo sistemos reformoms - atsisakyti stojamųjų egzaminų, 
padaryti švietimą kūrybiškesnį, atitinkantį jo paties remiamą tvirtesnę 

moralę bei nacionalinį sąmoningumą. Deja, Nakasonės frakcijos užnu- 
garis buvo silpnas, ministras pirmininkas buvo priklausomas nuo Kakuei 
Tanakos šalininkų paramos; kadangi jo ryšiai su valdininkija buvo ne- 
pakankamai tvirti, tai ir valdymo laikotarpis neatnešė daug institucinių 
pokyčių. Nakasonę pakeitė Noboru Takeshita, kurio atsistatydinimą 
1989-aisiais nulėmė pirmasis iš skandalų, labai prisidėjusių padarant galą 
ilgam Liberalų demokratų partijos dominavimui. 

Nors kartais dienos švieson iškyla stebinantys asmeninio paperkamu- 
mo atvejai, korupcijos problema Japonijos politikoje didžiąja dalimi yra 
struktūrinė. Kaip ir JAV, jos pagrindas - didelė rinkimų kaina. Rinkimų 
įstatymai yra griežti ir riboja aktyvių kampanijų trukmę, taip teikdami 
pirmenybę kandidato sugebėjimui susikurti gerą vardą ir tapti populia- 
riam per kuo trumpesnį laiką. Čia ypač gali padėti palankūs atsiminimai 
apie pirmtaką: Žemesniuosiuose parlamento rūmuose 40 ir daugiau pro- 
centų antrosios kartos atstovų savo vietas yra paveldėję. Jei tai nepavyks- 
ta, laimėti galima tik brangiai verbuojant šalininkus. 

Be to, dauguma atstovų turėjo dalyvauti rinkimuose apylinkėse, kur 
buvo renkama nuo trijų iki penkių atstovų. Daugumą sudarančioje LDP 
nariai paprastai kovoja tarp savęs. Socialistų jėgoms sunykus, opozici- 
ja (perėmusi ne japonų, bet anglų socialdemokratų pavadinimą) dauge- 
lyje apylinkių iškėlė tik po vieną ar du kandidatus, rodydama, kad susi- 
taiko su mažumos vaidmeniu parlamente. Tokiais atvejais socialistų kan- 
didatai dažniausiai tikisi partijų štabų pagalbos savo apylinkėse. To ne- 
gali tikėtis LDP kandidatai, nes šios partijos štabai turi išlaikyti neut- 
ralų požiūrį į savo kandidatus. Siekiant kompensuoti šį skirtumą, buvo 
įkurtos individualios paramos organizacijos koenkai. Tačiau toks kelias 
reikalauja pasveikinimų per vestuves bei parduotuvių atidarymus, paguo- 
dos dovanų per laidotuves ir daugybės kitų įrodymų, kad atstovas yra 
“dėmesingas". Kai kuriuos šių veiksmų draudžia įstatymas, bet kadan- 
gi įstatymas neužtikrina, kad būtų jo laikomasi, tai praktiškai jis ir ne- 
veikia. Visuomenėje, kur dovanos dažnai lydi prašymus ir yra padėkos 
išraiška, dviprasmiškumų galimybės beribės. 

Laimėjus rinkimuose, pinigų poreikis tik prasideda. Dabar atstovui 
reikia pinigų, kad galėtų apmokėti už darbą sekretoriams Tokijuje ir sa- 
vo apylinkėje. Nacionalinė vyriausybė finansuoja dviejų tokių savo dar- 
buotojų išlaikymą, bet LDP politikams norma yra 14-15 žmonių keturio- 
se ar penkiose būstinėse. Tai labai skiriasi nuo įstatymais numatytos pa- 
ramos ir administracinio personalo dydžio Jungtinėse Valstijose, kur 

vidutinis kongresmenas išlaiko septyniolika, o vidutinis senatorius - ke- 
turiasdešimt vieną personalo darbuotoją visuomenės sąskaita. 

Kad padengtų šias metines išlaidas (pagal 1987 metais dešimties nau- 
jai išrinktų narių, siekiančių reformos, pateiktus skaičius, faktiškos iš- 
laidos yra 120 mln. jenų, o oficialiai skiriama 20 mln. jenų), parlamen- 
to atstovas trūkstamus pinigus paprastai gauna iš partijos bei frakci- 
jos rėmėjų, politinių įnašų bei “pardavinėdamas" bilietus į specialius ren- 
ginius bei sveikinamąsias vakarienes, surengtas pasipelnymui. Japoni- 
jos ekonomika, kaip ir transporto tinklas, yra labai centralizuota. Vers- 
lininkai ir antrepreneriai, kaip ir užsienio prekijai, turi skintis sau ke- 
lią per daugybę administracinių užkardų. Prašymus ir padėkas dažnai 
lydi apčiuopiama dėkingumo ir pagarbos išraiška, o didelė politikos kai- 
na rodo, kad pinigai vaidina svarbų vaidmenį siekiant būti išrinktam ar 
išlaikyti postą. 

Įtakų tinklą dar labiau sustiprina ryšiai tarp politikos, valdininkijos 
ir verslo pasaulių. Valdininkijos atstovai tarnybą paprastai baigia būda- 
mi 55-65 metų ir ima daryti antrą karjerą versle, kur administracinio pro- 
ceso žinojimas ir kontaktai su vyriausybe daro juos neįkainojamais. Šis 
procesas populiariai vadinamas amakudari (“nusileidimas iš rojaus"), tur- 
būt darant aliuziją į Saulės deivės vaikaičio įpareigojimą valdyti Japo- 
niją. Pajėgūs valdininkai “nusileidžia" ir į politikos pasaulį, o pastara- 
sis, kaip žinoma, tiesiogiai siejasi su verslo pasauliu. LDP susikūrė išti- 
sos zoku, arba “gentys", sudarytos iš parlamento narių, kurie išgarsėjo 
kaip tam tikros srities specialistai. Gana saugiai įsitvirtinę savo postuo- 
se (dauguma yra antrosios kartos atstovai), jie įgauna pakankamai pa- 
tirties ir žinių apie tam tikrą politikos sritį, tampa partijos senbuviais ir 
visiškai įsitraukia į ministrų kabineto politikos kūrimą bei biudžeto skirs- 
tymą. Žinoma, tokia įvykių eiga natūrali ir pageidautina, juk ir Jungti- 
nių Valstijų Kongresas yra stiprus dėl daugybės narių, išmanančių įvai- 
riose srityse. Tačiau Japonijos centralizacijos sąlygomis, ministerijos, at- 
sakingos už administracinį valdymą statybos, žemės ūkio ir komercijos 
srityse, tapo ypač svarbios įtakų ir galių sąlygojamoje politinėje ekono- 
mikoje. 

Todėl nenuostabu, kad ilgą laiką valdant LDP, periodiškai pasitaiky- 
davo korupcijos atvejų. Eiliniai japonai rūpinosi savo klestinčiu verslu 
ir į kartkartėm pasitaikantį valdančiosios partijos išlaidų padengimą žiū- 
rejo atlaidžiai, kaip į neišvengiamybę. Dauguma ministrų pirmininkų 
skelbė apie savo ketinimus siekti reformos, realiai nepajėgdami jos įvyk- 
dyti. Buvo manoma, kad tokia reforma turės būti vykdoma dviem kryp- 

timis: viena - suorganizuoti daugiau mažesnių vieno nario apylinkių, kur 
rinkiminės kampanijos kainos būtų mažesnės; kita - suvaržyti politinius 
įnašus ir padaryti juos labiau pastebimus. Tačiau 1989-aisiais į paviršių 
iškilo nauji korupcijos atvejai, kurių rinkėjai (o ypač spauda) nebegalė- 
jo toleruoti ir pradėjo reikalauti pokyčių. Įtarimai skatino akylumą, nes 
išaiškėjo skandalai bankų ir vertybinių popierių sferose. 199 1-aisiais prie 
viso to prisidėjo “ekonominio burbulo" sprogimas ir stiprėjantys nuogąs- 
tavimai dėl ekonomikos. 

Iš pradžių pasigirdo kaltinimai įdarbinimo tarnybai ir įdarbinimo kom- 
panijai “Recruit" (“Naujokas"). Ji leido įdarbinimo biuletenį, kuris bu- 
vo gana svarbus, nes Darbo ministerijos tarnybos įdarbindavo tik vieną 
penktadalį Japonijai reikalingų darbuotojų. Japonų firmos rengia inter- 
viu, tikrina ir samdo darbuotojus mokslo metų pabaigoje. Pirmaujančios 
firmos, kovojančios dėl gabiausių studentų, sprendimus priima visam dar- 
buotojo darbingam gyvenimui. Kadangi dėl demografinių priežasčių to- 
kių studentų pasiūla mažėja, įdarbinimo procesas firmos gyvenimui yra 
labai svarbus. Dar svarbesnis jis aukštųjų mokyklų ir koledžų studen- 
tams, siekiantiems įsidarbinti, nes tai gali būti vienintelis jų šansas; nuo 
tos dienos jų atlyginimai didžiąja dalimi atitiks atlyginimus tų, kurie 
drauge su jais įsidarbino firmoje. 

“Naujoko" turtams augant, augo ir jo vadovų ambicijos tapti verslo 
bei politikos elitu. Jie gerai pažinojo Darbo ministerijos specialistų “gen- 
ti” nacionaliniame parlamente, nes kasmet mokėjo jiems mokesčius. Pas- 
kui jie pradėjo didelio masto naujų akcijų prekybą savo nariams, iš ku- 
rios pasipelnė daugybė stambių politikų ir galimų jų įpėdinių keletoje 
politinių partijų. Kompanijai svarbiems žmonėms buvo pasiūlyta pirkti 
trijų, penkių ar dešimties tūkstančių akcijų blokus, daug jų buvo tiesiog 
padovanota, kad kompanijos prezidentui palengvėtų kelias į politikos pa- 
saulį. “Naujokas" buvo dosnus ir pirkdamas bilietus į sveikinamąsias va- 
karienes parlamento “darbo genties" nariams. Neįprasta buvo ne pati 
kampanija, o jos mastas. Detalėms iškilus į viešumą, daugybė vadovau- 
jančių asmenų iš ministrų kabineto atsistatydino; galiausiai 1989-aisiais 
„postą paliko ir pats Takeshita. 

Neilgai trukus buvo atskleisti “Sagawa", greitojo pašto kompanijos, 
vadovų korupcijos atvejai, dalinant dovanas ir pinigus. Ir vėl - papirki- 
nėjant valdančiąją LDP. Dabar yra išaiškėję daugybė bankų ir maklerių 
firmų neteisėtų veiksmų. Vis daugiau tokių atvejų iškylant viešumon, ta- 
po aišku, kad ir žymios organizuoto nusikalstamumo figūros (yakuzos), 
nenorėdamos prarasti savo pinigų, buvo įsipainiojusios į Maklerių na- 

mų aferas. Kaltinimai dėl prekiavimo įtaka ir politinis pogrindžio lyde- 
rių šantažas krypo į pačią LDP viršūnę. 

LDP lyderiams nesisekė atremti šių kaltinimų. Atrodė, kad frakcijos 
ir suinteresuotos grupės giliai įklimpusios ir nemobilios. Pirmiausia jie 
tikėjosi, kad laikinai einantis ministro pirmininko pareigas padės nu- 
kreipti dėmesį, kol bus galima į areną sugrąžinti normalius politikus. Mi- 
nistru pirmininku iš pradžių norėtas paskirti eilinis parlamento narys 
buvo užsipultas dėl savo reputacijos. Tuomet vadovauti teko patraukliam 
ir sumaniam jaunesnio amžiaus Toshiki Kaifu, buvusiam švietimo minist- 
rui. Tačiau svarbesniuose reikaluose jį varžė partijos bosai, ir nesėkmin- 
gos šio vadovo pastangos įkurti Taikos palaikymo pajėgas bei įvykdyti 
politinę reformą 1991-aisiais kainavo jam postą. Jo pasekėjas veteranas 
Kiichi Miyazawa taip pat nesugebėjo ištesėti pažadų ir įvykdyti politinės 
reformos. 1993-aisiais jis buvo pašalintas iš posto precedento neturėju- 
siu parlamento balsavimu “kaip netekes pasitikėjimo". 

Neseniai įvyko naujų skandalų. Jie buvo susiję su senu LDP politi- 
ku Shinu Kanemaru, kuris ilgą laiką buvo žinomas kaip zoku struktū- 
ros “galva". Įrodžius jį gavus 4 mln. dolerių kyšius, teismas jam pritei- 
sė sumokėti tik 1700 dolerių. Pasipiktinimas nuosprendžiu pastūmėjo 
prie naujų paieškų, ir Kanemaru apartamentuose buvo rastos milžiniš- 
kos sumos - daugiau nei 50 mln. grynais, obligacijomis bei aukso gaba- 
lais. Kanemaru politiniai šalininkai nuo jo nusigręžė. Paskatinti sėkmės, 
įkalčių ieškotojai surengė reidus į stambiausias statybos kompanijas ir 
peržiūrėjo apie 4600 dokumentų aplankų. Tie dokumentai leido įtarti, 
o paskui ir įrodyti kyšininkavimą, kuriuo užsiiminėjo beveik kiekviena 
stambesnė kontraktinė firma; buvo apkaltinta daug gerai žinomų visuo- 
menės veikėjų. 

Tuo metu sustiprėjo reikalavimai daryti reformą. Daug jų pareiškė bu- 
ve LDP nariai. Vienas pirmųjų Naujosios partijos (Shinto) įkūrimą pas- 
kelbė Morihiro Hosokawa, buvęs Kumamoto prefektūros valdytojas ir 
garsių Japonijos aristokratų siogūnų šeimos palikuonis. Jo protėviai bu- 
vo Kumamoto feodaliniai lordai, o senelis iš motinos pusės - princas Ko- 
noe Fumimaro - šio amžiaus ketvirtojo dešimtmečio pabaigoje ministras 
pirmininkas. Būdamas valdytoju, Hosokawa labai rūpinosi aplinkos ap- 
sauga, ypač daug dėmesio skirdamas chemijos gamyklai, sukėlusiai ap- 
nuodijimą gyvsidabriu (Minamatos byla). Jis taip pat įsitikino, kad Japoni- 
ja per daug centralizuota ir per daug reguliuojama; vis cituodavo pavyz- 
dį, kad pakeitus autobusų stotelės vietą Kumamoto, reikėtų tai praneš- 
ti į Tokiją. 

Ministras pirmininkas Hosokawa Morihiro. (Leidus Japon Information 
Center) 


Jis teigė, kad dabar, kai rekonstrukcijos ir atkūrimo darbai baigti, Ja- 
ponija turi reformuoti savo politiką, didesnę atsakomybę uždėdama įs- 
tatymų leidėjams, o ne valdininkams, kad ji turi padidinti galimybę rink- 
tis, sustiprinti vietinę autonomiją ir skatinti geresnį įvairių kultūrų supra- 
timą, kad būtų galima imtis iniciatyvų taikai pasaulyje išsaugoti. 56-erių 
metų amžiaus Hosokawa buvo patraukli ir daug gebanti asmenybė. Ne- 
paisant tinkamų kandidatų trūkumo, jo Naujoji partija patyrė sėkmę vie- 

tiniuose rinkimuose, ir 1993-aisiais šalies rinkimuose iškėlė 35 kandida- 
tus. Dėl šios sėkmės iš LDP pasitraukė daug parlamentarų. 1992-ųjų pa- 
baigoje atskilo 44 parlamento narių grupė, vadovaujama buvusio Kane- 
maru padėjėjo Ichiro Ozawos ir Tsutomu Hatos. Greitai Hosokawos Nau- 
joji partija buvo viena iš trijų naujųjų grupių, kurių pagrindą sudarė bu- 
vę LDP nariai. Kai paaiškėjo, kad Miyazawos kabinetas nepajėgus ište- 
sėti savo pažadų įvykdyti reformą ir pralaimėjo balsavimą kaip netekęs 
pasitikėjimo, 1993-ųjų liepos mėn. Miyazawa sušaukė rinkimus, kuriuose 
LDP prarado balsų daugumą. Neužilgo Hosokawa sudarė koalicinę vy- 
riausybę, kuri nutraukė nepertraukiamo LDP valdymo periodą. Rinkė- 
jai entuziastingai sveikino naująjį kabinetą. LDP reitingas labai nukri- 
to, o naujoji vyriausybė pradėjo darbą su precedento neturinčiu net 75 
nuošimčių reitingu. 

Naujasis kabinetas atstovavo 8 grupių koalicijai, įskaitant socialistus, 
kurie sutiko remti diplomatijos tęstinumą ir gynybos politiką, kuriai šiaip 
jau visada priešinosi. Kabineto centrą sudarė Ozawos-Hatos grupė, pa- 
likusi LDP. Ją jungė siekimas nutraukti LDP dominavimą ir įvykdyti po- 
litinę reformą, bet atrodė aišku, kad nesutarimai dėl ekonominės poli- 
tikos greitai tarp jų sukels nesutarimus. Neužilgo įvykiai parodė, kad jie 
nesutaria net dėl rinkimų reformos detalių - klausimo, kurį ministras pir- 
mininkas prisiekė išspręsti dar iki metų pabaigos, prieš uždarant parla- 
mento sesiją. Kai dėl socialistų pasitraukimo Aukštesniuosiuose rūmuose 
nebuvo priimti rinkimų pakeitimo įstatymai, Hosokawa turėjo kreitis pa- 
galbos į disidentines LDP frakcijas. Paskutinę pratęstos sesijos dieną 
1994-ųjų sausio mėnesį jis sugebėjo pasiekti, kad parlamentas įstatymų 
paketą patvirtintų. 

Pagal naująją Japonijos rinkimų sistemą, turi būti 300 vieno nario 
apylinkių vietoj 274 pasiūlytų pradiniame vyriausybės įstatymo projek- 
te, o likusios 200 vietų užimamos pagal proporcingo atstovavimo siste- 
mą. Tam šalis turi būti paskirstyta į 11 regionų. Kiti kompromisai buvo 
padaryti dėl kampanijos finansavimo. Socialistai buvo griežtai nusista- 
te prieš verslo firmų paramą individualiems kandidatams, tačiau galuti- 
niam projekte įstatymų leidėjai gali įkurti vieną fondų kaupimo institu- 
ciją, kuriai 5 metų pereinamuoju laikotarpiu leidžiama priimti po 4580 
dolerių iš kiekvienos firmos. Kaip dotacijos politinėms partijoms, kuriami 
visuomeniniai fondai siekiant griežčiau riboti korporacinius įnašus. 

Niekas negali žinoti, kokios įtakos turės šie pokyčiai. Kai kuriems ste- 
bėtojams atrodė, kad vieno nario apylinkės bus parankios LDP kandi- 
datams, kurie pakankamai finansuojami. Dauguma sutiko, kad moterims, 

kurios jau ir taip sudaro mažumą įstatymus leidžiančiuose organuose, 
vieno nario apylinkėse bus dar sunkiau užsitikrinti pakankamai balsų. 
Kiti teigė, kad ateityje laimėję kandidatai bus mažiau įpareigoti tam tik- 
roms grupėms, pvz., žemdirbiams ir smulkiems prekybininkams, kurie 
priešinosi tolesnei rinkos atvėrimo liberalizacijai. Pagal dabartinius pot- 
varkius, abu šie sektoriai yra neproporcingai atstovaujami, abu gana ne- 
efektyvūs, jų svarba ekonomikoje mažėja, be to, juos sudaro vyresnio am- 
žiaus piliečiai. Todėl pokyčių iniciatoriai teigė siekią įstatymų, parankes- 
nių miesto gyventojams ir atsižvelgiančių labiau į problemas, o ne į kieno 
nors interesus. 

Tačiau, kaip matyti, 1993-ųjų metų įvykiai tapo svarbių Japonijos de- 
mokratijos pokyčių pirmosiomis pakopomis. Buvo aišku, kad tai pirmieji 
žingsniai. Visi naujosios vyriausybės lyderiai pripažinimo pasiekė senoje 
sistemoje, būdami dalimi to, ką dabar patys pasmerkė. Dar daugiau, 
ministro pirmininko galia ir toliau liko ribota. Liberalų demokratų par- 
tijos ministrai pirmininkai, kaip rašoma ankstesniame skyriuje, savo pa- 
reigas ėjo daugiau kaip tarybos pirmininkai negu kaip aukščiausieji val- 
dymo pareigūnai. 

Kaip gana netvirtos koalicijos lyderis, ministras pirmininkas Hoso- 
kawa susidūrė su nekokiomis perspektyvomis. Jis negalėjo palaikyti tvar- 
kos savo koalicijoje, ir LDP koalicija, ėmusi įtarti apie paskolas, gautas 
iš “Sagawa" įmonės vadovo, tuoj “užspaudė" parlamentą, reikalaudama 
daugiau detalių. Poste išbuvęs 8 mėnesius, Hosokawa atsistatydino. Jo 
suformuota koalicija išsilaikė, kol įpėdiniu buvo išrinktas užsienio rei- 
kalų ministras Tsutomu Hata, bet sužlugo iškart po to, kai socialistai, 
skųsdamiesi, kad juos išstūmė Ozawa ir Hata, pasitraukė. Tolesni manev- 
rai parodė, kaip išnyko ideologinės šaltojo karo konfrontacijos; LDP ir 
socialistų lyderiai apsijungė, kad Hatą pakeistų Socialistų partijos pir- 
mininku Tomiichi Murayama. Trylikos narių kabinete LDP atstovai užė- 
mė užsienio reikalų ir tarptautinės prekybos bei pramonės ministrų pos- 
tus; kabinete buvo aštuoni ankstesnės koalicijos atstovai, iš jų tik vie- 
nas - ne socialistas. 

Įdomu, kad LDP ir socialistų apsijungimas pasirodė stabilesnis nei du 
ankstesni koaliciniai kabinetai. Biudžeto formavimo, gynybos išlaidų ir 
rinkimų procedūros pakeitimo klausimai buvo sprendžiami gana sklan- 
džiai. Atrodė, kad kai su šaltuoju karu susijusios problemos jau išspręs- 
tos, dešiniojo sparno LDP ir kairiojo sparno socialistai atrado daug 
bendra. Jie uoliai siekė apsaugoti juos palaikančius smulkiuosius gamin- 

tojus ir žemdirbius, linkusius į protekcionizmą, ir dalijosi abejonėmis dėl 
saugių ryšių su Jungtinėmis Valstijomis. 

Tačiau tai nepranašavo grįžimo prie senoviško LDP valdymo. Tai lei- 
do spėti, kad praeis kiek laiko, kol 38 metus gyvavusi LDP sistema bus 
pakeista kuo nors stabiliu. Pagal naująją prie Hosokawos priimtą rinki- 
mų sistemą, buvo iš naujo skirstomos apylinkės. Naujosios partijos ir 
frakcijos, susibūrusios LDP smukimo dienomis, atrodė nebeišsilaikys 
ankstesniąja savo forma, bet jų atsiradimas suteikė galimybes įsitrauk- 
ti į veiklą ir sustiprėti lyderiams, nepriklausiusiems senajai sistemai. At- 
rodė, kad LDP tes savo dezintegraciją; tokie svarbūs veikėjai, kaip bu- 
vę ministrai pirmininkai Nakasone ir Kaifu, atvirai piktinosi, kad čia esa- 
ma ciniškų manevrų, o ir jaunesnieji nariai buvo ne mažiau kritiški. Ne- 
galima sakyti, kad Japonijos rinkėjai išreiškė trokštą struktūrinių “po- 
kyčių", bet svarbu, kad visi siekiantys vadovaujančių postų buvo linkę 
testi dereguliacijos, decentralizacijos ir internacionalizacijos procesus, 
kuriuos išgarsino Hosokawa. Buvo aišku, kad socializmo jėgos ir toliau 
silpsta. 

Atrodė, kad Japonijoje susikurs pliuralistiškesnė sistema, kurioje bal- 
savimas vieno nario apylinkėse leis sukoncentruoti dėmesį į partijas ir 
problemas. Vis daugiau politinių veikėjų savo pozicijas stengėsi parem- 
ti, leisdami knygas, skelbdami naujos Japonijos vizijas. Kitaip tariant, Ho- 
sokawos vyriausybė davė vyksmo ir diskusijų dėl kelio, kuriuo turėtų pa- 
sukti Japonija, pradžią. Tačiau nesant populiaraus ir gebančio įtikinti ly- 
derio, vykdomosios valdžios įtaka veikiausiai būtų ribota, o tai išrink- 
tiems politikams žadėjo sunkumus siekiant pranašumo prieš talentingą 
ir galingą centrinę Japonijos valdininkiją. 


Ekonomika: ekonominis nuosmukis ir 
perteklius 


Šio amžiaus paskutiniojo dešimtmečio pradžioje Japonija po kelių de- 
šimčių beveik nepertraukto ekonominio augimo metų įžengė į pirmą rim- 
tą pokarinį ekonominį nuosmukį. 

Vidaus prekyba buvo menka, o staigus jenos kurso pakilimas suma- 
žino eksportą, ypač automobilių, kuris ir taip jau buvo sumažėjęs dėl 
kitų industrinių šalių ekonominių sunkumų. Japonijos prekybos pertek- 
lius liko didelis, ir pramonės prekių importui Japonijoje mažėjant, ne- 
pasitenkinimas užsienyje, ypač Jungtinėse Valstijose, stiprėjo. Šaltojo ka- 


Japonija šiandien / 419 


ro metais saugumo sumetimais Japonijos kritika Vašingtone buvo švel- 
ninama, bet naujoji Clintono administracija, kurioje nebuvo aukštas pozi- 
cijas užimančių Japonijos stebėtojų, atrodė pasirengusi konfrontacijai. 
Japonijos pokarinės sistemos laukė pirmas sunkus išbandymas. 

Abiejose Ramiojo vandenyno pusėse naujosios administracijos mėgi- 
no elgtis gražiai, bet nė vienai vyriausybei nebuvo leista prabanga rinktis 
prioritetus. Ministras pirmininkas Hosokawa, kaip ir prezidentas Clinto- 
nas, buvo aiškiai nusiteikęs pertvarkymams šalyje, bet ir vienas, ir ant- 
ras komplikavo vienas kito tvarkaraštį. Hosokawos kalbos apie deregu- 
liaciją susikirto su JAV reikalavimais, kad vyriausybė užtikrintų pažan- 
ga mažinant prekybos perteklių su Jungtinėmis Valstijomis, o prezidento 
Clintono kalbos apie konkurenciją ir darbo jėgos augimą privertė jo pa- 
tarėjus sutelkti dėmesį į Amerikos prekybos deficitą su nauja jėga. 

Ekonomikos nuosmukis Japonijoje buvo pasaulinės ekonomikos plėt- 
ros sulėtėjimo dalis, tačiau jis pasižymėjo bruožais, išryškėjusiais dėl 9-ojo 
dešimtmečio įvykių. Japonijos ir JAV pastangos įveikti prekybos perteklių 
koreguojant valiutų keitimo santykius pasiekė viršūnę 1985-aisiais, kai 
buvo pasirašytas Plazos susitarimas. Pagal ekonominę teoriją, aukštes- 
nis jenos kursas, pabrangines Japonijos produktus užsienyje, turėjo su- 
mažinti prekybos disbalansą. Tačiau tie patys pokyčiai sumažino Japo- 
nijos energetikos kaštus, kurių vertė buvo išreiškiama doleriais, o tai pa- 
gerino Japonijos gebėjimą konkuruoti pasaulio rinkose ir uždirbti dau- 
giau dolerių mažiau eksportuojant. 

Aukštesnis jenos kursas taip pat prisidėjo prie naujos japonų inves- 
ticijų užsienyje bangos, kuriai kelią atvėrė 1980-aisiais priimtos dere- 
guliacijos priemonės. Greitai Japonijos investitoriams tapo prieinami vieš- 
bučiai, nekilnojamas turtas ir net brangūs meno kūriniai. Japonų inves- 
ticijos Jungtinėse Valstijose neviršijo Europos investicijų, bet staigūs ir 
įspūdingi pokyčiai tiesiog apstulbino Amerikos visuomenę, o negatyvi jos 
reakcija nustebino japonus. Kartais pastangos sumažinti žalą duodavo 
priešingų rezultatų; labai dažnai japonų ketinimai pademonstruoti ge- 
rą valią ir tuo pelnyti savo šaliai simpatijas skiriant lėšas mokymo ins- 
titucijoms bei muziejams buvo smerkiamos, kaip noras “nusipirkti" įta- 
ką. Daugybė energingų kritikų įspėjo skaitytojus ir klausytojus, kad Ja- 
ponijos kapitalizmas savo ryšiais tarp valstybės ir verslo iš esmės skiriasi 
nuo amerikietiškojo ir kad prielaidos apie galutinį dviejų sistemų kon- 
vergavimą yra nepamatuotos. Tokios nuomonės labai išplito ir tapo vy- 
riausybės bei spaudos diskusijų apie Japonijos ir JAV prekybos proble- 
mas tema. 

Šio amžiaus paskutiniojo dešimtmečio pradžioje Japonijos ekonomi- 
kos problemos neapsiribojo vien prekyba. Devintasis dešimtmetis buvo 
itin sėkmingas augimo prasme; šiuo laikotarpiu labai pakilo žemės ver- 
tė. Dėl to netoli didelių miestų įsikūrusios namų ipotekos kompanijos 
sukūrė multigeneracines ipotekas, o kompanijos, turėjusios žemės, nau- 
dojo ją vis didesnėms paskoloms. Kartu staiga labai pabrango vertybi- 
niai popieriai; stambios firmos pirko viena kitos akcijas ir gaudavo pel- 
no. Kartais dėl dereguliacijos atsirasdavo aplaidumo, primenančio tau- 
pomojo banko skandalus Jungtinėse Valstijose. Japonijos bankai stam- 
bėjo ir ėmė prilygti didžiausiems pasaulio bankams; jie konkuravo pas- 
kolų srityje, išduodami jas itin lengvatinėmis sąlygomis (Finansų minis- 
terija neleido bankams silpnėti), o antrinės finansinės institucijos, pavyz- 
džiui, paskolų kompanijos, sugebėjo užtikrinti dar stambesnes paskolas 
su didesniais palūkanų procentais. Gana bešališkas pajamų skirstymas, 
kuriuo taip didžiavosi pokario Japonija, taip pat ėmė nykti, ir atrodė, kad 
spekuliuojančių grobuoniškų magnatų era įstūmė Japoniją į naujus neiš- 
mėgintus vandenis. 

Paskutiniojo dešimtmečio pradžioje šis “ekonomikos burbulas" spro- 
go. Japonijos ekonomika patyrė nuosmukį. 1993-aisiais dėl infliacijos pa- 
koreguotas augimo koeficientas sudarė vieną dešimtadalį nuošimčio ir 
buvo žemiausias nuo pat 1974-ųjų metų naftos krizės. Svaiginančiame 
aukštyje buvusi Tokijo akcijų birža prarado daugiau kaip pusę savo ver- 
tės. Bankai, priversti laikytis naujų Finansų ministerijos reikalavimų dėl 
rezervinių fondų kaip tik tuo metu, kai jiems sunkiai sekėsi tvarkytis su 
paskolomis, nesugebėjo išgelbėti savo klientų, kuriems išsilaikyti reikė- 
jo pinigų, ir bankrotų skaičius nuolat augo. Paaiškėjo, kad daugelis už- 
sienio investicijų, ypač į prestižinį nekilnojamąjį turtą, buvo per bran- 
gios, ir depresijos apimtoje JAV rinkoje jų buvo neįmanoma parduoti. 

Perkamajai galiai mažėjant, o vartojimui liekant tokiam pat, stambiau- 
sios firmos, ypač automobilių gamyklos, susidūrė su per didelio našu- 
mo problema. Jungtinėse Valstijose gamintojai, patyrę panašių sunkumų, 
pakeitė firmų vadovus, kurie atleido darbininkus ir sumažino gamybą, 
kol pertekliaus nebeliko. Tačiau pokarinėje Japonijoje darbo žmonės bu- 
vo nuraminti žadant pastovų užimtumą; be to, gamintojai nenorėjo au- 
koti kvalifikuotų darbininkų, mažindami darbo jėgos pasiūlą. Jungtinių 
Valstijų firmos galėjo negailestingai pertvarkyti įstaigų personalo pagal- 
bines struktūras, bet restruktūrizuoti daug mažiau produktyvias ir efek- 
tyvias Japonijos įstaigas buvo kur kas sunkiau. 


Japonija šiandien / 421 


Pokario sistema ėmė kisti. Darbininkai buvo skatinami - o kartais dėl 
talizmo tradicijos - nuolatinis užimtumas ir didesnis užmokestis vyres- 
nio amžiaus dirbantiesiems - pasirodė nebetinkamos. Daug kompanijų 
gamybą perkėlė į užjūrį, kur pigesnė darbo jėga. 1990-aisiais 6 nuošim- 
čiai Japonijos pramonės produkcijos buvo pagaminta ofšorinėse kompa- 
nijose, ir buvo pranašaujančių, kad iki amžiaus pabaigos šis procentas 
padidės penkis kartus. Naujų darbuotojų, tampančių darbo jėga, grupės 
buvo mažesnės nei anksčiau, o baigusiems mokslą, ypač moterims, ta- 
po daug sunkiau įsidarbinti. Japonijos naujos ekonominės institucijos pa- 
tyrė pirmuosius rimtus keblumus. 

Skatinti ekonomiką Tokijo vyriausybę vertė vidaus ir užsienio poli- 
tikos priežastys. Buvo svarbu, kad ji vėl suklestėtų, nes importas - tos 
Amerikos ateities viltys - mažėjo ir blogino prekybos disbalansą. Todėl 
vyriausybė eksperimentavo, stimuliuodama ekonomiką, labiausiai siek- 
dama, kad padidėtų visuomenės išlaidos, ir stengėsi “staigiai užvesti" 
ekonomiką, bet pasirodė, kad jokiom priemonėm negalima to padaryti. 
Finansų ministerija būgštavo, kad padidėjusios visuomenės išlaidos ir 
mažesni mokesčiai sukels naują infliacijos bangą, ir norėjo padidinti var- 
tojimo mokestį (nepopuliarią priemonę, įvestą prie Takeshitos), kad rei- 
kalai klostytųsi ramiai. Ekspansinė fiskalinė politika 1992-aisiais visuo- 
meninio fiksuoto turto augimą sužadino 13,3 nuošimčio, o 1993-aisiais - 
17,1 nuošimčio, bet net pastarasis skaičius tesudarė vos 1 nuošimtį di- 
džiulio Japonijos BNP. 

Ministrui pirmininkui Hosokawai buvo dar sunkiau dėl Jungtinių 
Valstijų priekaištų, kad Japonija yra nepakankamai veikli, skatindama sa- 
vo ekonomiką. Nedaugelis valstybių gali daryti sprendimus, neatsižvelg- 
damos į užsienio reakciją, bet pokariniame pasaulyje niekas taip neju- 
to stebinčios Amerikos akies kaip Japonija. To priežastys iš dalies - nors 
ir silpnėjančios - glūdi štai kur: JAV jau pusę šimtmečio nurodinėjo Ja- 
ponijai, o ypač ją įžeidė Japonijos prekybos perteklius. Per karštas de- 
rybas, vykusias Tokijuje, parlamentui baigiant svarstyti politinės refor- 
mos įstatymus, ministrui pirmininkui Hosokawai teko išklausyti besilan- 
kančio Japonijoje JAV iždo sekretoriaus Lloydo Bentseno kritines pas- 
tabas, ir vos spėjo nudžiūti rašalas ant vyriausybės įsakymo, kad viene- 
riems metams pajamų mokestis sumažinamas 20 nuošimčių, kaip ši prie- 
monė Vašingtone buvo atmesta - esą ji nepakankama, nes laikina. 

Prekybos problemos yra pakankamai realios. Ekonomistai jas verti- 
na kaip natūralų JAV deficito ir santaupų koeficiento rezultatą, bet ka- 

dangi žmonių protuose jos siejasi su “prarastais darbais", tai politiškai 
yra nepopuliarios. Japonijos priverstinių nuolaidų modelis, susidūrus su 
Amerikos spaudimu, mažai tepadėjo. Dar devintojo dešimtmečio pradžio- 
je JAV iš didžiausios kreditorės tapo didžiausia pasaulio debitore. Ame- 
rikos prekybos disbalansas su Japonija, sudarantis žymiausią JAV pre- 
kybos deficito dalį, augo, kol vidutiniškai ėmė sudaryti 50-60 mln. do- 
lerių per metus. Daugybe priemonių JAV mėgino šį disbalansą sumažinti, 
spausdama Japoniją plačiau atverti rinką ir vykdyti liberalizaciją, ir šios 
pastangos davė ryškių rezultatų, kol Japonijos ekonominis nuosmukis 
jų nesustabdė. Tarp 1986-ųjų ir 1991-ųjų Japonijos bendro importo dy- 
dis išaugo 50 nuošimčių; Japonija importavo daugiau amerikietiškų pro- 
duktų bei prekių nei Didžioji Britanija ir Vokietija kartu paėmus, o Ja- 
ponijos importas iš JAV 1 gyventojui artėjo prie 400 dolerių ir buvo vos 
aukštesnis už JAV importą 1 gyventojui iš Japonijos. Tačiau tiesa buvo 
ir tai, kad užsienio gamintojai tuo metu buvo labai varžomi administra- 
cinių taisyklių ir kad itin struktūrizuota, gremėzdiška Japonijos paskirs- 
tymo sistema neproporcingai kėlė užsieninių produktų kainas. Sakysim, 
buvo išleisti nurodymai, kokius produktus gali pardavinėti smulkūs pre- 
kybininkai, o stambaus masto mažmeninei prekybai trukdė Didžiųjų par- 
duotuvių įstatymas, reikalaujantis kaimyninės parduotuvės savininko su- 
tikimo. 

Valdant prezidentui Bushui, Japonija ir JAV vedė diskusijas, pavadin- 
tas Struktūrinių kliūčių iniciatyva, šiems sunkumams apsvarstyti. Ame- 
rikiečiai derybininkai atkreipė dėmesį, kad biurokratinis reguliavimas, 
paskirstymo sistema ir pramonės administravimas Japonijoje trukdo augti 
prekybos apimčiai, o Japonija savo ruožtu akcentavo JAV biudžeto de- 
ficitą, prastą visuomeninį švietimą ir nepakankamas amerikiečių pastan- 
gas patekti į Japonijos rinkas. Tačiau tai buvo ilgalaikės problemos, jos 
nepakeitė amerikiečių, maniusių, kad Japonijos rinka nepakankamai at- 
vira, įsitikinimų. 

Ilgalaikis Japonijos atsisakymas leisti importuoti ryžius iš užsienio ta- 
po dar viena kliūtimi amerikiečiams ir sutrukdė sėkmingai užbaigti tarp- 
tautinių susitarimų “Urugvajaus ciklą". 1993-aisiais, Japonijoje neuzde- 
rėjus ryžiams, rodos, pati gamta davė Hosokawos vyriausybei pretekstą 
nepaisyti žemdirbių skundų ir leisti ryžių importą. Tačiau šių nuolaidų 
detalės akivaizdžiai rodo, su kokiais sunkumais susidūrė Japonijos var- 
totojai. Pirmaisiais metais Japonija turėjo importuoti 400 000 tonų už- 
sienietiškų ryžių, o dar 800 000 tonų per 6 metų laikotarpį, kol nebus 
susitarta dėl įprastinių importo tarifų. Žemės ūkio, miškininkystės ir žu- 


Japonija šiandien / 423 


vininkystės ministerijos Maisto valdyba, buvo manoma, ir toliau kontro- 
liuos ryžių kainas; vietiniai ir užsienietiški ryžiai kainuos tiek pat, nors 
ryžių auginimas Japonijoje yra 10 kartų brangesnis nei JAV ir 34 kar- 
tus brangesnis nei Tailande. Dar daugiau, vartotojai, užuot galėję pa- 
sirinkti, dabar turės pirkti arba vietinius (kurie prasidėjus stygiui din- 
go, nes buvo išpirkti 1994 metais kovo mėnesį susidarius ilgoms eilėms), 
arba “mišinį", kurio 50 nuošimčių sudaro japoniški ryžiai, o likusius 50 
nuošimčių - kiniški, amerikietiški ir tailandietiški. Žinoma, pelnas atiteks 
ne kam kitam, o Maisto valdybai. 

Nauja prekybos diskusijų pakopa prasidėjo 1993-aisiais, ministrui pir- 
mininkui Hosokawai susitikus su prezidentu Clintonu. Naujoji JAV ad- 
ministracija pabrėžė pasipelnymo konkrečiose rinkose “objektyvių rodik- 
lių" būtinybę. Vadovai vėl susitiko po 6 mėnesių, 1994-ųjų vasarį, kad 
derybas užbaigtų ir paskelbtų savo susitarimą. Tačiau kaip tik tuo me- 
tu derybos užstrigo. Japonai priešinosi “objektyvių rodiklių" nustatymui, 
laikydami juos “užduotimis", kurias ankstesnėse derybose amerikiečiai 
interpretavo kaip “garantijas", ir nenorėjo baksnoti pirkėjų laikytis nu- 
statytų terminų. Todėl derybininkai japonai, remdamiesi patikima eko- 
nomine teorija, teigė, kad tokius dalykus reikią palikti rinkos jėgoms, 
o amerikiečiai kategoriškai tvirtino, kad administraciniai potvarkiai kaip 
tik trukdą rinkos jėgoms veikti. 

Hosokawos ir Clintono susitikimas vasario mėnesį sulaužė ankstes- 
nių susitikimų modelį. Vietoj mandagių susitarimų, kuriais anksčiau baig- 
davosi tokios diskusijos, dabar du lyderiai išreiškė apgailestavimą, kad 
nė vienas jų nebuvo kits kitam paslaugus. Amerikos derybininkai, pri- 
pratę, kad japonai, stengdamiesi išsaugoti susitarimus, nusileidžia kaip 
galima mažiau ir kiek galima vėliau, dabar išgirdo negailestinga “ne”. 
Savo ruožtu japonų derybininkai po šaltojo karo pajuto naujas nuotai- 
kas ir į Tokiją grįžo suprasdami, kad teks imtis papildomų priemonių de- 
reguliuojant rinką ir darant ją prieinamesnę. Kad ir koks mandagus buvo 
ministro pirmininko ir prezidento atsisveikinimas, tapo aišku, kad po- 
kario santykiuose tarp JAV ir Japonijos atsirado takoskyra. Dabar Japo- 
nija ir JAV yra lygiavertės partnerės, ir malonės iš vienos pusės bei pa- 
garbaus skaitymosi su patarimais iš kitos amžius baigėsi. 


Japonai namuose ir užsienyje 


Visuomenės modeliai keičiasi lėčiau nei politikos ar ekonomikos, bet 
per pastaruosius penkerius metus kai kuriose Japonijos gyvenimo sri- 

tyse įvyko pagreitintų pokyčių. Kaip anksčiau pastebėta šioje knygoje, 
japonams labai rūpi, kaip į juos žiūrima kitur pasaulyje. Subrendus Ja- 
ponijos ekonomikai ir visuomenei, dauguma susidomėjo “internaciona- 
lizacija". Anglų kalboje šis žodis yra daiktavardžiu virtęs sunkiai ištaria- 
mas būdvardis, tačiau Japonijoje jis nėra neįprastas ir skirtingoms gru- 
pėms reiškia skirtingus dalykus. 

Liberalams jis reiškė Japonijos išsilaisvinimą iš interesų ribotumo. 
Konservatoriams ir valdžios vyrams reiškė, kad japonus reikia padary- 
ti suvokiančius pasaulio vystymosi tendencijas, ir dabar, kai jie jau turi 
laiko pakelti akis nuo monotoniško ekonomikos tvarkymo darbo, reikia 
pasirengti tame vystymesi dalyvauti. Visos šalies universitetuose atsida- 
rė Tarptautinių santykių katedros. Leidybininkai ėmė lenktyniauti tarp 
savęs, leisdami knygas apie Japonijos vietą pasaulio istorijoje ir visuo- 
menėje. Šiame žodyje buvo galima išgirsti ir nacionalistinių gaidų. Pa- 
sauliui buvo ne mažiau svarbu suprasti Japoniją, kaip Japonijai - pažin- 
ti pasaulį. Reikia pasakyti, kad tokios žinios buvo Japonijos “internacio- 
nalizacijos" dalis. Politikai ir švietimo srities valdininkai taip pat norė- 
jo, kad jauni japonai, pasirengę žengti į pasaulį, atgautų pasididžiavimą 
savimi ir savo šalimi, kurį pokario švietimas buvo iš jų atėmęs. Pritariant 
Švietimo ministerijai, vadovėlių leidėjai aukštino senąją Japoniją ir švel- 
nino ketvirtojo dešimtmečio kritiką. Leidėjai leido begalines knygų apie 
“buvimą japonu" serijas; jos priklausė vadinamajai Nihonjinron katego- 
rijai. Japonija ėmė geriau suvokti ją supantį pasaulį, drauge atrodė nuos- 
tabu, kodėl pasaulis turėtų domėtis japoniškų vadovėlių turiniu. Japo- 
nijos lyderiai atsiprašinėdami aiškino pasaulio visuomenei šeimos da- 
lykus, kuriuos tauta, jų nuomone, laikė konfidencialiais. 

Kylanti Japonijos investicijų užsienyje banga labai padidino japonų, 
vadovaujančių ofšorinėms gamykloms ar nekilnojamojo turto agentū- 
roms, skaičių. Vadyba reikalauja visai kitokių įgūdžių ir gilesnio kito 
žmogaus pažinimo nei paprasta prekyba ar komercija; dėl to atsirado 
daug japonų, gerai išmanančių kitas kultūras. Deja, to paties nepasa- 
kytum apie JAV investicijas Japonijoje; aukštesnis jenos kursas ir di- 
desnis pelnas kitose Azijos šalyse lėmė amerikiečių investavimo Japoni- 
joje mažėjimą, o dėl to mažesnė jų verslinininkų grupė ir kur kas silp- 
nesniu balsu begalėjo daryti įtaką Japonijos vyriausybės politikai. 

Tas pats jenos vertės padidėjimas 'sąlygojo japonų kelionių gausą. 
Daug daugiau milijonų japonų ėmė važiuoti į užsienį; 1992-aisiais už- 
sienio kelionių - ne keleivių! - skaičius artėjo prie 10 mln. 1992-aisiais 
japonai buvo tauta, gausiausiai aplankiusi Jungtines Valstijas (3 643 000 

žmonių) ir net vienu milijonu pralenkusi antroje vietoje atsidūrusius ang- 
lus. Nors dauguma šių kelionių buvo komandiruotės ar turistinės gru- 
pinės kelionės, padaugėjo ir užsienyje studijuojančių jaunų japonų - 
vien JAV jų studijavo beveik 40 000. Šie jauni žmonės, kaip ir jų bendra- 
amžiai kitose šalyse, atrodė, nelabai paiso valstybių sienų, o aerouostų 
ir lėktuvų pasaulį laiko savaime suprantamu ir natūraliu. Tą patį buvo 
galima pasakyti apie daugumą vyresnių japonų. 1993-aisiais atostogų me- 
tu laikraščiai rašė apie grupes japonų, atvykstančių beveik vien tik ap- 
sipirkti JAV parduotuvėse bei pasipelnyti iš prekybinių nuolaidų. 

Užsienyje dirbančiųjų vaikams dažnai būdavo sunku vėl integruotis 
į japonų visuomenę. Užsienio kalbų pamokose kai kuriems net galėjo 
būti sumažinti pažymiai už tai, kad taisyklingai ištardavo užsienietiškus 
žodžius; dažnai jų mokytojai, neturėdami savo mokinių sugebėjimų, ang- 
lų kalbos garsus tardavo taip, kaip buvo išmokyti, - japoniškais skieme- 
nimis, o tai yra beveik neįveikiama kliūtis teisingam užsienio kalbos ta- 
rimui. Metus ar daugiau sistemingai nesimokę japoniškų žodžių rašybos, 
šie mokiniai rizikavo būti bendraklasių išjuokti kaip kvaili ir neišmanė- 
liai. Tokių mokinių adaptacijai buvo įkurta daugybė specialių mokyklų. 
Kai kurios Japonijos švietimo institucijos atidarė vidurines mokyklas JAV, 
kad į užsienį išsiųsti menedžeriai kartu galėtų pasiimti ir savo šeimas 
nesibaimindami, kad jų vaikai nebus priimti į geras mokyklas, kurias bai- 
ge Japonijoje galėtų kilti sėkmės laiptais. Tačiau artėjant stojamiesiems 
egzaminams, tėvai dažniausiai palikdavo vaikus namie kartu su žmono- 
mis kruopščiai jiems rengtis. Japonija liko maža suspausta sala, ir bu- 
vo suprantama, kad daug jaunų žmonių, patyrusių diskusijų bei daly- 
vavimo pamokose laisvę, užsienio, ypač Amerikos, mokyklose, kartais 
prarasdavo entuziazmą joje gyventi. 

Užsienio imigrantų Japonijoje pastebima nedaug. Labai nedaugelis jų 
atvyksta oficialiai; homogeniška Japonija ir toliau nesvetinga jiems be- 
veik kaip nė viena kita šalis. Tačiau augančios japonų pajamos, išsilavi- 
nimo lygis ir ateities viltys sukūrė nekvalifikuotos darbo jėgos poreikį, 
kurį iš dalies patenkina svetimšaliai darbininkai. Geriausiai sutinkami tu- 
rintys japoniško kraujo. 1990-aisiais buvo pakeistas Imigracijos kontro- 
lės įstatymas, kuris dabar suteikia teisę nuolat šalyje gyventi - vadinasi, 
ir dirbti, - pirmos, antros ir trečios kartos japonams iš Pietų Amerikos, 
kur jų protėviai emigravo po to, kai JAV dvidešimtajame amžiuje ėmė 
jų nebejsileisti. 1992 metais Japonijoje buvo apie 145 000 tokių žmo- 
nių. Turbūt tiek pat ar dar daugiau nelegalių imigrantų atvyko iš kitų 
Azijos šalių, ypač iš Bangladešo ir Filipinų. 

Pastaraisiais metais Šiaurės Japonijos žemdirbiai dažnai ištisais kai- 
mais, nesugebėdami rasti žmonų, norinčių dalytis su jais gyvenimo sun- 
kumais, vesdavo moteris iš Filipinų, Tailando, Korėjos ir net Šri Lankos. 
Nors kuklus savo mastais, šis dalinis “internacionalizmas" kaimuose, ku- 
rie pagal nacionalistinę teoriją atstovavo “tikrajai Japonijai", negalėjo ne- 
daryti poveikio. Tačiau neturėdami japoniško kraujo, imigrantai ir net 
Japonijoje gimę korėjiečių ar taivaniečių vaikai toliau kovoja dėl civili- 
nių teisių. Japonijoje gimę korėjiečiai (kai kurie jų yra imigrantų, atvy- 
kusių į Japoniją dirbti po 1910-ųjų Korėjos aneksijos, vaikai), o dar dau- 
giau tų, kurie priverstinai buvo čia įdarbinti Antrojo pasaulinio karo me- 
tais, tik dabar gavo teisę nuolat gyventi Japonijoje ir nebesinešioti že- 
minančios identifikacijos kortelės su piršto atspaudu. Šio amžiaus pas- 
kutiniojo dešimtmečio pradžioje prasidėjęs ekonomikos nuosmukis, ap- 
sunkinęs galimybes įsidarbinti, visiems nejaponams sumažino šansus gau- 
ti teisinį statusą. 

Niekur pokyčiai nėra tokie dideli kaip generacijų lentelės viršuje ir 
apačioje. Japonijos gyventojai sensta greičiau nei bet kurioje kitoje ša- 
lyje. 2000 metais peržengusių 65 metų ribą bus 16,6 nuošimčio, 2010 
metais - 20,3 nuošimčio, o 2020 metais - 24,5 nuošimčio, ir Japonijos 
ekonomika taps “žiliausia" tarp industrinių šalių. Palyginimui pasakysi- 
me, kad 1990-aisiais 65 metų amžiaus ribą peržengusių žmonių buvo 
tik 12 nuošimčių. Priežasčių tam daug. Šeimose gimsta mažiau vaikų, 
nes žemės ūkiui jų nebereikia taip, kaip anksčiau, be to, egzistuoja ir 
kitos socialinės garantijos. Dabar japonų gyvenimo trukmė ilgiausia pa- 
saulyje. Visa tai turi svarbių pasekmių socialinei bei mokesčių politikai 
ir gali padaryti įtaką būsimai rinkimų strategijai, jei tik politikai steng- 
sis užsitarnauti “žilųjų" balsų. Taip pat tai garantuoja, kad ir toliau rei- 
kės darbininkų iš užsienio ir kad daug gamybos bus perkelta į kitas šalis. 

Kitame generacijų lentelės gale - vaikai, augantys su mažiau brolių 
ir seserų, retai matą tėvą dėl jo užimtumo, auklėjami ir lepinami moti- 
nų, kurios psichologiškai turbūt labiau išvargsta nuo vieno sūnaus, nei 
jų Motinos išvargdavo nuo keleto. Japonų kalboje nuolat atsiranda sko- 
linių, jau nebeatpažįstamų tiems, kas juos “paskolino"; mazakon, arba 
“motinos kompleksas", dabar tapo įprastu žodžiu. Taip vaikystėje lepin- 
tam vyrui lengviau išlieti savo rūpesčius motiniškai barmenei, nei eiti na- 
mo ir padėti plauti indus. 

Kalbant apie moteris, dabartinėje sistemoje joms lengviau grįžti į dar- 
bą vaikams palikus namus, ir motinystės metai tampa “M" kreivės įdu- 
bimu tarp dviejų darbingų periodų. Dauguma moterų draugauja su ki- 


Japonija šiandien / 427 


tomis “vienišomis" moterimis, nes vyrai ilgai dirba; socialinis gyvenimas 
retai vyksta poromis. Šeimos duonpelnys mažai būna namuose, ir min- 
tis, kad jis nuolat juose bus, išėjęs pensijon, dažnai sukelia skyrybas. At- 
likus begales apklausų paaiškėjo, kad moterys labiau nei bet kada anks- 
čiau tapo nepriklausomos, kad jų gyvenimai labiau nei bet kada priklau- 
so joms pačioms ir kad nemažas jų skaičius atsisako vedybų bei moti- 
nystės. 

Tačiau daugumai moterų pasirinkimas lieka ribotas. 1990 metais di- 
džiausia dirbančių moterų (15,5 mln.) dalis dirbo kanceliarinį darbą; ant- 
roje vietoje buvo amatai ir gamyba. Tais pačiais metais vidutinis dirban- 
čių moterų amžius siekė 46 metus ir dešimčia metų lenkė 1960-ųjų metų 
skaičių. 1986-aisiais įsigaliojo Lygios įsidarbinimo galimybės įstatymas, 
kuris turėjo sulyginti teises įsidarbinti bei užimti atitinkamas pareigas. 
Tačiau jo įgyvendinimui buvo nepasirengta, tad žymesnių pokyčių jis 
neatnešė. Moterų darbo užmokestis taip ir liko daug mažesnis nei vy- 
rų, o šio amžiaus paskutiniojo dešimtmečio pradžioje, Japonijoje prasi- 
dėjus ekonomikos nuosmukiui, moterys, sunkiausiai įsidarbinusios, at- 
leidinėjamos buvo pirmiausia. Labai sumažėjo stojančiųjų į privačius mo- 
terų koledžus, o juos baigusioms buvo itin sunku susirasti darbą. Tačiau 
atsiranda moterų, kurios savo darbdavius paduoda į teismą, reikalauda- 
mos, kad su jomis būtų skaitomasi, - tai rodo, kad kova dar toli gražu 
nebaigta. Politikoje tokiu pavyzdžiu galėtų būti Doi Takako, buvusi So- 
cialistų partijos lyderė, tapusi Atstovų rūmų pirmininke. 

Ką galima pasakyti apie jaunus žmones? Japonai, kaip ir kitos tau- 
tos, pripažįsta, kad jiems labai sunku suprasti savo jaunimą. Vyresniems 
žmonėms atrodo, kad dabartinė jaunuolių karta neįvertina didžiulių pas- 
tangų, pavertusių Japoniją tuo, kuo ji dabar yra; materialinė gerovė jiems 
yra savaime suprantamas dalykas, atostogauti ir ilsėtis jie nori tiek pat, 
kiek ir dirbti, pageidauja, kad jų darbas būtų ir įdomus, ir gerai apmo- 
kamas. Jei netolimoje ateityje Japonijos ekonomika atsigaus, ir algos, pre- 
mijos bei pelnas stabilizuosis, galima tikėtis, kad šis norų tenkinimo 
(kaip atrodo vyresniesiems) modelis vyraus ir toliau. Tačiau ekonomi- 
niams sunkumams užsitęsus, bendrąją Japonijos kultūrą menedžmentas 
galbūt lengviau įskiepys tiems, kam paprasčiausiai pasiseks rasti ge- 
rus darbus. Daug jaunųjų radikalų, šturmavusių gatves, kad pasmerktų 
1960-ųjų saugumo sutartį, tapo oficialiosios visuomenės gyvenimo nor- 
mų ramsčiais, ypač prekiaujant nekilnojamu turtu, kur reikia išvermės 
darbe ir mokėjimo vadovauti. Visai tikėtina, kad kažkas panašaus lau- 
kia ir jaunesnės japonų kartos, kad geresnis išorinio pasaulio suprati- 

mas ne tik nesutrukdys, bet padės išugdyti stipresnį tautos identiteto po- 
jūtį. O tasai išorinis pasaulis ir Japonijos ryšių su juo pobūdis vis dar 
tebekelia daug ginčų. 

Per keletą derybų su JAV dešimtmečių japonai ragino amerikiečius 
būti kantriais; jie teigė, kad laikas yra Jungtinių Valstijų taip trokštamų 
permainų sąjungininkas. Turbūt jie buvo teisūs, nors abejonių nekelia 
ir tai, kad Amerikos reikalavimai padėjo paskubinti pokyčius. Vis dėlto 
1994-aisiais tapo aišku, kad Japonijoje vyksta negrįžtamos permainos. 

Viena jų - demografinė, susijusi su anksčiau aprašytu Japonijos visuo- 
menės senėjimu. Japonija, dar labiau nei kitos industrinės šalys, turės į 
tai atsižvelgti, pratesdama amžiaus cenzą dirbantiems, padidindama iš- 
mokėjimus ir išlaidas bei kurdama gyvenamąsias vietas seniems žmo- 
nėms, negalintiems tikėtis vaikų priežiūros. Įvairios subsidijos žemdir- 
biams ir smulkių parduotuvių savininkams yra svarbi politinio ir ekono- 
minio kurso dalis, palaikiusi japonų visuomenės harmoniją kataklizmi- 
nių pokyčių dešimtmečiais, tačiau tokios paramos būtinybė sumažės įsi- 
galiojus naujam rinkimų įstatymui. 51 nuošimtis žemdirbių yra vyres- 
ni nei 60 metų, ir šią problemą iliustruoja sunkios žemdirbių pastangos 
išsilaikyti. Šios visuomenės dalies gynimą galima laikyti tam tikra socia- 
linių garantijų forma; ir jai tokia politika tikrai padėjo sušvelninti socia- 
linį persiskirstymą, antraip būtų grėsęs tiesiog masinis persikėlimas į 
miestus. Dabar, kai šis procesas jau pasibaigęs, matyt, galima tikėtis dė- 
mesio miesto gyventojų poreikiams bei interesams. Tuo toliau užsiims 
nauja rinkimų sistema. 

Apgalvota paskirstymo sistemos dereguliacija pasireiškia ir įvairiose 
šalies vietose atidaromom naujom didelėm parduotuvėm, prekiaujančiom 
su nuolaida. Aišku, kad su dereguliacija ir importu susijusi ekonomija 
bei nauda bus remiami ir toliau, jei tik į juos nebus žiūrima kaip į pri- 
mestus derybų dalyvių iš užsienio. 

Dereguliacija suinteresuoti ir Japonijos verslininkai, pavargę nuo ad- 
ministracinės kontrolės ir finansinių įnašų, kurių iš jų tikimasi statybos 
ir kitose pramonės šakose. Verslininkų galimybė daryti poveikį politikai 
finansuojant LDP mažės kartu su pačia LDP; Japonijos ekonominių or- 
ganizacijų federacija (Keidanren) paskelbė, kad nuo 1994-ųjų ji nebe- 
koordinuos politinių įnašų. Verslininkai taip pat nori aiškesnės, nei Ja- 
ponija kada nors turėjo, politinės sistemos. Prieš 30 metų verslininkų 
politinio stabilumo troškimas buvo labai svarbus kuriant ir palaikant val- 
dančiosios partijos galią, bet pastaraisiais metais stambiojo verslo abe- 

jonės LDP ir valdininkų nesukalbamumu padėjo sukurti terpę, kurioje 
LDP valdymui atėjo galas. 

Valdininkijos vaidmuo Japonijoje kur kas svarbesnis nei Jungtinėse 
Valstijose, nors ne ką daugiau nei daugumoje Europos šalių; šiuo atz- 
vilgiu JAV - unikali šalis. Valdininkijos galia augo prieš karą - komandi- 
nės ekonomikos metais; okupacines reformas taip pat vykdė ji. Gerai val- 
dininkai pasitarnavo Japonijai ir sunkiais pokarinio atstatymo metais. 

Tačiau Japonijos valdininkija jokiu būdu nėra monolitiška, jau atsi- 
randa iniciatyvos, galinčios padėti internacionalizacijai ir liberalizacijai, 
ženklų. 1993-aisiais Tarptautinės prekybos ir pramonės ministerija pa- 
skelbė planus sukurti daugybę “užsieniui prieinamų zonų" - kaip dalį 
plano decentralizuoti pramonei ir išjudinti ekonomikai. Jei šios terito- 
rijos bus sukurtos, jos galės funkcionuoti panašiai kaip devynioliktame 
amžiuje - “derybų uostai", užsienio prekės taps prieinamos tiesiogiai, jos 
nebus skirstomos dabartinių paskirstymo centrų kanalais. 1860 metais 
karinė Japonijos vyriausybė bandė tam priešintis, įsakydama viską skirs- 
tyti per metropolio įgaliotas gildijas, ir šitaip padėjo sukurstyti pasipik- 
tinimą, sukėlusį Meiji būseną. Gal šis palyginimas su praeitimi perne- 
lyg drastiškas, bet daugumai japonų reikalaujant “trečiosios progos" pa- 
baigti Perry'o ir pokario reformos darbus, jis suteikia dar vieną galimy- 
be pažvelgti į dabartinę Japoniją. 

Politiniam gyvenimui stabilizuotis reikės laiko, tuo tarpu valdininki- 
ja neskubės prarasti įtakos ir galios. Tačiau ilgalaikės tendencijos rodo, 
kad Japonija tampa atviresnė, atsakingesnė, labiau orientuota į vartotoją, 
net įdomesnė. 

Nicirenų sekta, žr. Budizmas 

Nihonjin-ron diskusija, 383 

Nihon sankei (“trys Japonijos gamtovaiz- 
džiai"), 6 

Nihon shoki (arba Nihongi) (720), 43 

Nippon Yusen Kaisa (NYK), 297 

Nishida Kitaro, 190 

Nixon, Richard, 111, 348, 350, 356 

No, 54, 71, 156 

Nogi Maresuke, 159 

Nusikaltimas, 110, 151, 152, 248 


Okupacija, amerikiečių karinė, 97-104, 257, 
295, 296, 340; ir švietimo sistema, 179, 

183; ir sinto religija, 199; ir imperato- 
rius, 232; ir ministras pirmininkas, 241; 
ir vietos autonomija, 245; ir zaibatsu, 
295, 305, 323; ir japonų ekonomika, 
305, 307, 320; ir japonų gynyba, 305, 
306, 341; ir profsąjungos, 317; ir antimo- 
nopolinis įstatymas, 323; ir Garbingos 
prekybos komisija, 323 

Oda Nobunaga, 60 

Ogata Sadako, 409 

Ohira Masayoshi, 242, 259 

Okakura Kakuzo, 391 

Okinawa, 7, 8, 64, 346-348, 353; ir Jungtinės 
Valstijos, 98, 339, 346-348; grąžinimas 
Japonijai, 107, 237, 271 

Okita Saburo 242 

Okubo Toshimichi, 226 

Okuma Shigenobu, 82, 85, 86, 179, 255 

Olandiškasis pažinimas, 68, 75, 224 

Olimpinės žaidynės (Tokijo, 1964), 108, 214 

Osaka, 21-23, 38, 71, 217, 286, 375; gyven- 
tojai, 22, 65 

Ozawa Ichiro, 408, 416, 417 


Pacifizmas, 339, 345 

Pagalba sau (Samuelio Smileso), 121 

Parlamentas, 90, 91, 102, 105, 234-240; jo 
sudarymas, 83-87; kariškių valdžia jam, 
88; ir įstatymų leidyba, 90, 262, 263; ir 
1947 metų konstitucija, 99, 100, 234, 
346; ir imperatorius, 230-232; ministro 
pirmininko rinkimas, 236-240, 242; ir 
1925 metų reforma, 238; jo komitetai, 
238-240; ir Aukščiausiasis teismas, 246; 
ir rinkimų sistema, 250-254, 259-261; ir 
politikos stilius, 278 

Pasaulinis karas, I, 84, 87, 88, 291, 337 

Pasaulinis karas, II, 14, 30, 80, 377; japonų 
pralaimėjimas, 23, 95-98, 307, 338, 360, 
390, 392, 396; ekonomikos augimas, 88; 
pradžia, 92, 94, 292; ir moters padėtis, 
174; atominis bombardavimas, 342; Ha- 
vajų japonai, 386 

Pasilinksminimų pasaulis 152, 168, 170 

Pearl Harbor, 94 

Perry, Matthew C., 73, 74 

Persų įlankos karas, 407, 408 

Pirklių klasė, 66, 71 

Plazos susitarimas, 404, 419 

Poezija, 71, 155, 207 

Politikos tyrimų komitetas (Seichokai), 262- 
264 


Politinės partijos, 90, 91, 102, 251, 255-261, 
279; jų sudarymas, 81, 82, 85-87; ir par- 
lamentas, 262, 264; opozicijos vaidmuo, 
265, 269, 270 

Portugalai, 59, 224, 286, 336, 384 

Potsdamo deklaracija, 95 

Prekyba, 87, 90, 109, 113; jos svarba, 20, 30, 
101, 335, 339, 396; ankstyvojoje Japoni- 
joje, 57, 64, 66, 73; jos balansas, 109, 
112, 330, 364-366; po Antrojo pasaulinio 
karo, 307, 309, 354, 358, 362-366; su 
mažiau išsivysčiusiomis šalimis, 362, 
364, 368; su Kinija, 406 


Rasinė sudėtis, 28, 29 

Rasiniai prietarai 384, 385, 387 

Rašybos sistema, 32, 43, 44, 183, 370-372, 
374, 383; žr. tp. Kalba, japonų 

Raštingumas, 67, 68, 71, 80, 176, 177, 226 

Raudonoji armija (Sekigun), 150, 271 

Raudonasis valymas, 103 

Reliatyvizmas, 132-139, 150, 191 

Religija, 126, 193-206, 395; ankstyvoji, 38, 
42, 43, 56; žr. t.p. Budizmas; Krikščiony- 
bė; “Naujosios religijos", Sinto 

Ringisei sistema, 311 

Riukiu salos, 339, 347; žr.t.p. Okinawa 

Ryžiai, jų auginimas drėkinamuose laukuose, 
11, 12, 16-18; jų kaina, 16, 17, 89, 292- 
294; mityboje, 17, 18; jų importas, 423 

Rusija, santykiai su, 407 

Rusijos revoliucija, 87; žr.t.p. Sovietų Sąjun- 
ga 

Rusų-japonų karas (1904-1905), 80, 84, 159, 
291, 337, 352 

Rūmai, Atstovų, 83, 235, 237, 238, 250, 252, 
253 

Rūmai, Perų, 83, 93, 105, 142, 235, 237 

Rūmai, Tarybos, 105, 236-238, 240, 250, 252 


Sachalinas, 337, 339, 353 

"Sagawa" greitojo pašto kompanija, skanda- 
las, 413, 417 

Saionji Kimmochi, 85, 88, 91 

Pamana 52, 60, 62, 64, 66-68, 71, 227, 
255; jų raštingumas, 67, 71, 177; ir Mei- 
ji restauracija, 75, 77, 79, 81, 141, 142, 
202, 211; ir japonų stereotipai, 117; ir 
verslo įmonės, 162, 288; ir valdininkija, 
225, 244 

Sanya, žr. Tokijas 


Sato Eisaku, 241, 259, 348 

Satsuma, 75, 79, 82, 85, 86, 286, 347 

Savitapatybė, 28, 80, 150, 152, 335, 388; li- 
teratūroje, 155; ir asmeniniai sugebėji- 
mai, 156-158 

Savitvarda, 158-161 

Savižudybė, 148, 159, 160, 183 

Sąjungininkių taryba Japonijai, 97 

Seksualiniai santykiai, 166, 167 

Seppuku, 52, 64, 159 

Sinsu sekta, žr. Budizmas 

Sinto, 38, 40, 42, 54, 197-202; būsena, 44, 
197-199, 230, 232; šiuolaikinėje Japoni- 
joje, 162, 197, 199, 202-205 

Siogūnai, 49-51, 60, 66, 68, 74, 202; žr. tp. 
Ashikagos, siogūnai 

Shingikai (patariamosios tarybos), 265 

Shotoku, princas, 38, 39 

Showa, imperatorius, žr.t.p. Hirohito 

Socialistų partija, 102, 256-259, 261, 269; ir 
okupacija, 100; moteris joje, 174; ir 
krikščionybė, 203; frakcijos, 260, 341; 
jos finansavimo šaltiniai, 264; ir darbo 
sąjungos, 270, 317; ir socialinės proble- 
mos, 274; ir liberalų demokratų partija, 
279; ir neutralumas, 345, 353; ir Sovie- 
tų Sąjunga, 352, 353 

Socialinė masių partija, 256 

Sohyo federacija, 257, 270, 271, 318; žr.t.p. 
Darbo sąjungos 

Soka Gakkai (“Vertybių kūrimo asociacija"), 
102, 126, 204, 256, 257, 264; žr. t.p. Ko- 
meito 

Sonno joi (“garbė imperatoriui, lauk barba- 
rus!"), 74, 75, 229 

Sovietų Sąjunga, 3, 93, 95, 97, 98, 104, 105, 
269; jos sutartis su Japonija po Antrojo 
pasaulinio karo, 104; konfrontacija su 
Jungtinėmis Valstijomis, 111; ir Kinija, 
349; ir Japonija, 349, 352-354, 357, 391; 
ir Korėja, 351 

Sojos pupelės, 17, 111, 330, 337, 357 

Spaudimo grupės, 264-266 

Sportas, 216 

Sprendimų priėmimas, 148, 149, 225, 262- 
266, 311, 312 

Statusas, visuomeninis, 77, 145-149, 176, 
180 

Studentų organizacijos, 188, 271 

Sumitomo, 295 

Sutartys, 73-75, 81, 104, 105, 342, 349 

Šiaurinės teritorijos, jų problema, 353, 407 

Šeima, 53, 108, 120-124, 167, 169-173 

Šventyklų mokyklos (terakoya), 177 

Švietimas, 99, 110, 136, 176-192; visuotinis, 
78, 84, 99, 143, 172, 178, 179, 223, 369; 
aukštasis, 89, 178-183, 184-189, 376; ir 
klasiniai skirtumai, 143, 144; Rytu Azijos 
siekimas, 161; Tokugawa, 177; visuome- 
nės kontrolė, 184, 207; ir verslininkystė, 
185, 186, 288, 310; ir nacionalinis vieno- 
dumas, 207, 208; moralės ugdymas, 270, 
271; ir japonų kalba, 369, 374, 375; ir 
užsienio studentai, 379; tarptautinis, 394 

Švietimo ministerija, 177, 184, 188, 208, 
245, 270, 379 


Taifūnai, 9, 10, 50 

Taikos reforma (645), 39, 45 

Taikos išsaugojimo įstatymas, 90 

Tairų šeima, 47-49 

Taisho imperatorius, 229 

Taisho politinė permaina, 86, 88, 231 

Taivanis, 30, 89, 324, 345, 347, 350, 351, 
358, 400, 401, 404, 405; jo aneksavi- 
mas, 89, 337; jo netekimas, 339; kalba, 
371 

Takeshita Noboru, 411, 421 

Tanaka Giichi 88 

Tanaka Kakuei, 111, 181, 241, 242, 259, 273, 
274, 362 

Tanka, 44, 155 

Tarnyba, 125, 310-319; viršenybė joje, 144, 
311, 312; viso gyvenimo, 310, 313-315, 
326 

Tarptautinė Osakos paroda (1970), 108 

Tarptautiniai santykiai, 335, 336, 358; ir uni- 
kalumas, 368, 383; ir kalba, 375, 378, 
382, 392 

Tautų sąjunga, 91, 338 

Tarptautinės prekybos ir pramonės ministe- 
rija (MITI; Tsusansho), 242, 323-325, 429 

Technologijos, 57, 59, 119, 121, 388, 396, 

397; ir Meiji restauracija, 73, 77, 79-80, 

290, 397; ir japonų tradicijos, 89, 391; ir 
japonų prekės, 108, 112, 299; ir švieti- 
mas, 177; japonų pritaikymas, 190, 191, 
286, 289, 307, 324, 336, 363; aukštos, 
324, 329 

Televizija (terebi), 164, 208, 209, 211, 395 

Tenrikyo (“Dangiškosios tiesos mokymas"), 
204 

Teismų sistema, 78, 99, 246-248 

Tėvų ir mokytojų asociacija (angl. PTA), 126, 
170, 174 

Tyrosios žemės sekta, žr. Budizmas 

Tojo Hideki, 94, 98, 226, 267 

Tolimųjų Rytų komisija, 97 

Tokugawa leyasu, 60-62, 64 

Tokijas (Edo), 7, 10, 12, 21-24, 26; viduram- 
ziy, 21, 62, 65, 67, 71, 286-288; trans- 
portas, 23, 216; imperatoriškieji rūmai, 
26, 59, 232; per Meiji restauraciją, 77; 
Sanya (lindynių rajonas), 153; tarptauti- 
nis miestas, 399 

Tokijo universitetas, 147, 178, 186, 188, 271; 
ir vyriausybinė valdininkija, 82, 244; ir 
konfucianizmas, 194; ir internacionalu- 
mas, 381 

Tosos domenas, 81, 288 

Transportavimas, 22, 23, 25, 78, 164 

Tsukubos universitetas, 189 


Uchimura Kanzo, 202 

Uji (gentiniai vienetai), 38, 41 

Ukiyo-e (“praskriejančio pasaulio paveiks- 
lai"), 71 

Unikalumas, 380; ir internacionalumas, 381, 
382-399; žr. tp. Kalba, japonų 

Universitetai (daigaku), 125, 178, 185-187, 
203; jų finansavimas, 187, 188; organiza- 
cija, 188-190; ir verslininkystė, 310, 328; 
žr. t.p. Švietimas, aukštasis; atskiri uni- 
versitetai, tarp jų Tokijo universitetas 

Ushiba Nobuhiko, 242 

Užsienio politika, 87, 90, 91, 105-107, 274, 
335 

Užsienio reikalų ministerija, 242 


Vadovavimas, 148, 225, 226, 280, 326 

Vaikų auklėjimas, 134, 

Vakarai: įtaka, 78-90, 110, 288, 377, 378, 
384; ir Kinija, 223, 224, 288; ir tarptau- 
tiniai santykiai, 233, 354, 355, 376, 395; 
jų susidūrimas su Japonija, 223, 224, 
336, 376, 384, 387-391, 395; ir techno- 
logijos, 393, 394 

Valdininkija, 41, 82, 225, 244, 245, 260, 264; 
ir korupcija, 273; ir pokarinė ekonomika, 
299; sprendimų priėmimas, 311 

Vandens kontrolė, 11, 12 

Vašingtono konferencija (1921-1922), 87, 91, 
337 


Vedybos, 128, 147, 166-174 

Versalio taikos konferencija, 84 

Verslininkystė, 90, 123, 285, 321-330; ir par- 
lamentas, 85, 226, 310; ir hierarchija, 
147; ir pareigūnai, 143, 310-314, 320, 
326-328; ir valdininkija, 249; mažmeninė 
prekyba, 292; ir vyriausybė, 292-294, 
321-326, 327; jos politinė įtaka, 294; išė- 
jimas į pensiją, 310, 311, 314, 321; nuo- 
savybė, 320; pelnas, 320, 321; kapitalo 
kaupimas, 321; ilgalaikė strategija, 321; 
smunkančios pramonės šakos, 324; asme- 
niniai santykiai, 327, 328; problemos, 
328; žr. t.p. Tarnyba; Kokybės kontrolė; 
Zaibatsu 

Vietnamas, 94, 371 

Vietnamo karas, 107, 113, 139, 271, 276, 
342, 346-348 

Virtuvė ir mityba, 17, 18, 394 

Viršūnių konferencijos, 113, 307, 354 

Visuomenė, 165; jos keturios klasės, 66, 67; 
jos dviguba struktūra, 89; jos urbaniza- 
vimas, 108; permainos, 117-119, 141- 
143, 150, 162, 164, 176; ir ekonomika, 
302; žr. tp. Klasiniai skirtumai; Homoge- 
niškumas 

Vokietija, 83, 87, 93, 338 

Votergeitas, 210, 273 

Vulkanai, 4, 10 


Zaibatsu, 89, 100, 296-298, 305, 323, 327 
Zen, žr. Budizmas 
Zengakuren, 188, 271 


Žemdirbystė, 4, 5, 11, 19, 292; dvigubas der- 
lius, 11, 12; ryžių auginimas laukuose, 
11, 12, 16; derlius iš akro, 12, 14, 15; 
mechanizavimas, 15, 16, 89, 291, 292; 
darbininkai, 15, 16; įtaka mitybai, 17; 
pradžia, 37, 38; ir žemės reforma, 269 

Žemė: agrokultūrinė, 11, 12, 14-16, 19, 45; 
jos kaina, 17, 23; jos nuosavybės teisė, 
45, 47, 78, 100, 306 

Žemės drebėjimai, 10, 139 

Žemės nuosavybė, 41, 45, 100, 142, 207 

Žvejyba, 17, 19, 37 


Wasedos universitetas, 179, 186 
Wilson, Woodrow, 338 

Japonijos E oka "Ūkis, pačių japonų buitis, pa- 

